
Nors gamtoje dažniausiai pasitaiko kaip tik vienas su 
kitu nesusiję nuotykiai, bei kadangi romanų autoriaus 
valdos yra išgalvotos, iš jo reikalaujama daugiau nei vien 
atspindėti tikrovės paprastumą. 


Seras Valteris Skotas 


ĮŽANGINĖS PASTABOS 


Šis romanas, pirmasis išspausdintas autoriaus kūrinys, buvo parašytas prieš 
devyniolika metų. dar ieškant savo metodo. Jo kompoziciniais principais - panau- 
dojant paslaptis, painiavą, netikėtumus ir moralės normų pažeidimus - be abėjo, 
siekta tik sudominti skaitytoją; vis dėlto keletas epizodų ir bent vienas ar du veikėjai 
verti išlikti kiek ilgiau; o kadangi juos vargiai įmanoma fragmentiškai atkurti, dar 
kartą išleidžiamas visas romanas - tuo labiau kad jis jau gana ilgą laiką kartojamas 
ir populiarus Amerikoje. 


1869 m. sausio mėn. 


Prie ankstesnės pastabos pridursiu tik tiek, kad šiame „Pavojingų vaistų“ leidime 
Vesekso miesteliai ir kitos vietovės, dažnai minimos kai kuriuose šios kūrinių serijos 
epizoduose, pirmą kartą pavadinti taip kaip ir kituose romanuose, kad skaitytojai, 
mėgstantys nuoseklumą, būtų patenkinti. 


Tai vienintelė esminė pataisa, nes pasirodo, kad kai kurie mano paskutiniojo 
romano ypatumai. sukėlę daugiausiai diskusijų, būdingi ir šiam, mano pirmajam, 
išspausdintam 1871 m., kai dar nebuvo prancūziško žodžio jiems pavadinti! - tad 
geriausia palikti juos nepakeistus. 


1896 m. vasario mėn. 


Galbūt skaitytojas, versdamas šį sensacingą ir griežtai tradicinį pasakojimą, 
pastebėjo, kad kai kurios padrikos šio kūrinio ir „Vesekso eilėraščių“ bei kitų po 
daugelio metų išspausdintų eilių mintys bei jausmai iš esmės sutampa. Sis panašu- 
mas aiškintinas taip: eilėraščiai buvo parašyti pirma romano, bet kadangi autoriui 
nepavyko jų išspausdinti, tai nesusilaikęs panaudojo šiame kūrinyje tas eilėraščių 
nuotrupas, kurios jam atėjo į galvą ir atrodė tinkamos, - perrašydamas jas proza, 
nes tuo metu nebetikėjo, kad eilės išvys dienos šviesą. 


1912 m. rugpjūčio mėn. 


T.H. 


Kalbama apie E. Zola (1840-1902) „natūralistinius“ romanus. 


Pirmas skyrius 


TRISDEŠIMTIES METŲ ĮVYKIAI 


1. 1835-1836 M. GRUODŽIO-SAUSIO MĖN. 


Ilgos ir sudėtingai susipynusios įvykių grandinės, dėl kurios verta 
aprašyti kai kuriuos Kiterėjos Grėj, Edvardo Springrouvo ir kitų 
nutikimus, pirmoji grandis, pradėjusi šią istoriją, buvo kalėdinė 
viešnagė. 

Taigi 1835 metais Embrouzas Grėjus, jaunas architektas, ką tik 
pradėjęs dirbti Vidurio Anglijos Hokbridžo miestelyje, į šiaurę nuo 
Kraistminsterio, išvyko į Londoną praleisti Kalėdų švenčių pas 
bičiulį, kuris gyveno Blumzberyje. Jie tais pačiais metais studijavo 
Kembridže, kartu baigė, ir Hantvėjus, tasai bičiulis, buvo įšventin- 
tas kunigu. 

Grėjus buvo gražus, nuoširdus ir švelnus. Jo mąstymas pasižy- 
mėjo savybe, kuri kalbant apie kasdienybę vadinama humoru, apie 
gamtą — vaizdingumu, apie abstrakcijas - poezija. Jis buvo aštraus 
proto ir turėjo visas tris savybes. 

Pasaulio piktybę jis kaipmat užmiršdavo. Daugumai žmonių 
atsiskleidęs naujo draugo nedorumas tik praplečia patirtį; jam tai 
visuomet būdavo staigmena. 

Londone jis susipažino su jūrų laivyno atsargos karininku Bradlėju- 
mi, kuris su žmona ir dūkteria gyveno Djukeri gatvėje netoli Raselo 
aikštės. Gyveno vidutiniškai, nors kapitono žmona buvo kilusi iš 
kilmingos šeimos, kurios genealoginiam medžiui priklausė keletas 
garsiausių karalystės giminių. 

Jaunoji panelė, jų duktė, grožiu ir iškilnumu pasirodė Grėjui toli 
pranokstanti visas iki tol matytas merginas. Jai buvo devyniolika 
ar dvidešimt metų, vardu ji buvo Kiterėja. Tiesą sakant, ji nelabai 
skyrėsi nuo tokio pat grožio kaimo mergaičių, tik ji buvo tobulų 
manierų ir laikysenos, o jos ne. Paprasčiausias išskirtinis bruožas, 
patraukęs akį, dažnai palaikomas žmogaus esme, ir Kiterėja pasi- 
rodė jam visapusiškai tobula, pačia savo prigimtimi nepaprastesnė 
už kaimo merginas. Grėjus pamilo ją iš pirmo žvilgsnio, ir jausmo 
palaima buvo tokia pat didelė kaip ir jame slypintis pavojus. 


Pirmąją savaitę Londone rekomendacijos padėjo jam susitikti 
su Kiterėja ir jos tėvais du ar tris kartus, o atsitiktinumai ir įsi- 
mylėjėlio išradingumas kitą savaitę suvedč juos tiek pat kartų. 
Tėvams patiko jaunasis Grėjus, o kadangi draugų jie turėjo mažai 
(lygūs jiems kilme užėmė aukštesnę padėtį), priėmė jį labai malo- 
niai. Jo aistra Kiterėjai ne tik stiprėjo, bet ir tapo nežemiškai tauri; 
tiesiogiai neskatindama, ji tyliai pritarė jo rezgamiems planams 
būti greta jos. Atrodė, kad jos tėvas su motina visiškai prarado 
pasitikėjimą aukšta kilme, kuri niekas be pinigų, ir ramiai, o gal net 
palankiai žiūrėjo, kuo baigsis jaunuolių susižvalgymai. 

Aistringas Grėjaus sapnas baigėsi liūdnai ir keistai. Po trijų 
savaičių saldžių išgyvenimų jis pasiekė paskutinę stadiją - savotišką 
moralinę Gazą“ - prieš įpuldamas į jausmų dykynę. 

Visą pažinties laiką širdies išrinktosios meilę ženklino keistu- 
mas: ji džiaugėsi jo artumu, kaip džiaugiasi įsimylėjėlė, bet nuo 
pradžios iki galo slėpė atpažinusi tikrąją jų ryšio prigimtį, nenorėjo 
suvokti jo reikšmės ir, regis, bijojo, kad jis to neatskleistų. Atrodė, 
kad ji tenkinasi šia diena, o puoselėti viltis nebūtina; betgi net tada, 
jeigu meilė yra tikslas, ją reikia laikyti pradžia, kad galėtum ja 
džiaugtis. 

"Nepaisydamas jos išsisukinėjimų, kurie būdami kliūtim tik kai- 
tino kraują, jis nusprendė ilgiau nebedelsti. Buvo vakaras. Jis 
išsivedė ją į mažutę oranžeriją laiptų aikštelėje ir tarp amžinai 
žaliuojančių augalų, šviečiant kelioms lemputėms, išryškinančioms 
lapų gaivumą ir grožį, išpažino savo meilę, tokią pat gaivią ir gražią 
kaip jie. 

— Mano meile, mano brangiausioji, būkite mano žmona! 

Kiterėja atrodė kaip ką tik pabudusi iš miego. 

— Ak, dabar mudu turime skirtis! - ištarė ji drebančiu, skausmin- 
gu balsu. - Aš jums parašysiu. 

Sakytum karštligės krečiamas Grėjus parėjo namo ir ėmė laukti 
ryto. Kas apsakys jo kančią ir nuostabą, kai rankose atsidūrė šis 
laiškelis: 

„Sudiev, sudiev amžinai. Išpažinę meilę, mudu priversti skirtis 
visam laikui. Atleisk man - turėjau tau pasakyti anksčiau, bet tavo 
meilė buvo tokia saldi! Pamiršk mane“. 

Žr. Teisėjų knygą, XVI 1 ir 21. 

Tą pačią dieną, veikiausiai norėdama padaryti galą šiai skau- 
džiai istorijai, duktė su tėvais išvyko iš Londono aplankyti giminai- 
čio į vakarų grafystę. Nei rašteliai, nei maldaujantys laiškai 
neišplėšė iš jos jokio paaiškinimo. Ji meldė nepersekioti jos, o 
labiausiai glumino tai, kad jos tėvas ir motina, kaip atrodė iš laiško, 
kurijie atsiuntė Grėjui, buvo ne mažiau sujaudinti ir nuliūdinti šio 
staigaus atsižadėjimo. Viena buvo aišku: nesutikdami, kad priežas- 
tis svarbi, jie žinojo kokia ji ir neketino jos atskleisti. 

Praėjus savaitei nuo tos dienos, Embrouzas Grėjus paliko bičiulio 
Hantvėjaus namus ir daugiau nebematė savo meilės, kurios taip 
ilgėjosi. Kartkartėm bičiulis atsakydavo į Grėjaus laiškus, kuriuose 
jis teiraudavosi apie ją. Bet labai menka paguoda įsimylėjėliui gauti 
apie mylimąją naujienų, persijotų bičiulio. Hantvėjus nieko tikro 
negalėjo pasakyti. Jis pranešė manąs, kad anksčiau, kokie dveji ar 
treji metai prieš susipažindama su Grėjum, Kiterėja flirtavusi su 
savo pusbroliu, reguliariosios kariuomenės karininku. Flirtas esą 
baigėsi staiga, pusbroliui išvykus į Indiją, o jaunoji panelė, pašlijus 
sveikatai, visą vasarą su tėvais keliavusi po žemyną. Galiausiai 
Hantvėjus pranešė, kad aplinkybės Grėjaus meilei tapusios dar 
nepalankesnės. Kiterėjos motina netikėtai paveldėjusi didelį turtą 
ir dvarus Anglijos vakaruose, staigiai vienam po kito užgesus 
keletui giminaičių. Dėl to jie išsikėlę iš mažojo namelio Blumzbe- 
ryje ir, kaip paaiškėjo, išsižadėję net senųjų draugų iš to kvartalo. 

Jaunasis Grėjus nusprendė, kad Kiterėja užmiršo jį ir jo meilę. 
Bet jis negalėjo jos užmiršti. 


2. 1843-1861 METAI 


Po aštuonerių metų Embrouzas Grėjus, vienišas ir prislėgtas, žmo- 
gus be giminių, turintis daug pažįstamų, bet nė vieno draugo. 
sutiko kitą jauną panelę, apdovanotą daugybe talentų ir pinigingą. 
Praradęs Kiterėją, jis nebegalėjo nuoširdžiai pamilti kitos moters. 
Zemiškosios grožybės kiekvienam tuo brangesnės, kuo sunkiau 
pasiekiamos, o kai kurioms prigimtims neprieinamumas yra būtina 
sąlyga trumpalaikę meilę paversti amžina. 

Šią, antrąją, panelę Grėjus vedė. Kad jis nei iš pradžių, nei vėliau 
nemylėjo savo žmonos kaip derėtų, buvo aišku visiems, bet tik 
nedaugelis žinojo, kad jo nepaklusni širdis taip ir neatprato bevil- 
tiškai skųstis dėl pirmosios dievaitės praradimo. 

Jo būdas šiek tiek pagedo, kaip paprastai atsitinka jausmingiems 
žmonėms, ilgą laiką slegiamiems nevilties dėl to, kad prasilenkta 
su lemtimi. Todėl nors jis iš prigimties buvo ramaus ir malonaus 
būdo, pažįstamų pagarba jam vis menkėjo - tokia jau ne vieno 
panašaus žmogaus dalia. Zavus ir gyvas jaunatviškas jautrumas 
pamažu virto niūriu nervingumu, ir kai jis, įkvėptas tuščių vilčių, 
nekurdavo ateities planų, jį kankindavo neapsakoma neviltis. Gy- 
venime tai reiškėsi išlaidumu, iš pradžių beveik nesąmoningu, nes 
kiekviena skola mintyse būdavo sąžiningai ir tiksliai atlyginama iš 
turtų, kuriuos jis vylėsi susikrausiąs. Bet metams bėgant jo gyveni- 
mo būdas nesikeitė, nes stigo gyvybingumo išsukti iš praminto tako 
net paaiškėjus, kad šis veda į pražūtį. 

1861 metais mirė Žmona, palikusi jį našlį su dviem vaikais. 
Vyresnįjį sūnų, vardu Ovenas, kuriam ką tik buvo sukakę septynio- 
lika, tėvas atsiėmė iš mokyklos ir pradėjo mokyti architekto profc- 
sijos savo kontoroje. Kita buvo duktė, metais jaunesnė už Oveną. 

Ji buvo pakrikštyta Kiterėja, ir nesunku atspėti kodėl. 


3. 1863 M. SPALIO DVYLIKTOJI 


Praleidžiame porą metų, norėdami nupasakoti kitą svarbų šių 
žmonių gyvenimo įvykį. Veiksmo vieta vis dar ta pati - Grėjaus 
gimtasis Hokbridžo miestelis vieną spalio pirmadienio popietę. 

Oras buvo saulėtas ir sausas, bet senovinio miestelio vaizdas 
akies neglostė. Pirmiausia laikas buvo ne tas. Kaip tik stojo ta 
stingulio valanda, kai akinanti dienos šviesa, ištrūkusi iš gaivių ilgų 
ryto šešėlių ir gyvastingo šviežumo, regimai dar nepersiliejo į 
sodrius ir ramius atspalvius, puošiančius dienos pabaigą. Antra, 
buvo tas savaitės metas, kai bruzdesys, kuris senoje kaimo sodyboje 
turi ir kibirkštėlę romantikos, bemaž nuslopęs. Galiausiai miestelis 
buvo trūks plyš užsimojęs būti žavus, demonstruodamas plūstan- 
tiems žiūrovams vietinį dramos skaitymo talentą, 0 provincijos 
miesteliai, pasišovę būti šmaikštūs, yra baisi nuobodybė. 

Šiuo atžvilgiu maži miesteliai panašūs į mažus vaikus: jie 
įdomiausi tada, kai atskleidžia įgimtas savybes nenujausdami, kad 
esama žiūrovų. Suvokę esą stebimi, jie stengiasi patikti, puola 
maivytis ir virsta nemaloniomis karikatūromis, 0 tai juos gadina. 

Išblukęs laikrodžio ciferblatas žemame bokšte bažnyčios, sto- 
vinčios trijų pagrindinių gatvių sankryžoje, rodė pusę trijų priešais 
dunksančiai rotušei, kurioje tuoj prasidės šnekėti peršnekėti Šek- 

spyro skaitymai. Durys buvo atviros, ir tie, kurie jau buvo susirinkę 
viduje, stebėjo naujai ateinančius - tylomis kritikuodami jų apda- 
rus, abejodami jų dantų ir plaukų tikrumu, vertindami jų asmeninį 
turtą. Tarp vėliau atėjusiųjų buvo ir nepaprasta jauna mergaitė, 
kuri švytėte švytėjo toje pilkybėje kaip vienintelė skaisčiai raudona 
aguona rudoje ražienoje. Ji vilkėjo elegantišką tamsų švarkelį, 
šviesiai violetinę suknutę, buvo užsidėjusi skrybėlaitę su pilkais 
kaspinais bei papuošimais ir mūvėjo prie jos priderintas pirštinai- 
tes. Lengvai nuėjusi salės pakraščiu, nežymiai apsidairė ir atsisėdo 
į savo vietą. 

Tojijauna mergaitė buvo Kiterėja Grėj, dabar turinti apie aštuo- 
niolika metų. Ir jai įeinant, ir tada, kai sėdėjo ir klausėsi skaitovų 
scenoje, susidomėjusios ją tyrinėjo kelios poros kaimynų akių. 

Jos veidas buvo nepaprastai žavus, nors dailininko akimis ir ne 
toks tobulas kaip figūra, kuri buvo vos ne ideali. Tačiau ypač žavėjo 
11 džiugino akį jos judesių grakštumas. 

Jos stiprybė iš tikrųjų buvo judesys - tiek viso kūno, trunkantis 
kurį laiką, tiek visai nežymus kilstelint vokus, sulenkiant pirštus, 
patempiant lūpą. Galva, regėjos, plaukė ore, jautri judesiui kaip 
magnetinė rodyklė. Ir šio lankstumo bei stamantrumo ji buvo ne 
išmokyta, ne nusižiūrėjo iš ko nors, o tiesiog išsiugdė nullo cultu“, 
metams bėgant. Vaikystėje ant kelio pasitaikius akmeniui ar kel- 
mui, už kurių užkliuvę visada pargriūdavo žaidimų draugai, ji 
paprastai neparkrisdavo, susiturėdavo per plauką, vos susvyravusi. 
Bendruose Kalėdų pobūviuose, kai ji teturėjo dvylika ar trylika 
metų ir dėl to buvo karštai niekinama vaikinų, save jau vyrais 
laikančių, jos gebėjimas lengvai ir grakščiai šokti atsverdavo mote- 
riškumo stoką ir vertė tuos pačius vaikinus užmiršti visas savo 
patyčias ir grobstyte grobstyti jos vaikišką figūrėlę, nes tokios 
partnerės nešokdinti nebuvo galima. O vėliau, kai moteriškas 
instinktas pašnibždėjo, jog grakštumas - gražiausia ir nuostabiau- 
sia jos išorinė savybė, ji dėmesingai išdailino smulkmenas. 

Jos plaukai žvilgančiomis garbanomis krito ant pečių ir ryškioje 
šviesoje buvo sodraus kviečių geltonio, kuris garbanai atsidūrus 
šešėlyje patamsėdavo iki riešutinės spalvos. Akys buvo mėlynos 
kaip safyras, nors gerokai tamsesnės nei paprastai esti šis brangak- 
3 

Nullo cultu - be mokymo (lot. ). 

menis. Jos kibirkščiavo švelnia ištikimybe ir pasitikėjimu, tuo skir- 
damosi nuo ryškesnio žėrėjimo, kuriam stinga pastovumo. 

Bet bandyti įvertinti ją - kaip ir kiekvieną Žavingą moterį — 
įprastomis kategorijomis taip pat sunku kaip ir įvertinti peizažą, 
pasišviečiant naktį žibintu, arba muzikos akordą, po vieną išgau- 
nant natas. Vis dėlto iš aprašymo, kurį čia išdrįstu pateikti. galima 
įsivaizduoti, kad įspūdingiausi iš daugelio jos žŽavumų buvo šie: 

miela abejonė, kai jos akys staiga pagyvėdavo ir imdavo šypsotis 
(jeigu akys gali šypsotis) atvirai kaip lūpos, per vienui vieną akimir- 
ką kuo ryškiausiai atspindėdamos visus galimybių, slypinčių didžiulėje 
erdvėjė tarp „taip“ ir „ne“, atspalvius; 

atvirumo akimirkos, vos vos nevalingai krūptelint ir susijaudinus 
spaudžiant pašnekovo ranką, liemenį ar kaklą, destis koks artu- 
mas; 

neramus žvilgsnis į žmogų, prie kurio ji prisirišusi. 

Pastarąją išraišką jos veidas įgijo renginiui įsibėgėjus, kai ji 
žvelgė pro langą. 

Jaunės panelės dalyvavimo tikrai vidutiniškame renginyje smul- 
kmenos nebuvo pasmerktos užmarščiai, nors pats renginys neabe- 
jotinai to nusipelnė dėl savo nereikšmingumo; po daugelio metų 
ji, ir ne tiktai ji, prisiminė visas smulkmenas tik dėl to, kad kaip tik 
tada baigėsi jos nerūpestingas gyvenimas, nežinantis, ką reiškia 
susimąstyti. Tai buvo paskutinė valanda, kai ji džiaugėsi atvira 
širdimi, dar nenujausdama labirinto, į kurį tuojau įžengs ir beveik 
be atokvėpio dvidešimt devynis mėnesius klaidžios painiais jo 
koridoriais. 

Rotušė, kurioje sėdėjo Kiterėja, buvo iš rudų akmenų, ir pro 
vieną langą iš čia buvo matyti gretimos gatvės stogai ir kaminai, 
taip pat viršutinė netoliese kylančios bažnyčios bokšto dalis, dabar 
jau baigiama statyti prižiūrint panelės Grėj tėvui, projekto archi- 
tektui. 

Vangiai besidairydama Kitcerėja susidomėjusi pastebėjo, kad šio 
bokšto viršūnė matyti iš tos vietos. kur ji sėdi, ir dabar atidžiai 
įsižiūrėjo, kas vyksta prie jos gracingos smailės. Aplink kūgiškai 
sumūrytų akmenų statinį į mėlyną dangų kilo pastolių narvas, kur 
stovėjo penketas vyrų - keturi apsitaisę baltai, kaip ir naujasis ranka 
pasiekiamas statinys, o penktasis - paprastu tamsiu kostiumu. 

Keturi baltai apsirengę vyrai buvo mūrininkai ir pagalbinis dar- 
bininkas, o penktasis - architektas, ponas Grėjus. Jis, matyt, iki tol 

kažką nurodinėjo, o dabar, atsitraukęs kiek tik gali, nejudėdamas 
stovėjo ant siauro pastolių tako. 

Žiūrovams iš rotušės vėrėsi neįprastas ir įspūdingas vaizdas, 
švytinti miniatiūra tamsaus lango rėmuose, kurių aštriabriauniai 
šešėliai pabrėžė blankias piešinio spalvas. 

Smailės aukštis buvo apie šimtas dvidešimt pėdų, ir penki ten 
besidarbuojantys vyrai atrodė visiškai abejingi paprastų mirtingųjų 
gyvenimui. Jie neatrodė didesni už balandžius, judėjo švelniai ir 
tyliai kaip dvasios. Žmogui, žiūrinčiam iš apačios, pirmiausia kil- 
davo mintis, kad jie užsiėmę tik savo darbu, kad jie abejingi - net 
nepastebi - beprotiško pasaulio ten, apačioje. Nė vienas nesidairė 
žemyn nuo pastolių. 

Paskui vienas iš jų atsisuko — tai buvo misteris Grėjus. Ir vėl 
sustingo nejudėdamas, stebėdamas kitų darbą. Atrodė paskendęs 
mintyse, tik galvą atsuko į keliamą akmenį. 

„Kodėl jis šitaip stovi?“ —- pagalvojo jaunoji ledi, iki tos akimir- 
kos tokia pat abejinga ir nerūpestinga kaip senovės tarentiečiai, 
kurie tokią pat popietę iš teatro stebėjo, kaip į jų uostą įplaukia 
galybė, sunaikinsianti jų valstybę“. 

Ji neramiai pasimuistė. „Geriau jis liptų Žemyn, — sukuždėjo 
nenuleisdama akių nuo vaizdo dangaus fone. — Taip aukštai 
išsiblaškymas pavojingas“. 

Vos jai spėjus sušnibždėti šiuos žodžius, tėvas neryžtingai at- 
sirėmė į vieną pastolių skersinį lyg bandydamas jo tvirtumą, paskui 
atšlijo nuo jo ir šiek tiek atsitraukė. Žengdamas paslydo, sus- 
verdėjęs į šalis, išlėkė į orą ir akimirksniu dingo apačioje. 

Išgąsčio priblokšta, jo duktė drebėdama atsistojo. Pravėrusi 
lūpas gaudė orą. Negalėjo ištarti nė garso. Aplinkiniai žmonės 
nesuvokdami, kas atsitiko, vienas po kito atsisuko. Jų veiduose 
išvydus vargšę mergaitę atsispindėjo smalsumas ir baimė. Dar 
akimirka - ir ji sukniubo ant grindų. 

Pirmas vaizdas, kurį Kiterėja atsipeikėjusi išvydo, buvo svetimas 
vežimas, iš kurio iškėlę brolis ir kažkoks pagyvenęs vyriškis nešė ją 
šaligatviu, paskui - jos pačios namų laiptais. Po akimirkos ji prisi- 
4 

Pietų Italijos uosto Tarento gyventojai bandė apsisaugoti nuo romėnų 
ekspansijos pasirašydami sutartį, kuria romėnai pasižadėjo nesiųsti karo laivų į 
Otranto įlanką. Tačiau 282 m. pr. m. e. jie tai padarė ir kilo karas. 

minė, kas atsitiko, ir kai ją nešė pro duris — pro jas ką tik buvo 
igabenta kita, liūdnesnė našta - jos akys išvydo pietvakarių dangų 
ir nesąmoningai įsidėmėjo baltą saulės šviesą, krintančią pro rude- 
ninio debesies properšą. Pojūčiai dažnai susitapatina su to paties 
akimirksnio vaizdu, kad ir koks nebūdingas jis būtų. Vėliau dvasinė 
kančia Kiterėjai daug ryškiau primindavo saulės šviesą, krintančią 
į strėles panašiais spinduliais, negu vaizdą, matytą pro rotušės 
langą. 


4. SPALIO DEVYNIOLIKTOJI 


Kai mirtis įžengia į namus, ją lydi liūdesys ir siaubas. Liūdesį kelia 
pati mirtis, o siaubą - juodi debesys, kuriuos nujaučiame atslen- 
kant. 

Po laidotuvių Ovenas Grėjus, nusiminęs, bet ryžtingas, sėdėjo 
prie tėvo escritoire", vartydamas ir peržiūrinėdamas įvairiausių po- 
pierių šūsnį — ir Šiaip jau atstumiančią bei sujaukta, o didelio 
sielvarto kamuojamam žmogui - tuo labiau. Popieriai, perrišti 
virvele, buvo netvarkingai sumaišyti su palaidais juodai apvedžio- 
tais lapais, o dideli melsvi lakštai apvynioti šiurkščia raudona 
juostele. 

Daugumą tų laiškų, sąskaitų ir kitų dokumentų jis rūpestingai 
ištyrinėjo ir nustatė, kad: 

pirma, tėvas už profesines paslaugas gaudavo labai mažai, paja- 
mos nesudarė nė pusės jo išlaidų, ir jo paties bei jo žmonos turtas, 
turėjęs jas kompensuoti, buvo iššvaistytas neapdairiai skolinant 
nesąžiningiems žmonėms, kurie pasinaudojo perdėm dideliu tėvo 
patiklumu; 

antra, supratęs savo klaidą, jis bandė išgelbėti padėtį spekuliuo- 
damas biržoje. Ryškiausias pavyzdys buvo toks: pernai Plymute jis 
buvo įkalbėtas visą likusį kapitalą investuoti į vertybinius popie- 
rius — paskolinti uoste stovinčio Italijos brigo, kuriam buvo uždėtas 
areštas, savininkui. Tikėtasi nemažo pelno, rizika irgi buvo nema- 
ža. Paaiškėjo, kad tie vertybiniai popieriai nieko neverti. Tai buvo 
labiausiai nevykusi biržos spekuliacija, kokios tik galėjo imtis vi- 
siškai apie šiuos reikalus neišmanantis žmogus. Laivas nuskendo - 
kartu su misterio Grėjaus pinigais; 

5 


Escritoire - rašomasis stalas (pranc. ). 

trečia, per šias nesėkmes jis prisidarė skolų ir nebeišmanė, kaip 
jas grąžinti; taigi mirties valandą net tie keletas svarų jo banko 
sąskaitoje buvo kaip ir nebe jo; 

ketvirta, žmonos mirtis prieš porą metų atvėrė jam akis, ir jis 
skaudžiai pajuto turįs pareigų vaikams. Tada jis ryžosi begaliniu 
profesiniu uolumu, o ne spekuliacijomis, susigrąžinti bent dalį to 
kuklaus turto, kurį prarado. 

Kiterėja dažnai būdavo šalia brolio, kai šis peržiūrinėdavo po- 
pierius. Ji liūdnai kartodavo: 

— Vargšas tėvelis neįvykdė savo ketinimų, nes pristigo laiko, ar 
ne, Ovenai? Jo praeitį galima pateisinti, nors jis ir nemėgo apie ją 
pasakoti. Aš niekad neužmiršiu pirmosios jį prislėgusios nelaimės 
ir visų dėl to atsiradusių jo gyvenimo ydų - niūrumo ir nenoro 
dirbti, ką mes taip dažnai pastebėdavom. 

— Prisimenu, ką jis kartą pasakė, - atsiliepė brolis, - kai iki 
vėlumos sėdėjau pas jį. „Ovenai, - tarė jis, - nemylėk per daug 
aklai. Antra vertus, jeigu kada mylėsi, vis tiek mylėsi aklai, bet 
pabandyk išsaugoti šiek tiek atsargumo. Tegu tavo išrinktoji prik- 
lausys tau — man šito pasiekti nepavyko, — kalbėjo tėvas. - Tik 
mokykis atsižadėti“. Ir aš mokysiuos, Kiterėja. 

— Mama kartą sakė, kad tėtę sužlugdė nepaprasta moteris, nes 
jis nemokėjo jos užmiršti praradęs. Kažin kur ji dabar, Ovenai? 
Mums buvo liepta nemėginti nieko aiškintis. Tėtė niekad neminėjo 
jos vardo, ar ne? 

— Manau, to prašė ji pati. Bet nesuk dėl to galvos - ji ne mūsų 
motina. 

Meilės romanas, sutriuškinęs Embrouzą Grėjų, buvo kaip tik 
toks, į kokius vaikinai nekreipia dėmesio, o mergaitės negali už- 
miršti. 


5. NUO SPALIO DEVYNIOLIKTOSIOS IKI LIEPOS 
DEVINTOSIOS 


Taigi geri Embrouzo Grėjaus norai susigrąžinti turtą dar nebuvo 
Spėję įgauti apčiuopiamo pavidalo, kai staigi mirtis palaidojo juos 
amžinai. 

Daugybė skolų vekselių iškart po laidotuvių nelyginant kruša 
pasipylė iš negirdėtų neregėtų vietų. Kad jau taip atsitiko, vekseliai 
buvo perduoti teismui ir likusį turtą kreditoriams turėjo paskirstyti 
teisėjai. 

„Kaip dabar mums bus?“ - nepaliaudamas laužė galvą Ovenas. 

Žmonės visada, net niūriausiomis valandomis, gyvena viltimi, 
esą dėl to, kad jie yra JIE, jų ateitis turėtų būti ypatinga, nors nei 
jų prigimtis, nei ankstesnis gyvenimas nė per nago juodymą nesi- 
skiria nuo tūkstančių kitų. Kiterėjai ir Ovenui Grėjams irgi buvo 
didžiausia mįslė, kaip susiklostys jų gyvenimas. Tie, kurie Žinojo, 
kaip bus, iš savo patirties, atsakydavo labai paprastai: „Kaip ir 
kitiems žmonėms, atsidūrusiems tokioje padėtyje“. 

Paskui Ovenas tarėsi su seserim, ką reikėtų daryti, ir jiems 
belaukiant atsakymų į laiškus bei kuriant kuo bergždžiausius pla- 
nus prabėgo mėnuo. Netikėtos viltys, iš tolo švietusios vaivorykštės 
spalvomis, priartėjusios virsdavo migla. O nemalonūs gandai, nors 
geranoriai žmonės juos bandė slėpti, diena iš dienos pasiekdavo jų 
ausis. Neginčijamos tiesos, kad jie yra svajotojo, iki paskutinio 
fartingo iššvaisčiusio pinigus ir prasiskolinusio kaimynams, vaikai, 
kad duktė nesimokė jokio amato, o sūnus, kuris mokėsi, nieko 
nepasiekė ir, matyt, turės eiti šunims šėko pjauti, nebuvo galima 
nutylėti, bijant įžeisti jų jausmus, taigi ši tiesa vienaip ar kitaip 
užduodavo jiems širdį kiekviename žingsnyje. Negausūs pažįstami 
skubindavosi prasmukti pro šalį. Seni šeimų galvos ir klestintys 
krautuvininkai, laisvą minutę stovėdami tarpdury, - kojų pirštai 
nusvirę nuo laiptelio krašto, pilvai išvirtę, - šnekučiuodavosi su 
draugais apie išlaidūnų dalią, o jų vaikų ateities viltis laikė ne 
šviesesnėmis už šešėlį. Šių žmonių sūnūs, segintys sarkastiškus 
kaklaraiščių smeigtukus ir rūkantys komiškas pypkes, varstė Ki- 
terėją Žvilgsniais, kuriuose ankstesnės pagarbos nebebuvo nė pėd- 
sako. 

Keista, bet mes nelabai jaudinamės dėl to, ką apie mus mano 
žmonės, kokią žeminančią paslaptį apie mūsų turtą, kilmę ir tikslą 
jie iššniukštinėja kiekvienas pavieniui. Labiausiai mes bijome, kai 
imama keistis nuomonėmis apie mus, taigi šimtas su niekuo neben- 
draujančių pažįstamų, žinančių šeimos paslaptį, mums tampo ner- 
vus mažiau nei pustuzinio asmenų kompanija, aptarinėjanti tą 
paslaptį, nors jie būtų vieninteliai jos saugotojai. 

Galbūt smalsaujančio ir šiušenančio Hokbridžo priešiškumas 
būtų vieni niekai klestinčiam Žmogui. Deja, netikėtai užklupęs 
skurdas, kai žmogaus oda dar nespėjusi surambėti, visiškai išmuša 
jį iš pusiausvyros. Ovenas nepaveldėjo tėvo jautrumo, bet buvo 
išdidus ne mažiau už jį, o jo tiesmukumas, jei vaikinas būtų buvęs 

kiek neapdairesnis, galėjo virsti šališkumu. Jo supratimu, žmonija, 
kaijis apskritai ją prisimindavo, griežtai suskirstyta į klases be jokių 
pereinamųjų formų. Šia nuomone rėmėsi jo logika, kurią galima 
būtų atkurti, bet neverta, ir nepakantumas arba pagarba pažiū- 
roms bei instinktyvus noras išvengti savo luomo žmonių nepritari- 
mo. Stoiškai abejingai jis galėjo iškęsti išsiskyrimą, ligą, tremtį, 
katorgišką darbą, alkį ir troškulį, bet panieka jam buvo per žiauru. 

Po devynių mėnesių bandymų uždirbti pinigų tęsiant tėvo pra- 
dėtus darbus - visiškai bevaisių bandymų dėl nepatyrimo Grėjus 
ryžosi paprastam ir radikaliam sprendimui. Jie tyliai išvyks iš šios 
Anglijos dalies, dings iš akių pažįstamiems, liežuvautojams, rūs- 
tiems kritikams ir piktiems kreditoriams, dėl kurių nelaimės jis 
nebuvo kaltas, ir išvengs žeminančios padėties vieninteliu jam 
skurdo paliktu būdu - kur nors toli toli parsisamdys kukliu jaunes- 
niuoju braižytoju. 

Jis įvertino savo sugebėjimus ir pasijuto kaip kareivis, galandan- 
tis kardą prieš mūšį. Pagal profesiją jis nedirbo, nes velionio tėvo 
klientų vis mažėjo, o kadangi mokinio niekas primygtinai ir kietai 
nespaudė užkalti pinigo (taip, rodos, būna visuomet, kai meistro 
mokinys yra jo sūnus), Ovenas apie architektūros meną ir mokslą 
menkai tenusimanė. Tingėti jis tikrai netingėjo, bet dar nebuvo 
sulaukęs tokio amžiaus, kai darbštūs vyrai, būtinybės nespaudžia- 
mi prasimušti, darbuojasi vien dėl to, kad taip liepia sveikas protas. 
Taigi po dvejų stažuotės metų apie projektus, fasadus, profilius ir 
detales jis išmanė ne daugiau už vidutinių gabumų jaunuolį, tokį 
kaip jis, padirbėjusį Londone, kur gyvenimas virte verda, šešetą 
mėnesių. 

Bet vis dėlto jis galėjo praversti savo profesijos žmogui kokiame 
užkampyje ir ten mokytis toliau. Ir tai buvo gana realu. Jis miglotai 
prisiminė pažįstąs tokį žmogų, misterį Gredfildą, kuris dirbo Bad- 
mout Redžyje, Pietų Anglijos uoste ir kurorte. 

Kiek padvejojęs Grėjus ryžosi parašyti šiam ponui: pasiteiravęs, 
kas jam rūpėjo, užsiminė apie tėvo mirtį ir pranešė, kad jo moky- 
mosi laikas tik įpusėtas. Taigi džiaugtųsi galėdamas toliau būti 
mokiniu likusius dvejus metus už labai mažą atlyginimą, jei mokėti 
būtų pradėta iškart. 

Misteris Gredfildas atsakė, kad jam nereikia mokinio, kuris 
atitarnautų likusį mokslo laiką Grėjaus nurodytomis sąlygomis. 
Bet jis pridūrė vieną pastabą: jam kaip tik reikia kontoros tarnau- 

tojo - trumpam, kokiems dviem mėnesiams - kopijuoti brėžinius 
ir atlikti kitokius pagalbinius darbus. Jei misteris Grėjus sutinkąs 
imtis tokių menkų įgūdžių tereikalaujančios tarnystės, už kurią 
mokamas savaitinis atlyginimas, palyginus su jo lūkesčiais, labai 
kuklus, tai ši vieta suteiksianti jam galimybių įgyti kai kurių profe- 
sinių įgūdžių. 

„Tai bus pradžia, be to, ten kitas kraštas, kur nekybos debesis, 
metantis ant mūsų šešėlį. Važiuosiu“, - nusprendė Ovenas. 

Kiterėja irgi apmetė ateities planą, labai paprastutį, nes jos 
galimybės buvo dar menkesnės. Nemažu motinos turtu ji pasinau- 
dojo tik.tiek, kad buvo rūpestingai išmokslinta. Tuo ir buvo pa- 
grįstas jos planas. Įsikūrusi su broliu Badmoute, ji ketino iškart 
ieškoti guvernantės vietos, pasiskelbdama laikraštyje. Oldbrikhe- 
mo advokatas, tvarkęs tėvo reikalus ir žinojęs jos padėtį, sutiko, 
kad dėl savo praeities ir padorumo rekomendacijų galinti kreiptis 
1 JL 

Vieną ankstyvą rytą jie išvyko iš gimtojo miestelio, beveik nepa- 
likę jokių pėdsakų. 

Paskui miestelis apgailėjo juos, kad žengę tokį neišmintingą 
žingsnį. „Koks neapdairumas! Būtų lengviau susiradę darbo Hok- 
bridže, kur visi juos pažįsta. Tikrai lengviau“. 

Bet kas gi yra išmintis? Nuolatinis siekimas būti laimingam bet 
kokiomis priemonėmis. 

Ir nesvarbu, ar žmogaus tikslas kasdieniškas - prasigyventi, ar 
koks kitoks, kalbant apie išmintį retai kada turimas omeny tas 
kitoks, nekasdieniškas, tikslas. 


Antras skyrius 


DVIEJŲ SAVAIČIŲ ĮVYKIAI 


1. LIEPOS DEVINTOJI 


Diena, kai jie išvyko, buvo viena kaitriausių ilgoje vasaros karščių 
virtinėje. Jiems važiuojant per laukus, didžiuliai jų plotai virpėjo 
ore kaip žvakės liepsna. Ramios avių bandos, sugulusios tolėliau 
po medžiais, atrodė blausiai melsvos, o dobilų laukai - pamėlę nuo 
skaisčios saulės, užliejusios jų tamsiai raudonus žiedus. Visus fur- 
gonus ir vežimus rūpestingi šeimininkai buvo perkėlę į pavėsį. 
Lietaus lašeliai išgaruodavo nepasiekę žemės, todėl kibirai buvo 
įleisti į uždengtus šulinius, kad ir iš jų vanduo neišgaruotų; ir 
apskritai atrodė, kad šiame krašte triūsiantys ar tinginiaujantys 
valstiečiai turi daugiau alaus ir sidro negu vandens. 

Jau iš pirmo žvilgsnio buvo matyti, kad tie žmonės, vaiko akimis 
ryjantys kasdienį vaizdą, turi žavią savybę - po patirtų išgyvenimų 
jie geba atsiverti naujiems įspūdžiams. Tai geras bruožas, retas 
mūsų karštligiškais laikais — gyvos, nenustygstančios prigimties 
požymis. 

Tiek brolis, tiek sesuo tai gebėjo, ypač sesuo. Jie žvelgė į vilni- 
jančius javų laukus, kurie kitiems bendrakeleiviams atrodė tokie 
vienodi, akmenuotą molžemį su kampuotomis ir skardingomis 
kalvomis, pakeitusiomis ankstesnį vaizdą. Paskui prieš akis at- 
sivėrė išdžiūvusių pelkių dykynės — tose vietose, kur paprastai 
tyvuliuodavo balos, dabar buvo matyti lygūs plikos, sutrūkinėjusios 
žemės ploteliai. Paskui iškilo eglių jaunuolynai, staigiai nutrūk- 
stantys ties švariai nušienautomis pievomis, kuriose nejudėdamos 
stovėjo tingiai gromuliuodamos storakulšės sodrių spalvų karvės 
gulsčiomis ir tiesiomis kaip stogo kraigas nugaromis. Staiga jų akį 
patraukė vis dažniau šmėkštelinti jūra ir galų gale traukinys sustojo 
Badmout Redžio perone. 

„Miestas mūsų laukia“, taip manė Grėjus visą dieną. Jis užsuko 
pas misterį Gredfildą - vienintelį žmogų, kuriam buvo pranešęs 
apie savo atvykimą, - ir paaiškėjo, kad šis viską užmiršęs. 

Vis dėlto su šiuo ponu - apkūniu energingu žilabarzdžiu šešias- 
dešimties metų biurgeriu — Ovenui pavyko susitarti, kad kitą sa- 
vaitę pradės dirbti jo kontoroje. 

Tą pačią dieną Kiterėja parašė ir išsiuntė tokį skelbimą: „Jauna 
panelė ieško guvernantės ar kompanionės vietos. Gali mokyti 
anglų, prancūzų kalbų ir muzikos. Rekomendacijos palankios. 
Adresas: K. G., iki pareikalavimo, Badmoutas“. 

Šitas aprašymas popieriuje pasirodė jai tikresnis už ją pačią. 
„Negi čia aš? Kaip keistai atrodau“, - tarė ji sau ir šyptelėjo. 


2. LIEPOS VIENUOLIKTOJI 


Kitą pirmadienį po atvykimo į Badmoutą Ovenas Grėjus išėjo į 
misterio Gredfildo kontorą pradėti darbo, o jo sesuo pirmą kartą 
liko namie viena. 

Kad ir liūdni buvo pračjusio rudens įvykiai, visą dieną jos siela 
neįprastai džiaugėsi. Vietos pakeitimas, ypač kai kelionės dar 
naujiena, ir laisvės pojūtis grąžino gyvybingumą šiai nuoširdžiai 
jaunai merginai, linkusiai pasinaudoti kiekviena pasitaikiusia at- 
gaiva. Staigus sielvartas tik kuriam laikui nuslopina laimės pojūtį, 
o nujaučiama, iš lėto artėjanti bėda sukelia nuovargį, kuris iš 
tikrųjų gali sunaikinti gebėjimą džiaugtis. 

Jos viltys, susijusios su skelbimu, darėsi vis beprotiškesnės. Vaiz- 
duotė jau piešė pasiturinčią šeimą, kuriai neva tokios kaip ji baisiai 
trūko, o kadangi fantazijos būta lakios, tai iškilo prieš akis ir visi 
tos šeimos nariai, jų asmeninės savybės, dorybės ir ydos, kurį laiką 
ji net užmiršo, kad tektų išsiskirti su broliu. 

Taip ji mąstė laukdama jo vakare sugrįžtant ir staiga žvilgtelėjo 
į kairiąją ranką. Mėgstančios simbolius tokio amžiaus mergaitės, 
pažvelgusios į savo kairįjį bevardį pirštą, labai dažnai, gal net 
visuomet, romantiškai užsisvajoja. Kiterėjos mintys, vis dar koke- 
tuojančios su ateitimi, kaip tik ir nuskriejo romantiškais sparnais. 
Ji atsilošė kėdėje, suėmė savo bevardį pirštą, pakėlė jį kitos rankos 
pirštais ir ilgai žiūrėjo į jį - glotnų ir laibą. 

Ji alsiai sukuždėjo: 

„Kažin, kas jis bus? Jeigu aukštuomenės Žmogus, tai paims 
mano pirštą šitaip, pačiais pirštų galais, kiek virpančia širdimi ir 
lūpom, ir užmaus žiedą taip lengvai, kad aš nė nepajusiu - visą laiką 
žavingai žiūrėdamas man į akis. 

Jeigu jis drąsus smarkus karys, veikiausiai išdidžiai prisiartins, 
paims žiedą taip, lyg jo vertė prilygtų Jos Didenybės karūnai, ir 
užmaus tvirtai tvirtai, šitaip. Žvilgsniu įdėmiai seks, ką darąs - lyg 

kautųsi mūšyje su priešu (nors iš tikrųjų, aišku, mane labai mylės) 
— ir apsipils raudoniu taip pat kaip ir aš. 

. Jeigu jis jūreivis, tai paims mano pirštą bei žiedą štai šitaip ir 
rūpestingai užmaus jį, žiūrėdamas meiliai, kaip jūreiviai įpratę; 
galbūt pabučiuos pirštą — atvirai, lyg mes būtume kvailiojantys 
vaikai, kurių nestebi akis išpūtusi didžiulė pavydi minia, sakanti: 
„Ak, dabar jie laimingi“. 

Jeigu jis neturtingas žmogus, kilniaširdis ir švelnus, bet vis dėlto 
neturtingas...“ 

Greiti Oveno žingsniai laiptuose nutraukė šiuos nerimtus jos 
apmąstymus. Prikaišiodama sau, net supykusi ant savęs, kad šitaip 
užsisvajojo, kai jų padėtis kone beviltiška, ji pakilo jo pasitikti ir 
išvirti arbatos. 

Kiterėjos noras išgirsti, kaip brolis buvo sutiktas pas misterį 
Gredfildą, iškart prasiveržė žodžiais. Dar nespėjus jiedviem nė 
susėsti prie stalo, ji puolė jį kamantinėti, kaip įprasta seserims: 

— Na, Ovenai, kaip tau šiandien sekėsi? Kas tai per įstaiga? Kaip 
manai, ar tau patiks misteris Gredfildas? 

— Turbūt. Bet šiandien jo nebuvo, su manim dirbo vyresnysis 
braižytojas. 

Jaunos moterys turi įprotį, kuriuo nepasižymi vyrai, tuoj pat 
įsivaizduoti kieno tik nori gyvenimą. Taigi Kiterėjos dėmesys aki- 
mirksniu peršoko nuo misterio Gredfildo prie jo tarnautojo. 

— Kas jis per žmogus? 

— Atrodo labai malonus vaikinas, nors, žinoma, dar negaliu 
nieko tikro pasakyti. Šiaip ar taip, manau, kad jis labai garbingas 
žmogus, be jokių kvailysčių, ir nors nčra mokęsis privilegijuotoje 
mokykloje, tačiau labai apsiskaitęs ir puikiai nusimano apie geras 
knygas ir meną. Tiesą sakant, jis daugiau išmano už daugumą 
profesionalų. 

— Architektui tai didelis dalykas, juk išvisų specialistų jie papras- 
tai būna profesionaliausi. 

— Taip, galbūt. Beje, manau, kad jis gana melancholiško būdo. 

— Ar tas vyresnysis braižytojas turi šeimą? - po kurio laiko ramiai 
pasiteiravo ji pilstydama arbatą. 

- Šeimą? Žinoma, ne. 

— Mielas Ovenai, o iš kur aš galiu žinoti? 

— Ne, ne, jis nevedęs. Bet kontoroje kalbėjomės apie moteris ir 
aš girdėjau jį pasakojant, kokios žmonos norėtų. 

— Tai kokios gi jis norėtų? —- paklausė ji neva abejingai. 

— O, jis sako, kad ji turėtų būti mergiška ir paprasta, bet drauge 
ir nestigti moteriško rafinuotumo - štai kas pikantiškiausia. Taip, 
jis tvirtina, kad ji turinti turėti moteriškos išminties. „Ir vis dėlto 
norėčiau, kad ji išraustų, jeigu į ją įdėmiau įsispitrytų Žvirblis, — 
kalbėjo jis. - Taigi vėl imu svajoti apie mergaitę ir iki šiol negaliu 
apsispręsti. Veikiausiai pasitenkinsiu tuo, kas paklius, — tęsė jis, — 
ir kokia ji būtų, dėkosiu Dievui, kad nėra dar blogesnė. Vis dėlto, 
jei galėčiau užsiminti Apvaizdai apie savo reikalavimus, juos api- 
brėžčiau maždaug taip: vaikas malonumuose ir motina skaus- 
muose“. 

— Jis taip ir pasakė? Matyt, kad mąstantis vyras. 

— Taip ir pasakė. 


3. NUO LIEPOS DVYLIKTOSIOS 
IKI PENKIOLIKTOSIOS 


Gerai žinoma, kokios nepastovios mintys žmonių galvose, todėl 
mato joms išmatuoti nėra. Kiekvieną didelę mintį, netikėtai atsi- 
radus spiečiams naujų, galima suspausti į molekulę, o kiekviena 
menka mintelė gali išsiplėsti tokio dydžio vakuume, kokį jai įsten- 
gia suteikti protas. Kiterėjos galva šiuo metu buvo veik bemintė, 
tad jaunojo architekto vaizdinys vis plėtėsi. Kitą vakarą ta pati 
kalba vėl buvo atnaujinta. 

— Jo pavardė Springrouvas, - sesers paklaustas, atsakė Ove- 
nas. - Jis tikras menininkas, bet, atrodo, gana žemos kilmės, 
prasimušė savo jėgomis. Manau, kad jis fermerio sūnus ar kažkas 
panašaus. | 

— Bet, tikiuosi, jis dėl to nėra blogas? 

— Aišku, ne. Smukdami žemyn, mes nuolat sutiksime aukštyn 
kylančius žmones. - Ovenas vis dėlto jautė, kad Springrouvas kiek 
žemesnės kilmės negu jie. 

- Jis turbūt gerokai pagyvenęs? 

— O ne! Kokių dvidešimt septynerių, ne daugiau. 

— Aha, suprantu... Į ką jis panašus, Ovenai? 

— Negaliu tau tiksliai nupasakoti, kaip jis atrodo: tai visada 
sunku. 

— Ar galėtum pavadinti žemu? Man atrodo, kad dauguma žmo- 
nių žemi. 

— Veikiau pasakyčiau, kad jis vidutinio ūgio, bet matau jį konto- 
roje tik sėdintį, taigi gerai nežinau, koks jo augumas. 

— Norėčiau, kad sužinotum. 

— Gal ir norėtum, bet kad aš nenoriu. 

— Nenoriu ir aš, tik tu visą laiką kurstai. Ovenai, šiandien gatvėje 
mačiau vyrą, ir man pasirodė, kad tai jis - bet, aišku, nesu tuo tikra. 
Jis buvo šviesiai rudų plaukų, trumpa riesta nosimi, apskrito veido 
ir taip keistai prisimerkdavo į ką nors įdėmiai žiūrėdamas, kad akys 
virsdavo siaurais plyšiukais. 

— O ne, tai ne jis, Kiterėja. 

— Tikriausiai nė kiek nepanašus į jį? 

— Nė kiek. Jis tamsiaplaukis, nosis beveik graikiška, dantys 
gražūs, o veidas inteligentiškas, kiek prisimenu. 

— Aha, Ovenai, dabar tu jį nupiešei. Bet jis tikriausiai ne iš tų, 
kurie laikomi patraukliais ar... 

— ... gražiais? 

— Aš ne visai tą turėjau omeny. Bet jeigu tu jau užsiminei, tai 
sakyk, ar jis gražus? 

— Gana gražus. 

— Jo tout ensemble' puikus? 

- Taip... o ne, ne, užmiršau... ne. Jo liemenė, kaklaraiščiai ir 
plaukai gana netvarkingi. 

— Kaip apmaudu... jam pačiam, vargšeliui, turėtų būti. 

- Jis tikra knygų žiurkė — niekina liūdesingų klejonių poeziją, 
tačiau moka Sekspyrą atmintinai iki paskutinės išnašos. Zinok, jis 
ir pats šioks toks poetas. 

— Kaip malonu, - tarė ji. - Niekad nepažinojau poeto. 

- Juk ir dabar nepažįsti, - sausai tarė Ovenas. 

Ji išraudo. 

— Aišku, ne. Žinau. 

— Ar kas nors atsiliepė į tavo skelbimą? — pasiteiravo Ovenas. 

— Ai, ne, - atsakė ji ir nusivylimo šešėlis, jau ir dieną keletą kartų 
šmėstelėjęs jos veide, vėl pasirodė. 

Pračjo dar viena diena. Ketvirtadienį ji jau ir neklausinėdama šį 
tą išgirdo apie vyriausiąjį braižytoją. Jiedu labai susidraugavo su 
Grėjum, ir jis susigundė parodyti jos broliui keletą savo eilė- 
6 

Tout ensemble - bendras įspūdis (pranc.). 


raščių, - vieni buvo rimti ir liūdni, kiti linksmi, - kurie kartkartėm 
buvo spausdinami vieno žurnalo poetų kampelyje. Dabar Ovenas 
juos parodė Kiterėjai, ši tučtuojau puolė atidžiai skaityti ir nu- 
sprendė, kad jie labai gražūs. 

— Taip, Springrouvas ne kvailys, - rimtai pareiškė Ovenas. 

— Taigi kad ne kvailys! - atsiliepė Kiterėja, labai susijaudinusi 
pakeldama akis nuo popieriaus. - Rašo šitokias eiles! 

— Tuapsirikai, Kiterėja. Aš kalbu ne apie eiles, nes jų neskaičiau, 
o apie tai, ką jis pasakė, kai vyrai kalbėjosi apie įsimylėjėlius. 

— Pasakyk man, gerai? 
jau susižadėjo su mylimąja - tada jis panašus į žmogų, nežinia ką 
nutvėrusį tamsoje. Toks žmogus nežino, ar šikšnosparnį nutvėręs, 
ar paukštelį, ir atvėsęs išsineša į šviesą apžiūrėti, kas tai per pada- 
ras. Nori įsitikinti, ar ji tinkamo amžiaus, bet šiaip ar taip, vis tiek 
turi laikyti ją geidžiamu laimikiu. Kiek vėliau jis ima svarstyti, ar ji 
iš tikrųjų geidžiamas laimikis, bet geidžiamas ar ne, jeigu jau 
pavadino ją savąja, turi likti jai ištikimas. Po kurio laiko jis susimąs- 
to: ar ji tokio būdo, plaukų, akių, kokių troško ir kokias buvo tvirtai 
nusprendęs susirasti? Paaiškėja, kad viskas negerai, paskui prasi- 
deda peštynės... 

- Jie susituokia ir laimingai gyvena? 

— Kas? A, įsivaizduojamoji pora. Man atrodo, kad jis sakė... 
žinai, aš užmiršau, ką jis sakė. 

— Ak, kaip gaila! - nusiminusi tarė jaunoji ledi. 

— Taip. 

— Bet jis pašaipūnas - Žinai, man jis nebepatinka. 

— O dabar tu klysti. Ne pašaipūnas. Man atrodo, jis impulsyvus 
vaikinas, brangiai sumokėjęs už kažkokį neapgalvotą meilės 
romaną. 

Taip baigėsi ketvirtadienio pokalbis, o tada Kiterėja dar kartą 
perskaitė eiles viena. Penktadienį brolis papasakojo, kad Spring- 
rouvas pranešė jam ketinąs po poros savaičių mesti misterį Gred- 
fildą ir bandyti laimę Londone. 

Neapsakomas liūdesys užplūdo Kiterėjos širdį. Kodėl ji taip 
nusiminė, išgirdusi tai apie žmogų, kurio nė karto nebuvo mačiusi, 
juk jos dvasia buvo pakankamai gyvybinga atsitiesti po tikrų nelai- 
mių taip, lyg jų nė nebūtų buvę. Ji negalėjo atsakyti į šį klausimą, 
bet Oveno naujiena ją tikrai nuliūdino. 

4. LIEPOS DVIDEŠIMT PIRMOJI 


Vieną ketvirtadienio rytą menkabalsis miestelio šauklys paskelbė 
Badmouto gatvėms, kad visų labai mėgstama ekskursija garlaiviu 
į Lalvindo įlanką prasideda šeštą valandą vakaro. Oras buvo 
gražus, ir kadangi tokia proga pasitaikė pirmą sykį, kartu su 
kitais išplaukė ir Ovenas su Kiterėja. 

Jie pasiekė įlanką ir beveik valandą vaikščiojo kalva palei upę, 
o tada Grėjus prisiminė, kad už kokių dviejų ar trijų mylių nuo šios 
vietos stūkso įdomūs viduramžių griuvėsiai. Kažkokioje archeolo- 
gijos knygoje jis buvo skaitęs apie tą statinį, o dabar, atsidūręs taip 
arti, panoro patikrinti savo susikurtą teoriją. Nusprendęs, kad turi 
užtektinai laiko suvaikščioti ten ir atgal prieš laivui pakeliant 
inkarą, jis ant kalvos išsiskyrė su Kiterėja ir nusileido žemyn, o 
paskui užkopė aukštyn viržiais apaugusiu slėniu. 

Ji stovėjo ant kalvos, kur brolis ją paliko, ir laukė, kol sugrįš, 
žvalgydamasi aplinkui. Priešais ją į pietus driekėsi rami atvira jūra, 
daug žydresnė nei dangus virš galvos, o toliau mirguliavo pustuzi- 
nis mažų laivelių įvairiaspalvėmis - nuo baltut baltutėlės iki rau- 
donai rudos - burėmis, kurias dar labiau margino besileidžiančios 
saulės spinduliai. 

Netrukus iš tolo atsklido laivo varpo gausmas, įspėdamas kelei- 
vius, kad metas grįžti. Paskui laivo orkestro arfos ir smuikai užgrojo 
linksmą melodiją, į kurią darniai įsitraukė ir ošimas bangų, kai jų 
keteros versdavosi viena per kitą pajutusios seklumą ir paskui 
susigerdavo į akmenuotą smėlio pakrantę. 
grįžta Ovenas. Nebuvo matyti nieko, tik nepaprastai puikus, ramus 
gamtovaizdis. Plati dauba už kalvos buvo nutvieksta vakaro žaros, 
kuri dažė viržių purpurą oranžiniu atspalviu. Buvo pats viržių 
Žydėjimas, ir nė menkiausias atgrasiai rudas lopas dar negadino jų 
spalvų. Šviesa jas taip išryškino, kad atrodė, jog spalvos, pakilusios 
nuo žemės, plaukioja ore nelyginant raudonas garas. Mažesniuose 
Slėniuose tarp kalvelių ir gūbrių, įvairinančių įlankos apybraižas, 
bet negadinančių bendro vaizdo, ji pastebėjo aukštų, penkių ar 
šešių pėdų, skaisčiai žalsvų paparčių sąžalynus. Platus jų kaspinas 
juosė keliuką, kuris nelyginant šaltinėlis vinguriavo siaura loma, 
besitęsiančia iki kalvos papėdės, o ten pradingo žolynuose. Tarp 
Paparčių augo bugieniai, tamsesni už savo šešėlį. Visame lauke 

užžčėlę meldais. 

Paskutinį kartą suskambo laivo varpas. Kiterėja buvo užmiršusi 
1r save, ir ko ji laukianti. Dabar sunerimusi, kad tik Ovenas nepa- 
siliktų, ji surišo nosinės kampus ir prisirinko į ją kriauklelių, su- 
džiūvusių augalų, suakmenėjusių gyvūnų liekanų ir patraukė per 
smiltynus, įsimaišydama į būrelį iškylautojų, besirenkančių iš 
smuklės, vasarnamių, išnuomotais vežimaičiais grįžtančių iš neto- 
limų kelionių. Visi jie lipo į laivą primityviu tilteliu, kurį sudarė 
siaura lenta su dviem ratais - moterys ėjo prisilaikydamos virvės. 
Kiterėja delsė iki paskutinės akimirkos, nėjo drauge su kitais ir vis 
dairėsį į slėnį. Jos lūkuriavimas privertė kapitoną Džeikobsą, kres- 
ną vandens ir ugnies dėmėm paženklintą vyriškį (tokios dėmės 
būdingos dirbantiems motoriniuose laivuose), leptelėti: 

— Ką gi, panyte, apgailestaudamas turiu pranešti, kad mūsų 
laikas baigėsi. Ko jūs lūkuriuojate? 

— Brolio. Jis nuėjo truputį toliau nuo kranto ir tuoj turi grįžti. Ar 
negalėtumėte palaukti dar minutėlę? 

— Tiesą sakant, nelabai galiu, panele. 

Kiterėja pažvelgė į pilną apskritaveidį vyrą, tada į laivą, ir jos 
akys išraiškingai sakė, kad ji visiškai sutinkanti su juo, bet kartu jos 
buvo tokios maldaujančios, kad kapitonas, širdyje didžiuodamasis, 
j0g gali įrodyti esąs kur kas žmoniškesnis, nei apie jį manoma, - o 
tai jam buvo nesunku, taigi juo maloniau, - delsė išplaukti, kol kai 
kurie keleiviai ėmė murmėti. 

— Tiek to, - ryžtingai pareiškė Kiterėja. - Plaukite be manęs — 
aš jo palauksiu. 

— Kad labai nesmagu palikti jus čia vienui vieną, — nutęsė 
kapitonas. - Nuoširdžiai patarčiau jums nebelaukti. 

— Jis bus nuėjęs į geležinkelio stotį, ne kitaip, - įsiterpė vienas 
keleivis. 

— Va -antai jis! - sušuko Kiterėja, įsmeigusi akis į vos matomą 
vyrišką figūrą, kuri skubiai žingsniavo siaura dauba tarp viržių 
dykynės ir kranto. 

— Jis bus čia ne anksčiau kaip po penkių minučių, - tarė kažkuris 
keleivis. —- Žmonės turėtų Žinoti, kur susiruošė, ir nevėluoti. Iš 
tikrųjų, jeigu... 

— Matote, sere, — taikiai prabilo kapitonas, - kadangi tai jos 
brolis, o ji visiškai viena, tai minutėlę palauksime, tuo labiau kad 

jis jau ateina. Įsivaizduokite, jeigu jūs būtumėte jauna mergina, 
turėtumėte brolį, va kaip anas, ir stovėtumėt štai tokį vakarą 
atkampioje negyvenamoje pakrantėje - argi jūs nenorčtumėt, sere, 
kad mes luktelėtume? Manau, kad norėtumėt. 

Spėriai besiartinantis žmogus, kol kapitonas šnekėjo, dingo dau- 
boje, ir taką užstojo stūksanti uola. Dabar jau buvo girdėti jo 
skubūs Žingsniai, atidundantys plūktu keliu, bet dar už kokių dvi- 
dešimties-trisdešimties jardų, dar už skardžio. Norėdama sutau- 
pyti laiko, Kiterėja jau pasiruošė lipti ant tiltelio lentos. 

— Leiskite paduoti jums ranką, mis, - pasisiūlė kapitonas Džei- 
kobsas. 

— Ne, nereikia, - atsakė ji ir atsargiai ėmė žengti į laivą, viena 
koja slinkdamasi į priekį po du ar tris colius, paskui pritraukdama 
prie jos antrąją - šitaip pakaitom. Iš įsitermmpimo prikandusi lūpą, 
kad nepaslystų, akis įsmeigusi į lentą, ranka laikydamasi virvės, ji 
galvojo tik apie tą siaurą atramą po kojomis. Staiga Žingsniai 
sudrebino apatinį lentos galą, ir po akimirkos jų aidas atsimušė jai 
po kojomis. 

— Oi, Ovenai, kaip aš džiaugiuosi, kad tu spėjai grįžti! - šūktelėjo 
ji neatsisukdama. - Tik nedrebink lentos ir neliesk manęs, gerai?... 
Štai ir viskas, įlipau. Kur tu taip ilgai buvai? - toliau kalbėjo ji, jau 
tyliau, ir atsisuko pasiekusi viršų. 

Atitraukusi akis nuo savo kojų, kurios dabar jau rėmėsi į tvirtą 
pagrindą, ji pažvelgė į atėjusįjį ir pirmiausia išvydo nepažįstamas 
kelnes, paskui - nepažįstamą liemenę, galop nepažįstamą veidą. 
Tai buvo ne jos brolis, o visiškai nepažįstamas vyras. 

Lenta buvo nuimta, mentės pakilo, stabtelėjo, nusileido, pasi- 
blaškė vandenyje, paskui ėmė ryžtingai suktis, ir laivas išplaukė į 
gilius vandenis. 

Vienas ar du žmonės pasisveikino su „misteriu Springrouvu“ ir 
tada pažvelgė į Kiterėją - ar labai nusivylė. Vos tik jos ausis pasiekė 
vyriausiojo braižytojo pavardė, ir ji pamatė jį žengiant tiesiai prie jos. 

— Tikriausiai būsite mis Grėj? - paklausė jis nusikeldamas skry- 
bėlę. 

— Taip, - atsakė Kiterėja rausdama ir stengdamasi neišsiduoti, 
kad slapčiom yra juo domėjusis. 

- Aš misteris Springrouvas. Prieš kokią valandą ėjau pro Korvs- 
geito pilį ir pasivijau jūsų brolį. Jis neapskaičiavo atstumo ir jau 
ketino sukti atgal neapžiūrėjęs griuvėsių, nes pasitempė koją. Aš 

pasiūliau eiti toliau, nes jis jau buvo netoli tikslo, o paskui, užuot 
grįžus į laivą, keliauti į Englberio geležinkelio stotį, nes kelias 
trumpesnis, o ten jis gali spėti į paskutinį traukinį ir parvažiuoti 
namo. Aš prižadėjau jums pranešti ir nuraminti. 

— Ar jis smarkiai šlubuoja? 

— O ne, tiesiog per daug vaikščiojo. Vis dėlto jam būtų geriau 
parvažiuoti namo. 

Nusiraminus dčl Oveno, jai taip atlėgo, kad dabar jau galėjo 
apžiūrėti jo patikėtinį - Edvardą Springrouvą. Sis nusiėmė skry- 
bėlę, kad atvėstų. Buvo gerokai aukštesnis už jos brolį. Nors jo 
veidas ir galva buvo dailūs, bruožai vyriški ir taisyklingi, tačiau 
antakiai buvo per švelniai išlenkti ir nubrėžti plonai, kaip moters; 
šiaip ar taip, be išankstinio nusistatymo galėjai pastebėti, kad jo 
veido bruožai sakė štai ką: nors neatrodo, kad jis daug pasieks 
gyvenime, bet žmonės, kurie pasiekė daug, geriau neatrodo. Jo 
kaktą, šiaip nepriekaištingai lygią, kirto plona raukšlelė, įsirėžusi 
per anksti, nes kiti bruožai buvo gaiviai jaunatviški. 

Nors jam dar trūko keleto metų iki to amžiaus, kai laisva siela 
atsisveikina su paskutiniąja kilnaus proto silpnybe' ir pradeda 
mąstyti apie savą gūžtą bei kapitalą, jis jau buvo pasiekęs tą 
gyvenimo tarpsnį, kai praeities klaidos, viltingai užgimusios ir 
liūdnai mirusios, subrandina patirtį. Jo žvilgsnis kartais, rodos, 
sakė: „Aš jau apgalvojau, kaip išsisukti iš šios padėties, kurioje 
atsidūrėme“. Kitąkart jo žvilgsnis būdavo išsiblaškęs: „Rodos, kad 
tai jau esu patyręs anksčiau“. 

Jis buvo nerūpestingai apsirengęs kažkuo tamsiai pilku, vietoj 
kaklaraiščio ryšėjo susuktą juodą skarelę, kurios mazgas buvo 
netvarkingas ir kreivas, o klostelėse nusėdusios baltos dulkės. 

— Atleiskite, kad jus nuvyliau, - tarė jis, žiūrėdamas jai į veidą. 
Jų žvilgsniai susitiko, susiliejo, ir viena akimirka - tiek geras išsi- 
auklėjimas leidžia šitaip Žiūrėti - pailgėjo trigubai; ryškus skvarbus 
savitarpio supratimo spindulys pervėrė juodu abu, ir gimė vienas 
iš tų nepaaiškinamų jausmų, kurie pasiekia širdį, dar nė neprisilie- 
tus rankos, nepasakius komplimento, ir įtikina labiau nei įrodyta 
teorema: „Mes skirti vienas kitam“. 

Veidai savaime išdavė, kad šie du žmonės pastaruoju metu 
nemažai mąstė vienas apie kitą. Mat Ovenas taip pat nevaržomai 
pasakojo jaunajam architektui apie savo seserį kaip ir šiai apie 
jaunąjį architektą. 
> 

Plg. Dž. Miltono „Lisidą“, 70-1 eil.: „Proto kilnaus paskutinė silpnybė - garbė 
— sielai apsnūsti neleidžia“. 

Prasidėjo pokalbis, kuris abiem nebuvo neįdomus dėl to, kad 
susidėjo vien tik iš banalių įprastų frazių. Paskui arfų ir smuikų 
orkestras užgrojo linksmą melodiją, ir denis buvo paruoštas 
šokiams; besilinksminant saulė nusileido už horizonto, o laivaga- 
lyje patekėjo mėnuo. Jūra buvo tokia rami, kad aiškiai girdėjosi 
tykus šnypštimas, keliamas gausybės laivamentėms įkandin spro- 
ginėjančių burbuliukų. Keleiviai, kurie nešoko, tarp jų ir Kiterėja 
su Springrouvu, tylėjo atsirėmę į laivaračių mentes dengiančius 
rėmus arba atsistoję nuošaliai stebėjo, kaip dreba denis po šokėjų 
kojomis, kaip laivamenčių sukeltos bangos lengvai ritasi viena per 
kitą. 

Kai jie pasiekė Badmouto uostą, buvo visiškai sutemę. Žaiža- 
ruojantys balti, raudoni ir žali žiburiai ryškiai skyrėsi nuo mirgančio 
ir ligi horizonto besidriekiančio mėnesienos tako, kurio raibuliuo- 
jančios bangelės risdamosi mažėjo iki smulkių kaip aukso smiltys 
kibirkštėlių. 

— Aš nueisiu į stotį ir sužinosiu, kada atvažiuoja traukinys, — 
pasakė Springrouvas gan entuziastingai, kai jie išlipo į krantą. 

Ji jam karštai padėkojo. 

— Gal eikime kartu, - neryžtingai pasiūlė jis. Ji, regis, abejojo, ir 
jis ryžtingai parodė, kur eiti. 

Stotyje jie sužinojo, kad nuo pirmos to mėnesio dienos kaip tik 
tas traukinys, kuriuo turėjo grįžti Grėjus, Englberio stotyje nebe- 
stoja. 

— Labai gailiuosi jį suklaidinęs, - graužėsi Springrouvas. 

— Tiek to, aš visai nesijaudinu, - atsakė Kiterėja. 

— Ką gi, viskas tikriausiai bus gerai - jis ten pernakvos ir grįš 
pirmuoju rytiniu. Bet ką jūs viena darysite? 

— Aš dėl to visai rami, šeimininkė labai draugiška. Einu, laba- 
nakt, misteri Springrouvai. 

— Leiskite man palydėti jus iki durų, - paprašė jis. 

— Ne, ačiū, mes gyvename čia pat. 

Jis žiūrėjo į ją nelyginant padavėjas į grąžą. Bet ji buvo nepalen- 

iama. 

— Ne-neužmirškite manęs, - išlemeno jis. Ji neatsakė. - Leiskite 
man kartais su jumis pasimatyti, - pridūrė jis. 

— Tikriausiai daugiau manęs nematysit, aš išvykstu, - atsakė ji 
ramiai ir pasukusi Kroso gatve Įbėgo į namą ir užlėkė į viršų. 

Staiga praradus ką nors, kas iš pradžių atrodo nereikalinga, 
dažnai pasijuntama kaip kažko didžio netekus. Taip dabar jis 
jautėsi dėl tos mergaitės, juo labiau kad po tokio malonaus ir 
viltingo susitikimo ji, regis, užsiminė, jog jie daugiau nepasimaty- 
Slą. Vaikinas tykiai nusekė jai iš paskos, atsistojo priešais namą ir 
stebėjo, kaip ji, nešina žvake, įėjo į kambarį antrame aukšte. Tačiau 
netrukus šis reginys nutrūko, nes ji priėjo prie lango ir užtraukė 

užuolaidą. Edvardas beviltiškai žvelgė į jos išnykstančią figūrą, 
jausdamas kažką negrąžinamai prarandąs —- taip, anot filosofų, 
jautėsi Adomas, pirmąkart išvydęs besileidžiančią saulę, nes būda- 
mas nepatyręs manč, kad ji daugiau nebepatekės. 

Jis dar du kartus išvydo jos šešėlį pasirodant lange, o paskui, 
suvokęs, kad šio žavaus silueto nebėra ko laukti, paliko tą gatvę, 
perkirto tiltą ir įžengė į savo vienišą kambarį kitoje pusėje, miglotai 
mąstydamas: 


Gesinti viltį protu 
Kaip neviltį reikia“. 


8 
Iš P. B. Šelio eilėraščio „Labiausiai išniekintas žodis“. 


Trečias skyrius 


AŠTUONIŲ DIENŲ ĮVYKIAI 


1. NUO LIEPOS DVIDEŠIMT ANTROSIOS 
IKI DVIDESIMT SEPTINTOSIOS 


Bet ne visada būna taip, kaip atrodo. Kiterėjos širdin irgi įžengė 
meilė Edvardui Springrouvui, žavėdama pirmosios patirties saldy- 
be. Kiterėjos meilė ne paveldėjo ankstesnių jausmų likučius, ne 
pakeitė seną jausmą nauju, kaip atsitinka labiau patyrusiose širdy- 
se, bet užėmė visiškai naujas žemes. Šitaip žiūrėdami tuoj po 
saulėlydžio į blyškiai meS0Ą dangų išvystame iš tuštumos gimstant 
žvaigždę. 

Jo atsisveikinimo žodžius „Neužmiršk manęs“ ji pakartojo sau 
šimtą kartų, ir nors manė, kad jie veikiausiai neturi didelės pras- 
mės, vis dčlto negalėjo nežaisti jais - vartė iš visų pusių, įžvelgdama 
juose meilę ir ištikimybę, apsimesdama, jog jai malonūs šie prasi- 
manymai tik dėl to, kad laikas greičiau slinktų, bet širdies gilumoje 
kartais patikėdama, kad tai gali būti tiesa. Šitaip valandų valandas 
po to, kai jiedu išsiskyrė, jos protas Žaidė su vaizduote kaip kačiu- 
kas su balandžiu - ramiai ir meiliai atokvėpio metu, bet Žiauriai ir 
negailestingai, kai kyla pavojus. 

Grįžkime prie žemiškų įvykių, apie kuriuos ir pasakoja ši istorija. 
Kitą rytą atsitiko naujas dalykas, kuris, nors savaime ir labai men- 
kas, turėjo didelę reikšmę čia aprašomų asmenų praeičiai ir 
ateičiai. 

Pusryčiaujant, kaip tik tada, kai Kiterėja sekė akimis pro šalį 
einantį paštininką, kuris neatnešė jai jokio atsako į skelbimą, nors 
ji ir tikėjosi, į kambarį įžengė Ovenas. 

— Na, - prabilo jis bučiuodamas ją, - tikiuosi, tu nesijaudinai. 
Springrouvas tau pranešė, ką aš nusprendžiau daryti, ir jūs iš- 
: Siaiškinot, kad traukinys toje stotelėje nebestoja? 

— Taip, viskas aišku. Bet kas tau su koja? 

— Nežinau, nieko tokio. Dabar visiškai pračjo... Kiterėja, tikiuo- 
Si, tau patiko Springrouvas? Žinai, jis puikus vaikinas. 

— Taip. Atrodo, kad taip, tiktai... 

— Pačiu laiku jį ten susitikau, ar ne? O kai nuėjau į stotį ir 
sužinojau, jog traukiniu parvažiuoti negalėsiu, net koją čmė nebe 
taip skaudėti. Susiruošiau pėsčias eiti namo ir nukulniavau kokias 
penkias mylias taku palei geležinkelį. Paskui man šovė į galvą, kad 
nieko gero nebus, jei eisiu pėsčias ir varginsiu skaudančią koją, 
taigi ėmiau dairytis, kur čia pernakvojus. Nei kaimo, nei smuklės 
jokios, bet galų gale pavyko prisiprašyti iešmininką, kad priglaustų 
mane nakčiai sarginėje, ten, kur geležinkelį kerta gatvelė. 

Jie pusryčiavo toliau. Ovenas nusižiovavo. 

— Tu tikriausiai pračjusią nakti neką tenumigai toje sarginėje, 
Ovenai? - paklausė sesuo. 

— Tiesą sakant, nemiegojau. Ten buvo baisiai ankšta ir tvanku. 
Tos sarginės labai mažutės, ir žmogelis man užleido savo lovą. Ak, 
tiesa, Kite, ką aš tau papasakosiu apie tą vyriškį! Dievaži, vos 
neužmiršau! Bet dabar iškart pradedu. Kaip jau sakiau, jis man 
užleido savo lovą, bet aš nebuvau labai išrankus, ir kadangi vyrio- 
kas buvo nuoširdus, nors keistokas, sutikau joje permiegoti, o sau 
jis ten pat pasimetė čiužinį ant grindų. Užmigti niekaip negalėjau, 
gailėjausi ten apsistojęs, nors buvau labai pavargęs. Naktį čia pat 
dundėjo prekiniai traukiniai, bet dar blogiau, kad tas žmogelis 
nuolatos kalbėjo per miegus, o kartais atsitrenkdavo ranka ar koja 
į mano lovą, ir toji sudrebėdavo. Jaučiausi taip prastai, kad galų 
gale pažadinau jį ir paklausiau, ką sapnavęs, nes negalėjau nė 
bluosto sudėti. Jis atsiprašė, kad drumsčia man ramybę, bet, girdi, 
vardas, kurį aš paminėjęs, jam priminęs vieną nepažįstamąją, kuri 
sykį aplankiusi jį ir taip pat atsitiktinai paminėjusi tą patį vardą bei 
keletą labai keistų įvykių. Tai buvę prieš daugelį metų, bet mano 
žodžiai priminę jam tuos įvykius, ir jis juos susapnavęs taip aiškiai, 
lyg viskas būtų atsitikę vakar. „Koks gi tas vardas?“ — paklausiau 
aš. „Kiterėja“,- atsakė jis. „O kas tai per istorija?“—toliau klausinėjau. 
Tada jis man papasakojo, kad kai buvęs dar jaunas ir gyvenęs 
Londone, pasiskolinęs keletą svarų ir pridūręs prie savo santaupų, 
atidaręs mažutę smuklę Hamersmite. Vieną vakarą - smuklė dirbo 
jau apie porą mėnesių — visi apylinkės dykaduoniai iškūrė į Vest- 
minsterį, kur užsidegę parlamento rūmai. 

Saliūne nebelikę nė gyvos dvasios, tik jis vienas, taigi pradėjęs 
rankioti pypkes ir stiklines, kurias skubėdami paliko lankytojai. 
Tada ir įėjo jauna kokių septyniolikos ar aštuoniolikos metų pa- 
nelč. Ji paklausė, ar jos, mis Džeinės Teilor, nelaukia jokia moteris. 

Jis atsakęs, kad ne, paklausęs jaunosios panelės, ar ji lauksianti, ir 
palydėjęs ją į mažą kambarėlį. Pertvaroje, skyrusioje šį kambarį 
nuo baro, buvo langelis, kad šeimininkas matytų, ar ten sėdintiems 
lankytojams ko nereikia. Keista atvykėlės elgsena ir liūdnumas 
sudomino smuklininką ir jis vis žvilgčiojęs už pertvaros. Buvo 
matyti, kad gyvenimas jai apkartęs: sėdėjo įkniaubusi veidą į del- 
nus, jausdamasi čia tikrai nejaukiai. Paskui atėjo daug vyresnė 
moteris ir pašaukė mis Teilor vardu. Jis aiškiai išgirdęs jų pokalbį: 
„Kodėl tu jo neatnešei?“- „Jis serga ir veikiausiai iki ryto neišgy- 
vens“. 

Sulig tais vyresniosios moters žodžiais jaunesnioji, matyt, nau- 
jienos sukrėsta, apalpusi susmuko ant grindų. Smuklininkas įbėgęs 
ir pakėlęs ją. Ko tik jie nedarė, bet ji vis neatsigavo ir abudu 
smarkiai sunerimo. „Kas ji?“- paklausęs šeimininkas vyresniąją 
moterį. „Aš ją pažįstu“, - reikšmingai atsiliepė šioji. Abidvi elgėsi 
kaip sąmokslininkės, bet atrodė nepažįstamos. 

Pagaliau jaunesnioji ėmė gaiveliotis ir jam šovę į galvą (vyrukas 
aiškiai buvo smalsuolis), kad kol ji pusiau be sąmonės, iš jos galima 
kai ką išgauti. Jis pasilenkęs prie jos, prispaudęs lūpas prie ausies 
ir griežtai paklausęs, kuo ji vardu. „Sunku netikėtai užklupti mo- 
terį, net kai ji leisgyvė, bet man pavyko“, - pasakojo iešmininkas. 
Paklausta ji iškart atsakė: „Kiterėja“, — ir staiga nutilo. 

— Mano vardas! - šūktelėjo Kiterėja. 

— Taip, tavo vardas. Tada iešmininkas ir pamanęs, jog Džeinė 
jinai pasivadino tik dėl to, kad niekas jos neatpažintų. Tiesą jinai 
pasakė nesąmoningai, nes iškart pridūrė: „O, ką aš pasakiau!“- ir 
vėl neteko sąmonės, šįkart iš išgąsčio. Ji kur kas labiau jaudinosi, 
kad toji kita moteris, o ne smuklininkas, nesuabejotų jos pavardės 
tikrumu, ir buvo akivaizdu, kad jos tikslas - apgauti aną moterį. Iš 
žodžių, netyčia išsprūdusių vyresniajai moteriškei, jam paaiškėję, 
kad jos susitikinčdavusios ir anksčiau ir kad soi-disant' mis Džeinės 
Teilor apgaulės ši patikėtinė ar tarnaitė iki tol net neįtarė. 

Ji atsipeikėjo, valandą pailsėjo ir, pirmiausia piktai išvariusi savo 
bendrininkę (dar viena keistenybė), išėjo pasiūliusi šeimininkui 
visus pinigus, kad šis tylėtų. Anot jo, daugiau jis jos nematęs. Aš jį 
klausinėjau, ar vėliau nieko apie ją negirdėjęs. „Visiškai nieko, — 
9 

Soi-disant - tariamoji (pranc. ). 

atsakė jis. - Kur jau čia ką girdėsi, šitiek metų praėjo“. - „Bent jos 
pavardę sužinojot?“- pasiteiravau aš. „Tarkim, kad tai mano pa- 
slaptis, - tęsė jis. - Gal nebūčiau atsidūręs šiame krašte, jei ne tas 
įvykis. Žinote, smuklininkas aš buvau nekoks“. Manau, kad ji už 
tylėjimą jam surado iešmininko vietą, be to, dar sumokėjo skolas, 
bet tikrai pasakyti negaliu. „Taip, - tęsė iešmininkas giliai atsi- 
dusęs, - daugiau negirdėjau to vardo iki pat šios nakties, ir prieš 
mano akis dabar iškilo tos jaunos apalpusios ledi vaizdas“. Čia jis 
nutraukė šneką ir užmigo. Matyt, išsipasakojęs pasijuto lengviau, 
kaip tas senasis jūreivis“, nes paskui visą naktį nė nekrustelėjo ir 
neištarė nė garso. Keista istorija, ar ne? 

— Tikrai keista, - sušnibždėjo Kiterėja. - Labai labai keista. 

— Kodėl ji ištarė tavo vardą, tokį neįprastą? — toliau kalbėjo 
"Ovenas. - Tas vyriškis tikrai sakė tiesą, nes kuriam galui išgalvoti 
tokią istoriją, beje, jis to nė nebūtų sugebėjęs. 

Kiterėja ilgai žiūrėjo į brolį. 

— Ar tau nieko neprimena šis pasakojimas? - tarė ji. 

— Ko? - paklausė brolis. 

— Ar prisimeni, ką vienąkart prasitarė vargšas tėtė - kad Kiterėja 
buvo jo pirmoji meilė, ta, iš Blumzberio, kuri taip paslaptingai jo 
išsižadėjo? Širdis sako, kad čia bus ta pati moteris. 

— Na jau, nepanašu, - atsakė brolis. 

— Kodėl nepanašu, Ovenai? Visoje Anglijoje nėra kitos moters 
tokiu vardu. Kada, anot tėtės, tatai atsitiko? 

— Tūkstantis aštuoni šimtai trisdešimt penktaisiais. 

— O kada sudegė parlamento rūmai? Palauk, aš tuoj pasaky- 
siu. — Kiterėja išvertė knygų krūvelę ir tai, ko jai reikėjo, surado 
sename mokykliniame istorijos vadovėlyje. - Parlamento rūmai 
sudegė tūkstantis aštuoni šimtai trisdešimt ketvirtųjų metų spalio 
šešioliktosios vakarą. 

— Tėvą jinai susitiko beveik po metų su ketvirčiu, - tarė Ovenas. 

Abu nutilo. 

— Kaip ši istorija būtų sudominusi tėtę, jeigu jis tebebūtų 
gyvas, - nutraukė tylą Kiterėja. - Ir kaip keistai mes ją sužinojom. 
Galėjom gi pusę pasaulio apversti aukštyn kojom besistengdami 
įminti šią mįslę - ir nieko nepešti. Jei būtume turėję savų sumetimų 
10 

Pagrindinis S.T. Koldridžo eilėraščio „Senasis jūreivis“ herojus. 


36 


dar ką nors patirti apie tą liūdną istoriją, kurią mums papasakojo 
tėtė, būtume keliavę į Blumzberį, bet kadangi mums tai visai 
nerūpėjo, nukeliavom du šimtus mylių priešinga kryptimi, ir čia 
kaip iš dangaus nukrito naujiena. Kokia tai galėtų būti paslaptis, 
Ovenai? 

— Dievas žino. Bet kad mes dar šį tą išgirdom apie ją (jei tai ta 
pati moteris), tėra paprasčiausias sutapimas. Galėsim papasakoti 
apie šeimos istoriją draugams, jei mudu kada jų turėsim. Bet 
daugiau apie tai patys nesužinosim nieko - pasikliaukime likimu. 

Kiterėja sėdėjo tyli ir susimąsčiusi. 

— Šį rytą negavai jokio atsakymo į skelbimą? - paklausė Ovenas. 

- Jokio. 

- Iš tavo veido pamačiau, vos tik įėjęs. 

— O jeigu negausiu nė vieno? - liūdnai pasakė ji. - Bet juk turi 
būti žmonių, kuriems reikia guvernantės? 

— Taip, bet tie, kuriems jos reikia ir kurie išgali ją samdytis, 
dažniausiai susiranda pagal draugų rekomendacijas, o tie, kurie 
neišgali samdytis, pasikviečia neturtingą giminaitę. 

— Ką gi man daryti? 

— Nesijaudink. Gyvensi su manim ir toliau. Nesuk galvos kiauras 
dienas dėl sunkumų. Aš galiu tave išlaikyti, Kite, jei versimės 
kukliai. Dvidešimt penki šilingai per savaitę iš tikrųjų ne kažin kas, 
bet daugelis amatininkų uždirba ne daugiau, o mes gyvenam tau- 
piau už amatininkus... Mūsų gyvenimas darosi vis skurdesnis ir 
kuklesnis, - niūriai pridūrė jis, - bet vis dėlto geriau toks gyvenimas 
nei kankinantis jausmas, kad visas pasaulis tavęs gėdisi, o tai mudu 
patyrėme Hokbridže. 

— Negalėčiau ten grįžti, - tarč ji. 

— Aš irgi. O, nė akimirkos nesigailėjau to, ką padarėm. Mes 
teisingai pasielgėm dingdami iš to pasaulio. - Kalbėjo jis su pašai- 
pa, bet aiškiai buvo justi, kad toji pašaipa apsimestinė. - Be to, - 
tęsė jis, - aš manau netrukus susirasti kokį geresnį darbą. Norėčiau, 
kad šita mano tarnyba truktų ne du mėnesius, 0 taptų nuolatinė. 
Gal taip ir bus, bet niekas dar neaišku. 

- Ir aš norėčiau susirasti kokį darbelį, privalau susirasti, - tvirtai 
pareiškė ji. - Tarkim, o tai visai įmanoma, kad spalio pradžioje 
tavęs nebereikės, kaip užsiminė misteris Gredfildas. Ką darytume, 
Jei aš turėčiau būti priklausoma nuo tavęs visą žiemą? 


“ 

Jie apsvarstė daugybę galimybių, kaip jaunai merginai užsidirb- 
ti, kad ji galėtų padoriai gyventi - daugmaž tinkamų ir įmanomų 
galimybių, kol fantazavo, bet visų jų turėjo atsisakyti, kai ėmė rašyti 
skelbimą, šį kartą kuklesnį. Kiterėja jaudinosi, kad būdama nepa- 
tyrusi anksčiau taip įžūliai paskelbė pasauliui esanti gerai pasiren- 
gusi guvernantė. Ji įsivaizdavo, kad kaip tik dėl šio perdėto 
pasitikėjimo savimi nė viena ledi ir nesikreipė. Naujas, kuklesnis 
skelbimas buvo toks: „Vaikų auklė arba naudinga kompanionė. 
Jauna mergina norėtų gauti kurią nors iš minčtųjų tarnysčių. Atly- 
ginimas labai kuklus. Gera siuvėja. Kreiptis: G., Kroso gatvė 3, 
Badmout Redžis“. 

Vakare nuėję išsiuntė laišką, o paskui kurį laiką vaikštinėjo 
krantine. Netrukus susitiko Springrouvą, persimetė su juo keletu 
žodžių ir nuėjo toliau. Ovenas pastebėjo, kad sesuo skaisčiai 
nuraudo. Keista, bet po keleto minučių Springrouvą jiedu vėl 
susitiko. 

Šį kartą visi trys galiuką pačjėjo kartu. Edvardas kalbėjosi su 
Ovenu, nors visos mintys sukosi tik apie tai, kad jo žodžius suprastų 
mergina, einanti jam iš kitos pusės, į kurią jo žvilgsnis daugiausia 
ir krypo ir kuri įdėmiai jo klausėsi, nudūrusi akis sau po kojom. 
Sakoma, kad vyrai myli akimis, o moterys - ausimis. 

Kadangi Ovenas buvo dar tik pažįstamas, o Springrouvui trūko 
jo amžiaus vyrams būdingo pasitikėjimo savimi, atėjo metas pa- 
linkėti broliui su seseria labos nakties arba prasimanyti priežastį, 
kaip nepalikti Kiterėjos, ir sugalvoti ką nors gražaus ir naujo. Ir jis 
prasimanė: pasiūlė pasiirstyti įlankoje. Jie sutiko, nuėjo į prieplau- 
ką, įlipo į ryškiaspalvę netoliese pririštą valtį ir išplaukė. Kiterėja 
sėdėjo laivagalyje ir vairavo. 

Taigi tą vakarą jie irstėsi valtimi, paskui atėjo kitas vakaras, ir 
jie vėl irstėsi, tada dar vienas vakaras, ir dar. Kiterėja visą laiką 
sėdėdavo laivagalyje, spausdama rankoje vairalazdę. Jos lankstus 
kūnas augte suaugdavo su trapia valtele, kai ji mergiškai čia palink- 
davo, čia atsitiesdavo kartu su valtim, lyg jodvi būtų viena esybė. 
Paskui Ovenas sumanė išmėginti savo gebėjimus irkluoti kanoją. 
Edvardui kanojos nepatiko, bet išvydęs Oveną jau laive, jis pasi- 
siūlė plaukti jam iš paskos, tačiau susivokęs, kad nėra pakankamai 
įgudęs irkluoti, juolab žiūrint krantine vaikštinėjantiems žmonėms, 
šiek tiek banguojant jūrai, o dar be vairo, jis paprašė Kiterėją 
plaukti kartu ir vairuoti, kaip kad vairavo pirmiau. Ji įlipo į valtį, ir 

jie nusiyrė Ovenui įkandin. Taip pračjo penktasis vakaras - plau- 
kiojant. 
Ir ši pora tapo dar artimesnė, 0 jų ryšys - dar ypatingesnis. 


2. LIEPOS DVIDEŠIMT DEVINTOJI 


Kiterėjai tai buvo liūdna diena - paskutinė, kai Springrouvas 
vadovauja Gredfildo kontorai, paskutinis vakaras, kai jis dar Bad- 
moute, dar neišvažiavęs į tėvo namus prieš vykdamas į Londoną. 

Architektas pavedė Grėjui apžiūrėti žemės sklypą beveik už 
dvidešimties mylių. Vadinasi, kelionei ten ir atgal jis sugaiš visą 
dieną ir grįš tik vėlai vakare. Kiterėja įsipiršo į kompaniją šei- 
mininkei, jodvi kartu papusryčiavo ir prasčdėjo. visą rytą. 
Vidurdienį ji pasijuto nerami ir nelaiminga, kad šitaip leidžia laiką. 
Visą popietę prasėdėjo viena, nežinia ko spoksodama pro langą ir 
nežinia ko tikėdamasi. Sulaukė pusės šešių, kai baigiasi Springrou- 
vo darbo diena. Po poros minučių Springrouvas praėjo pro šalį. 

Iškentė viena dar pusvalandį, bet ilgiau nebegalėjo. Ji vylėsi — 
drauge nuduodama, kad bijo, - jog Edvardas prasimanys kokią 
dingstį užsukti, bet jis, regis, neprasimanė. Skubiai apsirengusi, ji 
išėjo, ir vėl pasikartojo neva atsitiktinis susitikimas. Edvardas su- 
sidūrė su ja ties pirmuoju posūkiu ir nelyginant didysis kunigaikštis 
Ferdinandas iš „Skulptūros ir biusto“ 


Jis pažvelgė į ją akim meilingom, 
Jinai žiūrėjo, lyg iš miego bustų, 
Nes užgimė gyvent - sapnai pradingo. 


— Gal pasiirstytume valtimi? — staiga paklausė jis. 

Kokia palaima! Nerūpestingas, dieviškas meilės metas viešpa- 
tauja trumpai, kai dvejonės pasibaigia, o svarstymai dar nepra- 
sidėję — taip atsitinka jausmo aušroje, kai jis dar neįvardytas, kai 
svarbu pati meilė, negalvojant, kokius sunkumus ji gali sukelti, kai 
vyras sielos akimis mato mylimąją gražių, prislopintų ir gaivių ryto 
Spalvų šviesoje, supamą švelnių ryto šešėlių, kai pažįstama tik viena 
jos suknelė, jos esybės dalis, tik viena ypatinga poza, tik vienas 
gyvas savitas žvilgsnis, tik vienas švelniai ištartas sakinys, kai ji savo 
11 

Iš R. Brauningo eilėraščio („Vyrai ir moterys“, 1855). 

ruožtu drovi ir atsargi žodžiais ir veiksmais, kad, gink Dieve, 
nebūtų suprasta klaidingai ar įvertinta bent per plauką mažiau 
negu ji verta. 

— Gal pasiirstytume valtimi? - švelniau pakartojo jis, kai į pirmą 
klausimą ji neatsakė, tik abejodama žiūrėjo į žemę, paskui pakėlė 
akis jam į veidą, raustelėjo, po to staiga raudonis atslūgo ir, kaip 
paprastai, ji sutriko dėl tokio jausmų sąmyšio. 

Anksčiau su ja visuomet būdavo Ovenas, bet dabar irstymasis 
valtimi jau buvo tapęs įpročiu ir arkadiškai “ nekaltai ji nusprendė, 
kad pasiplaukioti laiveliu - savaime suprantamas dalykas. Daugiau 
netarę nė žodžio, abu nusileido laiptais žemyn. Jis rūpestingai 
padėjo jai įlipti į valtį, atsisėdo, be garso atsistūmė nuo kranto ir 
išplaukė į atvirą jūrą. 

Jiedu sėdėjo vienas priešais kitą grakščioje geltonoje valtelėje, 
ir jo žvilgsnis kartkartėmis nugrimzdavo josios akių gelmėse. Valtis 
buvo tokia mažutė, kad kiekvieną kartą, kai jis ištiesdavo į priekį 
rankas su irklais, jos atsidurdavo taip arti, kad Kiterėjai, turinčiai 
lakią vaizduotę, jau vaidenosi, jog jis kėsinasi ją apglėbti. Šis 
įsivaizdavimas taip sustiprėjo, kad ji jau nebesiryžo tomis rizikin- 
gomis akimirkomis žvelgti jam į akis ir nusuko žvilgsnį į tolimą 
horizontą. Paskui jai įkyrėjo dairytis į šonus, taigi vėl atsisėdo kaip 
sėdėjusi. Kaip tik tą akimirką jis pasilenkė į priekį užsimodamas 
irklais, ir jo aistringas įdėmus žvilgsnis susidūrė su jos akimis. 
Mergiškai sutrikusi, ji veržliai trūktelėjo kreipiantįjį lyną, valtis 
apsisuko ir jie nuplaukė tiesiai į krantą. 

Jo žvilgsnis, visą laiką, kol ji dairėsi į šalis, įsmeigtas į ją, dabar 
nukrypo kitur ir jis pastebėjo, kur jie plaukia. 

— Jūs apsukote valtį, mis Grėj, - tarė jis pažvelgęs per petį. — 
Pažiūrėkite į pėdsaką vandenyje - didžiulis pusratis, o priešais kiek 
akys užmato - zigzagai. 

Ji įdėmiai pažiūrėjo. 

— Tai dėl mano kaltės ar dėl jūsų? —- paklausė. — Tikriausiai dėl 
mano? 

— Sakyčiau, kad dėl jūsų. 

Ji ryžtingai paleido lynus, pajutusi jo balse šiokį tokį susier- 
zinimą. 

12 
Arkadija - Graikijos sritis, kurios gyventojai buvo paprasti ir dori piemenys. 

— Kodėl paleidote? 

— Vis tiek nemoku. 

— One, jūs meistriškai pasukote valtį kranto link. Norite grįžti? 

— Taip, būkite malonus. 

— Ką gi, tada grįžtu. 

— Nežinau, ką Žmonės apie mus pasakys — šitaip kvailai su- 
kinėjamės, ir vis per mano netikusį vairavimą. 

— Nesvarbu, ką pasakys žmonės. — Jis patylėjo. - Manau, jūs 
nesate tokia silpnadvasė, kad nervintumėtės dėl to, ką pasakys 
žmonės? 

Šiuos žodžius beveik buvo galima pavadinti per griežtais ir per 
rūsčiais („...kad nervintumėtės...“). Bet ar tik ne pirmą kartą gyve- 
nime ji pajuto, kaip malonu, kai patinkančiam vyrui svarbu jos 
nuomonė, tegu ir dėl menkniekio. Ovenas, nors ne toks nuolaidus 
ir praktiškesnis, buvo labiau suvaržytas, kaip įprasta jo luomo 
vyrams, ir šitaip nebūtų atsakęs moteriai. Ji atsiliepė tyliai ir 
tiesiai — taip pat tiesiai kaip ir prieš minutę, kai teigė visiškai 
priešingą nuomonę: 

— Aš nesinervinu. 

— Nuimsiu vairą, kad grįžtant jums nebereikėtų nieko daryti, tik 
laikyti savo skėtį, - tarė jis ir pakilo. Nori nenori teko pasilenkti 
arčiau jos, kad neapvirstų valtis, kai jis tiesė rankas į laivagalį. Jai 
į veidą glamonėjamai dvelkė jo šiltas kvėpavimas, bet jis buvo 
užsiėmęs tik savo darbu. Ji atrodė lyg kažko nusikaltusi, kai jis vėl 
atsisėdo. Jis perskaitė jos veide, kas tas kažkas: jai buvo malonus 
jo prisilietimas. Bet jis dalykiškai dirstelėjo per petį, stvėrė irklus 
ir jie nuskriejo tiesiai į krantą. 

Kiterėja pamatė, kad jis iš jos veido suprato, kas dedasi jos 
širdyje, ir kad supratęs vis tiek elgiasi kaip ir pirma. Jos siela 
sunerimo. Ji nemanė, kad jis taip pažodžiui supras jos prašymą 
grįžti namo. Ji neketino išduoti jam savo paslapties, bet sunkiausia 
buvo, kad jis atskleidė tą paslaptį ir liko abejingas. 

Dabar - tik kančia. Jiedu išlips į krantą, jis palinkės jai labos 
nakties, o rytoj išvyks į Londoną ir ji, vargšė, praras jį amžinai. Ji 
nė nejtarė, kad tokia pat mintis sukosi ir jo galvoje. 

Dar liko dešimt jardų, dar penki. Dabar jis laukė, kol bangos 
nurims, kad galėtų pririšti valtį. Saldžioji Meilė neturi būti šitaip 
pražudyta, mąstė dailioji Kiterėja. Ir ji susidorojo su iškilusiu 

uždaviniu — moterims tatai pavyksta - išgelbėjo Erotą nuo pavo- 
jaus... 

— Ar jūs labai norite į krantą, misteri Springrouvai? — paklausė 
ji, o skaisčios tamsiai mėlynos akys pažvelgė į jį šiek tiek, ne per 
daug, ilgesingai. 

— Aš? Nė kiek, - atsakė jis, regis, nustebintas jos klausimo, bet 
tą nustebimą beveik pavertė niekais akyse šmėstelėję žiburiukai. 
Betgi jūs norite, ar ne? 

— Jeigu jau išplaukėme, o vakaras toks gražus, — švelniai ir 
maloniai kalbėjo ji, - norėčiau pasiirstyti ilgiau, jeigu jūs sutiksite. 
Aš pabandysiu vairuoti geriau, kad jums nebūtų sunku. Labai 
stengsiuos. 

Dabar jo veidas išdavė paslaptį: „Mes skirti vienas kitam - taip, 
mylimoji“. Apsukę valtį, jiedu vėl išsiyrė įlankon. 

— Dabar vairuokite kur tik norite, - tarė jis tyliai. Nesvarbu, 
tiesiai ar ne - kur tik norite. 

— Gal į Krestono pakrantę? - pasiūlė ji, rodydama į paplūdimio 
ruožą šiaurinėje Badmouto krantinėje. 

— Gerai, į Krestono pakrantę, - atsakė jis suspausdamas irklus. 
Ji dailiai suėmė virves, ir jie pasuko kairėn. 

Ilgai valtyje nebuvo girdėti nieko, tik darnus irklų pliuškenimas 
ir įkabų girgždesys. Pagaliau Springrouvas prabilo. 

— Rytoj turiu išvažiuoti, - tarė mėgindamas laimę. 

— Taip, - tyliai atsiliepė ji. 

— Bandysiu prasimušti Londone. 

— Taip, - pakartojo ji su tokiu pat rūpestingumu ir švelnumu. 

— Bet neprasimušiu. 

— Kodėl gi ne? Architektūra - žavi profesija. Žmonės sako, kad 
architekto darbas vienas malonumas. 

— Taip, bet žmonės menkai tevertina meistriškumą. Anksčiau 
maniau kitaip, o dabar - nebe. Tiems, kurie praturtėjo, meniniai 
gabumai visiškai nebuvo būtini. 

— O kas būtina? 

— Savotiška energija, kuria žmonės, nors kiek mėgstantys meną, 
labai retai kada pasižymi. Be to, uolumas užmezgant pažintis ir 
mokėjimas jomis pasinaudoti. Visą dėmesį tokie žmonės skiria 
kviestiniams pietums, iškalę keletą elementariausių frazių, kurios 
gali praversti pokalbiui. Tai argi aš panašus į Žmogų, galintį 
išgarsėti? 

- Jūs panašus į žmogų, galintį suklysti. 

— Kaip? 

— Jūs, kaip ir dauguma neįvertintųjų, slapta linkęs manyti, kad 
visi žmonės, kuriems nepaprastai pasisekė, - kvailiai, o visi, ku- 
riems nepaprastai nepasisekė, - genijai. 

- Labai išmintingi žodžiai iš tokios jaunos panelės lūpų, - ramiai 
tarė jis. — Iš to galima numanyti, kad esate patyrusi. 

Ji neatkreipė dėmesio į šią jo mintį. | 

— Pasistenkite prasisiekti, — pasakė ji liūdnai ir mąsliai, neatit- 
raukdama nuo jo akių. 

Springrouvas raustelėjo nuo jos nuoširdžių žodžių ir susimąstė. 

— Tada, kaip cenzorius Katonas“, kad būčiau šiuolaikiškas, da- 
rysiu tą, ką pats niekinu, - pagaliau ištarė. - Kaip jūs manote, ko 
aš griebiausi suvokęs tai, apie ką kalbėjau? Jau anksčiau nepapras- 
tai mėgęs eiles, aš pradėjau skaityti jas nuolat, o paskiau ėmiau 
rašinėti pats. Naudingai dirbti ir pasitenkinti profesine ar prekybi- 
ne sėkme žmogui neleidžia būtent įprotis rašyti jausmingas eiles, 
kurios jau verčiau būtų numirusios neturėdamos peno. 

— Jūs dabar rašote eiles? — paklausė ji. 

— Nebe. Mano poetiškos dienos, kaip paprastai būna, praėjo. 
Eilių rašymas - liga, kuria turi persirgti tokie žmonės kaip aš, lygiai 
kaip jie perserga barzdos auginimo, įsivaizdavimo, kad su jais 
neteisingai elgiamasi, arba kalbų, kad pasaulyje nėra dėl ko gyven- 
ti, liga. 

— Tada skirtumas tarp paprasto Žmogaus ir pripažinto poeto tik 
toks, kad vienas apsigavęs 1tsikvošėjo, o antrasis apsigaudinėja visą 
gyvenimą. 

— Jūsų žodžiuose tiek daug tiesos, kad jie tiesiog nepakenčiami. 
Tačiau dabar, kai „lioviausi mąstęs apie nedėkingąją Mūzą"“, man 
tai nebesvarbu, tik... — jis nutilo, lyg bandytų prisiminti rimtesnį 
darbą nei eilių rašymas. | 

Kiterėja mintimis perbėgo tolesnes eilėraščio eilutes, ir kadangi 
Jos nuostabiai atitiko dabartinę padėtį, pamanė, ar tik jis nesijuokia 
iš jos. Nejaukus susimąstymas atsispindėjo jos veide. 

13 
Cenzorius Katonas (234-149 m. pr. m. e. ) garsėjo neapykanta tuomet 
,„Madingai prabangai. 


T. y. Springrouvas neberašo eilių, plg. Dž. Miltono „Lisidą“, 66 eil. 

Springrouvas atspėjo jos mintis ir ištarė tik tiek: „Taip“. Paskui 
vėl stojo tyla. 

— Jei būčiau žinojęs, kad čia atvažiuos Amarilė“, nebūčiau su- 
siruošęs išvykti, — tęsė jis. 

Toks lengvabūdiškumas ir juokeliai Kiterėjai buvo nepakenčia- 
mi, mat moteris visada į jausmą žiūri rimtai, o įsimylėjęs vyras, kad 
ir ištikimiausias, visą laiką neaiškiai ir miglotai nujaučia prarandąs 
savo orumą ir tuščiai švaistąs laiką. 

— Bet negi jūs nepasistengsite padaryti karjeros? Pabandykite 
dar kartą, pabandykite, - sukuždėjo ji. - Aš ketinu bandyti. Pasi- 
skelbiau ieškanti darbo. | 

— Žinoma, pasistengsiu, - karštai atsiliepė jis ir šyptelėjo. - Bet 
reikia atsiminti, kad net Kristoferio Reno šlovė priklausė nuo 
atsitiktinio gaisro Pading Leine“. O mano sėkmė, atrodo, vėluoja. 
Dažnai pamąstau, kad dar nė nesusiruošus gyventi ateis laikas 
mirti. Tačiau aš sieksiu — tik dabar nebe šlovės, o lengvo pasiturimo 
gyvenimo. 

Liūdna, bet kuo labiau viduriniosios klasės žmonės, studijuoda- 
mi poeziją ir meną, išpuoselėja gebėjimą tyriausiai ir tobuliausiai 
vedybinei meilei, tuo sunkiau jį įgyvendinti, nes jie negali susikrauti 
tiek turto, kad pakaktų santuokai. Vyras, kuris gerai uždirba, 
neturi laiko patirti begalinę, didingą meilę, 0 vyras, kuris patiria ją, 
neturi laiko praturtėti. 

— Jeigu jums nepasisektų, jeigu visai nepasisektų susikrauti tur- 
to, — karštai tarė ji, —- nesijaudinkite. Iš tikrųjų dideli žmonės 
nesitenkina viduriu - jie arba tampa garsūs, arba lieka nežinomi. 

— Lieka nežinomi, - tęsė jis, - jeigu jų idėjos atlaidžiai toleruo- 
jamos, 0 tampa garsūs, jeigu yra nepaprasti pasišventčliai. 

— Taip, ir dėl to bijau, kad mano žodžiai tik sugadino jums 
nuotaiką, užuot paguodę. Galbūt aš nevisiškai teisi... 

— Viskas priklauso nuo to, ką laikysime iš tikrųjų didžiu. Bet 
svarbiausia — žmogui nereikia blaškytis, jeigu jis nori prasisiekti, 
15 

Iš „Lisido“, 68 eil. Piemenaitę Amarilės vardu apdainavo Teokritas, Vergilijus 
i Ovidijus. 
Serui Kristoferiui Renui (1632-1723) buvo pasiūlyta atstatyti per Didįjį 


Londono gaisrą 1666 m. sudegusią Šv. Povilo katedrą ir 52 Sičio bažnyčias. 
Gaisras prasidėjo Pading Leine. 

nereikia per daug žavėtis gėlėmis, augančiomis už svetimos tvoros. 
Bijau, kad aš elgiausi kaip tik taip. - Įsižiūrėjęs į tolį, jis nutilo. 

Labai jautrios sielos nenukrypsta nuo užsibrėžto tikslo tik tada, 
jei pasižymi gebėjimu - iš esmės tokiu paprastu, bet retai pasitai- 
kančiu, kaip ir atkaklumas, - gebėjimu įžvelgti, kad nauji keliai, 
kurie atrodo kur kas puikesni negu jų nueitieji, slepia didžiulį 
kartėlį, nesuvokiamą tik dėl to, kad jis be galo tolimas. 

Jie atsidūrė prie Ringsvorto kranto. Uolas čia sudarė klodai, 
visiškai nepanašūs į stūksančius anoje įlankos pusėje, o po vande- 
niu buvo ne smėlis ir žvirgždas, o riogsojo kieti rieduliai, tarp kurių 
jūros vanduo, keista, slūgsojo ramus, nesugurdavo nė viena bangos 
ketera — toks nepaprastai tykus buvo oras. Vėjelis visiškai nutilo, 
ir vaiskaus vandens ramybės nedrumstė nė menkiausia judančio 
oro sukelta bangelč. Įvairūs violetiniai ir mėlyni atspalviai atsi- 
spindėjo šiame veidrodyje kaskart, kai bangelė pasvirdavo į rytus 
ar įvakarus. Kokių dvidešimties pėdų gylyje jie matė uolėtą dugną, 
priaugusį įvairiausio aukščio žolių ir nutaškuotą minkštų pada- 
rėlių, sidabriniu blizgesiu krintančių jiems į akis. 

Pagaliau ji pažvelgė į jį - kokį įspūdį padarė jos padrąsinantys 
žodžiai. Jis paleido irklus ir valtis sustojo. Atrodė, kad visa žemė 
tyli susimąsčiusi, lyg laukdama jo prisipažinimo. Tą akimirką jis, 
rodės, sulaužė įžadą, kurio iki tol tvirtai laikėsi. Pakilęs iš savo 
vietos laivo viduryje, jis priėjo ir drąsiai atsisėdo ant siauro suolelio 
laivagalyje greta jos. 

Ji ėmė tankiau ir giliau kvėpuoti. Jis paėmė jos dešinę savo 
dešiniąja, ir ji neištraukė rankos. Jis apkabino kairiąja ranka jos 
kaklą, prisiliesdamas kairiojo skruosto. Ji neatsitraukė. Švelniai ją 
suspaudęs glėby, jis prisitraukė jos veidą ir lūpas prie savųjų, bet 
nelyginant ant bedugnės krašto kažkokia keista mintis ar apžavai 
staiga sustabdė jį - ne tik jos, bet ir savęs jis droviai paklausė: „Ar 
galiu?“ 

Ji bandė ištarti „ne“, bet tas „ne“ buvo toks keistas, greičiau 
teigiantis ir mėgdžiojantis „taip“ intonacijas. Taigi buvo sukuž- 
dėtas „ne“, užtrukęs beveik ketvirtį minutės, „e“ skambėjo kaip 
Pavasarinis nepaprastai meilingas balandžio burkavimas balandei. 
Net suvokusi, kad jai pavyko ištarti tokį žodį, kokio norėjo, ji vis 
dėlto drebėjo laukdama, kaip jis bus suprastas, bet toji abejonė 
Vargu ar truko ilgiau kaip pusę širdies tvinksnio. Prisispaudęs 
arčiau, jis pabučiavo ją. Paskui dar sykį - ilgesniu bučiniu. 

Tai buvo laimingiausia jų gyvenimo akimirka. Abiejų veidai 
pražydo ir suliepsnojo, o širdys tikėjo ir netikėjo tuo, ką sakė lūpos. 

— Aš myliu tave ir tu myli mane, Kiterėja, - sušnibždėjo jis. 

Ji neneigė. Buvo taip gera. Švelnūs garsai, sklindą iš kalnų 
slėnių, tolimo miesto, artimo kranto, greta banguojančio vandens, 
ir bučinys, ilgas bučinys - visa buvo „daugybė džiaugsmo balsų“, ir 
jie skambėjo sutartinai. 

Bet jam į galvą vėl atėjo ta pati nemaloni mintis, susijusi su 
ketinimu, kurio jis prieš minutę ar dvi buvo nutaręs nebesilaikyti. 

— Aš galėčiau būti savo profesijos vergas, kad laimččiau tave, 
Kiterėja, galččiau sąžiningai dirbti patį nemaloniausią darbą, kad 
tik būčiau arti tavęs, nereikšdamas jokių teisių. Padaryčiau ką tik 
nori! Betaš tau ne viską pasakiau, tu nežinai, ką dar turiu pasakyti. 
Ar tu galėtum atleisti taip pat, kaip kad myli? 

Ji sunerimo pamačiusi, kad klausdamas jis išblyško. 

— Ne, nieko nesakyk, - tęsė jis. - Aš kai ką nuslėpiau nuo tavęs 
ir dėl to man neramu. Neturėjau teisės tave pamilti, bet pamilau. 
Kai kas neleido... 

— Kas? - paklausė ji. 

— Kai kas neleido... iki bučinio — taip, kol pabučiavau tave, o 
dabar niekas negali uždrausti! Mes tikėsimės, nepaisydami nie- 
ko... Vis dėlto aš privalau apie mūsų meilę pasakyti tavo broliui. 
Brangioji, tu geriau eik namo, o aš pasitiksiu jį stotyje ir viską 
paaiškinsiu. 

Trumpa Kiterėjos palaima išnyko be pėdsako. O, jeigu ji būtų 
žinojusi, kad šitaip baigsis, argi būtų leidusi jam peržengti papras- 
čiausios pažinties ribas? Niekad niekad! 

— O man nepaaiškinsi? - nedrąsiai paklausė. Ją apniko abejonės, 
slegiančios abejonės. 

— Ne dabar. Ir nesijaudink be reikalo, - švelniai tarė jis. - Aš 
nesakau iki galo tik dėl to, kad dar ne viską Žinau ir galiu iškelti 
neteisingą versiją. Galbūt net nebus ko pasakoti. Aš kaltas, kad 
paskubėjau apie tai užsiminti. Atleisk man, mieloji, atleisk. 

Jai vos širdis neplyšo, ji nebepajėgė nieko jam atsakyti. Jis grįžo 
į savo vietą ir pačmė irklus. 

Jie vėl pasuko tolimos krantinės link. Dabar krantinės namų 
virtinė vakaro brėkšmoje buvo panaši į tamsiai pilką raištį. Saulei 
nusileidus, sužibo viena kita žvaigždė. Jie artinosi prie kranto. 
Edvardas irkluodamas abejingai žiūrėjo į raudonus jos šaliko dry- 

žius, kurie temstant atrodė juodi. Ji žvelgė į ilgą geltoną lempų 
girliandą ant miesto pylimo, rodės, leidžiančią į jūros gelmes ilgas 
ugnines virpančias šaknis. Netrukus jie pasiekė prieplaukos laip- 
tus. Kaip ir pirma, jis paėmė ją už rankos, kuri buvo šalta kaip 
vanduo, ir nepaleido iki pat jos durų. Jo pasitikėjimas išsklaidė 
stingulį: jis matė, kad ji nebyliai, kaip sugautas žvirblis, kaltina jį 
žvilgsniu. Likęs vienas, nuėjo į krantinę ir atsisėdo. 

Ji neturėjo jėgų eiti vidun į savo vienišą kambarėlį, buvo bevil- 
tiškai liūdna. Kai Springrouvas dingo, ji pasuko atgal ir pričjusi prie 
kampo išvydo jį atsisėdant. Tada liūdnai praslinko šaligatviu pro jį 
ir nepastebčta susimąstė greta, melancholiškai sustingusi kaip 
marmuras. Norom nenorom girdėjo pianino skambesį ir dainuo- 
jančiųjų balsus, sklindančius iš prašmatnių aristokratų namų pro 
atvirus langus, iš kurių liejosi žibintų šviesa, skubėdama susilieti su 
oranžine pilnatim, ką tik patekėjusia virš įlankos. Paskui Edvardas 
ėmė vaikščioti pirmyn atgal, o Kiterėja, bijodama, kad jis jos 
nepastebčtų, nuskubėjo namo, prieš tai pažvelgusi į jį paskutinį 
kartą. Jis nežadėjo parašyti, jis neprašė, kad ji rašytų - nieko, tik 
neaiški viltis ir nesuvokiama baimė. Dieve Dieve! 

Grįžęs namo, Ovenas nerado sesers mažutėje svetainėje ir užli- 
po viršun su žvake į jos miegamąjį. Rado ją miegančią ant ant- 
klodės, vis dar su švarkeliu ir skrybėlaite. Įėjusi ji krito ant lovos ir 
pasidavė keistam slogučiui, kurį sukelia besiskleidžianti meilė. Jos 
ilgos nuleistos blakstienos dar tebebuvo drėgnos nuo ašarų. 


Meilė - palaima aitri, apcukruota rakštis, 
Gyvastis merdinti, vis dar nemirus mirtis." 


— Kiterėja, - sušnibždėjo jis bučiuodamas. Ji krūptelėjusi pabu- 
do ir dar neatsikvošėjusi prasitarė: 

- Jo nebėr. 

— Jis man viską papasakojo, - ramiai atsiliepė Grėjus. Išvažiuoja 
rytoj anksti rytą. Negražu, kad jis man tave paveržė, ir Žiauru, kad 
tu slėpei įsimylėjusi. 

— Mudu nieko negalėjom padaryti, - tarė ji ir pašokdama pri- 
dūrė: - Ovenai, ar jis tau viską papasakojo? 

17 
Iš T. Vatsono 18 soneto „Aistringame meilės amžiuje“ (1582). 

— Viską apie judviejų meilę nuo pradžios iki galo, - tiesiai 
atsakė jis. 

Vadinasi, Edvardas nieko daugiau nepasakė, kaip buvo žadėjęs. 
Šiaip ar taip, ji negalėjo jo smerkti. Ji bandys sutraukyti jo uždėtas 
grandines. Sudrebėjo visu kūnu pamaniusi, kad jis galbūt ją apga- 
vo. 

— Ovenai, - oriai tarė ji, - kas jis man? Niekas. Turiu išmest iš 
galvos šitą nesąmonę — patikėk manim, aš tai padarysiu. Viską 
išsklaidys kur kas svarbesni rūpesčiai. Aš blaiviai apgalvojau savo 
padėtį — juk turiu kaip nors užsidirbti pragyvenimui. Noriu pasa- 
kyti, kad dar kartą duosiu skelbimą. 

— Skelbimai neturi prasmės. 

— Tik ne šitas. — Jis stebėjosi jos optimistišku atsakymu, kol ji 
pačmė nuo stalo popierėlį ir parodė jam. - Žiūrėk, ką aš ketinu 
daryti, - liūdnai, beveik gailiai tarė ji. Tai buvo trečiasis jos skelbi- 
mas: „Kambarinė. Nepatyrusi. Aštuoniolikos metų. - G., Kroso 
gatvė 3, Badmoutas“. 

Ovenas, rimtuolis Ovenas, visiškai apstulbo. Nenusakomu, be- 
sikeičiančiu balsu jis pakartojo: 

— Kambarinė! 

— Taip, kambarinė. Tai garbinga tarnyba, - tvirtai pareiškė 
Kiterėja. 

— Tu, Kiterėja? 

— Taip, aš. Kas aš tokia? 

— Tu niekad nebūsi kambarinė - niekad, galvą dedu. 

— Bent jau pabandysiu. 

- Šitokia negarbė... 

— Nesąmonė! Sakau tau, kad jokia čia negarbė. - Ji ėmė karš- 
čiuotis. - Tu gerai žinai... 

— Na ką gi, jei nori, skelbkis, - pertraukė jis. - Kodėl parašei 
„nepatyrusi“? 

— Kad aš ir esu nepatyrusi. 

— Nesvarbu, išbrauk „nepatyrusi“. Mes neturtingi, Kiterėja, - 
sumurmėjo jis kiek patylėjęs, - be to, po dviejų mėnesių, atrodo, 
mano tarnyba čia baigsis. 

— Su neturtu galima taikstytis, - pridūrė ji, - kad tik darbo būtų... 
Mudu kaip palaimos trokštame to, kas mums buvo skirta kaip 
prakeikimas, o štai dabar netgi to neduota... Vis dėlto būk smages- 
nis, Ovenai, ir nenukabink nosies! 

Norint pateisinti nevilties apimtus vyrus, vertėtų prisiminti, kad 
tokiais atvejais moterys - neprilygstamos, švelnios, angeliškos ar 
kokios tik norit - kur kas lengviau pakelia bėdas dažniausiai ne dėl 
to, kad turi daugiau optimizmo įveikti švinaakę neviltį, bet dėl to, 
kad jos yra ne tokios įžvalgios ir daugelio būsimųjų bėdų tiesiog 
neįsivaizduoja. 


Ketvirtas skyrius 


VIENOS DIENOS ĮVYKIAI 


1. RUGPJŪČIO KETVIRTOJI. IKI KETVIRTOS 
VALANDOS POPIET 


Kitos savaitės pradžioje Kiterėja sulaukė atsakymo į savo skelbi- 
mą, į kurį buvo sudėjusi paskutines viltis. Sulaukė ne iš už šimtų 
mylių, ne iš Londono, Škotijos, Airijos ar žemyno, kaip ji vylėsi 
šitiek vargusi, o iš kaimo sodybos, esančios visai netoli tos vietos, 
kur dabar gyveno, - nė dvidešimties mylių nebus iki ten. Atsakymas 
buvo toks: 


Nepvoterio dvaras, 
1864 m. rugpjūčio 3 d. 


Mis Eldklif reikalinga jauna kambarinė. Darbas lengvas. Mis Eldklif 
ketvirtadienį bus Badmoute ir norėtų pamatyti G., jei ši dar nesusira- 
do vietos, Belvederio viešbutyje, Esplanadoje 4 valandą. Į šį raštelį 
atsakyti nereikia 


Truputį anksčiau nurodyto laiko Kiterėja, užsidėjusi kuklią skry- 
bėlaitę ir apsivilkusi juodo šilko švarkeliu, jau žengė į viešbutį. 
Lūkestis, gaivus vėjelis nuo jūros, tolima šviesi perspektyva švelniai 
švelniai nurausvino jos skruostus ir grąžino eigasčiai dalį lankstu- 
mo, beveik prarasto nuo užgriuvusių bėdų ir minčių apie Edvardą. 

Ji įėjo į viešbutį ir prisiartino prie bufeto. 

— Ar čia apsistojusi mis Eldklif? - paklausė ji dailiai apsirengu- 
sios bufetininkės, kuri kalbėjosi su šeimininke, apsikarsčiusia auk- 
so grandinėmis, bumbulais ir karoliais. 

— Ne, - šaltai atsakč bufetininkė. Kiterėja buvo šiek tiek per graži 
prastiems savo apdarams. 

— Mis Eldklif turėtų čia apsistoti, - pasakė šeimininkė trečiam, 
nematomam, asmeniui tokiu tonu, lyg jai jau kelios dienos būtų 
žinoma tai, ko klausė Kiterėja. - Paruošk jai kambarį, ir greičiau. 

Kadangi įsakymas buvo labai griežtas, 0 jo vykdyti pulta veržliai, 
Kiterėja nusprendė, jog mis Eldklif labai žymi moteris. 


50 


— Jūs čia sutarėt pasikalbėti su mis Eldklif? - pasiteiravo šeimi- 
ninkė. 

-- Taip. 

— Turėsite palaukti, mergaite, - perspėjo šeimininkė. Pinigų 
medžiotojos intuicija jai kaipmat pakuždėjo, kad iš Kiterėjos nieko 
nepeš. 

Kiterėja buvo nuvesta į kažkokį nenusakomą kambarį pavėsin- 
goje pastato pusėje, lyg miegamąjį, lyg gyvenamąjį kambarį, į vieną 
iš apartamentų pirmo aukšto koridoriaus gale. Sienos, užuolaidos, 
kilimas ir baldų užtiesalai buvo mėlyni, o šalta šviesa, srūvanti iš 
šiaurryčių dangaus ir krintanti ant plataus naujų čerpių stogo - tai 
buvo vienintelis pro langą matomas vaizdas - savotiškai blukino tą 
mėlynumą. Tik iš po durų, vedančių į kitą šio numerio kambarį, 
sklido mažutytis, bet labai ryškus ruoželis - plonytė raudonos 
šviesos juostelė, rodanti, kad į gretimą kambarį skaisčiai šviečia 
saulė. Tas spindintis ruoželis buvo vienintelis linksmesnis kamba- 
rio akcentas. 

Laukdami žmonės ima mąstyti ir elgtis vaikiškai, nes geresnio 
gyvenimo viltį gali užgesinti vienas vienintelis kito žmogaus ištartas 
žodis. Kiterėja įbedė akis į šviesos ruoželį ir pradėjo vaizduotis 
nuostabiausią rojų ten, iš kur sklido šis spindulys, primenantis jai 
gerą darbą nedorame pasaulyje. 

Stebėdama dulkeles, plaukiojančias priešais spindintį plyšį, ji 
išgirdo prie durų sustojant karietą. Paskui į kambarį, susisiekiantį 
su tuo, kuriame laukė Kiterėja, koridoriumi nušlamėjo damos 
sijonai. 

Auksinis ruoželis vietomis sutrūkinėjo nelyginant fosforo dryže- 
lis degant degtuką, prie pat durų pasigirdo lengvi žingsniai ir 
nutilo. Paskui kojos nekantriai sutrepsėjo, ir damos balsas valdin- 
gai pareiškė: „Cia nieko nėra!“ 

— Ne, madam, gretimam kambary. Aš ją atvesiu, - atsakė patar- 
nautoja. 

— Gerai. Arba ne, nevesk, aš ją pašauksiu. 

Kiterėja pakilo ir tarnaitei nuėjus prisiartino prie durų, iš po 
kurių sruvo šviesa. Vos jai spėjus uždėti ranką ant rankenos, ši 
pasisuko ir durys atsidarė iš kitos pusės. 


2. KETVIRTA VALANDA 


Ryški popietės saulė, prasimušusi pro tamsiai raudonas lango 
užuolaidas, dar sustiprinta raudono audeklo sienų apmušalų ir to 
paties atspalvio kilimo ant grindų, it liepsna siautė ledi, stovinčią 
priešais Kiterėją. Iš prigimties lakios vaizduotės mergaitei, kurios 
akys jau buvo pripratusios prie melsvos prieblandos, ji pasirodė lyg 
a "i = apsuptas ugnies. Tai buvo dailiai nuau- 

Kiterėja riesamoninpai BLisidėnbė akis ranka, per žingsnį ar du 
atsitraukė ir tada jau išvydo ne tik mis Eldklif figūrą, bet ir veidą, 
nušviestą netiesioginės ramesnės šviesos, atsispindinčios nuo la- 
kuotų durų. Ji nebuvo itin jauna, bet galėjo didžiuotis savo didingu 
rudenišku grožiu. 

— O, - tarė ledi, - eikš čia. 

Kiterėja nusekė jai iš paskos prie lango. 

Abi moterys oranžinėje šviesoje atsiskleidė visu grožiu, ir abiejų 
veiduose atsispindėjo apstulbimas. Šilta spalva nudažė Kiterėjos 
skruostus geidulingumu, kuriam jaunystė ir kuklus gyvenimas ne- 
leido pasireikšti, o vyresniosios moters veide ji sušvelnino įprastinę 
išraišką, kurią galima pavadinti rūsčia ar net atšiauria, paversdama 
ją didinga ir jaunatviškai pagyvino vystančią odą, kuria jaunystėje 
ji pagrįstai didžiavosi. 

Dabar ji atrodė ne daugiau kaip trisdešimt penkerių, nors leng- 
vai galėjo būti ir dešimčia ar dvylika metų vyresnė. Akys vaiskios 
ir ramios, tobula romėniška nosis, apvalus atsikišęs smakras - su 
tokiu smakru vaizduojami marmuriniai cezariai; burna rodė ge- 
bėjimą ir polinkį stipriai jausti, nuolat kontroliuojamą išdidumo. 
Apatinės veido dalies bruožai buvo griežti, net vyriški. Moterišką 
silpnumą išdavė vienui viena smulkmena - kaktos ir antakių išlin- 
kimas, aiškus ir ryškus. Ji vilkėjo rudo šilko suknelę, ant kurios 
buvo užsimetusi nėrinių šalį, buvo užsidėjusi nertinę skrybėlaitę, 
papuoštą keletu mėlynų rugiagėlių. 

— Ar tu skelbeisi ieškanti kambarinės vietos, nurodydama adre- 
są: G., Kroso gatvė? 

— Taip, madam. Mano pavardė Grėj. 

— Aš žinau tavo pavardę - misis Moris, mano ekonomė, minėjo 
tave ir parodė tavo skelbimą. 

Ši naujiena Kiterėją suglumino, bet nebuvo kada svarstyti. 

— Kur gyvenai pastaruoju metu? - toliau klausinėjo mis Eldklif. 

— Aš iki šiol niekur netarnavau ir gyvenau namie. 

— Niekad nebuvai išvykus iš namų? Tave pamačiusi, taip ir 
pamaniau, jog esi per daug jaunutė, kad turėtum didelę patirtį. Bet 
kodėl tada davei tokį pasitikėjimu trykštantį skelbimą? Jis klaidina 
žmones. 

— Labai atsiprašau, iš pradžių buvau įrašiusi „nepatyrusi“, bet 
brolis pasakė, esą kvaila skelbti savo trūkumus visam pasauliui, ir 
liepė išbraukti. 

— Betgi tavo motina turėjo Žinoti, kaip pridera rašyti? 

— Aš neturiu motinos, madam. 

— O tėvas? 

— Aš neturiu tėvo. 

— Na, tada, - švelniau tarė mis Eldklif, - seserys, tetos ar pusse- 
serčs. 

- Jie nieko apie tai nežinojo. 

— Neatsiklausei jų? 

— Ne. 

— Turėjai atsiklausti. Kodėl taip nepadarei? 

- Jų irgi neturiu. 

Mis Eldklif, buvo matyti, nustebo. 

— Tada, vaikeli, tau atleistina, - pasakč sausai, nors ir gerašir- 
diškai. - Tik bijau, kad man netiksi, nes aš pripratusi prie vyresnių 
moterų. Matai, man reikia patyrusios kambarinės, kuri gerai išma- 
no savo darbą. - Ji ketino pridurti: „Nors man patinka tavo išvaiz- 
da“, bet šie žodžiai galėjo atrodyti įžeidūs tai gerų manierų 
mergaitei, todėl ji pasakė: „Nors tu man labai patinki...“ 

— Atleiskite, kad suklaidinau jus, - tarė Kiterėja. 

Mis Eldklif stovėjo susimąsčiusi ir nieko neatsakė. 

— Sudiev, - atsisveikino Kiterėja. 

— Sudiev, mis Grėj. Tikiuosi, kad tau pasiseks. 

Kiterėja pasuko durų link. Tas jos judesys buvo tobulas. Jis buvo 
tikslus, jis buvo toks gražus, koks tik gali būti tikslus judesys, ir toks 
nekoketiškas, koks tik gali būti gražus judesys. 

Nusisukdama ji per petį žvilgtelėjo į moterį kiek priekaištingai. 
Kas prisimena Grezo „Mergaitės galvutę““, tas įsivaizduos, koks 
buvo Kiterėjos judesys. Vyras bejėgis patarti vyrų meškeriotojoms, 

kaip užmesti savo žavumų masalą, kad laimikis būtų kuo gausesnis. 
Bet jausmingą sielą labiausiai sukrečia būtent toks švelnus pasisu- 
kimas, pavergiantis širdį ir prikaustantis žvilgsnį. 

Mis Eldklif pati neblogai išmanė judesius. Kiterėjai uždarius 
duris, ji kurį laiką nė nekrustelėjo, klausydamasi pamažu tolstančių 
merginos žingsnių. Paskui sumurmėjo: „Beveik vertėtų šiek tiek 
pavargti mokant ją, kad paskui turėčiau būtybę, kuri šitaip sklan- 
dytų apie mano tingų kūną, mėgstantį prabangą, ir šitaip Žiūrėtų į 
mane - aš įsivaizduoju, kaip lengvai jos pirštai liečia galvą ir kaklą... 
Koks kvailas kuklus padarėlis ta mergytė - taip staigiai išėjo!“ 

Ir ji paskambino varpeliu. 

— Paprašyk jaunosios panelės, kuri išeina, grįžti atgal, - paliepė 
ji tarnaitei. - Tik greitai, nes ji išeis. 

Kiterėja jau buvo vestibiulyje ir mąstė, kad jeigu būtų pa- 
pasakojusi savo gyvenimą, mis Eldklif gal būtų ją pasamdžiusi, 
tačiau ji nebuvo linkusi pasakoti savo istorijos nepažįstamiems. 
Pašaukta grįžti, atsisuko be didelio nustebimo. Pati nežinodama 
kodėl, ji nujautė, kad mis Eldklif mato ne paskutinį kartą. 

— Manau, kas nors gali tave rekomenduoti, - tarė ledi, kai 
Kiterėja vėl įžengė į kambarį. 

- Taip, ponas Tornas, Oldbrikhemo advokatas. 

— Be to, tu neblogai siuvi? 

— Taip manoma. 

— Tada gal parašysiu ponui Tornui, - tarė mis Eldklif šyptelėda- 
ma. - Tiesą sakant, samdau tave nesilaikydama įprastų taisyklių, 
bet mano kambarinė kitą pirmadienį išeina, 0 iš tų penkių, su 
kuriomis jau kalbėjau, nė viena man nepasirodė tinkama... Gerai, 
aš parašysiu ponui Tornui, ir jeigu jo atsakymas mane patenkins, 
pranešiu tau. Taigi ruoškis atvažiuoti pirmadienį. 

Vėl žvilgsniu išlydėjusi Kiterėją iš kambario, mis Eldklif paprašč 
rašymo reikmenų, norėdama tuoj pat parašyti ponui Tornui. Svars- 
tydama žaidė rašikliu. „Sakykim, pono Torno atsakymas mane 
apvils - ir nors taip atsitiktų vien dėl to, kad jis menkai ir tik iš kitų 
lūpų pažįsta tą jauną merginą, aš privalėsiu jos atsisakyti. Paskui 
gailėsiuosi, kad neleidau jai pabandyti, nepaisydama nepalankios 
žmonių nuomonės. Ja galima pasitikėti, iš veido matyti. Man 
patinka jos veidas“. 

Mis Eldklif padėjo rašiklį ir išvyko iš viešbučio neparašiusi ponui 
Tornui. 


Penktas skyrius 


VIENOS DIENOS ĮVYKIAI 


1. RUGPJŪČIO AŠTUNTOJI. RYTAS IR POPIETĖ 


Kito pirmadienio rytą, kai buvo nešiojamas paštas, Kiterėja taip 
nekantriai laukė laiškininko, kad juo labiau artinosi metas jam 
ateiti, juo aiškiau jinai įsivaizdavo jį - regėjo beveik taip pat aiškiai 
kaip tikrovėje. Pagaliau jis pasirodė. Kiterėja gavo du laiškus. 

Vieną —- nuo mis Eldklif, paprastą patvirtinimą, kad ji priimanti 
Kiterėją bandomajam laikotarpiui ir norėtų, jog mergaitė pirma- 
dienio vakare jau būtų Nepvoterio dvare. 

Kitas laiškas buvo iš Edvardo Springrouvo. Jis rašė, kad jinai — 
jo gyvenimo šviesa, kad jinai brangesnė jam už save patį, kad jis 
nežinojęs, kas yra meilė, kol nesutikęs jos. Tiesą sakant, jis kart- 
kartėm susižavėdavęs kokiu veideliu, bet paskui tie veideliai jį 
menkai betraukdavo. Jis mylįs jos praeitį ir ateitį, dabartį irgi. Jis 
įsivaizdavo ją mažą: ir mylėjo ją. Jis įsivaizdavo ją garbingo 
amžiaus: ir mylėjo ją. Jis įsivaizdavo ją patekusią į bėdą: ir mylėjo 
ją. Svelnus draugiškumas persmelkė jo meilę jai, o be to meilė 
greitai praeina. 

Jis prisipažino vieną slegiantį dalyką. Neįveikiamos kliūtys (ilga 
istorija, kurios dabar jai dar negalima pasakoti) šiek tiek tramdan- 
čios jo troškimus. Tuo metu, kai jie skyrėsi, jis tai jautęs stipriau 
negu dabar — tai todėl jis šiurkščiai elgęsis ir dabar meldžiąs ją 
atleisti. Bet jis radęs garbingą būdą išsilaisvinti, ir tai paskatinę jai 
rašyti. O dabar ar jis galįs sau leisti džiaugtis viltimi, kad vieną 
gražią dieną turės ją, kai sunkiu darbu, jos Žodžių padrąsintas, 
užims tokią padėtį visuomenėje, kokią jinai nuspręs esant verta su 
juo dalytis? 

Tą mielą mažutį laiškelį jinai prispaudė prie krūtinės. Meilės 
laiškas merginai daug brangesnis negu vyrui. Springrouvo laiškas 
nesąmoningai išėjo gudrus, o tokį rašymo talentą turintis vyras gali 
tapti herojumi jaunos jį mylinčios ir neką apie jį težinančios moters 
akyse. Kiterėjai Springrouvas jau buvo visų žemiškųjų dorybių 
įsikūnijimas. 

Visą dieną ji, didžiausios laimės apimta, plasnojo po kambarį 
pakuodamasi daiktus ir galvodama apie savo atsakymą, kuris švel- 
numu turėtų prilygti jo klausimui, o meilė trykšte tryško iš jos kaip 
pitijos pranašystės. 

Po pietų Ovenas palydėjo ją į geležinkelio stotį ir įsodino į 
traukinį iki Kerifordo kelio stoties, artimiausios Nepvoterio dva- 
rul. 

Po pusvalandžio ji išlipo perone, kur jos niekas nepasitiko, nors 
lauke stovėjo pakinkytas ponis. Po poros minučių ji pamatė iš 
smuklės išskubant liūdną vyruką ryškia livrėja. Tai, pasirodo, buvo 
tarnas, atsiųstas jos parvežti. Galima dvejopai atsikratyti liūdesio: 
keisti gyvenimo būdą arba skandinti jį vyne. Vežėjas skandino 
vyne. 

Jis pranešė, kad jos bagažą po kokio pusvalandžio paims veži- 
maitis, paskui padėjo jai įlipti į fajetoną ir pajudėjo. 

Mylimojo laiškas, paslėptas prie krūtinės, teikė jai Jėgų pergalėti 
trikdantį drovumą, kurį ji pirma jautė dėl naujojo darbo, teikė 
dvasinę ramybę, kuri būtina norint kritiškai stebėti aplinką. Vasara 
iš lėto traukėsi, gilius, tamsius ir alsius karštos dienos šešėlius po 
truputį keitė melsvi, suvokiami ir apčiuopiami akiai. Apie mylią 
ponis risnojo žvyrkeliu, kol jie privažiavo Kerifordo kaimą, o pas- 
kui pasuko pro sargo būdelę prie didelių vartų, ant kurių sunkių 
akmeninių stulpų stovėjo du bronziniai baubliai. Paskui jie įvažia- 
vo į parką ir nuriedėjo senų palinkusių liepų paunksne. Tai nebuvo 
alėja, liepos augo padrikai, kartais palikdamos kelią visiškai atvira 
dangui, kartais mesdamos tokį šešėlį, kad beveik sutemdavo — 
pačios žemiausios šakos buvo nusvirusios virš žolės maždaug per 
penkias pėdas, mat aukščiau alkanos besiganančių galvijų burnos 
nepasiekdavo. 

— Čia ir yra toji sodyba? — viltingai paklausė Kitėrėja, tarp 
medžių pastebėjusi pilką frontoną, kuris tuoj pat vėl dingo. 

— Ne, čia senasis dvaras ar greičiau tai, kas iš jo liko. Eldklifai 
kartais jį išnuomodavo, bet dažniausiai jis būdavo tuščias. Dabar 
padalytas į tris būstus. Padorūs žmonės nenorėtų čia gyventi. 

— Kodėl ne"? 

— Kad labai nepatogu ir neparanku. Matai, didžioji sodybos dalis 
nugriauta, o likusieji kambariai nelabai tinkami gyventi. Be to, čia 
niūru, o kadangi, kaip ir dauguma senų namų, jis stovi žemai 
dauboje, tai ir nesveika. 


— Ar apie jį nesklinda baisios istorijos? 
— Ne. 
-- Kaip gaila. 

- Ir aš taip sakau. Čia kaip tik tinkamas namas šiurpiai, plaukus 
šiaušiančiai istorijėlei, po kurios parapija taptų kur kas pamal- 
desnė. Gal kas kada ir atsitiks, bet dabar nieko panašaus negirdėti. 
Na, bet aš vis tiek čia negyvenčiau. Tikriau sakant, negalėčiau. 
Niekaip. 

— Kodėl? 

— Dėl triukšmo. 

— Kokio? 

— Pirma, čia visai arti yra krioklys, kurį girdėtum visuose kamba- 
riuose, dieną naktį, sveikas ar ligotas. Tai kiekvieną išvarytų iš 
proto - tik paklausyk. 

Jis sustabdė ponį. Tylius įprastinius garsus stelbė tolygus krin- 
tančio vandens šniokštesys. Tanki giraitės lapija slėpė vietą, kur 
buvo krioklys. 

— Tas nesiliaujantis garsas kažkuo baisus, ar ne, mis? 

— Kai pasakėčt, iš tikrųjų atrodo baisu. Paminėjote „pirma“, o 
koks gi antras šiurpus garsas? 

— Siurblio variklis. Jis netoli senojo dvaro, pumpuoja vandenį 
aukštyn į kalną ir į didžiąją sodybą. Mes tuoj jį išgirsim... Paklausyk. 

Iš tos pačios slėnio pusės atsklido švilpiantis alkūninių svertų 
girgždėjimas, pasikartojantis kas pusę minutės, o tarp kiekvieno 
girgžtelėjimo buvo girdėti tekštelėjimas: girgžt pliumpt, girgžt 
pliumpt - taip be paliovos. 

— Jeigu kas ir įsigudrintų susigyventi su anais garsais, tai šitie 
tikrai pribaigtų, ar ne, mis? Ta mašina darbuojasi dieną naktį, 
Žiemą vasarą ir vargu ar ją kas kada tepa ar apžiūri. Naktimis ji 
tampyte tampo nervus, ypač jei nesi labai sveikas, nors, tiesa, 
didžiojoje sodyboje ją retai girdime. 

— Tas garsas iš tikrųjų labai slogus, bet juk galima ištepti ratą. 
Argi mis Eldklif visiškai nerūpi tokie dalykai? 

— Tiesą sakant, menkai. Matai, jos tėvas tuo nebesirūpina taip 
kaip anksčiau. Kadaise tas variklis buvo jo mėgstamiausia pramo- 
ga, o dabar ponas paseno ir labai retai ten benueina. 

— Ar didelė jų šeima? 

— Tik tėvas ir ji. Jam septyniasdešimt. 

— Aš maniau, kad mis Eldklif vienvaldė šeiminininkė ir čia 
gyvena viena. 

— Ne, m-m... - vežėjas nuolat užsikirsdavo, nes taip ir traukė už 
liežuvio vadinti ją „mis“ — vis užmiršdavo, kad kalba tik su nauja 
kambarine. 

— Bijau, kad netrukus ji taps šeimininke, — tęsė jis lyg įkvėptas 
pranašystės dvasios, nebūdingos paprastam mirtingajam. - Var- 
gšas senasis ponas pastaruoju metu labai susibaigė. - Ir vežėjas 
giliai atsiduso. 

— Kodėl jūs taip liūdnai atsidusote? - paklausė Kiterėja. 

— Ak! Kai jis mirs, mes, senieji tarnai, nebeturėsim ramybės. 
Bijau, kad visi namai apvirs aukštyn kojom. 

— Manote, ji ištekės? 

— Tik jau ne! Norėčiau, kad ištekėtų. Ne, sieloje ji vieniša kaip 
Robinzonas Kruzas, nors pažįstamų turi gausybę, turi ir giminai- 
čių, kad ir poną Ronhemą - pastorių, kuris jai giminė iš motinos 
pusės - tačiau jinai jam nelabai draugiška. O žmonės sako, jeigu ji 
liks netekėjusi, tai poną Ronhemą nuo dvaro paveldo skirs tik 
viena gyvybė. Po velnių, ji nesuka dėl to galvos. Ji labai keista 
moteris, labai. 

— Kodėl? 

— Greitai pamatysite, mis. Per pastaruosius dvylika mėnesių ji 
pakeitė septynias kambarines. Pasitikinėti jas stotyje ir paskui vėl 
lakinti atgal dabar yra didžiausias mano darbas. Viešpats, matyt, 
širdies gilumoje gerokas išgverėlis, jeigu leidžia dalykus, apie ku- 
riuos kartais nugirsti. 

— Arji atleidžia jas iškart, kai atvyksta? 

— Nieko panašaus - jinai jų neatleidžia, jos pačios pabėga. Taigi 
matai, kaip būna. Ji labai ūmaus būdo, užsiunta ant jų dėl 
menkiausio nieko, o kitą rytą apgailestauja ir norėtų, kad jos 
pasiliktų, bet yra išdidi kaip velnias ir tas išdidumas neleidžia 
ištarti: „Pasilik“. Tai tos ir iškeliauja. Va kaip būna. Jeigu jai apie 
ką nors sakai: „Ak, vargšė“, ji pareiškia: „Kurgi ne!“ O jei sakai 
„Kurgi ne!“, ji iškart rėžia: „Ak, vargšė“. Ji pakartų vyriausiąjį 
duonkepį ir pasigailėtų vyno pilstytojų viršininko, ir tik pats velnias 
bei faraonas suprastų, kuo jie skiriasi . 

Kiterėja tylėjo. Ji išsigando, kad vėl gali tapti našta broliui. 

— O tu gal ir pasiliksi, - toliau kalbėjo žmogelis, - man atrodo, 
jai patikai labiau už kitas. Dar taip nebuvo, kad ji siųstų poniu 
kinkytą karietą kurios kitos parvežti, visada važiuoju dviračiu ve- 
žimaičiu, bet šįkart ji įsakė savo labai taisyklinga tarsena: „Rober- 
tai, važiuok poniu kinkyta karieta“. Tiesą sakant, ir ponis, ir karieta 
jau irgi gerokai aptriušę, - pridūrė jis ir nužvelgė vežimą, lyg 
norėdamas, kad Kiterėja neimtų per daug riesti nosies. 

— Veikiausiai tu šįvakar turėsi ją aprengti. 

— Kodėl šįvakar? 

— Ruošiama vakarienė septyniolikai žmonių, jos tėvo gimtadie- 
nis, o tokiomis progomis ji labai stengiasi gerai atrodyti. Ziū, jau ir 
namai. Čia linksmiau, ar ne, mis? 

Jie jau kilo į kalną ir kaip tik išniro iš liepų guoto. Kiek aukštėliau 
buvo įsikūręs Nepvoterio dvaras, o ūkiniai trobesiai skendėjo me- 
džiuose už jo. 


2. VAKARAS 


Namas buvo tvirtai ir profesionaliai suręstas iš pilko kalkakmenio 
ar smiltainio, paprasto klasicistinio stiliaus, vyravusio antroje aš- 
tuoniolikto amžiaus pusėje, kai projektuotojais vadinamiems ko- 
pijuotojams įgriso fantazuoti romėniškais motyvais. Pagrindinė 
dalis buvo beveik stačiakampio formos, o iš abiejų pusių kyšojo 
priestatai, ant kurių kilo frontonai. Iš kiekvieno apatinio kampo 
driekėsi vis žemėjančių pastatų eilė, pačiame gale vėl pasisukanti 
į vidų ir sudaranti erdvų atvirą kiemą, kuriame aidas skambėdavo 
stulbinamai skardžiai. Sių statinių fone dūlavo vijokliais apsiviju- 
sios ledainės, skalbyklos ir arklidės, o galybę pagalbinių pastatų 
beveik slėpė tankūs krūmai ir medžiai. 

Į dešinę pro lapus ji galėjo gan gerai apžvelgti atvirą erdvę, 0 
privažiavusi pamatė, kaip išsidėstę tolimesni pastatai ir vejos. Sios 
vietovės gamtinės ypatybės ir reljefas aiškiai buvo nulėmę sodybos 
išsidėstymą. Gamtovaizdis buvo paprastas ir kartu žavingas, ypač 
erdvi atšlaitė, grakščiai besileidžianti nuo terasos sienų iki ramaus 
apačioje tyvuliuojančio ežero, kuriame lėtai plaukiojo tuzinas gul- 
bių ir žalia plokščiadugnč valtis. Ežero vidury kyšojo netaisyklingos 
formos sala, apaugusi medžiais, o už jos ir tolimesnio ežero kranto 
driekėsi dideli ir maži dirbami laukai bei pievos. Medžiai, slėpdami 
tokį puikų vaizdą, darė jį dar žavesnį. 

Reginį, kurį ji išvydo, netrukus užstojo pastato kampas. Po kelių 
minučių jie sustojo prie šoninių durų ir Kiterėja išlipo. Ją pasitiko 
maloni pagyvenusi plačiai besišypsanti moteris, kuri pasisakė esan- 
ti ekonomė, misis Moris. 

— Jūs misis“ Grėj? - paklausė ji. 

— Aš ne... taip, taip, mes juk visos misis, - atsakė Kiterėja ir 
prisiversdama nusišypsojo. Šis kreipinys jai pasirodė nemalonus 
kaip pirmas gėdingas įdagas, ir ji prisiminė Oveno pranašystę. 

Misis Moris palydėjo ją į jaukią svetainę, vadinamą didžiuoju 
kambariu. Čia jai užplikė arbatos ir Kiterėja sėdėjo, smalsiai žvil- 
gčiodama į misis Moris, - o gal pavyks sužinoti, iš kur ši pažįsta ją 
ir kodėl rekomendavo. Bet sužinoti, bent jau tuoj pat, nepavyko. 
Misis Moris vis pašokdavo, apsičiupinėdavo kišenes, puldavo prie 
spintelių, porai minučių dingdavo ir vėl įkiusnodavo į kambarį. 

— Dovanokit, misis Grėj, - tarė ji, - bet šiandien senojo pono 
gimimo diena, jie visada prisikviečia daugybę svečių iškilmingos 
vakarienės, nors jis jau nebejaunas. Tačiau nors jie abu mėgsta 
draugiją, ponia paprastai nepageidauja, kad svečiai dvare pasiliktų 
nakvoti. Artimų draugų ji neturi, tik gausybę pažįstamų, o dėl to, 
nors darbo ir mažiau, jaunesnės tarnaitės labai nuobodžiauja. - Po 
to misis Moris padrikai nupasakojo dvaro išsidėstymą ir valdymą. 

— Na, arjau atsigčrei arbatos? Nebenori nė lašelio? Betgi, žiūriu, 
nieko nevalgei... Labai negerai, kad nebčėr anos kambarinės, kuri 
truputį pamokytų tave, kaip čia elgtis, bet ji šeštadienį išėjo, ir mis 
Eldklif vakar ir šįryt šiaip taip vertėsi padedama tokios senos 
kerčplos kaip aš. Ponia dar neparvažiavo, bet grįžusi veikiausiai 
iškart pasikvies tave, misis Grėj... Taigi jei jau užkandai, einam 
viršun, parodysiu tau drabužių spintas - mis Eldklif apdarai šiam 
vakarui dar neparuošti. 

Ji nusivedė Kiterėją į viršų, parodė jos kambarėlį, o paskui 
palydėjo į mis Eldklif persirengimo kambarį antrame aukšte; tenai 
paaiškinusi, kur kokie apdarai laikomi, ekonomė paliko ją pasa- 
kiusi, kad iki persirengimo dar likusi visa valanda. Kambaryje ant 
lovos Kiterėja išdėliojo viską, ko, kaip jai buvo pasakyta, tą vakarą 
prireiks, ir grįžo į mažąjį kambarėlį, paskirtą jai. 

2() 
„Misis“ buvo mandagus kreipinys tiek į ištekėjusią, tiek į netekėjusią moterį. 

Sėdėjo tenai prie atviro lango užsikniaubusi ant palangės kaip 
kokia „palaimintoji mamzelė““' ir abejingai žvelgė į ryškius vėlyvos 
vasaros žiedais apsipylusius gėlynus. Ligtolinis jos gyvumas, su- 
sidūręs su proziška tikrove, pamažu seko ir jos akys beveik nematė 
nei šiltų ryškiai švytinčių pelargonijų, sumišusių su šaltu verbenų 
raudoniu ir žaluma, nei sodrių jurginų spalvų, nei brandaus kalce- 
olarijų grožio. Ziedų fone bolavo romi avių banda, besigananti 
parke prie tvoros. Ji mąstė, kad lyg ir nėra dėl ko gyventi, kad ji 
galbūt numirs darbo namuose ir kas nuo to pasikeis? Nežymus, bet 
užgaulus tarnaičių gyvenimas, su kuriuo ji ką tik susidūrė, jos 
priklausomybė nuo keistos moters kaprizų, būtinybė slopinti savo 
būdo individualumą ir atsisakyti asmeninių polinkių, kad taptų šios 
svetimos šeimynos sraigteliu, kėlė jai pasibjaurėjimą ir liūdesį. Ji 
beveik norėjo dirbti kokį laisvą darbą lauke, miegoti po medžiais 
ar lūšnoje ir turėti tik du priešus - žiemą ir šaltį, kaip kad piemenys 
ir galvijų augintojai, paukščiai ir gyvuliai. Ak, kad ir tos avys, kurias 
ji mato pro langą: valandėlę ji su meile žvelgė įsivaizduodama, kokį 
malonumą joms teikia vešli žolė. 

— Taip, kad ir tos avys, - garsiai ištarė ji, ir staiga jos veidas 
paraudo iš nuostabos, nes tą akimirką jai kai kas paaiškėjo. 

Bandą sudarė apie devyniasdešimt, gal šimtas jaunų avių, jų 
vilna buvo puri ir lygi kaip pagalvė, balta kaip pienas, ir tik dabar 
ji pastebėjo, kad kairė kiekvienos avies šlaunis paženklinta ryškiais 
raudonais inicialais E. S. 

E. S. Kiterėjai reiškė tik viena - dabar ir amžiams mylimojo, 
Edvardo Springrouvo, vardą ir pavardę. 

„O, jeigu taip būtų!“ Bet ji ryžtingai užgniaužė šią mintį. Tą 
pačią akimirką kelyje pasirodė mis Eldklif karieta, bet dabar mis 
Eldklif jos taip nebedomino. Reikėjo išsiaiškinti, kam priklauso 
avys, ir patvirtinti arba paneigti savo spėjimą. Ji nulėkė žemyn pas 
misis Moris. 

— Kieno tos avys parke, misis Moris? 

— Fermerio Springrouvo. 

— Kokio fermerio Springrouvo? - nekantriai paklausė ji. 

— Kaip, negi nežinai? Tavo draugo, fermerio Springrouvo, to, 
kuris daro sidrą ir laiko „Trijų žygūnų“ smuklę ir kuris tave reko- 
mendavo, užėjęs čia manęs aplankyti. 

21 
„Palaimintoji mamzelč“ —- D. G. Rosečio eilėraštis. 

Intuicija tučtuojau perspėjo baisiausiai susijaudinusią Kiterėją, 
kad nereikia išduoti savo meilės paslapties. „Ak taip, - sumurmėjo 
ji, - taip“. O jos galvoje per tą trumpą valandėlę sukosi tokios 
mintys: 

„Fermeris Springrouvas - Edvardo tėvas, jo vardas irgi Edvar- 
das“. 

„Edvardas žinojo, kad aš ketinu ieškotis tarnybos“. 

„Jis skaitė „Taims“ ir pamatė skelbimą su mano adresu“. 

„Jis pamanė, kad būtų puiku, jeigu aš atsidurčiau čia ir mes 
galėtume susitikti, kai jis parvažiuos namo“. 

„Jis pasakė tėvui, kad mane galima samdyti už kambarinę ir kad 
jis pažįsta mano brolį ir mane“. 

„Jo tėvas pasakė misis Moris, o misis Moris pasakė mis Eldklif“. 

Viskas aišku, kaip ji čia atsidūrė, jokio atsitiktinumo nėra. Tai 
padarė Edvardas. 

Suskambo varpelis. Kiterėja nekreipė dėmesio ir svajojo toliau. 

— Čia skambina mis Eldklif, - tarė misis Moris. 

— Tikriausiai, - ramiai atsiliepė Kiterėja. 

— Tatai reiškia, kad turi eiti pas ją į viršų, - pasakė nustebusi 
ekonomė. 

Kiterėją perliejo karšta banga, sumišusi su staigiu pykčiu dėl 
misis Moris užuominos. Bet sveikas protas, susitaikęs su būtinybe, 
nuslopino maištingą jos savarankiškumą, raudonis atslūgo ir ji 
skubiai ištarė: 

— Taip, taip, žinoma, turiu eiti pas ją, kai ji paskambina, ar aš to 
noriu, ar ne. 

Vis dėlto, nepaisant šio skaudaus jos naujosios padėties primi- 
nimo, Kiterėja išėjo iš kambario visai kitokios nuotaikos, nebesle- 
giama tokio niūraus liūdesio kaip prieš keletą minučių. Dabar ji 
čia jautėsi kaip namie ir nebemanė, kad ją žemina menka tarnystė, 
nes Edvardas, matyt, taip nemanė; be to, čia Edvardo kraštas. 
Eidama į mis Eldklif persirengimo kambarį, ji ištaikė laiko skubiai 
išsmukti lauk pro šonines duris ir akimirksnį žvilgtelėti į nieko 
nenujaučiančias avis, pažymėtas jai mielais inicialais. Ji priėjo prie 
jų norėdama bent vieną paliesti ir nustebo, kad visos taip abejingai 
dėbčioja į jos bandymus įsiteikti, o paskui padrikai nukūrė į pa- 
kalnę. Nusigandusi, kad kas nepastebėtų jos vaikiško elgesio, ji vėl 
įsmuko vidun ir užkopė laiptais, dairydamasi į liokajus sidab- 
rinėmis sagomis, kurie lakstė koridoriais kaip akis išdegę. 

Užmetus akį, mis Eldklif persirengimo kambarys atrodė tinka- 
mas kam tik nori, tik ne moteriškei puoštis. Jis buvo be galo 
tvarkingas — nieko, kas bent kiek sietųsi su tualetais, net tokie 
būtini veidrodžiai ir tualetiniai staliukai buvo paslėpti erdvioje 
nišoje, nepastebimoje įėjus, ir šviesa ant jų krisdavo pro specialų 
langą, atidengiamą tik persirengiant. 

Prausyklė buvo didžiulė ąžuolinė dėžė, išraižyta keistais rene- 
sansiškais ornamentais. Tualetinis staliukas panėšėjo lyg į altorių, 
lyg į pianiną, jo viršus buvo gausiai išdailintas to paties stiliaus 
pusiau klasikinėmis puošmenomis, o sumanus stalius ir dekorato- 
stropiai drožinėjęs ir derinęs, galop išgavo puikias formas. Kaip 
medžiaga buvo panaudotos dvi ar trys senos spintelės, kurias ledi 
atrado sandėliuke tarp visokio šlamšto. Maždaug du trečdalius 
grindų dengė kilimas, o likusią dalį - tamsaus ir šviesaus medžio 
parketas. 

Mis Eldklif stovėjo prie didesniojo lango, toliau nuo persirengi- 
mo nišos. Ji linktelėjo ir maloniai tarė: 

— Džiaugiuosi, kad atėjai. Manau, mudvi puikiai sutarsim. 

Ji buvo be skrybėlaitės. Kiterėjai pasirodė, kad ji nebe tokia 
graži kaip anądien, - dabar jos didingas grožis buvo rūstesnis ir 
nebe toks šiltas. Bet ji dar labiau nusivylė suvokusi, Kad mis Eldklif, 
kaip paprastai esti turtingiems žmonėms, iš galvos visai išgaravę, 
kas yra tarnai. Regis, visiškai užmiršusi, kokia nepatyrusi Kiterėja, 
ji savaime patikėjo jai savo kūną, nesirūpindama dėl smulkmenų 
ir ramiai žiovaudama. 

Iš pradžių viskas ėjo gerai. Ji nuvilko suknelę, numovė kojines, 
nuavėč juodus batus, apmovė šilkines kojines ir apavė baltus bate- 
lius. Paskui mis Eldklif išėjo nusiprausti, ir Kiterėja lengviau atsi- 
duso. Jei ištemps šį vakarą, viskas bus gerai. Ji apgailestavo, kad 
vos įkėlus koją turi parodyti savo gabumus tokia svarbia proga kaip 
šventinė vakarienė, bet nutarė darbuotis toliau. 

Dabar mis Eldklif, apsivilkusi baltu chalatu, glebiai klestelėjo į 
krėslą, pristumtą prie veidrodžio. Moteriškas instinktas ir sava 
patirtis pašnibždėjo Kiterėjai, ką daryti toliau. Ji paleido mis Eld- 
klif plaukus ant pečių ir pradėjo juos šukuoti. Laimė, kad plaukai 
buvo tikri. 

Mis Eldklif susimąsčiusi žiūrėjo į grindis ir kurį laiką darbas vyko 
tyloje. Pagaliau jos mintys, matyt, grįžo dabartin ir ji pakėlė akis į 
veidrodį. 

— Ką, po galais, tu darai su mano galva? - sušuko ji išplėtusi 
akis. — Ir sulig tais žodžiais pajuto, kaip sudrebėjo Kiterėjos 
rankutė jai prie kaklo. 

— Gal kitaip juos sušukuoti, ponia? — paklausė mergaitė. 

— Ne, ne, šukuosena gera, bet turėtum labiau pašiaušti mano 
plaukus, arba aš, neduok Dieve, turėsiu pirktis jų daugiau. 

— Mat aš pati šitaip šukuojuos, - naiviai pasakė Kiterėja tokiu 
meiliu balsu, koks palankiomis aplinkybėmis būtų sušvelninęs di- 
džiausią pikčiurną; bet šią akimirką mis Eldklif despotizmas pabu- 
do, ir ji, sudrebėjus Kiterėjos rankai, suprato radusi tinkamo peno 
savo ydai. 

— Tu, kurgi ne! Tu taip šukuojies! Nagi dirbk toliau. - Atsižvel- 
giant į tai, kad Kiterėja turėjo mažiausiai penkiskart daugiau 
plaukų, šios vertingos grožio brangenybės, už priešais sėdinčią 
ponią, iš dalies galima pateisinti mis Eldklif protrūkį. Vis dėlto ji 
atlėgo ir jau tyliau pasakė: - Nagi, Grėj. Beje, kaip tave vadina 
tarnai? 

— Misis Grėj, - atsakė kambarinė. 

— Tai pasakyk, kad jie taip kvailai nevadintų - nc dėl to, kad taip 
nesakoma, bet tu tiesiog dar per jauna. 

Sis pokalbis padėjo Kiterėjai laimingai užbaigti šukuosenos 
įmantrybes, o tada atėjo laikas ponios kaktą papuošti deimantais 
ir gėlėmis. Kiterėja ėmė juos derinti kaip išmanydama. 

— Nieko nebus, - šiurkščiai metė mis Eldklif. 

— Kodėl? 

— Aš atrodau juokingai - išsipusčiusi besijauninanti lėlė. 

— O šitaip, ponia? 

— Ne, ir šitaip atrodau siaubingai - tikra baidyklė. 

— Tada gal šitaip? 

— O dangau! Nenervink manęs. 

Ji kietai sučiaupė lūpas. 

Jeigu jau ji įsikalė į galvą, kad tokia šukuosena niekam tikusi, tai 
joks Kiterėjos išradingumas nebegalėjo jos palenkti. Kol anoji 
baigė darbą, ši valdėsi kietai sučiaupusi lūpas ir visa įsitempusi. 
Galop pagriebusi pirštines, nosinaitę ir vėduoklę be žodžių išdūmė 
iš kambario, lyg Kiterėja būtų tuščia vieta. 

Iš baimės, kad ponia nurengiama vėl ims lieti pyktį, Kiterėja visą 
vakarą sėdėjo kaip ant adatų. Bandė skaityti negalėjo, bandė siūti 
— negalėjo, bandė mąstyti - mintys nesimezgė. „Jei tokia pradžia, 
tai koks bus galas?“- sušnibždėjo ji ir ėmė nuogąstauti, ar nepas- 
kubėjo tapti nepriklausoma ir atsisakyti numylėtos praeities. 

3. VIDURNAKTIS 


Laikrodis išmušė dvyliktą. Iškilminga vakarienė baigėsi. Visi sve- 
čiai išsiskirstė, ir tuoj suskambo mis Eldklif varpelis - garsiai, su 
pertrūkiais. 

Kiterėja pašoko išgirdusi šį garsą, nutraukusį jos snaudulį. Ji 
rūškana sėdėjo ir laukė ženklo, o įkaitusios smegenys apčiuopia- 
mai jautė slenkantį laiką - judėjimą be materijos; akimirkos tvin- 
kčiojo karštligiškai, kaip jos širdis. Ji nuskubėjo į kambarį ir rado 
ponią, ramiai sėdinčią priešais tualetinį staliuką, apšviestą iš abiejų 
pusių, ir tokią didingą, jog Kiterėja pajuto baisią atsakomybę už 
savo pasiryžimą barbariškai sunaikinti šitokį įspūdingą kūrinį. 

Ponios papuošalai su brangakmeniais - kai kurie nerimstančio- 
mis jos pačios, kai kurie Kiterėjos rankomis - buvo nuimti tyloje. 
Paskui atėjo viršutinių drabužių eilė. Nuvilkusi suknelę, Kiterėja 
užsimetė ją ant rankos ir nuėjo į greta esantį miegamąjį ketindama 
ją pakabinti į spintą. Bet pasvarsčiusi nutarė geriau neversti mis 
Eldklif laukti nė akimirkos ilgiau negu būtina, tad užmetė suknią 
ant pirmos po ranka pakliuvusios atramos - pasitaikė lova — ir grįžo 
į persirengimo kambarį negirdimu kačiuko žingsniu. Vidury kam- 
bario sustojo. 

Ponia jos nepastebėjo ir, matyt, nesitikėjo, kad ji taip greit 
sugrįš. Per tą trumpą laiką, kol Kiterėjos nebuvo, mis Eldklif buvo 
nusitraukusi ties kaklu surišamą Briuselio nėrinių pavilkinį, kurį 
dėvėjo kartu su vakarine suknele kaip vos vos perregimą pečių 
dangalą, o vietoj jo apsivilkusi naktinius marškinius. Dešiniąją 
ranką ji buvo pakėlusi prie kaklo - lyg sagstydamasi marškinius. 

Bet įdėmiau įsižiūrėjusi Kiterėja suvokė, ką daro mis Eldklif. Ji 
nesisagstė marškinių, o tebuvo juos nerūpestingai užsimetusi ir iš 
tiesų žiūrėjo į kažkokį mažą daiktelį, kurį laikė prieš akis. Staiga 
išvydusi kambaryje Kiterėją, ji, užuot ramiai žiūrėjusi toliau, ner- 
vingai skubėdama atitraukė ranką - pasigirdo tylus spyruoklės 
spragtelėjimas - ir ėmė taisytis drabužius. 

Galbūt ji skubiai prisidengė pečius iš drovumo, bet vargu - turint 
omeny mis Eldklif būdą ir kad ji visą gyvenimą turėjo kambarinę, 
be to, Kiterėja buvo jaunutė, ir vyresnioji moteris žiūrėjo į ją kaip 
į vaiką ar į žaislą. Įvykis buvo per menkas, kad vertėtų apie jį 
mąstyti, ir vis dėlto Kiterėjai kilo įtarimas, jog mis Eldklif ne šiaip 
sau slepia kaklą. 

Susidrovėjusi, lyg būtų kokia įsibrovėlė, Kiterėja jau ruošėsi 
išeiti iš kambario, bet tą pačią akimirką atsisukusi mis Eldklif 
pamatė, ką ji ketina daryti, ir liepė pasilikti, žiūrėdama jai į akis, 
lyg norėtų kažką pasakyti. Kiterėja buvo įsitikinusi, kad ji norės 
paaiškinti ankstesnius savo paslaptingus judesius. Poniai atitrau- 
kus akis, Kiterėja nuėjo paimti chalato ir atsisuko paduoti jo mis 
Eldklif, kuri dabar buvo beveik nusitraukusi marškinius, kad juos 
tinkamai apsivilktų, ir vis dar sėdėjo atsukusi Kiterėjai nugarą. 

Jos kaklas vėl buvo atviras, ir nors Kiterėja tiesiogiai nematė jo, 
tik regėjo jo atspindį veidrodyje - gražią baltą odą ir neprilygsta- 
mus išlinkimus tarp gerklės ir krūtinės, kuriais taip žavisi meninin- 
kai. Kaklas buvo ryškiai apšviestas iš abiejų pusių krintančios 
šviesos. 

Ponios ankstesnę elgseną dabar buvo galima paaiškinti visiškai 
paprastai. Ant jos krūtinės nelyginant sala perlų jūroje gulėjo 
puikus mažutis auksinis medalionas, papuoštas žydros, raudonos 
ir baltos emalės arabeskomis. Be abejo, kaip tik apie jį mąstė mis 
Eldklif; be to, kadangi jinai jo nenusiėmė su kitais papuošalais, 
vadinasi, ketino pasilaikyti ir naktį - nelabai būdingas moterų 
įprotis, kurį iš pradžių mis Eldklif bandė nuslėpti nuo naujosios 
tarnaitės, o dabar, nuodugniau apgalvojusi, regis, nebesuko dėl to 
galvos. 

— Chalatą, - paliepė ji, sulig tuo žodžiu ramiai užsisegdama 
naktinius marškinius. 

Kiterėja padavė chalatą. Mis Eldklif nepasuko galvos, bet tiria- 
mai žvelgė į savo kambarinę veidrodyje. 

— Tu veikiausiai matei, ką aš nešioju ant kaklo? - tarė Kiterėjos 
atspindžiui. 

— Taip, ponia, mačiau, - atsakė Kiterėja mis Eldklif atspindžiui. 

Mis Eldklif vėl pažvelgė į Kiterėjos atspindį taip, lyg ketindama 
kažką paaiškinti, bet vėl susilaikė ir nerūpestingai tarė: 

— Nedaugelis iš mano kambarinių sužino, kad aš jį nešioju 
nenusiimdama. Paprastai slepiu — nors anokia čia paslaptis. Bet su 
tavim buvau neatsargi ir, regis, kilo noras tau papasakoti. Užsitar- 
navai mano pasitikėjimą, kuris... 

Ji nutilo, paėmė Kiterėjos ranką į savąją, kita ranka pakėlė 
medalioną, paspaudė spyruoklę ir atidengė miniatiūrą. 

— Gražus veidas, ar ne? - sušnibždėjo ji liūdnai, beveik baikščiai. 

— Taip. 

Paveikslėlis nukrėtė Kiterėją kaip elektra, o staiga pabudusi 
nuojauta sujaudino taip, kad pasidarė bemaž nepakeliama. Iš 
miniatiūros į ją žvelgė tėvo veidas - jaunesnis, žvalesnis, jinai tokio 
neprisiminė — bet tikrai tėvo! 

Tai ši moteris buvo jo beprotiška ir nenumaldoma jaunystės 
meilė? Tai ši moteris, anot iešmininko, dar nevisiškai atsipeikėjusi, 
pasivadino Kiterčja? Be abejo, ši. O jeigu taip, atsiskleidė roman- 
tiškas slepiamos praeities klodas, jos iki tol tik įsivaizduotas, nors 
mergaitė ir dažnai galvodavo apie šią keistą istoriją. 

Mis Eldklif taip įdėmiai žvelgė į miniatiūrą, kad nepastebėjo 
Kiterėjos krūptelint iš nuostabos. Ji kalbėjo toliau tyliai ir vos 
suprantamai. 

— Taip, aš praradau jį. - Ji akimirką nutilo paskendusi mintyse, 
paskui tęsė: - Aš praradau jį dėl perdėto sąžiningumo, susijusio su 
mano praeitimi. Bet taip buvo geriausia... Šiąnakt per tą tavo 
pavardę turėsiu apie anuos įvykius galvoti daug daugiau negu 
paprastai. Ji tariama taip pat, nors rašoma skirtingai. 

Kiterėjos pavardę mis Eldklif galėjo užrašyti tik misis Moris ar 
fermeris Springrouvas. Tačiau fermeris Springrouvas būtų teisin- 
gai ją užrašęs, jeigu apie mis Grėj sužinojo iš Edvardo, dėl to mis 
Eldklif užuominos Kiterėja nesuprato. 

Moterys išsipasakoja, o paskui gailisi. Staigus jausmo protrūkis, 
paskatinęs mis Eldklif atskleisti paslaptį, nors ir menkutę, nuslopo, 
o žodžių nebesusigrąžinsi. Dvasios sąmyšis, sukeltas prisiminimų 
apie aną savo gyvenimo laikotarpį, prasiveržė dėl visiškai ne- 
reikšmingo įvykio. 

Kiterėja, paleidusi mis Eldklif plaukus, pradėjo juos tvarkyti 
kitaip, negu ledi buvo įpratusi. Ši staiga suirzo. Vos mergaitei 
prisilietus, slaptas ledi apgailestavimas trenkė kaip elektra. 

— Ką darai su mano plaukais! - šūktelėjo ji. 

Tyla. 

— Tau atskleidžiau tai, ko paprastai niekad nepasakoju savo 
kambarinėms, ir kad man niekas, ką ištariau šiame kambaryje, 
neišeitų už jo sienų. - Ji kalbėjo piktai ir ryžtingai. 

— Neišeis, ponia, - atsakė Kiterėja, susijaudinusi ir sunerimusi, 
kad jos romantiškų apmąstymų moteris gali būti tokia nemaloni. 

— Kurių galų aš tau papasakojau apie savo praeitį! - tęsė ši. 

Kiterėja nieko neatsakė. 

Ledi įtūžis ant savęs ir įvykio, paskatinusio ją taip atlapa- 
širdžiauti, pamažu didėjo, kol tapo nevaldomas. Bet kas pada- 
ryta - nebepakeisi, ir nors Kiterėja elgėsi kuo taktiškiausiai, mis 
Eldklif netvėrė savam kaily nesusiginčijusi. Jai vėl, nelyginant 
kliautingam kritikui, kuris, negalėdamas nuginčyti poeto minčių, 
kabinėjasi prie jo rimų, užkliuvo Kiterėjos nepatyrimas. 

— Niekad niekad anksčiau šitaip nebuvau apsigavusi samdydama 
kambarinę! - Ji laukė, kol ši jai ims prieštarauti, o nesulaukusi kibo 
toliau. - Ir šauk tu man į galvą pasisamdyti kambarinę, beveik 
nieko jos nesiteiravus, be rekomendacijų, vien dėl jos gr... jos veido 
bruožų ir kūno formų! Na ir kvaiša aš! Taip man, aišku, ir reikia — 
kad šitaip mane apgavo. 

— Aš neapgavau, - įsiterpė Kiterėja savo nelaimei, nes jos žodžiai 
ir buvo ta alyva į ugnį, kurios tik ir laukė suirzusi ponia. 

— Apgavai! - pareiškė įsikarščiavusi. 

— Aš jums sakiau, jog nepažadu, kad iš pat pradžių įgusiu į visas 
smulkmenas. 

— Kaip drįsti man prieštarauti! Sakau, kad meluoji. 

Kiterėjos lūpa suvirpėjo. 

— Aš atsakyčiau į šią pastabą, jei... jei... 

- Jei ką? 

— Jei ji būtų verta damos! 

— Ak tu, įžūli mergiote, ką tu pasakei? Įsakau tuoj pat išeiti iš 
kambario. 

— O aš sakau, kad taip kalbanti moteris - ne dama! 

— Ne dama! Ir šitaip sako tarnaitė! Nieko sau! 

— Nevadinkite manęs tarnaite: aš nepakęsiu, kad man kas įsa- 
kinėtų. 

— O dangau! 

— Aš nebūčiau važiavus - ne, jokiu būdu, jei būčiau Žinojus! 

— Ką? 

— Kad jūs tokia irzli ir neteisinga moteris! 

Įtūžusi taip, kad ne kiekviena mūza būtų įstengusi ją pavaizduo- 
ti, mis Eldklif sušuko: 

— Tokia moteris! Aš tau parodysiu, kokia moteris! - ir pakėlė 
ranką, lyg kėsindamasi šerti kambarinei. Mergaitė pakėlė maištą. 

— Nedrįskite manęs liesti! — sušuko ji. — Šerkite, jei išdrįsite. 
ponia! Aš jūsų nebijau, bet kodėl jūs taip nedorai elgiatės? 

Mis Eldklif sutriko susidūrusi su tokia narsa ir susigėdo savo 
poelgio, nederančio damai, kai jis buvo įvardytas. Ji susmuko į 
kėdę. 

— Aš nesiruošiau tau šerti, eik į savo kambarį. Prašau eiti į savo 
kambarį, - kimiai sukuždėjo ji. 

Kiterėja, išraudusi ir sunkiai alsuodama, pasiėmė žvakidę ir 
pričjo prie stalo žvakės paimti. Jai palinkus, žvakės šviesa ryškiai 
apšvietė jos veidą. Šiaip Kiterėja buvo daug panašesnė į motiną 
negu į tėvą, bet dabar, kai grėsminga, beprotiška ir pikta išraiška 
žvelgė į rusenantį dagtį, kurį laikė prikišusi prie degančios žvakės, 
jos veide išryškėjo tėvo bruožai. Mis Eldklif pirmą kartą matė tokį 
įtūžį jos veide. Dabar krūptelėjo pati mis Eldklif, ir tai, ką ji pasakė, 
jau buvo nebe pompastiškas plūdimas, o smulkmeniškas smalsavi- 
mas - tokios tono permainos moterų ginčus dažnai daro juokingus. 
Net mis Eldklif orumas neatsilaikė prieš didžiulį norą išsklaidyti 
keistą staiga jai dingtelėjusį įtarimą. 

— Juk tu rašai savo pavardę kaip įprasta, GREI? - paklausė ji 
neva abejingai. 

— Ne, - atsakė Kiterėja stovėdama ant vienos kojos ir tebe- 
žiūrėdama į liepsną. 

— Negali būti. Taip ji buvo užrašyta ant tavo lagaminų, aš pati 
mačiau. 

Dabar paaiškėjo, kodėl apsiriko mis Eldklif. 

— Tikrai? - atsiliepė Kiterėja. - Oi, prisimenu, juos paženklino 
misis Džekson, pas kurią Badmoute nuomojome butą. Mano pa- 
vardė rašoma GRĖJ. 

— O koks buvo tavo tėvo amatas? 

Kiterėja nusprendė, kad toliau viską slėpti beprasmiška. 

— Jis buvo ne amatininkas, - atsakė ji, - o architektas. 

— Tik pamanykit, tu architekto duktė! 

— Tikiuosi, tai jūsų neužgavo? 

— Ne, ne. 

— Kodėl pasakėte: „Tik pamanykit“? 

— Išmesk iš galvos. Ar jis kartais nesilankė Djukeri gatvėje 
Blumzberyje per vienas Kalėdas prieš daugelį metų? Bet tu tikriau- 
siai nežinosi. 

— Aš girdėjau į ij kalbant apie misterį Hantvėjų, kunigavusį kaž- 
kur apie tą vietą ir ten mirusį. Jis buvo jo koledžo laikų draugas. 

— Koks tavo vardas? 

— Kiterėja. 

— Negali būti! Tikrai? Tai tu atpažinai veidą, kurį aš tau rodžiau? 
Taip, matau, kad atpažinai. - Mis Eldklif nutilo ir susijaudinusi 
suspaudė lūpas. 

— Ar jums manęs dar reikės? - paklausė Kiterėja stovėdama su 
žvake rankoje ir ramiai žiūrėdama mis Eldklif į veidą. 

— Na... ne, jau nebe, - lėtai ištarė ši. 

- Jums leidus, rytoj rytą aš iš čia išvykstu, ponia. 

— A... - mis Eldklif nebesuvokė, ką sako. 

— Gal jūs būsite tokia gera ir nebetrukdysite manęs tą trumpą 
laiką, kurį aš dar čia būsiu? 

Sulig tais žodžiais Kiterėja išėjo iš kambario, poniai nespėjus 
atsakyti. Taigi mis Eldklif tik dabar ją atpažino, nors jos pavarde 
domėjosi nuo pat pradžių. 

Kiti tarnai jau buvo nuėję gulti. Kiterėjai einant koridorium į 
savo kambarį, jos sijonai šiugždėjo liesdamiesi sienos. Durys iš 
kairės atsidarė, ir misis Moris iškišo galvą. 

— Neguliau, laukiau tavęs, kol pareisi, — tarė ji, - juk tai tavo 
pirmasis vakaras, galėjai kartais nežinoti, ką daryti. Kaip sutarėt su 
mis Eldklif? 

— Gana gerai, nors ne taip gerai, kaip aš norėjau. 

— Barėsi? 

- Truputį. 

— Labai keista moteris — čia tas jai blogai, čia anas. Ji geros 
širdies, bet nepakenčiama artimai bendraujant. Tie mūsiškiai, ku- 
rie su ja akis į akį nesusiduria, tarnauja čia metų metus. 

— Armis Eldklif šeima visada buvo turtinga? - paklausė Kiterėja. 

— Oi ne. Turtai ir pavardė jiems atiteko iš motinos dėdės. Jos 
šeima — senosios Eldklifų giminės atšaka iš motinos pusės. Jos 
motina ištekėjo už kažkokio Bradlėjaus, tuomet visiškai prasto 
žmogelio, ir dėl to giminaičiai jos išsižadėjo. Bet labai keistai kiti 
giminaičiai išmirė vienas po kito - net trys žmonės - ir mis Eldklif 
senelio brolis paliko visą savo turtą kartu su šituo dvaru kapitonui 
Bradlėjui ir jo žmonai - mis Eldklif tėvui ir motinai - su sąlyga, kad 
jie perims ir senąją giminės pavardę. Viskas apie tai surašyta 
„Dvarininkijos žinyne“ “. Tokiais atvejais pavardės keičiamos labai 
dažnai. 

- Taip, suprantu. Dėkui jums. Na tai eisiu. Labanakt. 

22 
„Genealoginis ir heraldinis Didžiosios Britanijos bei Airijos dvarininkijos - 
žinynas“, pirmą kartą išleistas 1833-1838 m. 


Šeštas skyrius 


DVYLIKOS VALANDŲ ĮVYKIAI 


1. RUGPJŪČIO DEVINTOJI. NUO PIRMOS 
IKI ANTROS VALANDOS RYTO 


Kiterėja įėjo į savo miegamąjį ir krito ant lovos, sumišusi nuo 
begalės minčių. Viena jai buvo aišku: nepaisant išaiškėjusių šeimy- 
ninių paslapčių, tai pirmoji ir paskutinė jos tarnystės diena. Net 
badas neprivers jos ilgiau dirbti šio žeminančio darbo. „Ak, - mąstė 
ji dūsaudama dėl savo smukdomo išdidumo, - Ovenas viską geriau 
išmano už mane“. 

Ji pašoko ir pradėjo ruoštis rytdienos kelionei. Ašaros ritosi 
skruostais, kai ji sielvartaudama svarstė, kokio darbo reikės ieško- 
tis dabar. Susiruošusi pradėjo nusirenginėti, mąstydama apie ne- 
seniai jai pateiktas staigmenas. Turbūt visiškai suprantama, kad 
jauna mergina dirsčioja į veidrodį, atspindintį jos veido ir krūtinės 
tobulumą, norėdama patyrinėti jų grožį be puošmenų, ypač jei ją 
visai neseniai yra išbarusi vyresnė gražuolė, tokia kaip mis Eldklif, 
kurią ji taip stropiai puošč. 

Bet ji tuojau užgniaužė savo silpnybę, su užuojauta pagalvojusi 
apie paslaptingas bėdas, kurių tikriausiai nestigo vienišos ledi 
praeityje, jeigu ją, tokią turtingą ir garbinamą, nuolat slegia bjauri 
ir niūri nuotaika, kurią ką tik savo kailiu patyrė Kiterėja. O paskui 
mergaitė včl nusistebėjo keistu aplinkybių sutapimu, suvedusiu ją 
su vienintele moterimi pasaulyje, kurios istorija romantiškai susi- 
pynusi su jos pačios. Ji beveik gailėjosi, kad teks išvykti ir palikti 
vienišą damą vienatvėje. 

Atsigulusi ir užgėsinusi žiburį, ji nesiliovė galvojusi apie mis 
Eldklif. Nemiegodama vaizdavosi šios didingos moters, motinos 
varžovės, praeitį. Tolimoje prabėgusių metų perspektyvoje ji išvy- 
do jaunos merginos flirtą — gal nekaltą, o gal priešingai - su 
pusbroliu, veikiausiai užgniaužtą pačioje užuomazgoje ar kaip 
kitaip nutrūkusį; paskui - slaptus mis Eldklif susitikimus su kita 
moterim mažoje Hamersmito smuklėje ir kitur; prasčiokišką pa- 
Vardę, kuria ji pasivadino; apalpimą išgirdus kažkokias skaudžias 
naujienas; ir menkai tepažįstamą paslapties bendrininkę - vyres- 

niąją moterį. Tada, daugiau kaip po mėtų, - pažintį su jos tėvu ir 
jo pirmąją meilę; aistros pabudimą, jo susižavėjimo ženklus, be- 
protišką jo ekstazės kaitrą, tykų jos pritarimą ir nerimą, prasiskver- 
biantį pro džiugesį. Paskui — jo meilės prisipažinimą tarp amžinai 
žaliuojančių augalų, visiškai pasikeitusį jos elgesį po to veikiausiai 
sukandus dantis ir nuslėptą — tiek jos, tiek jos tėvų — priežastį. 
Vėliau ledi pėdsakai dingo nežinomybėje, kol ji atsidūrė čia, Nep- 
voteryje, būdama beveik penkiasdešimties metų, vis dar neište- 
kėjusi ir vis dar graži, bet vieniša, sudiržusia širdim ir kupina 
puikybės. Kiterėjai atrodė, kad jos tėvo paveikslą mis Eldklif vis 
dar puoselėja, ir džiaugėsi, kad neišsidavė žinanti daugelį tėvo 
istorijos smulkmenų, iš jų ir svarbiausios - nepaaiškinamo atsižadėji- 
mo. Tuomet jos santykiai su dvaro savininke būtų tapę kur kas 
keblesni, o naudos iš to nebūtų nė vienai. 

Vaizduodamasi praeitį ir kurdama dabarties planus, ji gulėjo 
nerami ir vartėsi nuo šono ant šono. Pagaliau, iš visų jėgų stengda- 
masi užmigti, ji išgirdo laikrodį mušant antrą. Paskui jai pasirodė, 
kad koridorium pro jos kambarį kažkas tyliai prašlamėjo. 

Iš pradžių ji užsidengė galvą antklode, paskui nusiklojo, pa- 
sirėmė ant alkūnės ir įsižiūrėjo į tamsą; įdėmiai klausydamasi nct 
prasižiojo. Neaiškūs garsai kurį laiką nutilo. 

Paskui jie vėl pasigirdo ir priartėjo prie jos durų, kažkas lengvai 
prisilietė jų. Vėl stojo tyla. Kiterėja krustelėjo sušnarindama pata- 
lynę. 

Dar nespėjus jai nieko sugalvoti, pasigirdo tylus beldimas. Ki- 
terėja atsikvėpė: žmogus už durų, matyt, vylėsi rasti ją nemiegančią, 
ir jos sukeltas šnaresys jį padrąsino. Mergaitę užplūdo prieštaringi 
jausmai. Iš siaubo ją išpylė šaltas prakaitas, nes nusigando dėl savo 
skaistybės, iškaito ir paraudo - durys buvo neužrakintos. 

Pro rakto skylutę atsklido aiškus moters kuždesys: „Kiterėja!“ 

Tik vienas žmogus šiuose namuose žinojo jos vardą - mis Eldklit. 
Kiterėja išlipo iš lovos, priėjo prie durų ir atsiliepė: 

— Kas ten? 

— Įleisk mane, mieloji. 

Jaunos merginos protas grūmėsi su jausmu. Ji delsė. Čia jau 
buvo nebe šeimininkė ir tarnaitė, o dvi moterys. Taip, į ji privalo 
įleisti aną, vargšelę. 

Ji tuojau uždegė žvakę, atidarė duris ir pašvietusi išvydo už durų 
stovint chalatu apsisiautusią mis Eldkhit. 

— Dabar matai, kad čia iš tikrųjų aš. Užgesink šviesą, - tarė 
viešnia. - Noriu pasilikti čia su tavim, Kite. Norėjau paprašyti 
tavęs eiti gulti pas mane, bet čia jaukiau. Tačiau atsimink, kad šio 
kambario šeimininkė esi tu, kad man čia nėra ką veikti ir kad gali 
mane išvaryti, jei nori. Man išeiti? 

— Oi ne, nereikia, jei jūs nenorit, - kilniaširdiškai tarė Kiterėja. 

Kai tik jos atsidūrė lovoje, mis Eldklif visiškai nusikratė santūru- 
mo. Ji apglėbė mergaitę ir švelniai prispaudė prie širdies. 

— Pabučiuok mane, - tarė ji. - Atrodo, lyg būtum mano... mano 
duktė. 

Kiterėja gerokai sutriko dėl tokio pasikeitusio ponios elgesio, be 
to, jos jausmai, kad ir sumišę, nebuvo tokie veržlūs kaip mis Eldklif. 
Ji neprisivertė pabučiuoti, kad ir kaip stengėsi. 

— Na, pabučiuok mane, - pakartojo mis Eldklif. 

Kiterėja baikščiai pabučiavo ją - švelniai ir tyliai, lyg būtų spro- 
gęs burbuliukas. 

— Karščiau, karščiau, na. 

Ji pabučiavo dar kartą, truputį stipriau, bet ne itin. 

— Turbūt jausmingesnio bučinio aš ir nesu verta, - tarė mis 
Eldklif liūdnai ir gailiai. - Tu manai, kad aš irzli puskvaišė? Gal 
taip ir yra, bet aš patyriau tiek sielvarto, kad tu negali nė įsivaiz- 
duoti. Esu vieniša moteris ir man reikia užuojautos iš tokios doros 
mergaitės kaip tu, taigi negaliu tavęs nemylėti —- tavo vardas toks 
pat kaip mano, argi nekeista? 

Kiterėja jau buvo besakanti „ne“, bet nutylėjo. 

— Na, negi tu nemanai, kad aš privalau tave mylėti? - tęsė mis 
Eldkhif. 

— Taip, — išsiblaškiusi atsakė Kiterėja. Ji vis dar mąstė, kas 
svarbiau: pareiga Ovenui ir tėvui, verčianti tylėti, kad ji Žino apie 
nelaimingą tčvo meilę, ar pareiga ją apglėbusiai moteriai, spirianti 
išsipasakoti. Galop nusprendė taip: ji palauks, kol mis Eldklif 
prabils apie savo pažintį su jos tėvu ir meilę jam anais laikais, o 
tada pati papasakos viską, ką Žino - taip bus sąžininga. 

— Kodėl tu negali manęs pabučiuoti taip kaip aš tave? Kodėl? — 
Ji užspaudė Kiterėjos lūpas ilgu motinišku bučiniu, lyg būtų prasi- 
veržęs stiprus ilgai slopintas jausmas, troškimas mylėti ir būti 
mylimai. 

— Ar nesupykai ant manęs dėl tokio mano elgesio šį vakarą, 
Vaikeli? Nežinau, kodėl esu tokia kvaila ir šitaip su tavim kalbu. 
Matyt, man tikrai galvoj nebegerai. Taip. Kiek tau metų? 

— Aštuoniolika. 

— Aštuoniolika!.. Kodėl neklausi, kiek man? 

— Nes nenoriu žinoti. 

— Nesvarbu, kad nenori. Man keturiasdešimt šešeri, ir man daug 
maloniau tai pasakyti negu tau išklausyti. Aš jau dvidešimt metų 
niekam nesu sakiusi savo tikrojo amžiaus - iki šiol. 

— O kodėl? 

— Aš susidurdavau ir susidurdavau su apgaulėmis, kol pavargau, 
kol jos man įgriso - įgriso, ir aš trokštu būti tokia, kokia niekad 
nebebūsiu — nuoširdi ir nekalta kaip tu. Bet tu veikiausiai irgi 
pasirodysi nieko verta, kaip dažniausiai atsitinka, iš arčiau pažinus 
naują žmogų. Na kodėl tu su manim nekalbi, vaikeli? Ar jau 
meldeisi? 

- Taip... ne! Šįvakar užmiršau. 

— Turbūt paprastai meldiesi kas vakarą? 

— Taip. 

— Kodėl? 

— Visada taip dariau ir būtų keista, jeigu liaučiausi. O jūs? 

— Aš? Tokia bjauri sena nusidėjėlė? Ne, niekad. Metų metus 
tvirtinau, kad tai kvailystė, tatai truko taip ilgai, kad būčiau apsi- 
džiaugus galėdama manyti kitaip jau vien dėl to, jog man šitaip 
nusibodo. Ir vis dėlto, kaip įprasta tarp padorių žmonių, aš nuolat 
remiu misionierių ir kitokias draugijas. Nagi pasimelsk, mieloji, juk 
dabar, kai prisiminei, maldos jau nebepraleisi. Labai norėčiau tave 
išgirsti. Ar melsies? 

— Kažin ar... 

— Pasijusiu kaip anuomet, kai buvau jauna ir arčiau, daug arčiau 
dangaus nei dabar. Pasimelsk, mieloji. 

Dabar Kiterėja sutriko. Nuo tada, kai pamilo Edvardą Spring- 
rouvą, kartu su savo brolio Oveno vardu ji minėdavo ir Edvardą, 
kasnakt melsdamasi Aukščiausiajam. Ji norėjo nuslėpti savo meilę, 
o pirmiausia - nuo tokios moters kaip mis Eldklif; vis dėlto iš savo 
sąžiningumo ir doros meilės ji net pagalvoti nedrįso, kad galėtų 
praleisti tą brangų vardą, antraip visos ankstesnės maldos už jo 
sėkmę nueitų niekais dėl kažkokios tariamos gėdos, ji pasielgtų 
nedorai ir didžiai jam pakenktų, manė sau. Kasdieniniame gyveni- 
me ji gal būtų pasielgusi diplomatiškai ir neminėjusi jo vardo, bet 
malda buvo rimtas dalykas, kuriuo nejuokaujama. 

— Geriau nesimelsiu, — iš pradžių sumurmėjo ji. Paskui ding- 
telėjo, kad atsisakyti — tas pats bailumas, tik užslėptas, tai reikštų 
be ceremonijų atiduoti vargšą Edvardą šėtonui. - Taip, aš mel- 
siuos, ir jūs išklausysite mane, - tvirtai apsisprendė ji. 

Kiterėja atsuko veidą į pagalvę ir tyliu, švelniu balsu pakartojo 
įprastus žodžius, kuriuos šia proga sakydavo nuo vaikystės. Oveno 
vardą ji paminėjo neužsikirsdama, bet prieš tariant antrąjį mer- 
giškas drovumas ėmė stelbti pamaldumą, netgi palaikomą gerų 
ketinimų. Edvardo vardą ji ištarė mikčiodama ir balsas prieš jos 
norą virto tyliu šnibždesiu. 

— Ačiū tau, brangioji, - tarė mis Eldklif. - Aš irgi meldžiausi, 
nuoširdžiai taip manau. Tu tikriausiai gera mergaitė. - Tada ji 
paklausė to, dėl ko būgštavo Kiterėja. 

— Palaimink Oveną ir dar... tą... kaip tu ten sakei? 

Nebuvo kas darą, taigi ji buvo priversta pakartoti. 

— Oveną ir Edvardą, - atsakė Kiterėja. 

— Kas yra Ovenas ir Edvardas? 

— Ovenas — mano brolis, ponia, - drebančiu balsu atsiliepė 
mergaitč. 

— A, prisimenu. O kas toks Edvardas? 

Kiterėja neatsakė. 

- Irgi tavo brolis? — toliau kamantinėjo mis Eldklif. 

— Ne. 

Mis Eldklif valandėlę mąstė. 

— Tu man nenori sakyti, kas tas Edvardas? — pagaliau primygti- 
nai paklausė ji. 

— Aš nieko prieš, tik... 

— Geriau nesakytum, ar ne? 

— Taip. 

Mis Eldklif pakeitė kalbą. 

— Ar tu kada nors mylėjai? — staiga pasiteiravo ji. 

Kiterėja nustebo, kaip persimainė jos balsas - tapo nebe švelnus, 
O rūstus, irzlus ir neviltingas. 

— Taip... manau, kad taip... vieną kartą, - sukuždėjo ji. 

— Aba! O ar tave kada nors bučiavo vyras? 

Kiterėja neatsakė. 

— Tai bučiavo ar ne? - spyrė mis Eldklif irzliai. 

— Neverskite manęs pasakyti... aš negaliu... aš neatsakysiu, po- 
nia! 

Mis Eldklit paleido Kiterėją iš glėbio. 

— Tu tokia pat kaip visos mergaitės, - pavydžiai ir rūsčiai tarė 
ji. - Pasirodo, tu visai nesi tokia skaistutė, kaip aš maniau. Ne, 
ne.- Staiga ji karštligiškai prapliupo: - Kiterėja, pasistenk pamil- 
ti mane labiau už jį, pasistenk. Aš myliu tave nuoširdžiau už bet 
kurį vyrą. Pasistenk, Kite, ir neleisk jokiam vyrui mūsų išskirti. Ak, 
aš šito nepakelčiau! - ir ji vėl apglėbė Kiterėjos kaklą. 

— Dabar aš privalau jį mylėti, jeigu jau pamilau, - atsakė ši. 

— Privalai... taip... privalai, - priekaištingai tarė mis Eldklif. — 
Taip, visos moterys panašios. Maniau pagaliau suradusi nepatyru- 
sią moterį, nesuteptą vyro lūpų, dar neapkvailintą ir neišmanančią 
gudrybių, užmušančių mumyse tiesumą, švelnumą ir gėrį. Betgi 
surask dabar mergaitę, kurios lūpose ir ausyse nebūtų palaigęs 
koks vyrukas! Palikime ramybėje liūdnai pagarsėjusias vietelės — 
aukštuomenės salonus - ir pasidairykime kaimuose. Palikime ra- 
mybėje kaimus ir pasidairykime mokyklose - kažin ar rasi bent 
vieną mergaitę, kurios širdis dar niekieno nebuvo pavergta, dar 
nesunešiota kokio pono! Jei tik vyrai žinotų, kokios nuvalkiotos 
net pačios gaiviausios iš mūsų! Juk devyniais atvejais iš dešimties 
„pirmoji meilė“, kuria, kaip jie mano, juos apdovanoja moteris, 
tėra seno sunykusio jausmo luženos, sudužęs laivas naujomis 
burėmis, naudojamas iš naujo. O Kiterėja, ar gali būti, kad ir tu 
tokia kaip kitos? 

— Ne, ne, ne, - įtikinėjo Kiterėja, nugąsdinta audros, kilusios šios 
ūmios moters sieloje. - Jis mane tik kartą pabučiavo - ne, du 
kartus. 

— Jis galėjo tave bučiuoti ir tūkstantį kartų, jei tik būtų norėjęs. 
dėl to nėra jokios abejonės, kad ir kas būtų jo didybė. Tu tokia pat 
nedora kaip ir aš, sena kvailė, - gėriau tavo lūpas, lyg jos būtų 
medus, nes įsivaizdavau, kad jų dar nėra pažinęs niokojantis mei- 
lužio bučinys. Vos prieš minutę tu man buvai panaši į gaivią 
pavasario pievą, o dabar - į dulkėtą vieškelį. 

— O ne, ne! - Kiterėja nebuvo tokia silpna, kad verktų dėl 
menkiausio nieko, bet dabar vos laikėsi neprapliupusi raudoti. Ji 
troško, kad mis Eldklif grįžtų į savo kambarį ir paliktų ją ramiai 
svajoti. Ši valdinga meilė iš dalies glostė jos savimeilę, ir vis dėlto 
ne tokios troško Kiterėjos širdis. Nors ir dosni, ponios meilė atrodė 
per didelė ir per kaprizinga, kad truktų ilgiau. 

— Na, - toliau klausinėjo ledi, - tai kas jis? 


76 


Kiterėja pasiryžo žūtbūt nepasakyti vardo: ji labai bijojo pajuo- 
kos, nes ūmus mis Eldklif būdas vėl atrišo jai liežuvį. 

„— Nepasakysi man? Nepasakysi, nors ir kokia didelė mano 
meilė? 

— Pasakysiu... gal... kada nors. 

— Ar tu Badmoute nenešiojai skrybėlaitės su balta plunksna 
maždaug savaitę ar porą prieš atvykdama čionai? 

— Nešiojau. 

— Tai aš iš tolo mačiau tave ir tavo mylimąjį! Jis irstė valtimi po 
įlanką tave su broliu. 

- Taip. 

— Ir be brolio... fui! Na, na, negerai, kad širdelė taip daužosi — 
tuk tuk, net lova dreba, kvailute. Nenorėjau tau prikišti, kad 
negražu vaikščioti su juo vienai. Aš tave mačiau nuo krantinės kaip 
ir visi kiti žmonės. Dažnai nuvažiuoju į Badmoutą. Vaikinas buvo 
labai dailaus stoto. Na, tai kas gi jis? 

— Aš... aš nesakysiu, ponia, aš tikrai negaliu! 

— Nesakysi - nereikia. Labai kvaila taip branginti jo vardą ir 
paveikslą. Galiu lažintis, kad jis ne kartą jau buvo įsimylėjęs prieš 
sutikdamas tave, galvą guldau, kad ir kas jis būtų, tu esi tik laikinas 
paukštis būryje tokių pat kaip tu. Žydėk, kol tavo dienos, kaip 
anksčiau žydėjo kitos. 

— Netiesa! Netiesa! Netiesa! - sukliko Kiterėja, draskoma siel- 
varto. - Jis niekad nieko nemylėjo, aš Žinau... esu įsitikinusi, kad 
nemylėjo. 

Mis Eldklif gebėjo pavyduliauti ne prasčiau už bet kurį vyrą. Ji 
tęsė: 

— Pamatęs dailų veidelį, jis mano, kad niekad jo neužmirš, bet 
po kelių savaičių meilė praeina ir jis stebisi, kaip galėjo taip kvailai 
Pamesti galvą. 

— Ne, ne, jis taip nemano... O ką jis daro, taip pamanęs... Na 
pasakykite man, pasakykite. 

— Tu karšta kaip ugnis, o širdelė plaka taip, kad man darosi 
Neramu. Negaliu tau nieko sakyti, kai tu tokia apkvaitusi. 

- Pasakykit, pasakykit! Ak, man taip negera! Bet sakykit, sakykit 
Breičiau! 

- Ak, matai, kaip viskas apsivertė, brangioji, - tęsė mis Eldklif 
Pusiau užjausdama, pusiau pašaipiai. 

Meilės aistra tave blaškys, 
Kaip blaško varmnus audra, 
Protas juoksis tau į akis 
Kaip saulė žiemos netikra.“ 


— Ką jis daro paskui? Ogi štai ką: prisimena, ką girdėjęs apie 
romantiškus moterų polinkius ir kaip lengva vyrams jas kankinti, 
kai jos pasiduoda jausmui ir visko atsižada dėl savo didvyrio. Gali 
būti ir taip, kad nors jis dabar tave nuoširdžiai myli — taip nuošir- 
džiai, kaip tik gali mylėti vyras, — ir tu jį myli, jūsų meilė gali būti 
neįgyvendinama ir beviltiška, jūs galite amžiams išsiskirti. Slo- 
giems metams slenkant, tu pamažu sunyksi, skaisčios akys išbluks 
ir galbūt anksti mirsi, ištikima jam iki paskutinio atodūsio, tikčda- 
ma, kad ir jis ištikimas iki paskutinio atodūsio. O tuo metu jis kur 
nors toli nuo tavo paskutinio tylaus prieglobsčio linksmoje ir jau- 
kioje vietelėje gyvens sau vedęs kokią smarkią moteriškę, ir nors 
nevisiškai tave užmiršęs, jau seniai nebesielvartaus ir pliaukš apie 
tave, lyg būtum žila praeitis. Sakys: „Ak, mažutė Kiterėja šitaip 
susirišdavo plaukus - vargšas nekaltas, patiklus padarėlis. Malonus 
buvo sapnas, nors tuščias ir beprasmis, ta mano svajonė apie 
mergaitę skaisčiom akim ir paprasta kvaila širdimi, bet ir aš pats 
tada buvau paikas“. Paskui jis išpasakos visus tavo norus ir neno- 
rus, tavo elgsenos ypatumus ir pasakodamas žvelgs į žmoną, romiai 
šypsodamasis. 

— Netiesa! Jis negali, jis n-negali būti t-toks Žiaurus, o jūs Žiauri 
man, žiauri, žiauri! - Pagaliau ją apėmė neviltis: įgimtas sveikas 
protas ir įžvalgumas tvirtino, kad šitokie jos jausmai nepagrįsti, ji 
jautėsi silpna ir kvaila, kad leido jiems sukilti, bet suvaldyti jų vis 
tiek nebegalėjo ir turėjo kankintis. Jai tebuvo aštuoniolika, ir ilgas 
dienos darbas, nuovargis, jaudulys visiškai pakirto jos jėgas ir 
išsekino: tironiškai sužadinta vaizduotė lankstė ją kaip vėjas liauną 
nendrę. Ji gailiai pravirko. 

— O dabar pagalvok, kaip tu man patinki, - tęsė mis Eldklif, kai 
Kiterėja aprimo. - Aš niekad neužmiršiu tavęs dėl ko kito, kaip kad 
daro vyrai, niekad. Aš tau būsiu kaip tikra motina. Tai ar prižadi 
visada gyventi su manim? Aš nesiliausiu tavim rūpintis ir niekad 
neapleisiu. 

23 

— Negaliu. Aš daugiau nė dienos nebūsiu niekieno kambarinė, 
jokiu būdu. 

— Ne, ne, ne. Zinoma, ne kambarinė. Tu būsi mano kompanionė. 
Aš pasisamdysiu kitą kambarinę. 

Kompanionė - tai jau kas kita. Kiterėja negalėjo priešintis tikrai 
nuoširdžiam šios keistos moters troškimui jausti ją greta. Bet 
akimirkos impulsu ji nepasitikėjo. 

— Manau, pasiliksiu. Bet neprašykite, kad galutinai apsispręs- 
čiau Šiąnakt. 

— Nesvarbu, tegu ne dabar. Paskleisk savo plaukus ant mamos 
kaklo, pabučiuok ją saldžiu ilgu bučiniu, ir daugiau aš šitaip nebe- 
kalbėsiu apie tavo mylimąjį. Beje, kai kurie vaikinai nčra tokie 
nepastovūs; vis dėlto galima pasiguosti, kad net ir pats permainin- 
giausias neištikimas vyras myli dešimt kartų stipriau už ištikimą — 
kol myli, aišku. 

Kiterėja padarė kaip liepta, kad išvengtų tolesnio pokalbio 
kančios: paskleidė savo ilgas vešlias garbanas mis Eldklif ant pečių 
ir abi liovėsi kalbėjusios, ruošdamosi migti. Mis Eldklif, rodos, 
mėčgavosi ramybe ir pasitenkinimu, lyg šalia gulinti mergaitė sau- 
gotų ją nuo metų metus grėsusių pavojų. Netrukus ji jau ramiai 
miegojo. 


2. NUO ANTROS IKI PENKTOS RYTO 


Kiterėja neužmigo. Nepripratusi prie naujos vietos, ji ir toliau 
būdravo — nesmagi ir prislėgta. Ji išsivadavo iš ponios glėbio, 
nusisuko į kitą pusę ir bandė nuraminti įkaitusią galvą žvelgdama 
į delčios šviesą, besismelkiančią pro užuolaidą, - seno nykstančio 
mėnesio, kuriam beliko gyventi tik kelios dienos, šviesą. 

Tai vėl priminė jai, kas atsitiko srūvant to paties mėnesio jauna- 
ties šviesai: jaudinantį vakarą su Edvardu, bučinį, trumputes laimin- 
gas akimirkas - mergiška vaizduotė priminė sta/us guo“" apoteozę, nes 
Žemiškoji tikrovė buvo ne tokia jau maloni. 

Naktis buvo kupina garsų. Jos ausis pagavo keistą niūrų mur- 
mesį — ji atpažino krioklio šniokštimą, neaiškų ir duslų, iš neįprastai 
toli iki sodybos atneštą silpno vėjelio. Kadangi kitokie garsai ne- 
drumstė tylos, šis buvo aiškiai girdimas. Po niūraus vežėjo pasako- 
24 

jimo tas šniokštesys atrodė dar klaikesnis. Ji susimąstė, kaip tokią 
valandą turėtų atrodyti krioklys po medžiais blyškioje mėnesienos 
šviesoje. Vanduo juodas prie ištakų ir toks pat gilioje šaltoje 
duobėje, į kurią krinta; baltasir putotas, kol krinta; juodas ir baltas 
kaip apkraštuotas karsto dangalas; ir visur liūdnas. 

Dabar ji tikėjosi visokiausių garsų ir įtempė ausis, norėdama 
išgirsti kad ir patį menkiausią, įžūliai drumsčiantį jos dvasios ra- 
mybę. Ir netrukus išgirdo. 

Šis garsas smarkiai skyrėsi nuo ankstesniojo - iš pradžių jis buvo 
panašus į trūkčiojantį švilpimą, ne, į girgždėjimą - plūgo, surūdi- 
jusio karučio ar bent jau rato girgždėjimą. Taip, tai buvo ratas — 
vandens ratas krūmyne netoli senosios sodybos, kuris, anot vežėjo, 
išvarytų jį iš proto. 

Ji pasiryžo išmesti iš galvos šiuos niūrius garsus, bet išgirdusi jau 
nebegalėjo užsikimšti ausų. Pradėjo skaičiuoti girgžtelėjimus ir su 
baime laukti, kol kas pusę minutės jie vėl atsklis. Trūks plyš panoro 
įsivaizduoti pašiūrę su varikliu, iš kur sklinda tie garsai. Jokių 
langų, tik durų plyšiai, pro kuriuos turbūt skverbiasi liesi mėnulio 
spinduliai ir ryškiai atsimuša nuo šlapių surūdijusių alkūninių 
svertų ir grandinių; spindintis nepaliaujamai besisukantis ratas, 
dirbantis tamsoje nelyginant koks belangėje alkstantis belaisvis; 0 
vietoj grindų - apačioje čiurlenantis vanduo, kurį tamsoje galima 
tiktai girdėti; vanduo, atitekantis vamzdžiais beveik iki tos vietos, 
kur ji guli. 

Kiterėja sudrebėjo. Dabar nusprendė užmigti, daugiau nebuvo 
ką išgirsti ar įsivaizduoti — baisu, kad jos vaizduotė tokia nerami. 
Prieš pat užmigdama ji pamanė: „O jeigu dar kas pasigirs, tik 
įsivaizduok, jeigu pasigirs!“Jai dar kaip reikiant nesuvokus šios 
minties, pasigirdo trečias garsas. 

Tai buvo labai tylus kliukėjimas ar barškėjimas, keistas ir ne- 
įprastas — vis dėlto šį garsą ji buvo girdėjusi anksčiau, tik negalėjo 
prisiminti kada. Be to, atrodė, kad tas garsas čia pat - dėl to jis dar 
labiau baugino - už lango, po grindimis, o gal virš lubų. Atsitikti- 
numas, kad jis pasigirdo iškart po to, kai ji pagalvojo apie tokią 
galimybę, taip paveikė įaudrintus Kiterėjos nervus, kad ji net 
pašoko lovoje. Tą pačią akimirką mažas šunelis kažkuriame iš 
gretimų kambarių, veikiausiai išgirdęs tą patį garsą, ėmė tylutėliai 
inkšti. Sarginis šuo kieme, išgirdęs draugo skundą, sustaugė garsiai 

ir aiškiai. Nykų jo kauksmą iškart visokiausiais balsais pratęsė 
šunys tolimoje šunidėje. 

Jos įkaitusias smegenis persmelkė vienintelė logiška mintis: 
mažasis šunelis, pradėjęs šį koncertą, turėjo girdėti anuodu garsus 
dar aiškiau už ją. Į juos jis nekreipė dėmesio, tik į trečiąjį. Vadinasi, 
trečiasis garsas neįprastas. Jis nebuvo panašus nei į vandens, nei į 
vėjo, nei į skambančio ąsočio, nei į žiurkės, nei į knarkiančio 
žmogaus garsus. 

Kiterėja palindo po patalais ir stipriai apsikabino mis Eldklif, 
lyg prašytųsi apginama. Ji pajuto, kad rami ledi šiluma dabar virtusi 
prakaitu. Mergaitei prisilietus, mis Eldklif tyliai aiktelėjusi nubudo. 

Ji iškart susigaudė, kur esanti. 

— O, koks baisus sapnas! — sukuždėjo ji, glausdamasi prie Ki- 
terėjos. - Tau prisilietus, jis nutrūko. Buvo kraupu. Sparnuotas 
laikas su smėlio laikrodžiu ir dalgiu ėjo prie manęs vis artyn ir 
artyn — šaipydamasis ir tyčiodamasis, paskui jis stvėrė mane ir 
atrėžė gabalėlį. Bet aš negaliu pasakoti tau. Neturiu jėgų galvoti 
apie tai. Kaip kaukia šunys! Žmonės sako, kad tai reiškia mirtį. 

Mis Eldklif pabudus, netramdomos fantazijos, kilusios Kiterėjos 
galvelėje iš nakties vienišumo, išsisklaidė. Trečiąjį garsą ji išmetė 
iš galvos nutarusi, kad greičiausiai jį galėtų lengvai paaiškinti, jei 
netingėtų: dideliuose namuose dažnai sklinda keisčiausi garsai. Ji 
gėdijosi pasisakyti mis Eldklif apie baimę. 

Penketą minučių buvo tylu. 

— Ar miegi? - paklausė mis Eldklif. 

— Ne, - sukuždėjo Kiterėja. 

— Kaip kaukia šunys, girdi? 

— Taip. Pradėjo mažasis šunelis šiuose namuose. 

— Ak taip, Totsis. Jis nakvoja ant kilimėlio prie mano tėvo 
miegamojo durų. Irzlus padaras. 

Stojo tyla, trukusi beveik pusvalandį. Laikrodis laiptų aikštelėje 
išmušė trečią. 

— Ar miegate, mis Eldklif? —- sušnibždėjo Kiterėja. 

— Ne, - atsakė ši. - Kaip bjauru, kai negali užmigti, ar ne? 

— Taip, - lyg klusnus vaikas atsiliepė Kiterėja. 

Pračjo dar valanda, laikrodis išmušė ketvirtą. Mis Eldklif vis dar 
būdravo. 

— Kiterėja, - pašaukė ji labai švelniai. 

Kiterėja neatsakė. Ji kietai miegojo. 

Jau buvo matyti pirmosios aušros prošvaistės. Mis Eldklif paki- 
lo, apsivilko chalatą ir tyliai nulipo laiptais į savo kambarį. 

„Aš jai taip ir nepasisakiau, kas esanti, neišsiaiškinau ir Emb- 
rOuZO gyvenimo smulkmenų, - sumurmėjo sau. - Bet ji įsimylėjusi, 
o tai viską keičia“. 


3. NUO PUSĖS AŠTUONIŲ IKI DEŠIMTOS PRIEŠPIET 


Kiterėja pabudo rami ir atsigavusi. Ji jau buvo nusprendusi pasi- 
likti Nepvoteryje. 

Pamačiusi, kad mis Eldklif nebėra, ji apsirengė ir atsisėdo prie 
lango rašyti laiškų: atsakys Edvardui ir papasakos Ovenui, kaip 
atvykusi į Nepvoterį. Niūrūs, širdį draskantys vaizdai, kuriuos jai 
naktį nupasakojo mis Eldklif, vėlesni nakties baubai dabar atrodė 
niekniekiai ir ji pati pasišaipė iš savo dirglumo. 

Rašyti Edvardui laišką jai buvo didelė paguoda, ir kiekvieno 
žodžio reikšmė atsispindėjo jos veide. Ji jautė, kaip norėtų pasida- 
lyti jo nerimu, kaip lengvai iškęstų skurdą su juo - ir svarstė, koks 
tas jį slegiantis rūpestis. Bet ji žinojo, kad galų gale viskas išaiškės. 

Nustatytu laiku ji smagi nuėjo į mis Eldklif kambarį padėti jai 
apsirengti - darbas nebeatrodė atkarus, nes jau buvo nebe pareiga, 
o tiktai paslauga. 

Mis Eldklif buvo jau atsikėlusi. Išaušęs rytas gerokai pakeitė jos 
elgesį su tarnaite - diena, grąžinusi Kiterėjai blaivų protą, taip pat 
paveikė ir mis Eldklif. Nors ji nė nemanė gailėtis nusisamdžiusi 
tokią meilią būtybę, kuri jai skaitys, kalbėsis su ja ar gros jai, kai tik 
jį panorės, bet širdies gilumoje jai buvo apmaudu, kad šitaip 
pasidavė moteriškai silpnybei išsipasakoti ir įsiaudrinti. Nebūtum 
pasakęs, kad toji rami ponia, aristokratiškai įsitaisiusi prie tualeti- 
nio staliuko ir, regis, kone visai nepastebinti, jog kambaryje dar yra 
ir tarnaitė, net sveikindamasi su šiąja, - tai ta pati aistringa moteris, 
kuri vos prieš keletą valandų meldė bučinių. 

Ir skaudu, ir nenuneigiama, kaip dažnai tokie prieštaravimai 
iškyla mumyse pačiuose. Ziūrėk, vakarą praleidžiame spindinčiais, 
kažkokios šviesos nutviekstais veidais, o atsikeliame kitą rytą - vis! 
žėrintys fejerverkai užgesę, prieš akis tik keletas sulankstytų vamz- 
džių ir paišinos vielos, vargiai beprimenantys spinduliuojantį pa- 
veikslą, traukusį mūsų akį prieš einant gulti. 

Jausmai pusbadžiautų, jei nebūtų nakties. Veikiausiai devyn! 
dešimtadaliai neatsargiais prisipažinimais pratrūkusių laiškų p4- 

rašyti po devintos ar dešimtos vakaro ir išsiųsti dar neišaušus 
dienai, kuri užgauliai dėbtelėtų į juos. Nedaugelis tokių laiškų, į 
kuriuos žvilgtelime atsikėlę rytą, atlaiko šaltą rengimosi meto 
kritiką. 

Abiejų jau atvėsusių moterų mintys dabar sukosi ne apie pračju- 
sią naktį, o apie atšiaurų ankstesnį pokalbį. Pasakiusi, kad Kiterėja 
galinti nepadėti jai apsirengti, nebent pati to norinti, mis Eldklif 
staiga pridūrė: 

— Galiu pasakyti to vaikino vardą. - Ji įdėmiai pažvelgė į Ki- 
terėją. - Tai Edvardas Springrouvas, mano nuomininko sūnus. 

Merginos veidą nutvieskęs raudonis išgirdus su panieka tariamą 
vardą, reiškusį jai ištisą pasaulį, pasakė viską mis Eldklif. 

— A, tai iš tikrųjų jis, ar ne? — paklausė ji. - Ką gi, norėjau 
pasitikrinti, ar teisingai spėjau. Tai rodo, kad aš ne taip jau labai 
klydau vertindama vyrus, nors kalbėjau neapibrėžtai, neturėdama 
omeny jo. 

Tai buvo gryniausia tiesa. 

— Ką jūs norite pasakyti? - paklausė sunerimusi Kiterėja. 

— Pasakyti? Taigi visi žino, kad jis susižadėjęs ir netrukus vestu- 
vės. - Tuos žodžius ji ištarė šiurkštokai ir išdidžiai, lyg keršydama 
už nakties silpnybę. 

Tačiau net ledinę mis Eldklif sujaudino liguista neviltis, atsispin- 
dėjusi Kiterėjos veide po šių lengvabūdiškai ištartų žodžių. Mer- 
gaitė susmuko į kėdę ir užsidengė veidą rankomis. 

— Nebūk kvaila, - ėmė raminti mis Eldklif. - Nagi nenukabink 
nosies. Gaila, negaliu paneigti fakto, kurį tau ką tik pranešiau, bet 
manau, kad sužadėtuves galima išardyti. 

— Oi ne, ne. 

— Nesąmonė! Man jis labai patiko, kol dar buvo visai jaunas, 
patinka ir dabar. Aš tau padėsiu sužavėti jį ir pavergti. Jau sutram- 
džiau kvailą pračjusios nakties nenorą, kad tu mane kada nors 
paliktum - juk beprasmiška tikėtis tokio dalyko. Nusiramink, pa- 
Sakiau, kad tau padėsiu - ir to pakanka. Jam nusibodo ankstesnė 
Išrinktoji, jis juk seniai išvyko iš namų. Meilė, kurios negąsdina 
Jokie pavojai, pabūgsta savo dievaitės paprastumo, taip jau būna... 
Ną, baik, ką pradėjusi, jei apskritai ketini mane sušukuoti, ir neik 
Iš galvos dėl kažkokio niekniekio. 

— Su kuo... jis susižadėjęs? — vien lūpomis pasiteiravo Kiterėja, 
nes balsas pradingo. Tačiau mis Eldklif neatsakė. Nesvarbu, su- 

draudė save Kiterėja. Pakanka, kad jis turi kitą moterį, ir smalsa- 
vimas čia nieko nebepadės. 

Ji ėmėsi tvarkyti ponią, nelabai suvokdama, ką daranti. Mis 
Eldklif tęsė: | 

— Tave jis per lengvai laimėjo. Aš būčiau privertusi jį - ar ką nors 
kitą — susižadėti prieš suteikdama jam malonumą bučiuoti mano 
veidą. Bet tu viena iš tų greit įsimylinčių mergaičių, kurios trokštė 
trokšta mesti savo širdį po pirmo pasitaikiusio vaikio kojom, kai tik 
šis ištaria: „Labas rytas“. Pirma, nereikėjo taip greit jo įsimylėti; 
antra, jei jau iškart jį pamilai, reikėjo tai slėpti. O dabar paglostei 
jo tuštybę: „Dieve mano, ta mergaitė dėl manęs jau pametė galvą!“ 

Kiterėja dabar troško tik vieno: skubiai užbaigti tualetą, pasakyti 
misis Moris, kuri stovėjo mažame kambarėlyje ir laukė išpilsčiusi 
arbatą, supjausčiusi sumuštinius permatomomis riekelėmis ir pa- 
ruošusi kiaušinius, kad nenorinti valgyti, o paskui viena užsidaryti 
miegamajame. Bet geranoriškai nusiteikusi ekonomė atsekė jai iš 
paskos, nešina padėklu su puodeliu arbatos ir sumuštiniu, smagiai 
ragindama jį suvalgyti. 

Liūdesio slegiamiems Žmonėms nekaltas linksmumas tolygu 
beširdžiam lengvabūdiškumui. „Ne, ačiū, misis Moris“, —- atsakė 
Kiterėja neatidarydama durų. Nors tai buvo nemandagu, bet link- 
smo žmogaus, žvelgiančio jai į veidą, tą akimirką Kiterėja nebūtų 
galėjusi pakęsti. Naikinti neatidėliojant - nors tik apgalvotas nai- 
kinimas būna galutinis - toks pirmasis jaunų sužeistų sielų akstinas. 
Kiterėja priėjo prie savo biuvaro, išsiėmė ilgą kruopščiai rašytą 
laišką, kupiną jausmingų išsisakymų ir švelnių užuominų, rūpestin- 
gai užantspauduotą mažučiu antspaudu su įrašu „Pasitikėjimas“, 
sudraskė jį į daug skutelių ir įmetė krosnin. Dabar didžiausia 
kančia buvo žvelgti į kai kuriuos žodžius, parašytus jos su tokia 
meile, ir žinoti, kad egzistuoja tik jų sužalota forma, nebetekusi 
prasmės, jausti, kad jo akys niekad jų neperskaitys ir niekas niekad 
nesužinos, kaip uoliai jinai juos vedžiojo. 

Šitokios naikinimo nuostatos dažniausiai kyla iš gailesčio sau. 

Visų jo užuominų prasmė, jo staigumas išpažįstant meilę, varžy- 
masis iš pradžių ir liūdna kalbos maniera paskui -viskas dabar tapo 
aišku: tai krūpčiojo jo dar ne visai atbukusi sąžinė, pajutusi išda- 
vystę ir nepastovumą. Dabar jis Londone, ir ji išnyks jam iš atmin- 
ties lygiai taip, kaip sakė mis Eldklif. Ji atsidūrė gimtojoje Edvardo 
parapijoje, ir viskas, ką ji mato ir girdi, nuolat primena jį. Gamto“ 

vaizdis, vakar toks ryškiaspalvis ir tiek daug reiškęs jai, šiandien buvo 
tuščias kaip apleista pokylių salė — visi išėję, liko tik ji. 

Mis Eldklif išgavo jos paslaptį ir dabar vis šaipysis iš jos naivumo. 
Tai buvo visiškai nebepakeliama: ji čia nepasiliks. 

Kiterėja nulipo žemyn. Mis Eldklif jau buvo valgomajame, o 
kapitonas Eldklifas, kuris negalėms sunkėjant keldavosi vis vėliau, 
ma baltus us Desidaiekiančius išilgai tolimo B - tai 
reiškė, kad ten važiuoja traukinys. Ji atsisuko ir klausiamai paž- 
velgė. 

— Turiu jums pasakyti... - prabilo Kiterėja virpančiu balsu. 

— Na ką? - paklausė mis Eldklif. 

— Aš nepasiliksiu pas jus. Turiu išvykti — toli. Labai gaila, bet 
tikrai negaliu pasilikti. 

— Fui, ir ką mes dar išgirsime? — mis Eldklif iš lėto kritiškai 
nužvelgė Kiterėjos veidą. - Tu vis dar sielvartauji dėl to netikėlio 
jaunojo Springrouvo? Žinojau, kad taip bus. Teisus buvo Halamas, 
pasakęs Džuljetai: visas menkas tavo kadaise turėtas protelis išga- 
ravo per šitą meilę“. Žinok, nė girdėti nenoriu apie tavo išvykimą. 

— Leiskite man išvykti! 

Mis Eldklif paėmė savo naujosios numylėtinės ranką ir griežtai 
tarė: 

— Aišku, būtų absurdiška kliudyti tau, jeigu jau pasiryžai. Bet 
tavo būsena dabar tokia, kad negali nieko spręsti, ir aš nenoriu 
klausytis, ką tu ketini pasakyti. Nagi, Kite, eime su manim: tegu 
šitas ugnikalnis išsiveržia ir nurimsta, o paskui žiūrėsime, ką daryti. 

Ji nusivedė Kiterėją į savo darbo kambarį, atidarė stalčių ir 
ištraukė drobės rietimą. 

— Anądien pradėjau jį siuvinėti, o dabar norėčiau, kad tu užbaig- 
tum. 

Paskui ji nuvedė mergaitę į jos kambarį. 

— Nagi, - tarė, - dabar sėsk čia, dirbk ir atsimink vieną dalyką: 
Jokia dingstimi negali išeiti iš šio kambario dvi valandas, nebent aš 
tave pašaukčiau - prašau geruoju, brangioji. Kol tu siuvinėsi — 
25 


Henris Halamas (1777-1859) savo „XV, XVI ir XVII amžiaus Europos 
literatūros įvade“ (1837-1839) II t. 392 p. rašo: „Džuljeta yra vaikas, per meilės 
Svaigulį praradęs visą savo menką protelį“. 

atsimink, turi siuvinėti, o ne apkluikus spoksoti pro langą - apmąs- 
tyk viską ir atvėsk. Tegu kvailas meilės romanas netrukdo tau 
galvoti kaip patyrusiai moteriai. Jei pasibaigus nustatytam laikui 
tu vis dar tvirtinsi, kad turi mane palikti, tada gerai. Daugiau nieko 
nepridursiu. Nagi sėsk ir pažadėk būti čia tiek laiko, kiek aš liepiau. 
„ Neviltiės slegiamoms širdims prievarta atrodo palengvėjimas, o 
Kiterėjai paklusnumas visuomet buvo būdingas. Ji pažadėjo būti 
čia ir atsisėdo. Mis Eldklif uždariusi duris pasišalino. 

Ji siuvinėjo, nuvaikė visas mintis, nuvarvino ašarą ar dvi, paskui 
prisiminė susitarimą ir siuvinėdama toliau taip įsisvajojo, kad vi- 
siškai nebejautė laiko. 


4. NUO DEŠIMTOS IKI DVYLIKTOS PRIEŠPIET 


Pračjus gal kokiam ketvirčiui valandos, jos mintis iš praeities į 
dabartį vėl grąžino neįprastas subruzdimas apačioje. Ji atidarė 
duris ir įsiklausė. 

Kažkas lakstė koridoriais, atidarinėjo ir uždarinėjo duris, tryp- 
čiojo kieme prie arklidės. Ji nuėjo į kitą miegamąjį, kurio langas 
atsidarė į kiemą prie arklidės, ir dar suskubo pamatyti ją iš stoties 
atvežusį vyrą, keliu nujojantį ant juodo arklio - gyvulys lėkė šuo- 
liais. Kitas vyras pasileido kaimo link. Kad ir kas būtų atsitikę, ne 
jos reikalas klausinėti ar kištis, ypač po griežto mis Eldklif 
įsakymo — juk ji viso labo tik naujokė tarnaitė, nebent jos pa- 
prašytų. Ir Kiterėja vėl atsisėdo nusprendusi, kad neverta pasiduoti 
tuščiam smalsumui. 

Pro jos langą buvo matyti namo priekis, ir čia ji pastebėjo 
dvasininką, įžengiantį pro duris. 

Vėl stojo tyla, kol po ilgo laiko ant to paties arklio, dabar jau 
suplukusio nuo prakaito, grįžo pirmasis vyras. Arklys risnojo pas- 
kui karietą, kurioje sėdėjo pagyvenęs ponas. Vadeliojo livrėja 
apsitaisęs vaikinukas. Privažiavę prie namų, jie suėjo į vidų, ir vėl 
viskas nurimo. 

Atrodė, kad visa šeimyna - šeimininkas, šeimininkė ir tarnai — 
užmiršo, jog yra dar ir kažkokia Kiterėja. Ji beveik gailėjosi nu- 
sprendusi tuščiai nesmalsauti. 

Po pusvalandžio karieta su pagyvenusiu ponu išvažiavo, ir iš 
namų įvairiomis kryptimis išskubėjo du ar trys žygūnai. Kaimiečiai 
drobiniais palaidiniais slampinėjo keliu priešais namą arba ram- 
stėsi į medžius, dėbčiodami į langus ir kaminus. 

Pasigirdo beldimas į duris. Kiterėja atidarė. Ten stovėjo jauna 
rarnaitė. 

— Mis Eldklif nori jus pamatyti, panele. 

Kiterėja nuskubėjo žemyn. 

Mis Eldklif stovėjo ant kilimo, alkūne atsirėmusi į židinio atbrai- 
lą, ranką prispaudusi prie smilkinio, akis nuleidusi į žemę - visiškai 
rami, bet labai išblyškusi. 

- Kiterėja, — sušnibždėjo ji, - eikš čia. 

Kiterėja priėjo. 

— Įvyko šis tas labai svarbaus, - tarė ji, o paskui nutilo, tik lūpos 
virpėjo. 

— Kas? - paklausė Kiterėja. 

- Mano tėvas... Šį rytą jį lovoje rado negyvą. 

— Negyvą! — pakartojo mergina. Atrodė neįtikima, kad toks 
svarbus įvykis telpa į tokį trumpą žodį. 

— Taip, negyvą, - liūdnai sušnibždėjo mis Eldklif. — Jis mirė 
vienišas, nors aš buvau vos už kelių pėdų. Kambarys, kuriame mes 
miegojome, tiesiai virš jo kambario. 

Kiterėja nekantriai paklausė: 

— Kelintą valandą? 

— Daktaras sako, greičiausiai tarp antros ir trečios valandos ryto. 

— Tada aš girdėjau! 

— Ką? 

— Girdėjau, kaip jis mirė! 

— Girdėjai, kaip jis mirė? Ką tu girdėjai? 

— Garsą, kurį jau sykį gyvenime buvau girdėjusi - kai mirties 
patale gulėjo mano motina. Aš neprisiminiau, kur jį buvau girdėju- 
Si, tik žinojau, kad buvau. Paskui sustaugė šuo - tada jūs pabudote. 
Nutariau, kad neverta jums pasakoti, ką aš girdėjau kiek anksčiau. 
- Kiterėja atrodė baisiai susigraužusi. 

— Tai būtų buvę beprasmiška, — atsakė mis Eldklif. Tuomet 
Viskas jau buvo baigta. - Atrodė, kad ji kalba ne tik Kiterėjai, bet 
Ir sau, kai sakė: - Ar ne Apvaizda atsiuntė man tave tokiu metu, 
Kad nelikčiau visiškai viena? 

Iki šios akimirkos mis Eldklif neprisiminė, kad buvo uždariusi 
Kiterėją kambary. Ir Kiterėja nepriminė. Dabar vienu metu abiem 
ta pati mintis vėl atėjo į galvą. 

- Ar tu vis dar nori išvykti? - jaudindamasi paklausė mis Eldklif. 

— Dabar nebenoriu, - atsakė Kiterėja. 

Ji mąstė apie keistą mis Eldklif netekties panašumą į savąją — 
atrodė, kad tai dar vienas ženklas neapleisti šios moters, taip 
susijusios su jos gyvenimu, dėl kažkokio menko nemalonumo. 

Mis Eldklif apkabino ją nelyginant mylimasis ir susimąsčiusį 
tarė: 

— Mūsų likimai dar labiau susipynė: dabar aš irgi likau be tėvo 
ir motinos, kaip ir tu. - Ji turėjo omeny kitokį artumą, bet nieko 
neaiškino. 

— Tu mylėjai savo tėvą, Kiterėja, ir raudojai jo? 

- Taip, raudojau. Vargšas tėtė! 

— Aš visuomet nesutariau su savuoju ir dabar negaliu jo raudoti. 
Bet tu privalai pasilikti čia visam laikui ir padaryti mane geresnę. 

Taigi sutartis buvo sudaryta, ir Kiterėja, kadaise negavusi atsa - 
kymo į savo skelbimus, įsitaisė kompanione. Neretai taip atsitinka, 
kad tarnybą, kurios nerandi ieškodamas, gauni be jokių pastangų, 
kai tas tikslas tau yra tapęs nebe toks svarbus. 


Septintas skyrius 


AŠTUONIOLIKOS DIENŲ ĮVYKIAI 


1. RUGPJŪČIO SEPTYNIOLIKTOJI 


Veiksmo laikas - ketvirta valanda popiet. Vieta - ledi kambarys ar 
buduaras Nepvoterio dvare. Veikėja - mis Eldklif gedulo rūbais, 
vieniša sėdinti kambaryje. 

Senasis kapitonas buvo palaidotas, perskaitytas jo testamentas. 
Jis buvo labai trumpas, surašytas kokie penkeri metai prieš mirtį. 
Jį patvirtino kapitono advokatai, ponai Nitltonas ir Teilingas iš 
Linkolns Ino Laukų. Visą turtą, kilnojamąjį ir nekilnojamąjį, jis 
paliko savo dukteriai Kiterėjai naudotis išimtinai ir besąlygiškai su 
vienintele išlyga, kad būtų išmokėtas palikimas jų giminaičiui pas- 
toriui ir keletas nedidelių sumų tarnams. 

Mis Eldklif pasirinko atsisėsti nepatogiausią buduaro kėdę — 
aukštą, siaura atkalte, ąžuolo karkasu ir sėdyne. Ją laikė kambary 
tik dėl panašumo į tokią pat nepaprastai menišką seną dėžę ir 
naudodavo nebent pasilypėti traukiant knygą iš aukščiausios len- 
tynos. Bet ji tiesi sėdėjo šioje kėdėje jau daugiau kaip valandą, nes 
visiškai nebejautė nei savo veiksmų, nei kūno. Kai įėjo į kambarį, 
ši kėdė stovėjo arčiausiai, tad susimąsčiusi jon ir klestelėjo. 

Ji sėdėjo tokia poza, kuri rodė gilų, įtemptą, sukoncentruotą 
mąstymą, ir pati, regis, buvo išlieta iš bronzos. Kojos suglaustos, 
visa kiek palinkusi į priekį, visiškai neatsirėmusi į kėdės atkaltę, 
rankos ant kelių, akys įbestos į suolelį kojoms pasidėti. 

Pagaliau ji sujudėjo ir pabarbeno pirštais į stalą prie šono. 
Užspaustos mintys pagaliau surado kažkokį kelią prasiveržti. Ji tuo 
dažniau krutėjo, kuo labiau gilinosi į ramybės neduodančią pro- 
blemą. Atsilošė ir giliai įkvėpė, paskui atsisėdo šonu ir ranka 
Pasirėmė kaktą. Atsistojo, perėjo kambarį, iš pradžių išsiblaškiusi, 
bet tokiu pat ryžtingu veidu kaip visada; pamažu jos veido išraiška 
Sušvelnėjo, žingsniai tapo lengvesni ir sulėtėjo; galvą grakščiai 
Pakėlė ir daugiau nebenuleido. Atslūgus įtampai, ji kaip gulbė ėmė 
taisytis plunksnas. 

— Taip, - garsiai ištarė ji. - Sunkiausia atsikviesti jį čia, kad 
nesuprastų, jog turiu kitokį tikslą, ne tik pasisamdyti reikalingą 
žmogų, bet manau, kad pavyks tai sutvarkyti. 

Ji paskambino naujajai kambarinei — ramiai, šiek tiek žilstelėju- 
siai keturiasdešimtmetei moteriškei. 

— Pasiteiraukite mis Grėj, ar ji negalėtų ateiti pas mane. 

Kiterėja buvo netoliese ir atėjo. 

— Ar tu ką nors išmanai apie architektus ir matininkus? — 
netikčtai paklausė mis Eldklif. 

— Ką nors? - atsiliepė Kiterėja, pasistiepdama ant pirštų; nes 
nevisiškai suprato klausimą. 

— Taip, ar išmanai ką nors, - pakartojo mis Eldklif. 

— Ovenas yra architektas ir matininko braižytojas, - atsakė 
mergaitė ir pagalvojo apie kitą žmogų, besiverčiantį tuo pačiu. 

— Aha! Kaip tik todėl tavęs ir paklausiau. Kokius darbus dirba 
architektai ? Manyčiau, kad, be kitų dalykų, jie sudarinėja dvarų 

— Tiesą sakant, tokios yra valdytojo pareigos — bent jau aš taip 
įsivaizduoju. Kaimo architektai dirba tokius darbus, miesto - ne. 

— Žinau, vaikeli. Bet man atrodo, kad valdytojo darbas neapi- 
brėžtas ir nepastovus. Kaip tu manai, ar negalėtų valdytoju dirbti 
žmogus, baigęs architektūros mokslus? 

Kiterėja abejojo, ar tikras architektas to imtųsi. 

Didžiausias malonumas klausiant kieno nors nuomonės - gali- 
mybė su ja nesutikti. Taigi mis Eldklif ryžtingai atkirto: 

— Nesąmonė! Žinoma, imtųsi. Ar tavo brolis Ovenas sudarinėja 
tokių pastatų - vasarnamių, arklidžių, sSCyBU ir panašiai - planus"? 

— Taip, sudarinėja. 

— Ir prižiūri jų statybą? 

— Taip. 

— Ir matuoja žemę? 

— Taip. 

— Ir jis nusimano apie tvoras ir griovius - kokio pločio jie turėtų 
būti, apie ežias, niveliavimą, medžių sodinimą vėjui sulaikyti, me- 
dienos matavimą, viską apie namus ir taip toliau? 

— Niekad negirdėjau jo apie tai kalbant ir manau, kad tai daro 
misteris Gredfildas. Ovenas gali būti dar nepatyręs. 

— Taip, tavo brolis, žinoma, dar per jaunas tokiam darbui. O kur 
dar nuomos, mokesčiai ir krautuvininkų sąskaitos? Bijau, Kiterėja, 

kad tu išmanai apie šį reikalą neką daugiau už mane... O dabar 
išeinu, - tarė ji. - Siandien tau nereikės eiti su manim pasivaikščio- 
ti. Prasimanyk ką nori iki vakarienės. 

Mis Eldklif uždarė duris ir laiptais nusileido į kiemą, paskui 
pasuko į kairę per krūmynus, atkėlė vartelius ir patraukė apleistu, 
lapais nužertu keliu, vedančiu į pakalnę. Ji ėjo, kol pasiekė gilią 
daubą - žemiausią vietą giraitėje. 

Čia medžiai buvo taip susipynę šakomis, o šios karojo taip arti 
žemės, kad per visą vasaros dieną vargiai bent kiek sušildavo vėsus 
šios vietovės oras. Gaivumą čia palaikė šaltiniai, kurių vanduo 
slūgsojo prie pat Žemės paviršiaus, ir gilus upokšnis netoliese, 
vangiai srūvantis aukštos sienos ir krūmų šešėlyje. Eidama keliu, 
kuris dabar vingiavo upelio pakrante, ji pasiekė sienos kiaurymę, 
atveriančią didžiulį nuošalų užkampį, iš kurio dusliai kriokdamas 
putomis virto upokšnis. Dar pora žingsnių - ir ji atsidūrė priešais 
tą nuošalią vietą, kurios tolimoji riba buvo krioklys, atsivėręs visu 
grožiu. Viršum jo matėsi giedras pusmėnulio formos dangus, įrč- 
mintas tilto linkio per sraunumą ir medžių. 

Kad ir koks gražus buvo vaizdas, ten ji nežiūrėjo. Iš tos pačios 
vietos vėrėsi ir kita panorama, ne tokia niūri kaip upokšnis iš 
dešinės arba visur stūksantys medžiai. Kelias ir giraitė šalia jo 
baigėsi už keleto jardų, kur žemė pradėjo kilti ir tolimame pievelės 
pakrašty prieš akis atsivėrė senųjų dvaro rūmų liekanos, gražiai 
aprėmintos tamsaus alėjos pakrašty stūksančių medžių brūkšnio. 
Stai šitas vaizdas ir domino mis Eldklif - ne meniniu ar istoriniu, 
bet praktiniu požiūriu: ar galima jį pertvarkyti pagal nūdienos 
reikalavimus. 

Priešais, atsiskyręs nuo kitų, stūksojo seniausias statinys — vartų 
arka, kurios šonuose dar buvo išlikę dviejų bokštelių cokoliai. 
Pačią arką beveik slėpė vijokliai, išsirangę įdubusio stogo pakraige 
ir lipantys aukštyn frontonu iki pat Eldklifų giminės herbo, užmau- 
toant šelmens. Už kokių dešimties ar dvidešimties jardų nuo arkos 
stovėjo vienintelė dar nesuirusi pagrindinio pastato dalis - Elžbie- 
tos laikų liekana, kurią sudarė trys frontonai ir skersinis stogas. 
Palei sieną matėsi nelygios linijos, rodančios vietas, kur kadaise 
būta kitų, dabar nugriautų, frontonų. Beveik visi langai, skersiniais 
Padalyti į penkias ar šešias angas, buvo užmūryti, išskyrus du ar tris, 
O likusioje pastato dalyje negrabiai sudėti pirkių langų rėmai, 
aiškų, tinkami-tam, kam dabar buvo naudojamas senasis dvaras: jo 

pirmame aukšte buvo įrengti maži kambariukai — butai dviem 
darbininkams su šeimomis, o antrasis paverstas daržovių ir vaisių 
sandėliu. 

Šių įspūdingų namų savininkė, apžvelgusi juos iš tolo, prisiartino 
prie sienų ir įžengė į seną grįstą kiemą, kurio akmenis buvo išvar- 
čiusi į šonus ir iškilnojusi besikalanti žolė. Du ar trys vaikiukai, 
susikišę pirštus į burną, išlindo laukan pasižiūrėti, o paskui paslap- 
tingai šnibždėdamiesi nukūrė pas motinas pranešti, kad ateina mis 
Eldklif. Tačiau mis Eldklif vidun nėjo. Ji apžiūrėjo viską iš lauko, 
stropiai apėjo visą pastatą, paskui pasuko į pašalį, kur suversti 
rąstai ir tašai, pjūklai, lentos, tekėlai, statybinių akmenų ir plytų 
krūvos rodė, kad čia - dvaro statybų centras. 

Ji stabtelėjusi apsidairė. Žmogus, pamatęs ją pro dirbtuvės 
langą, išėjo laukan ir pagarbiai nusiėmė skrybėlę. Po tėvo mirties 
ji pirmą kartą išėjo iš namų. 

— Strudenai, ar šioje senojoje sodyboje galima per daug nesivar- 
ginant įrengti padorų būstą? - pasiteiravo ji. 

Mechanikas pasvarstė ir apmąstęs visas galimybes prabilo: 

—Jūs neužmiršote, ponia, kad du trečdaliai sodybos jau nugriauti 
arba sunykę? 

— Ne, neužmiršau. 

— O kas liko, irgi vos gyva. 

— Kodėl? 

— Namas taip suardytas iš vidaus, rengiant butus, kad visa kon- 
strukcija suskilinėjo. 

— Bet išgriovus padarytas pertvaras ir šį tą pridūrus iš lauko, jame 
dar galima būtų įrengti šešetą ar aštuonetą gerų kambarių? 

— Taip, ponia. 

Kiek maždaug tai kainuotų? S's klausimas visada iškildavo kal- 
Eldklif šito nepaklausė. Zmogelis pamanė, kad jai taip svarbu 
pertvarkyti senąjį namą, jog ji užmiršo net tai, ką savininkės ins- 
tinktas būtinai turėjo priminti. 

— Dėkoju, to pakanka, Strudenai, - tarė ji. - Matai, labai galimas 
dalykas, kad čia greitai įvyks šiokių tokių ūkinių permainų. 

Strudenas vargais negalais ištarė „taip“ ir, regis, susirūpino. 

— Kapitonui Eldklifui esant gyvam, kai tu vadovavai darbams, 0 
jis buvo kartu ir valdytojas, viskas ėjo gerai. Bet dabar gali prireikti 
valdytojo, į kurio pareigas įeis dalykai, iki šiol buvę ne tik velionio 

šeimininko, bet ir tavo rankose. Noriu pasakyti, kad jis vadovaus 
viskam nuo pradžios iki galo. 

— Tai... manęs nebereikės, ponia? - drebančiu balsu paklausė 

- Na taip, nebent sutiktum pasilikti dirbtuvių ir sandėlio vedėju. 
Nenorėčiau tavęs prarasti, taigi pasvarstyk. Po kelių dienų pasi- 
kviesiu. 

Palikusi jį nežiniai, iš to kylančiam aplaidumui ir galybei bemie- 
gių naktų, taip pat nė nepaliestų vakarienių, mis Eldklif, žvilg- 
telėjusi į laikrodį, grįžo į dvarą. Ji ketino susitikti su savo advokatu 
misteriu Nitltonu, kuris grįždamas iš Badmouto į Londoną turėjo 
pakeliui užsukti į Nepvoterį. 


2. RUGPJŪČIO DVIDEŠIMTOJI 


Šeštadienį po misterio Nitltono vizito į Nepvoterio dvarą laikraš- 
čiuose „Laukas“ ir „Statybininkas“ pasirodė skelbimas: „DVARO 
VALDYTOJAS. Skubiai reikalingas garbingas ir įgudęs profesio- 
nalas prižiūrėti maždaug 1000 akrų ploto dvarą, kuriame ketinama 
pertvarkyti žemės ūkį ir pradėti statybas. Tai turėtųbūti išsilavinęs, 
nevedęs ir ne vyresnis kaip trisdešimties metų vyriškis. Didelis 
pranašumas — turėti ne tik praktinių, bet ir meninių gebėjimų 
projektuoti bei planuoti. Atlyginimas - 220 svarų ir butas senajame 
dvare. Kreiptis į advokatus Nitltoną ir Teilingą Linkoln Ino Lau- 
kuose“. 

Tą dieną, kai išėjo abu laikraščiai, mis Eldklif buvo atsiųsta po 
vieną egzempliorių. Vakare ji pasakė Kiterėjai, kad paskelbė ieš- 
kanti valdytojo, kuris gyvens senajame dvare, ir parodė laikraščius 
su skelbimais. 

„Ką tai reiškia?“— susimąstė mergaitė. Matyt, tai slaptas pra- 
nešimas, kaip ir kiti, kasdien jai persakomi. Vis dėlto atrodė, kad 
šis svarbesnis negu kiti. Ji prisiminė pokalbį apie architektus, 
Matininkus ir savo brolį Oveną. Mis Eldklif žino, kad jo tarnyba 
atsitiktinė, kad jis išsilavinęs ir praktiškas, kad širdį atiduoda savo 
darbui ir viskam, ką daro. Galbūt mis Eldklif priimtų jį, jeigu jis 
nurungtų kitus varžovus? Ji ryžosi paklausti: 

— Gal būtų gerai, kad Ovenas atsilieptų? 

— Ne, - griežtai atkirto mis Eldklif. 

Sitokie kategoriški atsakymai jau nebegąsdino Kiterėjos. Mis 
Eldklif šiurkštumas - dar ne blogiausia. Kiterėja pagalvojo apie 

kitą žmogų, kurio vardas, nepaisant ketinimų, ašarų, išsižadėjimų 
ir įžeisto išdidumo, skambėjo jos ausyse kaip sena miela melodija. 
Tas vyras galėtų būti net ir karaliaus dvaro valdytoju. 

— Ar būtų kokios naudos, jei atsilieptų Edvardas Springrou- 
vas? - paklausė ji, ryžtingai ištardama pavardę. 

— Visiškai jokios, - atrėžė mis Eldklif tuo pačiu griežtu tonu. 

— Labai žiauru taip kalbėti. 

— Nepatempk lūpos kaip mažas vaikas - tokia tu, beje, ir esi. Man 
nereikalingi tokie žmonės kaip aniedu, nes aš turiu rūpintis dvaro, 
o ne kokio nors žmogaus nauda. Tas, kurio man reikia, turi būti 
baigęs specialius mokslus. Jau sakiau, kad kitą savaitę vykstame į 
Londoną, ir kaip tik šituo reikalu. 

Kiterėja suprato neatspėjusi, kodėl mis Eldklif pasakė jai apie 
laikraščius, ir parašė broliui, jeigu pamatysiąs skelbimą, tai atsi- 
liepti į jį beprasmiška. 


3. RUGPJŪČIO DVIDEŠIMT PENKTOJI 


Pračjus penkioms dienoms po šio pokalbio, jos išvyko į Londoną 
ir ten beveik neatsikvčėpusios patraukė į advokatų kontorą Lin- 
kolns Ino Laukuose. 

Jos išlipo priešais būdingus tokioms įstaigoms vartelius, kurie, 
kaip ir dera, visuomet būdavo atkelti, o iš abiejų pusių stypsojo po 
žibinto stovą be žibintų. Šiuo metų ir paros laiku darbavosi tik 
rūdys. Vartų virpstai apačioje buvo taip surūdiję, kad pasidarę ne 
storesni užvielą, o kadaise juos dengusius dažus visiškai sunaikinęs 
tas pats klastingas vėžys, kuris lupinėjo dažus dribsniais, apnuogin- 
damas kraujo raudonumo geležį ant statinių, stovų ir vartelių vyrių. 

Bet už tvoros vaizdas buvo kitoks. Kiemas ir kontora buvo 
visiška priešingybė juos supantiems trūnėsiams. Viršum slenksčio 
ir už jo tvyrojo gaiviai ori atmosfera, o rūpestingai nušluotamec 
kieme nesimatė nė dulkelės. 

Misteris Nitltonas, ką tik atvykęs iš Margeito, kur buvo apsisto- 
jęs su šeima, laukė laiptų viršuje, kol jodvi lipo aukštyn. Jis man- 
dagiai įsivedė jas į vidų. 

- Ar čia nėra kokio ramaus kambarėlio, kur ši jauna ledi galčtų 
pasčdėti, kol mes kalbėsimės? — paklausė mis Eldklif. 

Ji dabar mėgo viešai rodyti savo rūpinimąsi Kiterėja, o paskui. 
kai jodvi parvykdavo namo, žeminti ją. 

— Yra misterio Teilingo kabinetas. - Ir Kiterėja buvo palydėta į 
vieną iš nuošalesnių kambarių. 

Visi socialiniai apibendrinimai santykiniai, absoliučią tiesą gali- 
ma tik įsivaizduoti. Mis Eldklif atrodė, kad Nepvoterio plikbajoriai 
yra neišmanėliai, 0 patyrusioms misterio Nitltono akims neiš- 
manėlė atrodė ji pati. 

— Na, - tarė ledi, likusi viena su advokatu, - koks mūsų skelbimo 
rezultatas? 

Buvo vėlyva vasara. Nekilnojamojo turto, statybos, technikos ir 
topografijos pasaulis apmiręs. Į skelbimą buvo gauti keturias- 
dešimt penki atsiliepimai. 

Misteris Nitltonas vieną po kito išdėliojo juos priešais mis Eld- 
klif. 

— Jūs turbūt norėsite pati kai kuriuos perskaityti, madam? — 
paklausė jis. 

- Taip, žinoma, - atsakė ji. 

— Nevarginsiu jūsų šitais, gautais iš tikrai netinkamų asmenų, tai 
iškart matyti, - kalbėjo jis ieškodamas krūvoje dviejų ar trijų, 
kuriuos buvo pasižymėjęs, o kitus suėmė į saują. - Tas, kurio mums 
reikia, yra va tarp šitų, jei neklystu, ir iš jų vertėtų pasirinkti vieną 
kitą pokalbiui. 

— Norėčiau pamatyti visus, bent peržvelgti, tokia tvarka, kokia 
jie buvo gauti, - maloniai paprašė ji. 

Regis, jis pamanė, kad ji tik tuščiai jį gaišina, bet nuvijęs šią mintį 
išskleidė visus laiškus ir sudėjo priešais ją. Jam krito į akį, kad 
peržvelgti jinai skiria ne daugiau laiko negu jis - tik tiek, kiek reikia 
ištraukti iš voko. Akies kampučiu jis slapta dirstelėjo į ją ir paste- 
Ceremonijų deda jį į šalį. Nieko sau, pamanė jis, šitaip aiškintis 
keturiasdešimt penkių vyrų privalumus. Tie iš kailio nėrėsi, smul- 
kiai dėstydami priežastis, kodėl mano esą tinkami tokiai tarnybai, 
O ji štai jau pažvelgė į paskutinį laišką ir padėjo jį prie kitų. 

Paskui pareiškė, kad, jos nuomone, geriausia būtų gauti kuo 
daugiau atsakymų prieš apsisprendžiant: „Kad turėtume didesnes 
galimybes rinktis. Kaip jūs manote, ponas Nitltonai?“ 

Jis atsakė manąs, kad vargu ar bereikia daugiau negu yra ir kad 
Ieigu jie lauks dar ilgiau, tai gali atsitikti, jog kai kurie iš dabar 
Pasisiūliusiųjų vėliau nebeatsilieps. 

— Nieko baisaus, rizikuosime, - atsakė mis Eldklif. - Išspausdin- 
kite skelbimą dar kartą, o tada jau spręsime. 

Misteris Nitltonas nusilenkė ir, matyt, tarė sau, kad mis Eldklif, 
vieniša ir iki šiol jokių reikalų netvarkiusi moteris, labai įkyri 
klientė. Bet ji buvo turtinga ir vis dar graži. „Nauja šluota gerai 
šluoja. Bet greit jai nusibos valdyti dvarą", - ir jis atsisveikino su ja 
įprastai meiliai. 

Paskui abi moterys nuvažiavo vakarų pusėn. Vaterlo aikštėje 
išlipusios iš karietos, pėsčios nuėjo Pel Melo gatve, kur vietoj 
pasidabinusių klubų lankytojų, išraudusių nuo svaigalų, būriavosi 
nuo švino išblyškę dažytojai lininėm prijuostėm. Priėjus Zaliąjį 
parką, Kiterėja pasiūlė truputį prisėsti po jaunomis guobomis 
kalvos papėdėje. Tą jos ir padarė: iš kairės dundėjo Pikadilis, iš 
dešinės stūksojo vienuoliškai uždari Sent Džeimso rūmai, o prie- 
šais mėlyno Lambeto dangaus fone metalu spindėjo Parlamento 
rūmų bokštas su laikrodžiu. 

Mis Eldklif dar tebesinešiojo rankoje laikraštį, ir kol Kiterėja 
dairėsi aplinkui, ji vis dirsčiojo į skelbimą. 

Tyliai atsidususi, ji ėmė lankstyti laikraštį, ir čia jos akis užkliuvo 
už dviejų gretimų skelbimų pirmame puslapyje: vienas skelbė 
kažkokią paskaitą Architektų instituto nariams, o kitas buvo skir- 
tas visiems ir pranešė, kad piešinių paroda Instituto rūmuose bus 
uždaryta savaitės pabaigoje. 

Jos akys sužibo. Pasiuntusi Kiterėją karieta atgal į viešbutį, ji 
apsuko Pikadilį, išėjo į Bondo gatvę ir nužingsniavo tiesiai į Insti- 
tutą. Vestibiulyje sėdėjo sekretorius. Užsimokėjusi ir kartu su 
keletu vyriškių, vienintelių parodos lankytojų, dirstelėjusi į vieną 
kitą piešinį ant sienos, ji grįžo atgal ir paklausė, ar negalėtų susi- 
pažinti su dalyvių sąrašu. Sypsodamasi pridūrė, kad šiek tiek susi- 
jusi su architektų pasauliu ir domisi kai kuriomis pavardėmis. 

— Prašom, madam, - atsakė sekretorius, mandagiai paduodamas 
jai brošiūrą su pavardėmis. 

Mis Eldklif tol sklaidė lapus, kol atsivertė raidę M. Pavardę, 
kurios jai reikėjo, rado. Pridėtas ir adresas, kaip visų kitų: nuomo- 
jami kambariai netoli Cering Kroso. Mis Eldklif visuomet manč. 
kad „kambariai“ reiškia, jog nuomininkas nevedęs. Ji sušnibždėjo: 
„Dar vis tenai“. 

Ji turėjo dar vieną prašymą, bet šis jau labiau krito į akis uŽ 
pirmąjį, ir visas paslaptingumas, dabar turėjęs gaubti jos elges!- 

galėjo nueiti niekais. Jos tikslas buvo gauti vieną iš Instituto spaudu 
pažymėtų vokų, gulinčių ant sekretoriaus stalo. Norėdama jį gauti, 
jinai ketino paprašyti leidimo parašyti raštelį. 

Bet sekretorius buvo kaip tik nuėjęs į kitą salės galą prie vieno 
vyro, kuris kažko teiravosi apie graviūrą ant sienos. Minties greičiu 
mis Eldklif atsidūrė prie stalo, ištiesė ranką, čiupo vieną voką ir 
įsibruko į kišenę. 

Dar dvi ar tris minutes ji slampinėjo po parodą, paskui išėjo ir 
grįžo į viešbutį. 

Čia ji iškirpo Nepvoterio skelbimą iš laikraščio, įdėjo jį į pavog- 
tąjį Instituto spaudu pažymėtą voką ir apvaliom raidėm nelyginant 
koks klerkas užrašė adresą, kurį buvo susiradusi dalyvių sąraše: 


Ponui Enėjui Menstonui 
Vaikhem Ceimbersas 
Spring Gardensas 


Tuo ir baigėsi jos darbai pirmąją dieną Londone. 


4. NUO RUGPJŪČIO DVIDEŠIMT ŠEŠTOSIOS 
IKI RUGSĖJO PIRMOSIOS 


Abi Kiterėjos tebegyveno Vestminsterio viešbutyje. Mis Eldklif 
pranešė kompanionei, kad reikalai sulaikys jas Londone dar sa- 
vaitę. Dienos slinko lėtai ir ramiai, kaip paprastai mieste tokiu 
metų laiku: langinėmis uždarinėti langai aikštėse ir terasose nely- 
ginant balti neregių akių obuoliai žvelgė į jas. Ketvirtadienį atėjo 
misteris Nitltonas ir atnešė krūvą atsiliepimų į skelbimą. Kiterčja 
klausėsi pokalbio, nes mis Eldklif paprašė ją pasilikti - tokia buvo 
ponios užgaida ar sumanymas. 

Į antrą skelbimą atėjo dar dešimt laiškų — iš viso penkiasdešimt 
penki. Mis Eldklif juos peržiūrėjo kaip ir pirmiau. Vienas buvo nuo 
Enėjaus Menstono: Turngeito gatvė 133, Liverpūlis. 

— Ką gi, misteri Nitltonai, dabar rinkitės jūs, o aš dar pridėsiu 
Vieną ar du, - tarė mis Eldklif. 

Misteris Nitltonas peržiūrėjo visą krūvą laiškų, liudijimų ir 
rekomendacijų ir suskirstė juos į dvi krūveles. Menstono raštą jis 
Nė nedirstelėjęs švystelėjo prie atmestinų. 

„Mis Eldklif skaitė ar apsimetė skaitanti paskui jį. Jam baigus, 
išrinktųjų krūvelėje gulėjo penki laiškai. 

— Ar norėtumėt ką nors pridėti prie šių? - paklausė jis atsisuk. 
damas į ponią. 

— Ne, - lengvabūdiškai atsakė ji. - Na, dar du ar trys manę 
gerokai sudomino, - pridūrė kažko ieškodama didžiajame pluošte, 

Ištraukė tris laiškus. Vienas buvo Menstono. 

— Tai šitiems aštuoniems ir pranešiu, - tarė advokatas imdamas 
aštuonis laiškus ir dėdamas atskirai. 

Jie atsistojo. 

— Mis Eldklif, jei aš būčiau pats suinteresuotas, - staiga išsprūdo 
jam ir jis pačmė vieną laišką, — nedelsdamas pasirinkčiau Šitą 
žmogų. Jis rašo sąžiningai, nebijo pasisakyti ko, kaip jam atrodo, 
nelabai išmano - retas atvejis atsiliepiant į tokius skelbimus. Jo 
rekomendacijos puikios, be to, jis pasižymi savybėmis, kurios retai 
pasitaiko visos drauge. Keista, bet šiaip jis ne dvaro valdytojas. 
Buvo auklėjamas fermeriu, studijavo statybą, kurį laiką prekiavo 
nekilnojamuoju turtu, paskui tapo architekto mokiniu, o dabar yra 
kvalifikuotas architektas, nekilnojamojo turto agentas ir matinin- 
kas. Tas vyrukas turi gerą galvą, jūsų dvarui tokia tikrai praver- 
stų. - Kalbėdamas jis vis tapšnojo laišką. - Taip, aš nedelsdamas 
jį pasirinkčiau, jeigu man pačiam reikėtų. 

— O aš ketinu, - nenuoširdžiai tarė ji, - pasirinkti šitą tiesiog iš 
užgaidos, kuriai, be abejo, negalima nuolaidžiauti, kai sprendžiami 
praktiniai dalykai. 

Kiterėja, kuri ilgai žiūrėjo pro langą, o paskui vartė laikraščius, 
dabar susidomėjo protingosios mis Eldklif ir įžvalgiojo advokato 
derybomis ir šios jai pasirodė panašios į lošimą. Ji klausiamai 
pažvelgė į abu laiškus - vieną laikė mis Eldklif, kitą — misteris 
Nitltonas. 

— Kaip jūsiškio pavardė? — paklausė mis Eldklif. 

— Kokia ten... - tarė advokatas, ieškodamas puslapio apačioje, - 
kokia ten jo pavardė? Edvardas Springrouvas! 

Mis Eldklif dirstelėjo į Kiterėją, kuri čia raudo, čia balo ir 
maldaujamai žvelgė į mis Eldklif. 

— O maniškio pavardė, - tarė mis Eldklif, irgi žvilgtelėjusi I 
laišką, - man regis... taip... Enėjas Menstonas. 


5. RUGSĖJO TREČIOJI 


Šis rytas buvo numatytas pokalbiams, kurie turėjo vykti advokatų 
kontoroje. Misteris Nitltonas ir misteris Teilingas tą dieną abudu 

puvo savo kontoroje ir kandidatus vieną po kito įleisdavo į atskirą 
kambarį. Prie lango sėdėjo mis Eldklif, užsidengusi veidą šydu. 

Laiškuose advokatas paskyrė kiekvieno kandidato apklausai po 
10-15 minučių. Atvykę jie būdavo palydimi vidun ir trumpai bei 
dalykiškai šnektelėdavo su misteriu Nitltonu. Mis Eldklif nei ju- 
dėjo, nei žodžio tarė, kol vyko pokalbiai. Buvo galima pamanyti, 
kad jos tai visai nedomina, bet įdėmiau pasižiūrėjus pro šydą, 
slepiantį jos veidą, paaiškėdavo, kad dviejų gyvų juodų akių spin- 
duliai nenukrypsta nuo advokato ir jo pašnekovų. 

Springrouvas atėjo penktas, Menstonas - septintas. Kai visi 
buvo išklausinėti ir išėjo paskutinysis, Nitltonas, kaip ir pračjusį 
kartą, maloniai pasiteiravo mis Eldklif, kuris iš aštuonių jai labiau- 
siai patikęs. 

— Aš vis tebemanau, - tarė jis, - kad penktasis, su kuriuo 
kalbėjomės, Springrouvas. Tas žmogus, kurio laiško aš iškart nusi- 
tvėriau, daug tinkamesnis už kitus, trumpai tariant — apskritai 
tinkamiausias. 

— Labai gaila, bet mano nuomonė kitokia. Aš vis dar tebesilaikau 
savo - misteris Menstonas yra geriausiai išauklėtas, tinkamiausiai 
laikosi, be to, ir specialistas puikus. Manau, kad ilgainiui jis man 
labiausiai praverstų. 

Misteris Nitltonas žvelgė pro langą į nubaltintą teismo pastato 
sieną. 

- Žinoma, madam, jūsų nuomonė gali pasirodyti visiškai teisin- 
ga. Žinau, kad instinktas dažnai nurodo moterims trumpiausią 
kelią prieiti prie tokių pat išvadų, prie kurių vyrai prieina tik po 
kruopščių apskaičiavimų, besiremiančių ilgalaike patirtimi. Bet 
turiu pasakyti, kad aš jo nesiūlyčiau. 

— O kodėl gi, dėl Dievo meilės? 

— Na, pirmiausia pažvelkime į jo laišką. Jis neatsiliepė, kol skel- 
bimas nebuvo išspausdintas pakartotinai - tai pirmas dalykas. Jo 
laiškas drąsus ir atviras, toks drąsus ir atviras, kad jį įdėmiai 
Perskaičius kyla mintis, jog jį padiktavo ne sąžiningumas, o sąžinė 
be skrupulų. Jis parašytas nenuoširdžiai — matyt, vyrukas pats 
jaučia apgaudinėjąs mus teigdamas, jog tinka tokiai tarnybai. Jis 
bando ją gauti tik dėl viso pikto, nenorėdamas pražiopsoti nė 
Vienos pasitaikiusios progos. 

— Gal jūs ir teisus, misteri Nitltonai, bet aš nevisiškai suprantu, 
kuo remdamasis šitaip samprotaujate. 

- Kaip pastebėjote, jis turi tik miesto architekto, dirbančio 
kontoroje, patirtį, o mums tokia patirtis nereikalinga. Jums reikią 
žmogaus, kuris gerai išmanytų žemės nuosavybę kaime, - žmogaus, 
kuris, jei ir nėra dirbęs kaime anksčiau, būtų gyvenęs kaime, 
nusimanytų apie žemės nuomą, kaimo statybas, ūkininkavimą ir 
panašiai. 

 - Jis atrodo kur kas intelektualesnis už kitus. 

- Taip, galbūt - šiuo atveju, mis Eldklif, jūs teisi. Dar daugiau - 
jis yra gabus ir netrukus išmoks visa, ką reikia, ir bus tinkamas šiai 
tarnybai - dėl to aš neabejoju. Bet atvirai kalbant, - čia jis ėmė berti 
žodžius kaip žirnius, — aš jokiu būdu nerizikuočiau patikėti jam 
savo dvaro. Tiesiai šviesiai sakau, madam. 

— Bet ar nepagrįstumėte tiksliau, - tarė ji jau kiek suirzusi, — 
kodėl gi? 

- Jis yra veiklus sibaritas, o tatai labai blogas savybių derinys — 
ir labai retas. 

— Aha. Dėkoju, kad paaiškinote, misteri Nitltonai, - tarė mis 
Eldklif krūptelėdama ir parausdama iš apmaudo. 

Misteris Nitltonas abejingai linktelėjo parodydamas, kad su- 
vokė, ko iš jo nori, nesvarbu, gerai tai ar blogai. 

— Ir aš nuoširdžiai įsitikinusi, kad nebeverta jūsų ilgiau dėl to 
varginti, - tęsė ledi. - Jis pakankamai geras tokiai nereikšmingai 
vietelei kaip Nepvoteris. Žinau, kad su bet kuriuo kitu neištverčiau 
nė mėnesio. Išbandysime jį. 

— Aišku, mis Eldklif, - atsakė advokatas. Ir misteriui Menstonui 
buvo pranešta, kad jis nugalėjo savo varžovus. 

— Ar pastebėjai tada, kai buvai kambary, kad ji jau vos valdo- 
si? - paklausė Nitltonas Teilingo, kai interesantė išėjo iš kontoros. 
Nitltono vertinimai būdavo kaip šiaurės pašvaistė - be saulės ir be 
šešėlių. Smerktiną gudrumą, kuriuo jis pasižymėjo dar vaikas bū- 
damas, Tobulintojas Laikas pavertė garbingu apdairumu. 

Juk dažnai būna, kad naivaus vaiko yda vėliau, nugyventų metų 
patirties praturtinta, tampa dorybe. 

- Ji vos nesprogo iš pykčio, kai aš apibūdinau jos vyruką, - tęsč 
Nitltonas. - Gražus veidas jai svarbiau už profesinį pasirengimą. 
Jie yra kada nors anksčiau susitikę, aš tai pastebėjau. | 

— Jis, regis, to neprisimena. | 

— Jis ne. Tai mane šiek tiek suglumino. Bet dar niekada nesU 
matęs taip spindinčio meile moters veido. Vargšė senmergė, ji jam 

peveik į motinas tinka. Jei tas Menstonas koks intrigantas, ves ją — 
rai taip pat tikra, kaip kad aš esu Nitltonas. Vis dėlto tikėkimės, 
kad jis padorus žmogus. 

— Nemanau, kad jinai jį įsimylėjusi, - tarė Teilingas, kuris tik 
trumpai matė Nepvoterio savininkę ir būsimąjį jos dvaro valdytoją, 
tad jam buvo sunku susitaikyti su mintimi, kad mis Eldklif elgėsi 
kaip įsimylėjusi moteris. 

— Ką gi, tu jaunesnis ir dar neužmiršai, ką reiškia būti karštai 
įsimylėjusiam, - nerūpestingai atkirto Nitltonas. — Gali ir toliau 
manyti apie žmones tik gerai. 


Aštuntas skyrius 


AŠTUONIOLIKOS DIENŲ ĮVYKIAI 


1. NUO RUGSĖJO TREČIOSIOS 
IKI DEVYNIOLIKTOSIOS 


Mis Eldklif švelnumas Kiterėjai tarp irzulio priepuolių vis didėjo, 
kol tapo aklu prieraišumu. Kaip tropikų gamta po niokojančių 
liūčių veščte suveša, taip ir mis Eldklif už savo audras atsilygindavo 
besaikiu gerumu. Rodės, ją visiškai pakeitė glaudus ryšys su jauna 
mergina, kurios kuklumas buvo nesugadintas, o paprastumas to- 
bulas ir kartu moteriškai žavus. Kiterėja nuoširdžiai patenkinta 
pastebėjo daranti mis Eldklif gerą poveikį. Merginos mintys ir 
įpročiai, kuriuos ponia iš pradžių mėgdžiojo iš užgaidos, ilgainiui 
ėmė jai teikti tikrą džiaugsmą. Jos kalbėdavo rytines ir vakarines 
maldas, svajodavo gryname ore, mokydavosi atmintinai kokį eilč- 
raščio posmelį rengdamosi. 

Bet kad ir kaip ji rodė savo palankumą, Kiterėja nieko, be 
dėkingumo, jai nejautė, nors dėkinga jautėsi visuomet. Seimininkės 
praeitį gaubiantis paslaptingas debesis, kurį šiek tiek nušvietė vir- 
panti šviesa, tik dar labiau išryškindama neįžvelgiamą tamsybę, 
kėlė jai jausmą, kurį nelabai perdedant galima pavadinti siaubu. 
Jai būtų buvę daug maloniau, jei ši moteris, nepastovi kaip tekantis 
vanduo, vis tokia pat ir vis kitokia, būtų su ja elgusis santūriau. Kad 
jos bendravardė būtų susitepusi niekšingu nusikaltimu ar pritarusi 
jam, ji netikėjo, tačiau beprotiški ledi jaunystės nuotykiai, regėjos, 
buvo labiau susiję su tamsiais, 0 ne šviesiais darbeliais. 

Kartais atrodydavo, kad mis Eldklif tuoj tuoj prabils apie pa- 
slaptį, bet pasvarsčiusi vis susilaikydavo. Kiterėja vylėsi, jog laikui 
bėgant išgirs prisipažinimą ir tada galės nuraminti sielą, kuri, 
matyt, buvo pažinusi didelę kančią. 

Kiterėja nebuvo tokia santūri savo praeities atžvilgiu kaip mis 
Eldklif. Nors ji niekad neprasitarė žinanti, kad mis Eldklif ir jos 
tėvo meilė baigėsi keistai, bet dėl įgimto atvirumo labai nesisaugo“ 
jo, ir mis Eldklif pavyko žodis po žodžio išpešti visas tėvo gyvenimo 
smulkmenas. Kiterėja matė, kokia didelė mis Eldklif užuojauta 
Embrouzui Grėjui, ir tai šiek tiek sušvelnindavo ūmius ponios 
pagiežos protrūkius. 

Taip ji ir gyveno nežinioje. Dvaro tarnai pastebėjo, kad mis 
Eldklif ir jos kompanionę sieja kažkoks slaptas ryšys. Bet kadangi 
tai buvo dvi moterys, o ne moteris ir vyras, elgėsi jos subtiliai ir 
tauriai, taigi pritrenkiančios istorijos iš to suregzti nepavyko. Se- 
nieji kritikai niekaip nesutardavo, ar epui būtinas netikčtas ant- 
gamtinių jėgų įsikišimas, ar ne, bet skandalo be nedieviškų jėgų 
įsikišimo tikrai nekyla. 

Ji gavo dar vieną laišką iš Edvardo - labai trumpą, bet maldau- 
jantį, klausiantį, kodėl neparašanti jam bent vienos eilutės... bent 
vienos abejingos draugiškos eilutės. Dabar ji vis pagalvodavo, ar 
nėra jam per daug griežta, ir galų gale suabejojo, ar jis jau taip 
smarkiai nusikalto susižadėjęs su kita moterim. „O prote, kai kas 
manyje stipresnis už tave!“ - tarė ji sau. Kiterėja vis išsitraukdavo 
jo laišką, skaitė ir skaitė jį, vos neverkdama iš gailesčio, mąstė, 
kokia baisi nežinia jį slegia dėl jos tylėjimo, kol širdis pradėjo jai 
prikaišioti žiaurumą. Ji pajuto, kad turi jam parašyti bent eilutę — 
trumputėlę eilutę, kad jis, vargšelis, nenumirtų. Ji dūsaudavo kaip 
dona Klara: 


Jei jis parsirastų dabar, 
Nors baisiai esu užgauta, 
Nespėtų liežuvis išbart — 
Akim būt kaltė atleista.“ 


2. RUGSĖJO DVIDEŠIMTOJI. NUO TREČIOS 
IKI KETVIRTOS VALANDOS POPIET 


Vieną trečiosios rugsėjo savaitės dieną, pračjus maždaug pen- 
kioms savaitėms po Kiterėjos atvykimo, mis Eldklif paprašė jos 
religinei organizacijai, kurią ji rėmė. Mis Eldklif subūrė vadinamą- 
Ją Ponių draugiją, kurios kiekviena narė rinkdavo duoklę iš savo 
nuomininkų, o paskui prie šilingų krūvelės primesdavo ir savąjį 
svarą. 

ų Tą popietę mis Eldklif ypač domėjosi, kaip atrodo Kiterėja, ir ši 
Iš tikrųjų džiugino jos akį. Mergaitės lankstumas, kurį pabrėžė 
lengva suknelė, koketiškas švarkelis, minkšta skrybėlaitė, Žvaigž- 
26 


Eilės iš komiškos R. B. Šeridano operos „Duenja“ III veiksmo 3 paveikslo. 

džių spindesys akyse, veidelis tiesiog pienas ir kraujas — tai matytį 
buvo malonu dvaro šeimininkei, tačiau regėjos, kad žavisi ji ne 
širdimi, o protu. 

Mis Eldklif aukotojų sąraše buvo įrašytos aštuonios pavardės ir 
prie kiekvienos nurodyta įnašo suma. 

— Aš surinksiu aukas iš pirmųjų keturių, o tu - iš likusiųjų, - 
pasiūlė mis Eldklif. 

Kiterėjos daliai teko du krautuvininkai ir kažkokia mis Hinton, 
o paskutinis sąraše buvo misteris Springrouvas vyresnysis. Po jo 
pavarde mis Eldklif pieštuku išvedžiojo: „Misteris Menstonas“. 

Menstonas atvyko į dvarą eiti valdytojo pareigų prieš tris ar 
keturias dienas ir apsigyveno senojoje sodyboje, kuri buvo pertvar- 
kyta ir suremontuota - pritaikyta jam gyventi. 

— Nueik pas misterį Menstoną, - primygtinai pabrėžė ledi, Žvel- 
gdama į pavardę, išvedžiotą Kiterėjos sąraše. 

— Betgi jis dar ne aukotojas? 

- Žinau, bet nueik ir palik jam pranešimą. Tik neužmiršk. 

— Sakykite, ar jums būtų labai malonu, jei jis ką nors duotų? 

— Taip, sakykime, mums būtų labai malonu, jei jis ką nors 
duotų, - šypsodamasi pakartojo mis Eldklif. - Sudiev. Ir nesisku- 
bink. Jei šiandien nespėsi padaryti savo darbo, atidėk rytojui. 

Ir jodvi leidosi savais keliais. Kiterėja pirmiausia nuėjo į senąją 
sodybą. Misterio Menstono nebuvo ir ji lengviau atsikvėpė. Paskui 
užsuko pas abiejų krautuvininkų žmonas, kurios mikliai sutvarkė 
reikalą, visiškai nekreipdamos dėmesio į ją. Žmogų be padėties 
visuomenėje kur kas labiau niekina tie, kurie ir patys neką aukščiau 
už jį. 

Tada ji pasuko į Pykhilo sodybą, pas mis Hinton. Ši gana laimin- 
gai gyveno su savo kompanionais - pagyvenusia tarnaite ir kamba- 
riniu šunimi. Jos tėvas (motinos ji seniai nebeturėjo), aštuoniolika 
ar dvidešimt metų redagavęs „Kesterbridžo kroniką“, buvo išėjęs 
į pensiją prieš ketverius metus ir netrukus po to mirė. Nors jis buvo 
palyginti neturtingas žmogus, bet dukteriai paliko šiek tiek verty“ 
binių popierių, už kuriuos ji gaudavo nedidelius dividendus I 
galėjo gana neblogai šeimininkauti Pykhile. 

Kiterėjai pasibeldus, buvo girdėti, kaip virstelėjo vidinės durys 
ir koridoriuje pasigirdo neryžtingi žingsniai. Po akimirkos Kiterė)? 
susidūrė akis į akį su šeimininke. 

Adelaidei Hinton buvo kokie dvidešimt devyneri metai. Jos 
plaukai buvo stori kaip Kiterėjos, o dantys dailumu ir baltumu irgi 
prilygo josios. Bet ji buvo daug blyškesnė, o dabar, tarp ūkio 
rakandų ir rykų, tiesiog permatoma. Jos burnai, lyginant su Ki- 
terėjos, stigo geismingumo, žingsniai dėl brandesnio amžiaus ne- 
bebuvo tokie lengvi, be to, ji atrodė kur kas šaltakraujiškesnė. 

Ji buvo iš tų merginų, kurias motinos giria už lėtumą, niekinda- 
mos karštesnes, kurioms meilė yra tikslas, o ne priemonė. Keturias- 
dešimtmečiai vyrai irgi sakė, kad ji „bus gera ir supratinga žmona, jei 
panorės ištekčti“, norą ištekėti minėdami tik kaip miglotą gali- 
mybę, nes ji buvo perdėm praktiška. Vis dėlto būtų keista, jei tokia 
šeimyniška mergina negalvotų apie vedybas. 

Kiterėja buvo čia šviežiena, tad pasisveikinta nuoširdžiai. 

— Labą dieną! Ak taip, mis Grėj nuo mis Eldklif. Mačiau jus 
bažnyčioje ir labai džiaugiuosi, kad atėjote. Prašom į vidų. Kažin 
ar turėsiu pakankamai smulkių sumokėti savo įnašą. - Ji čiauškėjo 
kaip mergytė. 

Atsidūrusi jaunesnės merginos draugėjė, Adelaidė visuomet 
taikydavosi prie tos jaunesnės, norėdama pabrėžti, kad nors jos ir 
ne vienmetės, bet šiaip ji niekuo ne prastesnė. 

— Nesvarbu. Aš ateisiu kitą sykį. 

— Taip, užsukite bet kada, ne tik su reikalu. Užsukite kad ir 
trumpam, gerai? 

— Aš jau kelios savaitės norėjau užeiti. 

— Tai reikėjo užeiti. Ar nenorčėtumėt apžiūrėti mano namų? 
Vienišam žmogui gan nuošali vieta, ar ne? Žmonės šneka, kad 
neįprasta tokiai jaunai moteriai kaip aš tvarkyti ūkį, bet man tai nė 
motais. Jei žinotumėt, kaip malonu užsirakinti nuosavas duris ir 
jausti, kad esi pati sau ponia, pritartumėt, jog dėl to nebaisu 
pagarsėti kaip keistuolei. Mano daržu rūpinasi misteris Springrou- 
vas, nuo plėšikų saugo šuva, o pasitaikančią gyvatę ar rupūžę 
sudoroja Džeinė. 

— Kaip smagu! Tai geriau negu gyventi mieste. 

— Daug geriau. Mieste aš pasidarau cinikė. 

Ši pastaba skaudžiai priminė Kiterėjai tokius pat Žodžius, 
kuriuos vieną vakarą Badmoute jai kalbėjo Edvardas. 

Mis Hinton atidarė duris ir palydėjo viešnią į mažą svetainę, iš 
kurios lango mylių mylias vėrėsi vietovės vaizdas. 

Netrukus misionierių reikalas buvo sutvarkytas, bet pokalbis 
užtruko. 

— Čia turbūt labai nejauku naktį! - tarė Kiterėja. - Ar jūs 
nebijote? 

— Iš pradžių bijojau trupučiuką. Bet pripratau prie vienatvės. Ir 
žinote, net baikštumą nugali logika. Kartais naktį sakau sau: „Jei 
nebūčiau niekam blogo nepadariusi moteris, dėl kurios nesiteptų 
rankų net labiausiai nusmurgusi šmėkla, tai manyčiau, kad kiek- 
vieną garsą, kurį girdžiu, skleidžia dvasios“. Eime, turite apžiūrėti 
visą mano namą. 

Kiterėja labai to troško. 

— Vis sakau „turite, turite“, lyg jūs būtumėt vaikas, - pridūrė 
Adelaidė. - Man kartą sakė, jog liepiamuosius žodžius vartoju dė] 
to, kad nuolat būnu viena. 

— Na, greičiausiai ta jūsų draugė teisi. 

Kiterėja pasakė „draugė“, nes taip jau įprasta tarp damų: jei 
nežinai, su kuo bendrauja pašnekovė, manyk, kad tik su moterimis, 
lygiai kaip ir katė vadinama kate, kol paaiškėja, jog tai katinas. 

Mis Hinton mįslingai nusijuokė. 

— Kartkartėm mane smagiai patraukia per dantį, tas tiesa, - tarč ji. 

„Patraukia per dantį“ — tai jau ne apie moterį: kas kitas gali 
traukti per dantį, jei ne vyras? Kiterėjos mintys po šių žodžių 
pasuko nauja vaga. 

— Tikriausiai brolis iš jūsų pasišaipo? — tarč jaunoji naivuolė. 

— Ne, - tiesiai atsakė mis Hinton. - Tai mano pažįstamas, toksai 
architektas. — Ji įsižiūrėjo pro langą. 

Moterys nuolat beždžioniauja. Nespėjo Kiterėjai dingtelėti, kad 
tas Žmogus — mylimasis, ir ji tapo antrąja mis Eldklif, tik buvo 
švelnesnė. 

— Tikriausiai tai mylimasis? - paklausė ji. 

Mis Hinton išdidžiai nusišypsojo išgirdusi tokį klausimą. Iš tušty- 
bės nedaugelis moterų, prikišus joms, kad turi gerbėją, ryžtasi 
paneigti kaltinimą, net jeigu jis visiškai neteisingas. O jeigu jis 
teisingas, apgailestaudamos žvelgia į žioplį, kuris viso labo tiktai 
įtaria. 

— Mis Hinton, jūs turbūt susižadėjusi ir ruošiatės ištekėti? — 
nusprendė Kiterėja. 

Adelaidė pritardama linktelėjo. 

— Taip, susižadėjusi, - atsakė. 

Žodis „susižadėjusi“ dar tebevirpėjo Kiterėjai ant lūpų, kai jo 
garsas — jos pačios ištartas garsas — priminė jai, kada ir kaip mis 
Eldklif jį pavartojo kvosdama ją pačią. Cia jai dingtelėjo mintis, 
nuo kurios darėsi silpna, nors kol kas tai tebuvo spėjimas: vis dėlto 
apie nieką daugiau Kiterėja galvoti nebegalėjo. Mis Hinton kal- 
bėjo Edvardo žodžiais apie miestus, be to, ji minėjo, kad misteris 
Springrouvas prižiūrįs jos daržą. Negali būti, kad tas vyriškis būtų 
Edvardas! Nejau mis Eldklif bus sumaniusi šitaip išketti aikštėn jos 
varžovę! 

— Ar greit ištekėsite? — pasiteiravo jinai santūriai, beveik abejin- 
gai, nors širdis spurdėjo. 

— Nelabai greitai, bet netrukus. 

— Aha! Greičiau kaip po trijų mėnesių? - klausinėjo Kiterėja. 

— Po dviejų. 

Kai kalba pakrypo Adelaidei pageidaujama linkme, žodžio pešti 
iš jos tikrai nereikėjo. 

— Niekam nepasakosit, jei aš jums kai ką parodysiu? - paklausė 
ji nekantriai ir paslaptingai. 

— Oi ne, niekam. Bet negi jis gyvena šioje parapijoje? 

— Ne. 

Vis tiek neaišku, Edvardas ar ne. 

— Koks jo vardas? - tiesiai pasiteiravo Kiterėja. Jos kvėpavimas 
padažnėjo, širdis ėmė daužytis, veidas čia raudo, čia balo, bet mis 
Hinton nematė jos veido. 

— O kaip jūs manot? - paklausė. 

— Džordžas? - tyčia pasakė Kiterėja, o širdį baisiai sopėjo. 

— Ne, - atsiliepė Adelaidė. - Bet pirma aš jums parodysiu jį, - ir 
Ji nusivedė Kiterėją į miegamąjį antrame aukšte. Tenai mažuose 
rčmeliuose ant tualetinio staliuko stovėjo Edvardo Springrouvo 
Portretas. 

— Tai jis, - tarė mis Hinton ir stojo tyla. 

— Jūs jį labai mylite? — sunkiai prabilo vargšė Kiterėja. 

— Taip, žinoma, - atsakė pašnekovė, bet tokiu tonu, lyg, ilgai 
Byvendama kaip pas Dievą užantyje, jau nebesuvoktų, kokia jai 
laimė nusišypsojo. - Jis mano pusbrolis, gimęs ir augęs šiame 
kaime. Susižadėjome dar mano tėvui gyvam esant, kai aš nebuvau 
tokia vieniša. Teturėjau vos dvidešimt metų ir buvau kur kas 
Bražesnė negu dabar. Turbūt suvokiate, kad vienas kitą kiaurai 
Matom. Kartkartėm aš jam išrėžiu pamokslą. 


107 


—- Kodėl? 

- Šiaip, juokais. Kartais jis paišdykauja - aišku, nerimtai, bet kur 
pamatęs nepraleidžia nė vieno dailaus veidelio. 

Įsidėdama į galvą, jog jis linkęs greit įsimylėti, - kad paskui 
galėtų graužtis, - Kiterėja plyštančia širdim paklausė: 

— Iš kur jūs žinote"? 

— Pati suprantat, kaip tokie dalykai pasiekia moterų ausis. Jis 
gyveno Badmoute, dirbo architekto padėjėju, ir aš išsiaiškinau, kad 
jaunutė naivuolė, gyvenusi kažkur ten, dienai ar dviem sudomino 
jį. Bet aš nė kiek nepavyduliauju - mūsų sužadėtuvės toks tikras 
dalykas, kad nei vienas, nei antras nebepavyduliaujam. Ir tai buvo 
tik lengvas flirtas — jam jinai buvo per kvaila. Jis mėgsta irstytis 
valtimi, todėl mielai su ja pasiirstė vakarą ar du. Įsivaizduoju, jie 
tauškė kas tik užėjo ant seilės — banalios kalbelės ir pramogos 
būdingos kurortams prie jūros. Nei vienas, nei antras nebuvo 
įsimylėjęs, O ji visą laiką girgsėjo kaip žąsis... 

Tai buvo paskutinis lašas. Kiterėja sužaibavo akimis ir prapliupo 
rydama ašaras: 

— Ji negirgsėjo! Ir tai nebuvo banalios kalbelės! Jis gudriai 
apgaudinėjo, 0 ji visiškai juo pasitikėjo - taip, tikrai! | 

Užgniaužtas jausmas tol plėtėsi jaunoje širdyje, kol jokia užtvan- 
ka nebegalėjo jo sulaikyti. Tą pačią akimirką, kai išsprūdo tie 
žodžiai, Kiterėja būtų viską atidavusi, kad galėtų juos susigrąžinti. 

— Tai jūs pažįstate ją... ar jį? — įtariai paklausė mis Hinton, 
krūptelėjusi dėl tokio įkarščio. 

Dabar abi varžovės visiškai supanašėjo: abiejų akys vėrė taip pat 
skvarbiai, lūpos taip pat virpėjo, mintis abiejų galvose sklandė 
tokia pat, kai jos susijaudinusios įtariai žvelgė viena į kitą. Kaip 
paprastai atsitinka moterims, pametusioms galvą dėl to paties 
vyriškio, išnyko Adelaidė ir Kiterėja, o liko dvi paklaikusios iš 
pavydo moterys. 

Kiterėja stvėrėsi jai pasiūlyto šiaudo, kad neišsiduotų. 

— Taip, pažįstu ją, - atsakė. 

— Ką gi, - tarė mis Hinton, - labai gailiuosi, jei su panieka 
kalbėdama apie jūsų draugę įžeidžiau jūsų jausmus, tačiau... 

— O, tai nesvarbu, - pareiškė Kiterėja, - visiškai nesvarbu, mis 
Hinton. Tačiau man jau metas eiti, dar turiu ir į kitas vietas užsukti: 
Ką gi, turiu eiti. 

Sutrikusi mis Hinton mandagiai palydėjo viešnią iki durų. Čia 
Kiterėja greitosiomis atsisveikino su ja ir per sodą nuskubėjo į 
kelią. 

Ji uoliai atlikinėjo pareigas, piktdžiugiškai mėgaudamasi savo 
kančia, kaip buvo įpratusi. Kita pavardė jos sąraše buvo misteris 
Springrouvas, ir ji pasuko į jo būstą - „Trijų žygūnų“ smuklę. 


3. NUO KETVIRTOS IKI PENKTOS 
VALANDOS POPIET 


Kerifordo kaimo nameliai stovėjo gana atokiai vienas nuo kito ir 
čia vienoje, čia kitoje kelio pusėje pro gudobelių ar ligustro gyvat- 
vores buvo matyti gausus daržų ir sodų derlius. Ankstyvieji obuo- 
liai buvo dar tik įpusėti skinti ir apsunkusius nuo vaisių medžius 
čia šen, čia ten purtė skynėjai. Švelnų į žolę krintančių obuolių 
pupsčjimą paįvairindavo garsus bumptelėjimas, kai kuris nors pa- 
klydėlis nukrisdavo ant tvoros, vištidės, pintinės, pašiūrės stogo ar 
palinkusios rinkėjo nugaros — dažniausiai vaikų, kurie šiaip gavę 
tokį smarkų smūgį apsiverktų, bet užgauti obuolių su šypsena 
dėjosi, kad tai vienas malonumas. 

„Trijų žygūnų“ smuklė, viduramžiškas pastatas su daugybe fron- 
tonų, suręstas iš medžio, tinko ir šiaudų, stovėjo prie pat kelio, 
beveik priešais šventorių, ir iš kairės pusės su gretimais namais jį 
jungė šiaudais dengti ūkiniai trobesiai. Tai buvo tipiška ir graži jau 
pračjusių laikų užeiga. Stovėdama prie vieno iš didžiausių šios 
Anglijos dalies vieškelių, kadaise ji regėjo ne mažiau malonių ir 
romantiškų kelionių pašto karietomis negu bet kuri kita šio krašto 
pusstotč. Geležinkelis, įsiurbęs visą eismo srautą, anksčiau plūdusį 
per kaimą ir pro senovinę smuklę, prispyrė tuščiom rankom likusį 
šeimininką, anksčiau auginusį tik kelias daržovių lysves už namo, 
mėginti sudurti galą su galu plėtojant žemdirbystę, jei norėjo 
Išsaugoti savo padėtį visuomenėje. Vėjais nuėjusius „Trijų žygūnų“ 
Smuklės turtus aiškiausiai ir liūdniausiai liudijo virš sodybos tvy- 
Tanti tyla ir gausybė prie namo prilipdytų pašiūrių. Kadaise ten 
būta arklidžių ir akmenimis grįstame kieme, kur anksčiau kasdien 
kaukšėdavo keturių dešimčių kinkyti ar iškinkyti vedamų arklių 
kanopos, dabar vešėjo žolė, o buvę tiesūs dabar apgriuvusių arkli- 
džių stogai įlinko didžiulėmis duobėmis, panašiomis į bedančio 
Šenio skruostus. 

Žaliame lauke už kito pastato galo augo dvi ar trys didžiulės 
plačiašakės guobos, prie kurių buvo pritvirtinta iškaba, vaizduo- 
janti tris vyrus, vadinamus žygūnais. Jie stovėjo greta, nesiskirdami 
vienas nuo kito nė per nago juodymą, medžio skaidulos ir lentų 
sujungimai švietėsi pro ploną dažų sluoksnį, pabrčžiantį jų figūras, 
kurias dar labiau darkė nuo surūdijusių vinių nuvarvėjusios raudo- 
nos dėmės. 

Po medžiais stovėjo sidro fabrikėlis ir spaudynė, o už krūmų 
trypinėjo pats misteris Springrouvas, jo samdiniai, parapijos zak- 
ristijonas, dar du ar trys vyrai, spaudėjai ir padieniai darbininkai, 
moteris su kūdikiu ant rankų, balandžių būrys, keletas berniūkščių 
su šiaudais burnose, bandančių, kai vyrai atsukdavo nugaras, gur- 
kštelėti saldžių sulčių, tekančių iš kubilo. 

Edvardas Springrouvas vyresnysis, šeimininkas, dabar greičiau 
fermeris, 0 porą mėnesių per metus - sidro gamintojas, buvo 
senosios kartos darbdavys, kuris pats dirbdavo su savo samdiniais. 
Dabar jis plūktuvu stropiai kimšo išspaudas į ašutinius krepšius, o 
jo samdinys Gedas Vydis kruopščiai papildydavo juos lopeta iš 
puskubilio. Sulčių nugraužta, lopeta spindėjo kaip sidabrinė ir 
nuolat švysčiodama pirmyn atgal gaudė besileidžiančios saulės 
spindulius, atmušdama juos žyrančiom šviesos žvaigždėm. 

Kai „Trijų žygūnų“ geriausios dienos amžinai nuėjo į užmarštį, 
misteris Springrouvas buvo dar jaunas, todėl smuklininko verslas 
jo gyvensenoje pėdsakų nepaliko. Jis, širdies gilumoje poetas, buvo 
šiurkštus, bet geras. Jo tvirtumą lėmė daugiau gyvenimo aplinky- 
bės negu prigimtis. Per daug geras, kad būtų taupus, vis dėlto jis 
nebuvo neišmintingas. Buvo romaus ir linksmo būdo, bet tai neap- 
saugojo nuo dažnų liūdesio priepuolių, o veido išraiška paprastai 
rodė jį esant išsiblaškiusį. Kaip ir Voltas Vitmenas, metams bėgant. 
jis jautė: 


Numatau aš per daug; tai reiškia daugiau, nei maniau.“ 


Jis mūvėjo blauzdines ir ryšėjo odinę prijuostę, o dirbo pasiraitojęs 
rankoves viršum alkūnių. Nuogos rankos, greičiau tvirtos ir mėsin- 
gos negu raumeningos, buvo išteptos sidru, aplipusios rudomis 
obuolių sėkliukėmis iš išspaudų, kurias jis dorojo. 
27 

Iš V. Vitmeno (1819-1892) eilėraščio „Iki pasimatymo“. 

Kitas garsus vyras buvo toks Ričardas Kriketas, parapijos zak- 
ristijonas, šioks toks padauža reumato sukama kairiąja ranka, 
valgantis ne daugiau už moterį. Visi kiti, valstiečiai saulėje įdegu- 
siais veidais, vilkėjo drobinius palaidinius, ant pečių išsiuvinčėtus 
čirvais ir būgnais, juosėjo juostomis per liemenį, o kita juosta buvo 
apsirišę dešinįjį riešą. 

— Ar jau matėte valdytoją, ponas Springrouvai? — paklausė 
zakristijonas. 

— Tik prabėgom, bet to pakako suvokti, kad jis čia neužsibus. 

— Kodėl gi? 

— Nepakęs, kad jam įsakinėtų užgaidi moteriškė — ne toks žmogus. 

- Ji gerai jam moka, - tarė spaudėjas, - o pinigas daro savo. 

— Aba, čia tai šventa teisybė, - pritarė zakristijonas. 

- Taip tai taip, kaimyne Kriketai, - tarė Springrouvas, bet ji 
įdūkusi parodys nagus ir viskas bus baigta... Taip, tokia jau ji yra, — 
tęsė nusprendęs atsikvėpti fermeris ir įbedė akis į nuriedėjusį obuolį. 

— Teisybė, - pritarė Gedas, taip pat nusprendęs pailsėti (tiesiog 
nuostabu, kaip mikliai samdinys suvokia, kad šeimininkas linkęs 
atsipūsti) ir mąsliai įsispoksojo į žemę po kojom. 

— Taip, ji tikrai tokia, - įsiterpė zakristijonas, purtydamas galvą 
kaip koks nelaimės pranašas. 

- Ji baisi pikčiurna, - tarė fermeris, - be to, dar ir užsispyrėlė: 
jeigu jau ką įsikalė į galvą, tai nieku gyvu nenusileis. Geriau kiaurą 
dieną spausti sultis iš laukinių obuolių nei gyventi su ja. 

- Ji tikrai bjauraus būdo, - atsakė zakristijonas, - nors man, kaip 
bažnyčios tarnui, nederėtų taip kalbėti. Bet šįkart ji neperlenks 
lazdos. 

Visi laukė, ką jis dar pasakys, lyg iš patirties žinotų, kad čia tik 
pradžia. 

Zakristijonas reikšmingai patylėjo, o paskui tarė: 

— Tarp jų kažkas yra: paminėsite mano žodį, kaimynai, tarp jų 
kažkas yra. 

— Tu rimtai kalbi? 

— Aš žinau. Jis atvyko praėjusį šeštadienį, ar ne? 

— Taip, tikrai, - pritarė Gedas Vydis, paėmė iš spaudyklės 
piltuvo obuolį, atsikando ir nuograužą įmetė atgal - bus sidrui. 

- Šeštadienį jis buvo bažnyčioje, - vėl prabilo zakristijonas. 

— Taip, buvo. 

- Ir ji nenuleido nuo jo akių per visas pamaldas, o veidas be 
paliovos čia raudo, čia balo. 

Misteris Springrouvas linktelėjo ir priėjo prie spaustuvo. 

- Tai va, - tęsė zakristijonas, - o juk ji ne iš tų moterų, kurios 
kaip pakliūva atmarma pamaldas. Oi ne, paprastai ji atsakinėja 
taip pat teisingai kaip ir aš. 

Misteris Springrouvas vėl linktelėjo ir pasuko spaustuvo varžtą, 
Gedžio padedamas iš kitos pusės. Abiejų spaudėjų veidai rodė, kad 
jei mis Eldklif atsakinėja bažnyčioje taip pat teisingai kaip zakris- 
tijonas, vadinasi, ji iš tikrųjų atsakinėja teisingai. 

— Taigi atsakinėja per mišias taip pat teisingai kaip aš, - pakar- 
tojo zakristijonas. — Bet praėjusį šeštadienį, kai mes pasiekėm 
dešimtą įsakymą, ji pareiškia: „Palenk mūsų širdis laikytis šio 
įsakymo“, kai visa bažnyčia griaudžia: „Įsakymų mūsų širdyse, 
meldžiame tave“. Jos akys buvo įsmeigtos į jį, ji visiškai užmiršo, 
kur esanti. „... širdis laikytis šio įsakymo“, - sako ji. Tą akimirką iš 
jos bebuvo likusios tik akys - nieko daugiau. Galėjai jai penkias- 
dešimt kartų dudenti: „Įsakymų mūsų širdyse, meldžiame tave“, - 
ji net nebūtų pastebėjusi. Ji myli tą vyrą, galvą dedu. 

— Tada ji didesnė kopūstgalvė, negu aš maniau, - tarė misteris 
Springrouvas. - Ji juk jam į motinas tinka. 

— Dar bus rietenų tarp jos ir tos jaunos garbanės, pamatysit. Ji 
nerizikuos, kad tas dailus veidelis nuolat šmėkščiotų šalia. 

— Zakristijone Kriketai, man regis, kad jūs apie visus viską 
žinote, - tarė Gedas. 

— Tiesą sakant, brolau, - kukliai atsiliepė zakristijonas, - kai ką 
žinau. Šis tas pasiekia mano ausis. 

— Ir aš Žinau iš kur. 

— Na? 

— Iš savo žmonelės. Smagi moteriškė, tik nepamanyk ko blogo. 

— Tikrai, ir laiminga. Tik pažiūrėk, kokius vyrus ji buvo iškir- 
tusi - laimink ją, Dieve! 

— Stebiuosi, kaip tu patekai trečias į sąrašą, zakristijone Kri- 
ketai, - smigtelėjo misteris Springrouvas. 

- Žinote, aš dažnai irgi stebiuosi. Tikrai, santuoka prasideda 
„didžiai mylimu“, o baigiasi „nuostaba“, anot maldaknygės“. Bet 
28 

Žr. santuokos įžadų formuluotę anglikonų maldaknygėje. 

ką aš galėjau padaryti, ponas Springrouvai? Taip jau buvo lemta. 
Atsimenu, ką pasakė tavo vargšė Žmonikė, kai aš vedžiau. „Ak, 
ponas Kriketai, - sako ji, - ta moteris netrukus nuvarys tave į kapus 
kaip ir anuodu. Se stiklą romo, nes kitais metais tokiu laiku tavo 
vargano veido jau nebematysiu“. Aš maktelėjau romą, atėjau kitais 
metais ir sakau: „Misis Springrowv, pernai jūs man davėt romo, nes 
turėjau mirti, bet štai aš dar gyvas, kaip matot“. - „Gerai sumanyta, 
zakristijone. Štai tau du stiklai“, - sako į ji. „Dėkui, mem“, - tariau 
aš ir nugurgiau romą. Velniai criebtų mano senus kaulus, kitais 
metais, pamaniau, vėl užeisiu ir gausiu tris. Ir užėjau. Bet ji nedavė 
man nė lašo. „Ne, zakristijone, - sako, - tu per daug tvirtas, kad 
moteris tavęs gailėtųsi“. Ak, vargšė, tai buvo tikra tiesa: štai aš, 
turėjęs numirti, tebesu EyVas ir sveikas kaip ridikas, 0 ji trūnija 
kape. 

- Matydamas juos išmiršiani aš maniau, kad toks jau tavo 
žmonos likimas - neturėti gyvo vyro, - tarė Gedas. 

— Pasakei nei į tvorą, nei į mietą. Gal ir toks jos likimas, bet ji 
užsispyrė turėti vyrą, ir turės. Likimas - niekis prieš moters intri- 
gas! 

— Tada belieka manyti, kad likimas - vyriškos giminės, kaip ir 
mes, Viešpats ir visi angelai aukštybėse, - pasakė Gedas pakelda- 
mas akis į dangų. 

— Ei! Štai ateina ta jauna mergina, apie kurią mes ką tik šne- 
kėjom, - staiga įsiterpė vienas iš spaudėjų. - Ji suka čia, kaip mane 
gyvą matot! 

Abu spaudėjai sustoję įsistebeilijo į Kiterėją, lyg ji būtų į uostą 
sukantis laivas, ir spaudyklė kone sustojo. 

— Mano supratimu, galva ir pečiai labai dailiai nulipdyti, — 
pareiškė zakristijonas. - Garbanos žvilga, o ir turi jinai jų nemažai. 

— Jaunai moteriai labiausiai atleistinas didžiavimasis savo plau- 
kais, — tarė misteris Springrouvas. 

— Mielas žmogau! Sitos mergiotės didžiavimasis nė skatiko ne- 
Vertas. Galvą guldau, kad nors ir kokia daili jos figūrėlė, bet yra 
tikra pliknugarė. 

— Na, zakristijone Kriketai, pirmiausia ji mergina, o tik paskui 
kambarinė, — riteriškai pareiškė misteris Springrouvas. 

— O, -atsakė bažnyčios tarnas, - aš nieko blogo nemanau, tikrai. 


Net Sju, kaminkrėčio dukra, 
Kaip man kai kas pasakė, 

Nors batų, kojinių nėra 
Kuodu patraukia akį. 


Kiterėja gerokai sutriko pastebėjusi, kad dėl jos pamažu nuščiuvo 
spaudyklė, ir dar labiau sušidrovėjo pamačiusi, kad visų sidro 
gamintojų akys įsmeigtos į ją - išskyrus misterio Springrouvo, kuris 
iš prigimties buvo taktiškas. Ji prisiartino prie pievelės, bet užuot 
ėjusi toliau, neryžtingai sustojo. 

Misteris Springrouvas pastebėjo jos sumišimą, bet kai ji pamatė 
artėjant jį, orų, besivalantį rankas į prikyštę, sumišimas išsisklaidė. 

- Žinau, ko jus atsiuntė, panelyte, - tarė jis, - ir džiaugiuosi jus 
matydamas bei galėdamas pasitarnauti. Eisiu vidun. 

— Jei jūs užsiėmęs, galiu minutėlę kitą ir palaukti, — pasakė 
Kiterėja. 

— Na, jeigu jūs iš tikrųjų neskubat, mes dar išspausime paskutinę 
krūvą. 

— Nė kiek neskubu. Man patinka į jus žiūrėti. 

— Dabar spaudžiam tiktai ankstyvuosius, — beveik atsiprašinėjo 
fermeris, mat dėl jo sidro turi laukti ši dailiai apsitaisiusi 
moteris. — Jie pajuos kaip suodžiai, jei laikysime, kol prinoks 
vėlyvieji. - Kalbėdamas jis grįžo prie spaudyklės, Kiterėja ėjo 
šalia. - Tiesą sakant, šiek tiek susivėlinau, - tęsė imdamas už 
rankenėlės, išjudinančios sraigtą, ir modamas vyrams prieiti 
arčiau. - Mat mano sūnus Edvardas žadėjo parvažiuoti šiandien, 
taigi ruošiausi jį sutikti, bet vietoj jo ateina laiškas: „Londonas, 
rugsėjo aštuonioliktoji. Mielas tėve...“— pradeda jis ir toliau pra- 
neša, kad negalįs parvažiuoti. Tai mane šiek tiek išmušė iš vėžių. 

- Žinoma, - pritarė Kiterėja. 

— Jis turbūt turi tarnybą? — priėjęs paklausė zakristijonas. 

— Neturi, bėdžius, neturi. Juk žinot, kad bandė gauti vietą čia, 
bet nepavyko. Nežinau, kaip ten buvo, bet jis valdytoju kažkodč! 
netiko. Nagi, vyrai, stojam į eilę. 

Springrouvas, zakristijonas, spaudėjai ir Gedas - visi išsirikiavo 
už sraigto rankenos ir kaip kareiviai ėmė Žygiuoti ratu. 

— Sprendžiant iš išvaizdos, vyrukas, kurį pasamdė senoji nusly- 
dėlė, ne iš tų, kuriuos gali plakti liežuviais nebaudžiamas, - išpošk!- 
no zakristijonas Kriketas. 

— Nudžiovęs arklį, jisai būtų smerkiamas ne daugiau kaip kitas 
tik pažvelgęs į tą arklį per tvorą, - tarė vienas iš spaudėjų. 

— Ką gi, dabar jis čia valdytojas ir ponas, kas jau taip tai taip. 

— Mano Tedas irgi būtų buvęs ponas, - pasakė fermeris. 

— Teisybė, būtų buvęs. 

— Prisižadėjau išmokslinti Tedą, net jei tektų paskutines kelnes 
nusimauti, ir būčiau tai padaręs. 

— Taip taip, jūs būtumėte tai padaręs, - iškilmingai pritarė 
pagalbininkai. 

- Betjis iš prigimties buvo linkęs į knygas ir brėžinius, tai mokslai 
nedaug kainavo. Galų gale moteriškės sumanė apvesdinti jį su 
pussesere. 

— Kada vestuvės, ponas Springrouvai? 

— Neaišku, bet manau, kad greit. Matot, Edvardas gali dirbti 
beveik viską ir vis dėlto neįstengtų išlaikyti šeimos. Kartais pama- 
nau, ar ne geriau būtų buvę jį pasilikus čia, ir velniop visas profe- 
sijas. Bet jo galva buvo pramušta brėžiniais. 

Jis numetė rankeną į gyvatvorę ir atsisuko į viešnią. 

— Na, panelyte, galime eiti vidun. 

Gedas Vydis kritiškai nužvelgė Kiterėją, nueinančią su fermeriu. 

— Iš kalbos sprendžiant, mokėsi ji ne mūsų grafystėje, - ištarė 
pusbalsiu. 

— Geležinkeliai jus paliko nuošaliai, - tarė Kiterėja Springrou- 
vui, kai jie atsidūrė viduje. 

Išskyrus nupeipusias muses, kurios jau nė žmogaus nebesibaikš- 
tė, namuose nebuvo nė gyvos dvasios. Regis, niekas nebuvo įkėlęs 
čia kojos nuo to laiko, kai paskutinis keleivis įsėdo į paskutinį pro 
šalį važiuojantį diližaną. 

— Taip, smuklė ir aš pats atrodom beveik iškasenos, - atsakė 
fermeris, nužvelgęs kambarį, o paskui ir save. 

— Oi, misteri Springrouvai, — staiga atsikvošėjo Kiterėja, - aš 
labai dėkinga jums, kad rekomendavote mane mis Eldklif. - Ji 
Pajuto seniokui palankumą, nes šis buvo gero būdo, kaip ir jos 
tčvas. 

— Rekomendavau? Nieko panašaus, mis. Tedas... tai mano sū- 
nus... Tedas pasakė, kad jo draugas, irgi braižytojas, turiseserį, kuri 
Norėtų kaip nors manytis gyvenime, tai aš ir užsiminiau ekonomei, 
Štai ir viskas. O, kaip aš pasiilgstu sūnaus. 

Ji stovėjo nugara į langą, kad jis nepastebėtų, kaip kaista jos 
Skruostai. 

— Taip, - toliau kalbėjo jis, - man labai neramu dėl jo. Žinote, 
atrodo, kad jis netinka gyventi mieste, ir kartais labai keistai apic 
tai šneka. Gal jam bus geriau, kai ves Adelaidę. 

Ji jautėsi kaip ligonis, kuriam išmušė paskutinė valanda. 

— Viskas priklauso nuo to, ar jis ją myli, - tarė nedrąsiai. 

— Mylėjo, nors dabar to taip aiškiai neberodo, juk nebe jauniklis, 
Matote, jau pračjo keleri metai nuo jų pirmojo pasivaikščiojimo 
kartu. Ji irgi nebe tokia, kokia buvo, kai jis pradėjo ją merginti. 

— O kokia, sere? 

— O, dabarji daug protingesnė. Kai jis rašydavo jai, ji atslinkdavo 
taku tarp gyvatvorių, žvilgtelėjusi per petį čiupdavo laišką, perskai- 
tydavo kelis žodžius ir susimąsčiusi stovėdavo žiūrėdama į kalvas 
ir nieko nematydama. Paskui užkukuodavo gegutė —- ir laiškas 
išslysdavo iš rankų, ji sudrebėdavo išsigandusi menko paukštelio ir 
parausdavo greičiau, nei spėtum ištarti „parausk“. 

Jis atėjo su pinigais ir įdėjo juos Kiterėjai į delną. Vis dar 
mąstydamas apie Edvardą, išsiblaškęs suėmė jos pirščiukus ir nuo- 
širdžiai tarė: 

— Retai sutinku moterį, su kuria išdrįsčiau kalbėti apie savo 
nerimą dėl Edvardo, kaip kalbu su jumis, mis Grėj. Kartais bijau, 
kad jis niekada neprasikurs, kad mirs vargšas ir paniekintas, pa- 
laužtos dvasios, skaudžiai jausdamas, kad jį nurungė žmonės, kur 
kas kvailesni už jį, nes jis buvo per daug įžvalgus - nesitenkino tuo, 
kas pakliuvo, visur troško tobulybės, o paskui viskuo pasibjaurėjo, 
nes tobulybės nėra. Nesigailėsiu matydamas jį vedusį, nes tai 
galbūt nuramins jį ir išeis jam į naudą... Taip, tikėsimės, kad 
viskas bus gerai. 

Jis paleido jos ranką ir palydėjo iki durų sakydamas: 

— Jei jums kada pasitaikytų eiti pro šalį, seniokas būtų laimingas, 
galėdamas su jumis pasikalbėti, mis Grėj. Sudiev... Žiū, kyla audra, 
skubinkitės namo. O gal man jus palydėti? 

— Ne, dėkui, misteri Springrouvai, sudiev, - tyliai ištarė ji II 
nuskubėjo tolyn. Ją tebegraužė mintis, kad Edvardas tik žaidė jos 
meile. 


4. NUO PENKTOS IKI ŠEŠTOS VALANDOS POPIET 
Ji priėjo medžių guotą, taip tankiai apklčtusį kelią, kad šis buvo 
panašus į triušio olą, ir netrukus pasiekė šoninius vartus į parką 
Debesys kaupėsi greičiau, negu fermeris buvo numatęs, avys sek“ 


116 


jos pėdomis ir padrikai skundėsi. Mėlynai pilki šešėliai kaip pran- 
cūzų modernistų paveiksluose“ teikė paslaptingumo nuošalioms ir 
tamsioms alėjos vietoms ir gniaužė kvapą. Jai dar neperėjus nė 
pusės parko, garsiai nugriaudėjo perkūnas. 

Kelias, kuriuo ji ėjo, vedė pro pat senąją sodybą. Oras buvo 
visiškai ramus ir po kiekvieno tylaus perkūno nugrumėjimo ji vėl 
išgirsdavo krioklio šniokštimą ir variklio girgždesį netoliese tarp 
krūmų. Skubinosi toliau, vis labiau bijodama tamsos ir artėjančios 
audros, kol prieš akis staiga iškilo senasis dvaras, keistai boluojan- 
tis tamsios lapijos ir dangaus fone. 

Ant laiptų, besileidžiančių nuo verandos iki parko, stovėjo vy- 
riškis. Jis atrodė baisiai didelis, iš dalies dėl to, kad taip ir buvo, iš 
dalies dėl to, kad stovėjo aukščiau. Tamsi figūra sunertomis už 
nugaros rankomis žvelgė į dangų. 

Kiterėjai reikėjo eiti pro pat jį. Jai tas taip nepatiko, kad jau 
ketino užlindusi už medžių pasukti iš kelio ir vėl grįžti alėjon tik 
pračjusi senąją sodybą, bet jis jau spėjo ją pamatyti, ir ji mecha- 
niškai Žingsniavo toliau, nesąmoningai slėpdama veidą, nudūrusi 
akis į žemę. 

Ji nepakėlė akių, kol nepastebėjo kito keliuko, atsišakojančio į 
dešinę nuo tako, kuriuo dabar ėjo. Tas vedė prie laiptų į senąjį 
dvarą. „Dabar aš einu tiesiai į jį, - tarė sau Kiterėja, — ir jis 
neatitraukia nuo manęs akių“. 

Tą pačią akimirką aiškus vyriškas balsas paklausė: 

- Jūs nebijote? 

Iš nuogąsčio jai pasirodė, kad jis teiraujasi, ar nebijanti jo. 

— N-ne, - sumikčiojo ji. 

Jis, regis, suprato, ką ji galvoja. 

— Audros, - pasakė, - ne manęs. 

Turėjo į jį atsigręžti. 

— Tikriausiai lis, - ištarė ji, nes reikėjo ką nors sakyti. 

Jis neįstengė nuslėpti esąs nustebintas ir sužavėtas jos veido ir 
laikysenos. 
„ -Galirnepradės lyti, - mandagiai atsakė, - kol pasieksite dvarą, 
Jeigu jūs ten einate? 

— Taip, ten. 

— Gal jus palydėti? Tarp medžių labai nejauku. 
29 


Veikiausiai turimi omeny E. Manė ir Ž. D. G. Kurbė: 

— Ne. - Bijodama, kad jis toks mandagus dėl to, jog mano ją 
esant kur kas aukštesnio luomo negu yra iš tikrųjų, ji pridūrė: — 
Aš mis Eldklif kompanionė. Nebijau eiti viena. 

- O, mis Eldklif kompanionė? Tai gal būtumėt maloni ir per- 
duotumėt jai mano įnašą? Siandien popiet ji kažką buvo atsiuntusį 
dėl aukų savo draugijai, bet aš buvau išėjęs. Aišku, aukosiu, jei tik 
ji nori. Aš labai domiuosi šia draugija. 

— Mis Eldklif nudžiugs tai išgirdusi. 

— Gerai, palaukit... kokia tai, anot jos, draugija? Bijau, kad 
kišenėj neturiu užtektinai pinigų, o būtų malonu jai praktiškai 
įrodyti savo gerus norus. Paimsiu pinigus ir tuoj pat grįšiu. 

Jis įėjo į namus ir iš tikrųjų grįžo tuoj pat. 

— Prašom, - maloniai ištarė. 

Ji ištiesė ranką. Dėdamas pinigus, jis švelniai perbraukė per jos 
ranką. Ji nusistebėjo, ko gi jam reikėjo liesti jos pirštus. 

- Vis dėlto atrodo, - tarė jis, - kad jau lyja, ir jūs permirksite 
kiaurai, kol pasieksite dvarą. Stai pažiūrėkit. 

Jis parodė į apskritą šlapią nasturtos lapo dydžio dėmę, staiga 
ištiškusią ant balto laiptelio. 

— Geriau užeikite į verandą. Dar ne naktis, tik apsiniaukę, todėl 
atrodo, kad metas vėlus. 

Dideli lietaus lašai, lydimi šakotų žaibo tvyksnių ir griaudinčio 
perkūno, norom nenorom prispyrė ją pasilikti. Ji užlipo laiptais, 
atsistojo verandoje šalia jo ir pirmą kartą žvilgtelėjo į jį, kol abu 
tylėdami laukė. 

Tai buvo nepaprastai gražus vyras, dailiai nuaugęs ir puikiai 
apsirengęs, kuriam iki trisdešimties trūko kokių dvejų ar trejų 
metų. Stulbino nuostabi, veik nežemiškai vaiski veido oda, kurios 
švelnumo ir puikios spalvos nedarkė jokia dėmelė, joks taškelis. Be 
to, jo kakta buvo lygi ir plati, antakiai tiesūs ir vešlūs, akys skvarbios 
ir aiškios. Jų Žvilgsnis rodė, kad šis vyras lengvai riepasiduos, kad 
jis nieku gyvu nesitaikstys su aplinkybėmis vien dėl to, jog taip jau, 
regis, lemta, kad jis priešinsis lemčiai su kerštingu teomachisto“ 
ryžtu. Ir akys, ir kakta taip aiškiai rodė skvarbų protą, kad tai jaU 
būtų buvę nemalonu, jei ne lūpos. Jos buvo nuostabiai putnios II 
viliojančios, švelniai išlenktos, kaip moters, sodraus rubino rau- 
donio, aiškiai liudijančios, kad moters grožiui širdis neabejinga — 
30) 

Teomachistas - žmogus, kuris priešinasi Dievo valiai. 

ir kad jai pažaboti gali prireikti visų proto galių, kuriomis jis, kaip 
anksčiau minėta, buvo apdovanotas. 

Jo manieros buvo veikiau elegantiškos negu geros, kalba išdai- 
linta ir nesuvaržyta. 

Jų pokalbis, nutrauktas perkūno trenksmo, neatsinaujino kokią 
minutę ar dvi. Per tą laiką abu klausėsi tylaus krioklio šniokštimo, 
kurį vis labiau stelbė smarkėjantis lietus, pliaupiantis ant medžių 
ir žolės. Apžiūrėjusi jį, Kiterėja kurį laiką nusisukusi žvelgė į 
alėją ir staiga dėbtelėjusi per petį išvydo, kad jis neatitraukia 
akių nuo jos. 

Šią akimirką, kadangi veranda buvo siaurutė, jų rūbai susilietė 
ir nebeatsiskyrė. 

Vyrui drabužiai yra neesminis dalykas, bet moteriai apdaras yra 
kūno dalis. Net nematydama, kaip siūbuoja jos rūbas, moteris 
jaučia jį; O juk vyras niekada nenumano, kaip pasisuka jo švarko 
skvernai. Siek tiek perdedant galima pasakyti, kad moters apdaras 
geba jausti. Suglamžykite raukinį ar apsiuvą bent Ultima Thule“, ir 
jai suskaus, lyg būtumėt įgnybęs. Gležnais čiuptuvėliais pasišiaušusi 
kiekviena, net pati menkiausia, klostė. Prisilieskite viršutinio rauki- 
nio - ir moteris pajus, užminkite apatinį - ir ji krūptelės dar jums 
nespėjus to padaryti. 

Tad susilietę rūbai, kurie nieko nereiškė Menstonui, Kiterėją 
sujaudino, tuo labiau kad jis jai pasirodė paslaptingas nepažįsta- 
masis. Ji žiūrėjo, kaip šėlsta audra, tačiau vis dar jautė jį. Pagaliau, 
kad išvengtų šio pojūčio, atsitraukė, nors dėl to turėjo atsistoti 
lietuje. 

- Žiūrėkite, ant jūsų lyja, - tarė jis. - Eikšekite į vidų. 

Kiterėja delsė. 

- Saugumą užtikrinu, - juokdamasis pridūrė ir atlapojo duris. — 
Pamatysite, koks aš netvarkingas — dėžių dėžės, baldai, šiaudai, 
Indai, viskas suversta kaip pakliuvo. Kažkur buto gilumoje tarnaitė 
Pradėjo tvarkyti... Turbūt žinote, Koks namo vidus? 

— Niekad nesu buvusi viduje. 

— Tada eime. Žiūrėkit, štai čia iškirstos durys, čia pastatyta 


Pertvara, skirianti senąją salę perpus, vienoje dalyje dabar mano 
3 . 


Ultima Thule (Iot.) - toliausia riba. Tulė senovėje buvo laikoma pačia 
"auriausia gyvenamojo pasaulio vieta. 

svetainė; ten padarytos tinkuotos lubos, paslepiant senąjį raižyto 
riešutmedžio stogą, nes jis buvo per aukštai ir aš būčiau šalęs. 
Matote, ankstesnioji salė buvo atvira iki pat viršaus, nes čia dvari- 
ninkas ir jo valdiniai susirinkę linksmindavosi, nušviesti milži- 
niškos liepsnos, degusios tame didžiuliame židinyje, dabar 
susiaurintame iki menkos man skirtos krosnelės, nors senosios 
apybraižos dar matyti. Aš beveik norėčiau, kad jį būtų palikę, koks 
buvo. 

— Romantiškiau ir nepatogiau. 

— Būtent taip. Ką gi, galbūt šis noras nėra labai didelis. Pamaty- 
site, kaip viskas suvelta, pakavimo dėžės ir kiti daiktai. Vienintelis 
jau išpakuotas dekoratyvinis baldas štai šis. 

— Vargonai? 

— Taip, vargonai. Pasidariau juos pats, išskyrus vamzdžius. Šią 
popietę atidariau dėžę norėdamas kiek apsiraminti. Jie nelabai 
dideli, bet privačiam namui pakanka. Jūs turbūt grojate? 

— Pianinu. Prie vargonų esu visiškai nepratusi. 

— Greitai pajustumėt vargonų skonį ir atprastumėt nuo pianino. 
Tačiau tai nesvarbu. Pianinas ne kažin koks instrumentas. 

— Dabar madinga taip sakyti. Aš manau, kad jis pakankamai 
geras. 

— Nelabai protinga laikyti daiktus „pakankamai gerais“. 

— Taip... taip. Aš tik norėjau pasakyti, kad žmonės niekina pia- 
ninus paprastai tik dėl to, kad taip įprasta, vien dėl mados, nes kiti 
tai pasakė pirma jų, 0 jie patys per daug neįsiklausė. 

Staiga Kiterėja išraudo suvokusi, kaip šiurkščiai atsikirto, steng- 
damasi paaiškinti savo požiūrį. Jis kilniai parodė žvilgsniu, kad nC 
kiek neužsigavęs dėl jos nusišnekėjimo, jei taip galima tatai pava- 
dinti, ir šitoks atlaidumas suteikė jam erzinantį dvasinį pranašumą. 

— Aš groju tik savo malonumui, - tarė jis. - Niekur specialiai 
nesimokiau. Išmanau tiek, kiek pats išmokau. 

Perkūnas, žaibas ir lietus baisingai sustiprėjo. Debesys, iš kurių 
krito ir krito ugnies ietys, šakės, zigzagai ir kamuoliai, regėjos, kybo 
vos per šimtą jardų virš jų galvų ir kartkartėm blyksnis ar trenksmas 
pertraukdavo valdytojo šneką. Jis priėjo prie vargonų griaudžian! 
perkūnui, kuris, regis, purtė senąjį namą nuo pamatų iki kamino. 

— Negi jūs dabar grosit? - susirūpino Kiterėja. 

— Grosiu. Kodėl gi ne dabar? - atsakė jis. - Namo jūs negalit eiti, 
„ai kodėl mums nepasilinksminus, jei sutiksite atsisėsti ant šios 
dėžės. Tos kelios kėdės, kurias išpakavau, yra kitam kambary. 

Nelaukdamas, kol ji atsisės, jis atsisuko į vargonus ir pradėjo 
improvizuoti melodiją, kuri atskleidė tokią išraiškos įvairovę, ko- 
kią tik galima išgauti iš tokio instrumento. Netrukus liovėsi ir 
pradėjo ieškoti gaidų sąsiuvinio. 

— Koks nuostabus blyksnis! - tarė jis, kai žaibas vėl nušvito lange, 
kuris, pritaikytas senosios salės proporcijoms, buvo gerokai per 
didelis dabartiniam kambariui. Perkūnas trenkė vėl. Kiterėja, nors 
ir pykdama ant savęs, vis dėlto išsigando — ne tik audros, bet ir 
visuotinio antgamtiško paslaptingumo, kuris supo ją čia. 

— Norėčiau, kad... žaibas taip nerčžtų akių. Kaip manote, tai ilgai 
truks? - baikščiai paklausė ji. 

— Negali ilgai trukti, - sumurmėjo jis neatsisukdamas, o pirštai 
vėl perbėgo klavišais. - Bet tai niekis, - tęsė staiga nustojęs groti ir 
žvelgdamas į ją. - Žaibas atrodo ryškesnis dėl to, kad šešėlis po 
medžiais toks juodas. Nesirūpinkite. Dabar pažiūrėkite į mane - 
žiūrėkite man į veidą, dabar. 

Jis pasisuko į langą, įdėmiai žvelgdamas į dangų tamsiomis 
išraiškingomis akimis. Ji klusniai padarė ko prašoma ir pažvelgė į 
tą rafinuotai gražų veidą. 

Sužaibavo, bet jis nekrūptelėjo ir nesumirksėjo, Žiūrėjo ryžtin- 
gai, kaip ir pirma. 

— Tai va, - tarė atsisukdamas į ją, - į žaibą reikia Žiūrėti šitaip. 

— Oi, jis galėjo jus apakinti! - šūktelėjo Kiterėja. 

- Nesąmonė, tik ne šitoks žaibas — nebūčiau į jį spoksojęs, jei 
būtų pavojinga. Čia tik amalas. Gal dar jums ką pagroti? Gal ką 
nors iš oratorijos? 

— Ne, dėkui, nenoriu klausytis, kai šitaip griaudžia. 

Bet jis pradėjo groti nekreipdamas dėmesio į jos atsakymą, ir ji 
vėl stovėjo nejudėdama, žavėdamasi nepaprastu jo abejingumu 
tam, kas dedasi aplinkui, - tai rodė visiškas atsidėjimas muzikai. 

— Kodėl jūs grojate tokią liūdną muziką? —- paklausė Kiterėja, 
jam sustojus. 

- Hm... turbūt todėl, kad mėgstu ją, - nerūpestingai atsakč 
Jis. — Argi jūsų niekad netraukia liūdni įspūdžiai? 

— Taip, kartais. 

— Kai nerimas kamuoja... 

— Taip. 


121 


— Tai kodėl man negalima, jeigu neramu? 

— Jums neramu? 

— Man neramu. - Jis tai ištarė mąsliai ir šiurkščiai, taip šiurkščiai, 
kad ji daugiau nebeklausinėjo. 

Dabar jis grojo dar išraiškingiau. Kiterėja niekad nebuvo gir- 
dėjusi muzikos, skambančios viso orkestro jėga, ir vargonų balsai, 
vis įspūdingiau aidintys nedideliame kambaryje, grumiantis blyks- 
niams ir garsams lauke, sujaudino ją be galo, kaip nebūtų galėję 
sujaudinti paprasti akordai, kad ir kokia patyrusi būtų juos išgau- 
nanti ranka. Variacijos - čia garsios, čia tylios, paprastos, sudėtin- 
gos, paslaptingos, jaudinančios, didingos, veržlios, prislopintos, 
kiekvienas periodas ryškus ir vis dėlto pereinantis į kitą grakščiai, 
lengvai ir sklandžiai - visa tai sukrėtė ir traukė ją, kaip kliokiantis 
upokšnis purto ir traukia savęsp krintantį šešėlį. Muzikos galia 
atsiskleidė jai ne kūrinio tema, o tuo, kad išplėtojo jos gyvenimo ir 
sielos poemą, supainiojo jos poelgius bei ketinimus ir palenkė jos 
širdį. 

Muzika paveikė jos jausmus keistajam vyriškiui - naujas melo- 
dijas lydėjo naujos mintys, kankinančios ir audrinančios. Baisingas 
žaibo tvykstelčjimas ir perkūnas visai pribaigė. Ji pajuto, kad ne- 
sąmoningai traukiasi šalin, išplėtusi akis, pravirom lūpom. 

Jis pažvelgė į ją ir suvokė jos jausmus, pabrėžiančius jos iš- 
raiškingo veido dvasingumą. Ji buvo taip susijaudinusi, kad moters 
instinktas slėptis jau nebeįstengė nuslopinti noro kalbėti - jis tai 
pamatė. Prikišęs savo gražų veidą prie jos ausies, beveik liesdamas 
ją lūpomis, jis sukuždėjo nesiliaudamas groti: ' 

— Jums labai patinka šis kūrinys? 

— Iš tikrųjų labai, - atsakė ji. 

— Mačiau, kaip jis sujaudino jus. Nurašysiu gaidas. 

— Labai dėkui. 

— Aš jums rytoj atnešiu į dvarą. Ko turėčiau teirautis? 

— O, ne manęs. Neneškit, - skubiai sušneko ji. - Aš to ne- 
norėčiau. 

— Tai tada rytoj vakare septintą valandą ar kiek po septynių aš 
eisiu namo pro krioklį. Galėčiau gaidas jums ten ramiai atiduoti, 
man bus malonu, kad jūs jas turėsit. Grodamas „Pastoralinę sim- 
foniją““, jis perėjo iš vienos tonacijos į kitą - ir vis žvelgė jai į akis. 

Veikiausiai iš Hendelio „Mesijo“ ar galbūt Bethoveno 6-oji (pastoralinė) 
simfonija. 

— Gerai, - sutiko ji, kad išvengtų to žvilgsnio. 

Audra jau taip nebeščlo, o po kokių dešimties minučių dangus 
beveik nusigiedrijo, debesis vakarų horizonte nušvietė besilei- 
džianti saulė. 

Kiterėja lengviau atsiduso ir susiruošė eiti. Ją apėmė slegiantis 
jausmas, kad užsibuvimas senajame dvare ir naujai užmegzta pa- 
žintis nežada nieko gero. Kaip kvaila įsiaudrinti ir atsiverti dėl 
kažkokio svetimo Žmogaus gudrybių! 

— Leiskite man pačįjėti su jumis, - tarė jis lydėdamas ją iki durų 
ir savo elgesiu aiškiai rodydamas, kaip jinai jam patikusi. Jo sukel- 
tas įspūdis išnyko su muzikos garsais, ir ji atsuko jam nugarą. 

- Ar galiu pačjėti sykiu? - pakartojo jis. 

— Ne, ne. Cia netoli, nė ketvirčio mylios nebus... tikrai neverta, 
ačiū, — tyliai pasakė ji ir palinkėjusi jam labos nakties, vengdama 
jo žvilgsnio, nulipo laiptais, palikusi jį stovėti prie durų. 

Jai neišėjo iš galvos, kaip tam vyrui pavyko ją apžavėti. Prisiminė 
tik tiek, kaip sėdėjo priešais jį netekusi žado. Ėjo kaip supančiota, 
-nes jautė, kad jis nenuleidžia nuo jos žvilgsnio, kol pasiekė daubą 
ties kriokliu ir užkopusi į kalvą dingo už nusvirusių medžių šakų. 


5. NUO ŠEŠTOS IKI SEPTINTOS VALANDOS POPIET 


Šlapias švytintis kelias akinamai spigino jai į akis grasiu žvilgesiu, 
nuo kurio darėsi dar neramiau. Jos mintys be jokio ryšio šokinėjo 
nuovieno dalyko prie kito. Vieną akimirką ji mąstė tik apie laukinę 
muziką ir jaudinančią sceną su Menstonu, o kitą priešais ją kaip 
miglota vizija iškildavo Edvardo paveikslas. Paskui ją vėl perver- 
davo juodos Menstono akys, o įmantrios geidulingos jo lūpos 
suvirpėdavo tardamos neįprastus žodžius. Koks tas nerimas, apie 
kurį jis užsiminė? Gal jo priežastis - mis Eldklif? Sunkia širdimi ji 
žingsniavo toliau. Gyvenimas visiškai susipainiojo. 

Grįžusi pas mis Eldklif, Kiterėja papasakojo jai apie tą įvykį 
bijodama, kad šią, sužinojus apie nukrypimus nuo programos, 
Ištiks vienas iš nežabotų pykčio priepuolių. Bet kaip nustebo Ki- 
terėja, kai mis Eldklif regimai nudžiugo. Ir griebėsi įprastos kryž- 
Minės apklausos. 

— Tai visą tą laiką buvai su juo? - paklausė ledi apsimesdama 
8riežtą. 

- Taip, buvau. 

- Aš neliepiau tau dukart eiti į senąjį dvarą. 

— Aš ir nėjau, jau sakiau. Jis mane privertė užeiti į verandą. 

— Pakartok, ką jis kalbėjo. 

— Kad žaibas - ne taip jau blogai, kaip man atrodo. 

— Tai labai svarbu. Ar jis, - ji įsistebeilijo į mergaitę rydama ją 
akimis, - ar jis nieko nesakė apie mane? 

— Nieko, - atsakė Kiterėja, ramiai atremdama jos žvilgsnį, - tik 
kad aš jums atiduočiau jo įnašą. 

— Tu įsitikinusi? 

— Visiškai. 

- Tikiu. O apie save ar jis nepasakė nieko keisto ar nepaprasto? 

— Tik vieną dalyką - kad jam neramu. 

— Neramu! 

Ištarusi šį žodį, mis Eldklif vėl nutilo. Šitoks jos elgesys anksčiau 
baigdavosi prisipažinimu, tad Kiterėja ir dabar tikėjosi ko nors 
panašaus. Bet šįkart ji apsiriko: nieko daugiau nebuvo pasakyta. 

Grįžusi į kambarį, ji sėdo ir parašė atsisveikinimo laišką Edvar- 
dui Springrouvui, nejausdama, kaip ir kiekviena jautri ir atla- 
paširdė devyniolikos metų panelė, kad šitaip atsitikus išmintingiausia 
ir garbingiausia nedaryti nieko. Ji pranešė jam, kad nemaloniai 
nustebo išgirdusi kalbas apie jo sužadėtuves su kita moterimi. Ji 
tvirtino, kad garbė reikalaujanti vesti ankstesnę mylimąją - moterį, 
kur kas vertesnę už ją, nusipelniusią tik užmaršties, i1r maldavo 
atminti, kad daugiau jis jos neberegės. Prikaišiojo jam lengvabū- 
diškumą ir žiaurumą, kam taip dažnai susitikinėjęs su ja Badmou- 
te, o labiausiai - už pavogtą bučinį per paskutinį pasiplaukiojimą. 
„Aš niekad niekad negalėsiu to pamiršti“, - rašė ji, o paskui pajuto 
atlikusi pareigą. Jai pavyko įtikinti save, jog šie priekaištai ir įrody- 
mai tokie iškalbingi, kad nė vienas vyras po to daugiau prie jos 
nebesiartintų. 

Bet visa tai norom nenorom buvo išreikšta taip, kad kiekvienas 
žodis išdavė kankinamą meilės švelnumą. Beatričė, nuo iškilmių 
vežimo kaltinanti Dantę už pataikavimą akių geiduliams, net ir 
vaidindama aukštesnę būtybę elgėsi kaip pavydi mirtinga gražuolė, 
taigi ir Kiterėjos laiškas šaukte šaukė, kad tereikia mylimajam 
panorėti - ir ji tuoj pat jam atleis. 

Šitai padariusi, Kiterėja, vis dar dalykiškai nusiteikusi, prikišo 
sau silpnumą, kam leido kažkokiam nepažįstamam misteriui Men- 
stonui aną vakarą šitaip ją įaudrinti. Kas jam leido taip staiga 
pasiūlyti susitikti prie krioklio gaidų pasiimti? Ji būtų daug davus! 

kad sunaikintų jo pranašumą, įgytą aną nepaprastą melodingų 

garsų valandą. Nebegalėdama pakęsti minties, kad jis dar bent 

minutėlę ilgiau tikės, jog jo viršus, jinai stvėrė plunksną ir parašė 
jam: 

Nepvoterio dvaras 

rugsėjo 20-oji 


Supratau, kad negalėsiu susitikti su jumis septintą valandą prie kriok- 
lio, kaip buvau žadėjusi. Mane apėmęs jausmas tada privertė pamiršti 
realybę. 


K. Grėj 


Geras politikas kelis kartus apgalvoja ir tada daro, o jauna mergina 
daro ir tada kelis kartus apgalvoja. Kai po kelių minučių ji pamatė 
paštininką nusinešant krepšį su vienu laišku ir pasiuntinį su kitu, 
tik tada ėmė svarstyti, ar labai jau protingai pasielgė parašydama 
abiem vyrams, sukėlusiems jai tokį įspūdį. 


Devintas skyrius 


DEŠIMTIES SAVAIČIŲ ĮVYKIAI 


1. NUO RUGSĖJO DVIDEŠIMT PIRMOSIOS 
IKI LAPKRICIO VIDURIO 


Svarbiausia figūra Kiterėjos gyvenime, be Nepvoterio dvaro įna- 
mių, dabar tapo dvaro valdytojas misteris Menstonas. Vargiai buvo 
įmanoma, kad jie, gyvendami per ketvirtį mylios vienas nuo kito, 
dirbdami tą patį darbą ir melsdamiesi toje pačioje bažnyčioje, 
nesusitiks vienur ar kitur bent porą kartų per savaitę. Sekmadie- 
niais savo klaupte atsitiktinai pasukusi galvą, Kiterėja išvysdavo jo 
akis, aistringai gaudančias jos žvilgsnį ir- iš pradžių tai atrodė labai 
keista - mis Eldklif akis, vogčiom stebinčias jį. Išėjus iš bažnyčios, 
jis dažnai žingsniuodavo greta Kiterėjos, kol ji prieidavo vartelius, 
nuo kurių dvaro gyventojai pasukdavo per krūmyną. Pamažu spėji- 
mas virto įsitikinimu: ji suprato, kad jis ją myli. 

Bet jo augančią meilę ženklino kažkoks keistumas. Buvo matyti, 
kad jis deda didžiausias pastangas užgniaužti ar bent nuslėpti šią 
silpnybę, ir kartais atrodydavo, kad tai daro greičiau dėl savo 
sąžinės negu dėl žmonių akių. Jai buvo aišku, kad jis susiduria su 
ja visiškai atsitiktinai. Jis nesiblaškė: nevengė jos, bet ir neieškojo. 
Žodžiai, kuriuos jis sukuždėjo per jų pirmąjį pokalbį, matyt, kilo, 
kaip ir jos atsakymas, iš neapdairumo. Kažkas tramdė jį, rišo jam 
rankas, bet ne išdidumas ir ne baimė, kad jinai jį atstums, - o šitą 
ji nesvyruodama padarytų, jeigu jis sumanytų prisipažinti meilę. Jis 
ir jo kerintis grožis ją domino taip, kaip domintų kokia nors žavi 
pantera ar leopardas, ir dėl kažkokios nenusakomos priežasties 
jinai vengė jo net žavėdamasi. Svarbiausia jos prigimties savybė, 
anot puikaus Kolridžo apibūdinimo, „dvasios veržlumas“, kuriuo 
aiškiai pasinaudojo Menstonas per patį pirmąjį jų pokalbį, daba! 
nedrąsiai priminė, kad ji nežinia kaip atsidūrė jo galioje. 

Apskritai tokia dvasinė būsena pavojinga jaunai ir nepatyrusiai 
moteriai. Ir turbūt svarbiausias dalykas, dėl kurio ji vis dar brangi- 
no Edvardo paveikslą, buvo tas, kad jis niekuo neišsidavė gavęs jos 
laišką, pranešantį, kad jinai jį meta. Aišku, tarėsi ji, jinai jam nė 
per labiausiai rūpi, taigi ji negalėjo jo nemylėti. 

Ingenium mulierum, 
Nolunt ubi velis, ubi nolis cupiunt ultro.““ 


Baigėsi spalis, prasidėjo lapkritis. Kerifordo kaimo gyventojams 
nusibodo viltis, kad mis Eldklif ištekės už savo dvaro valdytojo. 
Pradėta kuždėtis, ir labai karštai (nors mis Eldklif ausų šie gandai 
ir nepasiekė), kad valdytojas iki ausų įsimylėjęs Kiterėją Grėj. Iš 
tikrųjų tatai buvo taip akivaizdu, kad beliko tik pridėti, jog santuo- 
ka labai paranki abiem: jai - nes bus aprūpinta, jam - nes įsi- 
mylėjęs. 

Begaląsdami liežuvius, Kiterėjos kaimynai pastebėjo dar vieną 
dalyką, iš pradžių aiškų tik jai pačiai. Žmones stebino, kodėl jis 
atvirai nebando mergintis. Apie lapkričio vidurį visuotinai buvo 
pritarta teorijai, sukurtai pirmųjų dviejų pagrindu, o jos esmė buvo 
tokia: prieš keletą metų, kai Menstonas buvo dar labai jaunas, o 
mis Eldklif vis dar žydėjo brandžiu moterišku grožiu, tarp jų 
užsimezgė romanas, bet dabar, vis labiau ryškėjant amžiaus skirtu- 
mui, ji tapo jam nemaloni. Bijodamas ledi pavydo, kalbėjo žmonės, 
jis priverstas slėpti nuo jos savo meilę Kiterėjai. Vos ne vienintelė 
moteris, netikėjusi šia versija, buvo pati Kiterėja, nes ji turėjo 
aiškių priežasčių, apie kurias visi kiti nieko nežinojo. Atsargiai jis 
elgėsi viešai, bet dar atsargiau nuošaliose vietose, kai merginimo 
niekas negalėjo matyti, - tik jo akys nepaliaujamai degė liepsninga 
aistrą. 


2. LAPKRIČIO AŠTUONIOLIKTOJI 


Vieną lapkričio penktadienį savo seserį aplankė Ovenas Grėjus. 
Būdamas uolus ir sąžiningas, jis vis dar tebeturėjo tarnybą Bad- 
mMoute ir norėdamas, kad kuo mažiau susitrukdytų darbas, nu- 
sprendė atvykti į Nepvoterį vėlyvą popietę, o į Badmoutą grįžti 
Pirmuoju rytiniu traukiniu. Mis Eldklif, dideliam Kiterėjos džiaug- 
smui, nusprendė, kad jis gali čia lankytis kiek tinkamas, kai tik 
Panorės. 
Ovenas pasiekė dvarą apie ketvirtą valandą ir paskambinęs 
Varpeliu duris atidariusį tarną pasiteiravo mis Grėj. 

»Žinau moterį būdą: kai tu nori, jos ne; kai tu nenori, jos pameta dėl tavęs 
Balvą“. Iš Terencijaus komedijos „Eunuchas“, IV veiksmas 7 paveikslas 42 eil. 

Menstonas, kuris po pokalbio su mis Eldklif kaip tik ėjo per 
prieškambarį, išgirdo Grėjaus klausimą. Valdytojo veidas nukaito 
ir jis slapčiom sugniaužė kumščius. Nuėjęs iki kiemo vidurio, jis 
atsigręžė ir pamatė, kad tarnas tebestovi prie durų, nors Ovenas 
jau įleistas vidun. Menstonas pasuko atgal. 

— Kas tas vyras? - paklausė. 

— Nežinau, sere. 

- Aris čia lankydavosi anksčiau? 

- Taip, sere. 

— Kelis kartus? 

- Tris. 

— Tu tikrai jo nepažįsti? 

— Man atrodo, kad tai mis Grėj brolis, sere. 

— Tai kodėl, po velnių, tu man šito anksčiau nesakei! - sušuko 
Menstonas ir nudrožė savo keliu. 

„Be abejo, tai ne koks nors svajonių vyriškis - Žinoma, taip 
negalėtų būti! - įtikinėjo jis pats save. - Kaip aš galiu būti toks 
kvailys, toks visiškas paikšis. Gerasis Dieve! Kad mergina taip 
mane kaitintų, jog aš imu pavyduliauti jos tikram broliui! Tarnaitė, 
benamė, bejėgė būtybė, priklausanti nuo pasaulio malonės. Taip, 
po perkūnais, kaip tik dėl to, kad ji tokia beginklė prieš likimo 
smūgius, ir yra nuostabiai miela!“ 

Prieš savo namus jis stabtelėjo. Gal liepti pabalnoti arklį? Ne. 

Nužingsniavęs alėja, jis išėjo iš parko ir pasuko į tolimas dvaro 
žemes, kurios buvo sausinamos. Dar užeis į puodžių dirbtuvę 
susitarti dėl vamzdžių. Bet tai, ką mis Eldklif išsitarė apie Kiterėją, 
vis dar neišėjo jam iš galvos - tai todėl jis taip ir susijaudino išvydęs 
mergaitės brolį. Mis Eldklif jam reikšmingai užsiminė, kad Ki- 
terėja beprotiškai įsimylėjusi Edvardą Springrouvą, nors šis susiŽa- 
dėjęs su savo pussesere Adelaide. 

„Kaip mane kamuoja, - garsiai ištarė jis po pusvalandžio apmąs- 
tymų, spėriai žingsniuodamas toliau, - kaip mane kamuoja šitokič 
jausmai! - Sukaupęs jėgas nusiramino. - Ką gi, pareiga yra pareiga: 
atliksiu ją, kol pajėgsiu. Sąžiningumas - geriausia politika“. RyŽ- 
tingai ištaręs šį nuosprendį, jis.dar kartą pabandė sutelkti dėmės! 
į kasdienišką savo kelionės tikslą. 

Jau buvo stojusi tamsi ir niūri naktis, kai valdytojas išėjo pro 
puodžiaus duris ir pasuko namų link. Tamsa anaiptol nepataisė JO 
ūpo, o kadangi nesimatė nieko, kas patrauktų akį, tai ir toliau čmM“ 

naisiotis savo sieloje. Takas ėjo palei ropių lauką ir dideli jų lapai 
sulig kiekvienu žingsniu braukė jam per kojas, krėsdami ant jų 
rasos lašus, bet jis nė nepastebėjo šios nemalonios smulkmenos. 
Praėjęs eglių jaunuolyną, perlipo tvorą lipyne ir nudrožė taku per 
tamsą po nusvirusiom medžių šakom. 

Keletą minučių ėjęs juodų kaip naktis šakų šešėlyje, manė pa- 
sukęs ne tuo keliu, nes jis atrodė visiškai nepažįstamas. Spėjimas 
pasitvirtino, kai jis atsitrenkė į kažkokią kliūtį, kurią rūpestingai 
apčiupinėjęs ištiestomis rankomis suprato, jog tai geležinkelio 
užtvara. Vis dėlto, kadangi miškas buvo nedidelis, jis nesuko gal- 
vos, kaip vėl surasti kelią, ir su malonumu sustojo prie užkardos 
pasiklausyti labai liūdnos, bet melodingos pušų dejonės, o vėjui 
nuskriejus toliau - greito ir verksmingo greta augančio jaunuolyno 
atsako. Jis neaiškiai matė tik grakščias dviejų ar trijų artimiausių 
medžių viršūnes, neramiai siūbuojančias pirmyn atgal ir tiesiančias 
į niūrų dangų šakas nelyginant plaukais pasišiaušusias galūnes. 
Įspūdingas, ryškus peizažo vienišumas darėsi vis artimesnis jam, O 
visi žmonės regėjos kaip priešai. 

Staiga suvirpėjusi užkarda pažadino jį iš susimąstymo, ir jis 
atsisuko ton pusėn. Priešais tarp medžių išvydo trykštant kibirkščių 
ir dūmų fontaną, paskui ryškiai raudoną šviesą, artėjančią į jį, po 
to - pralekiančią šviečiančių vaizdų panoramą, tada - ankstesnę 
tamsą, dar įspūdingesnę nei paprastai. 

Nuostaba, kilusi dėl to, kaip netobulai jis susipažinęs su topog- 
rafinėmis to dvaro galo ypatybėmis, truko tik akimirką. Triukšmą, 
gerai pažįstamą žmonėms, gyvenantiems prie geležinkelio, sukėlė 
6 val. 50 min. traukinys, mat bėgiai buvo nutiesti miško kirtime, 
ties ta vieta, kur jis stovėjo, ir Iėkdamas pro šalį mašinistas atidarė 
garvežio pakuros dureles. Važiuodamas pro jį, traukinys jau buvo 
gerokai sulėtinęs greitį, ir štai pasigirdo švilpukas, pranešantis, kad 
priekyje — Kerifordo geležinkelio stotis. 

Keista, bet paaiškėjus, jog čia viso labo tik paprastas traukinys, 

€nstonas sustingęs tebežiūrėjo į geležinkelį. 

„ Jei tai būtų buvęs ne 6 val. 50 min. priemiestinis traukinys, o 
sakoto žaibo blyksnis, prismeigęs jį prie žemės, vargu ar jis būtų 
abiau apkvaitęs negu dabar. Menstonas dešiniąja ranka vis dar 
fČmėsi į turėklus, vis dar stiepėsi ant vienos kojos, pakėlęs antro- 
"IOs kulną, ir išplėtęs akis žvelgė į juodą kirtimą. Sukrutėjo tik 
“Makras — kiek atvėpo, atskirdamas vieną nuo kitos anksčiau 

sučiauptas lūpas — taip būna, kai žmogus staiga įsitikina keistą 
spėjimo tikrumu. Jį apėmė nuostaba, dabar jau nebe tokia kaip 
išvydus traukinį. 

O priežastis buvo štai kokia. Viename iš apšviestų antros klasės 
vagono langų jis pamatė boluojantį veidą, parimusį ant rankos. Jį 
ryškiai apšvietė lempa. Veidas buvo moters. 

Pagaliau Menstonas sujudėjo, lyg sukuždėjo ką, lyg švilptelėjo, 
pasitaisė skrybėlę ir patraukė toliau svarstydamas, kokiu būdų 
iškilo aikštėn taip stropiai slepiamas dalykas. „Iš kur ji sužinojo 
mario adresą? —- pagaliau garsiai ištarė jis. - Visa laimė, kad šiuo 
atveju buvau apdairus ir garbingas - taip, vieną kartą turėsiu ištarti, 
nors žodžiai smaugs mane, kad mano brangioji Kiterėja niekad 
nebus mano, niekad. Dabar veikiausiai viskas paaiškės. Viskas!“ 
Begalinis liūdesys, su kuriuo buvo ištarti šie žodžiai, liudijo, kad 
jam reikėjo nemažų pastangų būti apdairiam, kaip jis ką tiks pa- 
reiškč. 

Jis pasuko į kairę palei griovį šalia geležinkelio užtvaros, netru- 
kus išlindo iš miško ir išėjo į kelią, kur tiltas kirto geležinkelį. 

Artėjant prie namų, ankstesnį nerimą jo veide pamažu keitė 
niūri pašaipa, iškreipusi jo lūpas, kai garsiai pacitavo eilutę iš 

Jeremijo knygos: „Moteriškė apsups vyrą“ . 


3. LAPKRIČIO DEVYNIOLIKTOJI. AUŠTANT 


Kitą rytą dar neprašvitus dvi mažos basos kojelės nušlepsėjo Nep- 
voterio dvaro koridorium, kur buvo Oveno Grėjaus miegamasis, II 
pasigirdo beldimas į duris. 

— Ovenai, Ovenai, ar tu jau pabudęs? - sušnibždėjo Kiterėja pro 
rakto skylutę. - Tuojau pat kelkis, nes pavėluosi į traukinį. 

Nusileidęs į mažutį sesers kambarėlį, jis rado ją laukiančią prič 
stalo su puodeliu kakavos ir kiaulienos kepsniu. Užkando skubo- 
mis, vilkdamasis paltą ir ieškodamas skrybėlės, o paskui jie tyliai 
ėjo ilgais tuščiais koridoriais. Indų plovėja, paruošusi jiems pusry“ 
čius, žengė pirma, aukštai virš galvos iškėlusi žibintą, metantį ilgus 
siūbuojančius šešėlius į koridorius, besikertančius su tuo, kuriuo 
jie ėjo. Tų koridorių giluma skendėjo tamsoje. 
34 

Žr. Jeremijo knygą, XXXI 22. 

Ovenas nutarė geriau eiti į stotį pėsčias, o ne važiuoti mis Eldklif 
pasiūlytu vežimėliu, mat paniškai bijojo įkyrėti už save turtinges- 
niems Žmonėms, ypač jų tarnams, kuriems jo visuomeninė padėtis 
atrodė mažų mažiausiai keista. Kiterėja pasisiūlė truputį jį paly- 
dėti. 

— Noriu kalbėtis su tavim, kol dar tu čia, - švelniai tarė ji. 

Paskui brolis ir sesuo pro sunkias duris išėjo į alėją. Šis paros 
metas viskuo buvo labai panašus į pračjusį vakarą, kai valdytojas 
išėjo iš namų, tik dabar pasaulyje švito, o ne temo. „Ašaroto 
blėstančios aušros spingsėjimo“ “ kaip tik užteko, kad įžiūrėtum 
liūdnus raudonus lapus, storai nuklojusius pakelės griovius, į kuri- 
uos nuo šakų kartkartėm garsiai tekštelėdavo sunkūs vandens 
lašai. 

Gyvai šnekučiuodamiesi jie praėjo senąjį dvarą ir jau buvo 
nužygiavę apie dvidešimt jardų užkardos link, kai iš namo verandos 
išniro moters figūra. 

Ji buvo susisupusi į pilką neperšlampamą apsiaustą, kurio gob- 
tuvas dengė galvą ir beveik visą veidą - buvo matyti tik akys. 

Jei ne jos pasirodymas, valdytojo būstą nuo pamatų iki stogo 
būtų gaubusi visiška ramybė ir tyla. Uždarytos visos langinės, iš 
kamino nekyla joks dūmelis. 

Ji sustingo prie gebenėmis apsivijusių vartelių ir klausėsi dvi, gal 
tris minutes, kol suvokė, kad parke dar kažko esama. Pamačiusi 
porelę, atsitraukė atgal, aiškiai ketindama pasislėpti ir neatkreipti 
jų dėmesio. Bet žvilgtelėjusi į laikrodį, kurį skubiai vėl įsikišo 
kišenėn, lyg būtų nustebusi, kad jau taip vėlu, ji nusiskubino per 
parką, dar menkiau paisydama tako negu Ovenas ir jo sesuo. 

O šiedu tuo tarpu pasiekė kelią ir jau žingsniavo juo, kai moteris 
priėjo prie gyvatvorės ir ėmė dairytis vartelių ar lipynės, kad iš žolės 
galėtų išeiti į taką ir vėl pajusti po kojomis kietą žemę. 

Jų pokalbis, kurio kiekvienas žodis tykiame priešaušrio ore buvo 
aškiai girdėti per ketvirtį mylios, pasiekė jos ausis, ir ji įsiklausė. 

imirką moteris sustingo kaip Imodžena prie Beliarijaus urvo“, 


lyg būtų mokiusis laikysenos iš tos pjesės. Jiems nuėjus keletą 
35 


Zr. A. Tenisono „Gražių moterų sapną“, 74 eil. 


Žr. Šekspyro „Cimbeliną“, III veiksmas VI paveikslas. 

žingsnių, ji truputį paabejojusi nusekė iš paskos, vis dar slepiamą 
gyvatvorės. 

— Ar tu tiki tokiais keistais sutapimais? —- paklausė Kiterėja. 

— Ką tu turi omeny - ar tikiu? Kartais pasitaiko. 

— Dažnai ryšys tarp dviejų visiškai nesusijusių įvykių atsitiktiną; 
paaiškėja, ir žmonės beveik to nepastebi, tik pasako: „Keista, kad 
taip atsitiko ir kad tas ir tas buvo taip ir anaip“, — ir tuo viskas 
baigiasi. Bet kai iškyla aikštėn trijų, regis, visai atskirų įvykių ryšys, 
atrodo, kad įsikišo nematomos jėgos. Matai, trys šitaip sutapę 
dalykai dešimt kartų keisčiau negu du. 

- Žinoma, taip ir yra, tu mąstai matematiškai, Kiterėja. Bet aš 
nematau kuo stebėtis. Žmogus, laikęs smuklę, kurioje nualpo mis 
Eldklif, ir sužinojęs jos pavardę bei visuomeninę padėtį, gyvena 
kaimynystėje, nes ji čia jam surado iešmininko vietą, norėdama 
užrišti liežuvį. O tu čia atsidūrei tik Springrouvo dėka. 

— Bet klausyk, mis Eldklif buvo mūsų tėvo pirmoji meilė, ir aš 
atvykau pas mis Eldklif, to negalima nuneigti. 

Remdamasi šiomis prielaidomis, ji puolė įrodinėti kaip kokia 
ankstyvosios krikščionybės laikų teologė, kad kai šitaip susiklosto 
aplinkybės, Apvaizdos ženklai akivaizdūs, ir kruopščiai išnagrinėjo 
gausybę mis Eldklif gyvenimo smulkmenų. 

— Gal man geriau pasakyti mis Eldklif, kad viską žinau? - galop 
pasiteiravo ji. 

—- O kokia išto nauda? - atrėmė jis. - Nuo to, kad tu žinai, niekam 
nėra blogiau, tau čia ramu, o prisipažinimas galėtų tik suerzinti mis 
Eldklif. Geriau laikyk liežuvį, Kiterėja. 

— Manau, kad būčiau susigundžiusi jai pasipasakoti, - tęsė Ki- 
terėja, - jei nebūčiau pastebėjusi, kad ją ir misterį Menstoną jungia 
kažkoks keistas, beveik nepastebimas, bet tikras ryšys, neapsiribo- 
jantis bendrais darbo rūpesčiais. 

- Jinai jį bus įsimylėjusi! - sušuko Ovenas. - Tik pamanyk! 

- Ak, taip sako tie, kurie nepakankamai atidūs ir ne viska 
pastebi. Aš irgi taip maniau iš pradžių, bet dabar nebetikiu, kad 
jinai jį myli. 

— Kodėl? | 

- Ji elgiasi ne kaip įsimylėjusi. Ji - suprask, Ovenai, kad aš 12! 
sakau ne iš naivumo, - nė kiek nepavyduliauja man. 

— Galbūt ji nuo jo priklausoma? 

„Ne, tikrai ne. Jis atsiliepė į laikraščio skelbimą ir buvo išrinktas 
4 keturiasdešimties ar penkiasdešimties kandidatų nežinant, kie- 
„o tas laiškas. Ir nuo tada, kai jis čionai, ji niekaip neišsidavė. Be 
ro, kurio galo jai apskritai čia vežtis priešą? 

— Tada jinai jį myli. Tu žinai ne blogiau už mane, Kite, kad 
moterys įspūdingus pažįstamus vyrus vertina tik dvejopai: myli juos 
arba bjaurisi jais, vidurio nėra. 

Kelias minutes jiedu ėjo tylėdami, kol Kiterėjos akys atsitiktinai 
užkliuvo už brolio kojų. 

— Ovenai, - tarė ji, - ar Žinai, kad tavo eigastis kažkokia keista"? 

— O kokia? - paklausė jis. 

— Negaliu tiksliai apibūdinti, bet tu eini nebe taip tiesiai kaip 
paprastai. 

Moteris už gyvatvorės, vis dar sekanti įkandin, nekantriai pasi- 
muistė jiems pakeitus pokalbio temą ir vėl žvilgtelėjo į laikrodį. Vis 
dėlto atrodė, kad ji nenori liautis jų klausiusis. 

— Taip, - dėdamasis nerūpestingas atsakė Ovenas, - žinau. Ma- 
nau, kad tai dėl kažkokio skausmo, kartais nudiegiančio man 
kulkšnį. Prisimeni, kada man pirmą kartą ją suskaudo? Tą dieną 
mes pašto garlaiviu išplaukėm į Lalvindo įlanką. Skausmas man 
sutrukdė grįžti ir turėjau nakvoti pas iešmininką, apie kurį kal- 
bėjom. 

— Bet gal tai kas nors rimta, mielas Ovenai? - šūktelėjo suneri- 
musi Kiterėja. 

— Oi ne, nieko. Galvą guldau, kad vėl praeis. Kai sėdžiu konto- 
roje, nieko nejaučiu. 

Ir vėl nematoma jų palydovė suirzusi pasimuistė ir žvilgtelėjo į 
laikrodį - matyt, laikas jai buvo brangus. Bet pokalbis tęsėsi šia 
nauja tema, ir neatrodė, kad bus grįžta prie senosios. 

Nebetekusi vilties ji ryžtingai pasikaišė sijoną, persiropštė per 
Eriovį ir atsidūrė slėnyje. Priėjusi prie vartelių, kurių nematė einan- 
teji jai iš paskos, tyliai juos atidarė ir išėjo į kelią - nužingsniavo 
šeležinkelio stoties link. 

„Netrukus ji išgirdo užpakaly Oveno Grėjaus žingsnius: jis sku- 
Žėjo, taigi jau bus išsiskyręs su seserimi. Moteris dar pagreitino 
čingsnį, leidosi bėgti ir po keleto minučių toli aplenkė bendrake- 
Čvį, 

Kerifordo kelio geležinkelį sudarė tik viena bėgių eilė, ir trum- 
Pas priemiestinis traukinukas į pietus, kuriuo Ovenas ketino vykti 

į Badmoutą, buvo perstumtas į atsarginį kelią, kol pravažiuoy 
pirmasis traukinys į Londoną. Grėjus įėjo į laukimo salę ir pro 
atdaras duris abejingai stebėjo moterį ilgu pilku apsiaustu su veidą 
dengiančiu gobtuvu. Ji paprašė bilieto į Londoną. 

Jis nusekė ją akimis į peroną, matė ją laukiant tenai, o paskųį 
įlipant į traukinį. Ir užmiršo tą pačią akimirką, kai ji dingo iš akių, 


4. NUO AŠTUNTOS IKI DEŠIMTOS VALANDOS RYTO 


Misis Kriket, dukart našlė, o dabar zakristijono žmona, dailaus 
sudėjimo moteriškaitė, dievinanti apkalbas ir pasižyminti ypatingą 
savybe akies kampučiu, nepasukdama galvos, matyti, ką Žmonės 
daro jai už nugaros, gyveno name, stovinčiame arčiau senosios 
sodybos negu kiti Kerifordo namiūkščiai, ir dėl to valdytojas, kol 
dar nesusirado nuolatinio tarno, laikinai pasamdė ją namų darbi- 
ninke ir tarnaite. 

Taigi kiekvieną rytą misis Kriket, iškūrenusi krosnį namie ir 
paruošusi pusryčius sau ir vyrui, traukdavo į senąjį dvarą to paties 
padaryti misteriui Menstonui. Paskui grįždavo namo pusryčiauti; 
kai pasisotinęs valdytojas išdroždavo savais keliais, ji vėl eidavo 
nukraustyti stalo, pakloti lovos ir sutvarkyti būsto visai dienai. 

Tą rytą, kai išvažiavo Ovenas Grėjus, atėjusi ji padarė tą patį 
kaip paprastai, parėjo namo pusryčių ir vėl grįžo atlikti likusių 
darbų. 

Ji įžengė į tuščią Menstono miegamąjį ir įsisprendusi rankomis 
į klubus abejingai peržvelgė lovą prieš pradėdama kloti. 

Žiūrint jai atėjo į galvą mintis: „Tikriausiai misteris Menstonas 
miega labai ramiai“. Teisybė, antklodė buvo nuklota, bet patalai 
beveik nesujaukti. „Galima pamanyti, - tarė ji sau, - kad jis pat 
pasiklojo lovą atsikėlęs“. 

Bet šios mintys kaipmat išgaravo, ir misis Kriket griebėsi darbo. 
Ji nutraukė užtiesalą, antklodes bei paklodes ir pasilenkė pakelt! 
pagalvių. Pasilenkus kažkas patraukė jos dėmesį. Ji įsižiūrėjo 
įdėmiai... dar įdėmiau... labai įdėmiai. „Ir kas galėtų pamanyti“, 
teišspaudė ji. Zakristijono pati sustingo nelyginant musė gintarč. 

Jos nuostabą sukėlė besidriekiantis rudas plaukas, neką trum“ 
pesnis už jardą - O tai neabejotinai rodė, kad plaukas moters. Ji 
nuėmė jį nuo pagalvės ir nusinešė prie lango. Tenai iškėlusi plaukė 
įdėmiai įsižiūrėjo į jį ir galų gale paskendo mintyse. Jos žvilgsn!5 

iš pradžių įbestas į plauką, palaipsniui nukrypo nuo jo ir įsmigo į 
guli nes vidinis regėjimas aptemdė išorinį. 

< Paskui ji apsilaižė lūpas, vėl pažvelgė į į plauką, apsuko jį apie 
i sirštus, įvyniojo į popierių ir paslėpė šį turtą kišenėje. Tą rytą misis 
iket dėl darbo nebekvaršino sau galvos. 
t Ji iškrėtė namą nuo palėpės iki rūsio ieškodama kitokių moters 
ėdsakų, bet nieko nerado. Išnaršė kiemą, anglių rūsį, arklidę, 
ržinę, šiltnamį, paukštidę, kiaulidę ir - nė ženklo. Vėl įžengusi 

dun, pastebėjo skrybėlaitę, godžiai stvėrė ją, bet pamatė, kad ši 

i s pačios. 
Atžagariom rankom aptvarkiusi kitus kambarius, ji grįžo į kaimą 
iškart nudrožė pas savo geriausią draugę, pašto viršininkę Eliza- 
etą Lyt, moteriškę, kuri didžiavosi keletu negirdėtų ligų ir 
ausmų. 
* Misis Kriket išvyniojo popierių, išėmė plauką ir pamosavo juo 
prieš apstulbusias Elizabetos akis, kurios iškart apsimiglojo ir 
įsmigo į jį nelyginant katės. 

— Kas čia? — paklausė misis Lyt prisimerkdama ir tiesdama į 


„v- 


ekstazę Karlo Krivelio“ pieštukui. 

— Tuoj išgirsi, - tarė misis Kriket, ramiai sugniauždama grobį 
putnioje rankoje; tada iškilmingai buvo pasidalinta paslaptimi ir 
kaip šioji išaiškėjo. 

Tuomet nuo vinies buvo nukabintas skutimosi veidrodis ir pa- 
dėtas vidury stalo prie lango, o plaukas stropiai ištiesintas ant jo. 
Abidvi palinko viršum stalo iš priešingų pusių - alkūnės remiasi į 
stalo kraštą, galvos paremtos rankomis, kaktos beveik liečiasi, o 
akys įbestos į plauką. 

— Tuoj išgirsi, - tarė misis Kriket, ramiai sugniauždama grobį 
putnioje rankoje; tada iškilmingai buvo pasidalinta paslaptimi ir 
kaip šioji išaiškėjo. 

Tuomet nuo vinies buvo nukabintas skutimosi veidrodis ir pa- 
dėtas vidury stalo prie lango, o plaukas stropiai ištiesintas ant jo. 
Abidvi palinko viršum stalo iš priešingų pusių - alkūnės remiasi į 
stalo kraštą, galvos paremtos rankomis, kaktos beveik liečiasi, o 
akys įbestos į plauką. 

7 
Karlas Krivelis (1430-1493) - italų tapytojas. 

- Jis iš proto eina dėl panelės Kiterėjos, - tarė misis Kriket, - ir 
aš neabejoju, kad... 

— Ne, ne. Jos plaukai ne tokie tamsūs, - pareiškė Elizabeta. 

- Elizabeta, tu Žinai, kad aš, ištikima bažnyčios tarno žmona, tik 
džiaugčiausi galėdama apie šią mergaitę manyti taip kaip tu. Atsi- 
mink, aš nieko blogo nenoriu pasakyti apie mis Grėj, bet kaip yra, 
taip yra: neabejoju, kad ji nusmukėčlė, neturinti teisės vaizduoti 
šventosios ir apgaudinėti viso krašto. Gal sėkla ir buvo gera, bet 
blogai pasėta, o jei buvo gerai pasėta, tai blogai auginta, o jei buvo 
gerai auginta, tai ją sugadino vėlesnis gyvenimas. 

— Bet aš žinau kitą dalyką, kodėl čia ne jos plaukas, - pareiškė 
misis Lyt. 

— Aha! Tada žinau kieno - mis Eldklif, kaip Dievą myliu. 

— Spalva kaip jos, bet nemanau, kad čia būtų jos plaukas. 

— Tai tu netiki tuo, ką žmonės kalba apie ją ir jį? 

— Nieko dėl to nesakau, bet tu nenumanai, ką aš Žinau apie jo 
laiškus. 

—- Ką gi? 

- Visus laiškus jis siunčia iš čia, išskyrus vienam asmeniui - tuos 
veža į Badmoutą. Kaip Žinai, mano sūnus dirba Badmouto pašte ir 
sėdėdamas prie stalo pro lango žaliuzes mato kiekvieną Žmogų, 
metantį laišką į pašto dėžutę. Misteris Menstonas visada eina tenai 
išsiųsti laiško tam asmeniui, ir mano vaikis dabar abudu puikiai 
pažįsta iš matymo. 

— Tai moteris? 

— Moteris. 

— Kuo ji vardu? 

— Tas mano išvėpėlis prisiminė tik tiek, kad tai kažkokia mis iš 
Londono. Ir patikėk manim - čia buvo būtent ta moteris, kokia 
nors palaidūnė, veikiausiai gatvės merga, ištrūkusi iš Sodomos. 

— Tikriausiai tam, kad atsidurtų Gomoroje. 

— Gali būti. 

— Ne, ne, misis Lyt, man dabar viskas aišku. Šiąnakt mūsų 
valdytoją bus aplankiusi ne kokia nors mis - kad ir kada ji būtų 
atėjus ir kur ji būtų išnykus. Manai, kad jis būtų leidęs padoria! 
panelei atkakti čia, kaip ši atkako, ir iškeliauti, kaip ši iškeliavo, = 
be pusryčių ir be jokios globos? 

Elizabeta papurtė galvą, o misis Kriket iškilmingai žvelgė į ją- 

— Aš tikrai Žinau, kad ja niekas nepasirūpino, galvą dedu, kad 
taip buvo, nes Židinio grotelės buvo visiškai šaltos, kai jas paliečiau 
šįryt va šitais pirštais, o jis dar tebegulėjo lovoje. Ne, jis nesivargintų 
rašinėdamas laiškus mergaitei, su kuria taip be ceremonijų elgiasi. 
Juos turi sieti ryšys, stipresnis už jausmą. Jinai jo žmona. 

- Jis vedęs! Dieve mano, ką mes dar išgirsime? Argi jis panašus 
į vedusį vyrą? Nei iš akių, nei iš lūpų nematyti, kad tai būtų 
užjodytas šeimos galva. 

— Gal ji nuolanki moteris, bet vis dėlto tai jo žmona. 

— Ne, ne, jis nevedęs. 

— Taip, taip, jis vedęs. Aš turėjau tris vyrus, aš geriau žinau. 

— Gerai, gerai, - nusileido misis Lyt. - Kad ir kokia būtų tiesa, 
aš tikiu, kad Viešpats ją visiems atskleis, kaip Jis visada daro. 

— Oi Elizabeta, —- nukirto misis Kriket ironiškai atsidusdama ir 
apsisuko eiti namo, - šitaip sako geri žmonės, tokie kaip tu, bet aš 
ne kartą pastebėjau, kad Viešpats iš visiškai kitokio molio drėbtas. 


5. LAPKRIČIO DVIDEŠIMTOJI 


Mis Eldklif, jausdamasi esanti pranašesnė už kitus, laikėsi dar savo 
tėvo įvesto papročio: kiekvieną rytą ji pati atrakindavo pašto dė- 
žutę, užuot patikėjusi tai liokajui, kaip darydavo dauguma kaimynų 
šioje grafystėje. Kiekvieną rytą pašto dėžutė būdavo atnešama į 
persirengimo kambarį ir ten jinai viską išimdavo, dažniausiai ma- 
kuriuo laiku ir rytą dalyvaudavo lyg ir kukliame priėmime, kurį mis 
Eldklif skirdavo tik savo bendravardei. 

Čia jinai skaitydavo laiškus sėdėdama prieš veidrodį, kol kam- 
barinė ją šukuodavo ir rengdavo. 

— Įdomu, kokia čia galėtų būti moteris? — ištarė ji tą rytą, kurį 
aprašėme ankstesniame skyriuje. - S. Londonas! Pirmą kartą gy- 
aunĖ gaunu laišką iš tokios keistos vietos — šiaurinės Londono 

alies. 

Kiterėja buvo ką tik įėjusi, norėdama sužinoti, ar jai nėra jokio 
laiško, ir išgirdusi, kad į ją kreipiamasi, žengė pas mis Eldklif į 
Kambario kampą pažvelgti, dėl kokios keistenybės ponia taip aik- 
Čioja. Bet atplėšusi laišką ir perskaičiusi keletą eilučių, ledi greit 
Isikišo jį į kišenę, Kiterėjai dar nespėjus prie jos prieiti. 

- A, smulkmena, - tarė ji. Bandė dar kažką sakyti perdėtu 
Sang-froid“ tonu, bet netrukus nutilo. Apie laišką nebebuvo ištarta 
38 


Sang-froid — šaltakraujiškumas (pranc. ). 

nė žodžio, buvo matyti, kad ji trokšte trokšta būti kuo greičiau 
aprengta ir palikta kambaryje viena. Todėl Kiterėja pasitraukė 
prie kito lango, o po kelių minučių išėjo iš kambario ir ėmėsi savo 
reikalų. | 

Prie pusryčių stalo mis Eldklif pasirodė vėlai ir nepalietė nei 
arbatos, nei kavos, nei kiaušinų, nei sumuštinių — nieko. Paskui ją 
matė vaikščiojant pietinėje galerijoje ir tarp gėlynų. Buvo išblyšku- 
si, ėjo kaip supančiota, o rankoje gniaužė laišką. 

Atėjo pietų metas. Ji neištarė nė dešimties žodžių ir, regėjos, Orų 
gyva - negalėjo nuryti nė kąsnelio, tad valgiai taip ir liko nepara- 
gauti. | 

Savo kambary mis Eldklif vėl išsitraukė rytą gautą laišką. Štai 
viena jo ištrauka: 


Žinoma, kada panorėjusi galėčiau paskelbti, kad esu jo žmona, ir 
priversti jį mane pripažinti, nepaisydama jo grasinimų ir išvedžiojimų, 
esą geriau dar palaukti. Aš laukiu ir laukiu, o mano padėtis tokia pat 
neaiški kaip ir iš pradžių. Norėdama įrodyti, kaip kantriai laukiau, 
pranešu jums, kad tik prieš porą savaičių, kai prispyrus reikalui 
turėjau persikraustyti į kitą butą, pirmą kartą užsirašiau vyro pavarde 
vien dėlto, kad jis nuolat prašė manęs tylėti. Rašydama jums, madam, 
pirmą sykį jam nepaklūstu, bet mane galima pateisinti. Moteriai, kuri 
priversta aplankyti savo vyrą naktį kaip vagilė, o paskui išmetama 
lauk kaip priklydęs šuo - pati turi atsikelti, atsišauti duris, kaip išmano 
susirasti kelią - galima atleisti viską. 

Bet jei viešai pareikalaučiau pripažinti savo teises, kiltų skandalas, 
kurio aš nepakelčiau, o mano vardas būtų valkiojamas skersai išilgai 
po visą kraštą. 

Prieš imdamasi šių paskutinių priemonių, aš pageidaučiau, kad 
jūs asmeniškai įtikintumėt jį ir priverstumėt pagarbiai ir rūpestinga! 
parsivežti mane namo į jūsų parapiją - taip, kaip pasielgtų kiekvienas 
padorus vyras, kurio žmona tam tikrą laiką gyveno atskirai, tarkim, 
dėl susiklosčiusių šeimyninių aplinkybių, bet ne dėl nesantaikos. 

Neabejoju, kad jūs man padarysite šią paslaugą, bent jau dėl to, 
kad aš neseniai netikėtai sužinojau apie vieną savotišką jūsų sandorb 
sudarytą prieš daugelį metų. Nevarginsiu jūsų pasakodama, kaip man 
tatai pavyko. Tik pasakysiu, kad esu vienintelė gyva būtybė, žinant! 
visą istoriją, nes tie, iš kurių ją išpešiau, kiekvienas težino tik atkarp4 

painią ir besibaigiančią aklaviete. Vienas yra girdėjęs apie jūsų anks- 
tyvą meilę ir staigią jos baigtį, kitas - apie keistus susitikimus smuklėse 
ir kavinėse, trečias - dėl ko taip atsitiko ir t. t. O aš žinau, kas sieja 
visus šiuos įvykius, kurie tėra gana racionalaus (nors ir neapgalvoto) 
jaunos ledi elgesio išdava. Jūs iškart suprasite, kaip beni jau kai kurie 
iš minėtųjų dalykų buvo atskleisti man. 

Taigi remdamasi šiais mudviem abiem žinomais ir slepiamais 
faktais, aš maldauju jūsų palankumo ir pagalbos, jausdama, jog esate 
per daug kilni, kad atstumtumėte mane. 

Galiu dar pridurti, kad kol kas mano vyras nieko apie tai nežino ir 
nesužinos, jeigu jūs prisiminsite mano prašymą. 


Grasinimas - kategoriškas, kandus grasinimas, išdėstytas taip sub- 
tiliai, kaip gali tik moteris. Kažkokios nepažįstamos vargetos gra- 
sinimas Eldklifų giminės atstovei, ir dar tokiai, kuri nepasižymi 
kuklumu! Grasinimas jai - oho! Argi šitaip gali būti?! 

Netrukus maištinga nuotaika išgaravo, ir jos kūnas vėl tapo 
lankstus, o poelgiai rodė, kad net ji, mis Eldklif, nusprendė nusi- 
leisti. Parašė trumpą atsakymą misis Menston, mandagiai pa- 
reikšdama net negirdėjusi, kad misteris Menstonas turi tokį artimą 
žmogų ir kad pagalvosianti, ką būtų galima padaryti šiuo apgailėti- 
nu atvėju. 


6. LAPKRIČIO DVIDEŠIMT TREČIOJI 


Kitą dieną Menstonui buvo pranešta, kad lygiai aštuntą valandą 
vakaro jis kviečiamas apsilankyti dvare. Mis Eldklif buvo ori ir 
išdidi, bet dėl savo kėslų nebūtų drįsusi pažvelgti jam į veidą dienos 
šviesoje. 

Valdytojas buvo palydėtas į biblioteką. Įėjus jį apstulbino ne- 
įprasta prietema, gaubianti kambarį. Židinys buvo užgesęs ir atvė- 
Sęs, viena vienintelė nedidukė lempa degė pačiame kambario gale, 
taigi didžioji aukšto ir niūraus kambario dalis skendėjo tamsoje. 
Nebuvo galima įžiūrėti net lentynų viršutinėse eilėse sugrūstų 
Įvairaus dydžio tomų. 

Daugiau kaip dvidešimt minučių „privertusi jį laukti (mis Eldklif 
žinojo š Šį puikų būdą, kaip įvaryti Žmogui baimės ir priversti už- 
Miršti visas iš anksto pasiruoštas kalbas), ponia pagaliau įžengė į 
kambarį. 

Menstonas pažvelgė jai tiesiai į akis. Veido spalva buvo neįžiūri- 
Ma, bet iš narsingo žvilgsnio, kurį jinai metė į jį, nesutrikusi dėl 

tokio valdytojo įžūlumo, jis suvokė, kad veikiausiai ji bus sužinojusi 
jo paslaptį, o kaip - negalėjo pasakyti. 

Ji išsitraukė laišką, išskleidė jį ir ištiesė jam, nykščiu ir smiliumį 
laikydama už kampučio taip, kad menkutė lempos šviesa kristų 
tiesiai ant lapo. 

„—- Pažįstate rašyseną? - paklausė. 

Jis aiškiai išvydo braižą, todėl iškart ryžosi sudeginti tiltus ir 
viskuo surizikuoti atskleisdamas tiesą. 

— Mano žmonos, - ramiai atsakė. 

Jo tylus atsakymas suglumino ją. Ji nesitikėjo atsakymo, kaip jo 
nesitiki pamokslininkas, iš sakyklos šaukiąs: „Ar jaučiate, kad esat 
nusidėję?“Ji tikrai vylėsi, kad jis staiga sutriks. 

— Tai kam reikėjo slėpti? - vėl prabilo ji jau pakėlusi balsą, nes 
valdytis nesisekė. 

— Vyras neprivalo trimituoti visam pasauliui, kad yra vedęs, 
madam, - ramiai, kaip ir pirma, atsakė jis. 

— Visam pasauliui! Gerai, sakykim, taip, bet misteri Menstonai, 
aš vis dėlto norėčiau žinoti, kodėl jūs nusprendėte tai slėpti? 
Manau, suprantate, kad turiu teisę šito klausti, jeigu prisimenate 
mano skelbimo sąlygas. 

— Aš jums atsakysiu: buvo dvi paprastos priežastys. Pirmoji - 
praktinė: jūs prisimenate, kad ieškojote nevedusio vyro? 

— Aišku, prisimenu. 

— Tai va, pasitaikius progai aš nusprendžiau pabandyti, nors 
buvau vedęs. Bet žinodamas, kad kai kandidatams keliama tokia 
sąlyga ir žmona nevažiuoja kartu, laikoma, kad toji sąlyga įvykdyta, 
todėl kuriam laikui žmoną palikau. Kita priežastis - prisidengda- 
mas skelbimo sąlygomis galėjau bent trumpam išsiskirti su mote- 
rimi, kurią vedžiau per klaidą, ir nesukelti jai įtarimų. 

— Per klaidą? Kas ji tokia? - pasiteiravo ponia. 

— Trečiarūšė artistė, su kuria susipažinau pračjusią vasarą Livcr- 
pūlyje. Buvau ten išvykęs su architektu atlikti nedidelio darbelio. 

— Iš kur ji kilusi? 

— Gimė Amerikoje. Aš pradėjau jos nekęsti praėjus vos savaitė! 
nuo vestuvių. 

— Ji veikiausiai negraži? 

— Ji nėra negraži. 

— Ne prastesnė už daugumą? 

— Tikrai ne prastesnė - tiesą sakant, net graži. Bet po kurio laiko 
mes susikivirčijom ir atsiskyrėm. 

- Jūs, manau, nemušėt jos? — truputį sarkastiškai paklausė mis 
Eldklit. 

— Nemušiau. 

- Ir vis dėlto jums ji iki gyvo kaulo įkyrėjo? 

Buvo matyti, kad Menstonui jos klausimai ima nusibosti. Vis 
dėlto jis tyliai tarė: 

— Ji man neįkyrėjo. Niekad jai taip nesakiau, bet mudu atsi- 
skyrėm. Aš atvykau čia, palikęs ją Londone visai neblogai įsikūru- 
sią. Ir nors skelbime buvo pageidaujama viengungio, ketinau 
atskleisti jums visą tiesą ir buvau pasiryžęs tai padaryti, kai būsiu 
įtikęs jums rūpestingu darbu tvarkydamas dvaro reikalus ir bus 
nebe taip rizikinga. 

Ji linktelėjo galva. 

— Paskui pamačiau, kad jūs rūpinatės mano gerove daug labiau, 
negu galėjau manyti ar viltis, turėdamas galvoje kitų darbdavių 
abejingumą, todėl delsiau. Buvau sutrikęs, kad viskas taip susipai- 
niojo. Ir štai prieš tris naktis, grįždamas namo iš puodžių dirbtuvės, 
priėjau geležinkelį. Priemiestinis traukinys važiavo pro mane, ir aš 
išvydau savo žmoną, sčdinčią vagone prie lango. Pasirodo, ji suži- 
nojo mano adresą ir nusprendė atvažiuoti. Vos spėjau grįžti namo 
prieš jai ateinant. Kitą rytą anksti ji vėl išvyko... 

— ...nes jūs labai riteriškai su ja pasielgėt? 

- Ir, man regis, iškart parašė jums. Štai ir visa istorija, ponia! — 
Tikruosius savo jausmus nuo ponios, kuri pasipūtusi klausėsi jo, 
Menstonas slėpė po septyniais užraktais. 

— Ar draugai Žino apie jūsų vedybas, ponas Menstonai? - paklausė ji. 

— Niekas nežino. Mudu tai slėpėme įvairiais sumetimais. 

— Vadinasi, tiesa, kaip rašoma laiške, kad jūsų žmona iki pat šiol 
nesiskelbė Menston pavarde? 

— Tikra tiesa. Kai susituokėme, mano uždarbis buvo labai men- 
kas ir nepastovus, todėl ji, kaip ir iki vestuvių, toliau vaidino teatre 
Mergautine pavarde. 

— Ari turi draugų? 

— Negirdėjau, kad būtų jų turėjusi Anglijoje. Ji čia atvyko pagal 
kažkokį teatro kontraktą su trupe, kuri buvo pasišovusi kalnus 
nuversti, bet nieko nenuveikė. Mano žmona pasiliko čia, Anglijoje. 

Stojo tyla, kurią nutraukė mis Eldklif. 

— Suprantu, - tarė ji. - Dabar, nors ir neturiu teisės kištis į jūsų 
asmeninius reikalus, išskyrus tuos, dėl kurių buvau suklaidinta ir 
per tai jūs gavote šią tarnybą... 

— Dėl to, ponia, - kiek suirzęs pertraukė jis, - dėl atvykimo čią, 
tai aš sutrikęs ne mažiau už jus. Kažkas iš Architektų instituto 
narių - kas, aš nežinau, - nusiuntė mano senuoju Londono adresų 
jūsų skelbimą, iškirptą iš laikraščio. Man jis buvo persiųstas. Pats 
norėjau ištrūkti iš Liverpūlio, todėl man pasirodė, jog koks senas 
draugas bus tyčia pasistengęs. Aš tikrai atsiliepiau į skelbimą, bet 
nelabai troškau čia atvykti, lygiai kaip dabar nelabai trokštu pasi- 
likti. 

Mis Eldklif taip greitai nusileido iš aukštybių ir puolė moteriškai 
įkalbinėti, kad tai atrodė kone juokinga. Tiesą sakant, visas pamok- 
slo guos ego“ buvo ne tiek valdingosios Nepvoterio šeimininkės 
grasinimas, kiek nenuoširdus bandymas nuslėpti, kaip sopa jai 
širdį. 

— Na na, ponas Menstonai, jūs apie mane per daug blogos 
nuomonės. Nemanykite, kad aš noriu primesti jums savo valią ar 
panašiai, ir leiskite pasakyti, kad aš, šiaip ar taip, rūpinuosi jūsų 
žmona kaip ir jumis. 

- Žinoma, ponia, - ištarė jis lėtai, tarsi bandydamas susivokti. 
Dabar Menstonas visiškai nieko nebesuprato. Ankstesnė patirtis 
a kad savo grožiu ir dailumu darąs įspūdį moterims en mas- 

e", tad patenkintas manė, jog tuo pačiu natūraliosios atrankos 
dščaių galima paaiškinti ir nepaprastą mis Eldklif susidomėjimą 
nevedusiu vyru. Šis domesys nebuvo jam nemalonus, nes per tai 
galėjo sukiotis netoli Kiterėjos ir neturėdamas nė skatiko valdyti 
dvarą, lyg būtų teisėtas jo savininkas. Kaip Kurijus Sabinių dvare“, 
jis manė, kad tikrasis malonumas - ne pačiam turėti aukso, o būti 
39 

Ouos ego - „Aš jums“; iš Vergilijaus „Eneidos“, I kn. , 135 eil. Tai jūrų valdovo 


Neptūno, supykusio ant vėjų dievo Eolo, sukėlusio audrą jo viešpatystėje, 
„„Zrasinimas. 


„Er ;masse — visoms kartu (pranc. ). 


Manijus Kurijus Dentatas (mirė 270 m. pr. m. e. ), Romos plebėjas, garsus 
nepaperkamumu ir taupumu, pasišalinęs iš tarny bos, įsikūrė kaimo dvare. Bel 
posakis „Sabinių dvaras“ paprastai taikomas kalbant apie Horacijaus 
prieglobstį kaime. 

viešpačiu tai, kuri jo turi. Bet kai ponia užsiminė norinti priglausti 

o savo sparnu ir jo žmoną, jis suglumo. Ar neturi ji kokių nedorų 
kėslų? Tačiau jis nesileido, kad šios abejonės drumstų jam ra- 
mybę - juk kalbama buvo tik apie jo žmonos laimę. 

- Ji man rašo, - toliau kalbėjo mis Eldklif, - kokia vieniša esanti 
šiame pasaulyje, vadinasi, dar ir dėl to turėčiau ją užjausti. Taigi, 
užuot maloniai paprašiusi jus atsisakyti tarnybos ir visiškai liovusis 
rūpintis jūsų reikalais, paliksiu jus dvaro valdytoju su sąlyga, kad 
atsivešite Žmoną ir padoriai gyvensite su ja, žodžiu, taip, lyg ją 
mylėtumėt. Manau, supratote. Noriu, kad jūs liktumėte čia, jei 
sutinkate gyventi su ja santarvėje. 

Valdytojas kilstelėjo pečius ir išpūtė krūtinę, lyg ketindamas 
prieštarauti, tačiau nespėjęs prasižioti susivaldė ir ramiai pasakė: 

— Aš atliksiu savo pareigą, ponia. 

— O jos troškimas būti visuomenės pripažintai laiduoja, kad ir ji 
tai padarys, - atsakė mis Eldklif. - Ir bus tvarka. 

Dar šį bei tą pridūrusi, ji mandagiai užsiminė, kad norėtų baigti 
pokalbį. Valdytojas suprato užuominą ir išėjo. 

Jis jautėsi pažemintas ir suirzęs. Vis dėlto ėjo namo įsitikinęs, 
kad tiesos sakymas (nutylėjo tik apie meilę Kiterėjai, kurią bandė 
slėpti net nuo savęs) dar niekad jam taip nebuvo pravertęs kaip šį 
vakarą. 

Menstonas atsisėdo prie rašomojo stalo ir neapsakomai liūdnas 
susimąstė apie Kiterėjos grožį. Po kelių minučių suėmęs save į 
rankas nusiramino ir parašė Žmonai: 


Nepvoteris, 
1864 m. lapkričio 21 d. 


Miela Junise, 


tikiuosi, kad tu, trumpam mane aplankiusi, laimingai grįžai į Londo- 
na. Apgalvojau, kaip ir buvau žadėjęs, mūsų ano vakaro pokalbį ir 
tavo norą ilgiau nelaukus atvykti čia. Be abejo, visiškai suprantama, 

Odėl tu taip nemeiliai kalbėjai, juk nežinojai visų mane saistančių 
aplinkybių. 

Taigi aš esu pasiruošęs tuoj pat tave parsivežti. Kažin ar tau verta 
Sūbentis čia visą turtą, kurį galbūt esi sukaupusi, išskyrus drabužius. 
"€erleisk nereikalingus daiktus sendaikčių pirkliui, nes jeigu atsiveši 
Ikos čia, tik sukelsi parapijoje kalbas ir žmonės pamanys, kad mes 
"gai gyvenome katras sau. 

Ar gali atvykti kitą pirmadienį? Kiek suprantu, visus darbus spėtum 
atlikti per dieną ar dvi, o iki savaitės pabaigos turėsi gražaus laiko, 
Išvakarėse galiu atvykti į Londoną ir kartu grįžiume vidurdienio 
traukiniu. 


Tavo didžiai mylintis vyras Enėjas Menstonąs 
Dabar, žinoma, aš neberašysiu tau „misis Rondli“. 
Adresas ant voko buvo toks: 


Misis Menston 
Carlzo aikštė 41 
Hokstonas, S. Londonas 


Jis nusinešė laišką į dvarą, ir kadangi išvežti paštą iš kaimo buvo 
per vėlu, pasiuntė vieną arklininką į Kesterbridžą ir nebesivargino 
nešti jį į Badmoutą, kaip darydavo iki šiol. Slėpti savo padėties jam 
nebereikėjo. 


7. NUO LAPKRIČIO DVIDEŠIMT ANTROSIOS IKI 
DVIDEŠIMT SEPTINTOSIOS 


Rytą Menstonas prisiminė, kad kviesdamas žmoną atvykti kitą 
pirmadienį buvo užmiršęs vieną reikalą. O buvo taip. Ką tik atėjo 
laiškas, priminęs, kad kitą savaitę jis buvo numatęs svarbų dalykinį 
susitikimą su kaimyninio dvaro, esančio už trylikos mylių, valdytoju 
anam tinkamu laiku. Ir štai laiško autorius pasirinko kaip tik tą 
dieną, kurią jis kvietė atvykti žmoną. Dabar susitikimo atidėti 
nebebuvo galima. 

Taigi jis vėl parašė žmonai, kad dėl neatidėliojamų reikalų 
pirmadienį turi išvykti, todėl sekmadienį niekaip negalėsiąs atva- 
žiuoti jos pasiimti, kaip ketinęs. Bet jis su vežimu pasitiksiąs Ja 
Kerifordo geležinkelio stotyje, kai ji vakare atvyksianti. 

Kitą dieną jis gavo Žmonos atsakymą į pirmąjį laišką. Ji rašė, kad 
nurodytu laiku susiruošusi lauksianti jo. Kadangi tuo metu ji jaU 
turėjo būti gavusi ir antrą laišką, jis neberašė atsakymo. 

Pračjo savaitė. Per tą laiką valdytojas pasirūpino, kad vis35 
kaimas sužinotų, jog jis vedęs, ir sugalvojo tokias įtikinamas slap“ 
kavimo priežastis, kad niekas jomis nesuabejojo. Devyniems dė“ 
šimtadaliams tamsių jo kaimynų protų jos atrodė tokios paprasto“ 
ir dovanotinos, kad visa ši istorija bemaž nebekėlė jokio smalsumo: 
tik sužadino norą pamatyti jo žmoną. 


Dešimtas skyrius 


VIENOS PAROS ĮVYKIAI 


1. LAPKRIČIO DVIDEŠIMT AŠTUNTOJI. IKI DEŠIMTOS 
VALANDOS VAKARO 


Atėjo pirmadienis - diena, kai misis Menston iš Londono turėjo 
persikraustyti į vyro namus, diena, kupina nepaprastų, didžių įvy- 
kių, paveikusių beveik visų herojų, kurių drama čia ir aprašoma, 
likimą. 

Pirmiausia verta pasidomėti valdytojo elgesiu. Šį ypatingą rytą, 
kai laikrodis rodė aštuonias, o pakinkytas arklys, turėsiantis vežti 
i] Četlvudą, laukė prie durų, valdytojas pusryčiaudamas skubiai 
permetė akimis „Bredšo““ skiltį, kurioje buvo nurodytos kelionės 
pasirinktuoju traukiniu smulkmenos ir trukmė. 

Tikslinosi jis nerūpestingai, viena ranka laikydamas lapą, o 
antrąja — puodelį kavos. Būtų buvęs daug atidesnis, jeigu vietoj 
teisčtos žmonos būtų laukęs atvykstant Kiterėjos Grėj. 

Jis nepastebėjo, kad skilties, po kurią vedžiojo pirštu, apačioje 
buvo nedidelė nuoroda, kuri, įterpta tam tikroje vietoje, reiškė, 
kad traukinys dalijamas perpus. Dėl šio neapsižiūrėjimo jis nu- 
sprendė, kad žmona į Kerifordo geležinkelio stotį atvažiuos tik 
vėlai vakare antruoju traukinio sąstatu, vežančiu trečios klasės 
keleivius ir atvykstančiu dviem valandom keturiasdešimt penkiom 
minutėm vėliau negu pirmasis sąstatas, kuriuo iš tikrųjų atvyks 
antrąja klase keliaujanti ponia. 

Tada pamanė, kad grįžęs iš susitikimo turės marias laiko pasi- 
tikti jos traukinį. Baigęs pusryčiauti, smulkiai ir tiksliai nurodė 
tarnaitei, kaip pasiruošti žmonos sutikimui, tada įlipo į vežimaitį ir 
Išvyko pas lordą Kleidonfildą į Četlvudą. 

Važiuodamas pro Nepvoterio dvarą, nesusilaikęs atsigręžė pa- 
žiūrėti į į Kiterėjos kambario langą. Jam bežiūrint, veide sšmėstelėjo 
aistringa meilė ir geidulingas sielvartas. Paskui, kaip ir pirma, šiuos 
Jausmus ryžtingai užgniaužė ir nudardėjo lygiu baltu keliu, steng- 

damasis nuvyti mintis apie jauną mergaitę, kurios grožis ir Žavesys 
jį taip pakerėjo. 

Taip jau susiklostė, jog tos pačios dienos vakare, kai misis 
Menston atvyko į Kerifordo geležinkelio stotį, jos vyras tebebuvo 
Četlvude, nė neįtardamas, kad jijau atvažiavusi. Apžvelgusi pero. 
ną, rudeniškai niūrų ir vėjuotą, ji nepastebėjo jokio ženklo, kad 
būtų ruoštasi ją pasitikti ir parvežti namo. 

Traukinys nuvažiavo. Ji laukė žaisdama skėčio rankena, vaikš. 
čiojo aplink, išplėtusi akis žvelgė į vėsią naktį, klausėsi, ar neati- 
darda ratai, trypė kojomis ir rodė įvairiausius apmaudo bei pykčio 
ženklus. Ji visai suirzo: tai jau antras, dar ryškesnis vyro abejingu- 
mo ženklas. Pirmasis — kad jis jos neparsivežė iš Londono pats. 

Kiek pamąsčiusi, ko čia būtų geriausia imtis norint patekti į 
Nepvoterį, ji nusprendė visą bagažą, išskyrus neseserą, palikti 
saugojimo kameroje ir eiti pėsčia į vyro namus, kaip darė per 
pirmąjį apsilankymą. Ji paprašė vieno nešiko suieškoti kokį vaikį, 
kuris palydėtų ją ir panėšėtų jos krepšį. Sis pasisiūlė tai padaryti 
pats. 

Nešikas buvo gero būdo stuobrys. Misis Menston, be abejo, labai 
bjauriai nusiteikusi, veikiau būtų norėjusi eiti su juo netardama nė 
žodžio, tačiau jos palydovas nenutildavo ilgiau kaip trims mi- 
nutčms. 

Jis leptelėjo keletą frazių apie jos atvykimą, apie tai, kaip nege- 
rai, kad ponas Menstonas neatvažiavo į stotį jos pasiimti, O ji staiga 
pradėjo kamantinėti jį apie parapijos žmones. 

Jis pirmiausia išklojo pačių turtingiausių, paskui - pačių išmin- 
tingiausių, o tada - pačių gražiausių pavardes. Pirmoji iš pastarųjų 
buvo paminėta mis Kiterėja Grėj. 

Prispyrusi jį apibūdinti mis išvaizdą taip smulkiai, kaip tik anas 
sugebėjo, ji išpešė iš jo visuotinę nuomonę (kol dar niekas.nežinojo 
apie misis Menston egzistavimą), kaip puikiai gražuolis misteris 
Menstonas ir dailioji mis Grėj tinka į porą ir kad mis Eldklif - 
vienintelis žmogus parapijoje, nesukęs galvos, kaip čia juodu ap“ 
vesdinus. 

- Jūs manote, kad jinai jam labai patinka? 

Nešikas susivokė per daug pasakęs, tad pasiskubino atitaisyti 
klaidą. 

— One, jinai jam nė kiek nerūpi, ponia, - iškilmingai pareiškė JIS: 

— Mažiau negu aš? 

— Aišku. 

— Tada iš tikrųjų menkai terūpi, - sumurmėjo misis Menston. Ji 
sustojo, lyg norėdama apmąstyti skaudų vyro abejingumą, kurį 
priminė jai šis pokalbis. Paskui staiga apsisuko ir suirzusi žengė 
kelis žingsnius stoties link. 

Nešikas sustojo ir, regis, nustebo. 

— Aš grįšiu atgal. Taip, taip, aš tikrai grįšiu atgal! - graudžiai tarė 
ji. Paskui sustojo ir neramiai apžvelgė tuščią kelią. - Ne, dabar 
negalima grįžti, - nuolankiai pridūrė. Pamačiusi, kad nešikas ją 
stebi, apsisuko ir pabandžiusi nusijuokti nuėjo toliau. 

Tai buvo būdingas juokas: tylus dirbtinis juokas, bandantis skau- 
dų pažeminimą užmaskuoti abejingumu. 

Apskritai jos elgsena atskleidė, kas ji iš tikrųjų yra: silpna, nors 
ir apdairi moteris, kuriai užtenka proto ką nors sumanyti, bet 
pristinga jėgų įgyvendinti, kurios puikiai suregztos pinklės gali 
žlugti lemiamą akimirką dėl ryžto stokos. 

— O, jeigu būčiau žinojus, kad šitaip atsitiks, - vėl sušnibždėjo ji, 
toliau žengdama su nešiku per šnarančius lapus. 

— Ką sakėte, ponia? - paklausė šis. 

- Et, nieko ypatinga, mes turbūt jau netoli senosios sodybos? 

— Jau labai arti, ponia. 

Netrukus jie priėjo Menstono būstą. Aplinkui niūriai ūžavo 
šaltas vėjas. 

Įėję pro atstu stovinčius vartus, jie užlipo į verandą. Nešikas 
žengė į priekį, garsiai pabeldė ir ėmė laukti. 

Niekas nesirodė. 

Tada prie durų priėjo misis Menston ir pasibeldė kitaip - nelabai 
Smarkiai, bet nepertraukiamai. 

Viduje nė krust, nebuvo matyti net žiburio atšvaito. Nė gyvos 
dvasios, tik jos beldimo aidas koridoriuose ir sausas sudžiūvusių 
lapų šnarėjimas verandoje palei kojas. 

Be abejo, valdytojo namie nebuvo. Misis Kriket, nesitikėdama, 
kad kas atvyks anksčiau nei vėlyvuoju traukiniu, sutvarkė namus, 
Padengė stalą vakarienei ir užrakinusi duris išdrožė į kaimą pa- 
Plepėti su draugėmis. 

- Ar kaime yra smuklė? - paklausė misis Menston, ketvirtą 
artą, jau smarkiau, pabarbenusi į senovines geležim kaustytas 
Uris ir išgirdusi ketvirtą, garsiausią, aidą koridoriuose. 

- Taip, ponia. 

— Kas jos savininkas? 

— Fermeris Springrouvas. 

— Šįvakar eisiu ten, - ryžtingai pasakė ji. - Čia per šaltą ir 
apskritai nepridera moteriai, ar ji būtų kilminga, ar prasčiokė 
laukti lauke. | 

Jie perėjo parką ir išėję pro vartus pasuko Kerifordo kaimo link 
Kol pasiekė „Tris žygūnus“, buvo beveik dešimt valandų. Šią vietą, 
kur prieš porą mėnesių Kiterėja pamatė linksmus ir gyvus kaimie. 
čius, po medžiais spaudžiančius sidrą, dabar gaubė neįžvelgiamą 
tamsa. Atsklisdavo tik tylus guobų ošimas, o retkarčiais - siūbuo. 
jančios iškabos girgždėjimas. 

Jie priėjo prie durų. Misis Menston drebėjo, bet ne tiek iš šalčio, 
kiek iš nusiminimo. Vyro abejingumas stingdė labiau už Žiemos 
vėją. 

Taip jau pasitaikė, kad tą arba kitą vakarą buvo laukiama grįž- 
tant iš Londono Edvardo Springrouvo, ir jo tėvas išgirdęs balsus 
priėjo prie durų, nė neabejodamas išvysiąs sūnų. Retai galima 
pamatyti tokį nusivylimą, koks atsispindėjo misterio Springrouvo 
veide, kai jis pamatė atvykus kažkokią nepažįstamą moterį. 

Misis Menston paprašė kambario, ir jai iškart buvo pasiūlytas 
Edvardui paruoštasis, nes šiam, jeigu kartais pasirodytų, bus gali- 
ma duoti kitą. 

Nieko nevalgiusi ir niekur neužsukusi, net nepakėlusi šydo, ji 
nuėjo koridorium paskui tarnaitę tiesiai į savo kambarį. 

- Jei šįvakar pasirodytų misteris Menstonas, - įėjusi į kambarį 
tarė ji tarnaitei sėsdamasi ant lovos, - pasakykite jam, kad misis 
Menston negali su juo pasimatyti. 

— Gerai, ponia. 

Moteris išėjo iš kambario, ir misis Menston užsirakino duris. 
Dar nespėjus tarnaitei nulipti dviem ar trim laipteliais, misis Men“ 
ston vėl atrakino duris ir atlapojo jas. 

— Atnešk man brendžio, - paprašė ji. 

Kambarinė nulipo apačion ir atnešė taurę gėrimo. Ki | gr įŽ0: 
misis Menston, vis dar apsirengusi, vaikščiojo po kambarį ir, regi“ 
nebuvo apsisprendusi, ko dabar griebtis. | 

Uždariusi duris, tarnaitė valandėlę stabtelėjo pasiklausyti. Ji 
išgirdo misis Menston kalbant su savim. 

— Nieko sau sugrįžimas namo, - murmėjo ji. 

2. NUO DEŠIMTOS IKI PUSĖS 
VIENUOLIKTOS VAKARO 


pabar pamatysime, kokių keistų sutapimų kartais pasitaiko. Ru- 
denį, kai visa šitai dėjosi, misteris Springrouvas už namo arė, akėjo 
i valė siaurą pavėsingą žemės ruoželį, kuris daugelį metų buvo 
laikomas netinkamu dirbti tyrlaukiu. 

Varputis, išrautas iš dirvos, buvo paliktas džiūti saulėje, paskui 
jį sugrėbė, uždegė, kaip paprastai, ir dabar didžiulė krūva tebes- 
milko vidury lauko. 

Ji buvo uždegta trys dienos prieš atvykstant misis Menston, ir 
vienas kitas atsargesnis kaimietis, ne toks nerūpestingas kaip 
Springrouvas, užsiminė, jog ugnis per arti trobos, todėl būtų pavo- 
jinga ją toliau kūrenti be priežiūros. Kol oras palyginti ramus, 
aišku, gaisras negresia, tačiau lengvas vėjelis, pūstelėjęs namo link, 
gali kartais užnešti žiežirbą. 

- Taip, teisybė, - atsakė Springrouvas. - Reikės apsidairyti, ar 
viskas gerai, prieš einant gulti. Bet tiesą sakant, aš noriu sudeginti 
šiukšles prieš lietų, kuris vėl viską suplūktų į žemę. O gabenti 
varputį į tolimesnį lauką ir paskui čia parvežti pelenus būtų per 
daug vargo, tiek ir patys pelenai neverti. 

— Ką gi, teisingai, - pritarė kaimynai. 

Siukšles uždegus, pirmą vakarą jis du ar tris kartus buvo nuėjęs 
pasižiūrėti. Prieš užsklęsdamas ir užremdamas duris nakčiai, pas- 
kutinį kartą apžiūrėjo rūpestingiau. Neatrodė, kad iš lėto smilks- 
tanti krūva įsipliekstų. Springrouvas visai pagrįstai nutarė, kad kol 
šiukšlių niekas nemaišys ir vėjo kryptis nepasikeis, varputis neuž- 
siliepsnos ir niekam nekils nė mažiausio pavojaus, net jei už kokio 
Jardo būtų degių medžiagų. 

Kitą rytą rusenantis varputis atrodė lygiai taip pat kaip išva- 
karėse prieš jam nueinant miegoti. Šiukšlės smilko visą dieną. Prieš 
guldamas fermeris apžiūrėjo jas, bet jau nebe taip rūpestingai kaip 
Pirmąjį vakarą. 

Trečią rytą ir dieną šiukšlės vis taip pat teberuseno - tiesą 
sakant, dūmų buvo netgi mažiau, ir atrodė, kad kitą dieną reikės 
Jas uždegti iš naujo. 

Tą vakarą, įleidęs į trobą misis Menston ir išgirdęs, kad ji 
atsigulė, misteris Springrouvas nuėjo prie pagrindinių durų pasik- 
ausyti, ar negrįžta sūnus, ir paklausinėjo apie jį geležinkelio neši- 
ką, kuris trumpam buvo prisėdęs virtuvėje. Sis pasakė nepastebėjęs 

jaunojo Springrouvo išlipant iš traukinio. Tai išgirdęs, senukas 
nusprendė, kad sūnaus veikiausiai nepamatys iki rytojaus, ne; 
Edvardas visada grįždavo tuo traukiniu, kuriuo atvažiavo misis 
Menston. 

Po pusvalandžio nešikas išėjo. Tuo pačiu metu prie durų vą. 
landėlę pasiklausyti priėjo ir Springrouvas. Paskui apėjo aplink ir 
pasuko už namo.. 

Praeidamas fermeris abejingai ir nerūpestingai pažvelgė į laužą. 
Dvi ramiai pračjusios naktys, regis, žadėjo, kad ir trečioji bus tokią 
pat. Buvo jau beužsklendžiąs ir beužremiąs duris, bet staiga jam 
šovė į galvą, kad sūnus gali grįžti ir vėlesniu traukiniu, nors ir 
nepanašu, kad taip vėluotų. Taigi senukas paliko duris neužsklęs- 
tas, pažiūrėjo, ar viduje visi darbai nudirbti, ir nuėjo gulti. Buvo 
pusė vienuoliktos. 

Fermeriai ir sodininkai gerai žino, kad varpučio krūva, uždegta 
ramiu oru, paprastai smilksta daug dienų, net savaičių, kol visos 
žolės virsta biriais pelenais. Per visą tą laiką degimas veik nepastc- 
bimas, išskyrus nuo viršūnės kaip iš vulkano rūkstančius dūmus. 
Bet šis tykus rusenimas visiškai priklauso nuo vienos savotiškos 
gamtos užgaidos - staigiai pakilusio vėjo, nuo kurio šiukšlių krūva 
gali taip įsiliepsnoti, kad viskas supleška per valandą ar dvi. 

Jei fermeris eidamas uždaryti durų būtų atidžiai apžiūrėjęs 
smilkstančias žoles, būtų pamatęs ne tik įprastinę dūmų srovelę, 
vinguriuojančią nuo viršūnės, bet ir aplink krūvą virpantį orą, 
rodantį, kad viduje temperatūra smarkiai pakilusi. 

Kai geležinkelio nešikas pasuko už namų, prigludusių prie „Tri- 
jų Žygūnų“, veidą jam paglostė gaivus vėjelis, pučiantis į kaimą. Jis 
ėjo vieškeliu, kol pasiekė vartelius, esančius už kokių trijų šimtų 
jardų nuo smuklės. Pro vartelius buvo galima įžiūrėti namo, kuri 
jis ką tik paliko, siluetą. Nešikas eidamas netyčia atsisuko ir pastė- 
bėjo užpakaly ryškiai raudoną pašvaistę, rodančią, kur yra varpučio 
krūva - pašvaistę be liepsnos, įsižiebiančią ir blėstančią nelyginan! 
ką tik uždegtas cigaras vėjui stiprėjant ar silpnėjant. „Jei tie trobė“ 
siai būtų mano, - pamanė jis, - nedegčiau laužo taip arti, tuo labiaU 
kad vėjas stiprėja“. Bet kadangi trobesiai buvo ne jo, jis toliaU 
pėdino į stotį dirbti naktinio darbo. Dabar kelias buvo visiška! 
tuščias. Iki ryto ketvirtos valandos, kai vežikai patrauks į arklidės 
vargu ar kas eis pro „Trijų žygūnų“ smuklę. 

Vienuoliktą valandą visi namiškiai sumigo. Regis, klastingoji 
stichija suvokė, kad atsirado puiki proga pasiausti. 

„Ketvirtis po vienuoliktos pro vis garsėjančias nakties vėjo dejo- 
nes pasigirdo tylus spragsėjimas. Varpučio krūva dar ryškiau sušvi- 
to ir įsiliepsnojo. Liepsnai priblėsus, kitas vėjo gūsis vėl įpūtė ją, 
ugnis įsigavo, ir iš pradžių degusi nepertraukiamai, bet silpnai, 
dabar įsiliepsnojo nepertraukiamai ir smarkiai. 

Dvidešimt minučių po vienuoliktos smarkus vėjo gūsis panešėjo 
degančio paparčio šakelę keletą jardų palei namus bei smuklę ir 
nubloškė ant žemės. 

Po penketo minučių kitas vėjo gūsis nupūtė tokią pat šakelę jau 
dvidešimt penkis jardus ir vėl švelniai numetė ant žemės. 

Tačiau vėjas vis dar pūtė ne namų link, ir atsitiktiniam stebėtojui 
net dabar galėjo atrodyti, kad viskas gerai. Bet gamta retai ką daro 
be užuolankų. Dar po minutės kibirkštis nukrito ant šiaudų, den- 
giančių pailgą pašarinių runkelių kaupą tarp namo ir gyvatvorės. 
Ten žiežirba išblėso tamsoje. 

Praėjus kiek laiko ir uždusus daugybei kibirkščių, dar viena 
žiežirba nutūpė ant burokų kaupo ir žerplėjo toliau. Vėjas įpūtė 
ugnį, šiaudai užsidegė ir suliepsnojo. Per šiaudus liepsna neišven- 
giamai turėjo pasiekti kiaulidę kaupo gale. Ir vis dėlto jei kiaulidė 
būtų buvusi dengta čerpėmis, viešbučiui, kuriam iki tol laikas buvo 
maloningas, net šią akimirką nebūtų grėsęs pavojus. Bet ji, kaip 
dauguma kiaulidžių, buvo pastatyta iš medžio ir dengta šiaudais. 
Atėjo metas — ir pinučių tvora bei šiaudinis sukiužusio statinio 
stogas užsidegė, o kadangi pašiūrė rėmėsi į smuklę, po kokių 
trisdešimties sekundžių jau liepsnojo ir šios pakraigė. 


3. NUO PUSĖS DVYLIKTOS IKI DVYLIKTOS 
VALANDOS NAKTIES 


Prabėgo nedovanotinai daug laiko, kol „Trijų žygūnų“ gyventojai 
suvokė, kas jiems gresia. Kai pagaliau susigaudė, turėjo bėgti 
gelbėdami gyvybę. 
„ Iš pradžių vyro šauksmas, aimanos, paskui - garsus trepsėjimas 
Ir riksmai. 
Misteris Springrouvas pirmasis išlėkė lauk. Po poros minučių 
bėgo arklininkas su kambarine — vyras ir žmona. Jau minėjome, 
d smuklės pastatas buvo senas ir degus kaip bičių avilys. Jo 
antrasis aukštas išsikišęs kybojo viršum pirmojo, kurio pakraigė 

užsibaigė sunkiomis ąžuolinėmis vėjalentėmis. Kiekvienas šios mę. 
džiagos atomas, kiekviena šio statinio savybė buvo tiesiog sukurtą 
ugniai. 

Šakotos liepsnos, palšos ir pritvinkusios dūmų, čia dingdavo į; 
akių, čia vėl įsiplieksdavo garsiai traškėdamos, dešimteriopai dį. 
desnės ir ryškesnės. Traškėjimas smarkėjo. Didingi medžiai namo 
gale pradėjo mėtyti virpančius šešėlius. Stačiakampio tamsaus 
bažnyčios bokšto apybraižos kitoje kelio pusėje išryškėjo nušvitų. 
sio dangaus fone. Buvo galima įžiūrėti net plonytį vėliavos stiebą 
viršūnėje, iš tamsos išplėštą šokinėjančių šviesų. 

Riksmai ir bruzdesys vis garsėjo ir dažnėjo. Po dešimties minų. 
čių dauguma to kaimo galo gyventojų išpuolė gatvėn, netrukus prię 
jų prisijungė ir pastorius, misteris Ronhemas. 

Skubiai apsidairęs jis pamojo vienam ar dviem vyrams ir dingo. 
Netrukus pasigirdo ratų dardėjimas ir vėl pasirodė misteris Ron- 
hemas su anais vyrais - jie gabeno sodo siurblį, vienintelį kaime be 
to, kuris buvo Nepvoterio dvare. Šiek tiek pasikrapščius, senosios 
arklidės kieme prie cisternos buvo prijungta žarna, ir mažoji ma- 
šina pradėjo darbuotis. 

Keletą žmonelių, regis, paralyžiavo, jie stovėjo kaip įbesti, o 
sustingę veidai akinamoje šviesoje atrodė tarsi iki raudonumo 
įkaitinta geležis. Kilus sąmyšiui, kažkokia moteris sušuko: „Skam- 
binkite varpais, pradėdami nuo bosų!““ ir trys ar keturi prietaringi 
seniai įkopę į varpinę leidosi talanduoti varpais. Kai kurie tebuvo 
pusiau apsirengę, o bendrą siaubą dar sustiprino pusplikis zakris- 
tijonas Kriketas, visur lakstantis kruvinu veidu. Atrodė jis baisiai 
ir apgailėtinai, o susijaudinęs buvo taip, kad nė nenutuokė, kaip, 
kada ir kur susižeidė. 

Žmonės plušėjo bandydami išgelbėti bent šį tą iš smuklės baldų. 
Vienintelis kambarys, į kurį pavyko įeiti, buvo svetainė: iš ten 
išnešta rašomasis stalas, keletas kėdžių, viena kita senovinė sidab/0 
žvakidė ir apie pustuzinį smulkių daiktelių, bet tai buvo viskas. 

Liepsnojantys šiaudų gniužulai slydo nuo stogo ir krito ant kelio 
šaižiai spragsėdami, o baltos šiaudų ir medžio pelenų draiskanos 
skraidė vėjyje nelyginant pūkai. Tuo metu pastebėta, kad dega 4V! 
gretimos pirkios, ir ant jų pastoriaus siurbliu buvo kliūstelči* 

vandens. Plona srovelė, čiurkštelčta ant įkaitusio šiaudinio stogo, 
nieko nereiškė. Ugnis darbavosi negaišdama nė minutės ir apsiau- 
tė gegnes. 

Staiga pasigirdo riksmas: 

— Kur misteris Springrouvas? 

Jis prieš keletą minučių stovėjo prie šventoriaus sienos, o dabar 
buvo dingęs. 

— Regis, jis įėjo vidun, - tarė kažkas. 

— Beprotybė, kvailystė! Ką jis gali išgelbėti? - sušuko kitas. - O 
Dieve, reikia jį surasti! Padėkite, čionai! 

Žmonės kaip paklaikę puolė prie durų, šios išvirto, ir trys vyrai, 
nepaisydami pro angą pliūptelėjusios liepsnos, įsiveržė vidun. Tuoj 
pat už slenksčio jie rado tą, kurio ieškojo, be sąmonės gulintį 
koridoriuje ant grindų. 

Išnešti jį laukan ir paguldyti ant suolo tetruko akimirką. Į veidą 
kliūstelėjus šalto vandens dubenį, senis labai iš lėto ėmė gaivaliotis. 
Jis buvo išgelbėtas per stebuklą. Gelbėtojai vos spėjo palikti pasta- 
tą, kai langų rėmus, lyg burtų lazdele mostelėjus, apsiautė ryškūs 
plazdantys liepsnų liežuviai. Tuo pačiu metu pagrindinių durų 
lentos virto Žžėrinčiais ugnies strypais, vidury vis didėjo raudona 
žvaigždė, kol pliūptelėjo liepsna. 

Tada sugriuvo laiptai. 

— Visi lauke, saugūs, - tarė kažkieno balsas. 

— Taip, ačiū Dievui, - pritarė trys ar keturi. 

— Bet mes užmiršome, kad yra atvykusi nepažįstama moteris! 
Regis, ji išsigelbėjo. 

— Tikiuosi, taip, — pasigirdo silpnas artėjančios iš užpakalio 
kambarinės balsas. 

Tą akimirką Springrouvas pakilo, svyruodamas atsistojo ir kaip 
beprotis sumosavo rankomis. 

— Ne, ne, ne visi! Ponia, atvažiavusi traukiniu, misis Menston, aš 
bandžiau ją ištraukti, bet pargriuvau. 

Minia iš siaubo aiktelėjo, išgąsdinta ne tiek Springrouvo žodžių, 

Iek jo nusakyto vaizdo. 

Nuo vieno smarkaus vėjo gūsio iki kito praslinkdavo apie trejetą 
Minučių; štai vėl pūstelėjo vėjas, stogas susiūbavo ir po valandėlės 
su trenksmu įdribo vidun, kartu nutraukdamas kraigą ir išstumda- 
Mas lauk priekinę medinę sieną, kuri dundėdama nuvirto ant kelio. 

Kryčio triukšmą lydėjo juodų dulkių debesis, miriadai kibirkščių į, 
didžiulis liepsnos pliūpsnis. | 

— Kas ji? — padrikai veržėsi iš visų lūpų be paliovos. 

Rudenio vėjas, laukinis, greitas ir išdidus, vis dar pūtė į gūrantį 
senąjį namą, kuris buvo pastatytas vien iš degių medžiagų ir todėj 
supleškėjo kaip javų stirta. Karštis ant kelio didėjo, ir gaisrųj 
įsisiautėjus valandėlę Žmonės stovėjo nustėrę ir tylūs stebeilijo — 
siaubo apimti, bejėgiai, nes priešas buvo nenugalimas. Paskui, 
suvokę visą klaiką, negalvodami plūstelėjo priekin gelbėti turto įį 
gretimų namų, kurie akivaizdžiai buvo pasmerkti pražūti. 

Bėgo minutės. „Trijų žygūnų“ smuklė virto žerplėjančių Žarijų 
krūva. Ugnis brovėsi gatve tolyn, kai bažnyčios laikrodis kitoję 
kelio pusėje lėtai išmušė vidurnaktį ir sutrikę varpai beveik negir- 
dimai pro liepsnos ūžavimą išvingiavo aikštingą 113-0si0s psalmės 
melodiją. 


4. NUO DEVINTOS IKI VIENUOLIKTOS VAKARO 


Tą vakarą Menstonas įlipo į vežimaitį ir iškeliavo iš Četlvudo, 
būdamas nepavydėčtinos nuotaikos. Mintis apie šeimyninį gyveni- 
mą senojoje Nepvoterio sodyboje su jau nebeviliojančia moterim, 
kurią andai vedė, buvo ne tik nemaloni - ji kėlė jam pasibjaurėjimą. 

Vis dėlto jis žinojo, kad aukštos padėties, kurią laimingai susik- 
losčius aplinkybėms užima mis Eldklif dvare, niekur kitur jam 
nepavyktų užimti, tad tyliai užgniaužė apmaudą vildamasis, kad 
netrukus susiras kokią paguodą. Kad ir vedęs, vis dėlto yra šalia 
Kiterėjos. 

Retkarčiais žvilgtelėdavo į laikrodį ir paragindavo arklį, kad 
Kerifordo geležinkelio stotį pasiektų prieš pat atvykstant paskuti- 
niam traukiniui iš Londono. 

Netrukus danguje netoli horizonto pastebėjo neryškią geltoną 
pašvaistę. Ji sparčiai didėjo, keitė spalvą, darėsi raudonesnė. Pas- 
kui akinamas spindesys jo akyse čia paryškėdavo, čia priblėsda- 
vo - matyt, nuo vėjo. 

Menstonas sustabdė arklį ant kalvos ir susimąstė. 

„Dega klojimas, - pamanė. - Joks namas taip staiga neužsiliep“ 
snos“. 

Jis nudardėjo toliau, bandydamas nustatyti, kurioje gi vietoje 
kilo gaisras, bet buvo jau tamsu, o keliai labai vingiuoti, tad JP 
supainiojo kryptį, nes dar neseniai gyveno šioje apylinkėje ir NC“ 

išmanė kiekvienam kaimiečiui savaime aiškių dalykų. Dėl ryškumo 
šviesa atrodė esanti perpus arčiau negu buvo, taip arti, kad jis vėl 
sustabdė arklį, šįkart pasiklausyti. Neišgirdo nė garso. 

Dabar jis važiavo į siaurą slėnį stačiais šlaitais, kurie užstojo 
dangų virš gaisro vietos, todėl jis nebespėliojo, kol niekas neaišku, 
tuo tarpu nusprendęs, kad gaisras kilo kažkur tarp Kerifordo 
geležinkelio stoties ir kaimo. : 

Ta pati akinama pašvaistė patraukė ir kito vyro akis. Sis tą 
akimirką pluošė už keleto mylių nuo valdytojo, tik iš kitos pusės, 
bet artinosi prie tos pačios vietos, į kurią suko Menstonas. Jaunes- 
nysis Edvardas Springrouvas grįžo iš Londono į tėvo namus kaip 
tik tuo traukiniu, kuris, kaip tikėjosi valdytojas, atveš jo žmoną. 
Tiesą sakant, Edvardas vėlavo dėl pačios paprasčiausios prie- 
žasties — laikino pinigų stygiaus, tad atvažiavo vėlesniu sąstatu, 
nusipirkęs trečiosios klasės bilietą. 

Springrouvas buvo gavęs graudų ir perspėjamą Kiterėjos laišką 
ir aiškiai suvokė, kokioje keblioje padėtyje atsidūrė, Badmoute 
nutylėdamas savo per ilgai užsitęsusias sužadėtuves. Jis labai ne- 
norėjo prarasti keleto laimingų dienų pabūti su Kiterėja, ir tas 
nenoras nutildė jo sąžinę ir užrišo liežuvį, o paskui prabilti pasidarė 
per vėlu. 

„Kodėl aš taip padariau? Kaip drįsau ją mylėti? - prikaišiodavo 
sau dyrinėdamas dieną, blaškydamasis lovoje naktį. - Apgailėtina 
kvailystė!“ 

Jautri jo širdis blaškėsi metų metus - gal net šešerius ar septy- 
nerius - nesąmoningai kažko ilgėdamasi, jis pats nelabai suvokė 
ko. Kartais, nors ir retai, jis rasdavo atgarsį. Sutiko ir vyrų, ir 
moterų, kuriems, regėjos, gali atverti širdį, viena iš jų buvo pusse- 
serč Adelaidė. Šiuolaikinėje visuomenėje paplitusi nuomonė, kad 
Moterys — visiškai kitokia žmonijos dalis, vargu ar pagrįsta, nes 
dažnai vyro jausmas vyrui ir moteriai skiriasi tik stiprumu. 

Tačiau nenusakomas idealas, kuriam galėtų atverti slapčiausias 
Sielos kerteles, vis nesirodė. Sendamas Edvardas nusprendė, kad 
Veikiausiai per daug nori, ir jo idėjos niekad neras atgarsio. Tad 
dvasios alkį jis malšino svajonių išrinktosiomis. Apie žemiškąjį 
savo neiškaus troškimo įsikūnijimą jis nebegalvojo ir ketino vesti 
Pusseserę. 

Bet paskui sutiko Kiterėją, jo širdis stipriai suplakė ir prabilo: 

Tai ji, aš nuvelku rūbus, 
Ir akį veria nuostabus 
Svajų pavidalas miglotas.“ 


Kai kurios moterys taip greit įžiebia meilę vyro širdyje, jog šis 
visiškai apkvaišta ir net pamiršta esąs saistomas įsipareigojimų 
kitai. Tokios moterys nebūtinai yra pačios įspūdingiausios, bet jų 
labai nedaug. Kiterėja buvo viena iš tokių. 

Gavęs jos laišką, jis pradėjo mąstyti apie šiuos dalykus ir neat- 
sakė jai. Bet „alkanos kartos““ greitai sutrypia miesto mąstytoją. 
Pagaliau jis susimąstė ir apie būtinybę pramisti. Po niūrių paieškų, 
iš pradžių vangių, vėliau atkaklesnių, jis gavo architekto padėjėjo 
vietą netoli Cering Kroso. Darbą turėjo pradėti tik po mėnesio. 

Iš pradžių negalėjo nuspręsti, kur praleisti šį laiką. Ir štai bes- 
varstydamas atsikvošėjo važiuojąs namo, skatinamas slaptos ir 
neprisipažintos vilties ten paskutinį kartą pažvelgti į Kiterėją. 


5. VIDURNAKTIS 


Be ketvirčio dvyliktą Menstonas įvažiavo į stoties kiemą. Traukinys 
atėjo laiku ir varpas, pranešantis apie atvykimą, suskambo tuomet, 
kai jis norėdamas patekti į peroną ėjo pro bilietų kasą. 

Nešikas, kuris lydėjo misis Menston į Kerifordą ir jau buvo grįžęs 
į stotį budėti naktį, atpažino valdytoją, kai tik šis įėjo, ir iškart puolč 
prie jo. 

— Misis Menston atvažiavo dešimtos valandos traukiniu, sere, - 
pasakė jis. | 

Valdytojas neįstengė nuslėpti apmaudo. 

— Jos bagažas čia, pone, - pridūrė nešikas. 

— Įdėk man į vežimaitį, jeigu jo nėra labai daug, - pasak 
Menstonas. 

— Paskui, kai šis traukinys išvažiuos, pone. 

Žmogelis dingo - perkirto geležinkelio bėgius pasitikdamaS 
atvykstantį traukinį. 

— Kur kilo gaisras? —- paklausė Menstonas kasininką. 
44 
„IŠ R. Krešo eilėraščio „Svajonės apie mylimąją“. 


Iš Dž. Kytso „Odės lakštingalai“. 

Dar nespėjus kasininkui prabilti, įbėgo kitas vyriškis ir viską 
paaiškino. 

— Pusė Kerifordo sudegė arba sudegs! —- sušuko jis. - Iš šios 
stoties liepsnų nematyti - medžiai užstoja, bet palypėkite ant 
tilto - jos baisios! 

Jis irgi nulėkė per bėgius, kad pagelbėtų traukiniui atvykus. Šis 
po valandėlės įvažiavo į stotį. 

Valdytojas stovėjo laukiamajame. Išlipo vienas keleivis, paliko 
bilietą ir Menstono akyse perėjo salę. Jaunas vyras juodu portfeliu, 
su skėčiu rankoje. Jis išėjo pro duris, nusileido laiptais ir ištirpo 
tamsoje. 

— Kas tas jaunas vyras? — paklausė Menstonas grįžusį nešiką. 
Savotiškas vaikino žavesys krito jam į akį. 

— Architektas. 

— Mano senoji profesija. Iš aprangos taip ir nusprendžiau, — 
sumurmėjo Menstonas. - Kaip jo pavardė? 

— Springrouvas - fermerio Springrouvo sūnus, Edvardas. 

„Fermerio Springrouvo sūnus, Edvardas“, - pakartojo sau val- 
dytojas ir prisiminė, kodėl šie žodžiai jam tokie skaudūs. 

Mis Eldklif buvo minėjusi, kad šis jaunas vyras - Kiterėjos 
mylimasis, ir tai jam niekad neišėjo iš galvos. 

„Jei neturččiau žmonos, tas vyrukas galėtų būti mano varžo- 
vas, - mąstė jis eidamas paskui grįžusį nešiką į bagažinę. Ir kol šis 
nešė ir dėjo į vežimaitį gana sunkią dėžę, Menstonas, stebėdamas 
jo darbą, galvojo tik apie Edvardą Springrouvą. 

Jis apžiūrėjo vežimaičio žibintus, rūpestingai pataisė vadeles, 
atsisėdo ant pasostės ir leidosi vieškeliu Nepvoterio parko link. 

Artėjant prie namų, jam paaiškėjo ir tiksli gaisro vieta. Netrukus 
Jis išgirdo žmonių šauksmus, liepsnos ūžesį, degančio medžio traš- 
kesį ir užuodė gaisro dūmus. 

„Staiga už keleto jardų dešiniojo žibinto šviesoje išniro žmogaus 
figūra. Artėdamas jis prisidengė ranka akis, kad apsaugotų jas nuo 
akinančios šviesos, nes prieš tai ėjo tamsoje. 

Menstonas atpažino kaimietį: buvęs smulkus fermeris, vėliau 
Prasigėręs ir tapęs padieniu darbininku, be to, kaip spėjama, bra- 

Onierium. 

— Ei! - sušuko Menstonas, kad žmogus trauktųsi iš kelio. 

— Misteris Menstonas? - paklausė šis. 

- Taip. 

— Kai kas atvyko į Kerifordą, ir tai gali jums rūpėti. 

— Gerai, gerai. 

— Ar jūs šiąnakt laukėte misis Menston, sere? 

- Taip, deja, ji jau atvažiavusi, aš tai žinau ir manau, kad seniai 
miega. 

Žmogelis alkūne atsirėmė į vežimaičio ieną ir atsisuko į Mens. 
toną - jo veidas buvo išblyškęs ir suprakaitavęs nuo gaisro gesinimo, 

— Taip, ji atvyko, - tarė jis. - Atsiprašau, sere, bet aš džiaugčiausi, 
jei... Ji... 

- Ką? 

— Džiaugčiausi, jei jūs duotumėte man ką nors už naujienas. 

— Nė fartingo! Man nereikalingos tavo naujienos, aš pats Žino- 
jau, kad ji atvažiuos. 

- Tai jūs neduosite man šilingo, sere? 

— Aišku, ne. 

— Tai gal paskolinsite man šilingą, sere? Aš visai nusiplūkiau ir 
nežinau, ką daryti. Tegriebia mane velnias, jei negrąžinsiu. 

- Velnias taip dažnai apgaunamas, kad tavo saikstymasis never- 
tas nč penso. 

— Och! 

— Leisk man važiuoti, - tarė Menstonas. 

- Jūsų Žmona nebegyva, štai kas gali jums rūpėti, - lėtai ištarė 
darbininkas. Jis laukė atsakymo, bet nesulaukė. 

— Ji nuėjo į „Tris žygūnus“, nes jūsų namus rado uždarytus. 
Degantis stogas užgriuvo ant jos, nes niekas nespėjo jos pažadinti, 
1r ji dabar pavirtusi pelenais, kaip ir jūs pavirsite vieną gražią dieną. 

— Pakaks, leisk man važiuoti, - ramiai pasakė valdytojas. 

Žmogelis iš anksto gardžiavosi vaizduodamasis, kaip sukrės 
valdytoją jo atneštoji žinia. Vilčiai neišsipildžius, jis visiškai SU“ 
trikęs susmuko griovyje. Šitoks Kušis nenumatė sutiksiąs šitoki 
ramų Dovydą“. 

Menstonas skubiai pasuko prie kryžkelės, pririšo arklį ir pėsčias 
nulėkė į gaisro vietą. 

Baisaus įvykio sukeltas apmirimas jau buvo atlėgęs, ir žmonės 
vilko iš likusių trobelių baldus, kurie pakliuvo po ranka. Šiaudiniai 
stogai jau liepsnojo. Atvažiavo Nepvoterio gaisrinė mašina, bet ji 
46 

puvo maža ir nieko nepadarė. Grupė Žmonių susibūrė aplink 
pastorių, kurio apsiaustas besidarbuojant buvo apdrabstytas pur- 
vais, pradegintas ir sudraskytas. Sis viena ranka vadovavo nešan- 
(iems išgelbėtą turtą į bažnyčią, o antrąja nurodinėjo vietas, kur 
uri gesinti tos abidvi menkos mašinos. Staiga visi nuščiuvo išvydę 
blyškų ir švarų Menstono veidą, kuris keistai skyrėsi nuo suodinų 
ir prakaituotų plušančių kaimiečių veidų. 

— Ar ji sudegė? - paklausė jis tvirtu, nors ir dusliu balsu, įženg- 
damas į apšviestą plotą. Pastorius priėjo prie jo ir pasivedėjo į 
šalį. - Ar ji sudegė? - pakartojo Menstonas. 

— Ji nebegyva. Bet, ačiū Dievui, išvengė baisios kančios de- 
gant, - santūriai tarė pastorius. - Ant jos užkrito stogas su kraigu 
ir sutraiškė. Mirtis turėjo ištikti staiga. 

— Kodėl ji atsidūrė čia? - paklausė Menstonas. 

- Iš to, ką paskubom pavyko išsiaiškinti, atrodo, jog, radusi jūsų 
namų duris užrakintas, ji nusprendė, kad jūs išvykęs, o jūsų tar- 
naitė, misis Kriket, buvo išėjusi vakarieniauti. Tada ji apsistojo 
smuklėje ir nuėjo gulti. 

— Kur šeimininkas? - paklausė Menstonas. 

Vos vilkdamas kojas, priėjo misteris Springrouvas, susisupęs į 
apsiaustą, ir patvirtino pastoriaus liudijimą. 

— Galji atrodė ligota ar pikta, kai atvyko? — paklausė valdytojas. 

— Negaliu pasakyti. Nemačiau. Bet man atrodo... 

— Kas jums atrodo? 

— Kad ji buvo kažko labai suirzusi. 

- Aišku, todėl, kad aš jos nepasitikau, - sumurmėjo Menstonas, 
paskendęs mintyse. Jis atsuko nugarą Springrouvui ir pastoriui ir 
Pasitraukė iš apšviesto ploto. 

Viskas, kas galėjo būti padaryta, buvo padaryta. Degėsių krūvos 
tęsėsi nuo rūkstančių griuvėsių viename gale, kur stovėjo smuklė, 
Iki tebežerplėjančių žarijų kitame. Garų, būdingų miesto gaisrams 
prieš užgęstant, čia nebuvo. Užtat jautėsi karštis, nežymus mies- 
tuose. 

Kaitra ir aitrūs degančio ąžuolo bei eglės dūmai, graužiantys 
akis, galop nuvijo kaimiečius nuo priešais namus esančio kelio, ir 

abar jie būriavosi šventoriuje, kuris nuo kartų kartas trukusių 
aldojimų buvo per keturias ar penkias pėdas iškilęs aukščiau kelio 
r beveik lygus su žemos sienos, juosiančios šventorių, viršumi. 
€rtiniai akmenys bolavo tamsios žolės ir kukmedžių fone, o jų 

šviesą atmušė baltos kai kurių samdinių palaidinės. Atšvaitai šokį. 
nėjo žmonių veidais ir rankomis, išplėšdami iš tamsos išsišiepusią, 
pabaisas ir kitokias apšiurusios bažnytėlės skulptūras. 

Pastorius nusprendė, kad tokiu skaudžiu atveju ne šventvagystę 
iš keleto namų išgelbėtus baldus bei rakandus nakčiai sukraug; 
bažnyčioje. Kadangi kitos saugios vietos nebuvo, taip ir padarytą 


6. NUO PUSĖS PIRMOS IKI PIRMOS NAKTIES 


Menstonas, išėjęs pagalvoti, apsuko šventorių ir dabar įžengė pro 
atviras bažnyčios duris. 

Palei kolonas jis mechaniškai nuslinko į savo klauptą šiaurinėje 
navoje. Cia buvo tamsoka, nes siena užstojo šviesą, srūvančią pro 
tos pačios pusės langus. Vienintelis žiburys bažnyčioje buvo mažą 
lajaus žvakė, įstatyta į krikštyklą priešingoje navoje negu ta, kurioje 
atsisėdo Menstonas ir greta kurios riogsojo į krūvą suversti baldai, 
Blausią žvakės šviesą stelbė ryškesnis degėsių atšvaitas, todėl sil- 
pna liepsnelė atrodė kaip mėnulis dieną. 

Ten besėdėdamas jis išvydo pro duris įeinant fermerį Springrou- 
vą, kuriam iš paskos sekė sūnus Edvardas, vis dar laikantis rankoje 
kelionmaišį. Jie kalbėjosi apie baisią misis Menston mirtį, bet 
netrukus prabilo apie sudegusius namus. 

Šita namų vora, besitęsianti nuo smuklės į rytus, buvo pastatyta 
štai kaip. Prieš penkiasdešimt metų palei kaimo gatvę toje vietoje, 
kur paskui buvo pastatytos trobelės, driekėsi tuščias žemės rčžis, 
sunkus įdirbti, nes paviršiuje slūgsojo dideli titnago klodai. Anuo- 
metiniam dvaro savininkui kilo mintis, kad galima užstatyti tą rėžį 
pirkiomis, todėl ponas Eldklifas dalimis jį išnuomojo keletuiga" 
bingų gyventojų. Kiekvienas jų iki gyvos galvos turėjo mokėt! 
menkutę nuomą su sąlyga, kad pats pasistatys trobą ir ją sveikutčlė 
grąžins, nuomos terminui pasibaigus. 

Žmonės, statęsi trobas, vienas po kito perdavė arba išmainė 5aV0 
dokumentus fermerio Springrouvo tėvui. Kai kuriais atvejais, SV 
mokėjus tam tikrą mokestį dvaro savininkui, prisidėdavo nauji 
nuomininkų ir visos nuomos sutartys dabar priklausė fermer!U! 
maniusiam iš to apsirūpinti senatvėje. 

Sis pokalbis sudomino valdytoją. 

— Nenusimink, tėve, juk jie visi apdrausti. 

Siuos žodžius Edvardas ištarė jaudindamasis. 

— Tu klysti, Edvardai, jie neapdrausti, - niūriai atsakė senuka* 

— Ne? - paklausė sūnus. 

— Nė vienas! - atsiliepė fermeris. 

— Bet juk apdrausdavai gaisro draudimo bendrovėje? 

- Jie visi ten buvo apdrausti. Bet prieš šešis mėnesius bendrovė, 
kuri jau keletą metų didino draudimo įnašus už šiaudais dengtus 
rrobesius, apskritai liovėsi juos drausti, kaip jau anksčiau buvo 

adariusios kokios dvi ar trys gaisro draudimo bendrovės, anot jų, 
dėl nepatikimumo ir per didelės rizikos, kai šiaudais dengti pasta- 
tai stovi vienas prie kito. Nuo to laiko aš vis ruošiausi kreiptis į kitą 
bendrovę, bet taip ir neprisibaudžiau. Kas galėjo tikėtis gaisro? 

- Ar prisimeni nuomos sutarties sąlygas? - dar labiau sunerimęs 
pasiteiravo Edvardas. 

— Ne, nelabai, - išsiblaškęs atsakė tėvas. 

— Kur jos? 

— Va tame rašomajame stale. Kaip tik dėl to stengiausi jį išnešti 
anksčiau negu kitus daiktus. 

— Tai reikia iškart tuo pasirūpinti. 

— Ko tu nori? 

— Rakto. 

Jie nuėjo į pietinę navą, pačmė žvakę iš krikštyklos, o paskui 
žengė toliau atrakinti stalo, kuris buvo pastatytas kampe po gale- 
rija. Abu pasilenkė ties nuleidžiamu stalo viršum. Edvardas laikė 
žvakę, kol tėvas ėmė iš stalčiaus pergamento ritinėlius ir vyniojo 
pirmąjį jam prieš akis. 

- Skaityk tu, Tedai. Aš nematau be akinių. Pakaks susipažinti su 
viena. Visų nuomos sąlygos tos pačios. 

Edvardas paėmė pergamentą ir kurį laiką greit ir neaiškiai 
skaitė. Paskui garsiai ir iš lėto perskaitė štai ką: 

— „Ir minėtasis Džonas Springrouvas - jis pats, jo įpėdiniai, 
testamento vykdytojai ir globėjai - sudaro sutartį ir susitaria su 
minčtuoju Džeraldu Felkortu Eldklifu, jo įpėdiniais ir teisių perė- 
Mėjais, kad jis, minėtasis Džonas Springrouvas, jo įpėdiniai ir teisių 
Perėmėjai minėtuoju laikotarpiu privalo mokėti minčtajam Dže- 
faldui Felkortui Eldklifui, jo įpėdiniams ir teisių perėmėjams nu- 
Tatytą metinį dešimties šilingų ir šešių pensų nuomos mokestį... 
Per keletą kartų šiame dokumente aukščiau nurodyta tvarka. Ir 
Privalo visą minėtąjį laikotarpį tinkamai ir reikiamai taisyti bei 
"pintis minėtosios trobos arba gyvenamojo namo ir visų kitų 
Patalpų bei visų namų ar pastatų, kurie jau čia pastatyti arba bus 

pastatyti, tinkamu bei deramu remontu visais atžvilgiais be jokį 
turto ao dokumentu, turi būti atiduotos minėtajam Džę. 
raldui Felkortui Eldklifui, jo įpėdiniams ir teisių perėmėjams“. 

Jie užrakino stalčių ir be žodžių pasuko bažnyčios durų link. 

Menstonas irgi išniro iš tamsos. Nepaisydamas savo TŪPėsčių 
senasis fermeris iš instinktyvios pagarbos ir didelės užuojautą; 
valdytojui, kurį ištiko šitokia baisi netektis, pasitraukė į šalį, kag 
Menstonas galėtų praeiti neužkalbinęs jų, jeigu nenorės. 

— Kas jis? —- sušnibždėjo Edvardas, Menstonui artinantis. 

— Ponas Menstonas, valdytojas, - atsakė tėvas. 

Menstonas pračjo nava pro jaunesnįjį vyrą. Jų veidai beveik 
susilietė. Didžiulė liepsna, vis dar plėvojanti lauke ant griuvėsių, 
metė ilgus šokinėjančius abiejų šešėlius skersai navos ir apšvietė jų 
akis, kai jos susitiko. Iš tėvo laiško Edvardas žinojo apie valdytojo 
meilę Kiterėjai, taip paslaptingai gniaužtą dėl to, kad, kaip pa- 
aiškėjo vėliau, šis buvo vedęs. Santuoka dabar nebeegzistavo. 
Edvardas suvokė, kad šis vyras vėl atgavo laisvę, ir instinktyviai 
pajuto jam priešiškumą —- pats nebūtų galėjęs pasakyti kodėl. 
Valdytojas taip pat žinojo, kad Kiterėjai patinka Edvardas, ir 
žvelgė į jį skvarbiai ir paslaptingai. 


7. NUO PIRMOS IKI ANTROS VALANDOS NAKTIES 


Menstonas vienas patraukė namų link, o jo širdis buvo kupina 
keistų jausmų. Įžengęs pro duris ir paleidęs tarnaitę namo, iš karto 
užkopė viršun į miegamąjį. 

Mąstantis pasaulietis, ypač jausmingas, kai kuriais blogiausiaiė 
atvejais negali užgniaužti žmogiško instinkto išlieti sielą Aukštės 
niajai Būtybei ar Esybei, kuri abejingumo akimirkomis atlaidžiai 
įvardijama Atsitiktinumu arba daugių daugiausia Dėsniu. Mens 
tonas buvo savanaudiškai ir nežmoniškai, tačiau nuoširdžiai r 
didžiai dėkingas už pastarąją nelaimę. Pirmą kartą beveik per 
dvidešimt metų jis puolė prie lovos ant kelių, staigiai prasiverŽU? 
jausmams. 

Praslinko daug laiko, kol jis pakilo. Priėjo prie lango, pask! 
regis, pirmą kartą atsiminė, kad po liūdno šios nakties atsitikit? 
turi ką nors daryti. 

Jis iškart paliko namus ir nuėjo į gaisravietę, pasirodč ten kai? 
tik tada, kai pastorius nurodinėjo keletui vyrų stebėti šią vieta 

„to. Pelenai vis dar buvo įkaitę iki raudonumo ir žerplėjo. Mens- 
onas suprato, kad šiuo nakties metu jų apieškoti neįmanoma. Jis 
ėl pasuko namo, lydimas pastoriaus, kuris įkalbėjo Menstoną kurį 
aiką palikti šią vietą ir prižadėjo, kad kai tik „Trijų žygūnų“ 
muklės nuodėgulių karštį bus galima pakęsti, juose bus pradėta 
xuopščiai ieškoti jo nelaimingos žmonos palaikų. 

Tada Menstonas įėjo vidun laukti ryto. 


Vienuoliktas skyrius 


PENKIŲ. DIENŲ ĮVYKIAI 


1. LAPKRIČIO DVIDEŠIMT DEVINTOJI 


Auštant pradėtos paieškos, bet atėjo ir ketvirtis dešimtos, O jokių 
rezultatų nebuvo. Menstonas šiek tiek užkando ir perėjo parko 
daubą, skyrusią senąją ir naująją dvaro sodybas, ketindamas prą. 
šytis priimamas mis Eldklif. 

Sutiko ją pusiaukelėje. Ji ėjo pareikšti užuojautos ir pasiūlytį 
dvaro darbininkų, kad jo sudegusios žmonos palaikų paieškos 
vyktų kuo sparčiau. 

Jis parlydėjo ją į dvarą. Iš pradžių jiedu kalbėjo apie vargšės 
moters mirtį taip, lyg dėl šio įvykio vyras didžiai sielotųsi, o kai 
viskas, ko reikalauja etiketas, buvo pasakyta, jie prakalbo apie 
materialinius nuostolius ir kaip reikėtų atitaisyti padėtį. 

Tik kai abu užsidarė jos kabinete, ji buvo besikreipianti į jį atvirai 
ir ciniškai, kaip paprastai. Bet šį rytą jo laikysena buvo kažkokia 
kitokia ir ji nesiryžo prabilti tokiu tonu. Jos numylėtinio elgesys 
pasikeitė, ir ji nebūtų galėjusi pasakyti kaip. Jis buvo visiškai kitas 
Žmogus. 

— Arjūs iš tikrųjų gailitės savo vargšės žmonos, misteri Mensto- 
nai? - paklausė ji. 

— Na taip, - trumpai atsakė jis. 

— Bet tik kaip Žmogaus, kurį ištiko Žiauri mirtis? 

Jis prisipažino, kad tik dėl to. 

— Nes ji nebuvo gera moteris, - pridūrė. 

— Aš apgailestaučiau taip pasakiusi, juk ji, vargšė, mirusi, — 
priekaištingai tarė mis Eldklif. 

— Kodėl? — paklausė jis. — Kamją girti, jeigu ji to neverta? SakaU 
būtent tai, ką viename iš savo laiškų rašė Sternas“: kad nei sveikas 
protas, nei Šventasis Raštas nereikalauja iš mūsų kalbėti api“ 
mirusius tik gerai. O dabar, ponia, — tęsė jis kiek pasvarstęs: “ 
galbūt galiu tikėtis, kad jūs man padėsite ar bent netrukdysit“ 


47 
Lorensas Sternas (1713-1768) - rašytojas, romano „Džentelnieno Tristramo 
Sendžio gyvenimas ir mintys“ autorius. 

avergti jaunos su jumis gyvenančios merginos, kuri mane labai 
domina, širdį. 

- Kiterėjos? 

— Taip, Kiterėjos. 

- Jūs visą laiką mylėjote Kiterėją? 

— Taip. 

Iš pradžių nustebusi, dabar ji labai susijaudino, pakilo iš krėslo 
ir nužingsniavo iki kambario sienos. Valdytojas ramiai žiūrėdamas 
įją pridūrė: 

— Mylėjau ir tebemyliu. 

Ji priėjo prie jo, susimąsčiusi įsmeigė akis jam į veidą, neryžtin- 
gai mosuodama prie šono nuleista ranka. 

— Vadinasi, tikroji ir vienintelė tokio nedrąsaus Kiterėjos mer- 
ginimo priežastis, — visas kaimas apie tai šnekėjo, — buvo jūsų 
slaptos vedybos, o ne abejingumas jos žavesiui? - Jos balse skam- 
bėjo ir teigimas, ir klausimas, bet ne pavydas. 

— Taip, - atsakė jis, - ir tai nėra negarbinga. Mane sulaikė tik tas 
vienas dalykas - padorumas, kurio jūs, ponia, galbūt netikėjote 
mane turint. - Paskutinieji žodžiai buvo ištarti išdidžiai ir nutaisius 
atitinkamą veido išraišką. 

Mis Eldklif vis tylėjo. 

— O dabar, - tęsė jis, - galiu tarti žodelį ir savo pastarojo meto 
elgesiui pateisinti, vėl rizikuodamas jus įžeisti. Aš paklusau jūsų 
įsakymui parsivežti velionę žmoną ir gyventi su ja ne iš gobšumo, 
ne trokšdamas išsaugoti tarnybą, kurios teikiami privalumai dides- 
ni už visus, kokiais man kada nors teko naudotis, bet iš nenumal- 
domos aistros Kiterėjai. Nors visada žinojau, kaip tai silpnadvasiška, 
kvaila, net nedora, bet privalėjau stengtis toliau būti netoli jos, tegu 
Ir kaip kitos moters vyras. 

Jis laukė, ką ji pasakys. Ji tylėjo. 

— Yra didelė kliūtis laimėti mis Grėj meilę, - toliau kalbėjo jis. 

- Taip, Edvardas Springrouvas, - tyliai tarė ji. - Žinau tai, kartą 
Norėjau juos apvesdinti. Jie šiek tiek susikivirčijo, bet turbūt netru- 

Us susitaikys. — Ji kalbėjo taip, lyg būtų nelabai atidžiai išklausiusi 
Paskutinįjį Menstono pareiškimą. 

- Jis jau susižadėjęs su kita, - tarė valdytojas. 

- Fui! - atkirto mis Eldklif. - Turite omeny jo pusseserę iš 

khilo? Tai mums nepadės, nes jis atvyko nutraukti sužadėtuvių. 

= Jis privalo jų nenutraukti, - ramiai ir ryžtingai tarė Menstonas. 

Jo tonas atkreipė jos dėmesį, net išgąsdino. Atsipeikėjusį ji 
išdidžiai pareiškė: 

— Bet juk tai jūsų reikalas, ne mano. Nors ir troškau matytį ją 
jūsų Žmona, negaliu elgtis negarbingai, kad taip įvyktų. 

- Tai turi tapti jūsų reikalu, - tarė jis ramiu rūsčiu balsu, žiūrėdą. 
mas jai į akis, lyg įžvelgdamas ten jos praeitį. 

Vienas sunkiausiai aprašomų dalykų - ypatinga. moters Veidę 
atsispindinti nuotaikų maišalynė, kuomet ji, stengdamasi uoliai 
apibrėžti kito Žmogaus padėtį, staiga įtaria, kad jis kenkia jos 
reputacijai. Kaip tik taip į valdytoją žvelgė mis Eldklif. 

— Jūs... kažką... žinote... apie mane? - išlemeno ji. 

— Viską, - atsakė jis. 

— Tada velniai rautų tą jūsų žmoną! Ji rašė, kad jums nesakys! - 
prapliupo ji. - Ar negalėjo bent valandėlę laikytis žodžio? - Ji 
susimąstė, o paskui pridūrė taip, lyg kalbėtų su nepažįstamu žmo- 
gumi: - Aš nenuleisiu rankų. Nusikaltimo aš nepadariau. Pasida- 
viau jos grasinimams silpnumo akimirką, nors tuomet ir norėjosi 
nepaklusti, labiausiai dėl to, kad nė nenutuokiau, kaip ji sužinojo 
paslaptį. Fui! Daugiau su grasinimais nesitaikstysiu. Negi ir tu gali 
man grasinti? — pridūrė švelniai, lyg šią akimirką būtų užmiršusi, 
su kuo kalba. 

— Mano meilė turi tapti jūsų reikalu, - pakartojo jis nenuleisda- 
mas nuo jos akių. 

Baisi kančia, bet ne dėl to, kad kažkas sužinojo paslaptį, akimir- 
ką užgniaužė jai žadą. 

— Kaip tu gali šitaip užsipulti mane, kai aš tiek vargau, kad čią 
patektum - rezgiau pinkles, kad ji taptų tavo, kol sužinojau, jog €š! 
vedęs. O, kaip tu gali! Ach!.. - Ji pravirko, o šitokios moters ašarOS 
glumina lygiai taip pat kaip vyro verksmas. 

- Jūsų būdas mane čia atsivilioti nepadėjo išsaugoti paslapties 
tai buvo absurdiškiausias dalykas pasaulyje, - tarė jis nekreipė?“ 
mas dėmesio į jos sielvartą. - Žinojau visą istoriją, tik nenujaučia": 
kas ta moteris. Kai tik išsiaiškinau, kad čia pakliuvau per pinklės: 
o ne atsitiktinai, iškart atkreipiau dėmesį į jus. Trūko tik K! 
birkšties, kad nuojautų atplaišos susilydytų į visumą. 

— Pinklės! Kaip tu gali kalbėti apie pinkles? Pagalvok, pab 
pagalvok! Ir kaip tu gali man grasinti žinodamas, - juk žinai! - K? 
aš mielai tau pagelbėsiu ir be grasinimų! 

— Taip, taip, manau, kad pagelbėsit, - švelniau tarė jis, bet dėl 
asų abejingumo, trukusio daug daug metų, buvau suabejojęs. 

- Ne, ne abejingumo, o priverstinės užmaršties, juk mano tėvas 
huvo gyvas. 

Jis paėmė jos ranką ir švelniai laikė. 

— Dabar klausykite, - tarė jis tyliau ir žmoniškiau, kai ji 
primo, - Springrouvas turi vesti moterį, su kuria susižadėjęs. Jūs 
galite jį priversti, bet tik vienu būdu. 

— Gerai, bet nekalbėk taip griežtai, Enėjau. 

- Ar žinote, kad pastaruosius porą ar trejetą metų jo tėvas 
nelabai klestėjo? 

— Kartą ar du kažką nugirdau, nors nuomą jis mokėdavo laiku, 
argi ne? 

- Taip, bet ar žinote sudegusių namų nuomos sąlygas? - paklau- 
sė jis Ir paaiškino jai, kad remdamasi tomis sutartimis ji gali 
priversti jį netgi visus namus atstatyti. - Be to, gaisras įsiliepsnojo 
dėl aplaidumo, tai aišku kaip dieną, - tęsė jis. 

— Aš nenoriu, kad jis juos atstatytų. Ar Žinai, kad mano tėvas 
ketino, kai tik namai sugurs, nuvalyti sklypą naujam įvažiavimui į 
parką? 

- Taip, bet tai nekeičia padėties: fermeris Springrouvas yra labai 
smarkiai priklausomas nuo jūsų. 

— Aš to nedarysiu - tai būtų sąmokslas. 

- Net dėl manęs? - nekantriai paklausė jis. 

Mis Eldklif išblyško. 

— Aš dabar negrasinu, aš maldauju, - tarė jis. 

— Nors galėtum grasinti, jei norėtum, - liūdnai atsakė ji. - Bet 
kam šito reikia, juk tavo vedybos su ja tapo mano didžiausia 
Vajone daug anksčiau negu tau? Ką turiu daryti? 

— Beveik nieko. Tik po to, kai aš pasimatysiu su senuoju Spring- 
'Ouvu, o tai padarysiu po dienos ar dviejų, ir pasakysiu jam, kad 
Ukimasi, jog jis atstatys namus, jūs susitiksite su jaunuoju. Pasima- 
kite su juo pati, kad jūsų pasiūlymai atrodytų tik jūsų pačios 
Užgaida, ne daugiau. Jūs arba jis pradėsite kalbą apie namus. Jiems 
“statyti reikėtų mažiausiai šešių šimtų svarų, ir jis tikriausiai pa- 
"ikš, kad mes žiauriai elgiamės reikalaudami paraidžiui vykdyti 
'"tartį. Tada pasakykite jam, kad jūs nė neketinate griebtis tokių 
stiežtų priemonių prieš tokį seną nuomininką kaip jo tėvas — 
"Uekas neverčia atstatyti, tiesiog nuomos sutartis nebegalioja. Tada 

jausmingai pakalbčkite apie jo pusseserę - moterį, kurią jūs ger. 
biate ir mylite. Esą jūs sužinojote jos paslaptį -— jai sopa širdį dėj 
nuolat atidedamos vilties. Melskite jį vesti savo sužadėtinę ir jūsų 
draugę mainais už jo tėvui rodomą atlaidumą. Pernelyg neskubin. 
kite vestuvių, nes jis gali įtarti, kad, be moteriškos užuojautos, 
turite ir kitų sumetimų. Prikalbėkite į Ji duoti jai žodį, kad pračjųs 
metams ji tapsianti jo žmona, o kai jis sutiks, prispirkite parašyt; 
laišką Kiterėjai ir visiškai jos atsižadėti. 

— Ji pati jau prašė jo tai padaryti. 

— Tuo geriau. Jai irgi pasakykite, kad jis ruošiasi įvykdyti savo 
uždelstą pažadą - vesti pusseserę. Galite pasakyti jam, jei, jūsų 
nuomone, vertą, kad nebuvau nemalonus Kiterėjai, kol ji dar 
nežinojo, jog aš vedęs. Turiu namie raštelį, kurį ji parašė pirmąjį 
vakarą, kai aš ją pamačiau, jis atrodo gana širdingas. Galččiau jį 
parodyti jums. Patikčkite manim, jis jos atsisakys. Kai ves Adelaidę 
Hinton, o gal net anksčiau, Kiterėja bus priversta tekčti už manęs - 
moters išdidumą užgauti netrunki. 

— O gal man geriau parašyti misteriui Nytltonui ir nuodugniau 
pasidomėti, koks ten įstatymas dėl tų namų? 

— Ne, neverta skubėti. Mes puikiai žinome, koks reikalas, ir to 
visiškai pakanka pakalbėti bendrais bruožais. Norėčiau, kad jau- 
nasis Springrouvas būtų priremtas prie sienos anksčiau, nei spės 
vėl išvykti iš namų. 

Ilgai ir liūdnai ji slapčia Žvelgė į jį, nes liovęsis kalbėti jis pasken- 
do mintyse, abejingai įbedęs akis į kilimo raštus. „Taip, taip, ji bus 
mano“, - šnibždėjo jis negalvodamas apie greta esančią Kiterėją 
Eldklif. Paskui klausiamai pakėlė akis. 

— Padarysiu, ką galiu, Enčjau, - pažadėjo ji. | 

Talibus incusat“. Tada Menstonas paliko dvarą ir vėl nuėjo priė 
suanglėjusių griuvėsių, kuriuose vis dar kapstėsi ir ieškojo žmonės. 


48 
Talibus incusat (Iot.) - šitaip skundžiasi. Iš Vergilijaus „Eneidos“, I kn. , 410 eil 
Šiais žodžiais baigiasi Enėjo kreipimasis į motiną Venerą, meilės deivę, kurią 
jis kaltina negražiai su juo elgiantis. Iki šiol maždaug tokie buvo mis Eldklif i 
Menstono santykiai. 

2. NUO LAPKRIČIO DVIDEŠIMT DEVINTOSIOS 
IKI GRUODŽIO ANTROSIOS 


Rusenančios „Trijų žygūnų“ smuklės liekanos rodė, kad jei ieško- 
tojai ir užtiktų nelaimingosios misis Menston palaikus, atrastų ne 
kažin ką. 

Kieto sauso ąžuolo ir kaštono, sumišusio su šiaudais, anglių bei 
pelenų krūvos sudarė vienalytę Žioruojančią žarijų masę, kurią 
pamaišius staiga šokdavo žiežirbos ir liepsna, nors iš pažiūros visa 
atrodė seniai užgesę ir pajuodę. Vis dėlto buvo atkakliai tikimasi, 
kad karštos Žarijos nesunaikins visų kūno pėdsakų ir po nepertrau- 
kiamų, trisdešimt valandų trukusių paieškų, kurioms vadovavo 
pats Menstonas, buvo rasta pakankamai, kad dėljos likimo niekam 
nebekiltų abejonių. 

Liūdnosios liekanos buvo jos laikrodis, faktų ryšulys, keletas 
monetų ir du suanglėję kaulai. 

Po dviejų dienų „Tekančios saulės“ smuklėje, dalyvaujant tar- 
dytojui, ponui Flojui ir prisiekusiesiems — įtakingiausiems apy- 
linkės gyventojams - vyko oficiali kvota dėl misis Menston mirties. 
Mažutė smuklė - vienintelė likusi kaime - buvo sausakimša, nes 
visi, kas tik galėjo bent valandą atitrūkti nuo savo darbų, tiek 
kaimynystėje gyvenantys valstiečiai, tiek turtingesnieji jų darbda- 
viai, susirinko pasiklausyti. 

Prisiekusieji apžvelgė liūdnus ir labai kuklius palaikus, suvynio- 
tus į baltą batistą ir sudėtus į dailų baltu šilku išmuštą (Menstonui 
įsakius) karstą, stovintį gretimame kambaryje. Karstą beveik vi- 
siškai dengė gėlių ir žalumynų vainikai - tuo irgi pasirūpino valdy- 
tojas. 

Abraomas Braunas iš Londono miesto Hokstono rajono, senis 
žila galva, bet ne raudonveidis - kaip tik tada žilumas gražiausiai 
atrodo - prisaikdintas paliudijo, kad nuomoja kambarius nurodytu 
adresu. Vieną šeštadienio vakarą, kokį mėnesį prieš gaisrą, pas jį 
atvyko ponia su labai kukliu bagažu ir išsinuomojo kambarį trečia- 
me aukšte. Jis neklausinėjo, iš kur atvykusi, nes ji sumokėjo už 
savaitę į priekį. Pasivadino misis Menston ir nurodė kreiptis, jei 
Jam reikėsią pasiteirauti apie ją, į poną Menstoną iš Nepvoterio 
dvaro. Čia ji išgyveno tris savaites beveik niekur neišeidama. Per 
Visą laiką vieną naktį nenakvojo savo kambary. Praėjus šiam laikui, 

ipkričio dvidešimt aštuntąją, apie dvyliktą valandą dienos, ji išva- 
lavo iš jo namų keturračiu vežimu, liepusi vežikui nuvežti ją į 

Vaterlo stotį. Ji apmokėjo visas išlaidas už kambarį, o kadang; 
nebuvo prieš savaitę įspėjusi, kad išvyks, tai pasiūlė už savaitę 
sumokėti, bet jis paėmęs tik pusę pinigų. Išvykdama ji vilkėjo pilką 
neperšlampamą apsiaustą, veidą dengė tankus juodas šydas, 
bagažą sudarė dvi dėžės: viena iš paprastų eglinių lentų juodais 
lakuotais apkaustais, o kita apsiūta drobe. 

Džozefas Činis, Kerifordo geležinkelio stoties nešikas, davęs 
priesaiką paliudijo, kad jis pamatė misis Menston apsirengusią 
taip, kaip apibūdino ankstesnis liudytojas, išlipant iš antros klasės 
vagono dvidešimt aštuntosios naktį. Ji stovėjo šalia jo, kol iš vagono 
buvo iškeltas jos bagažas. Bagažas, kurį sudarė apkaustyta eglinių 
lentų dėžė ir kita, apsiūta drobe, buvo padėtas į saugyklą. Ji, regis, 
buvo suglumusi, kad niekas jos nepasitiko. Paprašė jį surasti žmo- 
gų, kuris ją palydėtų ir nuneštų jos lagaminą į pono Menstono 
namus Nepvoterio dvare. Kaip tik tuo laiku jis nebudėjo, tad 
pasisiūlė eiti pats. Čia liudytojas pakartojo savo pokalbį su misis 
Menston pakeliui ir paliudijo palikęs ją prie „Trijų žygūnų“ smuk- 
lės durų, nes pono Menstono namai buvę užrakinti. 

Paskui buvo pakviestas fermeris Springrouvas. Pilnutėlaičiame 
kambaryje pasigirdo nuostabos ir užuojautos šnibždesys, kai jis 
žengė į priekį. 

Kelių paskutinių dienų įvykiai taip paveikė jo nervingai mąslų 
būdą, kad pamėlę paakiai ir raudonos dėmės ant skruostų - viskas, 
kas liko iš rausvo veido, - atrodė kaip sunkaus ligonio. Jam prabi- 
lus, Žmonės nuščiuvo. 

Jis pranešė, kad pasitiko misis Menston ant slenksčio ir paprašč 
eiti į kambarį. Ji to nepadarė ir stovėjo koridoriuje, kol kambarinė 
lipo viršun pažiūrėti, ar kambarys paruoštas. Tarnaitė nusileido iki 
vidurinės laiptų aikštelės, tada misis Menston nuėjo paskui ją ! 
kambarį. Jiedu nepersitarę nė dešimčia žodžių. 

Paskui, kai jis stovėjo tarpdury klausydamasis, ar negrįžta sūnus 
Edvardas, išvydo užgęstant jos šviesą. Prieš tai buvo pastebėjės 
kambaryje judant jos šešėlį. 

Tardytojas: 

— Ar tai buvo nusirengiančios moters šešėlis? 

Springrouvas: 

— Negaliu pasakyti, nes nelabai žiūrėjau. Jis judėjo pirmyn atgal 
Gal ji nusirenginėjo, o gal tiesiog vaikščiojo po kambarį. 

Misis Fitler, arklininko žmona ir kambarinė, pasakė, jog ji nu- 
vedė misis Menston į kambarį, paliko žvakę ir išėjo. Misis Menston 
su ja beveik nekalbėjo, tik paprašė atnešti didelį stiklą brendžio. 
Kambarinė nuėjusi į barą, pripylusi brendžio, atnešusi jai ir padėju- 
gj ant tualetinio staliuko. 

Tardytojas: 

- Ar misis Menston buvo pradėjusi nusirenginėti, kai jūs grįžote? 

— Ne, pone. Ji sėdėjo ant lovos nenusivilkusi nieko, buvo taip, 
kaip atėjo. 

— Ar ji nepradėjo nusirenginėti prieš jums išeinant? 

- Prieš man išeinant ne, bet uždariusi duris laiptų aikštelėje 
išgirdau, kaip ant grindų nukrito jos batas - kartais taip pasitaiko 
nusiaunant. 

— Ar jos veidas neatrodė išvargęs ir mieguistas? 

— Negaliu pasakyti, nes man išeinant ji tebebuvo su skrybėlaite 
ir šydu. Apskritai atrodė, kad ji labai drovisi ir gėdijasi atsidūrusi 
„Trijuose žygūnuose“. 

— O vėliau girdėjote ar matėte ją? 

— Ne, pone. 

Misis Kriket, laikina Menstono tarnaitė, pasakė, kad pono 
Menstono nurodymu namuose viskas buvo paruošta sutikti mi- 
sis Menston pirmadienio naktį. Ponas Menstonas pasakė jai, kad 
ir jis, ir misis Menston namo parsirasią vėlai, tarp vienuoliktos ir 
dvyliktos valandos, ir kad vakarienė būtų paruošta. Nelaukdama 
misis Menston taip anksti, ji labai svarbiu reikalū išėjusi pas misis 
Lyt, pašto viršininkę. 

Misteris Menstonas davęs priesaiką paliudijo, kad peržvelgda- 
mas „Bredšo“ skiltis supainiojęs traukinio atvykimo laiką ir todėl 
nebuvęs stotyje, jai atvykus. Pateikiamas sudužęs laikrodis buvo jo 
Žmonos - jis jį atpažino iš įbrėžimo dangtelio viduje ir daugelio kitų 
Požymių. Raktų ryšulys irgi jos. Du iš jų buvo nuo tų dviejų bagažo 
dėžių. 

Misteris Fluksas, lordo Kleidonfyldo iš Četlvudo įgaliotinis, 
Pasakė, kad misteris Menstonas po to, kai jie sutvarkė reikalus, 
teisindamasis, kad privalo anksti išvažiuoti, nurodė priežastį - jis 
Vyksta pasitikti žmonos į Kerifordo geležinkelio stotį, kur jinai 
atvažiuos paskutiniuoju vakariniu traukiniu. | 

Chirurgas pasakė, kad palaikai yra žmogaus. Mažoji kaulo nuo- 
auža, regis, yra juosmens stuburo slankstelio dalis, o kita - os 

femoris“ galvutė — bet jie abu taip suniokoti, kad neįmanomą 
aiškiai pasakyti, ar tai vyro kaulai, ar moters. Jis pats neabejojąs 
kad moters. Jis netikįs, kad mirtis ištiko nuo ugnies, ir manąs, jog 
krisdamas ją sutraiškė vakarinis kraigas, kuris buvo medinis, kaip 
ir grindys, tad įsmukęs sudegė kartu su kūnu. 

Du ar trys kiti liudytojai pridūrė kažką nereikšminga. 

Tardytojas viską apibendrino, ir prisiekusieji nedelsdami nų. 
sprendė, kad velionės misis Menston mirtis - nelaimingas atsitikį. 
mas dėl gaisro „Trijų žygūnų“ smuklėje. 


3. GRUODŽIO ANTROJL. POPIETĖ 


Kai po kvotos misteris Springrouvas išslinko pro „Tekančios sau- 
lės“ duris, Menstonas prisigretino ir ėjo drauge iki lipynės per tvorą 
į parką. 

— O, misteri Springrouvai, šis įvykis visiems toks liūdnas. 

— Visiems, — didžiai nusiminęs tarė senasis fermeris, o man tai 
tikra nelaimė. Kai prašvinta, tiesiog neišmanau, kaip išgyventi dar 
vieną dieną. Galvoju apie žodžius: „Rytmetį sakysi: kas man duos 
vakarą? Ir vakare: kas man duos rytą? Ir tai dėl savo širdies 
baugumo, kurs tave gąsdins, ir dėlei to, ką matysi savo aki- 
mis“ “. - Jo balsas nutrūko. 

- Taip, tiesa. Aš pats skaitau „Pakartotą įstatymą“, - pasakč 
Menstonas. 

— Bet mano nuostolis menkas, palyginus su jūsų, - tęsė fermeris. 

— Menkas, bet aš užjaučiu jus. Būčiau tikras beširdis, jei neuŽ- 
jausčiau, nors mano paties nelaimė tikrai skaudi ir didelė. Tiesą 
sakant, dėl savo netekties aš dar labiau užjaučiu jūsų bėdą, nors ji 
ir kitokia. 

- Kaip jūs manote, kokios sumos man prireiktų atstatyti namus? 

— Manau, apytikriai šešių ar septynių šimtų svarų. 

— Jeigu bus laikomasi įstatymo raidės, - dar labiau susijaudinės 
tarė senukas. 

— Taip, iš tikrųjų. 

49 
s(05 femonis - šlaunikaulio (ot. ). 


Žr. Pakartoto įstatymo knygą, XXVIII 67. 

- Galjūs nujaučiate, ką mano mis Eldklif, ir galite man pasakyti, 
kaip ji ketina su manim pasielgti? 

— Tiesą sakant, nors šiaip menkai tenujaučiu, kas jai šaus į galvą, 
bet šiuo atveju apgailestaudamas turiu pasakyti, kad ji, regis, bus 
gana griežta. Galbūt suprasdama, kad gauna naują daiktą už seną, 
ji padengs šeštąją ar aštuntąją dalį, bet, manau, ne daugiau. 

Valdytojas atsistojo ant lipynės, o misteris Springrouvas nu- 
leidęs galvą nukiūtino keliu į dukterėčios trobą, kurioje, nors 
Edvardas ir priešinosi, jiedu laikinai prisiglaudė. 

Ši žinia jį dar labiau prislėgė ir to nuslėpti nepavyko. Nors beveik 
visą popietę praleido viduje su Edvardu arba Adelaide, iš jo nebu- 
vo galima ištraukti žodžio. Edvardas ne kartą pastebėjo, kad tėvas, 
įbedęs akis į sieną ar grindis, nemato jų. Per vakarienę jis valgė 
kaip paprastai, bet visiškai nejausdamas skonio ir taip pat išsi- 
blaškęs. 


4. GRUODŽIO TREČIOJI 


Kitą rytą jis buvo toks pat prislėgtas. Atėjus popietei, sunerimęs 
sūnus pagaliau išpešė iš jo pokalbio su valdytoju smulkmenas. 

— Nesąmonė, jis nieko apie tai nežino, - karštai pareiškė Edvar- 
das. - Aš pasimatysiu su mis Eldklif. Dabar pažadėk man, tėve, kad 
netikėsi tuo, kol aš negrįšiu ir pats nepatvirtinsiu, jog mis Eldklif 
tikrai ketina taip neteisingai pasielgti. 

Edvardas tuoj pat išsiruošė į Nepvoterio dvarą. Jis skubiai Žing- 
sniavo vieškeliu, kol priėjo vartelius, už kurių buvo tiesiausias 
kelias į dvarą. Čia jis kelioms minutėms užsikniaubė ant statinių 
mąstydamas, kaip geriausia pradėti kalbą, ir išsiblaškęs žvelgė į 
atsivėrusį reginį — tokiais atvejais, pats to nesuvokdamas, pastebi 
visas smulkmenas, kurios paskui iškyla prieš akis gyvais vaizdais. 
Buvo saulėta, švytinti vėlyvo rudens diena, viena iš tų, kai ilgas rytas 
pamažu virsta vakaru, dienai, regis, taip ir neišaušus. Ryškiai 
geltona saulės šviesa išviliojo laukan ir mis Eldklif, kuri kaip tik šią 
akimirką ėjo kaimo link. Springrouvas rymodamas išgirdo už me- 
džių šlamant moters suknelę, padurkais kliūvančią už kaštonų 
kevalų ir nukritusių lapų. Po valandėlės ji išdygo prieš jį. 

Jis pagarbiai atsakė į jos nerūpestingą pasisveikinimą ir jau 
ketino prašyti, ar nesutiktų ji keletą minučių pasikalbėti su juo, bet 
Ji pati tuoj pat prabilo apie gaisrą. 

- Baisi nelaimė jūsų tėvui, — tarė ji. - Be to, kaip girdėjau 
neseniai baigėsi draudimo laikas? 

— Taip, ponia, ir jūs veikiausiai žinote, kad tiek remiantis ben. 
dromis žemės sklypo nuomos sąlygomis, tiek gaisro priežastimis 
jam gali tekti atstatyti visus namus arba likti skolingam dvarų; 
keletą šimtų svarų? 

Ji linktelėjo. 

— Galvojau apie tai, - tarė ji, o paskui iš esmės pakartojo 
valdytojo jai įkaltus žodžius. Jai kalbant, galėjo pasirodyti, kad 
Springrouvo ramybė sudrumsta, bet jai dar nebaigus jo akys vėl 
buvo giedros ir žvelgė į ją. 

- Jūsų sąlygos man nepriimtinos, - tarė jis. 

— Tiesą sakant, tai ne sąlygos. 

- Jei ne sąlygos, tai nepageidaujama nuomonė. 

— Nieko panašaus - namai sudegė per jūsų šeimos nerūpestin- 
gumą. 

— Aš kalbu ne apie namus - šiuo klausimu jūs, be abejo, visiškai 
teisi. Bet svetimas Žmogus neturi jokios teisės piršti man savo 
nuomonę ir pageidavimus labai subtiliu klausimu, kuris turi rūpėti 
tik mis Grėj, mis Hinton ir man. 

Mis Eldklif, kaip ir daugeliui kitų, užimančių tokią padėtį, pa- 
prasčiausiai neatėjo į galvą, kad jos nuomininko sūnus gali būti 
išsilavinęs vyras, jaučiąs savo individualybę, vertinąs visuomenę 
bohemos požiūriu, smarkiai besiskiriančiu nuo Kerifordo parapi- 
jos fermerių, ir kad jo, pasaulio mačiusio vyro, nuomonė apič 
luomų priklausomybę yra netradicinė. Puikiai suprasdamas, ko- 
kiame labirinte klaidžioja, trokšdamas garbingai pasielgti tiek SU 
savo sužadėtine pussesere Adelaide, tiek su karštai mylima Ki- 
terėja, Springrouvas buvo perdėtai jautrus kiekvienai užuominai. 
Su mis Eldklif jis kalbėjo gerokai irzliai. 

O mis Eldklif buvo linkusi greit užsiplieksti. Regis, ji but 
taiksčiusis, jei siūlymas būtų šaltai atmestas, bet pasipūtusią pon!4 
įžeidė priekaištai dėl jos elgesio. Taigi gėdingas Menstono tikslas: 
kurio iki šiol ji siekė per prievartą, staiga jai tapo artimas. Ji 
griebėsi darbo. 

Ūmus vyras tokiu atveju būtų liovęsis įkalbinėti ir ėmęsis jč£0* 
o ūmi moteris išsižadėjo visų principų ir tuoj apmetė drąsų planė: 
Iš užsispyrimo ir noro įrodyti, kad vis dėlto ji padėties šeimininkė 


174 


mis Eldklif pasielgė taip šlykščiai, jog dėl to sąžinė graužė ją iki pat 
mirties valandos. 

— Nemanau, misteri Springrouvai, - tarė ji, - kad esu svetimas 
zmogus, kaip jūs teikėtės pareikšti. Šiaip ar taip, pažinojau jūsų 
seimą daugelį metų, o mis Grėj pažįstu ypač gerai ir žinau, ką ji 
mano apie tai. 

Susipainioję įsimylėjėliai pasidaro lengvatikiai ir smalsūs kaip 
senės. Edvardas prisipažino pats sau, kad jam labai knieti sužinoti, 
ką mano Kiterėja, tegu ir per tokią pavojingą tarpininkę. 

— Laiškas, kurį gavau iš mis Grėj, - tarė jis, apsimetęs abejin- 
gas, - aiškiai rodo, ką ji mano. 

— Jūs viliatės, kad jinai jus vis dar myli? Kurgi ne, žinoma, 
viliatės, visi vyrai tokie. 

- Ir ne be pagrindo viliuosi. - Jo šaltumo pakako tik pirmam 
sakiniui. 

— Įdomu būtų sužinoti, koks tatai pagrindas? — sarkastiškai 
paklausė ji. 

Edvardas pajuto, kad piktindamasis mis Eldklif ketinimais, vis 
dėlto nuolaidžiauja jai dėl smulkmenų. Bet priešininkė buvo ori 
kaip karalienė, be to, ir jos rudeniškas grožis negalėjo neveikti 
jautraus vyro. Jos laikysena žavėjo jį ir darė pakantesnį. Taip ir 
Marija Stiuart sužavėjo pasipiktinusius puritonus, kurie ją ap- 
lankė. Jis vėl atsakė jai nuoširdžiai: 

— Pats geriausias pagrindas - jos laiško tonas. 

— Niekai, misteri Springrouvai! 

— Neniekai, mis Eldklif! Mis Grėj panoro, kad mes nutrauktume 
Pažintį, nes artimumas tik dar labiau supainiotų ir taip sudėtingus 
santykius. Taigi meilė gyva, tik nuslopinta. 

— Negi jūs iki šiol nežinote, kad metusi vyrą moteris taip gailisi 
Jo dėl suteikto skausmo, jog rašo labai širdingai, o tai dažnai 
Palaikoma nuslopinta meile? - klastingai tarė mis Eldklif. 

„ Kad dviprasmišką Kiterėjos laiško toną galima aiškinti ir šitaip, 
Jis nebuvo pamanęs. Ir buvo per daug nuoširdus, kad to neprisipa- 
čntų. 

— Niekad apie tai nepamaniau, - tarė. 

— Netikite tuo? 

— Tik tada patikėsiu, jei atsiras kitų įrodymų. 

Ji valandėlę tylėjo, o paskui dvejodama pradėjo: 

- Aš ketinau... nė nemaniau jums to prisipažinti... aš ketinaų 
paskatinti jus tesėti pažadą, duotą mis Hinton, ne tik dėl jos, bę; 
ir, bent jau iš dalies, dėl jūsų. Aš visa siela myliu Kiterėją Grėj į, 
trokštu jai laimės daug labiau negu jums. Neketinau painioti jog 
vardo į šį reikalą, bet esu priversta pasakyti, kad tą atsižadėjimo 
laišką - juk tai kuo aiškiausias atsižadėjimas - ji parašė ne dėl jūsų 
sužadėtuvių. Ji jau pakankamai suaugusi, kad suprastų, jog sų. 
žadėtuves galima nutraukti taip pat lengvai, kaip ir paskelbti. Jį 
parašė tą laišką pamilusi kitą vyriškį: labai staigiai, be jokios vilties 
kada nors už jo ištekėti, bet dėl to ne mažiau karštai. 

— Ką? 

— Misterį Menstoną. 

— Dieve mano! Nebegaliu daugiau jūsų klausytis, ponia. Juk jinai 
jo tada net akyse dar nebuvo mačiusi! 

— Buvo. Jis čia atvyko dieną prieš tai, kai ji jums parašė. Ir 
galėčiau jums įrodyti, jei manyčiau esant verta, jog tą dieną ji savo 
noru apsilankė jo namuose, nors elgėsi labai padoriai ir dėl to jos 
negalima kaltinti. Dvi valandas išbuvo ten grodama ir dainuoda- 
ma, tad vos tik spėjusi pareiti namo, sėdo rašyti laiško, pranešda- 
ma, jog daugiau nebenorinti jūsų matyti, nes sutiko jį ir beprotiškai 
pamilo. Turint omeny, kad jis gražiausias vyras grafystėje, jaunos 
mergaitės elgesys visiškai suprantamas. Kodėl jinai jums anksčiau 
neparašč? 

— Mat aš buvau toks... ji iki tol nežinojo apie mano santykius su 
pussesere. 

— Manau, kad žinojo. 

— Turite pagrindo? 

- Turiu tvirtą pagrindą, nes pati jai pasakiau tai pačią pirmąją 
dieną, kai ji čia apsigyveno. | 

— Na ir ką jūs norite man pasakyti? Kad diena, kai mis GI! 
parašė man pranešdama, jog mudviem geriau išsiskirti, sutampė 
su diena, kai ji išvydo kažkokį vyriškį ?.. 

— Nepaprastai gražų ir talentingą vyriškį. 

— Taip, sutinku. 

- Ir buvo jo namuose viena su juo. 

— Tai nieko nereiškia. 

- Ir grojo bei dainavo su juo. 

- Taip irgi galėjo būti, - tarė jis. - Čia atsitiktinumas. 

- Ir tą pačią akimirką, kai ji rašė jums atsižadėjimo laišką, rašė 
ir kitą laišką - dėl slapto pasimatymo su juo. 

— Niekad, kaip Dievą myliu, ponia! Niekad! 

— Ką jūs sakote, sere? 

— Niekad. 

Ji vyptelėjo. 

— Įsitikinimų paaiškinti neįmanoma, be to, visa ši istorija tokia 
panali. Bet aš pasiryžusi įrodyti, kad nemeluoju, nors šis reikalas 
nesusijęs nei su jumis, nei su ja. Jūs sužinosite, kad jinai jam parašė 
laišką dėl slapto susitikimo, - aišku, jei misteris Menstonas tebeturi 
jį ir teiksis paskolinti man. | 

— Be to, - tęsė Edvardas, - kaip turėjo elgtis vedęs vyras, jeigu 
jauna mergaitė ryžosi parašyti jam tokį raštelį, kaip jūs minėjote? 

Ji truputį paraudo. 

- Apie tai nieko nežinau, - išlemeno. - Bet Kiterėja, žinoma, nė 
neįtarė, kaip, beje, ir aš ar kiti šios parapijos žmonės, kad jis vedęs. 

— Aišku, neįtarė. 

— Ir turiu priežasčių manyti, jog paskui pasakė jai, kad nebūtų 
sutepta jos garbė. Gerai žinoma, kad jis garbingai ir atkakliai 
spyrėsi jos Žavesiui ir mokėjo slėpti savo jausmus ar net užgniaužti 
juos. 

— Tikėsimės, kad taip ir buvo. 

— Bet dabar viskas pasikeitė. 

— Smarkiai pasikeitė, - išsiblaškęs sumurmėjo jis. 

— Turėtumėt atsiminti, - maloniau tarė ji, - kad mis Grėj turi 
teisę elgtis su savo... savo širdimi, kaip jai pačiai patinka. 

Ji liovėsi siutusi, nes pastebėjo, kad Edvardo pasitikėjimą jos 
primygtiniai tvirtinimai gerokai pakirto, ir tai ją džiugino. 

Edvardas prisiminė tėvą ir savo pokalbio su ja tikslą. Žodžių 
dvikova jam kėlė pasibjaurėjimą. 

- Daugiau netrukdysiu jūsų, ponia, - niūriai tarė jis. - Mūsų 
Pokalbis mane nuliūdino. 

„ - Nemanykite taip, - atsakė ji, - ir neapsirikite. Aš vyresnė už 
Jus, gerokai vyresnė ir daugiau išmanau. 

Kupinas niaurių abejonių, skaudžiai apgailestaudamas, kad su- 
kė tėvui vilties, kurios negali įgyvendinti, Edvardas lėtai pėstino 
Eliu į kaimą, kol priėjo pusseserės namus. Tėvas stovėjo prie durų, 
Ekantriai jo laukdamas. Jis ten lūkuriavo jau gerą pusvalandį. 
€nuko akys nušvito. 

— Na, Tedai, ką ji sako? — paklausė jis gyvai, ir sūnui pasidarę 
liūdna, nes jis suvokė, kaip nuvils tėvą. 

— Nėra ko nerimauti, - apsimesdamas linksmas atsakė Edvardas 

— Bet atstatyti reikės? | 

— Regis, reikės, tėve. 

Senuko akys nukrypo į horizontą, ir jis nieko nebepasakęs apsi. 
suko eiti vidun. Atrodė, kad šviesa jame vėl užgeso. Įėjęs į vidų 
Edvardas rado tėvą prie atrakinto rašomojo stalo. Jis drebančią 
ranka išvyniojo, paskui vėl neskaitydamas suvyniojo nuomos sutar. 
tis ir padėjo jas į vietą, paskui vėl išėmė. 

Kambaryje buvo ir Adelaidė. Stebėdama senąjį fermerį, ji sų. 
sirūpinusi tarė Edvardui: 

— Kad tik visa ši istorija nenuvarytų vargšo dėdės į kapus, 
Edvardai. Ką mes darytume, jei kas nors jam atsitiktų? Jis vienin- 
telis artimas tavo ir mano giminaitis šiame pasaulyje. - Tai buvo 
šventa teisybė, ir Edvardas po šito jos pasakymo pasijuto artimes- 
nis jai. 

Ji kalbėjo toliau: 

— Kaip tik dieną prieš gaisrą jis taip viltingai pareiškė, kad dar 
tikisi šokti mūsų vestuvėse. 

Pirmą kartą Edvardui kilo abejonė, ar jis teisingai pasielgė 
atmesdamas mis Eldklif siūlomą išeitį. O gal tai ne tik savaran- 
kiškumas, bet ir savanaudiškumas? Kiek daug jis mąsto apie savo 
širdį ir kiek mažai apie tėvo ramybę! 

Senukas tylėjo iki vakarienės, o tada pradėjo be paliovos klau- 
sinčti sūnaus, kaip būtų galima susitarti su mis Eldklif dėl palan- 
kesnių sąlygų. Jis kalbėjo apie ją ne kaip apie neteisingą moter) 
bet kaip apie Lachesę“, arba Lemtį, kurios veiksmų smerkti nedė- 
ra. Vieną akimirką įsikarščiavęs jis įbedė akis Edvardui į veidą - jų 
išraiška buvo pasibaisčtina: vyzdžiai išsiplėtę, žvilgsnis keistas. 

— Kad tik jinai su tuo sutiktų! - šimtąjį kartą pakartojo jis, 02! 
labiau nuliūdindamas abu klausytojus. 

Į duris švelniai pabeldė ir įėjo Džeinė su laišku, adresuo!V 
„Misteriui Edvardui Springrouvui jaunesniajam“. 

- Jį atnešė Čarlzas iš Nepvoterio dvaro, - tarė ji. 

51 
Lachesė - viena iš trijų lemties deivių, verpianti žmogaus gyvenimo siūlą. 


178 


— Mis Eldklif rašysena, - pirmiau už Edvardą atpažino misteris 
gpringrouvas. — Dabar viskas gerai! Ji ketina pateikti pasiūlymą: 
jai visiškai nereikalingi namai, toje vietoje, be abejo, nereikalingi. 
Ten bus tiesiamas kelias į parką. 

Edvardas perlaužė antspaudą, pažvelgė voko vidun ir sukaupęs 
valią ištarė: 

— Tik adresas užrašytas mis Eldklif ranka, o laiškas visiškai 
nesusijęs su gaisru. Stebiuosi, kad ji dar šivakar pasirūpino jį 
atsiųsti. 

Tėvas išsiblaškęs pažvelgė į jį ir vėl nusisuko. Netrukus jie nuėjo 
miegoti. Likęs vienas miegamajame, Edvardas atplėšė ir perskaitč 
tai, į ką nedrįso pažiūrėti tėvo akivaizdoje. 

Į voką buvo įdėtas kitas vokas, Kiterėjos rašysena adresuotas 
„Ponui Menstonui į senąją dvaro sodybą“. Jame buvo raštelis, jos 
rašytas valdytojui po audros, kurią ji buvo priversta pralaukti jo 
namuose. 


Nepvoterio dvaras, 
rugsėjo 20-0ji 


Supratau, kad negaliu susitikti su jumis septintą valandą prie krioklio 
kaip žadėjau. Mane apėmęs jausmas privertė pamiršti tikrovę! 


K. Grėj 


Mis Eldklif neparašė nė eilutės ir, kaip paprastai būna, kai žodžiai 
nčra būtinybė, jos tyla įtikino dešimt kartų labiau negu pareikšta 
nuomonė. 

Paskui jis žodis po žodžio atkūrė popietinį pokalbį su mis Eldklif 
apie Kiterėjos jausmus ir visiškai susipainiojęs — nenuostabu po 
sunkių išbandymų - nusprendė, kad ponia, teisingai nupasakojusi 
IVykius, veikiausiai bus neklydusi ir dėl jų priežasčių. Taigi jis 
Patikėjo, jog Kiterėja, kurią jis iki tol laikė ištikima, bent jau 
Deabejinga nepaprastai gražiam Menstono veidui ir dailiam stotui. 

Ar ji nepadori, jei leido sau pamilti atvykėlį sužinojusi, kad jis, 
vardas, nelaisvas ją mylėti? Ne, jis nė akimirkos neabejojo, jog 
I Pasielgė, kaip paprastai, nekaltai ir impulsyviai, kad atidavė savo 
sardį, pati to net nesuvokusi - dar nieko nesuprasdama, užmiršusi 
I dėl vyro, kuris jai buvo kritęs į širdį. Galbūt šį raštelį parašė jau 

€k atsikvošėjusi. Menstoną jis nesvarstydamas būtų pavadinęs 

niekšu, jei ne vienas įspūdingai jį išteisinantis faktas. Visa parapiją 
žinojo, ir Edvardui tai nebuvo paslaptis, kad Menstonas, kol buvą 
vedęs, sąmoningai vengė Kiterėjos, išskyrus tas kelias pirmąsias 
dienas po atvykimo, kuomet jos gražios ir lemtingos akys, kurioms 
negalėjai atsispirti, pažvelgė į jį, o jo akys į ją. 
 Išsitraukęs iš švarko suglamžytą ir sutrintą voką su Kiterėjos 
laišku jam, Springrouvas išskleidė jį ir atidžiai perskaitė. Jam buyvą 
priekaištaujama ir atsižadama jo. Užrašyta ta pati data kaip ir ant 
laiško Menstonui, o iš frazės „aš visą dieną galvojau“ galima buvo 
manyti, jog šis laiškas parašytas po kito (ir, Edvardo nuomone, 
daug meilesnio) - valdytojui. 

Tačiau nors jis kaltino ją nepastovumu, vis dėlto neabejojo 
savotišku jos nuoširdumu, kai palinko į jį Badmout Redžyje. Tai 
buvo trumpalaikis ir seklus jausmas - ne tikroji meilė. 


Juk meilė - dar ne meilė, jeigu ją 
Sutriuškina klasta ar išdavystė.“ 


Tai nebuvo flirtas, bet jausmas užgimė joje ir mirė. Jam būtų 
ramiau, jei jo meilė jai irgi išgaruotų taip lengvai ir tepaliktų tokius 
menkus pėdsakus. 

Mis Eldklif išsidavė, koks nepaprastai svarbus jai šis reikalas, 
taip greit atsiųsdama Menstono laišką ir stengdamasi įkalbėti jį 
vesti pusseserę. Kadangi ji labai rūpinosi Kiterėja, gal net mylėjo 
ją, tokios ponios pastangos, Edvardo supratimu, SSkĖ kad Ki- 
terėja be proto įsimylėjusi valdytoją. 


5. GRUODŽIO KETVIRTOJI 


Edvardas beveik neprisiminė, kaip praleido naktį, karštligiškai 
vartydamasis nuo šono ant šono. Smilkiniuose tvinksėjo, ausysč 
ūžė. 

Prieš auštant jis apsirengė. Išėjęs į laiptų aikštelę pamatė, ka0 
tėvo miegamojo durys atidarytos. Edvardas nusprendė, kad jis 
kaip paprastai, bus tyliai atsikėlęs ir išėjęs į laukus varyti samdiniŲ 
darban. 


52 
Iš Šekspyro 116 soneto. 

Bet abejos lauko durys tebebuvo užsklęstos. Jis įėjo į priešakinį 
cambarį — tuščia. Tada jam dingtelėjo kita mintis, ir jis pasuko į 

romis langinėmis, pamatė prie stalo tėvą, alkūnėmis atsirėmusį į 
stalviršį, sulinkusį kone perpus, rankomis susiėmusį galvą. Greta 
jo kaip vaiduokliai gulėjo sulankstyti pergamentai — sudegusių 
namų nuomos sutartys. 

Edvardui įėjus, tėvas pakėlė akis, ir kai šio veidą apšvietė menka 
šviesa, pavargęs tarė: 

— Edvardai, kodėl tu taip anksti atsikėlei? 

— Buvo neramu ir negalėjau užmigti. 

Fermeris vėl pažvelgė į nuomos sutartis ant stalo ir paskendo 
mintyse. Po valandėlės pasakė nepakeldamas akių: 

— Aš šito nepakelsiu, Tedai... mes šito nepakelsim! Tedai, tai 
nuvarys mane į kapus. Ne tik nuostolis, bet ir mano nerūpestingu- 
mas dėl draudimo ir visa kita. Aš niekad nesiskolinsiu. Dabar 
belieka tik skursti. Dieve, padėk mums... tiktai skursti! 

Edvardas, įbedęs akis į rūškaną aušrą už lango, nieko neatsakė. 

— Tedai, - toliau kalbėjo fermeris, - per šitą graužatį dėl sude- 
gusių namų visai pairo nervai ir pradėjau viskuo abejoti. Man dar 
kelia nerimą tai, kad gyvename čia su tavo pussesere ir užimame 
jos namus. Jai turbūt labai nesmagu, nors ir sako, kad tai nekliudo. 
Ar tu šiom dienom neužsiminei, kada ketini ją vesti? 

- Šiom dienom ne. 

— Na tai gal užsimintum, kai dabar krūvoje gyvenam. Juk Žinai, 
kad jai niekad, nei iš pradžių, nei vėliau, nebuvo paminėta vestuvių 
data, ir manau, kad kaip tik dabar - juk ji taip kantriai ir ilgai 
laukė — tu kone privalai pasakyti, kad esi pasiruošęs. Viskas būtų 
daug paprasčiau, jei vieną rytą nueitum su ja į bažnyčią, sutvarky- 
tum šį reikalą ir toliau gyventume čia kaip dabar. Jei nevesi, turėsiu 

O greičiau susirasti butą. Be to, man bus ramiau dėl dviejų žemės 
sklypelių už kalvos - ne varganų rčželių, padalintų jos motinai ir 
Man, o vėl sujungto į vieną nemažo žemės gabalo. Pagalvok apie 
tai, gerai, Tedai? 

Jis nutilo, pailsęs nuo nepaliaujamo galvojimo apie šį painų 
"ikalą, ir sunerimęs pažvelgė į sūnų. 

— Gerai, - atsakė Edvardas. 

— O šį rytą aš ketinu eiti pas ją į dvarą, - tęsė fermeris, mintimįs 
vėl grįžęs prie senojo skaudulio. - Turiu sužinoti tikrąją padėtį 
Nenoriu jos matyti, bet geriau kalbėsiu su ja negu su valdytojų, 
Kažin, ką ji man pasakys. 

Sūnus tiksliai žinojo, ką ji pasakys. Jei tėvas paklaus, ką jam 
daryti, jinai pasiųs jį pas Menstoną. Ji ne iš tų moterų, kurios 
atsisako numatyto plano. Jei tėvas pasakys, kad sūnus pagaliau 
ryžosi po metų vesti pusseserę ir jai pasižadėjo, ji tars: „Misterį 
Springrouvai, namai sudegė, tebūnie taip, nebesukite dėl jų galvos“ 

Jis apsisprendė ir ramiai tarė: 

— Tėve, kalbėdamasis su mis Eldklif užsiminkite jai, kad aš 
paklausiau Adelaidės, ar ji sutinka tekčti už manęs per kitas 
Kalėdas. Jai rūpi mano santuoka su Adelaide ir ši naujiena ją 
nudžiugins. 

— Ir vis dėlto ji geležinė, kai prasideda kalba apie mane ir jos 
nuosavybę, - sumurmėjo fermeris. - Gerai, Tedai, aš jai pasakysiu. 


6. GRUODŽIO PENKTOJI 


Moters širdis susideda iš daugybės prieštaringų smulkmenų. Dvi iš 
jų kaip tik dabar smarkiai grūmėsi Kiterėjos krūtinėje. 

Buvo apsiniaukęs rytas, pirmas rytas po senojo misterio Spring- 
rouvo apsilankymo pas mis Eldklif, pasibaigusio taip, kaip buvo 
numatęs Edvardas. Pabudusi valanda anksčiau negu paprastai, 
Kiterėja sėdėjo mažoje elegantiškoje pirmojo aukšto svetainėje 
prie lango. Kambarį jai iš savo gerumo ar iš užgaidos paskyrė mis 
Eldklif, kad mergina neatsidurtų jos akivaizdoje, kai ši to nepagei- 
dauja. Pasirėmusi ranka galvą, ji žvelgė į niūrų pilką vaizdą. Gel- 
tona ką tik užkurtos krosnies liepsna mirgėjo ant vienos jos veido 
pusės ir kaklo nelyginant besiruošiantis nutūpti drugelis, pabrėž- 
dama, kokia kontrastinga to paties gražaus veido kita pusė, atspiN“ 
dinti nuo lango šaltą ryto šviesą, tokią menką, kad mergaitė vis tiek 
metė šešėlį ant langinės. Tenai šešėlis šokinėjo kaip nuožmus 
mėlynas demonas. ž 

Nors prieš porą mėnesių ji ryžtingai brūkštelėjo Edvardui griež 
tą ir paskutinį laišką, dabar vis tiek laukė kiek kltokio atsakyt? 
negu vienintelis įmanomas į tokį raštą, jeigu vyras nėra įsimylėlė“ 
beprotiškai, kaip ji manė. Beprotiškai įsimylėjusiam ji šiaip ganė 
nuoširdžiame laiške paliko mažutę galimybę išsisukti. To laiškO J 
laukė būtent kurį nors šios savaitės rytą, nes išgirdusi apie Edvaf 

„grįžimą į Kerifordą, vylėsi, kad prieš išvykdamas jis paprašys 
Igisti su ja pasimatyti. Taigi pastarąsias kelias dienas ji negalėjo 
„eatsikelti prieš ateinant laiškanešiui. 

Laikrodis rodė pusę aštuonių. Ji pamatė, kaip laiškanešys 
+mėkštelėjo pro plikas parko medžių šakas, atkėlė vartelius, pras- 
muko pro krūmokšnius, vėl išniro vejoje ir išdidžiai nužingsniavo 
per ją nepaisydamas takų - kaimo paštininkai taip įpratę — ir 
užkopė į prieangį. Ji išgirdo, kaip jis numetė krepšį ant suolo ir 

asuko kaimo link, nė akimirkos nestabtelėjęs. 

Tada liokajus atidarė duris, paėmė krepšį, įnešė jį vidun ir 
užtempęs laiptais padėjo ant staliuko prie mis Eldklif persirengimo 
kambario. Visus šiuos veiksmus buvo galima įsivaizduoti iš garsų. 

Ji nujautė, kad laiškas jai guli krepšyje. Tada pagalvojo su vis 
bliūkštančiu pasitikėjimu: „Jis prašo leisti susitikti su manim!.. 
Galbūt jis prašo leisti susitikti su manim... Tikiuosi, jis prašo leisti 
susitikti su manim...“ 

Be ketvirčio aštuonios. Suskamba mis Eldklif varpelis daug 
anksčiau negu paprastai. „Ji turbūt išgirdo, kaip atnešė paštą“, — 
tarč sau mergaitė. Nykus vaizdas už lango jai nusibodo ir ji atsisuko 
ugnį, ieškodama joje įsivaizduojamų savo ateities paveikslų. 

Į duris pasibeldė ir įėjo kambarinė. 

— Mis Eldklif pabudo, - tarė ji, — ir teiraujasi, ar jūs jau keliatės, mis. 

— Bėgu pas ją, - tarė Kiterėja ir sulig tais žodžiais išlėkė. „Kaip 
pasisekė, — tarė ji sau, - tuoj pamatysiu, kas krepšyje“. 

Ji paėmė krepšį nuo staliuko, įėjo į mis Eldklif miegamąjį, 
ttitraukė užuolaidas ir atsisuko į ponią, gulinčią lovoje, svarstyda- 
ma, kiek dar laiko praeis, kol ši pažvelgs į laiškus. 

— Na, mieloji, kaip sekasi? Džiaugiuosi, kad atėjai su manim 
Pasimatyti, - tarė mis Eldklif. - Gali šįryt atrakinti krepšį, vaikeli, 
Išigu nori, - tęsė ji, dirbtinai nusižiovavusi. 

„Keista, - pamanė Kiterėja, - atrodo, lyg ji žinotų, kad ten 
"čikiausiai bus laiškas man“. 

Mis Eldklif iš lovos stebėjo mergaitės veidą, kai ši drebėdama 
akino pašto krepšį ir rado jame Edvardo ranka jai adresuotą 
ašką. Jis jį parašė vakar, skausmingai apgalvojęs savo, tėvo, pus- 
Serės Adelaidės ir, kaip jam atrodė, Kiterėjos padėtį bei apsi- 
Prendęs. 

„Išdidžioji ponia pajuto sąžinės graužimą, staiga išvydusi, kaip 
Vlyško iš nevilties ir kančios išraiškingas jaunos mergaitės veidas. 

Po ilgų apmąstymų parašytas Edvardo laiškas buvo toks: 


Jūs sakote tiesą. Padoriausia ir išmintingiausia mums daugiau neb,. 
susitikti. Kad aš apgailestauju dėl praeities ne mažiau už jus, vargu g; 
būtina sakyti. 


Dvyliktas skyrius 
DEŠIMTIES MĖNESIŲ ĮVYKIAI 


1. NUO GRUODŽIO IKI BALANDŽIO 


Bėgo savaitė po savaitės, mčnuo po mėnesio. Praėjo Kalėdos. 
Žiema dienoms ilgėjant tapo dar nykesnė. Atodrėkiai baigdavosi 
lietumi, lietus - vėju, vėjas - dulkėmis. Prapliupo liūtys - rausvų 
aušrų ir permatomų saulėlydžių metas. Trečiąją balandžio savaitę 
užkukavo gegutė, ketvirtąją - pragydo lakštingala. 

Edvardas Springrouvas buvo Londone, dirbo naująjį darbą, ir 
jau visa Kerifordo apylinkė žinojo, kad jo ir mis Adelaidės Hinton 
sužadčtuvės metų gale baigsis vestuvėmis. 

Tuščių, bet nuostabių Badmouto kurorto dienų mylimąjį po 
lemiamojo laiško Kiterėja matė tik vieną kartą bažnyčioje, kai jis 
atsisėdo priešais ją, greta mis Hinton. 

Susitikimas buvo visiškai atsitiktinis. Springrouvas atėjo į bažny- 
čią neabejodamas, kad Kiterėja išvykusi su mis Eldklif, ir išsėdėjo 
visas mišias nenujausdamas, kad ji yra čia. 

Kaip tik tokiomis akimirkomis, kai jautri būtybė kenčia suvoku- 
si, kad jos švelniausi jausmai buvo paniekinti, iš dangaus nusilei- 
dusi mergelė Muzika, kitais kartais Malonumo nešėja, tampa 
didžiausiu priešu — varginančiu, gluminančiu, žiauriu. Žmonės 
giedojo 1-osios psalmės žodžius: 


Kaip medis prie upės, 
Vaisingas, gražus, 
Klestės jis, ir niekas, 

. . v s3 
Ko imsis, nežus. 


Kiterėjos lūpos nekrutėjo, iš jų neišsiveržė joks garsas. Bet kaip 
Balėjo tylėti jos siela, kai vyriškis, kuriam ji taikė šiuos Žodžius, 
sėdėjo prie varžovės šono? 

Dievas, pagailėjęs moteriai proto, apdovanojo ją didžiu kilnu- 
Mu, kuriuo pasižymi jos pasibaisčtinas kvailumas, ištikus bėdai. 
są 


Pirmosios psalmės rimuota versija, paruošta N. Teito ir N. Bredžio (1696). 

Moteris visiškai nesugeba būti nešališka, turi nelogiško mąstymo 
talentą, nebūdingą vyrams, ir gali ne tik bučiuoti, bet ir jausti 
malonumą bučiuodama rykštę bei skrupulingai laikydamasi pasi- 
aukojimo sklidinų Kalno pamokslo prisakymų — kaip Kiterėja 
dabar. | 

O dėl Edvardo, šiek tiek panašaus į kitus jo temperamento 
vyrus, kurie jaučiasi kiek pažeminti, kai netenka proto iš meilės, 
tai jo jausmai, žvelgiant į pusseserės maldaknygę, buvo ne tokie 
iškilnūs ir būdingesni Horacijui, o ne psalmėms. 


Nebeturi jau jos, nebeturi! 

Žvilgsniu įkvėpusi beribę aistrą, 

Alsavimu sukėlus sieloj gaisrą, 

Man širdį deivė išplėšė žiauri ““. 
Kiterėja, stengdamasi, kad jis jos nepamatytų, anksti išsmuko iš 
bažnyčios ir parėjo namo, O vargonų garsai tebeskambėjo ausyse, 
jai narsiai bandant užgniaužti pavydulingą mintį, kuri niekaip 
nepasidavė: ,„Mano širdis geba daug stipriau mylėti negu jos. Ji 
nemoka jo deramai įvertinti — ir niekad neišmoks! Net dabar, 
mintimis, aš labiau jaučiu jį negu jinai, nors jis šalia jos!“ Ir jos 
kilniaširdiškumo neliko nė pėdsako. 

Bet ji tol stengėsi slopindama savo skausmą ir kartėlį, kol iš 
nuovargio pasidarė lengvėliau. Galų gale ji net pabandė įsivaiz- 
duoti, kad prarastas mylimasis ir jos varžovė karštai mylės vienas 
kitą. 

Šis įvykis ir šis jausmas nugrimzdo nebūtin, o Menstonas nuolat 
šmėkščiojo jai prieš akis. Nors po lapkričio nelaimės jis ilgai buvo 
romus ir prislėgtas, tačiau nesidėjo sielvartaująs. Iš pradžių atrodė, 
jog netektis taip paveikė jį, - nors veikiau kaip permaina negu kaip 
sielvartas, - kad jis visiškai nebepastebi Kiterėjos. Elgėsi visuomet 
maloniai ir pagarbiai, bet ne daugiau. Paskui, nelaimei vis tolstant, 
jo elgesys pradėjo keistis. Jo manieros niekada nerodė, kad ji kur 
kas labiau priklausoma už jį - jis vertino jos moterišką žavesį, o nė 
padėtį. Skubčėdavo padėti, kai tik pasitaikydavo proga, visuomet 
rodydavo kuo žaviausius petits soins“, bet neįkyravo. Taigi jis neiš- 
54 
„418 Horacijaus „Odžių“ IV kn. 


Petits soins - dėmesio ženklai (pranc. ). 

vengiamai tapo jos draugu, tuo labiau kad niekuo neišsidavė mylįs 
ją, kaip kad buvo anksčiau. 

Pavasariui įpusėjus, padėtis buvo tokia, ir dabar ėmėsi darbo mis 
Eldklif. 


2. GEGUŽĖS TREČIOJI 


Ji nusivedė Kiterėją į pavėsinę, vadinamą Šventove, nes ji buvo 
panaši į graikų šventyklą“, pastatytą dvaro žemėse. Iš jos buvo 
matyti ežeras, jo sala, medžiai ir nesudrumstas jų atspindys ramia- 
me vandenyje. Čia abi moterys sustojo ir stovėjo greta viena kitos, 
grožčėdamosi reginiu. 

Buvo gegužės rytas. Gegutės, strazdai, žvirbliai ir juodieji straz- 
dai džiaugsmingai giedojo ir čirškė įvairiausiais balsais. Kelias 
mirguliavo baltais obelų žiedlapiais, o spindinti rasa tebesilaikė ant 
žolės ir gėlių. Dvi gulbės išniro moterims prieš akis ir leidosi plaukti 
jų link. 

— Regis, kad jos artinasi ne savo noru - visiškai nevalingai, ar 
ne? — tarė Kiterėja, žiūrėdama į grakščiai atplaukiančius 
paukščius. 

— Taip, bet atidžiai įsižiūrėjus matyti, kad jų kojos po vandeniu 
darbuojasi kuo energingiausiai. 

— Geriau nežiūrėsiu, kad neišnyktų išdidaus abejingumo įvaiz- 
dis, kurį mes siejame su gulbe. 

— Ką gi, tebus „nevalingai“. Aha, šis žodis man kai ką primena. 

— Ką? 

— Žmogų, kuris nevalingai artinasi prie tavęs. 

Kiterėja pažvelgė mis Eldklif į veidą. Mergaitės akys suapvalėjo 
ir veide išryškėjo nuostabos raukšlelės. Po staigaus Menstono 
Žmonos atsiradimo ir mirties ji jo nebelaikė jaunikiu. Jos suprati- 
mu, žmonos mirtis, ir dar šitokia mirtis, yra perdėm sukrečiantis 
dalykas. 

— Tai vyras ar moteris? - naiviai paklausė Kiterėja. 

— Misteris Menstonas, - ramiai atsakė mis Eldklif. 

— Misteris Menstonas manimi susižavėjęs dabar? — paklausė 
Kiterėja išpūtusi akis. 

— O tu nežinojai? 

36 
XVIII a. ponai mėgdavo puošti savo dvarus tokiais pastatais. 

— Aišku, ne. Juk vargšė jo Žmona Žuvo vos prieš šešis mėnesius. 

— Kas be ko, jis tai žino. Bet meilė nepripažįsta mėnesių, metodų, 
taisyklių, antraip nebūtų posakio „pamesti galvą“. Jis nenori, kad 
jo meilė jau dabar būtų pastebėta būtent dėl to, ką pati paminėjąj. 
Bet kad ir kaip jis ją slėptų nuo savęs ir ir nuo mūsų, ji gyva - ir 
labai karšta, galvą guldau. 

— Manau, kad jeigu jis negali nemylėti, tai čia nicko bloga, — 
naiviai tarė Kiterėja kažką svarstydama. 

— Žinoma, ne - tu tai puikiai Žinai. Ji buvo jam našta ir vargas, 

Prisiminusi, kaip šitoji moteris prieš atvykstant Menstonui taip 
pat atvirai gynė Edvardo teises, iš nuostabos Kiterėja žado neteko. 

— Na, na, nežiūrėk į mane šitaip, dėl Dievo! - tarė mis Eldklif. - 
Ir taip tikiu, kad tu beveik gali pribaigti Žmogų savo priekaištingu 
žvilgsniu. 

Vėl prisiminusi Edvardą, mergina nebegalėjo jo išmesti iš gal- 
vos. Norėjo pabūti viena. 

— Ar aš jums čia reikalinga? - paklausė ji. 

— Na liaukis, liaukis. Nori sprukti iš čia ir gerai išsiverkti? — tarė 
mis Eldklif imdama ją už rankos. - Bet neverk, brangioji. Neverta 
gailėtis pracities. Palygink garbingą misterio Menstono elgesį su 
žmona, su tavim ir Springrouvo elgesį su savo sužadėtine ir 
tavim — tada suprasi, kuris vertesnis. 


3. NUO GEGUŽĖS KETVIRTOSIOS IKI 
BIRZELIO DVIDESIMT PIRMOSIOS 


Tolesnį etapą, kai Menstonas siekė jos rankos, galima pavadinti 
tipišku merginimu. Ji buvo nuliūdusi ir suglumusi, taigi jis turėjo 
gerokai pavargti, kol pavyko ją susitikti. Tačiau beveik nepasitaiko, 
kad jautri moteris bjaurėtųsi nepaprastai gražiu ir talentingu VY- 
riškiu, tegu ir neketindama jo pamilti. Taigi ir Kiterėja išvydus! JI 
sutriko ne taip smarkiai, kad susitikimas ar pokalbis su ja būtų 
buvęs varginantis. | 
Ejimas į bažnyčią ir grįžimas namo tapo Menstonui palankiaus!4 

proga. Dabar jis pasidarė labai pamaldus. Paprastai sakoma, ka 
jokie Dievo buvimo įrodymai neatverčia bedievio į krikščionyb6 
tačiau vienas prispiria bet kurį Anglijos laodikėjietį", jeigu tik 515 
57 

Laodikėjos gyventojas, kuriam „Apreiškime“ prikišamas drungnumas; žr. 

„Apreiškimą“, III 14-22. 

įsimyli, nešiotis maldaknygę ir tapti karštu anglikonu - kai iš 
klaupto galima matyti mylimąją. 

Menstonas pasirinko žavaus pataikavimo metodą, visur prasi- 
skverbiančias liaupses, kurios buvo tokios subtilios ir nežymios — 
kaip poeto Vordsvorto „klaidžiojančio balso““. Nors ji jas jautė, 
bet negalėjo pastebėti. Kaip kontrastą poveikiui sustiprinti jis 
kartais imdavo filosofiškai postringauti apie moters grožio efeme- 
riškumą, apie išvaizdos nereikšmingumą. „Iš kaktos sviesto netep- 
si“, - jo nuomone, ši patarlė turėtų būti užrašyta ant kiekvienos 
anglės veidrodžio. 

— Jūsų figūra, jūsų judesiai, jūsų širdis mane užbūrė, - kalbėdavo 
jis liūdnai ir žaismingai. - Tai gražu. Bet negaliu užmiršti, kad tai 
pasmerktas žavesys, kad jis nyksta net šią akimirką, kai žvelgiu į 
jus. Vargšės akys, vargšė burna, vargšas veidas, vargšč mergaitė. 
„Kur bus jos puikumas po dvidešimties metų? — sakau aš. - Kur 
bus ji pati po šimto metų?“ Paskui mąstau, kaip Žiauru, kad jūs 
žydėsite vieną dieną ir nuvysite visiems laikams. Taip sunku ir 
liūdna, kad jūs mirsite taip pat paprastai kaip ir aš ir būsite 
palaidota; būsite penas šaknims ir kirminams, būsite užmiršta ir 
grįšite į Žemę šventoriaus žole ir gebenės lapu. Mis Grėj, kai matau, 
kad jūs tik žavingas Niekas, gailiuosi jūsų, ir tuomet mano meilė 
tampa geresnė, stipresnė, didesnė ir patvaresnė už tą, kurią jaučiau 
iš pradžių. — Ir vėl aistringai žybtelėdavo jo gražios akys. 

Šitaip jis išdrįso prisipažinti jai meilę ir pasipiršti. 

Taip pat užslėptai ji užsiminė nemylinti jo ir todėl atsisakanti. 

Jis nesitikėjo, kad bus atstumtas. Keikdamas save už, anot jo, 
baisiausią kvailystę - vergavimą kažkokiai kompanionei ir suteiktą 
parapijai galimybę šaipytis iš jo ir dėl to nebe taip jį vertinti (jei 
žmonės sužinotų, kad jinai jį atstūmė), jis parėjo namo į senąją 
Sodybą ir sudirgęs mindžikavo kieme. Pasukęs į šalį, pasirėmė 
Iankomis į kampe stovinčią statinę lietaus vandeniui ir pažvelgė 
Vidun. Ramaus stovinčio vandens atspindys nudažė jo veidą žalsvai 
kaip nuogų Koredžo“ figūrų. Saulės spinduliai nuožulniai krito į 
Vandenį, aiškiai jį apšviesdami. Gelmėse žaidė ir vartaliojosi šimtai 
są 

Žr. Vordsvorto eilėraščio „Gegutei“ pirmąjį posmą: „O gegute, ne paukštis tu, 
stik klaidžiojantis balsas“. 


Antonijus da Koredžas (1494-1534) - italų tapytojas. 

tūkstančių mažulyčių padarėlių, kuo įmantriausiai besiraitančių į; 
linksmybės. Visiškai laimingi, nors teturėjo tik galvą arba tik uo. 
degą, daugių daugiausia - galvą ir uodegą, ir visi pasmerkti mirtį 
po dvidešimt keturių valandų. 

„Tegu velniai tokią padėtį! Kodėl aš negaliu linksmintis man 
skirtą trumpą dieną? Tegu parapija šaiposi, kad mane atstūmė. Aš 
vis tiek gausiu ją, nors tektų pajudinti dangų ir žemę!“ 

Nepatyrusi Kiterėja nesąmoningai elgėsi - iš pradžių su Edvar- 
du, o paskui su Menstonu - kaip profesionali vyrų medžiotoją, 
norinti, kad abudu sekiotų jai iš paskos. Nors sakoma, kad negali 
būti bendrų taisyklių, kaip elgtis su vyrais, vis dėlto suniekinti 
išlepintą vyruką ir palepinti suniekintą yra būdas laimėti ir vieno, 
ir kito palankumą. Menstonas, skatinamas kaip Edvardas, būtų 
tapęs abejingas, o Edvardas, atstumtas kaip Menstonas, tuoj pat 
būtų atsitraukęs, kaip vėliau ir padarė. Visiškas jos abejingumas 
kurstė Menstono aistrą - nuginklavo jo išdidumą. Nepažeidžiamas 
Niekas atrodė jam didingesnis už greit įsimylinčią princesę. 


4. NUO BIRŽELIO DVIDEŠIMT PIRMOSIOS 
IKI LIEPOS PABAIGOS 


Tuo metu Kiterėja gavo laišką iš brolio. Tai buvo pirmas aiškus 
perspėjimas, kad ne didesnis už delną“ debesis, kuris kone dvylika 
mėnesių kybojo jiems prieš akis tolumoje, kaupiasi ir netrukus 
užtrauks visą dangų nuo horizonto ligi horizonto. 


Badmout Redžis, 
šeštadienis 


Brangi sese, ilgai delsęs, rašau tau apie vieną dalyką, kuris, nors Ir 
nelabai pavojingas, vis dėlto yra pakankamai apmaudus, ir bitų 
nedora toliau jį nuo tavęs slėpti. Taigi jau kuris laikas mane kankina 
kojos skausmai, kuriuos pirmą kartą aiškiai pajutau, kai mes iš“ 

plaukėme į Lalvindo įlanką, o paskui - kai aš tą ankstų rytą ėjau iš 
Nepvoterio. Tai kažkoks keistas skausmas kairiojoje kojoje tarp keli? 
ir kulkšnies. Pastebėjau naujus požymius, kai tu pusvalandžiui buvai 
užbėgusi čia prieš kokį mėnesį ir kai juokais pasakei, kad aš pradėjav 
vaikščioti kaip senis. Tada ketinau tau pasakyti, bet pamanęs, kad p0 
60) 

Žr. I Karalių knygą, XVIII 44. 

kelių dienų viskas praeis, nutariau, jog neverta. Nuo tada skausmas 
vis stiprėja, tačiau sėdėdamas aš dar galiu dirbti kontoroje. Labai 
bijau, kad p. G. netrukus paves man atlikti matavimo darbus lauke, 
ir aš būsiu priverstas atsisakyti. Siaip ar taip, tikėkimės, kad viskas bus 
erai. Iš kur tas skausmas atsirado, kodėl ir kuo tai baigsis, neturiu 
supratimo. Po dienos ar dviejų vėl parašysiu, jei nebus geriau... 


Tavo mylintis brolis Ovenas 


Ji parašė atsakymą, maldaudama sakyti viską, nes iškęsianti kad ir 
blogiausią žinią, bet nerimo ir netikrumo - niekad. Po dviejų dienų 
iš jo atėjo dar vienas laiškas, kuriame buvo štai kas parašyta: 


Aš nusprendžiau pranešti tau, kas blogiausia, ir patikinti, kad tai tikrai 
yra blogiausia, dar negavęs tavo laiško. Vėl duodu žodį nieko neslėpti, 
kad be priežasties nesikankintum manydama, jog man yra blogiau, 
negu sakau. Taigi šį rytą pirmą kartą neįstengiau nueiti į darbą. 
Neišsigąsk, brangioji Kiterėja. Man reikia tik poilsio, todėl jeigu dabar 
pasigydysiu savaitę, galbūt nebesirgsiu šešis mėnesius. 


Po jos apsilankymo jis vėl parašė: 


Mane apžiūrėjo daktaras Čestmanas. Jis pasakė, kad panašu į reu- 
matą, ir dabar gydo nuo jo. Mano koją deda į karštas sėlenas, tepa 
tepalais tr įtrina. Jis tvirtina, kad pasveiksiu labai greit. Tada nedels- 
damas atvažiuosiu pas tave traukiniu. Nesiveržk pas mane, jei mis 
Eldklif vėl niurnės, kad nebūni namie, juk man puikiai sekasi... 
Savaitgalį vėl tau parašysiu. 


Paskui atėjo štai toks laiškas: 


Labai apgailestauju, kad po paskutiniojo laiško turiu tave nuliūdinti, 
nes man dar blogiau negu pirma, ir gydymas įstrigo. Kelias dienas 
Rydytas nuo reumato (tuo metu man keletą kartų pradūrė skaudamą 
vietą ilga adata) pastebėjau, jog daktaras Cestmanas kažko abejoja, 
ir paprašiau, kad jis pasikviestų kolegą manęs apžiūrėti. Jie pasitarė 
ir pasakė, kad sergu visai ne reumatu, o rože, tada pradėjo gydyti 
kitaip, mat liga kita. Dabar pūslės, miltai ir krakmolas - kasdieninė 
Mano duona, jau nekalbu apie vaistus. 

Buvo užėjęs misteris Gredfildas pasiteirauti, kas man yra. Jis pra- 
Rhešė, kad turėjo pasamdyti kitą braižytoją vietoj manęs. Labai nusi- 
Miniau, nors, žinoma, nieko nepadarysi. 


Praėjo mėnuo. Kiterėja lankydavosi pas jį, kai tik turėdavo laisvo 
laiko, o jo turėjo nedaug, ir kad neliūdintų brolio, apsimesdavo 

smagi, kaip tik įmanydavo. Gavusi dar vieną laišką iš jo, sužinoję 
daugiau naujienų: 


Daktarams atrodo, kad jie vėl nustatė ne tą ligą, o kokia tai ligą, 
nežino. Ak, Kiterėja! Kaip norėčiau, kad nustatytų! Si nežinia manę 
užgrauš. Ar negalėtų mis Eldklif dienai tavęs išleisti? Atvažiuok pas 
mane. Aptarsime, ką daryti. Atleisk, kad skundžiuosi, bet aš visai 
nusikamavęs. 


Kiterėja nuėjo pas mis Eldklif ir papasakojo jai, kad brolis nesveik- 
sta. Mis Eldklif tučtuojau išleido Kiterėją ir pasisiūlė padėti viskuo, 
kuo galinti. Kiterėjos akys, kai ji apsisuko eiti į stotį, spindėjo 
dėkingumu. 

— Oi, Kiterėja, - pašaukė ją mis Eldklif, - dar žodį! Ar misteris 
Menstonas su tavim šiom dienom nešnekėjo? 

- Šnekėjosi, - atsakė Kiterėja ir droviai nuraudo. 

— Pasipiršo? 

— Taip. 

—- O tu jį atstūmei? 

- Taip. 

— Na, na! Klausyk, ką tau pasakysiu, - atkakliai spyrė mis 
Eldklif. - Sutik už jo tekėti, kol neapsigalvojo. Tokia proga sutvar- 
kyti savo gyvenimą, kokią jis tau siūlo, gali ir nebepasitaikyti. Jo 
tarnyba gera ir nesunki, 0 jo žmona gyvens kaip inkstas taukuose. 
Nesi įsitikinusi, ar jį beprotiškai myli? O jeigu įsitikinsi? Tėvas man 
mažai sakydavo, kai mokė žaisti vistą: „Kai abejoji, išlošk kirtį“. 
Moteriai tas patarimas dešimt kartų vertingesnis, kai kalbama apie 
santuoką. Atstumdama vyrą, visada rizikuoji, kad daugiau jis gali 
ir nebepasipiršti. 

— O kodėl jūs, būdama jauna, neišlošėte kirčio? — paklausč 
Kiterėja. 

— Na, akiplėša, aš juk ne pavyzdys, - atsakė mis Eldklif, o JOS 
veidas užsiplieskė. 

Kiterėja vogčiom nusijuokė. | 

— Aš norėjau pasakyti, - griežtai tęsė mis Eldklif, - kad mistėfI 
Menstonas kuo švelniausiai ir rūpestingiausiai laukia, o tu to nėl 
nepastebi, lyg jis būtų koks menkysta. Tik pagalvok, kaip galėtum 
padėti broliui būdama misis Menston. Suteikdama jam vilties, !V 
suteiksi daug džiaugsmo man. Supranti, brangioji Kite? 

Kiterėja tylėjo. 

— Ir, - neatleido mis Eldklif, - jei pasižadėsi šiemet už jo ištekčti, 
aš pasirūpinsiu tavo broliu. Girdi, Kiterėja? 

— Taip, - sušnibždėjo ji eidama iš kambario. 

Ji išvažiavo į Badmoutą, praleido dieną su broliu ir nelaiminga 
grįžo į Nepvoterį. Ją kamavo bloga nuojauta - Ovenas siaubingai 
sumenko ir išblyško, tokio lieso ir išbalusio jo dar nebuvo mačiusi. 
Tą dieną brolis ir sesuo nusprendė, kad nors ir kokios menkos jų 
santaupos, reikia kviesti dar vieną chirurgą. Laikas lėmė viską. 

Kaip viskas buvo, Ovenas aprašė laiške: 


Tikiuosi, kad trys gydytojai pagaliau atspėjo ligą. Jie ištyrė skaudamą 
vietą ir aptiko, kad genda kaulas. Prieš tris dienas mane operavo, tą 
kaulą išėmė (užmigdę chloroformu). Ačiū Dievui, viskas praėjo. Nors 
esu labai silpnas, bet jau linksmesnis. Kažin kada vėl galėsiu dirbti? 
Pirmiausia paklausiau chirurgų, kiek laiko gis. Mėnesį? Jie papurtė 
galvas. Metus? Ne taip ilgai, atsakė jie. Sešis mėnesius? - klausinėjau 
toliau. Jie nežinojo, o gal nenorėjo man sakyti. Bet nesirūpink. 

Užsuk, kai turėsi laisvą pusdienį, nes valandos taip nykiai slenka! 
O Kiterėja, tu net įsivaizduoti negali, kaip nykiai! 


Ji išvažiavo, o mis Eldklif pasiuntė raštelį Menstonui į senąją 
sodybą. Kai mergaitė grįžo pavargusi ir nusiminusi, Menstonas jos 
laukė stotyje. Jis mandagiai pasiteiravo, ar negalėtų jos palydėti į 
Nepvoterį. Ji neprieštaravo. Pakeliui jis pasidomėjo brolio sveika- 
ta, ir ji, apimta neįveikiamo noro kam nors išsipasakoti, pasakė, 
kiek laiko turi praeiti, kol jis pasveiks ir koks nepatogus jo kambarys. 

Kurį laiką Menstonas tylėjo. Paskui karštai tarė: 

— Mis Grėj, kalbėsiu be užuolankų - aš jus myliu, pati tai žinote. 
Sakoma, kad meilė pateisina priemones, todėl dabar esu priverstas 
griebtis klastos. Atleiskite man, bet kitaip neišeina. Sutikite tekėti 
už manęs jums tinkamu laiku — man gerai bet kuri diena, kurią 
Paminėsite, kad ir toliausia - ir jūsų brolis bus gerai aprūpintas. 

Pirmą kartą gyvenime ji iš tikrųjų išsigando šio gražaus vyro, 
maldaujančio taip egoistiškai, ir pasibaisėjo karšta ir geidulinga jo 
aistra, kuri, nors ir uoliai slepiama po ramia elegantiška išore, vis 
dėlto kartais nutvilkydavo svilinančia kaitra. Ji suvokė, kokia gyvu- 
liška meilė, kuri ryžtasi derėtis. 

— Aš nemyliu jūsų, misteri Menstonai, - šaltai atsakė ji. 

5. NUO RUGPIJŪČIO PIRMOSIOS IKI DVIDEŠIMT 
SEPTINTOSIOS 


Slinko ilgos saulėtos vėlyvos vasaros dienos Badmoute, bet Oveną; 
geryn nėjo. Kiterėja liūdna tebelankė brolį. 

Jos kūnas ir valia visai nusilpo. Menstonas atkakliai tebemerpį. 
no ją, bet ne tiesiai į akis, kaip anksčiau, nes pamatė, kad ji labai 
puikiai moka priešintis atviram puolimui. Taigi jis griebėsi Dareto 
taktikos per Žaidynes Sicilijoje: 


Tuotarp Daretas, it puldamas miesto mūrus galingus, 
Imdamas priešo tvirtovę, apsupęs ją iš pakalnės, 
Bando, kaip patogiau prisitaikyt, žvalgo akylai 

Kūną varžovo ir smogia prišokęs, bet vis nesėkmingai.“ 


Mis Eldklif dar aiškiau užsiminė, kad jos pagalba Ovenui priklauso 
nuo to, ar Kiterėja sutiks tekėti už Menstono. Priremta prie sienos, 
išvarginta, mergaitė nebe taip vienodai atsakinėdavo į jo įkyrius 
prašymus: kartais tvirtai, kartais dvejodama, priklausomai nuo 
Oveno sveikatos. Jei kas nors būtų aprašęs jos svyravimus, kelian- 
čius pagailą, tas aprašymas liūdnumu galėtų varžytis su de Kvinsio 
dienoraščiu, kuriame šis sudarinėjo savo grumtynių su opiumu 
lenteles “ — šis pavyzdys tiek pat vertas dėmesio kaip ir bet kuris 
kitas, pasižymintis jaudinančia dramatiška jėga. Taigi ji vargingai 
ir monotoniškai stūmė šio mėnesio dienas, sekmadieniais klausy- 
damasi gerai žinomo skyriaus apie Eliją ir Elišą bado bei sausros 
metais “, kuriems atėjo eilė, o šiokiadieniais - musių zyzimo 
karštuose saulėtuose kambariuose. „Dienos tokios panašios, tO- 
kios be galo panašios viena į kitą“. Atrodė, lyg visas pasaulis būtų 
išsekęs. 

Šitokia buvo jos būsena, kai vieną popietę, apsilankiusi pas brolį, 
jinai susitiko chirurgą ir išmeldė pasakyti tiesą apie Oveno sveikatą. 

Jis atsakė bijąs, kad pirmoji operacija nebuvo pakankamai 
kruopšti; nors žaizda užgijo, bet gali prireikti operuoti dar kartą 


61 
c>IŠ Vergilijaus „Eneidos“, V kn. 439—442 eil. 


„Žr. Tomo de Kvinsio „Anglo opiomano išpažintį“(1822). 


Šiame skyriuje T. Hardy laikosi bažnytinio 1865 m. kalendoriaus. Tais metais 
rugpjūčio mėnesį turėjo būti skaitoma Elijo ir Elišo istorija, aprašyta I ir II 
Karalių knygose. 

Žinoma, kartais ligonis ir savaime pasitaiso, tačiau tokiam savai- 
giniam gijimui reikia laiko. 

— Kiek reikės laiko? — paklausė ji. 

— Negaliu pasakyti. Daugmaž metų ar dvejų. 

— O jeigu jį dar kartą operuotų? 

— Tada galbūt pasveiktų per keturis ar šešis mėnesius. 

Jų santaupų likučių ir sumos, kurią brolis pasiskolino, nebūtų 
pakakę jam pragyventi nė pusės to laiko. Kovoti su nelaime buvo 
du būdai - susižadėti su Menstonu arba pasiųsti Oveną į grafystės 
ligoninę. 

Išgąsdinta, užspeista kampe, dusdama ir blaškydamasi, bene ras 
kokį plyšį ištrūkti, ir vis dėlto baisėdamasi mintimi tapti Menstono 
žmona, vargšė paukštelė pabandė sužinoti iš mis Eldklif, ar Oveną 
gerai gydytų grafystės ligoninėje. 

— Grafystės ligoninė! - aiktelėjo mis Eldklif. - Ką tu, tai mėsinė, 
bent jau kai kalbama apie operacijas. Žinoma, jei tau kas nors 
nulūžo, ten prisiūs, bet taip kreivai ir bjauriai, kad beveik gailėsies, 
jog tave sulopė. - Po to ji pagąsdino susirūpinusią mergaitę keletu 
baisių istorijų, kaip akies mirksniu buvo nupjaustytos vargšų kojos 
ir rankos, ypač tais atvejais, kai atrodė, kad gydymas truks ilgai ir 
bus varginantis. - Juk Žinai, kaip noriu tau padėti, Kiterėja, — 
pridūrė ji priekaištingai. - Juk tu žinai. Tai kodėl esi tokia užsispy- 
rusi? Kodėl egoistiškai atmeti vienintelį saugų, garbingą ir sese- 
rišką būdą atsikratyti sunkumų? Tiesą sakant, negaliu tavęs 
suprasti, niekaip negaliu. 

Menstonas pasipiršo dar kartą. Ir dar kartą jinai jį atstūmė, bet 
Šįkart neryžtingai ir neramia širdimi. Menstono akys sužaižaravo. 

imtąjį kartą gyvenime jis įsitikino, kad atkaklumui moterys negali 
atsispirti. 


6. RUGPJŪČIO DVIDEŠIMT SEPTINTOJI 


Po trijų dienų nuvykusi į Badmoutą, ji nustebusi sužinojo, kad ten 
uvo nuvažiavęs valdytojas susipažinti ir pasimatyti su jos broliu. 
Ta pati ranka palepino jį ir keletu skanėstų. Ovenas nuoširdžiai 
Ibėjo apie Menstoną ir jo nevaržomą bei paprastą apsilanky- 
mą — kaip, beje, būtų kalbėjęs apie kiekvieną kitą žmogų, nes jo 
Uvimas padėjo jam prastumti varginančias ilgas dienos valandas; 
€ to, Menstonas elgėsi dėmesingai, kaip rodė palikta pintinėlė — 

o dėmesingumo ženklai ypač veikia ligonius, tuo labiau Oveną, nes 
juo rūpinosi tik sesuo. 

Iš kur jam žinoti, kad šita dešimtinė nuo mėtų, krapų ir kmynų“ 
slepia svarbesnius dalykus, kurie dar neužbaigti? 

Grįžusią ją valdytojas vėl pasitiko Keritordo geležinkelio stotyje. 
Ji jau nebesielgė taip šaltai kaip per pračjusį susitikimą toje pačioję 
vietoje, ją draskė prieštaringos mintys, tad dūsaudama padėkojo 
už tai, ką jis buvo padaręs. Jis vėl paprašė leisti palydėti ją namo, 

Menstonas susivokė, kaip suklydo tada, nurodydamas, kokiomis 
sąlygomis bus geras Ovenui, ir skubinosi išdildyti tą prisiminimą. 

— Nors aš ir sakiau, kad mano pagalba jūsų broliui - mano 
draugui — priklauso nuo jo sesers palankumo man, — švelniai 
šnibždėjo jis eidamas, - bet negaliu nuoširdžiai pats sau pritarti. 
Pasakiau taip, impulsyvaus meilės egoizmo apimtas. Aš jus per 
daug ištikimai myliu, kad galėčiau nemaloniai elgtis su jūsų broliu, 
ar jūs nuspręsite už manęs tekėti, ar ne. Mis Grėj, Kiterėja, pada- 
rysiu viską, kad jums būtų malonu, tikrai tikrai. 

Mintyse ji išvydo vargšą Oveną, kurį labai mylėjo, atsigavusį nuo 
ligos ir rūpesčių šio nesavanaudiško greta einančio Žmogaus geru- 
mo dėka. Antra vertus, matė jį mirštantį vien dėl to, kad užsispyrė 
likti neturtinga. Sveikas protas skatino ją tekėti už šio vyriškio, 
atstumti jį būtų netaktiška ir įžūlu. Ji tai suprato. Bet šimtą kartų 
labiau už akivaizdžias priežastis ją skatino moteriškas dėkingumas 
ir noras būti maloniai. 

Jos atvirame veide atsispindėjo dvejonės. Jis pastebėjo ir pasi- 
naudojo tuo. 

Jie stovėjo vidury pievos prie suirusių seno malūno pamatų. 
Tarp pilkų pusiau apsamanojusių akmenų - vienintelių mūrininko 
darbo pėdsakų - iš senojo malūno tvenkinio žemyn gurgėjo vanduo 
ir slėpėsi po plačiais vešliais lapais - augmenijos pasaulio gašlūnais: 
Iš kairės ties horizonto linija kybančios saulės šviesa liejosi į Žemė 
iš po vario ir alyvų spalvos debesų, lygiai aptraukusių švelniai žalsV2 
dangų. Visus tamsius daiktus, esančius prieš saulę, gaubė raudonė 
migla, kurios fone švytėjo spiečius zyziančių uodų, kylančių į viIŠU 
kaip ugnies kibirkštys. 

64 

Ramuma slėgė ją ir visiškai palaužė valią. Šioje drėgnoje vietoje 
ji tetroško stovėti nejudėdama. Jautėsi taip, lyg bejėgiškas vieno- 
das peizažas būtų ją sulyginęs su menkiausiais padarais po saule, 
už kuriuos ji niekuo ne geresnė. 

Jis priėjo taip arti, kad jų rūbai susilietė. 

— Negi nepabandysite manęs pamilti? Pabandykite mane pamil- 
ti! - sušnibždėjo jis imdamas ją už rankos. Iki tol niekad to nedarė. 
Ji pajuto, kaip smarkiai dreba jo ranka, gniaužianti jos ranką. 

Ar galėjo jinai jam tai drausti, prisiminusi jo gerumą jos broliui, 
jo meilę jai ir Edvardo nepastovumą? Jai pagailo jo - antai kaip 
dreba ranka, ir vis perją! Ištraukti ranką? Ji pagalvos. Svarstydama 
ir delsdama ji žvelgė į miglotą tolį, gaubiamą rudeninio rūko, 
kylančio nuo pelkėtos žemės. Pievos vidury matėsi gyvatvorės 
likučiai, be pradžios ir galo, be paskirties ir vertės, kadaise supę 
sodą. Juos apaugo ir užgožė kaukeliai “ - jai beveik dingojosi, kad 
girdi jų riksmą... Ištraukti ranką? Ne, dabar jau nebegalima - per 
vėlu, veiksmas bus beprasmis. Ji pasijuto užmerktomis akimis 
plaukianti per upę valtimi be irklų, nežinodama kur. 

Jis švelniai spustelėjo jos ranką ir paleido. 

Tada jai pasirodė, kad jis vėl prabils apie vedybas, bet tą vakarą 
Menstonas neketino pirštis. Dar vienas atokvėpis. 


7. RUGSĖJO PRADŽIA 


Atėjo šeštadienis, ir ją dėl kažkokio menkniekio pasiuntė į kaimo 
paštą. Prie mažo pilko namelio durų augo vešlus jazminų krūmas, 
ir prieš įeidama vidun „Kiterėja stabtelėjo j juo pasigrožėti. Išgirdusi 
žingsnius per žvyrą už namo kampo, ji atsitraukė nuo jazmino ir 
įėjo. Kambaryje nieko nebuvo. Ji išgirdo našlę misis Lyt, kuri dirbo 
Pašto viršininke, vaikštant viršuje. Kiterėja buvo beeinanti prie 
laiptų pašaukti misis Lyt, bet jai dar nespėjus pravirose duryse 
Pasirodė žmogus. Vidun įėjo Menstonas. 

— Abu tuo pačiu pavedimu, - maloniai tarė jis. 

— Aš ją pašauksiu, - pasakė Kiterėja, skubindamasi prie laiptų. 

— Valandėlę, - jis prisiartino prie jos. - Dar valandėlę nekvies- 
kite, — pakartojo. 

Bet ji jau pašaukė: 

Buvo tikima, kad šie augalai turi gebėjimą jausti ir raunami rėkia. 

— Misis Lyt! 

Jis griebė Kiterėją už rankos, švelniai pabučiavo ir atsargiai 
paleido. 

Tą rytą ji buvo pasiryžusi užkirsti kelią jo tolesnėms įžūlybėms, 
kol dar nėra apsisprendusi, ką darys. Ketino priešintis, bet taip jau 
atsitiko, kad jai dar nespėjus ištarti nė žodžio, laiptais nusileido 
misis Lyt, tai ji nieko ir nebedarė. 

Jis sumaniai, kaip visada, kai turėdavo reikalų su ja, atliko savo 
pavedimą, atsisveikino meiliai, bet taip mandagiai, kad pustonius 
išgirdo tik ji, ir išėjo - atimdamas jai galimybę uždrausti ją palydėti 
arba išbarti, kad pabučiavo ranką. 

Kitą penktadienį vėl atėjo laiškas iš brolio. Jis pranešė, kad 
bijodamas be reikalo ją varginti prieš kurį laiką pasiskolino keletą 
svarų. Prieš savaitę, rašė jis, skolintojas suįžūlėjo, bet va šiandien 
pasakė, kad skubėti atsiteisti nebūtina, nes „laidavo sesers garbin- 
tojas“. „Tai Menstonas? Atsakyk, Kiterėja“, - klausė Ovenas. 

Dar jis paminėjo, jog kažkas anonimiškai išnuomojo jam invali- 
do ratukus, nors kol kas jis dar per silpnas, kad galėtų naudotis 
tokia prabanga. „Ar tai padarė Menstonas?“- teiravosi jis. 

Ji nebegalėjo atidėlioti sprendimo, vengti jo, tikėtis, kad laikui 
bėgant viskas išsispręs. Atėjo lemiama akimirka: ji turi visam laikui 
pasirinkti, ar klausyti proto, ar širdies. Ji taip troško, kad mirusi 
motina nors akimirką grįžtų į žemę ir švelniai patartų jai šią sunkią 
valandą, kai širdis, atrodė, plyš. 

O širdis, kaip jai regėjos, nė kiek nebepriklausė Edvardui. Ji 
manė, kad jis žiauriai pasielgė su ja Badmoute, žiauriai elgėsi If 
paskui, taip atsainiai jos atsikratydamas. Ji žinojo, kad jis nuslopino 
meilę jai - vadinasi, jis visiškai prarastas. Ir vis dėlto ji negalėjo 
atsisakyti moteriško malonumo prisiminti buvusias kančias ir kart- 
kartėm pasigardžiuoti jomis. 

„Jei būčiau turtinga, - mąstė ji, - leisčiau sau prabangą amžiams 
likti jam liguistai ištikima, net jeigu jis to ir nežinotų“. 

Bet svarstė toliau: pirmiausia ji benamė, nuo visų priklausoma 
būtybė. O ką tokiomis beviltiškomis sąlygomis jai pataria išmintis" 
Pasirūpinti kokį nors prieglobstį nuo skurdo ir surasti lėšų broliu! 
Ovenui pagelbėti - tai yra tapti misterio Menstono žmona. 

Jinai jo nemylėjo. | 

Bet kas yra meilė be namų? Vargas. O namai be meilės? Dėj4: 
ne kažin kas, bet vis dėlto namai. 

„Taip, - mąstė ji, - sveikas protas spiria mane tekėti už misterio 
Menstono“. 

Ar jos širdis irgi tam pritarė? 

Kai Edvardas jai nebeegzistavo, jos širdis tapo laisva. Ar berei- 
kia ir ar teisinga rūpintis ja kaip seniau, kai ji dar buvo sumani 
tarnaitė? 

Ne tiek jau daug paaukodama, ji suteiktų laimę net dviem 
širdims, kurių jausmai dar nesužeisti. Ji pasielgs padoriai su dviem 
vyrais, kurių gyvenimas kur kas vertesnis už jos. 

„Taip, - pakartojo ji sau, - net krikščioniški jausmai verčia mane 
tekėti už misterio Menstono“. 

Įsitikinusi, kad vedybos - savotiškas herojiškas pasiaukojimas, 
Kiterėja liko beveik patenkinta. Tačiau iš tikrųjų ji pasidavė ne iš 
nuolankumo ir pasiaukojimo, kaip nuoširdžiai manė, bet todėl, 
kad, nuolat kamuojama piktos savo dalios, pasiligojo, nuvargo ir 
tapo visiškai abejinga ateičiai. 

Kitą dieną ji vėl susitiko Menstoną - tiesą sakant, dabar jau 
nebebuvo kur nuo jo dingti. Po trumpo pokalbio, vykusio parke 
prie krioklio, ji be žodžių sutiko suteikti jam ypatingą teisę. Jis 
pasilenkė ir pabučiavo ją į kaktą. 

Prieš eidama gulti ji parašė Ovenui ir viską paaiškino. Jau buvo 
per vėlu, kad pasirodytų laiškanešys, tai ji padėjo laišką ant Židinio, 
ketindama išsiųsti jį kitą dieną. 

Sekmadienio rytą ji gavo skubų Oveno prierašą prie vakarykščio 
laiško: 

1665 m. rugsėjo 9-oji 


Miela Kiterėja, gavau atvirą ir draugišką misterio Menstono laišką, 
Paaiškinantį jo dabartinę padėtį, taip pat kuo jis tikisi tapti tau. Negi 
tu negali jo pamilti? Kodėl gi? Pamėgink, nes jis geras žmogus, be to, 
dar ir išauklėtas. Pagalvok apie vargingą ir sunkią ateitį, kuri tavęs 
laukia, jei ir toliau dirbsi tą patį darbą, ir negi žinai kokį nors kitą 
būdą išvengti tokio gyvenimo, išskyrus vedybas? Aš nežinau. Nelaužk 
Savo širdies, Kiterėja, tačiau elkis išmintingai. 


Visada tave mylintis Ovenas 


Ji pamanė, kad misteriui Menstonui jis veikiausiai bus atsakęs 
Palankiai. Buvo įsitikinusi, kad ši diena nulems jos likimą. Ir vis 
čto „ne, meilės būdo niekas nepakeis: jinai visus paverčia nere- 

giais"“. Net dabar ji puoselėjo menką menką viltį, kad paskutinę 
akimirką kas nors sutrukdys jos apgalvotus ketinimus ir užtars 
senąjį jausmą, su kuriuo ji kovojo iš visų jėgų. 


8. RUGSĖJO DEŠIMTOJI 


Buvo tryliktasis sekmadienis po Sekminių, ir popietinės pamaldos 
Keriforde beveik pasibaigė. Žmonės giedojo „Vakaro himną"", 

Bažnyčioje Menstonas, kaip paprastai, sėdėjo už dviejų klauptų 
nuo mis Eldklif ir Kiterėjos. 

Rudens vakarinės pamaldos, paprastai liūdnos, šį kartą Ki- 
terėjai atrodė dvigubai liūdnesnės. Ji žiūrėjo į Žmones, kurie sto- 
vėjo ir giedojo linguodami pirmyn atgal nelyginant švelnaus vėjelio 
siūruojamas šilas, paskui į kaimo vaikus, kurie irgi giedojo pak- 
reipę galvas, kone skausmingai suakmenėjusiais veidais, abejingai 
dėbsodami į senų sienų plyšius arba akimis sekdami toli siūbuoja- 
nčią šaką ar skrendantį paukštį. Paskui ji pažvelgė į Menstoną - šis 
rijo ją akimis, o žvilgsnis buvo ryžtingas. 

„Tai įvyks šįvakar...“ — pamanė ji. Po valandėlės, himnui pasi- 
baigus, kai tikintieji pasipylė laukan, Menstonas prisiartino nava ir 
atsistojo priešais jos klauptą. Jai einant, nulydėjo ją prie durų, o 
mis Eldklif tykino jiems iš paskos. 

— Neskubėkite, — tarė jis, kai Kitefėja jau ketino, kaip visada, 
pasukti takeliu, vedančiu į dvarą. - Ar neprieštarausite valandėlę 
pasukti čia, kol praeis mis Eldklit? 

Dabar ji nebegalėjo atsisakyti. Jiedu pasuko į nuošalų takelį 
kairėje, vedantį pro laurų tankumyną prie kitų šventoriaus vartų. 
Ėjo labai lėtai, ir kol pasiekė nuošalius vartus, bažnyčią užrakino. 
Jie sutiko bažnyčios sargą su raktais. 

— Mes minutėlę užsuksime čia, - tarė jam Menstonas, bc cerė- 
monijų paimdamas raktus. - Užnešiu jums, kai grįšime. 

Sargas linktelėjo. Kiterėja su Menstonu užkopė į prieangį ir p€f 
navą nuėjo tolyn. | 

Nė vienas neištarė nė žodžio, nedrumstė aplink viešpataujančios 
ramybės ir tylos. Visur čia buvo justi irimas: blėstantis raudonaš 
besileidžiančios saulės spindesys, krintantis pro vakarinį lang4> 
66 
„IŠ Šekspyro 57 sonėto. 


„Vakaro himną“ sukūrė vyskupas T. Kenas (1637-1711). 

abrėžė, kad diena ir jos smagūs žygiai baigti; pelėsiais aptrauktos 
sienos, gruoblėti grindų akmenys, kinivarpų išgraužti klauptai, 
apleistumo pojūtis ir drėgnas mirties dvelksmas vakarui artėjant 
būtų prislėgę ir linksmesnę būtybę negu Kiterėja. 

— Kokius jausmus jums kelia ši vieta? - labai liūdnai paklausė ji. 

— Jaučiu būtinybę elgtis garbingai, nes apgaule beviltiška ką nors 
pasiekti pasaulyje, kuris yra va šitoks, — jis irgi, tyčia ar ne, kalbėjo 
liūdnai. 

— Aš beveik gčdijuosi vaikščioti tokiame pasaulyje, - sušnibždėjo 
ji, - bet nejaučiu ypatingos būtinybės elgtis garbingai. 

Jis abiem rankom suėmė jos ranką ir pažvelgė į nuleistus vokus. 

— Kartais man jūsų gaila, - tarė pabrėžtinai. 

— Aš turbūt pasigailėtina kaip ir daugelis žmonių. O kodėl jums 
manęs gaila? 

— Man atrodo, kad jūs be reikalo liūdite. 

— Ne be reikalo. 

— Be reikalo. Kam jums taip ilgai būti atsiskyrus nuo brolio, jei 
galite rūpintis juo, kol pasveiks? 

— Tai neįmanoma, - atsakė ji nusigręždama. 

— Manau, - tęsė jis, - kad jam būtų naudinga kurį laiką išvykti iš 
Badmouto. Kaip tik svarsčiau, ar negalėtų jis keletui savaičių 
įsikurti mano namuose. Tik ketvirtis mylios nuo jūsų - kaip tatai 
būtų malonu! 

— Būtų... 

Jis atsisuko tiesiai į ją ir stipriai gniaužė jos ranką kalbėdamas 
toliau: 

— Kiterėja, kodėl ištarėt „būtų“ — juk tai ne kokia abstrakti 
prielaida. Aš noriu, kad jis būtų čia. Aš noriu, kad jis būtų ir mano 
brolis. Tai padaryk taip ir tapk mano žmona. Negaliu gyventi be 
Jūsų. O Kiterėja, mano brangioji, mano meile, būk mano žmona! 

Jo veidas vis labiau artėjo prie jos, ir paskutinieji žodžiai virto 
šnibždesiu, tokiu silpnu, koks stiprus buvo jį įkvėpęs jausmas. 

Ji atsakė tvirtai ir aiškiai: 

— Taip, būsiu. 

— Kitą mėnesį? - tučtuojau paklausė jis sulaikęs kvapą. 

— Ne, ne kitą mėnesį. 

— Dar kitą? 

— Ne. 

— Gruodį? Tarkim, per Kalėdas? 

— Aš neprieštarauju. 

— O brangiausioji! - jis ketino pabučiuoti jos išblyškusias šaltas 
lūpas, bet ji skubiai užsidengė burną ranka. 

— Nebučiuok manęs, bent jau ne čia! - sukuždėjo maldaujamaj. 

— Kodėl? 

— Mes per arti Dievo. 

„Jis staiga krūptelėjo ir paraudo. Ji prakalbo taip įsakmiai, jog 
žodžiai „arti Dievo“ tuščioje bažnyčioje atsklido nuo tolimojo 
altoriaus galo. 

— Na ir pasakei! — garsiai tarė jis. - Negi tyras bučinys suterštų 
šią vietą! 

— Ne, - atsakė ji plyštančia širdimi, - nežinau, kodėl taip pra- 
trūkau... nežinau, kas man užėjo! Tu man atleisi? 

— Kaip galiu atsakyti „taip“ neteisdamas tavęs? Kaip galiu atsa- 
kyti „ne“ neprarasdamas malonumo ištarti „taip“? Jis vėl elgėsi 
kaip paprastai. 

— Nežinau, - išsiblaškiusi sumurmėjo ji. 

— Atsakysiu „taip“, — žaviai tarė jis. - Maloniau manyti, kad 
mums atleista, negu kad nenusidėjom, todėl atleidžiu tau, nors 
niekuo nenusikaltai. | 

Ji nutylėjo, ir jiedu apsisuko eiti. Bažnyčioje buvo beveik visiškai 
tamsu ir nepaprastai liūdna. Kol jis rakino duris, ji stovėjo greta, 
paskui įsikibo į jo pasiūlytą parankę ir pasuko keliu iš šventoriaus 
kartu su juo. Namo jie ėjo drauge, bet sutarusi dėl svarbiausio 
dalyko, ji atkakliai suko kalbą apie nereikšmingas smulkmenas. 

— Vadinasi, per Kalėdas? - paklausė jis atsisveikindamas ties 
paskutiniais krūmokšniais. 

— Aš norėjau pasakyti per senąsias Kalėdas“, - ėmė išsisukinčti ji. 

— Hm, paprastai žmonės ne taip supranta šį žodį. 

— Taip, bet aš norėčiau, kad jas būtų galima atidėti iki tol. - Ji 
instinktyviai vilkino vestuves kiek tik galėdama. 

— Gerai, mano meile, - švelniai tarė jis. - Taigi dviem savaitčm 
vėliau, bet nieko baisaus. Per senąsias Kalėdas. 


68 
1752 m. sausio 6 d. įvedus Anglijoje naująjį kalendorių. reikėjo išmesti 
vienuolika dienų, taigi sausio 6 d. tapdavo praėjusių metų gruodžio 25. 

9. RUGSĖJO VIENUOLIKTOJI 


6669 


„Na va. Tai bus penktadienis 

Ji sėdėjo ant žemo suolelio, įdūrusi akis į ugnį. Praėjo diena po 
to, kai valdytojui pavyko išpešti iš jos sutikimą. 

„Kažin ar nebus nepadoru, jei aš perbėgsiu parką ir pasakysiu 
jam, kad tai bus penktadienis?“- tarė ji sau stodamasi, pažvelgė į 
netoliese padėtą skrybėlaitę, paskui - pro langą senosios sodybos 
link. Padoru ar ne, vis dėlto jautė, kad privalo žūtbūt atsikratyti 
nemalonaus, nors, kaip pati pripažino, nepagrįsto įspūdžio, kurį 
sukėlė šis sutapimas. Ji tuoj pat leidosi jo ieškoti. 

Menstonas buvo medienos sandėlyje: žiūrėjo, kaip dirba malkų 
pjovėjai. Kiterėja neryžtingai priėjo prie jo. Ji veržliai lėkė visą 
kelią, kol liko keletas jardų, o dabar, išvydusi jo veido išraišką, 
beveik gailėjosi ieškojusi jo tokiu reikalu. Dirbdamas jis veikiausiai 
labai griežtas. 

— Tai bus penktadienis, - sutrikusi išpylė ji be jokios įžangos. 

— Eik ten! - paliepė Menstonas, lyg ji būtų vienas iš darbininkų, 
nes akimirksniu pasikeisti nesugebėjo. Paskui jis pasiūlė jai ranką 
ir išvedė į kelią, kur vėl virto mylimuoju. 

— Penktadienis, ar ne, brangiausioji? Negi tu bijai penktadienių? 
Tai nesąmonė. 

— Tiesą sakant, iš tikrųjų tai nebijau... bet gal kurią kitą dieną? 

— Gerai, tarkim, senųjų Kalėdų išvakarėse. Ar tiks senųjų Kalė- 
dų išvakarės? 

— Taip, senųjų Kalėdų išvakarėse. 

— Dabar pažadi iškilmingai ir neatšaukiamai? 

— Žinoma. Juk daviau žodį. Nebūčiau pasižadėjusi už tavęs 
tekėti, jei neketinčiau to daryti. Nemanyk, kad galėčiau taip pasi- 
elgti, — ji ištarė šiuos žodžius oriai ir įspūdingai. 

— Nepyk dėl mano klausimo, brangiausioji. Negi įsimylėjęs vyras 
tau mažiau patinka, kai nerimauja dėl savo meilės? 

— Ne, ne. - Daugiau ji negalėjo nieko išspausti. Visada jausda- 
Vosi nesmagiai, kai jis prabildavo apibendrinimais. Tada trokšdavo 


būti kuo toliau nuo jo. - Dabar turiu būti su mis Eldklif - ar atleisi, 

Kadangi Kristus buvo nukryžiuotas penktadienį, o Ieva paragavo pažinimo 
medžio vaisiaus irgi penktadienį, tai buvo manoma, kad penktadienis - netikusi 
diena. 

kad taip netikėtai atėjau ir taip pat išeinu? - nuolankiai paklausė. 
Dar jam nespėjus atsakyti, ji nuėjo. 

— Kiterėja, ar tas vyriškis alėjoje, nuo kurio ką tik bėgai, ne 
misteris Menstonas? — paklausė mis Eldklif, kai Kiterėja įėjo į 
kambarį. 

- Taip. 

— „Taip“. Nejau negali pasakyti dar ko nors? Neapkenčiu šitų 
nieko nesakančių tavo „taip“. Aš tau viską išpasakoju, o tu kaip 
užsisiuvusi. 

— Aš palikau jį, nes norėjau eiti vidun. 

— Ak, koks naujas ir svarbus pranešimas! Na, ar sutarėt dėl 
vestuvių dienos? 

— Taip. 

Mis Eldklif veide iškart pasirodė nuoširdus susidomėjimas. 

— Tikrai? Kada? 

— Senųjų Kalėdų išvakarėse. 

— Senųjų Kalėdų išvakarėse! - Mis Eldklif atsuko Kiterėją veidu 
į save ir suėmė jos rankas. - Ir tada tu tapsi nuotaka! - lėtai ištarė 
ji, mąsliai ir kritiškai žvelgdama į švelniai apvalius mergaitės 
skruostus. 

Vyresniajai ledi lėtai ir pabrėžtinai ištarus šiuos žodžius, Ki- 
terėjos skruostuose neliko nė lašo kraujo. 

Mis Eldklif sujaudinta tęsė: 

— „Senųjų Kalėdų išvakarėse“ - pasakei ne taip, kaip šiuos 
žodžius turėtų ištarti jaunoji. Mano žodžiai nesujaudino tavęs, lyg 
nieko iš ateities nesitikėtum... Kiek dar liko savaičių iki to laiko? 

— Aš neskaičiavau. 

— Ne? Tik pamanyk, mergaitė, kuri neskaičiuoja savaičių! Ma- 
tau, kad man pačiai teks imtis šio reikalo - tu arba vaikiška, arba 
įsibauginusi, arba kvaila, ar dar kas nors. Atnešk mano kalendorių 
ir iškart suskaičiuosim. 

Kiterėja tylomis atnešė užrašų knygutę. 

Mis Eldklif atvertė knygutę tame puslapyje, kur buvo kalendo- 
rius, ir suskaičiavo šešiolika savaičių, baigdama gruodžio trisdė- 
šimt pirmąja - sekmadieniu. Kiterėja stovėjo šalia, ir atrodė, ka 
tatai jai visai nerūpi. 

— Šešiolika iki trisdešimt pirmosios. Taigi palauk, pirmadicn!5 
bus sausio pirmoji, antradienis - antroji, trečiadienis — trečio)! 
ketvirtadienis - ketvirtoji, penktadienis - penktoji... vadinasi, !V 
išsirinkai penktadienį! 

— Argi ne ketvirtadienį? - paklausė Kiterėja. 

— Ne, senosios Kalėdos bus šeštadienį. 

Vargšė apkvaitusi galvelė neteisingai apskaičiavo. 

— Ką gi, tebūnie penktadienį, - susimąsčiusi tarė ji. 

— Ne, aišku, reikia pakeisti, - linksmai tarė mis Eldklif. - Penk- 
tadienis niekuo ne blogesnis, bet tau gali atrodyti, jog tai negeras 
zenklas. Tiesą sakant, aš pati nesirinkčiau penktadienio vestu- 
vėms, nes galima ištekėti ir bet kurią kitą dieną. 

— Aš nebekeisiu, - ryžtingai pasakė Kiterėja. - Jau vieną kartą 
keičiau, taigi telieka kaip yra. 


Tryliktas skyrius 
VIENOS DIENOS ĮVYKIAI 


1. SAUSIO PENKTOJI. PRIEŠ AUŠRĄ 


Mes praleidžiame tas šešiolika savaičių. Taigi praslinko daugiau 
kaip ketvirtis metų. 

Naktį prieš išauštant rytui, kai ji taps vyro, šalia kurio jausdavosį 
kaip sukaustyta, o jam nesant kone drebėdavo iš baimės, Kiterėja 
gulėjo lovelėje, bergždžiai stengdamasi užmigti. 

Ji apmąstė neilgus, bet įvykių kupinus praėjusius metus, galvojo 
apie slenkstį, kurį netrukus peržengs. Dienos ir mėnesiai užtraukė 
Edvardo Springrouvo paveikslą, kaip uždanga užtraukia sceną po 
spektaklio, bet jo balsas, vis tylesnis, dar buvo girdėti. Ji neprisipa- 
žino, kad joje tebevirpa jautri jo atminimo styga, bet kad Mensto- 
nas jai toli gražu neįkvėpė santuokinės meilės, pripažino ramiai. 

„Kodėl aš teku už jo? - klausė savęs. - Todėl, kad Ovenas, 
brangusis Ovenas, mano brolis, nori, kad aš už jo tekėččiau. Todėl, 
kad misteris Menstonas visada maloniai elgėsi ir tebesielgia su 
Ovenu ir su manim. „Nuolankiai paklusk sveiko proto balsui, - 
pasakė Ovenas, - ir bijok skurdo geluonies. Kiek tūkstančių mo- 
terų, panašių į tave, kasmet išteka dėl tos pačios priežasties - kad 
turėtų namus ir duonos kąsnį; tuo apsirūpinus, gyvenimas atrodo 
pakenčiamas, tegu ir nelabai laimingas“. 

Tikriausiai jis teisingai sako. O, jei žmonės žinotų, kokia baimč 
ir liūdesys mąstant apie ateitį kaupiasi širdyje draugų neturinčios 
moters, kurią - ir mane - gyvenimas blaško kaip vėjas nendrę, tada 
jie nevadintų tokio savęs atsižadėjimo „pinklėmis vyrui gauti“ 
Spęsti pinkles, kad ištekččiau? Jau geriau planuoti savo mirtį! 
Žinau, kad man sopa širdį, žinau, kad jei būtų kalbama tik api 
mane, ryžčiausi likti viena. Tačiau kodėl turėčiau nuolaidžiauti 
tokiam nenaudingam padarui kaip aš, jei elgdamasi priešinga! 
pradžiuginsiu vertesnius už save? 

Tokius padrikus apmąstymus keitė spėliojimai, kokie nepaaiški“ 
nami ryšiai sieja jos būsimąjį vyrą su mis Eldklif. Čia ji išgirdo Jaukė 
neaiškų triukšmą. Sunku įsivaizduoti, kad jį būtų sukėlęs vėjas: 
Matyt, sprendžiamomis gyvenimo valandomis jai lemta išgirs! 


206 


keistus garsus. „Keista, - mąstė ji, kad mano paskutinioji naktis 
Nepvoterio dvare sudrumsčiama lygiai kaip ir pirmoji, O per visą 
Jaiką čia nieko panašaus neatsitiko“. 

Slenkant minutėms, triukšmas stiprėjo. Atrodė, jog kažkas rykš- 
čių ryšuliu daužo per sieną po jos langu. Ji su džiaugsmu būtų 
palikusi savo kambarį ir nuėjusi miegoti pas kurią nors tarnaitę, 
bet jos visos, be abejo, jau miegojo. 

Vienintelis žmogus namuose, pakankamai nuovokus, kad su- 
prastų jos jaudinimąsi, mis Eldklif, veikiausiai nemiegojo, bet 
Kiterėja nemėgo vaikščioti į jos kambarį, dažnai beveik prieš savo 
norą prisiversdavo ten eiti, nors būdavo visada mielai laukiama. 

Čaižymo rykštėmis garsas vis stiprėjo ir dabar sumišo su girgž- 
desiu ir barškesiu - taip barška žaidimo kauliukai. Vėjas ūžavo vis 
smarkiau. Pasigirdo pliaukštelėjimas, paskui bildesys, ir paslaptis 
paaiškėjo: nulūžo ir nukrito vieno iš didžiųjų lauke augusių medžių 
šaka. Tada pliaukšėjimas į sieną ir barškesys liovėsi. 

Taigi triukšmą sukėlė medis. Tik buvo neaišku, kodėl anksčiau 
medžiai nepasiekdavo namo sienų net smarkiausiam vėjui pučiant 
ir kaip jie galėjo barškėti tartum kastanjetės ar maišomi Žaidimo 
kauliukai. : 

Ji galvojo: „Gal tai lemties užuomina, gal tie garsai kažkuo susiję 
su mano ateitimi, kaip buvo praėjusį kartą?“ 

Taip besvarstydama ji užsnūdo ir sapnavo, kad ją plaka kaulų 
bizūnais, kurie sulig kiekvienu smūgiu subarškėdavo nelyg pikta- 
dario griaučiai kartuvėse, bet ji sukiojosi, gūžėsi ir išvengė tų 
smūgių, taigi šie kliuvo sienai, prie kurios ji buvo pririšta. Nematėč 
budelio veido, nes jis buvo su kauke, bet stotas buvo Menstono. 

„Dėkui Dievui! - tarė ji pabudusi ir pamačiusi pro užuolaidą 
skverbiantis menką šviesą. - Kažin, kas tai buvo per triukšmas?“ — 
Jai daug labiau rūpėjo šis klausimas negu išaušusios dienos įvykis. 

Ji atitraukė užuolaidą, pažvelgė laukan, ir viskas paaiškėjo. 
Vakar vakare dulkė lietutis, žvarbaus vėjo atneštas iš šiaurės, Ir 
dabar buvo matyti jo pėdsakai. Vis dar krapnojo žilas lietus, bet 
medžiai ir krūmai buvo taip apkibę varvekliais, kaip ji dar nebuvo 
Mačiusi. Smeigtuko galvutės dydžio pumpurai buvo apkaustyti 
Piršto storumo ledu. Visos parko medžių šakos buvo nulinkusios 
Prie žemės, prislėgtos didžiulio spindinčios naštos svorio, o takai 

lizgėjo it veidrodis. Daugelis šakų nulūžo neatlaikiusios tokios 
Sunkenybės ir krūvomis gulėjo ant apledėjusios žolės. Jai prieš akis 

augančiame medyje, toje vietoje, kur ją išgąsdinusi šaka buvą 
nuplėšta nuo kamieno, švietė šviežia geltona žaizda. 

„Niekaip nebūčiau patikėjusi, kad tai įmanoma, - galvojo įį 
žvelgdama į nulinkusias šakas, - kad medžiai gali šitaip nulinkti ir 
nelūžti... Stebėdama šakelę, ji išvydo, kaip ant jos iš pilko rūko 
susikaupė lašas, nuriedėjo žemyn ir sustingo tenai kaip ir kiti. —...ar 
kad mano būsena gali būti tokia panaši į šių medžių, - mąstė 
toliau. - Sį rytą turiu ištekčti - nebent tai Didžiosios Motinos" 
klasta: sukliudyti santuoką, kuriai ji nepritaria. Negi manovestuvės 
gali įvykti tokiu oru?“ 


2. RYTAS 


Jos brolis Ovenas dabar gyveno senojoje sodyboje pas Menstoną. 
Priešingai nei manė gydytojai, žaizda užgijo po pirmosios operaci- 
jos ir koja po truputį gavosi, nors kol kas jis galėjo vaikščioti tik su 
ramentais, jodinėti arba važinėti invalido vežimėliu. 

Mis Eldklif sutvarkė, kad Kiterėja išvažiuotų tuoktis iš Nepvo- 
terio dvaro, o ne iš brolio buto Badmoute, kaip ji iš pradžių ketino. 
Ovenui, regis, šis planas irgi labiau patiko. Aikštingoji senmergė 
pastaruoju metu ruošėsi vestuvėms dar uoliau negu iš pradžių ir 
atrodė pasiryžusi padaryti viską, ką gali, jei tai nežemina jos orumo, 
kad tik ceremonija būtų maloni ir tobula iki smulkmenų. 

Bet oras visiškai neatitiko įvykio. Aštuntą valandą vežėjas vos 
ne keturiom užropojo į dvarą, įėjo į virtuvę ir atsistojo nugara Į 
ugnį, šniokštuodamas nuo ėjimo. 

Tokį rytą kaip šis virtuvė neginčijamai tapdavo maloniausia 
Nepvoterio dvaro patalpa. Kaip visatos centre šviečia saulė, taip 
čia degė ugnis, metanti šiltus atšvaitus ant tarnų, kurie sukos! 
aplinkui nelyginant planetos. Nervingai ir neryškiai jos mirgėjimą 
bandė mėgdžioti blizgančių metalinių indų šeimyna, eilėmis IT 
grupėmis išdėliota priešingose lentynose. Visi tie žvilgesiai bemaZ 
užgožė silpną dienos šviesą, srūvančią iš lauko. Dar žingsnis - I! 
šnervės užuodžia ką tik surinktų žolelių aromatą, o akys užkliūVa 
už apkūnios virėjos balta prijuoste, sveikos ir miltuotos, atrodan“ 
ios taip pat apetitiškai kaip ir jos taisomi valgiai. Jai padėjo indų 

plovėjos. Vyravo tylutėliai pasikartojantys garsai: spjūvių į ugnį 
pliauškėjimas, liepsnų ūžesys ir lengvas moterų šlepečių šlepsėji- 
mas į akmenines grindis. 

Vežėjas krenkštelėjo, tvirčiau įsikibo į židinio akmenį ir įsispit- 
rijo į mažą lėkštutę tolimiausiame indaujos kampe. 

— Mano galva, šįryt jokių vestuvių nebus, - staiga tarė jis taip, lyg 
šie žodžiai būtų tiktai kažkokios labai svarbios minties jo galvoje 
nuotrupos. 

Indų plovėja skrudino duonos riekę, užmovusi ją ant labai ilgų 
šakučių. Šakutes ji laikė atstu ištiesusi į ugnį, lyg mėgdžiodama 
fechtuotojo laikyseną. 

— Lauke baisus oras? —- paklausė taip, lyg užjaustų visą pasaulį. 

— Baisus? Nė viena Žmogysta, nei ponas, nei prasčiokas, nepa- 
stovės ant lygios žemės. Nukakti kaukaru į bažnyčią — visiška 
paikystė. Šneku apie pėsčiuosius. O arkliams ir karietai tikras 
galas. Einu tiesiai į valgomąjį ir pasakysiu, kad nenoriu lįsti po 
velėna... Žiū, ateina zakristijonas Kriketas ir Džonas Dėjus! Tik 
pažvelkit į juos ir pabandykit įsivaizduoti vestuves. 

Visi sužiuro į langą, pro kurį buvo matyti per kiemą ropojantys 
zakristijonas ir sodininkas - susirietę ir susikūprinę kaip Belis ir 
Nebas." 

— Turėsi važiuoti, nors visi grafystės arkliai nusilaužtų kojas, — 
tarė virėja nusigręždama nuo lango. Ji žnyplėmis atidarė krosnies 
dureles, kritiškai pažvelgė vidun ir su trenksmu uždarė jas. 

— Kodėl gi? — paklausė vežėjas apžvelgdamas visus, tarp jų ir ką 
tik įėjusius zakristijoną su sodininku. 

— Todėl, kad čia įsipainiojęs misteris Menstonas. Ar Žinai atsiti- 
kimą, kad jis būtų ko nors atsisakęs dėl oro ar kad būtų nusileidęs 
kokiam dangaus ar žemės padarui? 

— Labas rytas, nors ir nelabas! - linksmai pasisveikino misteris 
Kriketas. Prisiartinęs prie liepsnos, jis šildė vieną ranką nežiūrėda- 
Mas į ugnį. - Sakot, misteris Menstonas nenusileis jokiam padarui 
nei žemėje, nei danguje? Galėjot ir trumpiau pasakyti, tarkim: 
„Nenusileis mis Eldklif“, - o žemę ir dangų palikti ramybėje kaip 
nieko vertus. Na, galbūt vengs ponios. „Vengti“ ne tas pats, kas 
»Pamesti“, ypač kai kalbama apie moterį. Kas jau ne tai ne! 

L 
Žr. Izaijo knygą, XLVI 1. 


209 


Nieko nuostabaus, kad vežėjas su sodininku iškart buvo pą. 
miršti. Virėja kandokai tęsė, varvindama pieną į miltų kraterio 
centrą: 

— Gal ir teisybė, labai jau mis Eldklif abejinga. 

— Kryžių bučiuoju, taip ir bus. Turiu šiokių tokių naujienų... 
tiesiog liežuvį niežti... bet tai paslaptis. Nė žodžio, įsikalkit į galvą, 
nė žodžio. Taigi vakar mis Hinton iškrėtė pokštą. 

— Na? - paragino suglumusi virėja. 

— Manai, čia viskas? 

— Nebūk toks slapukas - jeigu tai viskas, tesaugo tave Viešpats 
nuo pikto, kam suteikei moteriai nepagrįstų vilčių. Gausi šaukštų 
per pakaušį, nė „amen“ nespėjęs pasakyti! 

— Na, ne viskas. Kai vakar vakare parėjau namo, pati pasakė: „Šį 
rytą mis Adelaidė tokį pokštą iškrėtė... nuėjo į Neder Mintoną pas 
savo išrinktąjį ir ištekėjo!“ 

— Ištekėjo! Dievuliau, tai Springrouvas atvažiavęs? 

— Koks Springrouvas? Dabar kalbam ne apie Springrouvą, o 
apie fermerį Bolinsą. Regis, jie susiuostė prieš du ar tris mėnesius. 
Kol ponaitis Tedas Springrouvas spjaudė ir gaudė krapštydamas 
pakaušį, vesti ją ar ne, jinai patyliukais jam nušluostė nosį. Taip 
jam ir reikia. Nė trupučio nekaltinu tos moterytės. 

— Fermeris Bolinsas jai į tėvus tinka! 

— Užtat pinigingas kaip dešimt tėvų. Kalbama, kad jis turi sąskai- 
tas visuose bankuose ir skaičiuoja pinigus pusės pintos puodeliais. 

— Viešpatie, kad taip man! - atsiduso indų plovėja. 

— Taigi. Gražiai išėjo, nieko neprikiši, - tęsė zakristijonas prl- 
merkęs akį, lyg iš tolo vertintų įvykį. - Nė lapė nesulojo. Kol kas 
visoje parapijoje tai žino tik mano pačiutė. Mis Hinton grįžo p0 
vestuvių, nudrožė pas misterį Menstoną ir užrietusi nosį pareiškė: 
kad ji dabar misis Bolins, bet jeigu jis nori, ji ir toliau rūpinsis ūkiu, 
nes iš anksto nebuvo įspėjusi, kol baigsis skirtas laikas arba kol JIS 
susiras kitą nuomininką. 

— Labai jau nepriklausoma, - tarė virėja. 

— Priklausoma ar ne, bet dabar ji misis Bolins. Ak, aš niekad 
neužmiršiu, kaip kartą ėjau pro fermerio Bolinso daržą - prlė* 
šimtą metų tai buvo, tada, kai jis pradėjo auginti bulves. Buva" 
baisus pasiutėlis, tikrai, mat nebuvau dar davęs šventųjų įžadų, ta) 
ir sąžinė neprikaišiodavo taip kaip dabar. „Fermeri, - sakau jam, g 
šimet bulvės, regis, bus menkos?“- „O ne, Kriketai, - atsiliepia JIS“ 

viena kita bus gana didelė“. Jis nėra labai šviesaus proto, turiu 
omeny fermerį Bolinsą, ir visada toks buvo. Bet ką aš čia šneku — 
jis vedė gudrią moterį, ir jei neklystu, prasimanys šeimos, tik duokit 
jai laiko. 

— Ne nuo jos priklauso, Apvaizda tuo rūpinasi, - tarė indų 
plovėja. - Visagalis Dievas visada duoda duonos, kaip ir vaikų. 

— Tiktai dažnai duona atitenka vieniems namams, 0 vaikai ki- 
tiems. Vis dėlto, man matos, nujaučiu, kodėl panelė Hinton pasi- 
rinko vakar dieną santuokos įžadams ištarti. Jūsų jaunoji mis ir 
anojist viena kitai skersai kelio per jaunąjį ponaitį Springrouvą. 
Ir, man regis, kai Adė Hinton suprato, jog mis Grėj nedega noru 
aną turėti, ji nusprendė aplenkti savo seną priešą, irgi ištekėdama 
už ko nors kito. Toks jau merginų būdas - iš pykčio jos daug ką gali 
padaryti. 

Moterys yra pakankamai nedoros, kad susiskaldytų, kai vyras 
joms palankus, ir užtektinai geros, kad tuoj pat susivienytų, kai jis 
jas puola. 

— Aš tau kai ką pasakysiu, — išdaužė virėja žodžius į taktą 
mentelei, kuria plakė kiaušinius. - Kad ir ką sakytum apie merginų 
būdą ir pyktį, bet jei Kiterėja Grėj net šią akimirką sužinotų, kad 
jaunasis Springrouvas vėl laisvas, ji nė nemirktelėjusi pasiųstų 
valdytoją po velnių. 

— Ne, ne, tik ne dabar, - ramindamas įsiterpė vežėjas. - Toji 
mergaitė viena iš nedaugelio, kurios laikosi žodžio. Jinai neiškrės 
tokio pokšto kaip mis Hinton. Ji liks ištikima Menstonui. 

— Na na! 

— Tik, vardan Dievo, nė žodžio, kol baigsis vestuvės, meldė 
Zakristijonas. - Mis Eldklif man kailį nudirtų, jei šios naujienos 
pasklistų paskutinę akimirką prieš vestuves. 

— Tada geriau paprašytum žmonos, kad valandai ar dviem užsk- 
lęstų tave kamaroj, nes jei neišplepės ji pati, tai visai parapijai 
ištrimituosi tu! Esi bobų boba! 

— Nevertėjo prasižioti, zakristijone. Aš žinojau, kad taip ir bus, — 
sodininkas pašnibždom guodė į miltus sumaltą zakristijoną. 

is nusigręžė, nusišypsojo ugniai ir ėmė šildyti kitą ranką. 


211 


3. VIDURDIENIS 


Oras persimainė. Po pusvalandžio prasidėjo staigus atlydys. De. 
šimtą valandą keliai, nors dar pavojingi, pusės mylios spindulių — 
tiek buvo iki Nepvoterio parko - jau tapo išvažiuojami. Svininią; 
debesys aptraukė visą dangų, oras buvo drėgnas ir nešaltas, nors 
troboje kiurksantiems taip neatrodė. 

Vestuvininkai privažiavo bažnyčią ir suėjo į ją. Tamsi siaurų 
langų mozaika niūrų rytą bažnyčios viduje pavertė naktimi. Tadą 
prasidėjo apeigos. Švytėte švytėjo tik jaunikis, kuris visą rytą buvo 
energingas kaip iš Spenserio epitalamų.“ 

Lemiamą akimirką Kiterėja buvo tvirta kaip ir jis, bet šalta kaip 
ją supantis oras. Nedidelis vestuvininkų būrelis elgėsi kaip sukaus- 
tytas, o bažnyčioje kosėjo žmoneliai, kurie, nepaisydami oro, susi- 
rinko pažiūrėti, kaip baigiasi Kiterėjos mergystė. Daug vargšų ją 
mylėjo. Jie užjautė ją laimėje, patys nesuprasdami kodėl. Gal kad 
ji stovėjo kaip statula? 

Bet apsirengusi buvo dailiai ir rūpestingai —- vyro supratimu, 
keistas prieštaravimas, liūdnas, gluminantis prieštaravimas. Ar 
būna atvejų, kai lytis lemia elgesį? Tada čia neabejotinai toks 
atvejis. Svarbu, ne kiek dėmesio skiriama rūbui, kaip paprastai 
manoma, 0 kaip suvokiamas pats apdaras. Tuščiagalvis puošeiva 
rengdamasis gali sugaišti ne mažiau laiko už bet kurią moterį, bet 
netgi jam rūbai nėra fetišas, o tik kurį laiką naudojamas apsiauta- 
las. Bet štai stovi Kiterėja, širdies gilumoje beveik abejinga gyvė- 
nimui, tačiau valdoma instinkto, nieko bendra neturinčio su 
širdimi, — instinkto ypatingai rūpintis apgailčtinais mažmožiais: 
suknele, gėlėmis, šydu, pirštinaitėmis. 

Netrukus neatšaukiamieji žodžiai buvo ištarti, netrukus neišdil- 
domieji į įrašai buvo įrašyti, ir abu i išėjo iš zakristijos. Teko uždegti 
žvakes, kad jie galėtų pasirašyti, ir jiems grįžtant į bažnyčią žvakių 
šviesa liejosi pro atviras dureles, krito ant altoriaus bei juodo 
kaštono pertvaros pietinėje pusėje, už kurios buvo mažutė kop“ 
lytėlė, pastatyta vardan kažkurio anų laikų Eldklifo dvasios ram“ 
bės. Pro pertvaros ažūrą buvo matyti šia proga apšviesti koplyčiojė 
besiilsintys riteriai, užsimetę koją ant kojos, drėgni ir pažaliavę NUO 
senumo, o virš jų stūksojo didžiulis klasikinio stiliaus paminklas 5! 

gldklifų šeimos pavardėmis, išraižytomis baltame kaip lavonas 
marmure. 

Prie paminklo rymojo — beveik kybojo ant jo - Edvardas Spring- 
rouvas aI jo dvasia. 

Menkoje dienos šviesoje niekas jo nebūtų pastebėjęs, nes jį slėpė 
pertvara. Bet netikčta Žvakių šviesa stulbinamai išryškino jį, ir visi, 
kas Žiūrėjo ton pusėn, pamatė. Vaizdas buvo liūdnas, neapsakomai 
liūdnas. Jo akys buvo paklaikusios, paakiai papilkėję, veidas liguis- 
tai išblyškęs, plaukai sausi ir susivėlę, burna pražiota, lyg jam trūktų 
oro. Buvo sudžiūvęs kaip šmėkla. Atrodė, kad jam galvoj pasi- 
maišę. 

Menstonas jo nematė. O Kiterėja pamatė. Metų tylėjimo ir 
pusantrų metų išsiskyrimo apgydytos žaizdos atsivėrė per vieną 
akimirką. Meilė atgimė nuo vieno žvilgsnio - taip dažniau atsitinka 
moterims, ypač nevilties apimtoms moterims, negu vyrams - taip 
antgamtiškai, kad jai pačiai pasirodė, jog gimsta iš naujo, o ne 
prisikelia. 

Tekėti, kad turėtum namus. Koks pasityčiojimas! 

Galima pridurti, kad veiksmingiausias būdas vėl įžiebti meilę 
merginos širdyje — linksmo ir iš keršto besijuokiančio mylimojo 
vaizdas, kai dėl išsiskyrimo kalta ji pati, o kai kaltas jis - kenčiančio 
mylimojo vaizdas. Jei jis laimingas ir ramus, jinai jį kaltina, jei 
nelaimingas, nes didžiai kaltas, jinai kaltina pati save. Kiterėjos 
atvejis buvo antrasis. 

Iš pradžių veide atsispindėjusi kančia išdavė slopinamą sielvar- 
tą, o dabar ji nebegalėjo jo užgniaužti. Eidama į prieangį, ji tyliai 
ir gailiai sukliko: „Jis miršta... miršta! O Dieve, gelbėk mus!“ Ėmė 
alpti ir būtų susmukusi, jei Menstonas nebūtų jos sugavęs. Pirmoji 
pamergė kyštelėjo jai buteliuką su uostomąja druska. 

— Ką ji pasakė? - teiravosi Menstonas. 

Ovenas vienintelis suprato jos žodžius ir buvo per daug susijau- 
dinęs ar greičiau sunerimęs, kad atsakytų. Ji netrukus atsipeikėjo. 
Ovenas pasinaudojo tuo sąmyšiu ir pasuko atgal, kur buvo paste- 
bėjęs tą vaiduoklį. Jis buvo įtūžęs ant Springrouvo už, jo supratimu, 
Nepateisinamą įsibrovimą. 

Bet Edvardo koplyčioje nebebuvo. Kaip jis atėjo, taip ir išėjo — 
niekas negalėjo pasakyti kaip ir kur. 

4. POPIETĖ 


Beveik buvo galima įtarti, kad Kiterėją kažkas permainė: neliko nė 
ženklo jos dorybingos prigimties. 

Vestuvininkai grįžo namo. Nutaikęs progą, Ovenas pasivedėjo 
seserį į šalį slaptai su ja pasikalbėti. Jos veido išraiška buvo atšiaurį, 
laukinė, neįsivaizduojama - tokios jis anksčiau nebuvo matęs įr 
todėl suglumo. Prakalbo į ją griežtai ir liūdesingai. 

— Kiterėja, - tarė jis, - žinau, kodėl tau sukilo tokie jausmai. Bet 
neužmiršk, kad jų negalima pateisinti. Turėtum būti tikra moteris 
ir tvardytis. Neužmiršk, kieno žmona esi, ir nebegalvok apie tą 
niekšą Springrouvą, jis neturėjo teisės ateiti bažnyčion. Tu labai 
klysti, Kiterėja, ir aš neapsakomai pykstu ant tavęs, baisiai pykstu, 

— Geriau sakyk, kad gėdijiesi manęs, - karštai ištarė ji. 

— Gėdijuosi! - piktai atkirto jis. - Tai dar neatsikvošėjai, ar ką? 

— Ovenai, - pradėjo ji ir nutilo. Lūpa suvirpėjo, o akys kalbėjo 
apie jausmus, stipresnius už ašaras. - Ne, Ovenai, neatsikvošėjau! 
Būsiu sąžininga ir prisipažinsiu tau nesidangstydama žodžiais tai, 
ko pračjusią naktį neprisipažinau net sau pačiai, nes dar nežinojau 
to. Myliu Edvardą Springrouvą visa širdim, visa siela. Gal sakysi, 
esu ištvirkėlė? O man nesvarbu, aš dėl nieko nebesuku galvos! - Ji 
žvelgė į jį akmeniniu veidu ir kalbėjo ramiai. 

— Vargše Kiterėja, nekalbėk šitaip! - tarė jis, sunerimęs dėl jos 
elgesio. 

— Maniau, kad nebemyliu jo, - susijaudinusi tęsė ji. - Praėjo 
pusantrų metų nuo paskutinio susitikimo. Galėjau praeiti pro jo 
sodo vartus negalvodama apie jį, žiūrėti į jo klauptą bažnyčioje 
nesijaudindama. Bet šį rytą išvydau jį mirštantį iš meilės man - aš 
žinau, kad dėl to! Ar galiu jo nemylėti? Ne, negaliu, ir mylėsiu, if 
niekas man nesvarbu! Mus išskyrė kažkokiom gudrybėm - Žinau, 
kad išskyrė. O, jei galėčiau numirti! 

Jis apkabino ją. | 

— Daugelis moterų pražudė save, - tarė jis, - ir užtraukė gėdą Jaš 
mylintiems žmonėms pagautos tokių pat jausmų kaip dabar tu. Aš 
irgi galiu prarasti gerą vardą, ne tiktai tu. Atrodo, kad ir ką 39 
daryčiau, stengdamasis nuplauti dėmes nuo mūsų vardo, visk3š 
veltui. - Jo balsas prikimo. 

Ovenas kaip pirštu į akį pataikė. Pamačiusi Edvardą jinai galvo“ 
jo tik apie save ir jį. Ovenas, jo geras vardas, padėtis visuomeni“ 
ateitis buvo nustoję egzistuoti. 

— Aš susivaldysiu ir neužtrauksiu tau gėdos, - atsakė ji. 

— Be to, tavo pareiga visuomenei ir aplinkiniams reikalauja, kad 
pent jau stengtumeis būti gera žmona ir mylėti savo vyrą. 

— Taip, mano pareiga visuomenei... - sukuždėjo ji. - Ak, Ovenai, 
kaip sunku sutvarkyti savo išorinį ir vidinį gyvenimą taip, kad 
visiems įtiktum! Galbūt tikrai reikia labiau rūpintis daugumos 
gerove, užuot pataikavus sau, bet kai pagalvoji, kad tie kiti ir 
pareiga jiems egzistuoja tol, kol gyveni, ką tada sakyti? Ar labai 
mumis rūpinasi mūsų pažįstami? Ne kažin kiek. Aš turiu omeny 
savo pažįstamus. Jie dabar (jeigu sužinos, kokia nepastovi šįkart 
mano širdis) žiūrės į mane, kreivai šypsosis ir smerks. Ir galbūt po 
daugelio metų, kai aš jau būsiu mirusi ir sudūlėjusi, kieno nors kito 
kalba, daina ar mintis primins jiems manąsias, ir jų širdys virptelės, 
kam taip greitai mane apkaltino. Ir vieną menkutę akimirką jie 
nutils, atsidus mane prisiminę ir pagalvos: „Vargšė mergaitč!“- 
manydami, kad šitaip didžiai pagerbė mano atminimą. Bet jie 
niekad niekad nesuvoks, kad teturėjau vienintelį gyvenimą, taigi ir 
vienintelę galimybę atlikti pareigą, kuria jie taip rūpinosi. Jie 
nepajus, kad į tą vieną mintį, lengvai išreiškiamą dviem gailesčio 
žodžiais „Vargšė mergaitė“ telpa visas mano gyvenimas, kupinas 
tokių pat vilčių ir nuogąstavimų, šypsenų, kuždesių ir ašarų va- 
landų, minučių bei ypatingų akimirkų kaip ir jų, kad mano pasaulis 
man yra tas pat kaip jiems jų pasaulis ir kad jie tame mano 
gyvenime, kad ir kaip aš juos mylėčiau, reiškė ne daugiau už mintį, 
kaip kad ir aš jiems. Atsidurti kito kailyje tikrai neįmanoma, dėl to 
viskas taip ir baisu. 

— Nieko nepadarysi, - tarė Ovenas. 

— Bet čia nebegalime būti, — tarė ji pašokdama eiti.-Mūsų 
pasiges. Aš padarysiu, ką galiu, Ovenai,- tikrai tikrai. 

Buvo nuspręsta, kad dėl pabjurusių kelių jaunavedžiai išvažiuos 
į stotį tik pavakare, bet kad atsidurtų Sauthemptone (tą vakarą jie 
Važiavo tenai) ne per daug vėlai. Kitą rytą ketinta perplaukti 
Lamanšą ir iš Havro keliauti į Paryžių - ten Kiterėja niekados 
nebuvo lankiusis - praleisti medaus mėnesio. 

Atėjo pavakarė. Daiktai buvo supakuoti. Kiterėja iš nerimo 
Nenustygo vietoje. Mis Eldklif, kuri, nors ir nedalyvavo dienos 
darbuose, bet nujautė, kas dedasi, laikė globotinės susijaudinimą 
Visiškai suprantamu po nepatirto įvykio, o Menstonas buvo atlai- 
dumo įsikūnijimas. 

Pagaliau Kiterėja viena nuklydo į oranžeriją. Atsidūrusi teną; 
užsimanė nubėgti į sodo šiltnamį, trokšdama paskutinį kartą paž. 
velgti į numylėtus žiedus ir vešlius lapus. Ji apsiavė botus ir išėjo, 
Nei šiltnamyje, nei aplink jį nebuvo nė gyvos dvasios. Sodininkas 
gėrė į Menstono ir jos sveikatą. 

Laimė, kurią kilniaširdis Žmogus patiria džiaugdamasis kitų 
laime, dažnai būna didesnė už tos laimės šaltinį. Sodininkas mąstė: 
„Kokie jie laimingi!“ ir nuo šios minties buvo dar laimingesnis už 
juos. 

Išėjusi iš šiltnamio, ji jau ketino grįžti vidun, bet pojūtis, kad tai 
paskutinės jos laisvės akimirkos, paskatino ją dar pabūti vieną. Jį 
sustingo nebematydama nei augalų iš šalčio susiraičiusiais lapais, 
nei šiaudais uždengtų lysvių, nei plikų vaismedžių, supančių ją. 
Sodo iš namų nesimatė. Jis leidosi link pievų, nuo kurių jį skyrė 
siauras upeliukas. 

Anapus upeliuko ant tako stovėjo vyriškis. Jai pasirodė, kad 
figūra pažįstama. Ji neužmiršo savo pažadų, ištartų Ovenui. Vylėsi 
ir meldėsi, kad tai būtų ne tasai, kuris pavergė jos širdį ir kuriam ji 
vis dar priklausė. Kodėl jis apskritai vėl pasirodė, jeigu buvo 
pareiškęs, kad amžinai dingsta jai iš akių? 

Ji skubiai pasislėpė tolimiausiame sodo kampe netoli upės. 
Didžiulis sausuolis, tankiai apraizgytas vijokliais ir smarkiai 
prislėgtas ledo naštos, linko viršum srovės, kuri šioje vietoje tekėjo 
lėtai ir buvo gili. Medis užstojo ją nuo praeivių akių anapus upės. 

Ji laukė, o baimė vis didėjo. Ji neleis, kad ją pamatytų: išgirs, 
kaip jis eina, o tada pasižiūrės, ar ten ne Edvardas. 

Bet dar nieko neišgirdusi ji pastebėjo atspindį vandenyje po 
medžiu, kuris sviro virš upės taip, kad nors ir slėpė taką ir tuos, kas 
juo ėjo, bet vaizdas atsispindėdavo upėje. Tai, be abejo, buvo 
vyriškio, kurį jinai matė iš tolo, atspindys, bet kadangi jis buvo 
veidrodinis, ji nieko tikra negalėjo pasakyti. | 

Jis žvelgė į viršutinius dvaro langus, jos langus, — negi tai IŠ 
tikrųjų Edvardas? Jeigu taip, tai, matyt, norėtų ištarti nors žodėl! 
atsisveikindamas. Jis priėjo artyn, pažvelgė įvandenį. Žengė iš Įčto. 
Dabar ji beveik neabejojo, kad čia Edvardas. Dar geriau pasislčpč: 
Sąžinė draudė jai susitikti su juo. Tačiau nei iš šio, nei iš to paklaus“ 
savęs: „Ar jis gali matyti mano atspindį, kaip aš matau jo? Žinoma: 
gali!“ 

Jis žvelgė į ją vandenyje. 

Dabar nebebuvo galima slapstytis. Ji žengė priekin kaip tik tą 
akimirką, kai jis išniro iš už medžio ir atsistojo priešais ją. Tai buvo 
Edvardas Springrouvas, nė nesapnavęs sutikti čia savo Kiterėjos, 
kol atspindys vandenyje nepatraukė jo akies. 

— Kiterėja! 

— Misteri Springrouvai, - tyliai atsiliepė ji iš anapus upės. 

Jis vėl prabilo pirmas: 

— Kadangi susitikome, norččiau jums kai ką pasakyti, kol dar 
netapome vienas kitam visiškai svetimi. 

— Ne... dabar... aš neketinau kalbėtis... taip negerai, Edvardai. — 
Ji greit išbėrė šiuos žodžius ir nusisuko mostelėjusi ranka. 

— Nė vieno žodelio pasiaiškinti? —- maldavo jis. - Nemanyk, kad 
aš toks blogas, jog bandysiu išvesti tave iš kelio. Ką gi, eik, taip bus 
geriau. 

Jų akys vėl susitiko. Ji duso. O, kaip ji troško - ir bijojo - išgirsti 
jo pasiaiškinimą! 

— Tai koks tas pasiaiškinimas? —- paklausė nusiminusi. 

— Ogi toks, kad šįryt į bažnyčią atėjau ne kankinti tavęs, tikrai 
ne, Kiterėja. Atėjau bandyti pasikalbėti su tavim, kol dar... nebuvai 
ištekėjusi. — Jis priėjo arčiau ir tęsė: - Žinai, kas atsitiko? Tikriau- 
siai žinai. Mano pusseserė ištekėjo, ir aš esu laisvas. 

— Ištekėjo... ne už tavęs? - dusdama sukuždėjo Kiterėja. 

— Taip, vakar ištekėjo! Atsirado turtingas vyras ir jinai mane 
metč. Pasakė, kad niekad nebūtų metusi svetimo Žmogaus, o 
palikdama mane esą tik naudojasi teise paniekinti giminaitį. Bet 
dabar tai nebesvarbu. Atėjau pas tave dar kartą paklausti ar... 
Deja, pavėlavau. 

— Edvardai, ką gi... ką gi tai reiškia? — sukliko ji su skausmingu 
priekaištu. - Kam tu mane palikai ir grįžai pas ją? Kodėl parašei 
tą Žiaurų žiaurų laišką, kuris manęs vos nepribaigė? 

— Kiterėja! Bet juk tu pamilai... įsižiūrėjai... misterį Menstoną ir 
kaip begalėjai reikšti man kokius jausmus ar domėtis manim? Aš 
elgiausi kaip pridera, argi ne? 

— O ne, jokiu būdu! Mylėjau tave, tik tave, ne jį - visuomet tave, 
iki paskutinės dienos... Dabar stengiuosi pamilti jį. 

— Bet juk tai netiesa! Mis Eldklif sakė, kad tu nenori daugiau 
apie mane nė girdėti, ji man tai įrodė! - atkirto Edvardas. 

— Ji niekaip negalėjo to įrodyti! 

- Įrodė, Kiterėja! Ir atsiuntė man laišką — meilės laišką, kurį tų 
parašei misteriui Menstonui. 

— Meilės laišką, kurį aš rašiau? 

- Taip, meilės laišką: rašei, kad negali tuo metu su juo susitiktį 
apgailestavai, kad tave apėmęs jausmas privertė pamiršti tikrovę, 

Nelaimingai mergaitei, išgirdusiai, kaip buvo iškreipta jos 
Žodžių prasmė, vos galvoj nepasimaišė. Jai užkando žadą, ir tadą 
viskas pamažu išryškėjo - kaip apmaudu, kad paaiškėjo per vėlai. 
Iš nevilties, kad nieko nebegalima pakeisti, Kiterėja beveik nesų. 
simąstė, ar mis Eldklif intrigantė, ar tiesiog kvailč. 

Užtat susimąstė Springrouvas. Jis kiaurai permatė klastingus 
iškraipymus, baisesnius už grynas melagystes, kurie tiek jam, tiek 
jai buvo lemiami. Ir iš visos širdies prakeikė moterį ir vyrą, kurie 
sukėlė šitokią kančią jam ir jo mylimajai. Bet jis nenorėjo dar 
labiau aptemdyti šiai vargšei ateities ir atskleisti per daug. Visų 
pinklių ji neturi Žinoti. 

— Man buvo vis tiek, kas bus toliau, - tarė Edvardas, - bet mis 
Eldklif pareikalavo, kad laikyčiausi pusseserei Adelaidei duoto 
žodžio. Dabar, kai esi ištekėjusi, negaliu nieko pasakoti, bet viską 
dariau dėl tėvo. Kadangi man buvo uždrausta apie tave galvoti, tai 
niekas ir neberūpėjo. Man toptelėjo, gal mane tebemyli, kai gavau 
pranešimą apie pusseserės vestuves. Tėvas rašė, kad nors tu išteki 
per senąsias Kalėdas, tai yra rytoj, į tave gaila žiūrėti. Jis manąs, 
jogtu mane tebemyli. Man to pakako - atvažiavau pirmuoju rytiniu 
traukiniu, vildamasis, kad kaip nors pavyks tave sutikti šiandien, 
dieną prieš vestuves, kaip man atrodė, ir tikėdamasis, nors Ir 
bijojau tikėtis, kad prikalbinsiu tave tekėti už manęs. Kaip kulka 
iššoviau iš stoties, lėkdamas per kaimą išvydau prie bažnyčios 
krūvą žioplių, o varteliai, vedantys į dvarą, buvo atkelti. Įpuoliau į 
bažnyčią pro mažąsias dureles ir išvydau, kaip tu išeini iš zakristi- 
jos. Aš pavėlavau, o dabar tau išsipasakojau. Buvau priverstas taU 
pasakyti. O mano prarastoji meile, dabar gyvensiu patenkintas = 
arba mirsiu patenkintas! 

— Tai aš kalta, Edvardai, aš, - liūdnai tarė ji. - Jie mane išmokė 
bijoti skurdo, mano naktis pavertė bemiegėmis, nuolat kalė man 
galvą, kol patikėjau, kad: 

Pasaulis ir jo papročiai turi nemažą vertybę, 
Ir jeigu nepritaria jie, nėra sudėtinga 
Primest savo skonį." 


Bet aš nieko nesakysiu apie tuos, kurie paveikė mane... kurie 
įtikino. Juk sutikau aš pati. Edvardai, aš ištekčjau norėdama, kad 
mano duonos kąsnis nebepriklausytų nuo mis Eldklif ar kitų ponių 
užgaidų. Man buvo puikiai išaiškinta, kad priklausomybė ne tokia 
sunki, jeigu turi vietą, vadinamą namais. Bet būti priklausomai ir 
neturėti kur dėti širdies - o, kaip tai liūdna ir vargana... Bet visi 
įkalbinėjimai būtų buvęs tuščias burnos aušinimas, jei ne mano 
kvailas įsitikinimas, kad tu neištikimas! Tai ir buvo paskutinis lašas, 
tai mane priveikė. Turėjau įteigti sau, kad tu man niekas, o misteris 
Menstonas visada buvo malonus. Ką gi, kas padaryta - padaryta, 
privalau likti jam ištikima. Jis niekad nesužinos, kad nemyliu jo — 
niekad. Jei viskas būtų įvykę taip, kaip atrodė, jei tu iš tikrųjų 
būtum mane užmiršęs ir vedęs kitą moterį, man būtų lengviau. 
Geriau jau būčiau nežinojusi tiesos! Bet kas gi yra mūsų gyveni- 
mas? Pakelkime galvas, Edvardai, ir nugyvenkime keletą mums 
likusių metų oriai. Tai ilgai netruks. Taip, aš tikiuosi, jog tai ilgai 
netruks!.. O dabar sudiev, sudiev! 

— Kad taip galėčiau prisiartinti ir paliesti tave - vieną kartą, tik 
vieną kartelį, - tarė Springrouvas balsu, kuris nebuvo nei tvirtas, 
nei aiškus, nors jis ir bandė nepamesti galvos. 

Jie pažvelgė į upelį: smėlėto dugno fone kaip juodi dryžiai 
šermuonėlio kailyje plaukiojo rainių būrys. Nors ir siauras, upokš- 
nis buvo gilus, o tilto nesimatė. 

— Kiterėja, ištiesk ranką, kad galėčiau ją paliesti. 

Ji priėjo prie pat vandens ir ištiesė ranką į jį, bet nepasiekė. 
Upelis buvo per platus. 

— Nesvarbu, - tarė Kiterėja, ir jos balsas nutrūko iš susijaudini- 
mo, - turiu eiti. Tesaugo tave Dievas, mano Edvardai! Telaimina 
tave Dievas! 

— Aš turiu tave paliesti, turiu paspausti tau ranką, kartojo jis. 

Jie ėjo vis artyn ir artyn, dar arčiau, ir pirštai susilietė. Ilgas, 
tvirtas paspaudimas, toks glaudus ir tylus, kad kiekviena ranka juto 
ne tik savo, bet ir kito širdies plakimą. 

73 
Iš R. Brauningo „Statula ir biustas“. 

— Mano Kiterėja! Mano pavogtas čryti! 

Ji nebyliai atsisveikino didžiulių nerimastingų akių žvilgsnių 
apsisuko ir neatsigręždama nubėgo per parką. Viskas tarp jų buvo 
baigta. Upelis tekėjo tykiai ir dusliai kaip visada, 0 rainės vęj 
susispietė pamėgtoje vietoje, lyg niekas nė nebūtų drumstęs jų 
ramybės. 

Namie išjos veido ir elgesio niekas neatspėjo, jog iš skausmo jai 
kone plyšta širdis. Tokiu metu moteris nealpsta, nerauda ir nekly. 
kia, kaip daro staigaus sukrėtimo akimirką. Varstoma nepakelią. 
mo ir nepatirto skausmo, kurio žmonių kalba nenupasakosi, jį 
vaikštinėja tarp pažįstamų beveik tokia pat kaip visuomet ir elgiasi 
kaip įpratusi, tad visiems atrodo, jog ji tik gerokai apsiblaususi. 


5. NUO PUSĖS TRIJŲ IKI PENKTOS 
VALANDOS POPIET 


Ovenas palydėjo jaunavedžius į geležinkelio stotį. Trokšdamas 
matyti seserį iki galo, jis išlipo iš dvivietės karietos ir stovėjo 
pasirėmęs ramentais, kol traukinys išvažiavo. 

Jau ruošdamiesi. lipti į vagoną, vyras su žmona pamatė, kad 
vienas nešikas vogčia žvilgčioja į juos. Jis atrodė išblyškęs: matyt, 
buvo pasiligojęs. 

- Tik pažiūrčk į tą vargšą ligotą Žmogelį, — gailestingai tarč 
Kiterėja, - jam tikrai nereikėtų dirbti. 

- Jis labai keistas šiandien, ponia, labai keistas, - atsiliepė kitas 
nešikas. - Beveik negirdi, kas jam sakoma - matyt, galva svaigsta, 
o gal kas kita neduoda ramybės. Toks buvo visą praėjusį mėnesį, 
bet šiandien jam ypač prastai. 

— Vargšelis. 

Ji neatsispyrė įgimtam troškimui padaryti gerą darbą šią apgaU“ 
lingiausią ir baisiausią savo gyvenimo dieną. Priėjusi padavė jam 
pinigų ir liepė senojoje sodyboje paprašyti vyno ar ko kitko. 

Drebančiam žmogeliui murmant padrikus padėkos žodžius 
traukinys pajudėjo. Ovenas pamojavo ranka, ir Kiterėja šyptelči? 
jam kaip niekur nieko. | 

Ovenas grįžo į senąją sodybą. Bet pasilikti šioje nuošalioJ“ 
vietoje negalėjo. Sąžinė prikaišiojo jam, kad gal kiek paskubėl“ 
išstumti seserį už vyro. Pasiėmęs ramentus išėjo lauk ir klaidži0l“ 
purvinais keliais be jokio tikslo, tetrokšdamas prastumti laiką. 

Tiršti debesys, visą dieną kyboję prie žemės, dabar, saulei lei- 
džiantis, vakaruose išsisklaidė, tad keletas mažų paukštelių nedrą- 
siai sučirškė. Ovenas nukėblino prie krioklio ir stovėjo, kol toje 
atkampioje vietoje jam pasidarė nejauku, tada pasuko atgal ir 
nuslinko keliu į kaimą. Nusiminęs tarė sau: „Jeigu apskritai verta 
tikėti tais slogiais jausmais, kurie vadinami nuojautomis, - 0 aš 
nemanau, kad verta, - tai šiandien kažką nujaučiu... Vargšė Ki- 
terėja!“ 

Tą akimirką paskutiniai menki saulės spinduliai nušvietė besi- 
artinančio vyro galvą ir pečius. Ovenas atpažino senąjį misterį 
Springrouvą. Jiedu susipažino, kai Ovenas pernai lankėsi Nepvo- 
teryje. Fermeris pasiteiravo, kaip Oveno koja, ir pasidžiaugė, kad 
šis vėl toks miklus. 

— Kaip gyvuoja jūsų sūnus? - nejučiom paklausė Ovenas. 

- Jis namie, sėdi prie židinio, - liūdnai atsakė fermeris. - Šį rytą 
įslinko vidun dievai Žino iš kur, o dabar sėdi susigraužęs ir vis mąsto 
mąsto galvą susiėmęs taip, kad negaliu jo nesigailėti. 

— Jis vedęs? — paklausė Ovenas. Kiterėja iš baimės nieko nepa- 
sakojo jam apie pokalbį parke. 

— Ne. Nesuprantu, kaip ten išėjo... Ak! Ir tai Edvardas, kuris iš 
pradžių teikė tiek vilčių, o dabar pasidarė toks lengvabūdis - nė 
mėnesio neišbūna vienoje vietoje. Ką gi, misteri Grėjau, aš žinau, 
dėl ko taip yra. Jei ne tas širdies reikalas, jis gal būtų... bet kuo 
mažiau kalbėsim apie jį, tuo geriau. Protas neišneša, ką būtų 
reikėję daryti, jei mis Eldklif būtų reikalavusi laikytis nuomos 
sutarčių. Zinau, kad jūsų svainis valdytojas pasirūpino palengvinti 
mūsų dalią, ir esu jam už tai nuoširdžiai dėkingas. - Jis nutilo ir 
pažvelgė į dangų. 

— Ar negirdėjote, kas atsitiko? - staiga paklausė senukas. - Aš 
kaip tik išsiruošiau pasiteirauti smulkmenų. 

— Nieko negirdėjau. 

— Tai kažkas labai rimta, nors nežinau kas. Tik girdėjau šnekant, 
kad šis reikalas labai glaudžiai susijęs su vienu iš parapijos gyven- 
tojų. 

Keista, bet tą akimirką Ovenui nė į galvą neatėjo, jog tas para- 
Pijos gyventojas, su kuriuo susijęs minėtasis reikalas, gali būti jis 
Pats ar jam artimas žmogus. Netrukus išaiškėjęs dalykas užtraukė 
tokią nelaimę moteriai, kurios gerovė buvo jam brangesnė už savo, 

ad kažin ar mirtis būtų didesnė bėda. Ir kada tik jis vėliau prisi- 


221 


mindavo artimiausio pusvalandžio naujienas, netgi jo praktiškas 
sveikas protas negalėjo atsistebėti, kad išgirdęs šiuos fermerio 
žodžius jis grįžo į kaimą taip ramiai ir nerūpestingai. „Koks nenuo. 
voka atrodžiau visa numatančio Dievo akiai, - dažnai sakydavo jis 
paskui. - Kolumbas, prieš atrasdamas naują pasaulį, ir tas nujautė 
daugiau“. 

Tarstelėjęs dar keletą banalių frazių, fermeris jį paliko ir, kaip 
jau buvo minėta, Ovenas lėtai ir abejingai nukulniavo į kaimą. 

Samdiniai buvo ką tik baigę darbą ir ėjo pro parko vartus, 
atkeliamus į gatvę, kai prisiartino Ovenas. Jie sliūkino gyvai kal- 
bėdamiesi, o paskui kiekvienas pasukdavo prie savo trobos durų. 
Tačiau išvydę Oveną jie reikšmingai susižvalgė ir sustojo. Jis išniro 
kelyje priešais pirkių vorą iš pievų pusės ir pasuko į dešinę. Ovenui 
pasirodžius, visų akys įsmigo į jį. Vienas ar du vyrai šmurkštelėjo 
vidun ir netrukus išniro su žmonomis, taip pat spoksančiomis į jį ir 
malančiomis liežuviais. Atrodė, kad jie nežino, kaip elgtis. 

„Jei aš jiems reikalingas, gali pašaukti“, - pamanė Ovenas, vis 
labiau stebėdamasis. Jau nebebuvo abejonių, kad jis kažkaip susi- 
jęs su jų šnekomis. 

Prie jo priėjo kažkoks berniukas. 

— Kas atsitiko? — paklausė Ovenas. 

— A, vienas žmogelis pradėjo su dievais šnekėtis ir pasiuntė 
pastoriaus. 

- Ir viskas? 

- Taip, sere. Jis pasakė, kad geriau būtų miręs. Jam, regis, galvoj 
pasimaišė. Taip buvo prieš ateinant misteriui Ronhemui. 

— O kas jis toks? - paklausė Ovenas. 

— Džozefas Činis, vienas iš geležinkelio stoties nešikų. Jis pa- 
prastai dirbdavo naktimis. 

- A, tai tas žmogus, kuris šiandien popiet sirgo. Tiesa, jam buvo 
liepta kažko užsukti į senąją sodybą, bet jis neužėjo. O ar dar kaš 
nors atsitiko... kas nors, susiję su šiandieninėmis vestuvėmis! 

— Ne, sere. 

Nusprendęs, kad jį su įvykiu veikiausiai sieja tik Kiterėjos gerV“ 
mas tam žmogui, Ovenas apsisuko ir nusiraminęs patraukė namo: 
nors nebuvo patenkintas tokiu paaiškinimu. Kelias, kurį pasirinkO: 
vedė per pieninės kiemą, ir jis atkėlė vartelius. 2 

Penkias minutes prieš tai Edvardas Springrouvas apžiūrinč]? 
vieną iš tėvo laukų atkampiame trijų ar keturių pirkių kaimiūkštY)“ 

už pusantros mylios. Netoli lauko buvo užkarda kelio mokesčiui 
rinkti. 

Edvardui išeinant į kelią, iš Kesterbridžo atvykęs vežėjas iššoko 
iš vežimo sumokėti mokesčio. Jis atpažino Spingrouvą. 

— Kas čia per velniava jūsų krašte darosi? - paklausė. - Jūs turbūt 
nė nežinot? 

— Ko? - paklausė Springrouvas. 

Sumokėjęs kelio mokestį, vežikas priėjo prie Edvardo ir slapta 
pašnibždėjo keletą žodžių. Paskui užšoko ant vežimo ienų, reikš- 
mingai linktelėjo Springrouvui ir nudardėjo. 

Nuo šios žinios Edvardas išblyško. Pirmoji jo mintis buvo tokia: 
„Grąžinti ją namo!“ Paskui jam toptelėjo: „Ar Ovenas Grėjus Žino, 
kas išaiškėjo? Veikiausiai dabar jau žino, bet būtina įsitikinti — 
negalima rizikuoti moterimi, kurią jis myli labiau už viską pasau- 
lyje“. Šiaip ar taip, jis turi būti tikras, kad jos brolis žino. 

Jis leidosi bėgti į senąją sodybą. 

Kelias ėjo per arimus ir kartu su visu lauku kiekvieną rudenį 
buvo suariamas, o paskui vėl suplūkiamas. Sniegui nutirpus, žemė 
buvo minkšta ir puri, tad sulig kiekvienu jo šuoliu iš po kojų į veidą 
dribo purvo gumulai, kliudantys jam ir dešimteriopai sunkinantys 
bėgimą. 

Bet jis bėgo toliau - į kalną, į pakalnę, vienodu žingsniu - kaip 
debesies šešėlis. Jį, kaip ir Oveną, trumpiausias kelias vedė per 
pieninės kiemą, tad Ovenas įeidamas pastebėjo už kokių dviejų ar 
trijų šimtų jardų nuo kalvos greitai besileidžiantį Edvardą. Ovenas 
pro karves žengė pirmyn. 

Pienininkas, iki tol garsiai kalbėjęs kažkokia įdomia tema su 
karves melžiančiais samdiniais, Ovenui praeinant nusisuko į kar- 
Vės snukį ir nutilo. 

Ovenas prisiartino prie jo ir tarė: 

— Girdėjau, atsitiko keistas dalykas. Tas žmogelis, manau, ne 
beprotis? 

„ - Tik ne šis... šis pakankamai sveiko proto, - atsakė pienininkas 
Ir užsičiaupė. Su draugais jis būdavo šnekus, o su nepažįstamais 
žmonėmis vangus ir nekalbus. 

— Ar tiesa, kad tai Činis, geležinkelio stoties nešikas? 

— Taip, tai jis, sere. - Visi samdiniai, sutūpę prie karvių, atidžiai 

ausėsi šio pokalbio ir atgaliom rankom melžė, atsargiai taikyda- 
Mi čiurkšles į kibiro šonus. 

Ovenas jau nebegalėjo valdytis, kad ir kaip bijojo apsijuokti. 

— Regis, visi žmonės žiūri į mane, lyg aš čia būčiau kuo dėtas. Ąr 
tai dėl šito kvailo atsitikimo? 

— Aišku, sere, jūs geriau žinote, ar šis keistas dalykas susijęs sų 
jumis, ar ne. 

- Koks keistas dalykas? 

— Negi nežinot! Jis atliko išpažintį pastoriui Ronhemui. 

- Kąjis išpažino? Pasakykite. 

- Jei tikrai negirdėjot, tai štai kas: pernai tą naktį, kai kilo 
gaisras, jis, kaip paprastai, budėjo stotyje, antraip nebūtų šito 
žinojęs. 

— Ko? Dėl Dievo meilės, sakyk, žmogau! 

Bet šią akimirką beveik tuo pačiu metu trinktelėjo abeji vartai į 
pieninės kiemą - vieni iš rytų, kiti iš vakarų. 

Iš vienos pusės per kiemą atpluošė pastorius, iš kitos - Spring- 
rouvas. 

Edvardas prabilo pirmas: 

— Jūsų sesuo neteisėtai ištekėjo! Pirmoji Menstono žmona dar 
gyva! Kaip čia yra, aš nežinau! 

— O, pagaliau, misteri Grėjau, dėkui Dievui! - atsiduso pasto- 
rius. - Buvau senojoj sodyboj, paskui pas mis Eldklif jūsų ieškoda- 
mas - kažkas labai keista... - Jis pamojo Ovenui, paskui žvilgsniu 
pasikvietė Springrouvą ir visi trys pasitraukė į šalį. 

- Stoties nešikas. Keistas nervingas žmogutis. Visą dieną elgėsi 
savotiškai, bet varomas namo nėjo. Regis, šiandien po pietų jūsų 
sesuo gražiai su juo pasielgė. Kai ji su vyru išvažiavo, jis tęsė darbą, 
iškrovinėjo bagažo vagonus. Painiojosi po kojomis kaip nesavas II 
pagaliau buvo pasiųstas namo. Tada panoro pasimatyti su manim. 
Aš iškart nuėjau. Jis pasakė, kad jam kai kas slegia širdį, ir išsipa- 
sakojo. Maždaug tada, kai prieš metus kilęs lapkričio gaisras jaU 
buvo užgesintas, O jis vienas sėdėjęs nešikų kambary ir snūduriavės 
kažkas atėjo į stotį ir pabandė atidaryti duris. Jis Išėjo laukan II 
pamatė, kad tai ta pati ponia, kurią jis vakare lydėjo į Kerifordą; 
misis Menston. Ji paklausė, kada išvyksta artimiausias traukinys 
Londoną. Kitą rytą, atsakęs jis, penkiolika septintos iš Badmovt“ 
bet tai ekspresas, kuris Kerifordo kelyje nestoja - nestoja iki pal 
Englberio. „Ar toli iki Englberio?“ - paklaususi ji. Jis pasakęs: J! 
padėkojusi i ir nučjusi bėgiais. Netrukus parbčgusi atgal ir išsitraV“ 
kusi piniginę. „Nė žodžio nei kaime, nei kur kitur, kad aš buvaV 

čia, nė šnipšt apie tai - man gėda, kad atvažiavau“. Jis pažadėjęs, 
jinai ištraukusi du soverenus. „Prisiek Šventuoju Raštu, - tarusi ji, 
„ir aš tau juos atiduosiu“. Jis paėmęs iš stoties laukiamojo Bibliją, 
prisiekęs, gavęs pinigus, ir ji išėjusi. Pusę šešių jo budėjimas baigėsi. 
Visą laiką iki dabar jis tylėjęs, bet pastaruoju metu tai sunkia našta 
prislėgę jo sąžinę ir silpną dvasią. Ir kuo labiau artėjo vestuvių 
diena, tuo labiau jis bijojęs pasakyti. Įvykus vestuvėms, jį ėmusi 
graužti sąžinč. Sako, kad jūsų sesers gerumas paskui kaip peiliu 
pervėręs jam širdį. Jis ėmė vaizduotis pražudęs ją. 

— Ką gi dabar daryti? Kodėl jis nepasakė anksčiau? - suriko 
Ovenas. 

— Iš tikrųjų tai jis vakar du kartus buvo pas mane užėjęs, - tęsė 
pastorius, — regis, pasiryžęs išlieti širdį. Abu kartus manęs nebuvo 
namie - raštelio jis nepaliko ir, sako, atrodė beveik patenkintas, 
neradęs manęs. Jis pasakoja, kad vakar vakare ryžęsis nueiti pas 
jus į senąją sodybą — išsiruošęs, priėjęs iki durų, bet pabijojęs 
pasibelsti ir grįžęs namo. 

— Gardi istorijėlė grafystės gandonešiams, - apmaudžiai tarė 
Ovenas. - Kodėl jis negalėjo anksčiiu burnos praverti - juk tai 
nusikalstamas dalykas! 

— Ak, tokia jau silpnavalių prigimtis. Bet dabar, kai viskas mums 
pateikta šitaip, iš tikrųjų atrodo daug įtikinamiau, kad ji bus pabč- 
gusi, 0 ne sudegusi. 

— Jūs turbūt iškart eisite pas misterį Menstoną ir paklausite, ką 
visa tai reiškia? - pertraukė Edvardas. 

— Žinoma, eisiu! Menstonas neturi teisės išsivežti mano sesers, 
jeigu nėra jos vyras, - tarė Ovenas. - Eisiu ir išskirsiu juos. 

— Žinoma, taip ir padarykit, - pritarė pastorius. 

— Kur nešikas? 

— Savo pirkioj. 

— Pas jį eiti beprasmiška. Turiu tuoj pat važiuoti, pasivyti juos, 
išdėstyti visą reikalą Menstonui ir pareikalauti papildomų bei 
neginčijamų jo pirmosios žmonos mirties įrodymų. Regis, netrukus 
išvyksta traukinys į šiaurę. 

— Kur jie iškeliavo? - paklausė Edvardas. 

— Į Paryžių. Šiandien popiet - į Sauthemptoną, o rytoj rytą 
keliaus toliau. 

— Kur apsistos Sauthemptone? 

— Nežinau tikrai... kažkokiam viešbuty. Turiu tiktai jų Paryžiaus 
adresą. Bet paklausinėjęs susirasiu. 

Tuo tarpu pastorius išsitraukė užrašų knygelę ir atsivertė pirm 
puslapį, kuriame kiekvieną mėnesį buvo įpratęs įsiklijuoti traukį. 
nių tvarkaraštį, iškirptą iš vietinio laikraščio. 
 - Popietinis ekspresas ką tik išvyko, - tarė jis laikydamas atverstą 
puslapį, - o kitas traukinys į Sauthemptoną be dešimt šešios. Iki tą 
laiko liko... luktelčkit... keturiasdešimt penkios minutės. Misterį 
Grėjau, patarčiau jums su manim užsukti į nešiko trobą. Ten ai 
trumpai užrašysiu jo pasakojimo esmę, o jis pasirašys. Tada turėsi. 
te daug tvirtesnį pagrindą kištis į misterio ir misis Menstonų 
gyvenimą, ne vien kažkokius gandus. 

Pasiūlymas atrodė išmintingas. 

— Taip, dar yra laiko, kol traukinys išvyks, - tarė Ovenas. 

Edvardas neramus mąstė. 

— Leiskite man važiuoti į Sauthemptoną, jūs gi šlubuojate, - 
staiga kreipėsi jis į Oveną. 

— Labai dėkoju, bet negaliu priimti siūlymo, — šaltai atkirto 
Ovenas. — Misteris Menstonas padorus žmogus ir su juo geriau 
susitiksiu aš pats. 

— Be abejo, - pritarė misteris Ronhemas, - jis buvo įsitikinęs, 
kad žmona nebegyva. 

— Kas be ko, - tarė Ovenas, - todėl šią žinią jam reikia pranešti 
ir draugiškai paprašyti kitų įrodymų. Misteriui Springrouvui vi- 
siškai nėra reikalo kištis. — Jis vis dar kalbėjo gana šaltai. Buvo 
nemalonu prisiminti, kad jo sesuo ir Edvardas mylėjo vienas kitą. 

- Jūs niekad jų nesurasit, - tarė Edvardas. - Jūs niekad nebuvot 
Sauthemptone, o aš ten pažįstu kiekvieną namą. | 

- Nieko, - pasakė pastorius, - pasisamdys karietą. Šiuo atveju 
tikrai pridera važiuoti misteriui Grėjui. | 

— Pasilikite, o aš nusiųsiu jiems telegramą, prašydamas palaukt! 
manęs perone, - tarė Ovenas, - jeigu kartais jų traukinys 2! 
nenuvyko. 

Misteris Ronhemas vėl išsitraukė užrašų knygelę. = 2 

— Pusės trijų traukinys atvyko į Sauthemptoną prieš ketvirt! 
valandos, - tarė jis. 

Buvo jau vėlu gaudyti juos stotyje. Vis dėlto pastorius manč, 
vertėtų pasiųsti telegramą „į visus padorius Sauthemptono viešbU“ 
čius“, o gal pavyks juos užtikti ir taip palengvinti Ovenui paieška“ 

— Aš einu ir išsiųsiu telegramą, kol jūs grįšite pas tą žmogelį, — 
tarė Edvardas, ir visi sutiko. Tada Grėjus su pastorium pasuko 
nešiko trobos link. 

Norėdamas tučtuojau išsiųsti pranešimą, Edvardas nuskubėjo 
keliu į stotį, vis dar apniktas neramių minčių. Visus savo veiksmus 
Ovenas grindė tuo, - ir tai suprantama, - kad Menstonu galima 
pasikliauti ir kad jis linkęs griebtis bet kokių priemonių, kad tik 
išaiškintų paslaptį. „Bet, - mąstė Edvardas, - sakykim, ir atleisk 
man, Viešpatie, aš negaliu taip nemanyti, kad Menstonas anaiptol 
nėra padorus žmogus. Ką tada darys Ovenas, jaunas ir nepatyręs? 
Ar neapdums jam akių kokia apgaulinga istorija, kuri gyvuos tol, 
kol Menstonui nusibos vargšė Kiterėja? O paskui išaiškėjusi tiesa 
nepataisomai suniokos ir apjuodins brolio ir sesers ateitį“. 

Vis dėlto jis keliavo toliau atlikti savo užduoties. Parašė, kad 
Ovenas prašąs Menstoną ateiti į Sauthemptono geležinkelio sto- 
ties peroną ir palaukti jo atvykstant, jei brangina savo gerą vardą. 
Pranešimas buvo adresuotas taip, kaip siūlė pastorius, o Edvardas 
laidavo jį perduodančiam klerkui, kad visos išlaidos, susijusios su 
paieškomis, bus apmokėtos. 
 Telegrama dar nebuvo išsiųsta, kai Edvardui apmirė širdis nuo 
vienos minties: jei Menstonas visą laiką žinojo, kad jo pirmoji 
žmona gyva, telegrama bus perspėjimas, suteikiantis galimybę kuo 
puikiausiai sudoroti Oveną. 

“ Aparatas vis dar beldė ilgas garsų serijas, kai Edvardas išgirdo 
žalingą dunkstelėjimą lauke, lydimą ilgo skardaus girgždesio. Tai 
buvo kažkoks traukinys, tyliai įslenkantis į stotį. Tas traukinys ėjo 
Įšiaurę ir tikrai buvo keleivinis. 

; O kasos langelis buvo uždarytas. 

. - Ei, Džonai, vėluoji septyniolika minučių, o pakeliui tik trys 
3totelės. Vėl vargai važiuodamas nuolydžiu? - Balsas buvo stoties 
viršininko, o atsakė, matyt, konduktorius: 

: — Taip, anoje sankasos pusėje. Po atlydžio viską gaubia miglų 
debesys, o bėgiai slidūs kaip stiklas. Turėjau dukart važiuoti per 
šankasą.“ 

+ Kai bėgiai būdavo slidūs ir garvežys nebeįstengdavo užtepti ant kalvos 
„Vagonų, traukinį padalydavo: pirmoji dalis važiuodavo į artimiausią stotį, 0 
* likusiems vagonams būdavo nusiunčiamas dar vienas garvežys. 

— Dar kas nors važiuos traukiniu be penkiolikos penkios? 
klausė tas pats balsas. Keli keleiviai, jau seniai perėję į kitą pusę 
iškart įsėdo. 

Staiga Edvardas, nudiegtas baisios minties ir nenumaldomą 
troškimo, liovėsi abejojęs. Toji mintis - siaubinga ir staigi — buvo 
tokia: Menstonas yra niekšas, kuris sužinojęs, jog jo žmona gyvą, 
papirko ją, kad nesipainiotų po akių ir netrukdytų jam gauti Ki. 
terėją. O troškimas buvo toks: tučtuojau važiuoti šiuo jau beveik 
pajudėjusiu traukiniu, susirasti Menstoną, kol šis iš telegramos 
(jeigu ją gavo) dar neįtaria atvyksiant ką nors iš Kerifordo, ir 
drąsiai apkaltinti jį padarius nusikaltimą. Edvardas vylėsi, jog 
valdytojo sumišimas (jeigu jis kaltas) įmins šią nepaprastą mįslę ir 
išlaisvins Kiterėją! 

Bilietų kasą uždarė praėjus tam laikui, kada turėjo atvykti trau- 
kinys. Išpuolęs lauk tą akimirką, kai konduktorius sušvilpė švilpu- 
ku, Edvardas atidarė vagono duris ir įšoko vidun. Traukinys 
netrukus pajudėjo nusiveždamas jį. 

Springrouvas seniai peržengė savotišką ribą, skiriančią įsimylėji- 
mą, kuris tėra aistros pradmuo, nuo troškimo mylėti moterį puo- 
selėjant, kai šioji vyrui iš Žavėtojos tampa nuoširdžia drauge. 
Tuomet vyras kitomis akimis pažvelgia į moterį. Anksčiau apie 
mylimąją buvo mąstoma „ji“, dabar - „mes“. Akys, kurias reikėjo 
pavergti, tapo akimis, dėl kurių reikia nuogąstauti; protas, kurį 
reikėjo išmėginti cinizmu, tapo protu, kuriam reikia švelniai pa- 
dėti; kojos, kurias reikėjo išbandyti šokiu, tapo kojomis, kurių 
negalima varginti; kalba, manieros ir drabužiai, kažkada atrodę 
netobuli, tampa žaviausi pasaulyje. 


6. NUO PENKTOS IKI AŠTUNTOS VALANDOS POPIET 


Leidęsis sekti pėdom ir kiek atvėsęs, Edvardas prisiminė, kad 
neturi ko parodyti, - visiškai jokio teisinio įgaliojimo apklaus!! 
Menstoną arba kištis į jo ir Kiterėjos - vyro ir žmonos - gyvenim4- 
Dabar suprato, kaip išmintingai pasielgė pastorius, užrašęs nešikO 
išpažintį. Nors šis dokumentas nčra priešmirtinė išpažintis 17 gal 
būt neturi jokios teisinės galios, bet Ovenas pateiks jį; ir tik JI“ 
giminystės teise Kiterėjos globėjas, gali juos išskirti remdamas!? 
viso labo neįrodyta galimybe, gal net bepročio svaičiojimais. 

dėlto Edvardas, kaip ir pastorius, buvo tvirtai įsitikinęs, kad ŽMO 

gelio pasakojimas teisingas. Dabar jis dilbinėjo tuščioje kupė iš 
kampo į kampą, kol traukinys vingiavo per tamsius viržynus, klai- 
džius miškus, dejuojančias giraites. Kaip niekad buvo kupinas 
ryžto užsipulti Menstoną ir tą lemiamą laiko akimirką, kai telegra- 
ma gauta, 0 Oveno traukinys dar neatvykęs, apkaltinti jį padarius 
nusikaltimą. Ką paskui sakys ir darys, bus matyti, bet Oveną pa- 
remti nusprendė visais galimais nenumatytais atvejais. 

Trisdešimt trys minutės aštuntos jis jau stovėjo išlipęs Sauthem- 
ptono geležinkelio stoties perone - visą valandą prieš atvykstant 
Oveno traukiniui. 

4 Čia šiek tiek paklausinėjo, bet per daug nekantravo, kad ieškotų 
tūpestingai ir nuodugniai, tad nedelsdamas patraukė į miestą. 

+ Per pusvalandį jis apsilankė septyniuose viešbučiuose ir smuk- 
lėse, dideliuose ir mažuose, kiekviename pateikdamas tą patį klau- 
šimą ir sulaukdamas vis to paties atsakymo - čia neapsistojo tokia 
pavarde ar taip atrodantys žmonės, jau buvęs užbėgęs pasiuntinu- 
kas iš telegrafo ir klausinėjęs apie tuos pačius asmenis. 

Jį nusmelkė skaudi mintis, kad jie galbūt nusprendė perplaukti 
Lamanšą naktiniu laivu. Paskui nuskubėjo ieškoti į kitą miesto 
kvartalą, ne į tokius madingus ir ramesnius viešbučius. Atrodė 
purvinas ir išvargęs, tad kur tik ėjo, su juo buvo elgiamasi beveik 
šiurkščiai, todėl užduotis darėsi dar sunkesnė. Šiame kvartale 
užsuko į trejetą namų, bet vėl nieko nepešė. Pro ketvirtojo duris 
įžengė, kai artimiausios bažnyčios laikrodis mušė aštuonias. 

+ - Ar neatvyko čia šįvakar toks aukštas ponas, pavarde Mensto- 
has, su jauna Žmona? — vėl paklausė jis, ir šie žodžiai, nuolat 
kartojami, jo ausiai skambėjo keistai. 
"- Sakote, jaunavedžiai? 
- — Taip, nors aš to ir nesakiau. 
+ - Jie užsisakė svetainę ir miegamąjį, tryliktą numerį. 
+ — Ar dabar jie ten? 
* — Nežinau. Eliza! 
— Taip, ponia. 
— Pažiūrėk, ar tryliktas numeris namie - tas ponas su žmona. 
— Taip, ponia. 
„ - Arjiems atėjo telegrama? - paklausė Edvardas, kai kambarinė 
nuėjo. 
— Ne, bent jau aš negirdėjau. 

— Kažkas buvo atėjęs ir klausė, ar misteris ir misis Masters, ar 
kaip ten jie, buvo čia šį vakarą, — atsklido kitas balsas iš svetainės, 
kurioje buvo ir baras. 

— Ar jie gavo pranešimą? 

— Aišku, ne, nes jų čia nebuvo, jie atvyko tik po pusvalandžio, 
Tas, kuris klausinėjo, jokio pranešimo nepaliko. Aš pasakiau jiems, 
kai atvyko, kad kažkas ieškojo jų ar kito žmogaus panašia pavarde, 
bet jie, regis, nesuprato, tuo viskas ir baigėsi. 

Sugrįžo kambarinė. 

— Pono nėra, tik ponia. Kaip apie jus pranešti? 

— Niekaip, - atsakė Edvardas, nes dabar reikėjo apmąstyti, ką 
daryti toliau. Jis ieškojo, kur jie apsistoję, ne tik norėdamas padėti 
Ovenui, bet ir susitikti su Menstonu, griežtai pareikalauti pasi- 
aiškinti ir patvirtinti telegramos reikalavimą Kiterėjai girdint, kad 
sutrukdytų valdytojui kokia pasakčle apdumti jai akis ar išsisukti, 
kol atvyks jos brolis. Tačiau dabar padėtis pasikeis: telegramos jie 
negavo, Kiterėja buvo namie viena. 

Jis svarstė, ar padoru būtų įsiveržti pas ją Menstonui nesant. Be 
to, moterys laiptų apačioje pamatys jį, ir jo įsibrovimas pasirodys 
keistas, o Menstonas kiekvieną akimirką gali grįžti. Jis gali nueiti 
ir palaukti Menstono, kad išrėžtų jam savo kaltinimą, kaip buvo 
ketinęs, bet tikrai nežinant, ar Kiterėją jis gavo teisėtai, ar ne, šitaip 
pasielgti būtų nedora. Jei pirmoji Menstono žmona iš tikrųjų 
mirusi, - nuo šios minties jam pasidarė silpna, - tai Kiterėją galbūt 
metų metus valdytojas žemins ir kankins dėl to, kad dabar įsikišo 
buvęs mylimasis. 

Vis dėlto gal bus padoriau ir saugiau, jei viską jai praneš brolis 
Ovenas, kuris netrukus turi atvykti. 

Bet apsisukęs jis pamatė, kad ant laiptų ir koridoriuje nieko 
nčra. Ir jis pats, ir jo klausimai visiškai išgaravo tarnams iš galvos, 
niekas į jį nebekreipė dėmesio. Taigi dabar Edvardo niekas nebė- 
skyrė nuo Kiterėjos. Ne, jis turi ją pamatyti - teisinga tai ar NG: 
garbinga Menstono atžvilgiu ar ne, įžeis jos brolį ar ne. Iš jo lūpt 
ji turi išgirsti šią nerimą keliančią istoriją. Kas gi myli ją labiau UŽ 
jį! Pirštų galais jis perbėgo prieškambarį, užlėkė laiptais, šokuoda“ 
mas per du laiptelius, ir leidosi koridorium, kol atsidūrė prič 
trylikto numerio durų. 

Jis tyliai pasibeldė, bet niekas neatsiliepė. 

Reikėjo skubėti, kad spėtų pakalbėti su Kiterėja prieš pareinant 
Menstonui. Paspaudė durų rankeną ir žvilgtelėjo vidun. Ant stalo 
degė lempa, blausiai apšviesdama sudėtus atverstus rašymo reik- 
menis. Pagrindinis šviesos šaltinis buvo židinys, kurį užstojo mielos 
pažįstamos galvutės ir pečių kontūrai. 


7. PENKIOLIKA DEVINTOS VAKARO 


Kiterėja sėdėjo liūdna, susimąsčiusi ir dvasinga nelyginant įsikūni- 
jusi siela. Kokias praėjusias dienas ir saulėtus vakarus Badmouto 
įlankoje ji įsivaizdavo? Įsisvajojusi neišgirdo net jo beldimo. 

— Kiterėja! - švelniai pašaukė jis. | 

Ranka nusviro, ir ji pasuko galvą, be abejo, manydama, kad gali 
įeiti tik Menstonas, tačiau sugluminta balso. 

Springrouvas prabilo be užuolankų. Užmiršo savo padėtį, jos 
padėtį, užmiršo, kad atėjo ramiai pasiteirauti, ar Menstonas turi 
kitų įrodymų, jog yra našlys, — viską užmiršo ir žaibiškai apsi- 
sprendė. 

— Tu jam ne žmona, Kiterėja, eik iš čia. Jo žmona gyva! susijau- 
dinęs kuždėjo jis. - Tuoj čia atvažiuos Ovenas. 

Ji pašoko, pirmiausia suvokusi žinią, o tik paskui atpažinusi tą, 
kuris ją atnešė. 

— Ne žmona? Ką tai reiškia... kas... kas gyva? — Ji pamažu 
atsipeikėjo. - Ką man daryti? Edvardai, čia tu! Ko atėjai? Kur 
Ovenas? 

— Kuo tau Menstonas įrodė, kad jo pirmoji žmona mirusi? Greit 
sakyk. 

— Niekuo, mes apie tai niekad nekalbėjom. Kur mano brolis 
Ovenas? Man reikia jo! Man reikia jo! 

— Jis netrukus atvyks. Eime į stotį jo pasitikti, eime, - meldė 
Springrouvas. - Jei pareis misteris Menstonas, jis neišleis tavęs su 
manim, aš juk esu niekas, - su apmaudu pridūrė, pajutęs jos 
žodžiuose slypintį priekaištą. 

— Misteris Menstonas išėjo išsiųsti laiško, kurį ką tik parašė, — 
tarė ji ir dar aiškiai nesuvokdama, ką daro, kaip paklaikusi puolė 
prie skrybėlaitės, čiupo apsiaustą ir ėmė rengtis, bet sagstydamasi 
Šagas klyktelėjo: 

— Ne, su tavim aš neisiu! - Ir sviedė šalin drabužius. Puolė prie 
durų, pasileido koridorium, paskui - laiptais žemyn. 

— Duokite man atskirą kambarį, visiškai atskirą, - dusdamą 
išpyškino apačioje. 

— Dvyliktas numeris yra vienvietis, ponia, ir neužimtas, pasigirdo 
kažkieno nustebęs balsas. 

Nelaukdama, kol kas nors ją palydės, Kiterėja vėl užlėkė laiptais 
į viršų, nuskuodė koridorium, įbėgo į nurodytą kambarį ir užsidarė 
duris. Edvardas išgirdo, kaip ji kūkčiodama ištarė: 

— Nesikalbėsiu su niekuo, tik su Ovenu! 

— Jis tuoj bus čia, - tarė Springrouvas, prisiartinęs prie durų, o 
paskui pasuko laiptų link. Pamatė ją, ir to jam užteko. 

Jis nulipo žemyn, išėjo į gatvę ir nuskubėjo į geležinkelio stotį 
pasitikti Oveno. 

O vargšė mergaitė, išgirdusi tokią naujieną, nežinojo, ką ir 
galvoti. Ji klausėsi, kol Edvardo žingsnių aidas nutilo, tada įsikniaubė 
į patalą. Staiga panoro tapti nematoma. Išvarginta nepaprastos 
dvasinės ir fizinės šios ilgos dienos įtampos, jautėsi įsibauginusi ir 
sukrėsta kaip niekad. Ji vis galvojo ir galvojo apie praneštą naujie- 
ną - kad pirmoji misis Menston dar gyva, kol įkaitusios smegenys, 
atrodė, išsprogdins kaukolę. Nieko nuostabaus, kad ilgainiui ji 
nebeskyrė fakto atskleistos paslapties nuo įtarimo - kad vyras tyčia 
taip padarė. Ir tada jinai pasibaisėjo juo. 

„O jeigu jis dabar ateis ir griebs mane!“ Dėl šio beprotiško 
spėjimo Menstonas, ypač jo įdėmus žvilgsnis, pamažu jai ėmė kelti 
tikrą siaubą. Ji baisiausiai įsiaudrino, nors verkti neprapliupo. Ne, 
ji viena nepakels Menstono žvilgsnio, ji susitiks su juo tik brolio 
akivaizdoje. 

Beveik pamišusi nuo šios minties, ji puolė prie durų ir užsiraki- 
no, kad šių ketinimų niekas negalėtų paversti niekais, kad niekas 
nepažvelgtų ar neužkalbintų jos, kol neaišku, kas ji tokia. 


8. PUSĖ DEVYNIŲ VAKARO 


Paskui Kiterėja patamsyje apgraibom nusigavo iki lovos galvūga“ 
lio, sugraibė skambučio virvutę ir trūktelėjo. Skubiai atsiliepč pat! 
šeimininkė, neapsakomai smalsavusi, ką gi reiškia šitoks keista 
elgesys. Seimininkė pasuko durų rankeną. Kiterėja neatrakino. 

— Prašom pasakyti misteriui Menstonui, kai jis pareis, kad 35 
sergu, - pasakč anapus durų, - ir negaliu jo matyti. 

— Gerai, pasakysiu, ponia, - atsakė šeimininkė. - Gal užkU 
ugnį? 

— Ne, dėkui. 

— Tai gal šviesą uždegti? 

— Dėkui, ne. 

— Gal ko nors reikia? 

— Nieko. 

Šeimininkė nuėjo įsitikinusi, kad jos viešbutyje apsistojo pus- 
protč. 

Po kokių penkių minučių grįžo Menstonas ir iškart pasuko į 
svetainę, nė neabejodamas, kad žmona tenai. Neradęs jos paskam- 
bino varpeliu, ir jam perdavė Kiterėjos žodžius, esą ji labai serga 
ir nenori jo matyti. 

— Ji dvyliktame numeryje, - pridūrė kambarinė. 

Menstonas sunerimęs pabeldė į duris. 

— Kiterėja! 

— Man negera, negaliu su tavim matytis, - atsakė ji. 

— Ar labai sergi, brangioji? Tikriausiai nelabai. 

— Ne, nelabai. 

— Leisk man įeiti, aš pakviesiu gydytoją. 

— Ne, ir jo aš neįleisiu. 

— Ji niekam neatidaro durų, sere, niekam! - išpylė kambarinė 
išvertusi akis. 

— Užsičiaupk ir nešdinkis! - subliuvo Menstonas. 

Kambarinė dingo. 

— Na, Kiterėja, nekvailiok, atidaryk duris... Nesuprantu, kas tau 
yra. Ir daktaras nesupras, tavęs neapžiūrėjęs. 

Jos balsas sulig kiekvienu Žodžiu drebėjo vis labiau, bet taip ir 
nepavyko jos įkalbėti, kad atidarytų. Nenorėdamas scenų, Mens- 
tonas didžiai suirzęs ir suglumęs grįžo į svetainę. 

Kiterėja iš gretimo kambario girdėjo, kaip jis ten vaikšto iš 
kampo į kampą. Ji galvojo: „O jeigu jis įsigeis mane pamatyti - juk 
gali taip būti — ir išlauš duris!“ Ši mintis jai nebėjo iš galvos, tad 
pusiausnūda susmuko kampe ir pastačiusi ausis klausėsi menkiau- 
sio garso. Sveikas protas negalėjo įveikti kliedesio, esą už durų 
Stovi Menstonas ir visi viešbučio tarnautojai, pasiruošę ją užjuokti 
negyvai. 

9. NUO PUSĖS DEVYNIŲ IKI 
VIENUOLIKTOS VAKARO 


Tuo metu Springrouvas mindžikavo geležinkelio stoties perone. 

Atėjo pusė devynių - metas atvykti Oveno traukiniui, bet jis 
nesirodė. 

— Kada atvyks pusės devynių traukinys? - paklausė jis žmogelio, 
šluojančio laiptus. 

— Šią valandą dar nelaukiama. 

— Kaip? 

- Žinot, Kalėdų metas, visada šitaip. Žmonės lanko draugus, 
traukiniai sausakimši ir vėluoja nuo pat Kūčių. Dar savaitę taip 
bus. 

Edvardas ir toliau vaikštinėjo lūkuriuodamas po skersvėjo trau- 
kiama pastoge. Nieku gyvu negalėjo pasitraukti iš čia. Susitikimą 
su Ovenu, kad praneštų jam, kur apsistojusi Kiterėja, jis laikė tokiu 
svarbiu, jog įsivaizdavo, kad tereikia jam nusigręžti, ir Ovenas gali 
išeiti iš stoties nepastebėtas bei dingti miesto gatvėse. 

Pračjo valanda. Išmušė dešimt. 

— Kada atvyks traukinys? — paklausė Edvardas telegrafisto. 

— Po trisdešimt penkių minučių. Dabar jis L... Prisėdo daugiau 
keleivių, o ir kelias šiandien prastas. 

Be penkiolikos vienuoliktą traukinys pagaliau atvažiavo. 

Pirmasis iš jo išlipo Ovenas, išblyškęs ir sustiręs. Jis abejingai 
dėbtelėjo į beveik tuščią peroną ir jau skubinosi į miestą, kai 
žvilgsnis užkliuvo už Edvardo. Išvydęs draugą, jis taip suglumo, kad 
žodžio nebegalėjo ištarti. 

— Štai ir aš, misteri Grėjau, - linksmai tarė Edvardas. - Mačiau 
Kiterėją, ir jinai jau dvi ar trys valandos laukia jūsų. 

Ovenas paėmė Edvardo ranką, paspaudė ir tylėdamas žvelgė | 
jį. Buvo toks susikaupęs, kad tik po kurio laiko susiprato pasitei- 
rauti Springrouvą, kaip šis sugebėjęs čia pakliūti pirma jo. 


10. VIENUOLIKTA VALANDA VAKARO 


Pričję prie viešbučio durų, Springrouvas su Grėjum susitarė, kad 
įeis tik Grėjus, o Edvardas lauks lauke. Ovenas visą laiką turčj? 
galvoje tai, ką jo draugas dažnai užmiršdavo, - kad, galimas daik 
tas, jo sesuo vis dėlto teisėta Menstono žmona - todėl vengė elgtš 
neatsargiai, kad vėliau vyras nesiširdytų. 

Įžengęs į kambarį, rado Menstoną sėdint toje pačioje kėdėje, 
kur prieš tris valandas, atėjus Edvardui, sėdėjo Kiterėja. Dar Ove- 
nui neprabilus, Menstonas atsistojo ir pračjęs pro jį užrakino duris. 
Iš veido atrodė sunerimęs - taip susirūpinęs, kad šitokio nerimo 
niekaip nebuvo galima paaiškinti vien nesuprantamu Kiterėjos 
elgesiu. 

Menstonas nenumanė, dėl kokios priežasties čia atsidūrė Ove- 
nas, bet iš nuojautos siejo tai su Kiterėjos atsiskyrimu. 

— Apskritai tai baisiai negražu, - tarė jis, - kad ir kas būtų. 

— Nepamanykite, kad aš čia atvykau nedraugiškai nusiteikęs, — 
nuoširdžiai tarė Ovenas, - bet išklausykite ir suprasite, kad ne- 
galėjau pasielgti kitaip. 

Jis išsitraukė iš kišenės nešiko Činio išpažintį, kurią paskubom 
buvo užrašęs pastorius, ir garsiai perskaitė. Menstono veido iš- 
raiška, išgirdus pirmuosius žodžius, buvo keista, niūri ir pakanka- 
mai paslaptinga, kad patvirtintų įtarimus - atrodė, jog šis vyras 
galėtų griebtis bet kokios apgaulės, tačiau klausantis toliau, jo 
veide atsispindėjo tik vienas, naujas ir nesulaikomas, aiškiai nuo- 
širdus jausmas — begalinė nuostaba dėl tokios naujienos. Ovenas 
pakėlė akis ir pamatė tai. Sitoks vaizdas tik sutvirtino jo pasitikėji- 
mą, kurio jis nebuvo praradęs, priešingai nei įtarusis Edvardas 
Springrouvas. 

Negalėjo kilti nė menkiausios abejonės, kad jei pirmoji misis 
Menston gyva, jos vyras to nežino. Ko jis, sprendžiant iš šiurpios 
veido išraiškos, pirmiau bijojo, o dabar jau ne, spėlioti buvo be- 
prasmiška. 

— Dabar aš nė kiek neabejoju, kad jūs visiškai nieko apie šį 
Ireikalą nežinote, - tarė Ovenas baigęs skaityti. - Bet ar ne geriau 
Kiterėjai grįžti su manim atgal, kol viskas paaiškės? Tiesą sakant, 
kai reikalai taip susiklostė, man nelieka nieko kito, tik prašyti ją 
paleisti. 

Kad ir ką Menstonas jautė iš pradžių, dabar baisiausiai suirzo, 
0 paskui įniršo. Pavaikščiojo po kambarį, kol apsiramino, o paskui 
Tamiu balsu tarė: 

— Aš tikrai Žinau ne daugiau už jus ir visus kitus — nėra reikalo 
Mane įžeidinėti sakant, kad neabejojate manim. Kodėl gi jūs ar kas 
Nors kitas turčtų manim abejoti? 

— Gerai, kur mano sesuo? —- paklausė Ovenas. 

— Užsirakinusi gretimam kambary. 

Tai pasakius, Menstonui toptelėjo, kad Kiterėja kažkokiu pa- 
slaptingu būdu bus sužinojusi apie šį reikalą. 

Ovenas nuėjo prie Kiterėjos kambario durų. 

— Kiterėja, brangioji, čia aš, Ovenas, - pasakė jis pro duris. 

Pasigirdo drabužių šlamesys, tykūs žingsniai ir balsas iš kambario: 

— Tai tikrai tu, Ovenai? Tikrai? 

- Tikrai. 

— AK, ar tu pasirūpinsi manim? 

— Būtinai. 

Ji atrakino duris ir atsitraukė. Iš kito kambario su žvake rankoje 
pasirodė Menstonas, kai Ovenas atidarė duris. 

Jos išsigandusios akys buvo nenatūraliai didelės ir apšviestos 
suspindo tamsoje kaip žvaigždės. Ji vienu šuoliu prišoko prie 
Oveno, išskėtusi mažus plonus pirštelius nelyginant lubino lapus. 
Tada apglėbė jo kaklą šaltomis virpančiomis rankomis ir sudre- 
bėjo. 

Ją išvydus, visos Menstono aistros vėl įsiliepsnojo. 

- Ji su jumis nevažiuos, - ryžtingai pareiškė jis ir žengė artyn. - 
Nebent įrodytumėt, kad ji man ne žmona, o to padaryti jūs negalit! 

— Štai įrodymas, - tarė Ovenas ištiesdamas popierių. 

— Anoks čia įrodymas, - įsikarščiavo Menstonas. - Čia ne prieš- 
mirtinė išpažintis, o įrodymu laikoma tik priešmirtinė. 

— Pakvieskite advokatą, - griežtai tarė Ovenas, — ir tegu jis 
nusprendžia, kaip mums dera elgtis. 

— Įstatymas nesvarbu, leiskite man važiuoti su Ovenu! - sukliko 
Kiterėja, vis dar įsikibusi į jį. - Juk leisite man su juo važiuoti, ar 
ne, pone? - paklausė ji ir maldaudama atsisuko į Menstoną. 

— Pasielgsime dorai ir sąžiningai, - kiek apsiraminęs tarė Men- 
stonas. - Aš neprieštarauju, kad tavo brolis pakviestų advokatą, 
jeigu nori. 

Jau artėjo dvylikta, tačiau šeimininkas, neramus dėl paslaptingo 
gyventojų elgesio ir neįprasto įvykio tykiame šeimyniniame viešbU“ 
tyje, dar nebuvo atsigulęs. Ovenas pažvelgė pro turėklus ir išvydo 
jį stovint prieškambaryje. Grėjui kniostelėjo, kad išmintingiaus!ė 
būtų šį bei tą jam papasakoti, apeliuojant į garbę ir panašiai, ir talP 
gauti reikiamą informaciją bei neleisti, kad vakaro įvykiai taptt 
visiems žinomi. | 

Laimė, šeimininkas buvo ramus prietaringas žmogelis, tok 
rūkalius mąstytojas. 

— Pažįstu Žmogų, kokio jums reikia, kaip tik tokį Žmogų, - tarė 
jis Žiūrėdamas į žvakės liepsną. - Gudrus kaip lapė ir neturi per 
daug pinigų. Timsas akimirksniu viską sutvarkys, patikčkite Timsu. 

— Jis jau miegos, - pasakė Ovenas. 

— Nesvarbu, Timsas pažįsta mane, aš pažįstu jį. Jis man padarys 
paslaugą. Truputį luktelėkit čia. Gali būti ir taip, kad jis kokiame 
pobūvyje — tai šaunus, linksmas vaikinas ir gudrus kaip lapė. Atsi- 
minkit - ir gudrus kaip lapė. 

Jis nulipo apačion, apsivilko paltą ir išėjo iš namų, o trys labiau- 
siai suinteresuoti asmenys suėjo į kambarį ir stovėjo jo vidury 
nejudėdami, sutrikę ir tylūs. Kiterėja vaizdavosi ilgas varginančias 
minutes, kurias teks čia prastovėti, kol mieguistas advokatas nu- 
švies padėtį. Galop įtampa pasidarė jai nepakeliama - ji visada 
sunkiai iškęsdavo laukimą. Ovenas suirzo, kad Menstonas iškart 
nesusitarč su juo gražiuoju, Menstonas - kad Ovenas taip naiviai 
pasiūlė pakviesti advokatą, lyg šis būtų neklystantis. 

Jų mintis nutraukė artėjantys žingsniai ir po kelių akimirkų įėjęs 
viešbučio šeimininkas pristatė savo draugą. 

— Misteris Timsas nemiegojo, - tarė jis. - Buvo ką tik grįžęs ir 
vakarieniavo su keletu draugų, tad nesutrukdžiau jo. Norėdamas 
sutaupyti laiko, viską išdėsčiau pakeliui. 

Tiek Ovenui, tiek Menstonui toptelėjo, kad misteris Timsas po 
vakarienės su keletu draugų įstatymus gali aiškinti labai miglotai. 

— Kaip aš suprantu, - prabilo advokatas žiovaudamas ir iš visų 
Jėgų bandydamas pasitelkti vaizduotę, - tai sprendžiama šalių 
susitarimu, kad ir kas tos šalys būtų — bent jau šiuo metu. Tiesą 
sakant, kalbu labiau kaip tėvas negu kaip advokatas, bet tepasilie- 
ka jaunoji ponia pas tėvą arba globėją, toliau nuo gėdos, kol 
paslaptis bus ištirta, kad ir kokia ta paslaptis būtų. Jei paaiškės, kad 
įkaltis netikras arba kažkieno suklastotas, kad ją atskirtų nuo vyro, 
Jūs galite iškelti bylą dėl žalos, padarytos gaišto. 

— Taip, taip, - pritarė Menstonas, visiškai atgavęs savitvardą ir 
Sveiką protą. - Tegu viską nusprendžia ji pati. - Atsisukęs į Ki- 
terėją, sukuždėjo taip tyliai, kad Ovenas neišgirdo jo žodžių: - Ar 
tu nori išvažiuoti su broliu, brangiausioji, ir palikti mane čia nelai- 
Mingą ir vienišą, ar pasiliksi su manim, savo vyru? 

— Važiuosiu atgal su Ovenu. 

— Puiku.- Jis liovėsi įkalbinėjęs ir tęsė rūsčiai: - Tik neužmiršk, 
Kiterėja, kad aš nekaltas dėl šios apgaulės, kaip nekalta ir tu patį, 
Tiki manim? 

— Taip, - atsakė ji. 

— Aš nė neįtariau, kad mano žmona gyva. Aš ir dabar taip 
nemanau. Tiki manim? 

— Tikiu, - atsakė ji. 

— O dabar labanakt, - tarė jis ir atidarė duris, mandagiai užsi- 
mindamas trims greta stovintiems vyrams, kad jiems nebūtina 
toliau pasilikti jo kambary. - Po trijų dienų pareikalausiu jos. 

Pirmieji išėjo advokatas ir viešbučio šeimininkas. Ovenas, su- 
rinkęs kambaryje išmėtytus sesers rūbus, pačmė ją už parankės ir 
nusekė aniems iš paskos. Edvardo, kuriam ji už viską turėjo būti 
dėkinga ir kuris buvo paliktas stovėti gatvėje kaip benamis šuo, 
niekas neatsiminė. Ovenas sumokėjo šeimininkui ir advokatui, 
pasirūpino, kad viskas būtų supakuota, ir nuėjo prie durų. 

Buvo pasamdytas vienkinkis vežimas, nežinia ko lūkuriuojantis 
priešais namą. Į jį sukrovė Kiterėjos turtą. 

— Ar nežinote kokio viešbučio prie stoties, atidaryto ir naktį? - 
paklausė Ovenas vežiką. 

— Jums užsakytas numeris „Baltajame vienaragyje“, sere, ir tas 
ponas prašė jums perduoti štai ką. 

„Viešbutį, kaip ir vežimą, žinoma, užsakė Springrouvas“, - tarč 
sau Ovenas. Gatvės žibinto šviesoje jis perskaitė šias eilutes, pas- 
kubom brūkštelčtas pieštuku: „Išvažiavau namo pašto traukiniu. 
Visiems geriau, kad nesipainiočiau po akių. Pasakykite Kiterėjai, 
kad gailiuosi sukėlęs jai, regis, tokį nereikalingą skausmą, bet 
dabar nieko nebepadarysi. E. S.“ 

Ovenas padėjo seseriai įlipti į vežimą ir liepė važiuoti. | 

— Vargšas Springrouvas, su juo nelabai gražiai pasielgėm, - taIC 
jis Kiterėjai ir persakė jai raštelio žodžius. 

Jos krūtinę užplūdo džiaugsmingas jaudulys. Tai buvo tikrU 
tikriausias mylimojo priekaištas. Ji tikrai kalbėjo atsainiai ir šalta 
tačiau abejingas jai vyriškis to nebūtų pastebėjęs. Puoselėdama tė 
saldžią mintį, ji akimirką užmiršo savo padėtį. 

Jeigu ji vis dar Menstono žmona, ateitis nežada nieko gera, nės 
dėl šio sukrečiančio įvykio ir šiaip nelinksmas gyvenimas su M€"“ 
stonu taptų siaubinga kančia. 

Paskui ji pagalvojo apie paskalas ir triukšmą, kilsiantį, jeigu jinai 
ne žmona. Mąstė, kad yra ir už ką dėkoti Apvaizdai: Edvardas žino 
tiesą. 

Netrukus jie privažiavo tylią seną smuklę, kurią jiems apdairiai 
buvo parinkęs ją švelniai mylintis vyriškis. Čia apsinakvojo, nu- 
sprendę kitą dieną pirmuoju traukiniu išvykti į Badmoutą. 

Tuo metu Edvardas Springrouvas sparčiai artėjo prie gimtosios 
grafystės naktiniu pašto traukiniu. 


Keturioliktas skyrius 


PENKIŲ SAVAIČIŲ ĮVYKIAI 


1. NUO SAUSIO ŠEŠTOSIOS IKI TRYLIKTOSIOS 


Menstonas akivaizdžiai nusprendė neskubėti. 

Buvo aišku, kad jis nuoširdžiai trokšta nesukelti Kiterėjos širdyje 
pasibjaurėjimo. Iškart po pirmojo nevilties protrūkio Sauthemp. 
tono viešbutyje jis suprato, kad verčiau merginos savaitę nematyti, 
negu amžiams prarasti jos pagarbą. 

„Ji bus mano, aš dar pareikšiu teises į tą jauną mergaitę“, - 
tvirtino jis. Paskui apgalvojo būdus, kaip pasiekti tikslą. Visiems, 
kurie šiek tiek buvo girdėję apie šį įvykį, jis atrodė labiausiai 
neįtikimas iš visų galimų nenumatytų atvejų. 

Kitos dienos vakare jis grįžo į Nepvoterį ir jau ruošdamasis 
užsukti pas mis Eldklif buvo priverstas pripažinti, kad tokiu elgesiu 
nieko nepeš. Ne, veikti reikia atvirai ir net pamaldžiai. Pagaliau jis 
nuėjo pas pastorių ir išdėstė, ką nusprendęs. 

— Žinoma, - pritarė misteris Ronhemas, - geriausia elgtis atvirai 
ir garbingai, antraip galite būti neteisingai įtarinėjamas. Mano 
nuomone, iškart turite pradėti veikti. 

— Padarysiu viską, ką galiu, paslapčiai išaiškinti ir užrišiu liežu- 
vius, kuriais mane dabar plaka. Bet ką galiu padaryti? Kalbama, 
kad žmogaus, nuo kurio reikėtų pradėti paieškas, niekur negalima 
rasti — turiu omeny nešiką. 

— Deja, taip ir yra. Kai vakar vakare, palydėjęs Oveną Grėjų, 
grįžau iš geležinkelio stoties ir vėl užėjau į jo trobelę daugiau 
sužinoti, jo ten neberadau. Sutemus jis išėjo pasakęs, kad netrukus 
grįš. Bet iki šiol neparėjo. 

— Abejoju, ar mes jį kada bepamatysim. 

- Jei būčiau žinojęs, būčiau padaręs tai, ko per Šį sąmyšį nesusi- 
pratau padaryti - liepęs jį sekti. Kodėl gi jums iš pradžių nepabar“ 
džius duoti skelbimo, kad ieškote dingusios žmonos, o tada pasitarti 
su advokatu? 

— Duoti skelbimą? Pagalvosiu apie tai, — nutęsė Menstonaš- 
Taip, tai atrodo tinkamas siūlymas - pats tinkamiausias. 

Jis parėjo namo ir niūrus pratūnojo troboj visą kitą dieną II dar 
kitą — žodžiu, beveik savaitę. Paskui vieną vakarą, jau sutemV: 

peryžtingai išlindo laukan, lyg svarstydamas, kur eiti, ir vėl pasuko 
į pastoriaus namus. 

Jis susitiko su misteriu Ronhemu. 

— Ar jau ką nors darėte? - pasiteiravo pastorius. 

— Ne, nieko, - išsiblaškęs atsakė Menstonas. - Tačiau ketinu 
pradėti. — Jis delsė, lyg gėdytųsi silpnybės, kurią tuojau ketintų 
atskleisti. - Aš užėjau paklausti, ar jūs negirdėjote jokių naujienų 
iš Badmouto apie mano... Kiterėją. Juk kalbėdavote apie ją taip 
rūpestingai. 

Dabar Menstono balsas iš tikrųjų buvo liūdnas, ir pastorius 
nutilo galvodamas, kaip jam atsakyti. 

- Suja nesikalbėjau, — tarė atsargiai. - Bet jos brolis bendrauja 

— Tikriausiai Springrouvais, — niūriai burbtelėjo Menstonas. 

— Taip, ir jie pranešė man, kad ji sunkiai serga, ir apgailestauda- 
mas turiu pasakyti, jog, matyt, dar keletą dienų sirgs. 

— Aš būtinai būtinai turiu nuvažiuoti jos aplankyti! - karštai tarė 
Menstonas. 

— Nepatarčiau, - atsakė Ronhemas. - Užuot važiavęs, padaryki- 
te štai ką: pasistenkite kuo greičiau išaiškinti tiesą apie savo žmoną. 
Matote, misteri Menstonai, šitas užkampis - ne miestas, čia niekas 
nelinkęs darbuotis visuomenės gerovei, o vargšė Kiterėja su broliu 
per daug menki Žmoneliai, kad dėl jų kam skaudėtų galvą, tad jūs 
tuo labiau turite būti nešališkas ir nedelsti. 

Valdytojas burbtelėjo sutinkąs. Bet ir vėl neryžtingai - ne iš 
silpnumo, o dėl suvoktos painiavos. 

Grįždamas namo po šio pokalbio iš pastoriaus namų, jis praėjo 
pro „Tekančios saulės“ smuklės duris. Pastebėjęs, kad neturi ug- 
nies cigarui prisidegti, užsuko į smuklę, nes iki jo būsto parke buvo 
trys ketvirčiai mylios. Priekiniam kambary, kur stovėjo Menstonas, 
nebuvo nieko, bet vieta prie židinio buvo atskirta pertvara ir už 
ąžuolinio suolo su aukšta atkalte, sudarančia pertvatos dalį, gir- 
dėjosi balsai. Pašnekovai neišgirdo jo žingsnių ir kaip niekur nieko 
kalbėjosi toliau. 

Vieną jis atpažino - tai buvo garsus naktinis brakonierius, žmo- 
šus, kuris tą vakarą, kai kilo gaisras, pranešė Jam apie Žmonos 
mirtį. Antrasis, regis, buvo svetimas Žmogus, irgi turbūt brakonie- 
"ius. Pokalbio tonas buvo rėksmingai konfidencialus, taip šneka 

įkaušę vyrai, o kalbėjosi jie apie keistą dalyką, atsitikusį vienam įį 
jų gaisro naktį. 

Tai, ką išgirdo valdytojas, privertė jį visiškai užmiršti, ko čią 
atėjęs. Jis taip sumišo, kad, regėjos, tik ir trokšta kuo greičiau 
išsmukti iš užeigos, kol jo niekas nepastebėjo ir neišgirdo. 

Jis taip ir padarė, ir tada, įėjęs pro parko vartelius, nužingsniavo 
alėja į senąją sodybą. Tenai atsisėdo prie židinio ir paskendo 
mintyse. Laikas bėgo nepastebimai. Pirmiausia, paskleidusi nemą. 
lonų kvapą, užgeso sudegusi žvakė — jis to nepastebėjo. Paskui 
užgeso židinys - jis to nematė. Jo kojos atšalo, o jis vis dar galvojo, 

Galima pridurti, kad prieš metus su ketvirčiu viena ponia, lygiai 
taip pat susimąsčiusi, elgėsi beveik taip pat savotiškai kaip dabar 
šis vyriškis. Toji ponia buvo mis Eldklif. 

Buvo pusė pirmos, kai Menstonas pakilo, lyg būtų kažką nu- 
sprendęs. 

Kitą rytą jis pirmiausia nuėjo į Nepvoterio dvarą. Ten sužinojo, 
kad mis Eldklif nesveikuoja ir todėl negali jo priimti. Po nešiko 
Činio išpažinties jai prasidėjo nedidelis vidinis kraujoplūdis. Ne 
per daug dėl to įsižeidęs, jis netrukus atsidūrė geležinkelio stoty ir 
išvažiavo į Londoną, palikęs mis Eldklif laišką, paaiškinantį, kad 
išvyko ieškoti dingusios žmonos pėdsakų. 

Per kitas šios savaitės dienas vietiniuose ir nevietiniuose laik- 
raščiuose pasirodė žinučių, sukėlusių susidomėjimą šiuo keistu 
atsitikimu. Zurnalistai beveik visi kaip susitarę pabrėždavo faktą, 
kurio kaimiečiai, tarp jų ir misteris Ronhemas, iš pradžių nepastč- 
bėjo — kad jei Cinio pasakojimas teisingas, tai misis Menston 
veikiausiai tyčia paliko laikrodį ir raktus, nenorėdama, kad žmonės 
įtartų ją pabėgus ir kad dėl to dabar ji nesileis surandama, nebent 
bus priversta. Žurnalistai pridurdavo, kad policija aptiko nešiko 
pėdsakus — šis tikriausiai pasislėpė bijodamas, kad jo tylėjimas 
buvo nusikalstamas - ir kad misteris Menstonas, dingusiosios VY“ 
ras, daro viską, kad paslaptis išaiškčtų. 


2. NUO SAUSIO AŠTUONIOLIKTOSIOS IKI 
MENESIO PABAIGOS 
Po penkių dienų Menstonas grįžo iš Londono ir Liverpūlio Jabal 
nuvargęs ir susirūpinęs. Pastoriui ir kitiems pažįstamiems jis Pė“ 
aiškino, kad paieškos vietovėse, kur jis ir jo žmona gyveno aD Ž 
čiau, buvo bevaisės. 

Tačiau jis, regis, buvo linkęs trūks plyš išaiškinti šį reikalą, jeigu 
jau ėmėsi jo. Po dienos ar dviejų įvykdė pastoriui duotą pažadą ir 
davė skelbimą dėl dingusios moters į tris Londono laikraščius. 
Skelbimas buvo rūpestingai apgalvotas ir masino stipriais jaus- 
mais, kuriems jokia moteris, išsaugojusi bent lašą moteriškumo, 
negalėjo likti abejinga. 

Atsakymo nesulaukė. 

Po trijų dienų jis vėl pabandė - rezultatas buvo toks pat. 

— Daugiau neverta bandyti, - įtikinėjo Menstonas pastorių, šiuo 
metu vienintelį savo klausytoją. - Misteri Ronhemai, pasakysiu 
tiesiai: aš jos nemyliu. Aš myliu Kiterėją ir šitie bandymai ieškoti 
kitos moters man ne prie širdies. Meldžiu Dievo, kad daugiau jos 
nebepamatyčiau. 

— Bet savo pareigą jūs atliksite? - paklausė misteris Ronhemas. 

— Ašją atlikau, - atsakė Menstonas. - Joks vyras šiame pasaulyje 
geriau neatliko savo pareigos nesančiai Žmonai, gyvai ar mirusiai... 
Bent jau, - pasitaisė jis, - nuo tada, kai gyvenu Nepvoteryje. Prieš 
tai ja nesirūpinau - prisipažįstu dabar, neslėpiau ir anksčiau. 

— Jumis dėtas, jei skelbimai neduos rezultatų, ieškočiau kitokių 
būdų, kad ką nors apie ją sužinočiau, nesvarbu, kokie mano jaus- 
mai, —- spyrėsi pastorius. - Vis dėlto dar kartą duokite skelbimą. 
Sako, trečias kartas nemeluoja. 

Menstonui išėjus iš kambario, giliai susimąstęs pastorius ilgai 
stovėjo Žiūrėdamas į ugnį. Išsitraukė dienoraštį ir po daugelio 
pauzių, kurias pajvairindavo dažydamas plunksną į rašalą, laukda- 
mas, kol rašalas nudžius, valydamas plunksną į rankovę ir vėl ją 
merkdamas į rašalą, parašė štai ką: 


Sausio 25-oji. Ką tik trečią kartą buvo užėjęs misteris Menstonas dėl 
savo dingusios žmonos. Visi trys pokalbiai pasirodė man keistoki. 


Pirmasis pokalbis. Mano svečias, žodžiais reikšdamas 
didelį norą padaryti viską, kad ją surastų, elgsena aiškiai rodė, jog yra 
įsitikinęs jos niekad nebepamatysiąs. 

Antrasis pokalbis. Jis liovėsi apsimetinėjęs, kad trokšta 
elgtis garbingai su savo pirmąja žmona, ir atvirai paklausė, kaip 
Ryvena Kiterėja. 

Trečiasis (ir pats nepaprasčiausias) pokalbis. Regis, jis 
Pats sau prieštarauja. Vėl kalbėdamas apie meilę Kiterėjai (kuri iš 
Ūkrujų didelė) ir, kaip paprastai, neslėpdamas abejingumo pirmosios 

misis Menston likimui, jis išsidavė, kaip karštai trokšta, kad aš jan; 
patarčiau dar kartą duoti skelbimą. 


Pračjus savaitei po antrojo, buvo išspausdintas trečiasis skelbimas, 
papildytas pastraipa, kad tai jau paskutinis kartas. 


3. VASARIO PIRMOJI 


Šią dieną vienuoliktą valandą paštininkas atnešė laišką misteriųj 
Menstonui, užrašytą moters ranka. 

Tuo metu pas valdytoją viešėjo viengungis jo bičiulis, vardų 
misteris Diksonas, nemažas plepys - plenus rimorum"“, garsėjantis 
nesuskaičiuojamais pažįstamais ir atvažiavęs iš Kesterbridžo,. 
Kvietimas pasisvečiuoti Diksoną maloniai nustebino, nes papras- 
tai Menstonas beveik neslėpė, kad laiko jį nuobodybe. Jis pasiliko 
nakvoti ir dabar pusryčiavo su šeimininku, kai atėjo laiškas. 

Menstonas nebandė slėpti, nei kas tame laiške, nei kas jį parašė. 
Iš pradžių peržvelgęs puslapius, jis garsiai perskaitė štai ką: 


Vyre mano, meldžiu atleidimo. 

Per pastaruosius trylika mėnesių aš šimtus kartų daviau sau žodį, 
kadniekad nesužinosi to, ką dabar apgalvotai sakau tau: kad esu gyva 
ir sveika. 

Skaičiau visus tavo skelbimus. Atsiliepti mane privertė tik tavo 
atkaklumas. Pamaniau - jis tikrai mane tebemyli. Antraip kurio galo 
Jam mėginti susigrąžinti moterį, kuri, nors ir liks ištikima iki mirties, 
visuomenės požiūriu ne kažin koks lobis — tiesą sakant, greičiau 
priešingai. 

Tu atspėjai mano mintis: kad mes galime susitikti ir gyventi kartu, 
vildamiesi būti laimingi, tik tuo atveju, jei abu sutinkame pamiršti 
visus ankstesnius nesutarimus. Aš nuoširdžiai ir noriai užmirštu viską 
ir viską atleidžiu. Sprendžiant iš tavo veiksmų, tu irgi. 

Dar bus laiko paaiškinti tau tuos kelis faktus, susijusius su mano 
pabėgimu gaisro naktį. Šiam paskubom brūkštelėtam raštely pasaky“ 
siu tik tiek, kad nusiminiau, jog tu neatvykai manęs parsivežti, da7 
labiau nusiminiau nesutikusi tavęs stotyje, o labiausiai - neradus! 
namie. Eidama į smuklę, gūžte gūžiausi nuo man padarytos skriaV 
dos. Gavusi kambarį, laukiau ir tikėjausi, kad ateisi. Kai šeimininkas 
75 


Plenus rimorum (Iot.) - pilnas rimų. Žr. Terencijaus „Eunucho“ I veiksmo II 
paveikslo 25 eil. 

užlipo į viršų ir atsigulė, supratau, kad neatėjai, ir galop nusprendžiau 
įšvykti. Buvau pusiau nusirengusi, bet vėl apsirengiau, tik skubėdama 
užmiršau laikrodį (ir, matyt, pamečiau raktus, nors neįsivaizduoju 
kur) ir išslinkau iš namų. Šiukšlių... 


— Įtartina istorija, - pertraukė misteris Diksonas. 

— Kas gi čia įtartina? - skubiai paklausė Menstonas ir išraudo. 

— Kad skubėdama užmiršo laikrodį ir pametė raktus. 

— Nematau nieko labai keisto. Taip gali atsitikti kiekvienai 
moteriai. 

— Taip, gali atsitikti kilus gaisrui, sudužus laivui ar ištikus kito- 
kiam staigiam pavojui. Bet aš nesuprantu, kaip gali sveiko proto 
moteris, tyliai nusprendusi išeiti iš namų, būti tokia užmariši. 

— Norint suderinti tavo nuomonę ir jos veiksmus, tereikia įsivaiZ- 
duoti, kad ji buvo truputį apkvaitusi, o kad ji ten buvo, abejonių 
nekyla, antraip iš kur būtų atsiradę tie daiktai. Be to, ji gana 
atvira, — jis kalbėjo nekantriai ir griežtai. 

— Taip, taip, Žinau. Aš tik norėjau pasakyti, kad tai gana keista. 

— Taip, taip. 

Menstonas skaitė toliau: 


„ir išslinkau iš namų. Šiukšlių krūva skaisčiai liepsnojo, bet man 
netoptelėjo, kad namui gresia pavojus, nepagalvojau, kad jis dengtas 
šiaudais. 


Stoviniavau ant tako pamiškėje, kol atvažiavo paskutinis traukinys 
į pietus, nes nenorėjau matyti nepažįstamų žmonių. Kol ten lūkuria- 
vau, kilo gaisras, ir tai mane dar labiau išmušė iš vėžių. Vis dėlto aš 
pasiryžau tame krašte nepasilikti. Nuėjau į geležinkelio stotį, kurioje 
tokiu metu buvo ramu, ir vieną nešiką pasiteiravau apie traukinius. 
Tiktai atsisveikinusi su juo suvokiau, kaip mano gyvenimą gali pa- 
keisti šis gaisras. Pagalvojau, nors ir nesigilindama, kad dėl šio įvykio, 
atkreipusio kaimo dėmesį į smuklę, žmonės gali aptikti pėdsakus, 
Jeigu suabejos mano mirtimi, ir staiga išsigandusi, kad vėl teks grįžti 
Į Nepvoterį - vietą, kuri man atrodė priešiška nuo pradžios iki galo — 
parbėgau atgal ir papirkau nešiką, kad tylėtų. Paskui nuėjau į Engl- 
berį ir lūkuriavau priemiesty, kol atvyko rytinis traukinys. Išvažiavau 
Juo į Londoną ir išsinuomojau kamban. Užsidirbau siūdama ir 
Stengiausi susitaupyti pinigų kelionei atgal į Ameriką, bet sekėsi man 
Sunkiai. Tačiau dabar viskas pasikeitė. Argi aš š galiu būti nelaiminga? 
Aišku, ne. Aš laiminga. Pasakyk, ką man daryti, ir toliau laikyk mane 
Šavo ištikima žmona. 

Junisė. 


Mano pavardė čia (kaip ir anksčiau) yva misis Rondli, o adresas: 
Edingtono 79, Londonas. 


Pavardė ir adresas buvo parašyti ant atskiro lapelio. 

"— Na, pagaliau viskas bus gerai, - tarė Menstono bičiulis. - Bet 
į šią istoriją įpainiota ir kita moteris. Neatrodo, kad tu labai 
gailėtum tos jaunos mergaitės, kuri, šitaip pakrypus reikalams, 
pakliuvo į bėdą. Keista, kad tu taip ramiai jos atsižadi. 

Tardamas šiuos žodžius, jis tyrinėjo lango kryžmas - pastebėjo, 
kad kai kurios angos įstiklintos rombais, o kai kurios - stačiakam- 
piais. Jeigu būtų Žiūrėjęs valdytojui į veidą, būtų pastebėjęs jo 
beviltišką kančią, šmėkštelėjusią tuo metu, kai jis šitai sakė. Bet jis 
nieko nepastebėjo, o Menstonas netrukus atsiliepė. Apie jauną 
mergaitę, kuri manė esanti jo žmona, kurią vos prieš kelias dienas 
jis nesislėpdamas dievino ir kurią, nors švelni meilė ir nebuvo jam 
būdinga, širdies gilumoje vis dar tebedievino, jis kalbėjo labai 
santūriai. Buvo aišku, jog iš apdairumo su teisėtąja žmona jis elgsis 
kaip pridera, nes nuo likimo nepabėgsi. 

— Nėr kas daryti, - tarė jis, — šitaip elgtis, kaip aš elgiuosi, yra 
garbės reikalas, ir tuo viskas pasakyta. 

— Taip, tik aš maniau, kad dėl pirmųjų vedybų tu nesukai galvos. 

— Vienu metu tikrai ne. Žmonos, velniškai padorios visais atŽ- 
vilgiais, tokios kaip manoji, greit įkyri. Bet permaina ne taip jau 
blogai - Abigailė prarasta, tačiau atsirado Mikholė.“ Nežinau, ar 
tu patikėsi, bet ji, rodos, įsivaizduoja vėl tapusi nuotaka - lyg būtų 
iš tikrųjų, ne perkeltine prasme, prisikėlusi iš numirusių. 

— Ar praneši Jaunajai gražuolei, kad anoji parvyksta? 

— Cui bono?" - kritiškai mąstė valdytojas, parodydamas bal- 
tutėlaičius ir lygius dantis tarp ryškiai raudonų lūpų. — - Negaliu jai 
pasakyti nieko gera, - tęsė. - Keblu ir susitikti su ja, ir jai pranešti 
apie žmonos atvykimą. Geriausia, kad viskas vyktų savaime - II ji 
gan greitai sužinos. 

76 


Abigailė ir Mikholė buvo dvi Dovydo žmonos. Žr. I Samuelio knygą, XXV ir I! 
„Samuelio knygą, III. 


Cui bono? - kam naudinga? (lot. ). 

Po kelių minučių Menstonas liko vienas. Jis užsidengė veidą 
rankomis ir sukuždėjo: „O prarastoji mano! O mano Kiterėja! 
Kaip man sunku, kad šitaip išėjo! Dabar viskas tik tamsa - žemė 
nelaimės ir tamsybių, kur mirties šešėlis ir jokios tvarkos, o tik 
amžinas baisumas gyvena“." 

Taip, šis nepaprastas žmogus, apsimetinėjęs prieš nepažįstamus 
nuo to laiko, kai nugirdo pokalbį smuklėje, dabar nebeištvėrė ir 
balsu ėmė raudoti Kiterėjos. 


4. VASARIO DVYLIKTOJI 


Veiksmo vieta —- Nepvoterio parkas vienuoliktą purvino, tykaus, 
ūkanoto, bet savotiškai šviesaus ryto valandą. Rytas be mėlyno 
dangaus, be šešėlių, žemė pagyvėjusi ir nušviesta greičiau nemato- 
mos saulės dvasios negu spindulių. 

Medžiotojų draugija šiandien susirinko pamedžioti plyname 
lauke iškart už valdytojo buveinės, sąraše pavadintos „senąja Nep- 
voterio sodyba“. Čia būdavo renkamasi kiekvieną sezoną mis Eld- 
klif ir jos draugų džiaugsmui. 

Persisvėrusi pro antrojo aukšto langą, į ryškų rausvų ir juodų 
apsiaustų, sodrių spalvų žirgų, spindinčių žąslų ir pentinų vaizdą 
įdėmiai žvelgė parsiradusi misis Menston. 

aunių vyrų žvilgsniai kartais nukrypdavo į ją, aiškiai rodydami, 
kad jos nuotykiai ir šios dienos oras - lygiavertės pokalbio temos, 
0 gal ji net svarbesnė. Apžiūrinėjama ji neparaudo - priešingai, 
atrodė, kad jai tai malonu, akys švietė pasitenkinimo triumfu, kiek 
slopinamu, kaip ir dera ištekėjusiai moteriai. 

Iš tos vietos, kur jie stovėjo, ji atrodė patraukli — graži kaip 
Kedaro padangtės." Bet akylesniam stebėtojui buvo aišku, kad 
Dievas neužbaigė šio kūrinio. Ji atrodė bent septyneriais metais 
vyresnė už Kiterėją, o iš tikrųjų galėjo turėti vos ne dukart daugiau 
metų, mat labai sumaniai naudojosi dirbtinėmis priemonėmis ii 
Šiaip jau dailiam veideliui pagražinti. Buvo apkūni, ir jos geidulin- 
Bai brandi figūra ryškiai skyrėsi nuo trapaus Kiterėjos mergiškumo. 

Atrodo, esama vienos taisyklės beveik be išimčių: moteris, sie- 


kusi ar galbūt sieksianti vyrų palankumo savo garbei pavojingais 
L) 


„Žr. Jobo knygą, X 22. 
Žr. „Giesmių giesmę“, I 5. 

būdais, negali neatsakyti reikšmingu žvilgsniu, kai tokio žvilgsnio 
geidžiama, net jei ant kortos pastatyta jos gyvybė ir ateitis. 

Jei apdairus ir mylintis vyras išvystų tokią žmonos veido išraišką 
kaip dabar šios tamsiaakės, gaudančios atsitiktinius kurio nors 
puošeivos raudonu apsiaustu žvilgsnius, jis daugel dienų kankin- 
tųsi pavyduliaudamas ir abejodamas. Bet Menstonas ne iš tokių 
vyrų, be to, dabar jis buvo kitame dvaro krašte ir ramiai dirbo savo 
darbą. 

Prieš keletą dienų valdytojas tyliai parsivežė žmoną, o kitą rytą 
su ja apėjo kaimą, šitaip atsakydamas į visus kaimui bei jo apy- 
linkėms iškilusius klausimus ir spėliones. Vieni sakė, kad šios 
moters nė lyginti negalima su Kiterėja, kaip negalima lyginti žemės 
su dangumi. Kiti, vyresni ir išmintingesni, teigė, kad tokia žmona 
labiau tinka Menstonui nei jaunutė Kiterėja, nieko neišmananti 
apie namų ūkį. Smalsumas atslūgo. Keriforde, kaip ir visame 
pasaulyje, kai tik netiesioginiai įkalčiai tapdavo tiesioginiais, teis- 
mo žiopliai nusižiovaudavo, apžiūrėdavo viską paskutinį kartą ir 
susidomčdavo kitu objektu, teikiančiu daugiau peno spėlionėms. 


Penkioliktas skyrius 


TRIJŲ SAVAIČIŲ ĮVYKIAI 


1. NUO VASARIO DVYLIKTOSIOS IKI KOVO 
ANTROSIOS 


Ovenui Grėjui, pasitaisiusiam po ligos, kuri tokiam ilgam laikui 
buvo jį prikausčiusi prie lovos, atsivėrė puikios profesinės perspek- 
tyvos, nors iš pradžių permainos buvo nežymios, o jo uolumas 
darbe beveik nesąmoningas. Ilgėjant dienoms ir atsinaujinant se- 
zono statyboms, jis pirmą kartą suprato atsidūręs kelyje, kuriuo 
rūpestingai eidamas vieną dieną veikiausiai užkals gražaus pinigo. 
Bet kol kas buvo dar tik pradžia. 

Pračjus maždaug mėnesiui po kelionės į Sauthemptoną, jį, vos 
spėjusį pasveikti, aplankė misteris Gredfildas ir pasiūlė darbų 
vykdytojo vietą atstatant bažnyčią Tolčerče, kaime už penkiolikos 
ar šešiolikos mylių nuo Badmouto ir maždaug perpus arčiau nuo 
Kerifordo. 

— Dabar aš gaunu šimtą penkiasdešimt svarų per metus, — 
patenkintas aiškino Ovenas seseriai, - ir tau, Kiterėja, kol aš gyvas, 
daugiau nebereikės būti despotiškų ponių pastumdėle. Nesielvar- 
tauk ir negalvok apie tai, kas atsitiko, tavo garbė nenukentėjo. 
Nusiramink, dar būsi laiminga žmona. 

Jis nepasakė „Edvardo Springrouvo žmona“, nes, didžiam jo 
nusivylimui, pasklido gandai, kad mylimasis, kuriam Kiterėja buvo 
tiek daug skolinga, ketina su visa manta išplaukti į Australiją. 
Tiesa, tuomet Menstono žmona dar nebuvo grįžusi, net abejota, ar 
ji gyva. Šiai parsiradus, migloti Kiterėjos ir jos buvusio mylimojo 
santykiai pasidarė aiškesni, bet laimės tai neatnešė, o kodėl - 
tuojau papasakosime. 

Kiterėja po ligos buvo vis dar išblyškusi ir vis dar labai prislėgta. 
Kol jų dar nebuvo pasiekusi žinia, kad misis Menston grįžo, jinai 
dieną sėdėdavo užsidariusi ir išdrįsdavo išeiti iš namų tik naktį. 
Visą laiką, ir miegodama, ir budėdama, ji nuogąstavo, kad savo 
teisių į ją nepareikštų žmogus, kurį vos prieš keletą savaičių ji rami 
ir beveik patenkinta laikė būsimuoju vyru. 

Bet sugrįžus misis Menston ir jai atgavus laisvę, vieną nerimą 
pakeitė kitas. Pasklido išgalvotos kalbos, kaip buvo surasti Kiterėją 
ir Menstonas, kurios laikui bėgant pasiekė ir jos ausis. Taigi laisvę 
jai neatnešė laimės, ir atrodė beveik neįmanoma, jog kada nors jį 
vėl taps šmaikšti mergina, galinti sugundyti patį dievą. 

Todėl pirmą kartą gyvenime Ovenas ryžosi nuslėpti nuo jos, ką 
manąs apie tas nevykusias vedybas. Slapta jis kentė pažeminimą, 
kol to pažeminimo sukelta ir negalinti išsilieti pagieža tapo jam 
nebepakeliama. Tokia nuotaika gerokai trukdė atsidėjus dirbti - 0 
tatai buvo būtina, norint visam laikui apsirūpinti jaukiu būstų 
jiedviem abiem. 

Jie paliko savo butą Badmoute ir prasidėjus statyboms išsik- 
raustė į Tolčerčą. 

Apsigyveno senoje fermoje. Namas, kurio viename gale jie 
įsikūrė, stovėjo netoli gebenėmis apsivijusio bažnyčios bokšto. Iš 
senosios bažnyčios tas bokštas tik ir turėjo išlikti. Ilgas status šio 
gražaus namuko stogas beveik siekč žemę, o senos jo čerpės buvo 
apaugusios vešliomis gelsvai žaliomis samanomis. Nuo senumo 
atsiradusios skylės buvo užlopytos naujomis raudonomis čerpėmis, 
po dvi ir tris, kurios skaisčiai raudonais taškais pagyvino darnią 
išorę. 

Sios jaukios buveinės vidų galima apibūdinti taip: platus židinys, 
didžiuliai bufetai, rudas suolas su atkalte ir keletas eskizų ant 
medinės židinio atbrailos, išbraižytų įkaitinto žarsteklio galu — 
dauguma jų vaizdavo tiesius kaip styga seniokus, lydimus šunų, 
užrietusių uodegas. 

Savaitę ar dvi pagyvenus Tolčerče, paklaidžiojus po nuostabias 
jo apylinkes, merginos sieloje pradėjo įsiviešpatauti ramybė. 
Grėjus vylėsi, kad ji pagaliau atsigaus. Kiterėja buvo pasiruošusi if 
linkusi nugyventi visą gyvenimą šiame nuošaliame būste. Kartais 
apie šį namą ji tyliai ir baikščiai padainuodavo kokį posmelį: 


Tariau: jei pasaulyje galima rasti ramybę, 
Širdis nuolanki jos tikėtis galėtų štai čia.“ 


80 
Iš T. Moro (1779-1852) „Baladžių“. 

2. KOVO TREČIOJI 


Šitaip ji jautėsi vieną vakarą žiemai baigiantis, kai Ovenas, parėjęs 
iš statybų, avėsi purvinus batus, ketindamas pirmiau įsispirti į 
šlepetes, o jau tada sėsti prie stalo arbatos su paskrudinta duona. 

Į duris ilgai, bet tyliai pabeldė. 

Šitaip belsdavosi tik vienas žmogus - naujasis vikaras, bažnyčios 
statybos iniciatorius. Tačiau šiandien jis vakarieniavo su skvairu. 

Kiterėja, išgirdusi šį beldimą, pasijuto nesmagiai - pati nesupra- 
to kodėl, gal kad nervai buvo nusilpę po ligos. Užuot atidariusi 
duris, ji išbėgo iš kambario ir nulėkė viršun. 

— Kas čia per kvailystės, Kiterėja! - šūktelėjo brolis eidamas prie 
durų. 

Pilkoje prietemoje stovėjo Edvardas Springrouvas. 

— Puiku! Tai neišvykai į Australiją ir, žinoma, neišvyksi, - garsiai 
tarė Ovenas. - Kurio galo trenktis tenai? Niekad netikėjau, kad 
išvažiuosi. 

— Rytoj vėl grįžtu į Londoną, - tarė Springrouvas, - ir užsukau 
persimesti pora žodžių prieš išvažiuodamas. Kur?.. 

— Ką tik užbėgo į viršų. Užeik, negramdyk batų, mes dabar tikri 
kaimiečiai: akmens grindys, duonkepė krosnis ir visa kita, pats 
matai. 

— Parsirado misis Menston, - nevykusiai pradėjo Edvardas, 
įsitaisęs jaukiame kampe prie židinio. 

— Taip. - Paminėjus vieną iš jo bėdų, Oveno linksmybė kaipmat 
išgaravo ir jis paskendo mintyse. 

— Jos pabėgimo istorija labai paprasta. 

— Labai. 

— Žinai, aš visą laiką stebėjausi, kai tėvas man pasakodavo apie 
gaisrą, kaip moteris gali taip kietai miegoti ir taip nenujausti 
pavojaus, kad paskui per vėlu net pagalbos šauktis. 

— O man atrodo, kad tai įmanoma, turint omeny jos ilgą vargi- 
nančią kelionę. Žmonės dažnai uždūsta lovose nepabudę. Bet 
nelabai tikėtina, kad kūnas visiškai pavirstų pelenais, nors po 
kvotos niekas tuo neabejojo. Ir koks kategoriškas buvo chirurgas, 
kalbėdamas apie tas kaulų liekanas! Kodėl - niekas nežino. Nega- 
liu susilaikyti nepareiškęs, kad tie Kerifordo prisiekusieji - kvailių 
kvailiai. Tarp dvylikos besmegenių neatsirado nė vieno įžvalgesnio. 

— Arji jau visai pasveiko? - paklausė Springrouvas. 

— Kas? A, mano sesuo, Kiterėja. Ačiū, dabar beveik sveika. Aš 
ją pakviesiu. 

— Luktelčk. Noriu tau kai ką pasakyti. 

Ovenas vėl atsisėdo. 

— Tu žinai, nors ir nesakiau, kad tebemyliu Kiterėją taip pat 
stipriai kaip visada... manau, kad ir ji mane tebemyli... ar ne? 

Piršlybų reikalais Ovenui užteko žemiško gudrumo, iš prigimties 
būdingo tėvams ir globėjams, tad nors jis buvo penkeriais metais 
jaunesnis už Edvardą, bet atsakė atsargiai ir neapibrėžtai. 

— Na, gal ir tebemyli, - tarė, lyg labai abejodamas savo žodžių 
teisingumu. 

Springrouvas iškart nuliūdo. Jis mažų mažiausiai tikėjosi pa- 
prastučio „taip“. Taigi tęsė dar labiau prislėgtas: 

= Tarkim, jinai mane myli, tad ar neįžeistų tavęs ir jos, jeigu aš 
pasipirščiau? Kol padėtis tokia sunki, keletą metų gyventume kuo 
taupiausiai, kol bus sumokėta skola, kurią garbė ir pareiga verčia 
atlyginti. Mano tėvas dėl ištikusios bėdos smarkiai įsiskolino mis 
Eldklif. Jis sensta ir nebe toks energingas. Aš stengsiuosi grąžinti 
jo skolą. Taigi mano ateitis kol kas nykoka. Bet pats supranti, - 
tęsč jis, - per šitas nelaimingas ir nebegaliojančias vedybas su 
Menstonu Kiterėja atsidūrė bjaurioje ir negarbingoje padėtyje, 
nors ji pati dėl to nekalta. Vedybos su manim, nors sąlygos ir 
nepalankios, - turiu galvoje materialines sąlygas, kurias minėjau, 
— suteiks mums laimę, suteiks jai locus standi.“ Jei ji nenorėtų 
daugiau nieko girdėti apie savo bėdas, išvyktume į kitą Anglijos 
dalį, emigruotume, ir viską susitvarkytume. 

— Pašauksiu Kiterėją, - tarė Ovenas. - Tai reikalas, kurį gali 
spręsti tik ji pati. - Jis kalbėjo nemeiliai, nes įsižeidė, kad Edvardas 
peršasi iš gailesčio. Tačiau dėl tėvo skolos Ovenas širdyje pritarč 
Edvardui, jis ir pats ketino sumokėti senas skolas. 

- Kite, atėjo misteris Springrouvas, - tarė jis nuo laiptų apačios: 

Sesuo netvirtais žingsniais nusileido girgždančiais senais laiptais 
ir sustojo, židinio ugnies nušviesta. Ji ištiesė ranką Springrouvu! I 
sveikindamasi tik sukrutino lūpas, nusukusi akis - šis įprotis ats! 
rado tada, kai ji susirgo ir buvo apšmeižta. Ovenas atidarė duris IT 


81 

išėjo palikęs įsimylėjėlius vienus. Tai buvo pirmas jų susitikimas po 
anos atmintinos nakties Sauthemptone. 

— Aš uždegsiu žiburį, - tarė ji sutrikusi. 

— Ne, nedek, Kiterėja, - švelniai pasakė Edvardas. — Eikš, pa- 
sėdėk su manim. 

— Ak taip, turėjau tau pasiūlyti sėstis, - baikščiai atsiliepė ji. — 
Šioje parapijoje visi įpratę sėdėti kampe prie židinio. Tu sėskis 
anoje pusėje, O aš įsitaisysiu čia. 

Židinyje buvo iškirstos dvi nišos - viena iš dešinės, kita iš kairės 
pusės. Cia jie ir susėdo - ant suolų, įtaisytų nišose, vienas priešais 
kitą. Židinyje liepsnojo ugnis. Jos raudonas atšvaitas krito ant 
nuleistų jų veidų ir kambario grindų įstrižai, kaip besileidžiančios 
saulės spinduliai. Kiekviena smiltelė ir aslos iškilimas metė durų 
link ilgą šešėlį. 

Edvardas žvelgė į savo išblyškusią mylimąją pro lengvus žydrus 
dūmų žiedus, kurie kaip garbanos raitėsi tarp jų ir darė ją panašią 
į šmėklą, mediumo iškviestą iš ano pasaulio. Niekas taip nepaska- 
tina prarastos moters pakelti akių, kaip santūrus ją praradusio vyro 
tylėjimas — ir Edvardas kantriai tylėjo. Valandėlę ji žvelgė į ugnį, 
bergždžiai laukdama, kol jis ištars dar bent žodį, ir pagaliau pakėlė 
akis į jo veidą. 

Jis buvo pasiruošęs jas sutikti. 

— Kiterėja, ar tekėsi už manęs? - paklausė. 

Jis negalėjo nusčėdėti vietoje laukdamas atsakymo. Prislinko prie 
jos suolo anapus židinio, suklupo jai po kojų ir paėmė už rankos. 
Ji vis tylėjo. 

— Edvardai, aš niekad negalėsiu būti niekieno Žmona, galop 
ištarė liūdnai ir ryžtingai. 

— Apgalvok gerai, - maldavo jis. - Juk mes mylime vienas kitą. 
Be to, vedybos žmonėms užkimštų burnas. Kol kas tau galiu pa- 
siūlyti tik neturtą, bet noriu, labai trokštu, apsaugoti tave nuo 
nemalonios praeities, kurią tau nuolat prikiš, kol gyvensi vieniša ir 
užsidariusi kaip dabar - galbūt tokį gyvenimą ir turi pasirinkti 
Skaistybė, bet žmonėms atrodo, kad tai priverstinis apleistosios bei 
paniekintosios vienišumas — ir liežuvautojai darbuojasi išsigalvo- 
dami būtus ir nebūtus dalykus. 

— Aš viską Žinau, - skubiai pasakė ji, - dėl to ir atsisakau. Tu ir 
Ovenas - du žmonės, kuriuos aš myliu labiau už viską pasaulyje — 
žinote visą tiesą, ir man to užtenka. Bet apkalbos nuolat kartosis, 

o aš niekam nenoriu suteikti progos kalbėti tau... kad... tavo žmo- 
na... - Ji visiškai palūžo ir pravirko. 

— Neverk, mano mieliausioji! - maldavo jis. - Neverk, Kiterėja! 

— Prašau mane palikti. Mes būsime draugai, Edvardai, bet ne. 
versk manęs... aš nusprendžiau... negaliu... netekčsiu nei už tavęs, 
nei už jokio kito vyro, atsidūrusi tokioje dviprasmiškoje padėtyje — 
niekad netekėsiu, aš pasakiau, niekad! 

Abudu tylėjo. Jis suglumęs žvelgė į tamsą virš galvos, kur ati- 
trūkusios nuo dūmtraukio šonų ir grotelių lyg apdriskusios vėliavos 
senovinių bažnyčių navose pleveno suodžių draiskanos, 0 pro 
kvadratinę kamino skylę į juos iš pilko kovo dangaus žemyn žvelgė 
viena ar dvi skaisčios žvaigždės. Sis vaizdas jį, regis, padrąsino. 

— Tu bent jau mane myli? - sukuždėjo jai. 

— Taip... visuomet... amžinai amžinai! 

Jis pabučiavo ją kartą, kitą, trečią ir atsistojęs lėtai ėmė trauktis 
durų link. Kiterėja liko sėdėti įsmeigusi akis į ugnį. Edvardas išėjo 
nusiminęs, bet viltis net dabar tebebuvo gyva. 

Jis užuodė cigaro kvapą ir iškart išvydo mažą raudoną ugnies 
taškutį tamsiame gyvatvorės fone. Grėjus vaikštinėjo taku ir rūkė. 
Springrouvas papasakojo jam pokalbį. 

— Tu geras vaikinas, Edvardai, - tarė Ovenas, - bet aš manau, 
kad sesuo teisi. 

— Norėčiau, kad ir tu laikytum Menstoną niekšu, ne tik aš, - 
pasakė Springrouvas. 

- Būtų kvaila sakyti, kad jis man patinka, juk sesuo per jį apkelta 
kalbomis, bet garbingai prisipažįstu, kad negaliu jo pavadinti blogu 
žmogumi. 

Edvardas nebegalėjo nutylėti, kad Menstonas spaudžia mis Eld- 
klif dėl namų. Jis papasakojo Ovenui visą istoriją. 

— Tai viena, tęsč jis,- bet dar ne viskas. Ką tu pasakysi štai apl€ 
ką: sužinojau, kad jis nuvyko į Badmouto paštą atsiimti laiško dieną 
prieš pasirodant laikraščiuose skelbimui dėl žmonos. Jo laukč 
laiškas, adresuotas žmonos rašysena, tai galiu įrodyti. Teisybė, tai 
atsitiko jau po vestuvių su Kiterėja, bet j jeigu, kaip atrodo, skelbi- 
mai buvo komedija, tai galima drąsiai spėti, jog visa kita irgi. 

Ovenas apstulbęs neteko žado. Jis numetė cigarą ir įbedč akis I 
pašnekovą. 

— Sąmokslas? 

— Taip. 

| — Su pirmąja žmona? 

— Taip, su žmona. Aš esu tuo įsitikinęs. 

į — Ką sužinojai? 

; — Kad jis atsiėmė iš Badmouto pašto jos laišką dieną prieš 
pasirodant pirmajam skelbimui. 

Grėjus ilgai svarstė. 

— Ak, - tarė jis, - dabar būtų sunku ką nors įrodyti. Dėl rašysenos 
į teismą nepaduosi, o jeigu jis kaltas, laiškas seniai sunaikintas. 

+ — Turiu ir kitų įtarimų... 

— Taip, taip, sakei, - pertraukė Ovenas, kuris vis dar neįstengė 
susikaupti ir suvokti padėties. - Taip, reikia atsiminti štai ką: 
Kiterėja buvo iš jo atimta prieš ateinant laiškui, o kad žmona gyva, 
jis negalėjo Žinoti prieš vedybas. Galiu prisiekti, jis tikėjo, jog ji 
mirusi. Jis elgėsi nuoširdžiai. 

— Ką gi, aš turiu ir kitų įrodymų, - pakartojo Edvardas, - ir jei 
būčiau jos vyras ar brolis, jį dar nuteistų už dvipatystę. 

— Priekaištauti nėra reikalo, - kiek užsigavęs tarė Ovenas. - Ką 
galiu padaryti aš, žmogus be pinigų ir be draugų, kai Menstoną 
remia mis Eldklif visu savo turtu? Vienas Dievas težino, kas sieja 
dvaro šeimininkę ir valdytoją, bet kai išaiškėja tokie dalykai — 
žinoma, jei tai tiesa - galiu patikėti net kad ryšiai nedori, o anksčiau 
tikrai to neįtariau. 


3. KOVO PENKTOJI 


Tai, ką atskleidė Edvardas, nukreipė Oveno Grėjaus mintis visiškai 
nauja ir neįprasta vaga. 

Pirmadienį po Springrouvo apsilankymo Ovenas užkopė ant 
kalvos netoli Tolčerčo. Toji bevardė plyna kalva stūksojo šalia 
bevaisės plikos aukštumos, į kurią niekad neateidavo vasara. Pa- 
skendęs vis tose pačiose mintyse, jis atsisėdo ant akmeninio ežia- 
ženklio ir įsmeigė akis į tolimus slėnius, regėdamas tik įsivaizduo- 
jamą Menstono pavidalą. 

Jį jaudino klausimas, ar nepasijuokta iš jo bejėgės sesers. Žinojo, 
kad Edvardą ji atstūmė tik dėl suteršto savo gero vardo ir kad šitaip 
Rusprendė tik pasklidus šmeižikiškiems prasimanymams dėl jos 
“tsiskyrimo nuo pasaulio. Negi tiesa, kaip užsiminė Edvardas, kad 
Is, brolis, neatliko pareigos jai, leisdamas Menstonui laimingai 
Aka net neapklaustam, o tuo tarpu ji be jokios kaltės turi 
Uėptis? 

Negi tikrai Menstonas yra toks bjaurus niekšas, kad dar prie; 
vesdamas Kiterėją buvo numatęs susigrąžinti pirmąją žmoną, kai 
naujasis žaisliukas nusibos? Negi jis, gudriai pasinaudodamas at. 
sitiktinumo suteiktomis galimybėmis, tikėjosi nuslėpti žinojęs, kad 
ji gyva? Tik vienas faktas parėmė šią prielaidą: sesuo, nors įr 
gražuolė, buvo žemo luomo, o niekieno neginama samdoma kom. 
panionė kažin ar būtų sugundžiusi tokį savanaudį kaip Menstonas 
vesti ją, jeigu jis nebūtų numatęs, kaip ja paskui atsikratyti. 

„Jei Menstonas nebūtų pergudravęs Springrouvų, - mąstė Ove. 
nas, — Kitė dabar galėtų būti laiminga Edvardo žmona. Teisybė, 
Edvardas tik spėja, kad jis prikalbėjęs mis Eldklif, tačiau tai pa- 
grįstas spėjimas — tikimybė didelė“. 

Jis įėjo vidun ir išklausinėjo Kiterėją. 

— Kas gaisro naktį pirmasis pasakė, kad misis Menston su- 
degė? - pasiteiravo. 

— Nežinau, kas pirmasis paleido gandą. 

— Ne Menstonas? 

— Tikrai ne jis. Visi jau buvo liovęsi abejoti, dar jam nepasi- 
rodžius įvykio vietoje - tą gerai žinau. Visi sakė, kad namui 
užsidegus ji neišbėgo, ir niekam netoptelėjo, kad ji galėjo išeiti 
anksčiau - tai atrodė neįmanomas dalykas. 

- Taip, kol nešiko pasakojimas apie jos pyktį ir abejones dėl 
tolesnių veiksmų įrodė, kad tai savaime suprantama elgsena. 

— Per tardymą viską nulėmė Menstono paliudijimas, — tarč 
Kiterėja, - kad laikrodis jo žmonos. 

— Jis buvo tuo tikras, ar ne? 

— Man regis, taip. 

- Gal jis jos ir buvo — užmiršo susijaudinusi, kaip kalbama, nors 
iškart sunku tuo patikėti. Taip... apskritai gal jis ir tikėjo, kad J! 
mirusi. | 

— Supratau iš kai kurių dalykų, kad tada ir dar kurį laiką jam NC 
į galvą neatėjo, jog ji gali būti gyva. Dabar manau, kad dar prlėš 
nešiko išpažintį jis kažką Žinojo apie ją — nors ir nemanė, kad J! 
gyva. 

— Kodėl? , 

— Sprendžiu iš to, ką jis man pasakė vestuvių dienos vakarą, kai 
užsirakinau viešbučio kambary po Edvardo apsilankymo. Jis, Mė“ 
tyt, įtarė, kad aš kažką žinau, nes buvo suirzęs ir sunerimęs: 
„Ponia, — pasakė, - jūs tikriausiai nemanote, jog kas noIS pė“ 

aiškėjo dėl mano žmonos?“ Vos tai ištaręs, jis, regis, labai troško 
atsiimti savo žodžius. 

— Keista, - tarė Ovenas. 

— Ir man pasirodė labai keista. 

— Vis dėlto nereikėtų užmiršti, kad jam tokia mintis galėjo ding- 
telėti atsitiktinai, spėliojant, ko tu puolei į neviltį. Taip, svarbiau- 
sias dalykas, kurį reikia išsiaiškinti, lieka tas pats - ar jis abejojo dėl 
jos mirties vesdamas tave. Negaliu neįtarti, kad abejojo, nors tą 
naktį mūsų naujiena jį labai pribloškė. Edvardas galvą guldo, kad 
jis nebuvo tikras. 

— Gal tik trumpą laiką prieš vestuves, - tarė Kiterėja, - kai jau 
nebebuvo kaip manęs neimti. 

— Kaip paprastai, tu atskiedi teisingumą gailesčiu, Kiterėja. Pati 
sau bloga darai šitaip kalbėdama. Jeigu galėčiau jį paduoti į teismą 
už dvipatystę - tarkim, jis toks buvo, - mirčiau laimingas. Reikia 
išsiaiškinti, nesvarbu, geruoju ar piktuoju, ar jis tikrai tyčia įsitaisė 
antrą žmoną? 

— Neverta nė bandyti, Ovenai. Reikės samdyti advokatą, o iš ko? 

— Nėra iš ko, aš tai puikiai Žinau. Bet dabar nė neketinu to 
daryti - advokatui reikalinga byla, tai yra faktai, kuriais galėtų 
remtis. Dabar jų maža, kaip ir pinigų, ir kol neprasimanėm daugiau 
pinigų, neverta skubintis samdyti advokato. Galbūt per tą laiką, kol 
sužinosime reikiamus faktus, sukaupsime ir pinigų. Darbuodamie- 
si vieni, prarasime tik laiko, bet ne rezultatą: juk vieno proto per 
dvylika mėnesių subrandintas vaisius yra vertesnis nei sukurtas 
dvylikos protų per vieną mėnesį, ypač jei užkliudyti gyvybiniai to 
vieno interesai, o anie dvylika tik pasamdyti. Bet aš esu ne vienas 
Su savo protu - tu įžvalgi moteris, Kite, o Edvardas nuoširdus 
pagalbininkas. Paskui, jeigu turėsime tvirtą pagrindą pareikšti 
ieškinį, bylos imsis valdžia. 

— Nelabai noriu taip karštai imtis šio reikalo, - sukuždėjo ji. — 
Kokia mums, Ovenai, iš to nauda, tiesą sakant? 

— Egoistiškai mąstant, tokia: bus paskelbti tavo kelionės į Saut- 
hemptoną faktai, ir paskalos liausis. Be to, Menstonui teks atken- 
tėti už tai, ką padarė tau ir kitoms moterims bei Edvardui 
Springrouvui. * 

Dabar jis nusprendė papasakoti jai, kuo Springrouvas įsiparei- 
Bojęs mis Eldklif — ir kad dėl šios sumaišties pirmiausia kaltas 

enstonas. Klausydamasi ji išraudo. 

— O dabar, - tarė jis, - imsimės aiškintis, kur gyveno misis 
Menston atsiskyrusi nuo vyro, paskui - kiek laiko praėjus po gaisro 
jie vėl užmezgė ryšius. 

— O, kad mums, kaip anksčiau, pritartų ir padėtų mis Eldklif, — 
atsiliepė Kiterėja, - kokie būtume stiprūs! Kokią jis galią turi jai, 
jeigu daro su ja ką nori! Dabar ji myli mane. Misis Moris parašė, 
kad mis Eldklift meldėsi už mane - taip, ji girdėjusi, kaip anojį 
meldėsi ir verkė. Mis Eldklif nesibaimina, kad savas žmogus, misis 
Moris, tai žino. Ir vis dėlto ar pastebėjai jos mirtiną tylą ir neveik- 
lumą, kol ši istorija tęsėsi? 

— Tai paslaptis, bet dabar nesuk dėl to galvos, - įtaigiai tarė 
Ovenas. - Pirmiausia mums reikia sužinoti, kur gyveno misis Men- 
ston, jiems pirmąkart išsiskyrus, kai Menstonas čia atvyko, nes kaip 
tik ten jai buvo pirmiausia pranešta apie persikraustymą į Nepvo- 
terį prieš gaisrą; iš ten ji slapta naktį atvyko pas vyrą - Žinai, tada, 
kai aš tave vakare aplankiau ir anksti rytą išvažiavau namo. Buvo 
išaiškinta, kad tada ir ji aplankė jį. O, ar negalėtume pasiteirauti 
misis Lyt, Kerifordo pašto viršininkės, gal ji atsimena, kur būdavo 
adresuojami laiškai misis Menston? 

- Jis jai išsiųsdavo laiškus ne iš šios parapijos — tada tai buvo 
pastebėta. Svarsčiau, ar nebūtų galima apie jos gyvenamąją vietą 
ko nors rasti tuometinėse „Kesterbridžo kronikose“. Kai ką apie 
kvotą laikraščiai juk išspausdino. 

Brolis karštai nusitvėrė šio pasiūlymo. 

— Kas komplektuoja „Kronikas“? - paklausė jis. 

— Misteris Ronhemas, - atsakė Kiterėja. - Be to, jis buvo man 
labai palankus. 

Ovenas nieku gyvu iki šeštadienio vakaro negalėjo palikti baž- 
nyčios statybų. Taigi jeigu jie nenori gaišti laiko, Kiterėjai pačiai 
reikia imtis darbo. 

— Darysiu, kaip liepsi, Ovenai, - tarė ji. 


Šešioliktas skyrius 
VIENOS SAVAITĖS ĮVYKIAI 


1. KOVO ŠEŠTOJI 


Kitą rytą Kiterėja stvėrėsi darbo. Užsidengusi veidą tankiu šydu, 
pasisamdė karietą, paprašiusi sustoti už kokios mylios nuo Keri- 
fordo. Ją vėl užplūdo liūdesys pamačius vaizdus, prie kurių akis, 
gyvenant po mis Eldklif stogu, jau buvo pripratusi - kalvų apybrai- 
žas, pievų upokšnius, senus parko medžius. Nuošaliu taku nu- 
skubėjo į pastoriaus namus ir paklausė, ar misteris Ronhemas 
namie. 

Nors pastorius buvo vienišas senbernis, tačiau su moterimis 
elgėsi galantiškai ir mandagiai, kaip senovės ispanas, o Kiterėją jis 
ypač mėgo, daug labiau negu ji numanė. Kadangi jis retai ir tik 
parapijos reikalais lankydavosi pas savo giminaitę mis Eldklif, o 
mis Eldklif pas jį svečiuodavosi dar rečiau, Kiterėja gyvendama 
Nepvoteryje jo beveik nepažinojo. Giminiuotasi iš tėvo pusės, o 
šiai bepinigei šeimos atšakai dvaro šeimininkė niekad nejautė 
didelės simpatijos. Peržvelgdami savo genealogiją, mes instinkty- 
viai linkę manyti, kad viską paveldėjome iš turtingesniosios nelygių 
vedybų pusės. 

Po senojo kapitono mirties pastorius jausdavosi Nepvoterio 
dvarc beveik kaip svetimas ir nė per nago juodymą dėl to neapgai- 
lestavo. Taizi susiklosčius šitokiems santykiams, jis nė kiek nesi- 
jaudindavo, jai girdint sakydamas pamokslus, o pastoriui tai didelis 
dalykas; savo ruožtu jinai nesuko galvos dėl jo prastų pamokslų, o 
Ciniškai moteriai tai dar didesnis dalykas. 

Nors jis teturėjo vos penkiasdešimt, tačiau plaukai buvo balti 
kaip sniegas ir keistai nesiderino su gaiviu ir sveiku, sakytum 
jaunuolio, veido raudoniu. Skaisčios Kiterėjos akys, nebyliai ir 
rimtai kas sekmadienis žvelgiančios į jį, išblaškė niūrias nuotaikas, 
įsėlinančias į į tuščią širdį vienatvės valandomis. Tačiau jai išvykus 
iš parapijos, anuos jausmus išstūmė kiti, skaudesni. Žodžiu, kad 
kiek, jis būtų jai pajutęs aistrą, kurios įvardyti savigarba neleido net 
Mintyse. 

Pastorius ją priėmė maloniai, bet ji neketino būti atvira. Jis 
Pamatė, kad ji slapukauja ir iš įgimto takto bei geraširdiškumo 

neklausinėjo, kodėl ji prašo leisti pavartyti užpračjusių metų „Kro. 
nikas“. Jis padėjo laikraščius ant rašomojo stalo priešais ją toks pat 
susidrovėjęs kaip ji ir paliko ją vieną. 

Ji vartė juos, kol išvydo pirmą antraštę, susijusią su jos paieškų 
objektu: „Pražūtingas gaisras Keriforde nusineša Žmogaus gy. 
vybę“. 

Išvydus įvykio, taip nelaimingai pakreipusio jos gyvenimą, ap- 
rašymą, jai apsisuko galva. Kurį laiką vargiai galėjo įžiūrėti raides, 
Valios pastangomis nuslopinusi atsiminimus, suėmė save į rankas 
ir atidžiai perskaitė straipsnį. Pranešime nebuvo nė vieno fakto, 
kurio ji neprisimintų. 

Atsivertė kitos savaitės kvotos aprašymą. Atidžiai perskaičiusi 
šykščias eilutes, apie misis Menston terado štai ką: „Abraomas 
Braunas iš Londono miesto Hokstono rajono, kurio namuose 
gyveno velionė, prisaikdintas paliudijo...“ ir taip toliau. 

Daugiau joks londoniškis kvotoje nedalyvavo. 

Ji susiruošė eiti, padėkojusi misteriui Ronhemui, kuris dirbo 
sode. 

Šis įbedė kastuvą į žemę ir palydėjo ją iki vartų. 

— Gal galiu tau kuo nors padėti, Kiterėja? - paklausė kreipda- 
masis vardu, nes jautė, kad gali jai atgimti nemalonūs prisiminimai, 
jei po vestuvių atsisveikinęs su misis Menston, dabar pavadintų ją 
mis Grėj. Kiterėja suprato, kodėl jis taip elgiasi, ir buvo dėkinga, 
tačiau atsakė išsisukinėdama: 

— Kol kas mano galvoje dar tik spėlionės ir baimė. 

Jis vėl nuoširdžiai pažvelgė į ją. 

- Pažadčk man, kad jei tau reikės pagalbos ir manysi, jog aš galiu 
ją suteikti, ateisi pas mane. 

— Ateisiu, - pažadėjo ji. 

Varteliai užsivėrė. 

- Ar nenori, kad aš dabar tau kuo nors padėčiau, Kiterėja? — 
pakartojo jis. į 

Jei būtų pasakęs, ką jautė: „Aš labai noriu tau padėti, Kiterč]2: 
ir vardan tavęs stebiu Menstoną“, - ji būtų su džiaugsmu priėmus! 
siūlymą. O dabar sutrikusi pakėlė į jį akis, nebe taip drąsiai ka!P 
prieš savo bėdą, bet taip pat kukliai ir pakankamai gyvai, kad savo 
žodžiais iš anapus vartelių pribaigtų jį: 

— Ačiū, ne. 

Ji grįžo į Tolčerčą po dienos labai nuvargusi. Ovenas pasitiko ją 
nerimaudamas: 

— Na kaip, Kiterėja? 

Ji padavė jam popieriaus skiautelę, kurioje pieštuku buvo nu- 
rašyti žodžiai iš straipsnio apie kvotą. 

„Dabar reikia išsiaiškinti gatvę ir namo numerį“, - mąstė Ovenas. 

— Ovenai, — tarė ji, - atleisk man tai, ką dabar pasakysiu. Aš 
nebegaliu, tikrai nebegaliu toliau narplioti šios paslapties. Vis dar 
manau, kad tai tuščias darbas ir kad nebūtina keršyti misteriui 
Menstonui. - Ir jau liūdniau pridūrė: - Sitoks triūsas žemina mano 
moterišką orumą - jaučiau tai visą dieną. 

— Labai gerai, - nutraukė jis. - Tada darbuosiuos be tavęs. 
Teisingumo paieškos negali žeminti. - Jis atkreipė dėmesį į jos 
išblyškusį pavargusį veidą ir išsiplėtusias akis - ji taip atrodydavo, 
kai nuvargdavo. - Mieloji, - tęsė švelniai, - daugiau taip sunkiai 
nebesidarbuosi, nes esi visiškai nusivariusi. Bet man turi leisti elgtis 
kaip noriu. 


2. KOVO DEŠIMTOJI 


Šeštadienio vakarą Grėjus išskubėjo į Kesterbridžą ir apsilankė pas 
„Kronikų“ reporterį. Reporteris buvo namie ir pasitiko jį prie 
durų. Ovenas paaiškino, kas toks esąs, ir paklausė, gal šis jam 
maloniai leistų perversti užpračjusių metų gruodžio mėnesio Ke- 
riforde vykusios kvotos užrašus, pridurdamas, kad dėl šeimyninių 
sunkumų, apie kuriuos reporteris veikiausiai girdėjęs, norėtų 
išsiaiškinti dar keletą įvykio smulkmenų, jei tokių esama. 

 — Zinoma, - nedelsdamas atsakė reporteris, - nors bijau, kad 
sužinojau neką daugiau negu išspausdinta informacijoje. Luk- 
telėkit — senąsias užrašų knygeles palikau laikraščio redakcijoje, 
rašomojo stalo stalčiuje. Jei eisite kartu, galėsiu pažiūrėti. 

Jo žmona su šeima kambaryje gėrė arbatą ir jis, drovėdamasis į 
akis lendančio skurdo, regis, apsidžiaugė, kad nepažįstamas žmo- 
gus neužsibus jo namuose. 

Jie perėjo gatvę, įžengė į redakciją ir kiek paieškoję kabinete 
Surado reikiamą knygelę. Tikslus adresas, nenurodytas glaustame 
straipsnyje, buvo toks: 


Abraomas Braunas 
Butų nuoma 
Carlzo aikštė, 41 
Hokstonas 

Ovenas nusirašė jį ir davė reporteriui šiek tiek arbatpinigių. 

— Kol kas norėčiau išlaikyti šį tyrimą paslaptyje, - nedrąsiai 
tarė. - Galbūt jūs suprasite kodėl ir padėsite man tai padaryti. 

Reporteris pažadėjo. 

— Naujienos - mano profesija, - pasakė jis, - ir jas nutylėti man 
didžiausias malonumas. 

Jau buvo vakaras, ir redakcijos prieškambarį ryškiai apšvietė 
dujinės lempos. Po šių žodžių reporteris kartu su Grėjum išėjo iš 
kabineto, į Oveno padėkos žodžius atsakęs, kad jam dėl to nebūsią 
jokių nepatogumų. Tebekalbėdamas jis uždarė duris, vis dar nepa- 
leisdamas iš rankų užrašų knygelės. 

Jiems išeinant, prieškambaryje prie stalo stovintis aukštas vyras 
kalbėjo patarnautojui: 

- Šią savaitę būsiu čia, tai laikraštį pasiimsiu pats, jums nebereiks 
siųsti paštu. 

Po to nepažįstamasis truputį pakreipė galvą, pamatė Oveną ir 
atpažino, o šis išėjo Menstono nepamatęs. 

Tada Menstonas pažvelgė į reporterį, kuris nulydėjęs Oveną iki 
durų grįžo atgal užrakinti savo popierių. Menstonui buvo aišku, 
kad aptriušusi knygelė marmuro piešinį primenančiu viršeliu, pri- 
kaišiota sugeriamojo popieriaus juostelių ir atversta iš galo, yra 
seni užrašai. Jis įsmeigė akis į reporterį. Šis nesugebėjo slėpti savo 
jausmų ir išsidavė. Menstonas jau ir taip numanė, jog knygelė 
siejasi su jo gyvenimo įvykiais. Nieko nepridūręs, jis pasiėmė laik- 
raštį, išėjo iš redakcijos paskui Oveną ir dingo tamsioje gatvėje. 

Edvardas Springrouvas vėl buvo Londone, ir tą patį vakarą, 
prieš išvažiuodamas iš Kesterbridžo, Ovenas parašė jam laišką, 
kuriame smulkiai išdėstė visus surinktus faktus ir maldavo, jeigu 
jam brangi Kiterėja, atsargiai apsiklausinėti. Tuo metu, kai jis 
įmetė laišką į pašto dėžutę, po žibintu už kokio pustuzinio jardų 
nuo pašto stovėjo aukštas vyras. 

Tą patį vakarą, po to, kai atsitiktinai pamatė Oveną Grėjų; 
valdytojas svarstė, ar nevertėtų pasiskubinti į Londoną pašto trau- 
kiniu, išvykstančiu iš Kesterbridžo dešimtą valandą. Tačiau atsi- 
minęs, kad laiškas, įmestas į pašto dėžutę po to, kai Ovenas kažką 
sužinojo, pasieks Londoną tik pirmadienio rytą, apsigalvojo !I 
parvyko namo į Nepvoterį. Pasitaręs su žmona, jis susiruošė išvyk!! 
pašto traukiniu sekmadienio naktį. 

3. KOVO VIENUOLIKTOJI 


Kitą rytą išsiruošęs į bažnyčią keliom minutėm anksčiau negu 
paprastai, valdytojas tyčia lūkuriavo kaimo kelyje, kol jį pasivijo 
senasis misteris Springrouvas. Menstonas labai mandagiai prakal- 
bo apie šį rytą ir apie orą, pasiteiravo, ką rodo fermerio barometras 
ir kada galima tikėtis pasikeisiant vėją. Toks žmogus kaip misteris 
Springrouvas, ir dar eidamas į bažnyčią, negalėjo šiurkščiai atsakyti 
į mandagius klausimus, kad ir kaip jo jausmus buvo sudrumstę 
paskutinieji įvykiai. Pokalbis vyko gana draugiškai. 

— Dabar turbūt vėl neblogai įsikūrėte, misteri Springrouvai, 
nepaisant bėdos, ištikusios jus tą baisią lapkričio naktį. 

— Taip, bet kad neblogai įsikūriau, misteri Menstonai, nega- 
lėčiau pasakyti. Niekad neužmiršiu senosios trobos lango, buvusio 
kampe prie židinio. Ten, kur gyvenu dabar, užkrosnyje lango nėra, 
o aš per penkiasdešimt metų prie jo buvau pripratęs. Tedas sako, 
kad man tai didelė netektis, 0 jis gerai mane supranta. 

- Jūsų sūnus tikriausiai vėl turi gerą darbą? - paklausė Mensto- 
nas, mėgdžiodamas valstietišką domėjimąsi ne savo reikalais, mat 
kaime tatai laikoma geru išsiauklėjimu. 

— Taip, sere. Viliuosi, kad jis jo nepraras... o gal imsis ko kito ir 
nebesiblaškys. 

— Tikėkimės, kad jis surimtėjo. 

— Jis visada buvo rimtas, galite neabejoti, - atrėžė senukas. 

— Taip, taip... aš noriu pasakyti, kad jo protas subrendo. Ir 
didžiausias šventuolis mintyse gali smagintis kiek tinkamas. 

— Kas per kvailystės! Tedas pakankamai rimtas, ir jokių čia kalbų 
negali būti. 

- Aišku, aišku. O butą ar gerą turi? Iš patirties Žinau, kad jaunam 
vyrui, kuris vienas gyvena Londone, tai didelis dalykas. 

— Vorviko gatvėje, Čering Krose - ten jis įsikūręs. 

— Kaip keista! Labai artimas mano draugas gyveno tos pačios 
gatvės penkiasdešimt antrame numeryje. 

— Edvardas gyvena keturiasdešimt devintame - visai netoli to 
namo)! - tarė senasis fermeris nenorom atsileisdamas. 

— Visai netoli, - tarė Menstonas. - Klausykite, misteri Spring- 
rouvai, mudviem reikėtų paskubėti: jau skambina varpai. 

„Keturiasdešimt devintas numeris“, - sumurmėjo sau. 

4. KOVO DVYLIKTOJI 


Oveno laišką Edvardas gavo laiku, bet kadangi dieną buvo užim- 
tas, įvykdyti prašymą galėjo tik laikrodžiui išmušus penktą. Tada 
išbėgo iš savo kontoros Vestminsteryje, pasisamdė karietą ir nuva- 
žiavo į Hokstoną. Po kelių minučių jis jau beldėsi į Carlzo aikštės 
keturiasdešimt pirmojo numerio - misis Menston nuomoto buto — 
duris. 

Aukštas vyriškis, kuris būtų buvęs nepaprastai gražus, jei ne 
senamadžiai ir per dideli drabužiai, slepiantys figūrą, tą pačią 
akimirką, išlipęs iš Edvardui įkandin važiavusios karietos, sustojo 
už kampo tylioje gatvelėje. Springrouvui pasibeldus, jis ramiai 
šyptelėjo. 

Niekas nepriėjo prie durų. Springrouvas vėl pasibeldė. 

Dabar pasirodė du Žmonės - vienas duryse, į kurias jis beldėsi, 
kitas — iš gretimų durų dešinėje pusėje. 

— Ar misteris Braunas namie? - paklausė Springrouvas. 

— Ne, sere. 

— O kada bus? 

— Nežinia. 

— Gal galite pasakyti, kur man jį rasti? 

— Ne. O, štai jis pareina, sere. Tai misteris Braunas. 

Edvardas pažvelgė į tą pusę, kur rodė moteris, ir pamatė šaligat- 
viu besiartinantį vyriškį. Zengė keletą žingsnių jo pasitikti. 

Edvardas nekantravo, be to, iš dalies jis tebebuvo kaimietis, 
kuris neslepia savo minčių, kaip daro miestiečiai, ir kalbą pradeda 
be įžangos. Jis tyliai tarė nepažįstamajam: 

— Tik vieną Žodį... ar jūs neprisimenate savo nuomininkės, pa- 
varde misis Menston? 

Misteris Braunas prisimerkęs įsispitrijo į Springrouvą - lyg ŽiŪ- 
rėtų ne pro tą teleskopo galą. 

— Aš kaip gyvas nenuomojau kambarių, - atitraukęs akis tarė jis: 

— Ar ne jūs prieš pusantrų metų dalyvavote kvotoje Keriforde? 

— Nė nežinojau, kad pasaulyje esama tokios vietos, sere. O dėl 
nuomos, tai per pastaruosius trisdešimt metų aš tik supirkinėdavaU 
akrus, bet išnuomojęs nesu nė colio. . 

— Matyt, čia kažkoks nesusipratimas, - sumurmėjo Edvardas !/ 
nusisuko. Dabar jiedu su misteriu Braunu stovėjo priešais dur!5: 
gretimas toms, į kurias Edvardas beldėsi. Jose tebestovinti moter! 
girdėjo klausimą ir atsakymą. 

— Man regis, jums reikia kito misterio Brauno, kuris čia gyveno 
anksčiau, — tarė ji. - To misterio Brauno, apie kurį neseniai čia jau 
teiravosi? 

— Matyt, kaip tik jo, - susidomėjęs tarė Edvardas. 

— Čia jis nesugebėjo prasimaitinti iš kambarių nuomos, tai galų 
gale išvyko į Kornvelį, iš kur buvo kilęs. Ten tebegyvena jo brolis, 
vis prašęs jį grįžti namo. Bet permaina nebuvo sėkminga: sako, kad 
po Londono jis neatlaikęs tenykščių lietų su vėjais ir kitą gruodį 
pasimiręs. Gal užeisite į vidų? 

— Kaip nepasisekė, — tarė Edvardas įeidamas. —- Bet gal jūs 
prisimenate tokią misis Menston, kuri gyveno greta jūsų? 

— Taip, taip, - atsakė šeimininkė uždarydama duris. - Tai ponia, 
kurią, kaip manyta, ištiko baisi lemtis, bet iš tikrųjų ji gyva. Nese- 
niai mačiau ją. 

— Po gaisro Keriforde? 

— Taip. Jos vyras, lygiai kaip ir jūs, buvo atvykęs paklausti, ar 
misteris Braunas dar čia gyvena. Atrodė labai sunerimęs, o paskui 
vieną vakarą, po savaitės ar dviejų, kai jis vėl atvyko dar pasiklau- 
sinčti, jinai buvo drauge su juo. Bet aš nesikalbėjau - ji stovėjo 
atokiau, lyg ko drovėdamasi. Tačiau man buvo smalsu, nes senasis 
misteris Braunas, grįžęs po kvotos, man viską papasakojo apie ją. 

— Ar pažinojote misis Menston anksčiau, dar prieš jai čia nese- 
niai pasirodant? 

— Ne. Matote, ji buvo misterio Brauno nuomininkė tik dvi ar tris 
savaites, ir aš nežinojau, kad ji čia gyvena, beveik iki to laiko, kol 
ji vėl susiruošė išvykti. Londone žmonės nelabai pastebi kaimynus. 
Didžiai apgailestavau, kad nepažinojau jos, kai išgirdau, kas atsi- 
tiko. Paskui ilgai kalbėdavom apie ją su misteriu Braunu. Nė 
neįtariau, kad galų gale išvysiu ją gyvą. 

— Kada, sakote, jie čia kartu buvo atvykę? 

— Tiksliai neprisimenu dienos, nors prisimenu labai gražų tos 
nakties sapną... ak, aš jo niekad nepamiršiu! Pulkai nuomininkų su 
angelų sparnais žygiavo aikšte, nešini spindinčiais auksiniais sove- 
renais, reikalaudami butų Vestendo kainomis. Jie nenorėjo nė 
girdėti apie mažesnį nuomos mokestį, ne, net jei... 

— Taip. Ar misis Menston nieko nepaliko išvykdama iš šio 
buto — gal kokius dokumentus? - paklausė Edvardas sunkia 
širdimi, nes jautėsi esąs pergudrautas. Menstonas su žmona apsi- 
lankė čia pirma jo ir bus sunaikinę visus pėdsakus. 

— Iki šiol visada atsakydavau „ne“, - atsiliepė moteris, - turėda- 
ma omeny, kad davusi priesaiką daugiau nieko negalėčiau paliu- 
dyti. Bet šiaip plepėdama, tuo labiau kad tas reikalas baigtas, galiu 
pasakyti, jog keletas kažkokių daiktelių (nors abejoju, ar doku- 
mentų) liko jos rankdarbių dėžutėje, nes apie tai ji kalbėjo su 
misteriu Braunu ir labai pyko dėl to, kas įvyko - matote, ji buvo 
pikčiurna, visi taip sako, tai aš ir nepriminiau jai tos dėžutės, kai 
čia neseniai lankėsi su vyru. 

— O kaip ten buvo su ta dėžute? 

— Tai va, iš to, ką atsitiktinai nugirdau, atrodo, kad misis Mens- 
ton nebereikėjo kai kurių baldų ir išvykdama jinai pardavė juos iš 
varžytinių. Tarp jos daiktų buvo dvi viena į kitą labai panašios 
rankdarbių dėžutės. Vieną ji ketino parduoti, antrosios ne, 0 mis- 
teris Braunas, kuris atrinkinėjo daiktus, išnešė parduoti ne tą. 

— Kas joje buvo? 

— Et, nieko nei ypatingo, nei vertingo - man atrodo, kažkokios 
sąskaitos, siuvinėjimo įrankiai — nieko daugiau. Ji nelabai stengėsi 
ją atgauti - pasakė, kad sąskaitos bevertės tiek jai, tiek kam nors 
kitam, bet ji norėjusi pasilikti tą dėžutę, nes ją po vestuvių pado- 
vanojęs vyras ir jei jis sužinos, kad jinai ją pradangino, supyks. 

— Ar misis Menston, neseniai čia lankydamasi su vyru, neužsi- 
minė apie ją ir nesiteiravo? O gal tai padarė misteris Menstonas? 

— Ne, ir tai mane nustebino. Dėžutę ji atrodė visiškai pa- 
miršusi — tiesą sakant, ji nieko nesiteiravo, tiktai stovėjo jam už 
nugaros ir klausėsi. 

— Kur buvo parduoti tie jos daiktai? 

— Kas buvo aukcionininkas? Misteris Helvėjus. Jo namas trečias 
už posūkio antai tos gatvės gale. Kiekvienas jums parodys jo 
krautuvę — ant jos kabo jo pavardė. 

Edvardas išskubėjo toliau aiškintis paslapties - labiau iš užsis- 
pyrimo padaryti viską, ką gali, negu tikėdamasis daug nuveikti. Kai 
jis dingo iš akių, aukštas apsiaustan įsisupęs vyriškis, kuris stebėjo 
ji, priėjo prie moters durų, iš pažiūros baisiausiai skubėdamas. 

— Ar čia vienas ponaitis neklausinėjo apie misis Menston? 

— Taip, jis ką tik nuėjo. 

— Dieve mano! Jis man reikalingas. 

— Jis nuėjo pas misterį Helvėjų. 

— Galėčiau jam suteikti šiokių tokių žinių. Ar jis gerai moka? 

— Man davė pusę kronos. 

— Pakankamai. Aš neturtingas žmogus ir pažiūrėsiu, ką galiu 
pelnyti už savo kuklią pagalbą. Bet gal jūs jau pasakėte jam tai, ką 
aš žinau, — kur ji gyveno prieš atsikeldama čia? 

— Nežinau, kur ji gyveno prieš atsikeldama čia. Ne, ne, aš tik 
pakartojau, ką man buvo sakęs misteris Braunas. Jis atrodė geras 
ir malonus vaikinas, todėl ir kalbėjau su juo taip atvirai. 

— Dabar pabandysiu pasivijęs surasti jį pas misterį Helvėjų, - tarė 
vyriškis ir skubiai, kaip ir buvo priėjęs, pasišalino. 

Tuo metu Edvardas pasiekė varžytinių salę. Turėjo pasistengti, 
kad gautų reikiamą informaciją, nes tarnautojai būna nepaslankūs, 
kai vienintelis akstinas suteikti paslaugą - kažkieno užgaida, bet 
pagaliau jie susitarė. Aukcionininko knygoje buvo užrašyta, kad 
misis Menston rankdarbių dėžutę bei kitus daiktus įsigijo misis 
Higins, gyvenanti Kenli perėjoje 3. 

Ten ir pasuko Edvardas, sekamas ano vyriškio. Ant durų staktos 
viena virš kitos kaip liemenės sagos kyšojo keturios skambučio 
svirtelės. Edvardas stvėrė už artimiausios. 

— Ko jums reikėjo? — iš kažkur atsklido plonas balsas. 

Edvardas pažvelgė į viršų, apsidairė aplink - nieko nesimatė. 

— Ko jums reikėjo? — vėl paklausė tas pats balselis. 

Dabar jam paaiškėjo, kad balsas sklinda iš už grotelių, saugančių 
rūsio langą. Žvilgtelėjo pro grotas ir pamatė boluojant vaiko vei- 
delį. 

— Ko jums reikėjo? — trečią kartą ištarė balsas lygiai tokia pat 
apatiška intonacija. 

— Misis Higins, - atsakė Edvardas. 

— Trečias skambutis iš apačios, — tarė balsas, ir veidas dingo. 

Jis patraukė trečią svirtelę iš apačios ir buvo įleistas kito vaiko - jo 
ieškomos moters dukters. Davė mažylei šešis pensus ir paklausė, 
kur mama. Vaikas nuvedė jį į viršų. 

Misis Higins buvo žmona dailidės, kuris vieną Žiemą pristigęs 
darbo nusprendė vesti. Paskui jie abu įprato gerti ir visiškai nusi- 
gyveno. Užpakaliniame trečio aukšto kambaryje, kur jie gyveno, iš 
baldų tebuvo kelios kėdės ir stalas. Ant grindų gulėjo vystyklų 
krūva, greta - košėtas šaukštas ir apverstas skardinis puodelis. Ant 
sienos kreivai pritvirtintas olandiškas laikrodis paklaikusiai tiksėjo 
Valandas ir minutes, o jo viduriai kybojo po baltu ciferblatu su 

vielos rodyklėmis kaip harpijos išmatos (foedisssima ventris prolu- 
vies, uncaegue manus, et pallida semper ora“). Prie kiekvienos 
kėdės kojos verkė po kūdikį, visi šeši ar septyni buvo tokie mažu- 
čiai, kad būtum galėjęs juos uždengti gelda. Misis Higins smūksojo 
be jėgų, o jos suknelė su gausybe kabliukų ir kilpučių, kurių, deja, 
nė vienas nebuvo tinkamai sukabintas, beveik neatliko savo paskir- 
ties — pridengti krūtinę. Niekur nesimatė jokios rankdarbių 
dėžutės. 

Tai buvo slegiantis miesto skurdžių šeimyninio gyvenimo pa- 
veikslas. Tik vieną trumpą valandėlę iš dvidešimt keturių vyras su 
žmona patirdavo tikrą laimę. Tai atsitikdavo vakare, kai pardavę 
kokį baldą jiedu išmaukdavo ketvirtį pintos džino. 

Iš visų sąmojingų ir žiaurių satyrų, nuo amžių pradžios iki dabar 
kaip peilis smingančių į moteris, pati skaudžiausia joms ir mums, 
jas mylintiems vyrams, yra ta, kad ir labiausiai smukęs vyriškis 
akimirksniu gali susirasti žmoną, pasiryžusią dėl kompanijos smuk- 
ti dar labiau už jį. 

Edvardas skubiai išdėstė savo reikalą. 

Misis Higins pasakė, kad neseniai užstačiusi rankdarbių dčžutę 
kartu su kitu beverčiu šlamštu. Edvardas nupirko iš jos kvitą ir 
nusileido apačion į lombardą. 

Priplėkusios parduotuvės gilumoje už pertvaros, supamas įvai- 
riausių daiktų ir kvapų, būdingų tokioms vietoms, jis parodė kvitą 
ir didžiai patenkintas, lyg būtų nežinia kokį lobį įsigijęs, paėmė 
dėžutę ir išsinešė pasikišęs po pažastimi. Eidamas pabandė ją 
atidaryti, bet dėžutė buvo užrakinta. 

Temo, kai Springrouvas grįžo į savo būstą. Įėjęs į mažą svetainę 
pirmame aukšte, jis uždegė žiburį ir pradėjo apžiūrinėti savo pir- 
kinį, bene ras ant jo kokį ypatingą įbrėžimą ar ženklą. Kalteliu 
išlaužęs užraktą ir nukėlęs dangtelį, jis nekantriai pažvelgė vidun 
ir... nieko nerado. 

Paskui pastebėjo, kad dangtelio apačioje prisiūta lyg ir kokia 
kišenė ar aplankas. Atsegė jį ir įkišęs ranką vidun iš tikrųjų kažką 
užčiuopė. Pirmiausia ištraukė pustuzinį susinarpliojusių šilkinių ! 
»2 

„Tai vanagai mergaičių veidais, viduriuodamos visos dvokia iš tolo, nagai riesti, 


skruostai jų iš bado baisiai išblyškę". Iš Vergilijaus „Eneidos“, III kn. , 216-218 
eil. 

medvilninių gijų. Po jomis buvo trumpa namų ūkio sąskaita, su- 
džiūvęs apmusijęs rožės pumpuras ir pora senų portretinių nuo- 
traukų. Viena iš jų vaizdavo misis Menston - apačioje rašalu buvo 
parašyta „Junisė“, o antroji - patį Menstoną. 

Jis nusiminęs atsisėdo. Tik tokie jo darbo vaisiai - jokio laiško, 
datos ar adreso, kurie jam padėtų. O argi kas panašaus galėjo čia 
būti? 

Vis dėlto pamanęs, kad pasiųs visus šituos niekus Grėjui, no- 
rėdamas jam įrodyti, jog padarė, ką galėjo, jis pakeverzojo kelis 
žodžius ir sudėjo į voką viską, išskyrus siūlus. Pažvelgęs į laikrodį 
pamatė, kad dabar be dvidešimt septynios. Prilipdęs dar vieną 
ženklą, jis galės išsiųsti viską vakariniu paštu. Skubiai užrašė adresą 
ant paketo ir juo nešinas tuoj pat nulėkė į Čering Kroso paštą. 

Grįžęs jis vėl paėmė dėžutę, pradėjo neskubėdamas ją tyrinėti. 
Ir tada aptiko negilią ertmę dangtelyje po adatų pagalvėle, kurią 
buvo galima patraukti kaspinėlio galu. Pakėlęs pagalvėlę, rado 
suplotą mirtos šakutę ir suglamžyto popieriaus skiautelę. Ant 
popieriaus vyro ranka buvo užrašytas eilėraščio posmelis. Jis paži- 
no, kad tai Menstono rašysena, nes tėvo namuose buvo matęs jo 
išrašytų sąskaitų ir kvitų. Giriamojo pobūdžio eilėraštis aprašė 
damą, kuri dabar buvo Menstono žmona. 


JUNISEI 


Nors žvelgtum per dienas į ją, 

Bet šito veido šviesoje 

Išnyksta bruožai; atminty 

Belieka atšvaitai keisti 

. Ir amžina kaita; 

Zydrų akių šviesos žaismė 

Kaip vasaros dangaus versmė 

Atspindi permainas minos 

Kaskart kitokias - kaip dainos 
Ringuojanti gaida. 


Visiškai suprantama, kad dabar jis purtė, plėšė ir krėtė dėžutę, kol 
beveik sudraskė ją. Bet daugiau ten nieko nebuvo. 

— Kaip gaila, - tarė jis numesdamas dėžutę, popieriaus lapelį bei 
sudžiūvusią šakutę. 

Vis dėlto, nors naujasis radinys buvo bevertis, jis nusprendė, kad 
reikčtų patikslinti ką tik Grėjui išsiųsto raštelio teiginį, esą išsiun- 
čia viską, kas buvo dėžutėje, išskyrus siūlus. Todėl įdėjo eilėraštį 
su mirtos šakele į kitą voką ir prirašė, kad pirmą kartą ieškodamas 
jų nepastebėjo ir paliko ant stalo, ketindamas išsiųsti kitą dieną. 

Springrouvas skubėjo ir galvojo tiktai apie reikalą, užtat įėjęs į 
kambarį ir uždegęs žiburį negaišo laiko užuolaidas užtraukti ir 
langines uždaryti. Taigi viskas, ką jis darė, buvo matyti iš gatvės. 
Bet kadangi paprastai tokį vakarą atokiu šaligatviu jau niekas 
nebevaikščiodavo, jis nesuko galvos dėl savo aplaidumo. 

Tačiau kitoje gatvės pusėje prie sienos stovėjo aukštas vyriškis 
ir stebėjo, ką jis daro. Edvardui einant į Čering Kroso paštą, vyras 
sekė įkandin ir matė, kaip šis įmetė laišką į pašto dėžutę. Po to 
nepažįstamasis paliko namo grįžtantį Springrouvą ramybėje. 

Dabar Menstonas žinojo, kad žmonos rankdarbių dčžutėje būta 
tačiau spėjo, kieno jos. Nereikėjo didelio proto nutuokti, kam jos 
buvo išsiųstos. 

Kurį laiką jis stovėjo po pašto portiku, žvelgdamas į omnibusus, 
sustojančius ir vėl pajudančius jam prieš akis, paskui nulėkė Stren- 
do, Holivelio gatve ir tolyn į Old Bosvelo rūmus. Nustūmęs batų 
valytojus, kurie einant jam po kolonada bandė prisikabinti, pasuko 
siauru koridorium į pašto žinynų leidyklą. Ten jis išmeldė akimir- 
kai parodyti Anglijos pietvakarių grafysčių žinyną. 

Pardavėjas nuėmė knygą nuo lentynos, ir Menstonas įsitaisė su 
ja prie lango. Jis atsivertė grafystę, o paskui Tolčerčo parapiją. 
Istorinio ir topografinio kaimo aprašo pabaigoje perskaitė: „Pašto 
viršininkė - misis Herston. Laiškus pusę septynių ryto iš Englberio 
atneša pėsčias laiškininkas“. 

Padėkojęs jis grąžino žinyną ir išėjo iš leidyklos. Savo žygius 
pratęsė nuošalioje Strendo kavinėje, kur užsisakė lengvą vaka- 
rienę. Tačiau jis negalėjo nurimti. Kažkoks nenumaldomas noras 
neleido jam ramiai pasėdėti. Apmokėjęs sąskaitą, jis pasiėmė savo 
portfelį ir išėjo paslampinėti gatvėmis ir palei upę, kol naktinis 
pašto traukinys pajudės iš Vaterlo stoties. Siuo traukiniu jis ketinO 
grįžti namo. 

Galvoje esama ir išoriniam pasauliui skirtos kertelės. Kai ŽMO“ 
gus sprendžia svarbiausią savo gyvenimo problemą, atsitiktinės !! 
nereikšmingos mintys prieš nuvejamos kurį laiką šmėkščioja J? 

galvoje. Menstonas, kad ir labai susikaupęs, suvokė, jog judrioje 
Strendo gatvėje jį supa žmonės: aukšti vyrai, iš pažiūros nereikš- 
mingi, ir žemi vyrai, iš pažiūros dideli ir išmintingi; praradusios 
gerą vardą nuslydėlės, iš pažiūros laimingos kaip ilgos dienos; 
laimingos žmonos, iš pažiūros nusikamavusios ir suvargusios. Visi 
ir kiekvienas buvo panašūs tuo, kad ėjo savo keliu kaip jausti siūlai, 
iš kurių susidaro vėliava, ir tuo, kad vienodai nesuvokė reikšmingos 
visumos, kurią visi drauge atspindėjo. 

Dešimtą valandą jis pasuko į Lankasterio aikštę, perėjo į kitą 
upės pusę ir atsidūrė geležinkelio stotyje, kur įsėdo į šiaurėn 
važiuojantį pašto traukinį, išvežantį iš Londono jį ir Edvardo 
Springrouvo laišką Grėjui. 


„Septynioliktas skyrius 


VIENOS DIENOS ĮVYKIAI 


1. KOVO TRYLIKTOJI. NUO TREČIOS 
IKI ŠEŠTOS VALANDOS RYTO 


Į Englberio stotį traukinys įvažiavo nejudrų, ramų ankstyvo ryto 
metą. Laikrodis virš kasos rodė be dvidešimt penkių minučių tris. 
Menstonas lūkuriavo perone. Matė, kaip išnešami maišai su laiš- 
kais, ir stūmė laiką, stebėdamas daugybę nutrupėjusio vaško dėmių 
tose vietose, kur anksčiau būta antspaudų. Apsaugos darbuotojai 
sukrovė juos į vienkinkį vežimaitį ir nuvažiavo pašto link. 

Rytas buvo žvarbus, niūrus, nors kol kas tik lynojo. Menstonas 
trūktelėjo iš butelio ir išėjo iš stoties. Pėdino tamsoje, kol pasiekė 
miesto vartus, nuo paskutiniojo gatvės namo nutolusius per kokius 
du šimtus jardų. 

Kelias iš stoties buvo ir pagrindinis kelias į kaimą. Iš pradžių jis 
vingiavo per viržynus. Apžvelgęs vieškelį, kad įsitikintų, kur jis 
veda, Menstonas ėmė vaikštinėti pirmyn atgal, nenueidamas per 
toli. Pavasaris buvo nešaltas, tačiau ankstyvas metas ir nežinomybė 
šalčiu varstė valdytoją, nors jis ir vilkėjo paltu. Dulksna vis smar- 
kėjo ir lašai nuo pakelės medžių tiško ant suplūkto kelio, kuris 
neryškiai atspindėjo miesto žibintų šviesas. 

Čia jis lūkuriuodamas vaikštinėjo dvi valandas. Nė gyvos dvasios 
nei matyt, nei girdėt. Paskui išgirdo turgaus laikrodį mušant pen- 
kias, ir netrukus greiti tvirti žingsniai sudundėjo gatvės, vedančios 
jo link, šaligatviu. Tai ėjo Tolčerčo apylinkių laiškanešys. Jis p2- 
siekė gatvės galą, paskutinį kartą timptelėjo savo krepšius, nulipo 
nuo šaligatvio ir mikliai nušlepeno į kaimą. 

Tada Menstonas atsuko miestui nugarą ir lėtai nužingsniavo: po 
poros minučių jo figūrą apšvietė mirganti šviesa ir laiškanešys ji 
pasivijo. 

Žmogelis buvo žemas, gunktelėjęs, kokių keturiasdešimt penkė“ 
rių metų, iš abiejų pusių apsikabinėjęs dideliais ir mažais odiniais 
krepšiais, o prie krūtinės diržu prisiveržęs mažą žibintuvėlį, MC“ 
tantį siaurutį šviesos pluoštą ant kelio jam prieš akis. 

— Varginantis rytas keliauninkams! - linksmai šūktelėjo laiška- 
nešys nepasukdamas galvos ir nesulėtindamas žingsnio. 

— Iš tikrųjų, - neatsilikdamas pritarė Menstonas. - Jūs kasdien 
sukariat ilgą kelią. 

— Taip, ilgą. Nors tiesiai bus tik šešiolika mylių, tai yra aštuonios 
iki atkampiausios vietos ir aštuonios atgal, bet pridūrus vingius ir 
užuolankas į ponų sodybas, mano kojos numina ištisas dvidešimt 
dvi. Dvidešimt dvi mylios per dieną, o kiek per metus? Seniau 
skaičiuodavau, dabar nebe. Nesinori galvoti apie metų naštą, kai 
ją 1mu jausti. 

Taip užsimezgė pokalbis, o toliau laiškanešys ėmė porinti viso- 
kias keistas istorijas iš savo gyvenimo. Menstonas elgėsi labai 
draugiškai. 

— Laiškanešy, nežinau, kaip jūs įpratęs, - netrukus pasakė jis, — 
bet, tarp mūsų kalbant, aš visada turiu kišenėje ko nors apšilimui, 
kai išsiruošiu kelionėn tokį rytą kaip šis. Paragaukit, — ir ištiesė 
butelį konjako. 

— Atleiskit, bet negaliu. Jau penkerius metus nė į burną neimu. 

— Niekad ne vėlu pasitaisyti. 

— Bijau, kad taisyklės draudžia. 

— O kas gi sužinos? 

— Teisybė, niekas. Vis dėlto būti sąžiningam - geriausia politika. 

— Taip, žinoma. Bet, ačiū Dievui, kol kas puikiausiai verčiuosi 
be sąžiningumo. Negi negurkštelėsit sa manim? 

— Lyg ir per anksti, tačiau kad padaryčiau malonumą draugui, 
neatsisakysiu kokio lašelio. - Laiškanešys gurkštelėjo, o Mensto- 
nas vos vos prisilietė butelio. Po penkių minučių, kai jie priėjo prie 
vartelių, butelis vėl buvo ištrauktas. 

— Puikus skystimėlis, - tarė laiškanešys pajutęs šilumą, —- bet 
Dieve gink, bijau, kad man blogai baigsis. 

— Taip, jeigu mesi šį darbą nebaigęs, kaip ir bet kurį kitą, — 
pasakė Menstonas. - Be to, galima tuo pačiu metu nespjauti į 
burnelę ir būti padoriu, net pamaldžiu žmogum. 

— Taip, visokie veidmainiai gal ir gali. Bet aš niekad taip nesu- 
gebėjau, aš - ne. 

— Tai ir nesuk galvos, labiau išprususiems nėra reikalo būti 
dievotiems - jie turi tiek sveiko proto, kad gali žaisti su ugnimi. 

— Tai man tinka. 

— Tiesą sakant, vienas mano pažįstamas, kuris neturi kitų dievų, 
tik savąjį Aš ir karštai geidžia savo artimo moteries“, sako, kad 
tikėti klaida. 

— Šventa teisybė! Vis dėlto šią klaidą daro labai nedaug žmonių. 

— Tas jau taip! | 

— Nė vienas mūsų parapijos krikščionis nė pusmylės nenueis per 
tokį lietų kaip šis, kad sužinotų, pasmerkė jį Šventasis Raštas ar 
išteisino. 

— Mano parapijoj irgi. 

— Galvą guldau, kad jie netrukus galutinai atsisakys visagalio 
Dievo, nors su juo ir susigyvenom per tiek metų. 

— Ką gali žinoti. 

— O tada veikiausiai atsisakys ir karalienės. Tai bent bus ke- 
beknė! Kieno galvą klijuosim ant laiškų ir kaip tada atskirsim, kas 
garbingai susimokėjo, o kas nusuko? O, tai bent tauta! 

— Na, metas praskalauti gerklę. Buteliukas laukia. 

— Suteiksiu tau malonumo, bičiuli. 

Dar kartą gurkštelėjo. Laiškanešys kuo toliau, tuo labiau 
linksmėjo ir galop pasmagino valdytoją daina. Menstonas pritarė: 


Jis trenkė į sieną plaktuką, 
„Kol griūva bažnyčios, - sušuko, — 
Turėsime darbo, vyrukai!“ 
Buvo šviežias Džoanos alus, 
Buvo šviežias. 


— Supranti, brolau, - pridūrė laiškanešys, - kadaise aš buvau 
mūrininkas. Ar neįžeisiu tavęs spėdamas, kad tu - buvęs pastorius? 

— Nė kiek, - atsakė Menstonas. 

Prapliupo lyti, bet jie veržliai drožė toliau, apie tai, kas auga 
laukuose, pro kuriuos vingiavo takas, spręsdami iš savito krin- 
tančių lašų garso. Iš pradžių susigeriantis šnypštimas paskelbė, kad 
jie eina pro ganyklą, paskui teškėjimas rodė, kad lyja ant kažkokių 
didžialapių šakniavaisių, po to pliuškesys pranešė apie pliką arimą, 
O vėjas ausyse čia stiprėjo, čia silpnėjo sulig kiekvienu žingsniu. 

Greta mažų asmeninių senbuviams skirtų krepšių, visų uŽI““ 
kintų, laiškanešys nešė ir didžiulį bendrą maišą likusiems apylinkės 
83 

Užuomina į pirmąjį ir dešimtąjį Dievo įsakymą. 

gyventojams. Kiekviename kaimelyje, į kurį jie ateidavo, laiška- 
nešys sugraibydavo pluoštą laiškų ir įkišdavo į laiškų plyšį, išpjautą 
pašto viršininko trobos duryse. Daugumą kaimo paštų laikė senės, 
kurios dar miegojo, nors kitų trobelių languose mirksinčios šviesos 
rodė, kad kokie nors vežikai, miško kirtėjai ir arklininkai jau seniai 
ant kojų. 

Apie šį laiką laiškanešys jau kaip reikiant sverdinėjo, bet vis 
dėlto dar per gerai atsiminė savo pareigas, kad leistų valdytojui 
kišti nosį į krepšį. Menstonas suglumo ir nuošalesnėse vietose 
skvarbiai dėbčiojo į striuką, sulinkusią purvyną minančio žmogelio 
figūrėlę, lyg būtų pasiryžęs kažką iškrėsti. 

Dažnai pasitaikydavo, kad fermerių, dvasininkų ir kitų ponų 
namai būdavo tolėliau nuo tako arba jų link eidavo net keliukas, 
atsišakojantis nuo pagrindinio kelio. Norint sutaupyti laiko ir kelio, 
kai kurių tokių takų susikirtimo su vieškeliu vietoje vartų virpstas 
būdavo išskobtas ir paverstas laiškų dėžute. Į ją laiškanešys rytą 
sudėdavo laiškus, o vakare vėl dirstelėdavo tenai ir surinkdavo 
išsiųsti skirtą korespondenciją. Sitaip buvo aptarnaujama ir Tol- 
čerčo pieninė su ferma, stovėjusi atokiau nuo kaimo gatvės. Val- 
dytojas tai sužinojo kalbėdamasis su laiškanešiu ir apsiramino, nes 
pirmą kartą nuo kelionės pradžios susivokė, ko jam griebtis. 

Jie priėjo kaimo pakraštį. Menstonas užsispyrė, kad dabar butelį 
reikia ištuštinti. Tai buvo padaryta, ir abu pasuko taku link pieninės 
ir fermos, kurioje gyveno Ovenas su Kiterėja. 

Laiškanešys stabtelėjo, pasirausė krepšyje pasišviesdamas žibin- 
tu, ištraukė pustuzinį laiškų ir pabandė juos išrūšiuoti. Tačiau šis 
darbas pasirodė jam neįveikiamas. 

— Matyt, mudu būtume pagedę apaštalai, - susvirduliavęs atsi- 
duso jis. 

— Mes negirti, tik įkaušę, - linksmai tarė Menstonas. 

— Gerai nugėrėm! Tik kad nebūčiau taip apspangęs, net debesų 
papasakotų apie mane karalienės pašto ministrui! Sitas atsitikimas 
būtų apsvarstytas parlamente, mane apkaltintų valstybės išdavimu, 
galvą dedu, ir priteistų sumokėti baudą, o kas užmokės už vargšą 
žmogelį! Et, koksai neteisingas šis pasaulis! 

— Pasitikčk Viešpačiu - jis užmokės. 

— Užmokės, kurgi ne! O kodėl jis turėtų mokėti, jeigu negėrė? 
Užmokės, sulauksi! Gal manai, kad jis ne viso proto? 

— Na, na, nenorėjau tavęs įžeisti. Bet iš kur aš galėjau žinoti, kad 
esi toks jautrus? 

— Teisybė, iš kur tau žinoti, kad esu jautrus? Na ir kebelis su tais 
laiškais! Dievuliau mano, ką dabar Biliui daryti? 

Menstonas pasisiūlė padėti. 

— Juos reikia išskirstyti, - tarė laiškanešys. 

— Kaip? - paklausė Menstonas. 

— Tuos, kurie skirti kaimiečiams, reikia nunešti į kaimą, o laiškai 
fermos ir pieninės gyventojams turi būti palikti va tame vartų 
virpste. Pieninei šį rytą nieko nėra, bet prieš išeidamas paste- 
bėjau, kad esama laiško naujosios bažnyčios darbų vykdytojui. 
Šitas, ar ne? 

Jis laikė didelį voką, užrašytą Edvardo Springrouvo rašysena: 


Misteriui Ovenui Grėjui 
Darbų vykdytojui 
Tolčerčas 

Netoli Englberio 


Pašto dėžutė buvo išskaptuota maždaug pėdos pločio ir pėdos ilgio 
ąžuoliniame vartų virpste. Plyšio laiškams įmesti nebuvo, nes to- 
kioje nuošalioje vietoje padykusiems kaimo vaikams jis būtų tik 
pagunda ką nors iškrėsti. Bet šone buvo mažos geležinės durelės, 
kurias prilaikė sukiojama geležies sklendė su spyna. Viena sklen- 
dės pusė buvo nudažyta juodai, kita baltai, kad iškart matytųsi, 
esama dėžutėje laiškų ar ne, destis, kuri pusė atsukta išorėn. 

Laiškanešys išsitraukė iš kišenės raktą ir bandė jį įkišti į pašto 
dėžutės užraktą. Bakstelėjo į vieną šoną, į kitą, viršun, apačion, bet 
į skylutę taip ir nepataikė. 

— Duok, aš atrakinsiu, - pasisiūlė Menstonas imdamas iš laiška- 
nešio raktą. Jis atrakino dėžutę ir jau buvo betiesiąs ranką į Oveno 
laišką. 

— Ne, ne. O ne... ne, - sustabdė jį laiškanešys. - Kaip... vienas... 
iš Jos Didenybės tarnautojų... rūpinuosi... Jos Didenybės paštu... 
pareiga... sudedu laiškus... savo rankomis. - Jis lėtai ir iškilminga! 
įkišo laišką į ankštą ertmę. 

— Dabar užrakink, - tarė uždarydamas dureles. | 

Valdytojas uždėjo sklendę juodąja puse į išorę — tai reiškč 
„tuščia“ — ir pasuko raktą. 

— Atsukai ne tą pusę! - perspėjo laiškanešys. - Ji netuščia. 

— Et, įmečiau raktą į purvyną, todėl nieko nebegaliu pakeisti, — 
atsakė valdytojas kažką išmesdamas. | 

- Ai, kaip negerai! 

— Taigi kad negerai. 

Abu pradėjo raustis purvyne, kurį betrypinėdami pavertė koše. 
Laiškanešys nusikabino nuo krūtinės mažą žibintuvėlį ir prikišo jį 
prie žemės. Lietus vis dar pliaupė, sunkūs debesys buvo aptraukę 
dangų, todėl atrodė, kad diena niekad neišauš. Žibintuvėlio šviesa 
skrodė tirštą rūką ir regėjos, kad spindulius beveik galima pačiu- 
pinėti. Sviesos atšvaitas krito ant dviejų kiaurai permirkusių žmo- 
gystų veidų ir kelių, laiškanešio gobtuvo ir krepšių bei valdytojo 
lagamino, blizgančių, lyg būtų nulakuoti. 

— Nukrito į žolę, - tarė laiškanešys. 

— Ne, į purvyną, - tvirtino Menstonas. Ir jiedu ieškojo toliau. 

— Bijau, kad su tokia šviesa nerasim, - pagaliau pasakė valdyto- 
jas, valydamasis purvinus pirštus į šlapią pakelės žolę. 

— Bijau, kad nerasim, - pakartojo laiškanešys atsitiesdamas. 

- Žinai, kaip padarykim, - pasiūlė Menstonas. - Po kokios 
valandos tuo pačiu keliu aš grįšiu atgal, ir kadangi taip atsitiko dėl 
mano kaltės, vėl paieškosiu ir dienos šviesoje tikrai surasiu. O 
paliksiu raktą tau štai ten. - Jis parodė vietą už virpsto. - Tada bus 
per vėlu versti rodyklę, nes žmonės jau bus čia apsilankę, taigi pašto 
dėžutė geriau tegu lieka kaip yra. Laiškas bus gautas tik diena 
vėliau ir to niekas nepastebės. O jei pastebės, gali sakyti, kad 
neapsižiūrėjęs uždėjai sklendę ne ta puse, ir viskas bus gerai. 

Laiškanešys sutiko, kad tai bus geriausia išeitis, ir abu nudrožė 
toliau. Jie perėjo kaimą ir pasiekė kryžkelę, kur valdytojas, pasakęs 
savo bendrui, kad čia jų keliai skiriasi, pasuko į kairę Kerifordo 
link. 

Vos tik laiškanešys dingo iš akių, Menstonas nuskubėjo atgal 
prie pašto dėžutės. Kaimą jis apėjo slėpdamasis už aptvaro. At- 
sidūręs vietoje, išsitraukė raktą iš kišenės, kurioje šis visą laiką 
gulėjo, ir išėmė Oveno laišką. Tada pasuko namo, prieš tai persi- 
rengęs lagamine turėtais drabužiais ir atgavęs įprastą išvaizdą, nes 
artinosi prie apylinkių, kur jį visi pažinojo. 

Spčriai mynęs pusantros valandos, jis atsidūrė prie savo durų 
Nepvoterio parke. 

2. AŠTUNTA VALANDA RYTO. 


Atsisčdęs savo kabinete, jis sušlapino pavogto laiško voko kraštą 
ir kantriai laukė, kol šis atsiklijavo. Ištraukė Edvardo raštelį, są- 
skaitas, rožės pumpurą ir nuotraukas, kurias apžiūrėjo labai susi- 
domėjęs ir sunerimęs. 

Raštelį, sąskaitas, rožės pumpurą ir savo nuotrauką jis vėl sudėjo 
į voką. Antrą nuotrauką, suėmęs nykščiu ir smilium, ištiesė židinio 
grotelių link. Keliasdešimt sekundžių laikė ją ir svarstė. 

„Per didelė rizika, net siekiant šitokio tikslo“, - sumurmėjo. 

Staiga jam toptelėjo puiki mintis, ir jis pašokęs išėjo į svetainę. 
Pačmęs nuo stalo albumą, suieškojo tris ar keturias moters, nese- 
niai užėmusios Kiterėjos vietą, nuotraukas, kurios buvo įsimaišiu- 
sios tarp kitų, ir atidžiai jas apžiūrėjo. Jos pozos ir apdarai nuotrau- 
kose skyrėsi, ir kiekvieną jis palygino su ta, kurią laikė rankoje. 
Vieną, pačią panašiausią į ištrauktąją iš laiško savo nuotaika, 
dydžiu ir poza, jis pasiėmė ir grįžo į kabinetą. 

Įpylęs į lėkštę vandens, pamerkė ten abu portretus ir atsisėdęs 
bandė skaityti. 

Po ketvirčio valandos ir kelių bergždžių bandymų jam pavyko 
atlupti nuotraukas nuo kartono, ant kurio jos buvo užklijuotos. Tai 
padaręs, įmetė į krosnį originaliąją nuotrauką ir neseniai atsinešto- 
sios kartoną, ant originalo kartono priklijavo nuotrauką iš albumo, 
išdžiovino prie ugnies ir įdėjo į voką su kitais niekučiais. 

Dabar voke buvo dvi nuotraukos su to paties fotografo pavarde 
ir iš eilės einančiais numeriais kitoje pusėje. Jo nuotraukos apačio- 
je buvo užrašyta jo pavardė, ant antrosios buvo užrašytas jo žmonos 
vardas. Tačiau pagrindinį dalyką, moters atvaizdą, užklijuotą ant 
kartonėlio su užrašu, jis pakeitė. 

Į kambarį įėjo misis Menston ir pakvietė pusryčių. Jis nusekč 
įkandin, ir jiedu susėdo prie stalo. Valgydamas jis papasakojo jai, 
ką nuveikęs, skrupulingai išdėstė visas smulkmenas ir parodė re- 
zultatą. | 

— Rizika nemenka, - tarė ji siurbčiodama arbatą. 

— Bet dar didesnė, jeigu nieko nebūčiau daręs. 

— Taip. . 

Voką užklijavęs kaip anksčiau, Menstonas įsikišo į kišenę II 
išėjo. Netrukus kažkas pamatė jį jojant Tolčerčo link. Didžiąja 
kelio dalį jojęs laukais, jis išlindo prie fermos pašto dėžutės, atidžia! 
apsidairė, ar nieko arti nėra, ir grąžino laišką į vietą. Padėjęs rakta 


278 


į slėptuvę, kaip buvo pažadėjęs laiškanešiui, aplinkiniu keliu vėl 
parjojo namo. 


3. POPIETĖ 


Laišką tą pačią popietę Ovenui Grėjui atnešė vienas iš vikaro 
tarnų, kuris, kaip paprastai, nuėjo prie dėžutės su savo raktu palikti 
laiškų vakariniam paštui. Kiek žmogelis atsiminė, geležtė tą rytą 
pirmą kartą buvo uždėta ne ta puse, bet niekas nekreipė didelio 
dėmesio į šį, kaip visiems atrodė, apsirikimą. Voko turinį Ovenas 
kruopščiai išnagrinėjo ir nušveitė šalin, palaikęs jį beverčiu. 

Kitą rytą atėjo antrasis Springrouvo laiškas, apie kurį Mensto- 
nas nieko nežinojo. Išvydus Edvardo rašyseną, broliui su seseria 
vėl suruseno viltis, kol Ovenas atplėšė voką ir išėmė šakelę su 
eilėraščiu. 

— Nieko, kas duotų nors menkiausios naudos, - tarė Ovenas. — 
Mes nė per nago juodymą nepasistūmėjome ieškodami įkalčių, kad 
galėtume jį nuteisti už tai, ką, aš esu tikras, jis padarė: vedė tave 
spėdamas ar net žinodamas, kad anoji gyva. 

— Ką atsiuntė Edvardas? - paklausė Kiterėja. 

— Senas mėgėjiškas eiles, rašytas Menstono ranka. Tik pama- 
nyk, - skausmingai tarė jis, - kaip jis ją mergino. Tave, matyt, irgi 
taip pat. 

Jis padavė jai eilėraštį ir ji perskaitė: 


JUNISEI 


Nors žvelgtum per dienas į ją, 
Bet šito veido šviesoje 
Išnyksta bruožai; atminty 
Belieka atšvaitai keisti 

Ir amžina kaita; 
Žydrų akių šviesos žaismė 
Kaip vasaros dangaus versmė 
Atspindi permainas minos 
Kaskart kitokias - kaip dainos 

Ringuojanti gaida. 

Kiterėjos veidas persimainė, jame atsispindėjo baisiausia kančia. 
Ji numetė popierėlį, drebėdama įsikibo Ovenui į ranką ir užsi- 
dengė veidą. 

— Kiterėja! Vardan Dievo, kas atsitiko? 

— Ovenai... tarkim... ak, tu nežinai, ką aš galvoju. 

— Ką? 

— „Žydrų akių šviesa“, - pakartojo ji pabalusiomis lūpomis. 

— Na tai kas, kad „žydrų akių šviesa“? - paklausė jis, nustebintas 
jos elgesio. 

— Misis Moris rašė man, kad jos akys juodos. 

— Hm, misis Moris veikiausiai apsiriko, kas čia nuostabaus. 

— Neapsiriko. 

— Iš nuotraukos sprendžiant, gali būti ir tokios, ir kitokios, - tarė 
Ovenas žiūrėdamas į nuotrauką, ant kurios buvo užrašytas misis 
Menston vardas. 

— Mėlynos akys neatrodytų tokios tamsios kaip šios, — atsakė 
Kiterėja. - Ne, tikrai čia jos atrodo juodos. 

— Na, tada Menstonas apsiriko rašydamas eilėraštį. 

— Betgi tai neįmanoma! Įsimylėjęs vyras gali užmiršti savo vardą, 
bet tik ne mylimosios akių spalvą. Be to, skaitydama eiles, ji būtų 
pastebėjusi klaidą ir paprašiusi ištaisyti. 

— Tikrai, ji būtų taip padariusi, - susivokė Ovenas. - Tada, 
Kiterėja, belieka manyti, kad tave bus suklaidinusi misis Moris, ne 
kitaip. 

— Gal. 

Bet buvo matyti, kad ji netiki. 

— Kodėl tau taip negera... nesmagu? — vėl paklausė Ovenas. 

— Negaliu patikėti, kad misis Moris suklydo. 

— Bet pagalvok, Kiterėja, juk jeigu moters akys buvo mėlynos 
prieš dvejus metus, tai jos turi būti mėlynos ir dabar, kad ir ką 
įsivaizduotų misis Moris ar kas nors kitas. Tavęs pasiklausiūs 
galima pamanyti, kad Menstonas sugebėjo pakeisti moters akių 
spalvą. 

— Taip, - atsakė ji ir nutilo. 

— Sakai „taip“, lyg jam tai būtų pavykę, - nenurimo Ovenas. 

— Pavyko pakeisti... moterį! — sukliko ji. - Ovenai, negi !V 
nesuvoki siaubingos... aš to ir bijau... kad moteris, su kuria JIš 
gyvena, ne misis Menston... kad ji vis dėlto sudegė... ir kad aš €5V 
JO ŽMONA! 

Prislėgta šios naujos bėdos, ji bandė išlikti rami, bet negalėjo. 
Netikėtos mintys sukėlė jai tokį pasišlykštėjimą, kad prislinko prie 
brolio ir prisiglaudė jam prie krūtinės. 

Prieš apmąstydamas viską Grėjus nuvedė ją viršun ir paguldė. 
Paskui priėjo prie lango ir įsmeigė akis į taką, bergždžiai mėginda- 
mas kaip nors įminti šią keistą mįslę. Kiterėjos spėjimas atrodė 
neįtikimas, tačiau ji taip įsijautė, kad reikėjo tą spėjimą paneigti 
nenuginčijamais įrodymais, kol būgštavimai neužgraužė jos negyvai. 

— Kiterėja, —- pasakė jis, - ilgiau šitaip negalima. Tu viena pabūk 
šią popietę, kol aš suvaikščiosiu į Kerifordą. Grįžęs Žinosiu viską. 

— Ne, ne, neik! - meldė ji. 

— Tada ne dabar, bet greitai, - jis suprato, kodėl ji nenori elgtis 
išmintingai. 

Pagalvojęs vis dėlto nusprendė, kad įvykdydamas savo ketinimą 
ir išsklaidydamas tuščius sesers būgštavimus pasielgs gerai. Kas tik 
nori būtų geriau už šią baisią abejonę, besisukančią jos galvelėje. 
Tačiau nusprendė palaukti sekmadienio dienos, kai gali tikėtis 
pamatyti misis Menston nesukeldamas įtarimų. O dabar parašė 
Edvardui Springrouvui, vėl prašydamas jo apsilankyti buvusiame 
misis Menston bute. 


Aštuonioliktas skyrius 


TRIJŲ DIENŲ ĮVYKIAI 


1. KOVO AŠTUONIOLIKTOJI 


Išaušo sekmadienio rytas, ir Ovenas nupėstino šešetą mylių kalvo- 
mis ir slėniais iš Tolčerčo į Kerifordą. 

Edvardas Springrouvas, atsakydamas į paskutinįjį laišką, ste- 
bėjosi, kad eilčraščtis ir misis Moris laiškas taip keistai vienas kitam 
prieštarauja. O toliau rašė, kad jis vėl apsilankęs pas velionio 
misterio Brauno kaimynę, kuri jam kuo skrupulingiausiai nupiešė 
misis Menston - žinoma, kiek galima nupiešti žmogų žodžiais. Ji 
buvusi aukšta, tvirtų pečių, stambiakrūtė, tiesios ir didokos nosies. 
Moteriškė nežinojo, kokios spalvos buvo jos akys, nes matydavusi 
tą ponią tiktai gatvėje — išeinančią arba sugrįžtančią. Laiške jis 
prirašė tokią gluminančią pastabą: moteris beveik neabejojo atpa- 
žinusi misis Menston, kai ši neseniai užsuko su vyru, nors jos veidą 
dengė šydas. Kur ji gyveno prieš atvykdama į Hokstoną, kaimynė 
nežinojo ir Edvardui nepavyko to susekti net remiantis kitais 
šaltiniais. 

Ovenas priėjo prie bažnyčios durų kelios minutės iki suskam- 
bant varpams. Bažnyčioje dar nieko nebuvo ir jis apvaikščiojo 
šonines navas. Kiterėja jam dažnai pasakodavo, kaip ir kur sėdčėda- 
vo ji ir kiti, tad jis žinojo, kur ieškoti Menstono vietos. Du ar tris 
kartus apsirikęs, pagaliau pakėlė maldaknygę su užrašu: „Junisč 
Menston“. Maldaknygė buvo beveik nauja, o užrašas kokio mėne- 
sio senumo. Vienas klausimas paaiškėjo: moteris, gyvenanti su 
Menstonu, žmonių akyse buvo jo teisėta žmona. 

Romiems Kerifordo kaimiečiams bažnyčioje klauptų atrakinto- 
jo“ nereikėjo. Vietiniai gyventojai turėjo nuolatinius klauptus, 0 
svetimieji susėsdavo ten, kur būdavo vietos. Grėjus atsisėdo šiau- 
rinėje navoje, netoli kolonos, skiriančios navą nuo pracigos, už 
kurios buvo mis Eldklif, jos fermerių ir tarnų vietos, tarp jų !/ 
Menstono klauptas. Oveno vieta kitoje praeigos pusėje buvo 1a- 
84 

biau išsikišusi į priekį negu Menstono ir jis pasilenkęs galėjo 
pažvelgti į bet kurio Menstono klaupte sėdinčio žmogaus veidą, o 
jeigu atsisėsdavo tiesiai, jį visiškai paslėpdavo kolona. 

Stengdamasis likti Menstono nepastebėtas, Ovenas sėdėjo ne- 
pasukdamas galvos, kol rinkosi parapijiečiai. Atšlamantis šiaurine 
praeiga į Menstono klauptą šilkas pranešė jam, kad atėjo kažkokia 
moteris ir, kaip rodė sunkesni Žingsniai jai iš paskos, - kad Mens- 
tonas atėjo su ja. 

Kai tik visi atsistojo, jis įdėmiai pažvelgė ton pusėn ir pamatė 
artimiausio klaupto gale stovint ponią. Iš už jos iš dalies matėsi 
Menstonas. Porą kartų dirstelėjęs, Grėjus pastebėjo keletą jos 
bruožų tokia tvarka: 

ji aukšta moteris; 

ji tvirtų pečių; 

ji stambiakrūtė; 

ji lengvai atpažįstama iš nuotraukos, tik akių spalvos nebuvo 
įmanoma įžiūrėti. 

Susirūpinęs jis toliau klausėsi pamaldų, negalėdamas užmiršti, 
kad nors jo sesuo dėl vienos keistos aplinkybės įtarinėja šią moterį, 
visi įprasti įrodymai tvirtina priešingai. Ten sėdėjo portreto origi- 
nalas - tad ar galima norėti daugiau? Kiterėja norėjo daugiau. 
Junisės Menston akys buvo mėlynos, tad šios moters akys irgi turi 
būti mėlynos. 

Neįgudęs darbininkas įveikdamas kliūtis sueikvoja dešimt kartų 
daugiau energijos negu patyręs, dirbantis racionaliai. Ovenas pa- 
juto, kad dabar reikia pasinaudoti jo paties ir Edvardo rastu įkal- 
čiu. Tačiau jis niekaip negalėjo sugalvoti, kaip patikrinti šį tokį 
svarbų dalyką pačiam neišsiduodant, kad tuo atveju, jeigu pa- 
aiškčtų, jog ši moteris teisčtai skelbiasi Menstono pavarde, galėtų 
garbingai išsisukti iš keblios padėties. 

Bet pamatyti misis Menston akis iš tos vietos, kur jis sėdėjo, buvo 
neįmanoma, nes per toli. Mis Eldklif jį veikiausiai atpažino, bet 
Menstonas ne. Jausdamas būtinybę nuslėpti savo apsilankymo 
tikslą nuo valdytojo, jis sumetė, jog būtų neblogai nuslėpti ir savo 
apsilankymą. Bent jau kol baigsis ši diena. 

Grėjus išėjo iš bažnyčios vienas pirmųjų ir patraukė į laukus 
svarstydamas kitą planą. Jis neužsuks pas fermerį Springrouvą, 
kaip buvo ketinęs, kol nesutvarkys šio reikalo. Tarp rytinių ir 
popietinių pamaldų buvo dviejų valandų tarpas. 

Beveik visą šį laiką Ovenas mąstė, ko griebtis ir ar verta rizikuoti 
užsukti į senąją sodybą ir griežtai pareikalauti pasimatyti su misis 
Menston. Jau buvo prisiartinęs prie jų būsto ir stovėjo kelyje, kur 
iš dalies buvo matyti pastato priekis, kai suskambo varpai popietės 
pamaldoms. Kol Grėjus delsė, pro priekines pusiau paslėptas nuo 
jo akių namo duris išėjo du žmonės, kuriuos jis netrukus atpažino. 
Tai buvo Menstonas ir jo žmona. Menstonas buvo užsidėjęs seną 
skrybėlę, kurią, matyt, nešiodavo darže, o po pažastimi pasikišęs 
kažkokį mėnraštį. Vos jiems išėjus pro vartus, jis pajudėjo iš vietos 
ir nudrožė už kalvos, į priešingą pusę nuo bažnyčios, ketindamas 
pasivaikščioti ir paskaityti, jei turės noro. O moteris pasuko i kitą 
pusę ir nužingsniavo taku į bažnyčią. 

Ovenas pasiryžo pasinaudoti šia proga. Jis nuskubėjo bažnyčios 
link, apsuko vingį ir grįžo kitu taku, kuriuo turėjo ateiti misis 
Menston. 

Po kokių trijų minučių ji pasirodė. Buvo be šydo. Jai artinantis, 
jis suvokė, kaip sunku įžiūrėti nepažįstamo Žmogaus akių spalvą, 
atsitiktinai susidūrus lauko takelyje - iš pradžių apie tai jis nebuvo 
pagalvojęs. Reikėjo, kad misis Menston atsidurtų prie pat ir iš arti 
pažvelgtų į jį - tik tada jis pamatys jos akis. 

Jis sumetė, ką daryti. Gal pavyks, o jei nepavyks, tai bent neat- 
skleis jai savo ketinimų. Kai misis Menston atsidūrė visai arti, jis 
paklausė: 

— Gal malonėtumėte pasakyti, kuris kelias veda į Kesterbridžą? 

— Antrasis iš dešinės, - atsakė misis Menston. 

Ovenas nutaisė klausiamą išraišką ir prisidėjo ranką prie ausies, 
parodydamas moteriai, kad esąs apykurtis. 

Ji priėjo artyn ir aiškiau ištarė: 

— Antrasis iš dešinės. 

Ovenas raustelėjo. Jam pasirodė, kad įžiūrėjo tai, kas taip rU- 
pėjo. Bet gal akys jį apgavo? 

Jis vėl griebėsi gudrybės - priėjo dar arčiau, žvilgsniu rodyda- 
mas, kaip jam nesmagu jai įkyrauti. 

— Visai kurčias, - sumurmėjo ji ir garsiai šūktelėjo: - Antras 
kelias iš dešinės! | 

Jos veidas dabar buvo per pėdą nuo jo, ji tarė garsus labai aiškiai 
įdėmiai žiūrėdama jam į akis. Jo pirmasis spėjimas visiškai pasitvi!“ 
tino. Jos akys buvo juodos kaip naktis. 

Šitaip apsimetinėti Grėjui buvo labai nemalonu. Įminus mįslę, 
jo veidas vėl atgavo įprastą išraišką, o ji dar nebuvo atsitraukusi. 
Moteris pastebėjo, kaip jis stebeilija į ją, lyg skaitytų jos sielą. Jo 
žvilgsnis buvo tiriamas, o klausimą akys gali perteikti taip pat 
iškalbingai kaip ir jausmą. 

Jos veidas persimainė, pakeitė spalvą. Šviesesnės vietos pa- 
pilkėjo kaip pelenai, o rausvi skruostai tamsiai nuraudo. Taip 
visada atsitinka, kai veide nelieka nė lašo kraujo, jeigu tamsi oda 
papudruota ir išdažyta karminu. 

Ji nusuko veidą ir nuėjo, skubiu nervingu murmesiu atsakiusi į 
Oveno „sudiev“ ir drebančiomis rankomis susiglosčiusi rusvus 
plaukus. 

„Ji nešioja peruką, - pamanė jis, - arba nusidažiusi plaukus. Jos 
plaukų spalva dera prie akių“. 

Taip, misterio Brauno kaimynai teigė beveik atpažinę misis 
Menston per jos paskutinį apsilankymą, tačiau tai galėjo ir nieko 
nereikšti. Taip, nuotrauka buvo jos. Tačiau nors pirmiau jis ne- 
tikėjo Kiterėja, dabar, kai misis Menston šitaip išsigando, prisi- 
minė jos tylėjimą ir nedrąsumą, lankantis Hokstone su Menstonu, 
ir nebeabejojo, kad ši moteris yra apsišaukėlė. 

Kodėl Menstonas griebėsi šios stulbinančios apgaulės, Ovenas 
negalėjo įspėti, kad ir kaip laužė galvą. 

Vos tik moteriai dingus iš akių, jis apsisuko ir patraukė taku 
namo į Tolčerčą. 

Norėdamas nuraminti Kiterėją, tebebijančią, kad vyras pareikš 
įją teises, ir vargiai galėdamas patikėti, kad pirmoji misis Menston 
Žuvo, nors tai ir patvirtino kvota bei teismo sprendimas, Ovenas 
nutarė, kad galbūt tikroji misis Menston, kuri, kaip Žinoma, buvo 
gimusi Filadelfijoje, traukiniu išvažiavo į Londoną, kaip sakė neši- 
kas, o paskui, pakeitusi pavardę, išvyko iš šalies. Juk baisiau už 
našlystę - nelaiminga santuoka su nepastoviu, neištikimu ir nepa- 
reigingu vyru. 

Sujaudinta Oveno naujienos, Kiterėja pagaliau prisiminė savo 
bičiulį, Kerifordo pastorių. Ji papasakojo Ovenui, kaip nuoširdžiai 
su ja elgėsi misteris Ronhemas ir kaip norėjo jai padėti. 

— Jis ne tik geras, bet ir protingas. Mums tikrai praverstų patyręs 
žmogus. 

— Be to, jis teisėjas, - pritarė jai Ovenas. Jis irgi manė, kad 
pastoriui galima patikėti paslaptį, tik buvo sunku tai padaryti 

slapta. Jis norėjo, kad pokalbyje su misteriu Ronhemu dalyvautų 
ir jis pats, ir sesuo, tačiau būtų neprotinga abiem eiti pas jį tarnų ir 
visos Kerifordo parapijos akivaizdoje. 

Tačiau laišką parašyti - jokių kliūčių. 

Sumanyta —- padaryta. Jie tuoj pat parašė jam, prašydami jo 
geranoriško ir labai reikalingo patarimo. Maldavo jį patenkinti ir 
antrąjį prašymą: kurį nors šios savaitės vakarą užsukti į jų trobelę 
Tolčerče. 


2. KOVO DVIDEŠIMTOJI. NUO ŠEŠTOS 
IKI DEVINTOS VALANDOS VAKARO 


Po dviejų dienų, nesirūpindamas, kad niekais nueis vakarienė, 
misteris Ronhemas pasibeldė į Oveno duris. Pastorius buvo sutik- 
tas su nuoširdžiu dėkingumu, jo arklys pririštas prie tvoros, O jis 
pats palydėtas į vidų ir pasodintas į krėslą. 

Paskui Grėjus papasakojo visą istoriją, primindamas, kad pir- 
mieji įtarimai buvo visiškai kitokie ir kad stengdamiesi gauti įro- 
dymų jie aptiko pėdsakus, sukėlusius naujų abejonių, triskart keis- 
tesnių, tačiau aiškesnių. 

Kiterėjos širdis buvo kupina nerimo, ir elgėsi ji taip patikliai, kad 
apie formalumus nebegalėjo būti nė kalbos. Misteris Ronhemas 
užjausdamas pačmė jos ranką. 

— Tai rimtas kaltinimas, - reikšmingai tarė jis, regimai pasi- 
rengęs tolesniems išvedžiojimams. 

— Tarkim, kad pakeisti vieną moterį kita, atitinkamai susiklos- 
čius aplinkybėms, nebuvo sunku, - tęsė jis, - tačiau reikia pagalvoti 
ir apie priežastį. Kodėl misteris Menstonas šitaip smarkiai rizikuo- 
ja? Didžiausias rowe“ persilaužimo momentu nesiryžtų žengti to- 
kio beprotiško žingsnio vien dėl to, kad įsigytų naują draugę. 

Ovenas ir pats buvo sukęs galvą, kodėl Menstonas žengė toki 
žingsnį, o Kiterėja apie tai nebuvo susimąsčiusi. 

— Mūsų nelaimei, - toliau kalbėjo pastorius, - nešikas Činis 
daugiau nieko nebepaliudys. Jūs tikriausiai žinote, kas jam atsiti- 
ko? Jis nuvyko į Liverpūlį ir sėdo į laivą, plaukiantį Amerikon, 
ketindamas atidirbti už kelionę, bet pakeliui iškrito už borto II 
nuskendo. Tačiau jo išpažintis teisinga, jo elgesys įrodo, kad jiš 

nemelavo, ir nekyla jokių abejonių, kad tikroji misis Menston 
išvyko iš čia, ketindama rytiniu traukiniu grįžti ten, iš kur atvažia- 
vusi. Bet tada kodėl (jei ši moteris apsišaukėlė) tikroji misis Men- 
ston nekreipė dėmesio į skelbimą? Juk akivaizdu, kad apsimesti 
Menstono žmona be tylaus misis Menston pritarimo neį;manoma? 

— Manau, jog čia viskas suprantama, - tarė Ovenas, - nes aš jau 
anksčiau spėjau, kad jinai jo nekenčia, kad jai įsiėdė grandinė, 
prikausčiusi ją prie jo, ir kad ji ryžosi pradėti gyvenimą iš naujo. 
Tarkim, kur nors užsienyje jinai ištekėjo už kito, todėl ir pati bus 
suinteresuota tylėti. 

— Jūs nurodėte vienintelę įtikimą galimybę, - atsakė misteris 
Ronhemas, barbendamas pirštu sau į kelį. - Tai, be abejo, paaiški- 
na, kodėl misis Menston tyli. Bet misterio Menstono sumetimai vis 
tiek lieka nesuprantami. 

Kiterėja buvo įsitempusi ir negalėjo suprasti, apie ką jie kalba. 

— Ji sudegė, - tarė ji. - Taip... bijau... bijau, kad sudegė. 

— Man atrodo, kad dabar, po to, kas atsitiko, neverta tuo 
tikėti, - tarė pastorius. 

Vis dar tikėdamasi blogiausio, ji atsakė: 

— Tai gal pirmoji misis Menston nebuvo jo žmona? Tada aš 
turėčiau likti jo žmona, ar ne? 

— Jie tikrai buvo vedę, - įsiterpė Ovenas. - Tai liudija aibė 
netiesioginių įrodymų. 

— Apskritai, - tarė misteris Ronhemas, - patarčiau jums tiesiai 
pareikalauti iš valdytojo teisinių įrodymų, jog šita moteris tikrai yra 
jo žmona - mano galva, tai reikėjo padaryti iš pat pradžių! - Jis 
atsisuko į Kiterėją 17 maloniai paklausė, kodėl ši taip be niekur 
nieko atsižadėjusi vyro. 

Ji negalėjo pasakoti pastoriui apie savo pasibjaurėjimą Mensto- 
nu ir nenuslopintą meilę Edvardui. 

— Be abejo, išsigandai, - atsakė už ją pats, kaip įpratę pamoksli- 
ninkai. - Bet toks svarbus dalykas kaip santuoka verčia atsižvelgti 
į visas aplinkybes, ir teisines, ir moralines. Tavo pareiga pareika- 
lauti, kad viskas būtų aiškiai įrodyta. Žinoma, misteris Menstonas 
turi įrodymų, bet kadangi tik tau rūpi, kad jos tapatybė būtų 
nustatyta, 0 tu nė akių nerodydama elgiesi taip, lyg būtum įtikinta, 
Jis ir nesivargina. Niekas nesiners iš kailio įrodinėdamas ką nors 
žmogui, nieko neprašančiam - visada jau taip būna. O tu, užuot 
pareikalavusi viską paaiškinti, pabėgai. 

— Iš dalies aš dėl to kaltas, - tarė Ovenas. 

Derėjo pasakyti, kad ji nemyli Menstono, bet Kiterėja vengė 
prisipažinti. 

— Na, nesirūpink, - pridūrė pastorius, - galbūt tas tik garbę daro 
tavo moteriškumui. Taigi patariu tavo broliui brūkštelėti kokią 
eilutę misteriui Menstonui - esą tu nori teisinių įrodymų (sakykim, 
tam atvejui, jei vėl sumanytum tekėti), ir neabejoju, kad juos gausi. 
O gal geriau man pačiam parašyti? 

— Oi ne, ne, sere, - maldavo Kiterėja blykšdama ir tankiai 
alsuodama. - Prašom nieko nedaryti. Leiskite man čia gyventi su 
Ovenu. Aš taip bijau, kad gali paaiškėti, jog privalau keliauti į 
Nepvoterį ir būti jo žmona, o aš nenoriu tenai. Nuslėpkite tai, ką 
mes jums papasakojom. Tegu jis ir toliau apgaudinėja - tuo geriau 
man. 

Pagaliau misteris Ronhemas suvokė, kad jos meilė Menstonui, 
jei ji apskritai kada jį mylėjo, dabar pavirtusi visiškai priešingu 
jausmu. 

— Šiaip ar taip, — tarė jis atsisveikinęs ir sėsdamas ant savo 
kumelės, - aš tuo pasirūpinsiu. Nusiraminkite, mis Grėj, ir būkite 
tikra, kad aš jums nepridarysiu bėdos. 

— Laikykite paslaptyje viską, - maldavo ji. 

— Pažiūrėsim... bet aš turiu atlikti savo pareigą. 

— Ne... neatlikite savo pareigos! - Ji žvelgė į jį tamsoje, apšviesta 
žvakės. 

— Dar pagalvosiu, - tarė misteris Ronhemas sujaudintas. Jis 
apsuko arklį, draugiškai atsisveikino ir dingo. 

Kerifordo pastorius risčia jojo namo po šaltu ir giedru kovo 
dangumi, kuriame begalė žvaigždžių plazdeno it žibantys paukš- 
čiai. Jis nematė to vaizdo. Išsisklaidžius maldaujančiam Kiterėjos 
balsui ir žvilgsniui, jis blaiviai apgalvojo pokalbį. 

Kiterėjos ir Oveno įtarimai buvo teisėti ir ne be pagrindo - tai 
jis privalo pripažinti. Ar galima jį - dvasininką, teisėją ir sąžiningą 
žmogų - pateisinti, jeigu jis paklausys Kiterėjos maldavimų ir tylčs 
dėl to, kad jinai bijo, jog gali tekti grįžti pas Menstoną? Ar jos 
prašymas išmintingas? Jeigu ji laikysis tokios nuomonės kaip d2- 
bar, o jokių aiškių įrodymų nebus, tai niekad negalės ištekėti už 
kito ramia sąžine. Tarkim, Kiterėja Menstono žmona - t. y. ka 
pirmoji žmona iš tikrųjų sudegė? Tada būtų įrodyta, kad Mensto“ 
nas svetimauja, ir, misterio Ronhemo nuomone, to pakaktų, ka 


288 


byla pakliūtų į teismą. O jeigu naujoji moteris, kaip tvirtinama, yra 
sugrįžusi misterio Menstono žmona, tada Kiterėjai irgi niekas 
negresia — santuoka negalioja, ir ji lieka netekėjusi moteris. Jeigu 
paaiškčtų, kad nors ši moteris ne Menstono žmona, tačiau jo 
žmona gyva, tiktai išvykusi į Ameriką ar dar kur nors, kaip spėja 
Ovenas, - ir tada Kiterėjai niekas negresia. 

Pasitvirtinus pirmajai prielaidai, būtų liūdniausia. Ar ji taptų 
laiminga, būdama Menstono žmona? Kažin. Bet kad ir kas atsi- 
tiktų, trapi beginklė mergaitė, kuriai niekas neketina padėti ar 
globoti, privalo iškelti bylą tam vyriškiui. Ji turi tik vieną gyvenimą, 
ir už panieką, su kuria visas pasaulis dabar žvelgia į ją, privalo nors 
kiek atsilyginti vyras, kurio, švelniai tariant, neatsargumas viskuo 
kaltas. 

Misteris Ronhemas vis tvirčiau įsitikino turįs atlikti savo parei- 
gą. Būtina viską ištirti. Vos tik grįžęs namo, jis sėdo, parašė aiškų 
bei mandagų laišką misteriui Menstonui ir iškart išsiuntė jį per 
pasiuntinį. Paskui vėl sudribo kėdėje ir mąstė toliau. Ar tas įtari- 
mas pagrįstas? Aišku, ne. Protingas žmogus nieko nedaro šiaip sau, 
o ar galima įsivaizduoti priežastį, dėl kurios Menstonas taip nenor- 
maliai elgtųsi? Patvirkėlis, kurį skaistybė traukia kaip šv. Jurgio 
slibiną, niekad taip paikai nerizikuotų vien dėl to, kad gautų tą 
moterį, — tai beprasmiška, ji neprilygsta Kiterėjai nei fiziškai, nei 
dvasiškai. 

Antra vertus, apmąsčius visą istoriją, jam pasirodė labai keista, 
j0g moteris, tyčia slėpusis nuo vyro daugiau kaip dvylika mėnesių, 
grįžta atgal dėl kažkokio skelbimo. Tiesą sakant, visa ta skelbimų 
istorija per daug sklandi, kad nebūtų iš anksto apgalvota. Labai jau 
panašu į seną pjesę, kurios pabaigoje viskas kuo puikiausiai susi- 
tvarko. O kur dar tas keistas atsitikimas su raktais ir laikrodžiu. Jos 
pačios paaiškinimas, esą užmiršusi, jo neįtikino. Vienintelį tikčtiną 
paaiškinimą pateikė Žurnalistai - kad jinai tyčia tuos daiktus pali- 
kusi, norėdama apdumti žmonėms akis dėl savo pabėgimo, tačiau 
jei tai buvo tikroji priežastis, skelbimu tos moters nebūtum parvi- 
liojęs atgal. Paskui dar tie du suanglėję kaulai. Jis išrausė knygas, 
popierius savo kabinete, paskui ėmė slampinėti iš kampo į kampą, 
neramiai mąstydamas vis apie tą patį. Įėjo kambarinė. 

— Ar priimsite šįvakar jaunąjį ponaitį Springrouvą iš Londono, 
sere? 

— Jaunąjį ponaitį Springrouvą? — nustebo pastorius. 

— Taip, sere. 

— Žinoma, priimsiu. Pasakyk jam, tegu įeina. 

Edvardas įžengė į kambarį taip nekantriai, lyg norėtų parodyti, 
kokios kankinamos jam buvo tos kelios trumpos laukimo akimir- 
kos. Jis stovėjo tarpduryje su tuo pačiu juodu krepšiu rankoje ir 
tuo pačiu senu pilku apsiaustu ant pečių kaip ir prieš penkiolika 
mėnesių, kai gaisro naktį grįžo namo. Įspūdis, kurį darė jo išvaizda, 
atitiko tikrovę: jis iš tiesų vaikščiojo kaip drignių apsičdęs. Tačiau 
dabar buvo susijaudinęs. 

— Aš ką tik atvykau iš Londono, - tarė jis, kai durys už nugaros 
užsidarė. 

Pranašiškas įžvalgumas, atsiveriantis lemtingų įvykių akivaizdo- 
je, įkvėpė misteriui Ronhemui atsakymą. 

— Atvykote dėl Grėjų ir Menstono? 

— Taip. Ta moteris - ne misis Menston. 

— Įrodykite. 

— Aš galiu įrodyti, kas ji yra: jos pavardė Anė Syvei. 

— Pasirodo, Kiterėjos ir Oveno įtarimai buvo pagrįsti? 

— Galiu ir dar kai ką pridurti. 

— Numanote, kodėl Menstonas ryžosi taip padaryti? 

— Taip, bet tik numanau. Tačiau mano prielaida taip puikiai 
atitinka faktus, slaptai praneštus man, kad kitos priežasties negaliu 
įsivaizduoti. 

Iš Edvardo laikysenos buvo matyti, kad jis visiškai nebegalvoja 
apie save. Laukiniams žvėrims tai įprasta būsena, tačiau žmones ji 
apima tik jautrius ir be galo įnikusius į kokį darbą. Pastorius 
suprato, kad jis ketina papasakoti nekasdienę istoriją, tik neaišku 
kokią. 

— Sėskitės, - pakvietė misteris Ronhemas. - Aš visą vakarą sukau 
galvą mėgindamas įspėti, ko siekiama visa šita istorija, bet taip 
nieko ir nesugalvojau, visiškai nieko. Ar jūs ką nors sakėte Ovenu! 
Grėjui? 

— Niekam nieko nesakiau. Nesiryžau net laiško jums rašyti: 
Viskas taip supainiota, kad prireikė šio pokalbio. 

Springrouvui kalbant, abu atsisėdo. Žodžiai, iki tol aiškiai girdi“ 
mi visuose kambario kampuose, dabar buvo tariami taip tyliai, kad 
patys pašnekovai vos ne vos girdėjo vienas kitą, o sakiniai likdavo? 

neužbaigti. Prabėgo trys ketvirčiai valandos. Edvardas pakilo, išėjo 
iš pastoriaus kabineto ir užsivilko apsiaustą. Užuot ėjęs namo, jis 
pirma patraukė į Kerifordo geležinkelio stotį išsiųsti telegramos ir 
tik tada pasuko tėvo namų link. 


3. NUO DEVINTOS IKI DEŠIMTOS VALANDOS VAKARO 


Veiksmo vieta — senoji sodyba tą patį vakarą, kuris aprašytas 
ankstesniajame poskyryje. Valdytojas, įsitaisęs svetainėje prie Žžidi- 
nio, skaito pastoriaus laišką. Priešais jį sėdi moteris, kaime ir 
apylinkėse žinoma misis Menston vardu. 

— Mūsų padėtis pavojinga, - niūriai tarė Menstonas. Niūrumas 
buvo kuo tikriausias. Sulig tais žodžiais jis ištiesė jai laišką. 

— Aš to ir tikėjausi, - atsakė ji kur kas abejingiau už jį. - Supratau, 
kad tas vaikinas, kuris spoksojo į mane kelyje į bažnyčią, kažką 
įtaria. Galiu prisiekti. 

Valandėlę Menstonas tylėjo. Jo veidas buvo išvargęs ir nusika- 
mavęs. Paskutiniu metu jis jau nebevaikščiojo galvą iškėlęs kaip 
anksčiau. 

— Jei bus įrodyta, kad tu esi... kas esi... Taip, jei bus įrodyta... — 
murmėjo jis. 

— To jie nesužinos, - tvirtai pareiškė jinai žvelgdama į jį. - O jei 
ir sužinos, didelio čia daikto. Nesuprantu, ko tu toks nelaimingas, 
apgailėtinas ir baisus - man net kūnas pagaugais eina - kaip koks 
mirtininkas. 

Jis neatsakė, ir ji kalbėjo toliau: 

— Jei bus įrodyta, kad Junisė gyva - o tu, brangusis, Žinai, kad 
taip ir yra, - ji tikrai sugrįš. 

Po šių žodžių jis atsikvošėjo ir suirzęs prabilo. Gal jau šimtąjį 
kartą per jų bendrą gyvenimą jis ėmė pasakoti jai apie įvykius, 
susijusius su „Trijų žygūnų“ gaisru. Smulkiai išdėstė kiekvieną tos 
nakties epizodą ir be galo susirūpinęs - tai aiškiai buvo matyti iš 
kai kurių smulkmenų - stengėsi įrodyti, kad jo žmona tiesiog 
privalėjo žūti liepsnose. Ji atsistojo, perėjo kilimėlį prie židinio ir 
ėmė jį raminti, o paskui sukuždėjo, kad vis tiek tuo netikinti. 

— Na, tarkim, kad ji pabėgo, tiktai tarkim, bet kur ji tada yra? — 
paklausė moteris. 

— Kodėl tu nuolat smalsauji? - pyktelėjo Menstonas. 

— Nes esu moteris ir noriu žinoti. Tai kurgi ji? 

— Skraidančioje šv. Brendono saloje.“ 

— Sąmojumi atmieštas žiaurumas pats baisiausias. Jeigu ji An- 
glijoje, tai sugrįš. 

— Ji ne Anglijoje. 

— Bet sugrįš? 

— Ne, nesugrįš... Žinote, ponia, - tarė stodamasis, - daugiau aš 
į klausimus neatsakinėsiu. 

— Ajajai, ji gyva, - suraukusi kaktą vėl sumurmėjo moteris. 

— Sakau tau, kad mirusi. 

— Netikiu, mielasis. 

— Ji sudegė, sakau tau! - suriko jis. 

— O dabar, kad man įtiktum, pripažink, jog ji gali būti gyva - tik 
gali būti. 

— Gerai, kad tau įtikčiau, pripažįstu, - skubotai atsakė jis. - Taip, 
pripažįstu, jog ji gali būti gyva, kad tau įtikčiau. 

Suglumusi ji pažvelgė į jį. Šiuos žodžius jis ištarė neva juokau- 
damas, tačiau balso tonas buvo toli gražu ne juokaujamas. Jo 
veidas buvo jai tiesiai prieš akis, bet jame nieko negalėjai įskaityti. 

— Visiškai suprantama, kodėl smalsauju, - irzliai saumurmėjo 
ji, - jeigu jau esu tokia panaši į ją, kaip tu sakai. 

— Tu gražesnė, - tarė jis, - nors maždaug tokio pat ūgio ir 
sudėjimo. Bet nusiramink. Turi žinoti, kad nors esi tik ekonomė, 
kūnu ir siela susijungei su manimi. 

Ji pyktelėjo po šių žodžių. 

— Esu tavo žmona, - pareiškė ji, - tikrų tikriausia Žmona, nes tu 
negali manęs išvaryti neprarasdamas savo gero vardo, padėties ir 
neužsitraukdamas sunkios bausmės. 

— Pripažįstu, kad pasakyta protingai, tačiau labai klaidingai. 

— Nesuk man galvos dėl klaidingumo ir kitokių paslaptingų 
dalykų. Tai dėl ko gi, brangusis, rizikuoji mane čia laikydamas? 

— Dėl tavo grožio, - atsakė jis. 

— Aš didžiai jums dėkinga už komplimentą, tačiau akių man 
neapdumsi. Na, tai dėl ko? 

— Dėl tavo proto. 

— Ne, ne, ne dėl proto. Turėčiau proto —- būčiau dabar tavo 
žmona, o ne tas, kas esu. 

— Dėl tavo dorybės. 

— Ir ne dorybės. 

— Sakau tau, kad dėl tavo grožio, tikrai. 

— Bet aš nei akla, nei kurčia, ir jeigu žmonės sako teisybę, tai nė 
perpus nesu tokia graži kaip Kiterėja, be to, keletu metų vyresnė 
už ją. 

Menstono veidas sulig tais žodžiais taip aiškiai pritarė jos užuo- 
minai, kad nenatūralus jo „O ne!“ tik dar labiau ją nuvylė. 

— Šita tavo apsimestinė aistra, - tęsė ji, - nebūtų suliepsnojusi 
nei iš šio, nei iš to. Po gaisro iki vedybų su Kiterėja keletą kartų 
buvai Londone ir niekad manęs nei aplankei, nei prisiminei, nei 
jaudinaisi, kad neturiu tarnystės ir skurstu. Bet pračjus savaitei po 
vestuvių, kai atsiskyrei nuo jos, stačia galva puolei man meilintis — 
tiesa, ne iškart pas mane, lankeisi dar keliose vietose... 

— Ne, ne keliose. 

— Taip, pats man sakei, kad pirmiausia nukeliavai į vienintelį 
būstą, kuriame tavo žmona buvo žinoma misis Menston pavarde, 
ir kai išsiaiškinai, jog žmogus, nuomojęs butą, išvyko ir mirė ir jog 
niekas visoje gatvėje neturi nė menkiausio supratimo, kaip tavo 
žmona atrodė, atėjai ir pasiūlei man šį susitarimą - kad aš apsime- 
siu anąja. Turėjai nemaža vargo, ir tai rodo, kad čia bus įsipynęs 
rimtesnis dalykas už meilę. 

— Paistalai! Kokio gi aš turėjau vargo? Įsitikinęs, kad Kiterėja 
po vestuvių su manim nepasiliks, gerokai suirzau, kad vėl lieku 
vienas. Ar tai nesuprantama? 

— Suprantama. 

— O tavo paminėti palankūs atsitiktinumai - kad niekas nepaži- 
nojo mano pirmosios žmonos — atrodė pačios Apvaizdos siųsti 
mudviejų labui, tai aš beveik nesąmoningai jais ir pasinaudojau — 
pavadinau tave savo pirmąja žmona, mėgindamas išvengti skanda- 
lo, kuris būtų kilęs, jei čia būtum atvykusi kaip svetima. 

— Meile mano, šia pasakėle niekam akių neapdumsi. Jei misis 
Menston sudegė, Kiterėjai, kurią tu myli labiau už mane, būtų tekę 
gyventi su tavim kaip teisčtai žmonai. Jeigu ji nesudegė, kurio galo 
tau rizikuoti - juk ji gali bet kada parsirasti ir demaskuoti pakaitalą, 
Sužlugdydama tavo reputaciją ir ateities planus? 

— Kurio galo rizikuoti? Galbūt taip stipriai mylėjau tave, kad 
rizikuočiau (jei manysime, kad ji nesudegė, bet tai aš neigiu). 

— Taip, tu būtum rizikavęs, bet tik ne dėl manęs. Greičiau būtum 
rizikavęs, kad ji tave užkluptų su Kiterėja, antrąja Žmona, negu su 
manim, apsimetusia pirmąja. 

—- Su tavim buvo mažiausia vargo - neužmiršk to. 

— Ne taip jau mažai, turint omeny, kiek plūkeisi, kol įkalei man 
į galvą savo pirmosios žmonos istoriją - visas tas Filadelfijos gyve- 
nimo smulkmenas. Paskui prispyrei mane perskaityti vadovą po 
Filadelfiją ir išstudijuoti amerikoniško gyvenimo ir manierų ypa- 
tybes, jei kartais kas nors iš aplinkinių sužinotų tavo žmonos 
Junisės gimimo vietą ir istoriją — nors tai atrodė neįtikima. Ak! O 
jos rašysena, kurią turėjau mėgdžioti, plaukų ir skruostų dažymas, 
kad visiškai pasikeisčiau? Nori pasakyti, kad šitoks mokymas — 
mažesnis rūpestis negu padaryti taip, jog Kiterėja patikėtų esanti 
tavo Žmona ir gyventų su tavim? 

— Tu buvai nuskurdusi nuotykių ieškotoja, pasiryžusi viskam 
vardan naujo malonumo ir lengvo gyvenimo, o aš, kvailys, tau 
nusileidau... 

— Gailestingasis Dieve! Ar tai aš prašiau tave per skelbimus 
ieškoti anos Žmonos ir versti mane vietoj jos atsiliepti? Ar aš 
prašiau atsiųsti man perrašyti laišką ir išsiųsti jį tau po trečiojo 
skelbimo - tariamai parašytą seniai prarastos žmonos ir smulkiai 
išdėstantį jos pabėgimo ir tolesnio gyvenimo istoriją, kurią tu pats 
ir išgalvojai? Tu man apsukai galvą ir atsiviliojai čia! Aha, ir dar 
štai koks dalykas: iš kur tu žinojai, kad į skelbimą neatsilieps tikroji 
žmona ir nesuardys tavo planų? 

— Žinojau, kad ji sudegė. 

— Tai kodėl tada neprivertei Kiterėjos sugrįžti? Na, meile mano, 
prirėmiau tave prie sienos? Tad vienąkart paaiškink man, kodėl 
turiu čia vaizduoti tavo pirmąją žmoną? 

— Tylėk! - suriko jis. 

Kokią porą minučių ji patylėjo, o paskui įkyriai niauzgė toliau: 

— Ir kodėl mis Eldklif nė puse žodžio neatsiliepė ir neparodė 
jokios užuojautos savo globotinei Kitei, kai ši buvo paniekinta II 
jos vietą šalia vyro užėmė kita? Žinai, dažnai pagalvoju, kad tU 
slapta primeti tai poniai savo valią. Ir ji visuomet vengia manęs, lyg 
aš, vargšė skriaudžiama moterytė, galėčiau primesti jai savo val!4> 
tik pamanykit! 

— Ji mano, kad tu esi misis Menston. 

— Vien dėl to ji manęs nevengtų. 

= Vengtų, — nekantriai nukirto jis. - Norėčiau būti miręs... 
miręs! - Sulig tais žodžiais jis pašoko ir nuslinko į kitą kambario 
galą. Grįžo tvirtesniu žingsniu ir pažvelgė jai į veidą. 

— Mes turim iš čia išvykti, jei Ronhemas įtaria tai, ką spėju, - tarė 
jis. - Gal Kiterėja ir jos brolis nori tik įrodymų, kad jinai teisiškai 
laisva, bet gali būti, kad šis prašymas reiškia ir daugiau. 

— O kąjis gali reikšti? 

— Iš kur aš galiu žinoti? 

— Na, na, nenuleisk rankų, vyruti, - tarė ji eidama artyn 
taikytis. - Nepulk į neviltį. Galima pamanyti, kad tu moteris, o aš 
vyras. Jeigu, tarkim, paaiškėtų, kas aš tokia, galim išvažiuoti iš čia 
ir kaip niekur nieko kartu gyventi toliau. Zmonės sakys apie tave: 
„Jo pirmoji žmona sudegė (arba „pabėgo į kolonijas“, juk ir taip 
gali būti), jis vedė antrą, o paskui paliko ją dėl Anės Syvei“. Labai 
kasdieniška istorija, ir nieko čia baisaus. 

Jis nekantriai pasimuistė. 

— Darykim ką nori, bet niekas neturi Žinoti, kad tu ne mano 
žmona Junisčė. O dabar man reikia apgalvoti, ką daryti. 

Menstonas grįžo į savo kabinetą ir visą vakarą prasčėdėjo ten 
užsirakinęs. 


Devynioliktas skyrius 
1. VIENOS PAROS ĮVYKIAI 


1. KOVO DVIDEŠIMT PIRMOJI. RYTAS 


Kitą rytą valdytojas, kaip paprastai, išėjo tarstelėjęs savo bičiulei 
Anei, jog beveik sumetęs planą, o smulkmenas jiedu aptarsią 
vakare, jam grįžus. Visa laimė, kad į pastoriaus laišką nesą būtina 
atsakyti nedelsiant, ir jis turįs laiko pasvarstyti. 

Anė Syvei pradėjo tvarkytis namuose. Viena iš jos kasdieninių 
pareigų buvo nurodinėti virėjai ir kambarinei, be to, retkarčiais 
tekdavo nuvalyti dulkes Menstono kabinete, nes jis manė, jog 
tarnaitė be jokio reikalo sujauks knygas ir popierius. Su šluoste ji 
tyliai slankiojo nuo stalo prie lentynos, o paskui sustojo kambario 
vidury ir apsidairė, ar nepražiopsojusi dulkių kokioje matomoje 
vietoje. 

Akis užkliuvo už senamadiškos kaštono spintelės dulkėtos išky- 
šos. Šis prancūzų renesanso dirbinys stovėjo nišoje prie židinio. 
Kokių keturių pėdų aukštyje priekio viršus buvo išskobtas, o į 
susidariusią tuštumą iš abiejų pusių atsidarė dvi mažos durelės. 
Centrinę dalį tarp jų užėmė panašaus dydžio įsprūda - trečiasis iš 
trijų kvadratų. Dulkės ant iškyšos buvo nusėdusios beveik akių 
aukštyje, ir nors jų buvo nedaug, bet matėsi gerai. O dulkėse 
priešais centrinę įsprūdą galima buvo pastebėti koncentrinio ap- 
skritimo ketvirčius, rodančius, kad ši įsprūda irgi yra durelės, kad 
neseniai jos buvo atidarytos ir apatiniu kraštu nubraukė dulkes. 

Taigi pagaliau jos smalsumas buvo šiek tiek atlygintas. Atvirai 
kalbant, apžiūrinėti Menstono kabinetą Anę paskatino greičiau 
smalsumas sužinoti, kodėl jis buvo čia taip ilgai užsidaręs, kai gavo 
pastoriaus laišką, bei vėlesnis jų pokalbis, o ne staigus noras šva- 
rintis. Vis dėlto šis vaizdas Anei nebūtų pasirodęs įtartinas, jei ne 
vienas atmintin įstrigęs Menstono pasakymas. Kartą jis nerūpės- 
tingai leptelėjo, kad kiekviena iš šoninių spintelių apima po pus< 
viduriniojo ploto, o įsprūda neatsidaro, ji įdėta tik dėl simetrijos: 
Matyt, šį skyrelį vakar vakare jis atidarė pasišviesdamas žvakė. 
antraip būtų pastebėjęs pėdsakus dulkėse ir jas nubraukęs, kad 
nepaaiškčtų, jog jis jai melavo. Pasistiebusi ant vienos kojos, J! 

mąstė. Nusprendė, kad jis elgiasi labai negražiai ir nedorai, jei 
neatskleidžia jai visų savo paslapčių, kai jiedu sudarę tokią ypatin- 
gą sąjungą. Ji priėjo prie spintelės. Rakto skylutės nebuvo - matyt, 
durelės nerakinamos. Ratai dulkėse parodė jai, iš kurios pusės 
traukti, ir ji trūktelėjo pirštų galais, bet įsprūda neatsidarė. Ji 
prisitraukė kėdę ir užsilipusi apžvelgė spintelės viršų, bet nepa- 
matė jokio varžto, mygtuko ar spyruoklės. 

„A, tiek to, - abejingai ištarė, - paklausiu jo ir pasakys“. Nulipo 
žemyn ir nusisuko. Paskui vėl pažvelgė į spintelę ir pati nustebo: 
keista, kad toks mažmožis neduoda jai ramybės. Grįžo atgal, iš- 
traukė stalčių po spintelės iškyša ir įgrūdusi ranką ėmė grabalioti 
lentos apačią. 

Čia ji aptiko mažą apvalią įdubą ir paspaudė ją pirštu. Nieko. 
Tada ištraukė ranką ir pažvelgė į piršto galiuką - jame buvo 
atsispaudęs ratukas, kurį diametraliai kirto linija. 

„Kokia aš paikšė, čia juk varžto galvutė“. Iš pradžių, matyt, būta 
kokio gudraus įtaiso mažyčiam spintelės skyriui atidaryti, bet vieną 
dieną jis turbūt sulūžo ir buvo pakeistas grubesniu. Sukilęs smal- 
sumas nebeleido trauktis. Ji atsinešė atsuktuvą, išsuko varžtą, 
kišeniniu peiliuku atlupo dureles ir viduje rado kokių dešimties 
colių pločio ir ilgio ruimą, kuriame buvo: įvairių moterų laiškai, 
pasirašyti tik vardais (Pafose“ niekinamos pavardės) ir neįskaito- 
mai suregztais parašais; žmonos Junisės laiškai; pačios Anės laiš- 
kai, tarp jų ir tas, kuriuo ji atsiliepė į skelbimą; maža užrašų 
knygelė; įvairūs popiergaliai. 

Nepažįstamų moterų, pasirašiusių mažybiniais vardais, laiškus 
ji peržvelgė gana skubotai ir atidėjo į šalį. Jie buvo per daug 
panašūs į jos pačios laiškus, kupinus apgailėtinų iliuzijų, o norint 
sužadinti smalsumą, reikia priešingybės. 

Paskui ištyrinėjo žmonos laiškus. Jie prasidėjo nuo pirmojo 
Junisės susitikimo su Menstonu, ir patys ankstyvieji, ikivestuviniai, 
buvo kupini švelnių jausmų, moterims įprastų šiuo gyvenimo laiko- 
tarpiu. Praėjus kuriam laikui po vestuvių, laiškai vėl pasipylė, ir 
dabar jų turinys ją labiau domino. Ji uždarė spintelę, nusinešė 
laiškus į svetainę, pusiau gulom išsitiesė ant sofos ir atidžiai iš eilės 
juos perskaitė. 

87 
Pafosas - senovinis Kipro miestas, garsėjęs Afroditės šventykla. 

Džono gatvė, 
1864 m. spalio 17 d. 


Brangiausiasis vyre, 


gavau tavo vakar paskubom brūkštelėtą laiškelį ir, žinoma, buvau 
patenkinta. Bet kodėl nepraneši man tikslaus adreso, tik „Badmouto 
paštas“? Sito aš visiškai nesuprantu, juk turėtum man papasakoti 
visas smulkmenas. Nemanau, kad tai tokios pat pareigos, kokias iki 
šiol ėjai. Liepi man kurį laiką pasilikti čia, kol „apšilsi kojas“ ir galėsi 
tartis dėl mano atsikraustymo. Privalau paklusti. Bet jei, anot tavęs, 
darbdavys nebūtų samdęs vedusio vyro ir todėl tau reikia slėpti, jog 
turi mane, kol įsitvirtinsi, kodėl apskritai užsimanei tos vietos? 

Tiesą sakant, mūsų santuokos slėpimas man yra nemalonus, tai 
erzina ir vargina mane. Kiekviena gatvės nuskurėlė gali vadintis vyro 
pavarde ir ramiausiai gyventi su juo, tai kodėl aš negaliu? Norėčiau 
vėl atsidurti Liverpūlyje. 

Šiandien nusipirkau pilką neperšlampamą apsiaustą. Atrodo, kad 
Jis man šiek tiek per ilgas, tačiau labai geras ir palyginti pigus. Oras 
vėjuotas ir apniukęs, nuo tavo išvykimo iki šio ryto, gūlima sakyti, 
nebuvau kojos lauk iškėlusi. Prašau parašyti, kada man atvažiuoti. 


Labai tave mylinti Junisė 


Džono gatvė, 
1864 m. spalio 25 d. 
Brangus vyre, 


kodėl nerašai? Gal tu manęs neapkenti? Šią savaitę nebeišmaniau, 
ko griebtis. Aš, tavo žmona, gyvenu skurde, 0 tu, mano vyras, pasitu- 
rimai! Buvau priversta dėl įsiskolinimo išsikraustyti iš savo pirmojo 
buto - be kitų dalykų, dar pareikalavo, kad sumokėčiau už nemažai 
brendžio, kurio aš tikrai nė neparagavau. Išsikrausčiau į Kembervelą, 
bet mane surado. Slapta iš ten pasprukau ir antrą kartą pakeičiau 
pavardę. Dabar esu misis Rondli. Bet naujasis butas buvo pals 
bjauriausias ir brangiausias iš visų, į kuriuos esu įkėlusi koją, todėl 
išsinešdinau pagyvenusi ten tik dieną. Dabar esu apsistojusi tos pačios 
gatvės, kurioje tu mane iš pradžių palikai, dvidešimtame numeryjė- 
Visą praėjusią naktį mano lango rėmas taip baisiai barškėjo, kad 
negalėjau miegoti, bet neturėjau jėgų išlipti iš lovos ir pritvininti Ji. 5! 

rytą buvau išėjusi pasivaikščioti - nežinau, kiek nuėjau, bet kojas 
įskaudo. Apžiūrėjau iš lauko du tris teatrus, bet darbo ieškančios 
aktorės akims jie atrodė grėsmingi. Nors tu sakei, kad užmirščiau 
sceną, man atrodo, jog nelabai jaudintumeis mane ten pamatęs. Bet 
aš nesu apsigimusi aktorė, o gabumų tokia tapti turiu per mažai. Esu 
pernelyg drovi ir santūri - reikėjo man geriau tapti ūkininko pačia. 
Žinoma, nemėginsiu vėl grįžti į sceną, kol esu šioje nepažįstamoje 
vietoje. Kas per sumanymas atsivežti mane į Londoną ir čia palikti 
vieną! Kodėl manęs nepalikai Liverpūlyje? Gal manei, kad aš kam 
nors pasakysiu, jog tikroji mano pavardė - misis Menston? Kam gi aš 
išsiplepėsiu, juk visai neturiu draugų. Artimiausias draugas man toks 
pat artimas kaip ir daugumai kitų - svetimas žmogus. Bet gal reikia 
tau pasakyti, kad savaitę prieš paskutinįjį laišką, apgailėjusi, kad dėdė 
su teta iš Filadelfijos (vieninteliai artimi mano giminaičiai) jau mirę, 
staiga nusprendžiau brūkštelėti kelias eilutes pusbroliui Džeimsui, 
kuris veikiausiai tebegyvena tose apylinkėse. Mes nesimatėm nuo 
vaikystės. Nepranešiau jam apie savo vedybas, nes pamaniau, kad 
tau tai gali nepatikti, ir nurodžiau savo tikrąją mergautinę pavardę 
bei čionykščio pašto adresą. Bet Dievas žino, ar jis kada gaus tą laišką. 
Meldžiu parašyti man atsakymą ir nors kiek atsiųsti. 
Tavo mylinti žmona Junisė 


Penktadienis, spalio 28 d. 


Mano brangus vyre, 


ką tik gavau dešimties svarų perlaidą ir labai nudžiugau. Bet kodėl 
rašai taip pagiežingai? Ak, jeigu turėčiau pinigų, dabar jau būčiau 
pakeliui į Ameriką, tad nemanyk, kad savo noru tau įkyriu. Ką tu 
galėjai sutikti toje naujoje vietoje? Patikėk, aš sakau tai be pagiežos, 
tačiau faktai rodo, kad mane pametei! Tu nepastovus - žinau tai. O, 
kodėl gi tu toks? Tebemyliu tave ir dabar, praradusi, nors tu mane 
apleidai. Esu pernelyg patikli — toks jau mano būdas. Bijau, kad 
paleidau vėjais savo gyvenimą. Zinau, kad iš tavo širdies mane 
išstūmė kita moteris - taip, žinau tai. Atvažiuok pas mane - maldau- 
ju, atvažiuok. 


Junisė 

Čarlzo aikštė 41, Hokstonas, 
lapkričio 10 d. 
Brangus Enėjau, 


štai aš ir grįžau tave aplankiusi. Kodėl taip įtūžai, kad sužinojau tavo 
tikslų adresą? Kiekviena moteris būtų tai padariusi - juk žinai, kad 
būtų. Ir jokia moteris negyventų išgalvotom pavardėm taip ilgai kaip 
aš. Kartoju, kad nesivadinau misis Menston, kol mėnesio pradžioje 
neatsikrausčiau į šį butą. O ko tu tikėjaisi? 

Būčiau kvailutis padaras, jei netikėtai man nebūtų nusišypsojusi 
laimė. Auštant išvaryta iš tavo namų, nesitikėjau, kad šis pažemini- 
mas išeis man į naudą. Eidama per parką išgirdau jaunuolio ir 
merginos, kurie irgi buvo anksti atsikėlę, pokalbį. Man regis, kad tai 
ir bus toji mergaitė, kuri paviliojo tave nuo manęs. Tai va, jie labai 
keistai kalbėjo apie tave ir mis Eldklif. Nuostabiausia, kad tai, ką tu 
man esi pasakojęs, pats neteikdamas tam reikšmės, sudėjus su jų 
pokalbiu, atskleidžia man paslaptį, kurios nei tu, nei jie neperprato. 
Iš dviejų minusų dar niekad nebuvo gautas toks akivaizdus pliusas. 
Dar vienas įkaltis - ir tu viską suprasi. Neatskleidžiu jos tik dėl vienos 
priežasties: abejoju, ar tu tikrai viso to nežinojai, ar tik apsimetei 
norėdamas mane apgauti. Dabar prašom elgtis mandagiai. 


Junisė 


Čarlzo aikštė 41, 
antradienis, lapkričio 22 d. 
Mano mylimas vyre, 


pirmadienis - pati tinkamiausia diena man atvykti. Elgiausi tiksliai 
pagal tavo nurodymus ir pardaviau savo šlamštą gretimos gatvės 
sendaikčių pirkliui. Visas šis sujudimas ir bruzdesys toks malonus. po 
ilgų monotoniškai nugyventų savaičių. Kokia paguoda tarti „sudiev“ 
Londonui - jis visada man atrodė daug svetimesnis už Liverpūlį. 
Vidurdienio traukinys pirmadienį man puikiai tiks. Nekantriai lauk- 
siu tavęs sekmadienio vakarą. 


Viliuosi, kad nepyksti ant manęs už laišką mis Eldklif. Juk nepyksti 
mielasis? Atleisk man. 


Tavo mylinti žmona Junisč 

Tai buvo paskutinis laiškas vyrui. Dar vienas laiškas, parašytas 
misis Menston ranka, bet adresuotas kitaip, irgi buvo tame pačia- 
me pakete. 


„Trijų žygūnų“ smuklė, Kerifordas 
1864 m. lapkričio 23 d. 


Brangus pusbroli Džeimsai, 


nuoširdžiai dėkoju tau, kad taip greitai atsakei į mano laišką. Vakar 
užsukusi į paštą nė neįtariau, kad gausiu tavo atsakymą. Bet gana 
apie tai. Nedelsdama vėl rašau keisčiausiomis ir liūdniausiomis ap- 
linkybėmis, kokias tik galima įsivaizduoti. 

Aname laiške nepasakiau tau, kad esu ištekėjusi. Nekaltink 
manęs - taip norėjo mano vyras. Nežinau net nuo ko pradėti pasakoti. 
Kurį laiką gyvenome atskirai, paskui jis mane pasikvietė (tai buvo 
praėjusią savaitę), ir aš su džiaugsmu išvykau pas jį. Paskui jis padarė 
štai ką. Pažadėjo mane parsivežti ir neparsivežė - turėjau keliauti 
viena. Pažadėjo pasitikti mane stotyje - nepasitiko. Tamsoje nuklum- 
piau pas jį į namus ir radau užrakintas duris, jis buvo išvykęs. Tada 
atėjau čia ir rašau tau nepažįstamo kaimo smuklėje! Šią akimirką 
rašau todėl, kad palengvinčiau savo kančią. Sielvartas ima teikti 
malonumą, kai jį smulkiai aprašai, tačiau savotiškas tai malonumas. 

Bet noriu sužinoti vieną dalyką, nors man gėda apie tai prabilti. Su 
džiaugsmu padaryčiau, kaip tu sakai, ir atvažiuočiau pas tave namų 
tvarkyti, tačiau neturiu pinigų net ketvirtos klasės bilietui. Džeimsai, 
ar tau tikrai manęs taip reikia? Ar tikrai mane taip užjauti, kad 
atsiųstum jų? Siaip taip išsiversčiau Londone su tais pinigais, kuriuos 
gavau pardavusi daiktus, dar kokį mėnesį ar šešetą savaičių. Ar atsiųsi 
man jų tuo pačiu adresu į paštą? Bet iš kur galiu žinoti, ar tu... 


Taip baigėsi laiškas. Iš suglamžyto popieriaus buvo aišku, kad iki 
šios vietos parašius, autorei jos kūrinys nebepatiko ir jinai su- 
glamžė jį. Kad parašytų kitą ar kad apskritai neberašytų? 

Kitas dalykas, kurį suvokė Anė Syvei: iš Menstono ji buvo 
išpešusi kelias užuominas, jog jo Žmona išvykusi iš Anglijos į 
Ameriką, ir tai gali būti tiesa, nes įrodo du laiškai ir patvirtina 
nešiko liudijimas. Ir vis tiek iš pradžių jis apsiputojęs prisiekinėjo, 
kad jo žmona tikrų tikriausiai sudegusi. 

Jeigu ji sudegė, šis laiškas, parašytas miegamajame ir greičiau- 
siai įbruktas į kišenę, kai jinai paliko viešbutį, turėjo sudegti kartu 
suja. Tai nekelia abejonių. Iš šio klausimo apstulbindamas ją staiga 

iškilo kitas, daug keistesnis. Iš kur Menstonas gavo laišką? Kodėl 
sako, kad ji sudegusi, ir nerodo jai, Anei, to laiško? 

Toji priežastis, be abejo, buvo pati nepaprasčiausia iš visų ir 
galbūt dėl to jis jai laiško nerodė. 

Iš keleto požymių ji žinojo, kad nuo gaisro iki vestuvių su 
Kiterėja bei nešiko išpažinties Menstonas tikėjo, nuoširdžiai tikč- 
jo, kad Kiterėja bus jo teisėta žmona. Vadinasi, tikėjo ir tuo, kad 
Junisė mirusi. Matyt, nuo tos akimirkos, kai patikėjo, kad ji sude- 
gusi, iki vestuvių dienos su Žmona nesusirašinėjo. O laišką turėjo. 
Kada jie vėl užmezgė ryšius? 

Šitas laiškas reiškė, kad misis Menston nesudegė, ir Menstonas 
veikiausiai liovėsi tikėjęs baisiuoju įvykiu tą akimirką, kai jis pak- 
liuvo jam į rankas, jei ne anksčiau. Tai negi vienintelis, Anės galva, 
mįslės įminimas buvo teisingas — kad jis vėl užmezgė ryšius su 
žmona maždaug tuo metu, kai Anė apsigyveno pas jį ar kiekvėliau? 

Tiesiog neįtikima, jog moteris, palikusi vyrą, pritartų jo suma- 
nymui, kad kažkas apsimestų ja - ar ji būtų Amerikoj, ar Londone, 
ar Nepvoterio apylinkėse. 

Paskui vėl iškilo senasis painus klausimas: dėl ko Menstonas 
rizikuoja savo geru vardu, visus apgaudinėdamas dėl Anės? Jokia 
čia aistra, kad ir ką jis sakytų. Ji prisiminė misterio Ronhemo 
laišką, prašantį įrodymų, kad ji tikrai misis Menston. Anč ne- 
išmanė, kaip išsisuks ją išlaikantis vyriškis. Tiesą sakant, jos supra- 
timu, net blogiausias atvejis nėra jau toks baisus - na, pagarsės kaip 
ištvirkėlis, turės įsivelti į skyrybų ar dar kokią bylą, atlyginti nuos- 
tolius. Viskam iškilus aikštėn, kurį laiką gali sušlubuoti jo karjera. 
Menstonui tatai būtų baisu kaip mirtis. 

Ji grąžino laiškus į slėptuvę, dar permetė akimis kitus užrašus, 
bet neaptiko jokių naujų Žinių, tada uždarė spintelę ir paliko viską 
kaip buvo. 

Jautėsi nesmagiai. Labai gailėjosi pažinusi Menstoną. Jei as- 
muo, įtariamas keistomis nedorybėmis, yra nepaprastai gražus II 
protingas, tai dėl tokio prieštaravimo darosi dar baisiau. Keista šiO 
žmogaus elgsena baugino ne tik Kiterėją, bet ir Anę, ir nors ši 
turėjo trūkumų, vis dėlto dar nebuvo taip smukusi, kad savo noru 
taptų nusikaltimo bendrininke. Ji net nežinojo, kad turės pakeist! 
gyvą žmoną, kol neatvyko į Nepvoterį, o tada jau nebebuvo ku! 
trauktis. Savo apsimetinėjimą ji laikė pragyvenimo šaltiniu, šiek 

tiek geresniu už sunkų darbą, skurdą ir vienatvę, prisimenant judrų 
ir kiek išpaikintą smagios sodybos ūkvedės gyvenimą. 


Non illa colo calathisve Minervae 
Foemineas assueta manus.“ 


2. POPIETĖ 


Taigi misteris Ronhemas ir Edvardas Springrouvas paleido me- 
chanizmą, tikėdamiesi sulaukti reikšmingų rezultatų. 

Pastorius visą rytą buvo neramus ir susimąstęs. Net tarnams 
tapo aišku, kad Springrouvo pranešta naujiena painiausia iš visų, 
kurias gavo senasis teisėjas per daugelį mėnesių ar metų. Šis buvo 
jau tokio amžiaus, kai užtenka valios nieko skubotai nespręsti, ir 
dabar stengėsi susigaudyti neužmiršdamas apdairumo. 

Tik popiet jis ryžosi eiti pas savo giminaitę mis Eldklif ir atsargiai 
ištirti, ar jinai ką nors Žino apie jį dominantį dalyką. Jam buvo 
aišku, kad ši vieniša moteris tebemyli Kiterėją. Mis Eldklif kelis 
kartus slapta teiravosi apie buvusią kompanionę ir visada minčda- 
vo ją su liūdesiu. Tai rodė, kad vyresnioji Kiterėja, dėl neaiškios 
priežasties atsižadėjusi savo numylėtinės ir bendravardės, nebuvo 
abejinga jos likimui. 

— Ar jums niekad nekilo įtarimo, kad jūsų valdytojas nedoras 
žmogus? — paklausė jis senmergės. 
 — Nė menkiausio. O jums? - atsargiai paklausė ši. 

— Tiesą sakant, kilo. 

— Koks? 

— Negaliu aiškiai atsakyti, nes niekas dar neįrodyta. Bet mano 
įtarimai svarūs. 

— Norite pasakyti, kad jis buvo abejingas žmonai po vestuvių ir 
negražiai pasielgė palikdamas ją? Žinau tai, bet man rodos, kad 
dabartinis jo elgesys su kaupu išpirko ankstesnį nerūpestingumą. 

Jis pažvelgė mis Eldklif tiesiai į akis. Buvo aišku, kad ji neme- 
luoja ir neturi nė menkiausio supratimo, jog su valdytoju gyvenanti 
moteris galbūt ne misis Menston. 


RS 


„Jos mergiškos rankos nepratę sukinti verpstę Minervos“, iš Vergilijaus 
„Eneidos“, VII kn. , 805-6 eil. 

— Ne, ne, apie tai nebeverta nė kalbėti, - tarė pastorius. - Noriu 
pasakyti, kad senojoje sodyboje gyvenanti moteris nėra misterio 
Menstono žmona. 

— Nėra... misterio Menstono žmona? 

— Taip, taip. 

Mis Eldklif bejėgiškai pažvelgė į pastorių. 

— Nėra misterio Menstono žmona? Tai kas ji tada? — tiesiai 
paklausė ji. 

— Nuklydėlė, vardu Anė Syvei. 

Misteris Ronhemas, kaip ir kiti, buvo pastebėjęs nepaprastą mis 
Eldklif rūpinimąsi valdytojo gerove ir bandė tai visaip aiškintis. Ji 
buvo taip sukrėsta šios Žinios, kad tapo aišku, jog jos ir Menstono 
savitarpio supratimas dar nereiškia, kad jis yra jai atskleidęs savo 
paslaptis ir kad juodu jungiantis ryšys nenutrūkęs. Pastaruoju metu 
misteris Ronhemas buvo pradėjęs abejoti šiais saitais, o dabar, 
suvokęs, kad klydo, pasigailėjo atskleidęs savo ketinimus. Bet buvo 
jau per vėlu, taigi jis pateikė įrodymus ir smulkiai išdėstė mis 
Eldklif, kodėl taip manąs. 

Dar jam nebaigus, jinai vėl pasidarė santūri kaip ir pokalbio 
pradžioje. 

— Po tokių nuodugnių įrodymų gal ir patikččiau, kad jūs 
teisus, - atsakė ji, - bet vienas esminis faktas liudija priešingai. Jį 
galima paneigti tik neginčijamais įrodymais. Taigi dėl kokios prie- 
žasties neapkvaišęs vyras - o misteris Menstonas yra šviesaus proto 
ir garbingas - rizikuotų taip keistai elgtis? Nėra tokios priežasties. 

— Aš irgi taip maniau iki tol, kol vakar vakare mane aplankė 
draugas, mano ir vargšelės Kiterėjos draugas. 

— Aha, dar ir Kiterėja, - pridūrė mis Eldklif, kuriai šis vardas 
priminė svarbiausią įrodymą jos naudai. - Kad jis mylėjo Kiterėją 
ir kad tebemyli ją dabar, beprotiškai ir ištikimai, man aišku, lygiai 
kaip ir tai, kad kvėpuoju. Kiterėja yra daug jaunesnė už misis 
Menston, - aš ją taip vadinsiu, - dukart malonesnio būdo, triskart 
gražesnė. Argi jis galėtų tyliai ir staigiai atsižadėti jos dėl kažko- 
kios... Misteri Ronhemai, jūsų spėjimas absurdiškas, ir aš juo 
netikiu! - Ji net paraudo iš įkarščio. 

Dabar pastorius galėjo išdėstyti savo antrąjį įtarimą, bet dėl jam 
vienam težinomų priežasčių to nepadarė. 

— Puiku, ponia. Viliuosi, kad faktai patvirtins jūsų nuomonę- 
Tiesiai jo paklauskite, ar ta moteris jo žmona, ar ne, ir stebėkitė: 
kaip jis elgsis. 

— Rytoj būtinai paklausiu, - atsakė ji. - Mėgstu griebti jautį už 
ragų. 

Bet vos tik pastorius išėjo, jo pasėtas garstyčios grūdelis“ suaugo 
į medį. Ji taip nekantravo norėdama kuo greičiau nusiraminti, kad 
suprato neiškęsianti per naktį. Vargais negalais sulaukė vakaro, 
kuris paslėptų ją. Kai tik saulė nusileido už horizonto, bet dar 
nebuvo visai sutemę, ji susisupo į apsiaustą, tyliai išėjo iš namų ir 
per gūdų parką nudrožė tiesiai į senąją sodybą. 

Tuo pačiu metu pastoriaus namuose prie viengungiškos 
dvasininko vakarienės stalo susėdo dar du žmonės. Vienas, pa- 
našus į oficialų asmenį, niekuo nekrito į akis, tik žvilgsnis buvo 
neįprastai skvarbus. Antrasis buvo Edvardas Springrouvas. 

Aptikusi stropiai paslėptus laiškus, Anė Syvei neberado sau 
vietos... Moteriškas jos orumas tvirtino, kad Menstonas neturi 
teisės slėpti nuo jos nieko, kas susiję su jo dingusia Žmona. Iš 
pradžių ji suglumo, paskui suirzo, galop pasipiktino. Apmaudas ir 
smalsumas visai nebedavė ramybės. 

Vidurdienį per pietus valdytojas su ja beveik nesikalbėjo. Jis 
nebepaisė paprasčiausio mandagumo ir atrodė beveik abejingas 
likimui. Jo veiksmai pranašavo nelaimę, tačiau jis nieko neaiškino. 
Ji atidžiai, kaip moka tik moterys, stebėjo menkiausią Menstono 
judesį, ir pagaliau jai toptelėjo, kad jis ketina slapta pabėgti. Anė 
bijojo dėl savęs: apie įstatymus ir teisingumą ji neką tenumanė ir 
vaizdavosi, kad už jo darbelius gali tekti atsakyti jai. 

Po pietų jis vėl išėjo ir jinai matė, kaip nuvažiavo grafystės centro 
link. Jai šovė į galvą pačiai ten nukakti, ir po pusvalandžio pėsčia 
jau drožė jam iš paskos, nors kelias tolimas. Apsimetė einanti 
apsipirkti. 

Kaip paprastai išėjusi apsipirkti, ji užsuko kažkokio niekniekio 
į vaistinę, greta kurios stovėjo grafystės bankas. Pažvelgusi pro 
langą, pro spalvotus buteliukus išvydo Menstoną, besileidžiantį 
banko laiptais. Jis ištraukė ranką iš kišenės ir užsitraukė apsiausto 
gobtuvą iki pat nosies. 

Beveik visi žmonės išeidami iš banko įpratę rūpestingai apsi- 
čiupinėti kišenes, jeigu ėmė pinigus, o jeigu įnešė, eina laisvai 
mosikuodami rankomis. Valdytojas atrodė ėmęs pinigus - galbūt 

poniai Eldklif, jis tai nuolat darydavo. O gal atsiėmė savo pinigus, 
kaip daro žmonės, besiruošiantys išvykti iš šalies. 


3. NUO PENKTOS IKI AŠTUNTOS VALANDOS 
VAKARO 


Anė grįžo namo, kai jau buvo laikas nurodinėti, ką ruošti vakarie- 
nei. Menstonas parsirado po pusvalandžio. Užsidegę lempą ir 
uždarinėję langines, jiedu susėdo. Jis buvo išblyškęs ir nusika- 
mavęs - galima sakyti, išsekęs. 

Valgė jie beveik visiškoje tyloje. Menstonas buvo taip susi- 
rūpinęs, kad Anės, regis, nematė, ir ši nebežinojo, nė ką galvoti. 
Anei stojantis, į duris kažkas pasibeldė. 

Nespėjus tarnaitei prieiti prie durų, Menstonas nuskubėjo per 
kambarį ir pats jas atidarė. Ten stovėjo mis Eldklif. 

Menstonas iškart grįžo atgal ir tyliai tarė Anei: 

— Būčiau laimingas, jei trumpam pasišalintum į savo kambarį. 

— Vakaras gražus ir žvaigždėtas, - atsakė ši. - Eisiu pasivaikščio- 
ti, jei nori akis į akį pasikalbėti su mis Eldklif. 

— Gerai, eik, jei tau taip labiau patinka, - tarė jis. Anė persimetč 
keletu bendrų frazių su mis Eldklif ir užlipo į viršų pasiimti skry- 
bėlaitės bei apsiausto. Nusileidusi apačion, atidarė laukujes duris 
ir išėjo. 

Apsidairė. Naktis buvo tamsi, niūri ir tyki. Tada sustojo. Nuo tos 
akimirkos, kai Menstonas paprašė ją pasišalinti, Anę užplūdo 
nenumaldomas ir karštas troškimas sužinoti, apie ką mis Eldklit 
kalbėsis su juo. Ją įkvėpė ne vien paprastas smalsumas. Rytą rasti 
laiškai sukėlė didžiausių įtarimų. Įsitikinusi, kad jos ateitis priklau- 
so nuo gebėjimo kovoti su žmogumi, kuris pavojaus akivaizdoje 
elgsis tikrai ne kaip draugas, Anė pasiryžo sužinoti didžiąją pa- 
slaptį, kuri dabar aptarinėjama. Žvelgdama į tamsoje skendinčius 
medžius, ji neramiai svarstė, kaip tai padaryti. 

Be garso pravėrusi laukujes duris, ji įėjo į prieškambarį ir žing- 
snis po žingsnio prisiartino prie durų, už kurių kalbėjosi mis Eldklif 
ir Menstonas. Pro rakto skylutę ir per sienas nieko nesigirdėjo. Ir 
ji surizikavo - tyliai pasuko rankeną ir pravėrė duris per kokią pusę 
colio. Tai darė taip atsargiai, kad užtruko gal net trejetą minučių. 
Tą pačią akimirką mis Eldklif pasakė: 

— Kažkur traukia skersvėjis. Man rodos, durys praviros. 

Anė šmurkštelėjo po laiptais. Menstonas pričjęs uždarė duris. 
Nepavyko, ir ji vėl susimąstė. Svetainės, kurioje jiedu kalbėjosi, 
langinės, kaip ir visuose senuose kaimo namuose, buvo užmautos 
ant vyrių lango išorėje iš abiejų angos pusių ir dengė kiekviena po 
pusę lango. Jos buvo tvirtinamos varžtu, kiaurai einančiu per 
langines ir medinį lango skersinį į vidų. Viduje varžtą prilaikė 
kuolelis, paprastai įkišamas, kai jiedu su Menstonu eidavo gulti, o 
kartais visai neįkišamas. 

Jei ji vėl grįš prie kambario durų, kiekvieną akimirką gali būti 
užklupta, bet jeigu klausysis prie lango, atsidarančio į sodą, kuria- 
me sutemus niekas nevaikšto, tai niekas jai netrukdys. Verta 
pamėginti. 

Anė prislinko prie lango, suėmė varžto galvutę ir tyliai suko jį, 
kol ištraukė. Langinės liko ten pat kaip ir pirma, bet toje vietoje, 
iš kurios buvo ištrauktas varžtas, švietė trijų ketvirčių colio skers- 
mens skylė, pro kurią matėsi kambario vidurys. Ji prikišo akį prie 
tos kiaurymės. 

Ir mis Eldklif, ir Menstonas stovėjo. Menstonas - nugara į langą, 
O jo pašnekovė - veidu. Ponios laikysena buvo tvirta, smerkianti ir 
išdidi. Daugiau nieko nebuvo matyti. Anč pasisuko šonu, pečiu 
atsirėmė į langines ir prikišo ausį prie skylės. 

— Galva neišneša, - tarė mis Eldklif, - kaip tu, vyras, galėjai 
griebtis tokios dvigubos apgaulės? 

— Kartais vyrų elgesys nesuprantamas. 

— Bet dėl ko, sakyk? 

— Paprasčiausia užgaida. 

— Gal ir patikėčiau, jei ta moteris būtų gražesnė už Kiterėją ar 
jei tu jau kurį laiką būtum pagyvenęs su Kiterėja ir ji tau būtų 
nusibodusi. 

— Negi jūs negalite patikėti, kad šitaip susiklosčius aplinkybėms 
(aš vedžiau Kiterėją ir atsisakiau jos sužinojęs, kad mano žmona 
gyva, bet su manim negyvens), prikalbėjau šią moterį atvykti pas 
mane, nes geriau jau šis tas negu nieko. Nenorėjau rizikuoti myli- 
mos moters garbe, jei žmonai kada šautų į galvą grįžti. 

— Negaliu tuo patikėti. Per daug mylėjai Kiterėją, kad pakaktų 
šio pasiteisinimo. Tau reikėjo arba Kiterėjos, arba nieko. Aistrai 
numalšinti tau visiškai nereikėjo šitos Anės Syvei, bent jau ne- 
reikėjo taip, kad lyg beprotis rizikuotum savo reputacija atsivežda- 
mas ją čionai. Esu įsitikinusi, kad nereikėjo, Enėjau. 

— Aš irgi, - atvirai prisipažino jis. 

Mis Eldklif šūktelėjo iš nuostabos. Staigus prisipažinimas ją 
trenkė kaip žaibas. Verkdama pradėjo jam skaudžiai priekaištauti. 

— Kaip tu galėjai sugriauti mano planus ir nuplėšti garbę vienin- 
telei mergaitei, kurią gerbiau, šitaip keistai elgdamasis!.. Ta mote- 
ris turi išvykti iš čia, O gal net ir iš šalies. Dieve! Juk tiesa po dienos 
kitos išaiškės! 

— Ji nieko panašaus nepadarys, o tiesą reikia kaip nors nuslėpti, 
tik nežinau kaip. Jei gyvensiu čia ar kurioje nors kitoje civilizuoto 
pasaulio vietoje Enėjaus Menstono pavarde, ši moteris bus greta 
ir vadinsis mano Žmona arba aš galutinai pasmerktas! 

— Nepakęsiu, kad ją čia laikytum, o motyvai man visai nerūpi. 

— Turite ką nors daryti, - murmėjo jis. - Privalote. Taip, priva- 
lote. 

— Nedarysiu nieko, - atrėžė ji. - Tai nusikaltimas. 

Jis rimtai žvelgė į ją. 

— Nejau nepritarsite šiai mano apgavystei, net jeigu nuo to 
priklausys mano gyvybė? Nepritarsite? 

— Nesąmonė! Gyvybė! Kils skandalas, bet ji turi nešdintis iš čia. 
Anksčiau ar vėliau viskas iškils aikštėn, tai geriau jau anksčiau. 

Menstonas niūriai pakartojo tuos pačius žodžius: 

— Mano gyvybė priklauso nuo jūsų paramos. Mano gyvybė! 

Tada prisiartino prie jos ir kažką pasakė į ausį. Kalbėdamas 
abiem rankom spaudė jos galvą sau prie burnos. Jos veidas persi- 
mainė, lūpos ėmė drebėti taip, kad gaila buvo žiūrėti. O jis vis 
spaudė jos galvą ir kuždėjo toliau. 

Anė Syvei, kuriai klausytis trukdė vėjo skundas ir krioklio šniok- 
štesys, nugirdo tik šiuos mis Eldklif žodžius, ištartus virpančiu 
balsu: „Jie neturi pinigų. Ką jie gali įrodyti?“ 

Anė pastatė ausis, stengdamasi nugirsti jo atsakymą, bet nepa- 
vyko. Iš tolesnio pokalbio ji suvokė, nors tiesiai to nebuvo pasakyta, 
kad mis Eldklif po to, ką jis jai pakuždėjo, kūnu ir siela stos uŽ 
Menstoną. | 

Mis Eldklif jau lyg ir laikas buvo eiti, tačiau ji vis delsė, lyg 
nenorėdama jo palikti. Kai pagaliau nusiminusi ir susijaudinus! 
ponia susiruošė, Anė paskubom įbruko varžtą, lanku apibčg0 
įėjimą ir laiptais nulėkė žemyn į parką. Tenai prisiglaudė prie 
didžiulės liepos kamieno, ir jos tamsus siluetas susiliejo su juo. 

Po kelių minučių ji pamatė Menstoną ir mis Eldklif, įsikibusią 
jam į parankę, einant per progumą dvaro link. Ji stebėjo, kaip du 
juodi taškai kopia aukštyn ir artinasi prie rūmų. Pailga šviesos 
dėmė, atsivėrusi tamsiame sienų masyve, rodė, kad atsidarė durys. 
Jų fone išryškėjo mis Eldklif figūra. Durys jai už nugaros užsivėrė 
ir vėl pasidarė tamsu. Iš tamsybės išniro vienišas grįžtančio Mens- 
tono siluetas. Jis praėjo pro Anės slėptuvę. 

Dar ketvirtį valandos palūkuriavusi lauke, kad nekiltų jokių 
įtarimų, Anė grįžo į trobą. 


4. NUO AŠTUNTOS IKI VIENUOLIKTOS VALANDOS 
VAKARO 


Menstonas tą vakarą elgėsi labai maloniai. Dabar, susivokus kas 
dedasi, jai buvo aišku, kad jis žūtbūt stengsis nuslėpti savo tikruo- 
sius jausmus. 

Jos baimė neslūgo. Jiedu sėdo vakarieniauti, Menstonui smagiai 
plepant. Bet kas gali įžvelgti daugiau už nepatiklios moters akį? 
Vyro gudrybės šiuo atveju tokios pat patikimos kaip Sisero šarvai 
prieš ploną padangtės vinį.“ Nors jis buvo labai išradingas, ji 
suvokė, kad yra sumanęs kažką daugiau, o ne vien nuslėpti savo 
jausmus. Jis stengėsi atitraukti jos dėmesį, kad nepastebėtas kažką 
padarytų. 

Anei tai buvo baisios akimirkos. Visas kūnas staiga pasidarė 
jautrus. Ji nesuteikė jam nė menkiausios galimybės net pakrutėti. 
Mes pažįstame dvilypę jauseną, kai pasidalijama į dvi dalis, ir 
tariamai niekuo dėta čiauškutė slepia antrąjį „aš“ - įtarią šnipę. 

Menstonas neatsisakė savo užmačių, tik jos darėsi vis aiškesnės. 
Jie beveik baigė valgyti, kai jam, buvo matyti, toptelėjo nauja 
mintis, kaip pasiekti tikslą. Susimąstęs jis pasisuko su kėde ir 
įdėmiai pažvelgęs į laikrodį ant priešingos sienos išminčiaus balsu 
tarč: 

— Nebylus laikrodžio ciferblatas gali daug pasakyti ir atspindėti 
įvairiausias paskatas - nuo subtiliausios pagundos iki nerūpestin- 
gumo ir raginimo veikti. 

Y() 


Užuomina, kaip Jahelė nužudė miegantį Siserą padangtės vinimi. Žr. Teisėjų 
knygą, IV 21. 

— O kaip? - pasiteiravo ji. Kol kas Anei buvo visiškai nesupran- 
tama, kur jis suka. 

— Kad ir šitaip: pažvelk į šaltą, metodišką, neromantišką, daly- 
kišką rodyklių, atsidūrusių stačiu kampu viena kitai, padėtį. Jos 
nuteikia žmogų darbui, nori jis to ar ne. Paskui žiūrėk, koks 
pikantiškai drovus darosi ciferblatas, kai rodyklės viena virš kitos. 
Yra keletas padėčių, kurios primena: „Pasiruošk“. Be dešimt pir- 
mos „pasiruošk“ skiriasi nuo be dešimt dvyliktos „pasiruošk“, 
lygiai kaip jaunystė skiriasi nuo senatvės. Vidurdienis ar vidurnak- 
tis aiškiai rodo: „Atlikta“. Ar esi pastebėjusi? 

— Taip. 

Jis tęsė su apsimestine nuostaba: 

— Lengvas dešimt aštuntos veržiumas, greita be penkiolikos 
beprotybė, svyrantis iš nuovargio be penkių - akivaizdu visiems. 

— Gal čia ir esama tiesos, bet vaizduotės daugiau, - tarė ji. 

Jis ir toliau postringavo apie laikrodį. 

— Akiai didelį poveikį daro ir apipavidalinimas. Štai ssnamadis 
mūsiškis — žalvario ciferblatu su išlenktu viršum, su pusmėnulio 
formos plyšiu, rodančiu mėnesio dieną, ir viršuje besisupančiu 
laivu - man atrodo kaip koks senas cinikas. Taip ir matai jo mintis 
sklandant tarp gėrio ir blogio. 

Staiga jai prašvito akys: laikrodis buvo už jos, ir jis norėjo, kad 
ji atsisuktų į jį nugara. Ji bijojo nusigręžti, tačiau kad nesukeltų jam 
įtarimo, buvo atsargi: jam kalbant, greit žvilgtelėjo į laikrodį sau 
už nugaros ir vėl sėdėjo kaip sčdėjus. Per tokį trumpą laiką jis nieko 
negalėjo padaryti. 

— Aha, - nerūpestingai pasakė Menstonas ir tą pačią akimirką 
pripylė jai taurę vyno. - Kalbėdamas apie laikrodį prisiminiau, kad 
jį jau reikėtų prisukti. Neužmiršk, šiąnakt reikia jį prisukti. O gal 
dabar tai padarytum, brangioji“? 

Išsisukti nebuvo galima. Ji ryžtingai pakilo padaryti ko prašoma, 
kad tik jos neįtartų. Laikrodis buvo senamadis, veikiantis aštuonias 
dienas, o stiliumi derinosi prie kitų senovinių Menstono surinktų 
baldų ir užsukamas baisiai girgždėjo. 

Anė nebeturėjo vilties stebėti jį tuo metu, o ratukų girgždesys 
trukdė jai ir ką nors išgirsti. Tačiau sukdama laikrodį ji pastebėjo 
Menstono šešėlį ant sienos sau iš dešinės. 

Ką jis daro? Jis kažką pila į jos taurę su vynu. 

Jis užbaigė savo manevrą, jai dar neužsukus laikrodžio. Ji rūpes- 
tingai uždarė laikrodžio dureles ir vėl atsisuko. Kai atsistojo prie- 
šais, jis sėdėjo kėdėje kaip niekur nieko. 

Sunku įsivaizduoti, kad įprastas, iki tol malonus vaizdas dėl 
kažkokios smulkmenos, išoriškai nieko nepakeitusios, staiga ima 
kelti siaubą. Moteris pamanė, kad jis ketina ją nunuodyti, bet iškart 
parodyti savo baimės negalėjo. 

Tačiau dar nesuvokus, kas gali atsitikti, jai atėjo į galvą kita 
mintis, ir pirmoji pasirodė neįtikima ar net absurdiška. Tik beprotis 
atimtų jai gyvybę būdu, kurį taip lengva išaiškinti, nebent nusikal- 
timui būtų svarbesnių priežasčių negu Menstono. 

Gal jis, kažko pripylęs jai į vyną, tenori, kad šiąnakt ji kietai 
miegotų? Tada pasitvirtintų jos ankstesnis įtarimas, kad jis ketina 
slapta pabėgti. Šiaip ar taip, jis ketina slapta kažką daryti, ir ji turi 
nieko apie tai nežinoti. Dabar reikėjo kaip nors išsisukti nuo vyno. 

Keliom dingstim jai pavyko atidėti šią procedūrą beveik pen- 
kioms minutėms, bet jis per dažnai žvilgčiojo į ją, kad ji spėtų išpilti 
gčralą į židinį. Būtinai reikėjo nors gurkštelčti. Ji taip ir padarė, o 
po to nutaikiusi progą išspjovė į nosinę. 

Menstonas nepastebėjo, kad jinai griebėsi atsargumo. Jam pa- 
sirodė, kad viskas vyksta kaip iš pypkės, tad pasilenkė žarstekliu 
pamaišyti žarijų. Ji iškart griebė taurę ir išpylė vyną sau už apykak- 
lės. Kai jis vėl atsisuko, jinai spaudė prie lūpų tuščią taurę. 

Atėjus metui, jis užrakino duris ir patikrino, ar uždarytos lan- 
ginės. Ji dar pasikrapštė po namus ir po kelių minučių abu nuėjo 
gulti. 


5. NUO VIENUOLIKTOS VALANDOS 
IKI VIDURNAKCIO 


Kai apsimestinai gilus Anės Syvei alsavimas įtikino Menstoną, kad 
ji miega, jis tyliai atsikėlė ir tamsoje apsirengė. Iš visų jėgų įtempusi 
ausis ji girdėjo, kaip jis rengiasi; paskui jis kažką ištraukė iš kišenės, 
įdėjo į tualetinio, staliuko stalčių, nuėjo prie durų ir nusileido 
laiptais. Ji šastelėjo iš lovos ir pažvelgė į stalčių. Jis buvo padėjęs į 
vietą mažą buteliuką, kurį ji jau anksčiau buvo ten mačiusi. Ant 

etiketės buvo užrašyta: „Betlio“ opiumo tirpalas“. Jai pasidarė 
lengviau, kad į jos gyvybę nesikėsinta, 0 tik norėta užmigdyti. 
Negalima prarasti nė sekundės, jei ji neketina jam nusileisti. Anč 
vienais naktiniais marškiniais nusekė iš paskos. Kai ji nulipo laip- 
tais, jis buvo užsidaręs kabinete, o iš po durų sklindanti silpna 
šviesa rodė, kad jis užsidegęs žiburį. Ji prislinko prie durų, bet 
nedrįso jų nė trupučio praverti. Prikišusi ausį prie durų, išgirdo jį 
draskant kažkokius popierius, o po akimirkos plykstelėjęs ryškes- 
nis virpantis šviesulys rodė, kad jis juos degina. Išgirdusi jo žings- 
nius plikomis grindimis, ji kaipmat suvokė, kad jis artinasi prie 
durų. Nukūrė viršun ir šmurkštelėjo į lovą. 

Grįžtant į miegamąjį, Menstonas lipo jai ant kulnų. Įėjo jis vėl 
be žiburio. Kurį laiką stovėjo nejudėdamas, kad įsitikintų, jog ji vis 
dar miega. Nuėjo prie stalčiaus, kur buvo laikomi jų grynieji pini- 
gai, ir ištraukė dėžutę. Anės 'ausis pagavo banknotų šlamesį ir 
aukso skimbčiojimą. Kažkiek įsikišo į kišenę, kažkiek padėjo atgal. 
Stovėjo ir galvojo, lyg kažką spręstų. Šitaip delsdamas pastebėjo 
savo veido atspindį veidrodyje - blyškų ir neryškų, kaip šmėklos. 
Atrodė, kad šis vaizdas ir buvo svarstyklių lėkštę nusvčrusi plunk- 
snelė: jis sunkiai atsiduso, išėjo iš kambario ir nusileido laiptais. Ji 
išgirdo, kaip jis atšovė užpakalines duris ir išėjo į kiemą. 

Nusprendusi, kad jis daugiau nebegrįš į miegamąjį, ji pasijuto 
saugi, atsikėlė ir skubiai apsirengė. Pričjusi prie kambario durų 
aptiko, kad jos užrakintos. „Iš atsargumo, ne kitaip“, - sumurmėjo 
sau. Tačiau dėl to dar labiau suglumo ir susijaudino. Jei jis ketintų 
iškart keliauti iš namų, tai kažin ar būtų varginęsis ją užrakinda- 
mas, juk mano, kad ji apsvaiginta miega. Spyna buvo įleidžiama, 
tad atsklęsti durų ji negalėjo. Kaipgi jį sekti? Labai paprastai. Iš 
miegamojo durys atsidarė į sandėliuką. Jis buvo didelis ir anksčiau 
naudojamas kaip persirengimo ar vonios kambarys, bet to atsisa- 
kyta dėl nepatogumo. Kito išėjimo į laiptų aikštelę nebuvo. Šio 
sandėliuko langas atsidarė į prieangio stogą, kuris buvo plokščias 
ir dengtas švinu. Anė pasiėmė nuo lovos pagalvę, tyliai atidarč 
kambario langą ir išlipo ant stogo. Persilenkusi per prieangį puo- 
šusių neaukštų turėklų kraštą, ji numetė pagalvę ant žvyruoto tako 
91 


R. Betlis (1770-1856) - laivyno chirurgas, vėliau Londono vaistininkas, gerokai 
patobulinęs farmaciją. 

ir ėmė leistis turėklais, laikydamasi rankomis, kol kojos atsidūrė 
per kokias dvi pėdas nuo žemės. Tada vikriai stryktelėjo ant pa- 
galvės ir atsistojo ant tako. 

Nuo to laiko, kai ji šįvakar grįžo namo pasivaikščiojusi, jau buvo 
patekėjęs mėnulis. Tačiau sunkūs debesys, pakibę danguje, trukdė 
j0 pilkšvai perregimai šviesai prasiskverbti. Anė nuslinko už namo, 
atidžiai klausydamasi. Valdytojas buvo išėjęs mažiausiai dešimčia 
minučių anksčiau. Per tą laiką, kol ji čia laukė, buvo galima suskai- 
čiuoti iki penkiasdešimties. Tada Anė išgirdo kažkokį bruzdesį 
šalinamyje, kuris kadaise jungėsi su pagrindiniu pastatu. Šitas 
šalinamis pertvara buvo padalytas į vidinį ir išorinį kambarius. 
Anksčiau, kol tarpiniai pastatai nebuvo nugriauti, ten buvo virtuvė 
ir indų plovykla, o dabar alaus darykla ir dirbtuvė, į kurią galima 
patekti tik per alaus daryklą. Paprastai durys į pirmąją patalpą iš 
lauko būdavo užrakinamos pakabinamąja spyna. Dabar jos buvo 
uždarytos, bet neužrakintos. Be abejo, Menstonas kuitėsi šalina- 
myje. 

Ji vos vos pravėrė duris. Alaus darykloje tvyrojo tamsa, tačiau 
per grindis jos link iš už privertų dirbtuvės durų krito šviesos 
ruoželis. Šviesa buvo netikėta, nes nei pro skyles, nei pro plyšius 
jos nesimatė. Žvilgtelėjusi į vidų, moteris pastebėjo, kad visokias 
angas bei skyles jis užtiesęs skudurais ir kilimėliais, o ant lango 
užkabinęs maišą, kad joks spindulėlis neprasiskverbtų. Iš ten, kur 
ji stovėjo, matėsi, jog šviesos pluoštas krinta ant varinio katilo prie 
pat vidinių durų, o ant jo guli miegamojo raktas. Apšviestas dirb- 
tuvės vidus pro dvejas praviras duris jai irgi iš dalies buvo matomas. 
Menstonas iš didelės spintos išiminėjo įrankius, glazūruotus indus 
ir senus gelžgalius, sukrautus joje. Tada pasiėmė kaltą ir pradėjo 
traukti kabliukus bei vinis, kuriomis spinta buvo pritvirtinta prie 
sienos. Ištraukęs jis išskėtė rankas, neišardęs nukabino spintą ir 
pastatė ant grindų greta savęs. 

Dabar atsidengė sienos dalis, kurią pirmiau užstojo spinta. Buvo 
matyti, kad ji nutinkuota vėliau negu visas šalinamis. Menstonas 
kažkokiu įrankiu ėmė daužyti tinką, krintančius gabalus mesdamas 
į pintinę. Nuvalęs kokias dvi pėdas sienos, jis įkišo laužtuvą tarp 
plytų ir tyliai ėmė sukioti jį, kol keletas jų išklibo. Atsivėrė senos 
krosnies anga. Nebenaudojama krosnis, matyt, buvo užmūryta. Tai 
buvo paprasta senoviška krosnis, tik suploto rutulio formos ertmė 
be dūmtraukio. 

Menstonas įkišo ranką į krosnį, ištraukė kažkokį didelį sunkų 
daiktą ir numetė ant žemės. Moteris aiškiai matė tą daiktą. Tai 
buvo paprasčiausias beveik pilnas maišas užrištu viršumi. 

Valdytojas kartą ar du krūptelėjo, lyg būtų ką išgirdęs, ir jo 
judesiai pasidarė dar panašesni į katino. Staiga jis užgesino šviesą. 
Anė netriukšmavo, tačiau ir ji išgirdo kažkokį svetimą garsą prie- 
kinėje namo dalyje. „Ziurkė“, - pamanė. 

Buvo matyti, kad jis greit nusiramino, tačiau visiškai pakeitė 
taktiką. Nebedegė žvakės ir toliau dirbo tamsoje. Kiek ji galėjo 
spręsti iš garsų, jis vėl sudėjo į vietą plytas, kuriomis buvo užmūryta 
krosnies anga. Visą laiką ji laužė galvą, kaip reikės pakliūti į 
miegamąjį, bet dabar klausimas buvo išspręstas. Kai jis kabins 
spintą į senąją vietą, ji perbėgs alaus daryklą, pasiims raktą nuo 
varinio katilo, užbėgs į viršų, atsirakins duris ir vėl atneš raktą. Jei 
jis eis miegoti, nors tai sunkiai įtikima, manys, kad užraktas užsi- 
kirto. Ši mintis ir ketinimas, kuriam išdėstyti reikia tiek žodžių, 
švystelėjo kaip Žaibas ir nė kiek nenuslopino jos smalsumo. Užsis- 
pyrė pasilikti ir sužinoti, ką reiškia tie jo keisti veiksmai dirbtuvėje. 

Šonu įslinkusi pro laukujes duris ir jas uždariusi, jinai tamsoje 
ėmė sėlinti prie antrųjų, žengdama kuo atsargiausiai, kad šiukšlės 
ant grindų netraškėtų jai po kojomis. Netrukus atsidūrė prie katilo 
vos per pėdą nuo durų į kambarį, kuriame darbavosi Menstonas. 
Iš čia ji aiškiai girdėjo, kaip sunkiai jis kvėpuoja nuo pastangų, bet 
nematė jo, nes buvo pcr tamsu. 

Pirmiausia jai rūpėjo paimti savo kambario raktą, taigi atsargiai 
ištiesė ranką ten, kur jis gulėjo. Užuot palietę raktą, jos pirštai 
apčiuopė kažkieno batą. 

Jai pasidarė silpna, išmušė šaltas prakaitas. Tai buvo moters 
arba vyro, stovinčio ant alaus daryklos varinio katilo, kur gulėjo 
raktas, koja. Šilta koja, apauta lakuotu batu. 

Stulbinantis atradimas taip išgąsdino ją, kad ji vos vos nesuriko, 
ir žaibo greitumu atitraukė ranką. Jos prisilietimas buvo toks 
lengvas, kad, rodos, žmogus per storą bato odą nieko nepajuto, 0 
Menstono brūžavimas nuslopino tylų jos suknelės šlamesį. 

Ten tikrai buvo ne valdytojas - anas tebesidarbavo. O ta žmo- 
gysta, užgesinus šviesą, bus pasinaudojusi tamsa, išlindusi iš kaŽ- 
kurio alaus daryklos užkampio ir atsistojusi ant katilo plytų mūri- 
nio. Iš pradžių ją paralyžiavusi baimė atlėgo suvokus, kad bijot! 
beprasmiška: ji pateko į beviltišką padėtį ir turi su tuo susitaikyt! 

Nejudantis žmogus ant katilo, kaip ir Menstonas, nenutuokė, kad 
ji yra čia, taigi Anė išdrįso dar kartą ištiesti ranką ir tol grabaliojo 
aplink koją, kol surado raktą. Atitraukiant ranką, piršto galiukas 
brūkštelėjo per kelnių kiškos apačią. 

Vadinasi, ten vyras. Iškart eiti prie durų buvo neprotinga ir ji 
nusliūkino į kampą. Čia buvo palyginti saugu, ji kiek atsikvošėjo ir 
padarč keletą logiškų išvadų: 


B Žmogus pasinaudojo tamsa, kad užliptų ant katilo, kaip 
jinai - kad įeitų. 


2. Tas žmogus slėpėsi šalinamyje dar jai nepriėjus prie durų. 


3. Jis stebi Menstoną apgalvotai ir nuosekliai, siekdamas savų 
tikslų. 

Iš garsų ji sprendė, kad Menstonas jau pakabino spintą į senąją 
vietą. Girdėjo, kaip jis deda atgal joje buvusius daiktus - butelį po 
butelio, įrankį po įrankio, po to grįžta į alaus daryklą, eina prie 
lango ir nutraukia nuo jo maišą, bet kadangi langas buvo mažutis, 
viduje neką tepašviesėjo. Jis grįžo į dirbtuvę, staigiai užsimetė 
kažką ant nugaros ir pradėjo apgraibom ieškoti kambaryje dar 
kažkokio daikto. Radęs jį, išlindo pro vidines duris, perėjo alaus 
daryklą ir išėjo į kiemą. Vos tik jam atsidūrus lauke, blausioje 
mėnulio šviesoje ji išvydo jo siluetą. Ant peties buvo užsivertęs 
maišą, o rankoje nešėsi kastuvą. 

Sulaikiusi kvapą Anė kiūtojo kampe ir laukė, ką darys antrasis 
vyriškis. Gal po pusės minutės ji išgirdo, kaip jis lipa nuo katilo, o 
paskui stačiakampėje durų angoje sušmėžavo jo siluetas. Tai būta 
plačiapečio vyro, susisupusio į ilgą apsiaustą. Jis irgi dingo, kaip ir 
valdytojas. 

Moteris su palengvėjimu atsiduso ir žengė sekdama toliau. Tą 
pačią akimirką paaiškėjo, kad tą vyriškį, kurio kojos ji buvo prisi- 
lietusi, savo ruožtu stebėjo ir sekė kita moteris. Anė Syvei vėl 
atsitraukė. Nepažįstama moteris išlindo iš tolimesniojo kiemo 
kampo ir kurį laiką neryžtingai stoviniavo. Aukšta, tamsi, rūpestin- 
gai apsigaubusi apsiaustu ji buvo panaši į kiparisą. Sujudėjo, be 
garso perėjo kiemą ir nusėlino ta pačia kryptimi kaip aniedu. 

Anė luktelėjo dar minutę, o paskui taip pat tyliai nusekė paskui 
moterį. 

Bet ją taip paveikė vienos nuo kitų besislapstančios žmogystos, 
kad išėjusi į kiemą atsigręžė pažiūrėti, ar ir jos kas neseka. Nieko 

nebuvo matyti, bet prie arklidės kampo jinai įžiūrėjo stovintį pa- 
kinkytą Menstono arklį su vežimaičiu. 

Vadinasi, jis tikrai ketina pabėgti, pamanė ji. Matyt, pasikinkė 
arklį tik išėjęs iš namų, kol ji dar nebuvo išlindusi pro langą. Tačiau 
neturėjo laiko svarstyti visų šios nakties įvykių. 

Ji.apsisuko ir nusliūkino paskui anuos tris. 


6. NUO VIDURNAKČIO IKI PUSĖS DVIFJŲ NAKTIES 


Kur pažvelgsi, visur sekliai - regis, net pati naktis. 

Keturi žmonės perėjo progumą ir pasuko į parko jaunuolyną, 
nutolę vienas nuo kito maždaug per septyniasdešimt jardų. Čia 
žemę, visiškai slepiamą lapijos, dengė storos samanos, švelniai 
liečiančios kojas nelyginant aksomas. Pirmasis seklys, vyras, ėjęs 
paskui Menstoną, dabar atsiliko, o Anė, Menstono ekonomė, gerai 
pažindama šias vietas, užuolankom nukurnėjo tarp medžių ir at- 
sidūrė tiesiai valdytojui už nugaros. Šiam greitai eiti trukdė našta. 
Atrodė, kad antroji moteris kiek aplenkusi Anę, bet ji ėjo Mens- 
tonui iš kitos pusės. 

Jis pasiekė duobę, esančią pusiaukelėje tarp krioklio ir siurblio 
pašiūrės. Sustojo, nusišluostė veidą ir įsiklausė. 

Į šią jau artipilnę duobę krisdavo nesuskaičiuojamos sudžiūvu- 
sių lapų kartos. Ąžuolo, buko ir kaštono lapai, supuvę ir parudavę, 
virto vientisu kratiniu. Menstonas padėjo maišą ant žemės, įlipo į 
duobę ir nužėčręs didelę lapų krūvą į šalį pradėjo kasti. Anė prisėli- 
nusi šmurkštelėjo į krūmą ir atsisukusi pasižiūrėti, ką veikia kiti, 
niekur nepastebėjo pirmojo vyriškio, kuris atsiliko ir kurį mes 
vadinome pirmuoju sekliu. Nusprendusi, kad jis irgi pasislėpė, ji 
susidomėjo antruoju sekliu, moterimi, kuri per tą laiką prisiartino 
prie Anės slėptuvės ir įsitaisė už medžio dar arčiau valdytojo negu ji. 

Taigi Anė tebesislapstė. Valdytojo kastuvo, smingančio į minkš- 
tus puvėsius, grikšėjimą tarpais ji aiškiai girdėjo, kai variklis liau- 
davosi girgždėti ir tuo pačiu metu nuščiūdavo vėjas, nes šiaip viską 
gožė krioklio šniokštesys, sklindantis iš anapus upės. Per kokias 
dvidešimt minučių Menstonas išrausė didelę, kokių keturių ar 
penkių pėdų gilumo, duobę. Įmetęs maišą, jis pradėjo ant jo versti 
žemes ir trypti jas. Paskui rūpestingai sužėrė sudžiūvusius lapus į 
duobės vidurį, uždengdamas jais žemę kaip buvo. 

Neprilygstama slėptuvė! Storas lapų sluoksnis, nejudintas metų 
metus, galbūt vėl metų metus nebus pajudintas, o apatiniai sluok- 
sniai pus toliau ir virs puria žeme. 

Kai šis darbas buvo baigtas, dangus pašviesėjo, ir dabar Anė 
aiškiai matė antrosios moters, išsilenkusios iš už medžio, veidą. 
Rodės, ji užmiršo savo užduotį, užsižiūrėjusi, ką daro vaeytojas: 
Jos veidas buvo baltas ir sustingęs. 

Menstonas tiesiog negalėjo jos nepastebėti. Baigęs darbą jis 
atsisuko ir pamatė ją. 

- Ei... jūs čia! - sušuko. 

— Nemanyk, kad aš tave šnipinėju, - maldaujamai sušnibždėjo 
ji. Anė atpažino mis Eldklif balsą. 

Susijaudinusi ponia skubiai dar kažką pridūrė, tačiau žodžius 
užgožė netolimo variklio girgždesys. Pirmasis seklys, jei jis nepriėjo 
arčiau negu iš pradžių, buvo per toli, kad išgirstų pokalbio nuotru- 
pas, nes vandens krioksmas gožė ausis. 

Mis Eldklif Menstonui, matyt, kažką pasakė apie pirmąjį seklį, 
nes valdytojas, nešinas kastuvu, iškart puolė ten, kur slėpėsi anas, 
ir dar šiam nespėjus išsipainioti iš šakų Žiebė per galvą kastuvo 
ašmenimis. Vyriškis susmuko ant žemės. 

— Bėk! - tarė Menstonui mis Eldklif, ir tas dingo tarp medžių. 
Mis Eldklif nuskubėjo priešinga kryptimi. 

Anė Syvei irgi ketino sprukti, tačiau atsisukusi pažvelgė į susmu- 
kusį vyriškį. Šis gulėjo kniūbsčias ir nejudėjo. 

Daugelis žemos moralės moterų elgiasi labai kilniai, išvydusios 
bėdos ištiktą žmogų. Elgtis padoriai, jei tokia tavo pareiga, yra 
gražu, bet dar gražiau doras neapgalvotas poelgis be išskaičiavimų. 
Ji priėjo prie jo ir švelniai apvertė. Jis sukrutėjo ir jos padedamas 
netrukus atsistojo. Suglumęs apsidairė, stengdamasis atsipeikėti. 

— Kas jūs? — paklausė moterį. 

Dabar nebevertėjo apsimetinėti. 

— Aš tariamoji misis Menston, - atsakė ji. - O kas jūs? 

— Aš policininkas, pasamdytas misterio Ronhemo ištirti šią pa- 
slaptį, kuri galbūt nusikalstama. - Jis pasirąžė ir susiėmė už galvos — 
matyt, susigriebė neatsargiai prasitaręs. - Nesvarbu, kas aš, - tarė, — 
nors dabar tai nebeturi reikšmės ir paslaptis greit išaiškės. - Jis 
pasilenkęs pakėlė skrybėlę ir nubėgo į tą pusę, kur dingo valdyto- 
jas, tačiau po minutės grįžo. 


317 


— Šiaip ar taip, tai tik užpuolimas sunkinančiomis aplinky- 
bėmis, - skubiai išbėrė jis, - kol tikrai nežinome, kas čia užkasta. 
Galbūt tai tik maišas su statybos šiukšlėmis, bet gal ir kas nors 
daugiau. Eikš, padėsi man atkasti. — Jis nerangiai, kaip pratę 
miestiečiai, paėmė kastuvą ir įšoko į duobę, toliau murmėdamas: 
— Beprasmiška vienam jį vytis. Jis dabar jau nežinia kur. Geriausia 
patikrinti, kas yra čia. 

Sekliui atkasti duobę buvo daug lengviau, negu Menstonui iš- 
kasti. Jis nužėrė lapus, išvertė molį ir ištraukė maišą. 

— Laikyk, - paliepė Anei, kuri iš smalsumo nesitraukė šalin. 

Uždegęs menkai šviečiantį žibintuvėlį, kurį buvo atsinešęs, įsprau- 
dė jai į ranką. 
+ Virvutę, kuria buvo užrištas maišas, policininkas perpjovė, mai- 
šą paguldė ant šono, stvėrė už apačios ir iškratė kas jame buvo. 
Iškrito didžiulis paketas, rūpestingai įvyniotas į dervuotą drobę ir 
stropiai suraišiotas. Jis jau ketino atplėšti vieną galą, bet pastebėjo 
šviesų siūlą, prikibusį iš lauko pusės. Uždėjo ant jo ranką, ir siūlas 
prikibo jam prie pirštų. 

— Pašviesk, - tarė. 

Ji prinešė artyn Žibintuvėlį. Jis pakėlė ranką prie žibintuvėlio 
stiklo, ir abu įsispitrijo į beveik neapčiuopiamą siūlelį, kurį jis laikė 
tarp nykščio ir smiliaus. Tai buvo ilgas plaukas - moters plaukas. 

— Dieve! Aš negalėjau tuo patikėti... niekaip negalėjau! - siaubo 
apimtas sukuždėjo policininkas. - Ir per savo netikėjimą štai pra- 
žiopsojau vyruką. Eime į kokią pastogę... Ne, luktelėk, kol patik- 
rinsiu. 

Jis įkišo ranką į liemenės kišenę ir iš ten ištraukė rudo popieriaus 
paketėlį. Išskleidęs jį, parodė vidury susiraičiusį dar vieną ilgą 
plauką. Tai buvo tas pats plaukas, kurį zakristijono pati rado ant 
Menstono pagalvės devynios dienos prieš Kerifordo gaisrą. Jis 
pažiūrėjo į plaukus prieš šviesą —- abudu buvo rusvi. Tada sudėjo 
juos greta: abudu buvo visiškai vienodo ilgio. Seklys atsigręžė | 
Anę. 

— Tai jo pirmosios žmonos lavonas, - tyliai tarė. - Jis nužudė ją, 
kaip ir įtarė misteris Springrouvas ir pastorius, tik kaip ir kada, 
vienas Dievas težino. 

— „Ar dar aš! — sušuko Anė Syvei, kurios galvoje kaip žaibas 
nušvito aiški ir paprasta įvykių bei priežasčių grandinė, paaiškinan- 

ti visą nusikaltimą: iš kur Menstonas gavo smuklėje žmonos rašytą 
laišką, kodėl atsižadėjo Kiterėjos ir kam atsivežė ją, Anę. 

- Aha, suprantu, - tarė seklys atsistodamas neįprastai arti, ir ant 
jos riešo atsidūrė antrankis. - Jūs vyksite su manim, ponia. Žinoti 
apie slaptą žmogžudystę tiek pat kiek ir Dievas - labai įtartinas 
dalykas. Jūs dėl to netampate deive, toli gražu. - Jis pašvietė 
žibintu jai į veidą. 

— Fui, atsitrauk, - su panieka atrėžė ji, - ir nepražiopsok pagrin- 
dinio herojaus, gaišdamas su vargše jo parankine. 

Jis paleido jos ranką ir paėmęs už parankės ištempė iš giraitės — 
ji turėjo bėgti greta jo iki pat pastoriaus namų. Ten degė šviesa, o 
policininko padėjėjas laukė jo: kieme stovėjo į vežimaitį pakinkytas 
arklys. 

— Atvažiavai... o, kad būčiau žinojęs, - greitai ir piktai išpyškino 
seklys savo pagalbininkui. - Ką gi, mes apsirikome - jis pabėgo. 
Turėjai būti čia, kaip liepiau! Mane išdavė toji moteris, mis Eldklif, 
ji mane sekė. - Jis skubiai kažką pusbalsiu įsakė laukusiam vyrui ir 
baigė tokiais žodžiais: - Eik pas pastorių, jis nemiega. Areštuok 
mis Eldklif. O aš su šita važiuoju į Kesterbridžą pastiprinimo. Mes 
jį tikrai sučiupsim, kai prašvis. . 

Jis padėjo Anei įlipti į vežimą ir išvažiavo. Tarp žalių plotų 
nelyginant baltas kaspinas prieš akis bėgo šviesus sausas kelias, ir 
važiuoti buvo lengva. Jie pasiekė vietą, kur ant vieškelio iš abiejų 
pusių sviro tankios eglės. Čia buvo visiškai tamsu. 

Pasigirdo trenksmas ir smarkus smūgis. Nuvažiavus pusę kelio, 
tenai, kur prasidėjo nuokalnė, vežimas į kažką atsitrenkė, ir abu 
vos vos neišlėkė ant žemės. 

Vyriškis atsipeikėjo, pasodino Anę ir ištiesč ranką. Apčiupinėjęs 
suvokė, kad jo vežimaičio dešinysis ratas įstrigęs į kitą tokį pat 
vežimaitį. 

— Ei! - sušuko policininkas. 

Niekas neatsakė. 

— Ei, ar užmigai! — vėl pašaukė jis. 

Jokio atsako. 

— Keista... ir vis per kvailą įprotį keliauti be Žibintų, tikintis, kad 
greit išauš. - Jis nušoko ant žemės ir uždegė žibintą. 

Kelio vidury stovėjo užkirtęs jam kelią vežimas, pakinkytas 
nuvarytu arkliu, bet žmogaus nei jame, nei kur netoliese nesimatė. 

— Ar žinai, kieno čia vežimas? — paklausė jis moterį. 

— Ne, - niūriai atsakė ji, nors pažino, kad valdytojo. 

— Galvą guldau, kad Menstono. Neapsimetinėk, iš balso supra- 
tau. Ką gi, turi teisę nesakyti nieko, kas tau pačiai nenaudinga. 
Koks įžvalgus tas vyrukas, kaip rūpestingai apsvarstė visus galimus 
atvejus! Jis, matyt, bus pasikinkęs arklį dar prieš pernešdamas 
kūną. 

Jis pasiklausė, ar tarp medžių neišgirs kokio garso. Buvo tylu, 
tik kartais sausus lapus sušnarindavo bėgantis triušis. Policininkas 
apšvietė Žibintu gyvatvorės spragą, bet pro neįžvelgiamą tankumy- 
ną nieko nesimatė. Buvo aišku, kad Menstonas vos už kelių jardų, 
tačiau kaip jį surasti — kitas klausimas. Siuo metu seklys negalėjo 
nieko padaryti, nes jam trukdė arklys ir Anč. Jei jis įlįstų į tankmę 
ieškoti Menstono niekieno nepadedamas, šis galėtų nepastebimai 
išlįsti iš už kokio krūmo ir viens du jį nugalabyti. Juk priežasčių 
ryžtis tokiam žygiui Menstonas dabar turėjo daugiau negu reikia, 
taigi jo persekiotojas, nors ir ne bailys, pajuto, kad šioje vietoje 
ilgiau stoviniuoti pavojinga. 

Jis skubiai pririšo Menstono arklį prie savo vežimo galo, kad 
valdytojas nebeturėtų jokių susisiekimo priemonių, išskyrus kojas, 
ir su savo suimtine nudardėjo į grafystės centrą. Atvykęs ten, 
įkurdino ją nuovadoje, o tada iškart ėmėsi gaudyti Menstoną. 


Dvidešimtas skyrius 


TRIJŲ VALANDŲ ĮVYKIAI 


1. KOVO DVIDEŠIMT TREČIOJI. VIDURDIENIS 


Nuo Menstono pabėgimo praėjo trisdešimt šešios valandos. 

Grafystės centre buvo turgaus diena. Fermeriai javų biržoje 
apžiūrinėjo kviečių pavyzdžius, kaip paprastai, tyrinėdami pilstė 
juos iš vienos saujos į kitą, bet iš tiesų galvojo ir kalbėjo tik apie 
Menstoną. Bakalėjininkai aptarnaudami pirkėjus įprastinę frazę: 
„Ko dar norėtumėt?“ pakeitė kita: „Nežinote, ar jo dar nepaga- 
vo?“ Pienininkai ir gyvulių augintojai, stovintys prie avių ir galvijų 
aptvarų, tvirtai įsirėmę kojomis pasitaisydavo skrybėles, panardin- 
davo rankas į pačias kišenių gelmes ir nenuleisdami įžvalgių akių 
nuo savo gyvulių šnekėjo: „Taip, taip, dar prieš sutemstant jį 
pagaus“. 

Jau įdienojus Edvardas Springrouvas sunerimęs skubėjo gatve. 

— Ar daugiau nieko negirdėjote? - pasiteiravo jį užkalbinusį 
pažįstamą. 

— Policija jį susekė, — atsakė pažįstamas jaunuolis. — Iš pradžių 
vienas valkata pasakė, kad Menstonas auštant pračjo pro stirtą, 
kur jis gulėjęs. Jie nusekė jo nurodytu pėdsaku ir pagaliau priėjo 
lipynę per tvorą. Kitoje pusėje buvo apdžiūvusio purvo, nugram- 
dyto nuo kelio, krūva. To purvo paviršiuje, išlygintame lopeta, 
buvo aiškiai atsispaudusi vyro ranka, liemenės sagos ir laikrodžio 
grandinėlė: tai rodo, kad jis skubėdamas perkopti lipyne užkliuvęs 
pargriuvo. Grandinėlės raštas rodė, jog tai būta Menstono. Polici- 
ninkai sekė, kol priėjo brastą - kitame krante matėsi tie patys 
pėdsakai kaip ir prie lipynės. Šitas kelias vedė Badmouto link. 
Jiems einant tolyn, dar vieną įkaltį nurodė piemuo, pasakęs, kad 
jeigu avių bandą, gulinčią ganykloje, kerta tuščias trijų keturių 
jardų ruožas, tai reiškia, kad kažkas ėjo ta vieta ne vėliau kaip prieš 
pusvalandį. Tos dienos dvyliktą valandą jis pastebėjęs tokį ruožą 
savo bandoje. Daugiau nieko apie jį sužinoti nepavyko, ir polici- 
ninkai nukeliavo į Badmoutą. Pašto garlaivis į Lamanšo salas 
turėjo išplaukti vakar vienuoliktą valandą vakaro, ir jie iškart 
nusprendė, kad jis ketina pakliūti į Prancūziją per Džersį ar Sent 

Malou - tai vienintelė galimybė, nes visos geležinkelio stotys ste- 
bimos. 

Taigi sekliai užkopė į laivą - jo ten nebuvo. Jie vėl atėjo pusę 
vienuoliktos — jis nepasirodė. Du sekliai įsitaisė po lempa tiesiai 
prie nuleidžiamojo tiltelio, dar vienas prie kontoros durų, o vienas 
ar du - Meri gatvėje, tiesiausiam kely į prieplauką. Be penkiolikos 
vienuoliktą maišai su laiškais buvo sunešti į laivą. Kol Žiopliai 
domėjosi paštu, Meri gatve drąsiai atžygiavo vyriškis. Eisena buvo 
Menstono, drabužiai — ne. Jis perėjo į šešėlyje skendinčią gatvės 
pusę. Į jį atsisuko kelios galvos ir tai, matyt, buvo jam perspėjimas, 
nes iš šešėlio jis taip ir neišniro. Policija stebėjo ir laukė, bet 
valdytojas nebepasirodė. Buvo pakeltas aliarmas, visas miestas 
apverstas aukštyn kojom - Menstono nė kvapo. Visą rytą jo ieškota, 
bet niekur nerasta nė pėdsako. Vis dėlto paskutinės galimybės 
perplaukti Lamanšą jis neteko. Pranešta, kad jis apsikeitė drabu- 
žiais su vienu samdiniu. 

Klausantis pasakojimo, susimąsčiusiam Edvardui į akį krito 
nušiuręs žmogelis drobine palaidine ir lengvais bateliais. Jisai 
kiūtino gatve, užsimetęs ant pečių šiaudų ryšulį, slepiantį galvą. 
Vyras, nešantis ant pečių šiaudų ryšulį, dengiantį galvą, Aukštojoje 
gatvėje nebuvo retenybė. Edvardas matė, kaip jis perėjo tiltą, 
skyrusį miestą nuo kaimo, padėjo savo ištaršytą naštą pakelėje ir 
paliko. 

Springrouvas atsisveikino su pažįstamu ir taip pat pasuko tilto 
link. Pačjėjęs tolėliau, įsižiūrėjo į prieš akis tysantį vieškelį. Jam 
taip bežiūrint, iš gyvatvorės už kokių dviejų trijų šimtų jardų iššoko 
vyriškis, perėjo kelią ir atidarė vartelius kitoje pusėje. Figūra buvo 
panaši į Žmogaus, nešusio šiaudų ryšulį. Springrouvas pažvelgė į 
šiaudus - jie tebegulėjo pakelėje. 

Mintyse jis beregint sugretino išgirstus faktus: Menstoną matč 
apsivilkusį samdinio drabužiais - ruda palaidine. Taip dėvėjo ir šis 
vyras, kuris, geriau įsižiūrėjus, buvo visiškai nepanašus į darbinin- 
ką, o veidą po šiaudų ryšuliu jis paslėpė lengvai ir paprastai. 

Vyriškis pasuko keliu, vedančiu į Tolčerčą, kur gyveno Kiterėja. 

Jei, kaip paaiškėjo, misis Menston buvo gaisro naktį nužudyta, 
vadinasi, Kiterėja - teisčta valdytojo žmona. Menstonas priremtas 
prie sienos, tad nieko nepaisydamas gali nulėkti pas žmoną ir ką 
noIS jai padaryti. 

Vyrui, mylinčiam Kiterėją, tai buvo baisi mintis, bet Springrou- 
vas negalėjo jai atsispirti. Jis leidosi į Tolčerčą. 


2. NUO PIRMOS IKI ANTROS VALANDOS POPIET 


Tą patį vidurdienį, kai Edvardas laukais drožė į Tolčerčą, Ovenas 
Grėjus, iškeliavęs iš kaimo, jojo vieškeliu į grafystės centrą pasitik- 
slinti keistų jį pasiekusių gandų apie Menstoną. Nenorėdamas 
drumsti sesers ramybės, jis jai nieko nesakė. 

Kiterėja sėdėjo prie lango ir skaitė. Iš čia matėsi koks šimtas 
jardų tako. Į šį užkampį taip mažai kas užsukdavo, kad pakelės 
gyventojai visuomet pakeldavo akis į keleivį, tiek didelį, tiek mažą, 
nes tai būdavo naujiena. 

Iš už kampo pasirodė vyriškis ruda palaidine ir pasuko namų 
link. Kadangi Kesterbridže buvo turgaus diena, kaimas veik iš- 
tuštėjo, be to, senoji ferma, kur gyveno Ovenas su seseria, stovėjo, 
kaip jau minėta, atokiau nuo daugumos trobelių. Žmogus pasirodė 
įtartinas, todėl Kiterėja pakilusi užsklendė duris. 

Visa bėda, kad jis buvo jau arti ir pro langą matė, kaip ji perėjo 
kambarį. Prisiartinęs prie durų, pasibeldė ir nesulaukęs atsako 
priėjo prie lango, prispaudė veidą prie stiklo ir įsižiūrėjo vidun. 

Tą akimirką Kiterėją ištiko baisiausia, kas gali ištikti trapią 
moterį. Ji atpažino veidą žmogaus, už kurio buvo ištekėjusi. 

Bet ji nei krustelėjo, nei suriko. Labai išsigando, bet jei būtų 
žinojusi tiesą - jog Žmogus už durų, jausdamas nebeturįs ką pra- 
rasti, kad ir ką padarytų, elgiasi kaip beprotis, - matyt, būtų 
neišlaikiusi. 

— Kiterėja, - pašaukė jis, - įleisk mane. Aš tavo vyras. 

— Ne, - atsakė ji vis dar nesuvokdama, koks baisus pavojus jai 
gresia. - Jei nori pasikalbėti, palauk, kol grįš Ovenas. 

— A, tai jo nėra namie? Kiterėja, aš negaliu gyventi bc tavęs! 
Nusidėjau todėl, kad be galo myliu tave! Ar bėgsi su manim? Aš 
turiu užtenkamai pinigų abiems - tik eik su manim. 

— Ne dabar... ne dabar. 

— Aš tavo vyras, sakau tau, ir galiu įeiti. 

— Negali, - bailiai tarė ji. Jo žodžiai ėmė ją gąsdinti. 

— O aš sakau, kad jeisiu! - suriko jis. - Dar kartą klausiu, ar įleisi 
mane vidun? 

— Ne, nejįleisiu, - atsakė Kiterėja. 

— Tai aš pats įeisiu, — tvirtai pareiškė jis. — Įeisiu, net jei galas 
grėstų! 

Švininės grotelės dalijo suveriamus langus į daug langiukų. Jis 
akmeniu iškūlė vieną langiuką, įkišo ranką pro skylę, atšovė skląstį, 
prilaikantį langą, ir atidarė jį. 

Tą pačią akimirką garsiai užsitrenkė langinės - Kiterėja iš vidaus 
žaibiškai užstūmė jas. 

— Velniai tave griebtų! - suriko Menstonas. 

Jis nubėgo už namo. Dabar buvo dar nekantresnis: vienu kumš- 
čio smūgiu išmušęs sandėliuko langą, atidarė jį taip pat kaip ir 
pirmąjį, siaubo apimtai mergaitei nespėjus nė susivokti, kad jis gali 
apeiti aplink. Po akimirkos jis jau stovėjo sandėliuke. Nuėjęs į 
priešakinį kambarį, kur buvo ji, atidarė langines ir ištiesė rankas 
jos apkabinti. 

Didžiausio fizinio ir dvasinio skausmo akimirkomis Kiterėja 
arba raudonuodavo kaip aguona, arba blykšdavo kaip mirtis, pri- 
klausydavo nuo to, kokia tuo metu būdavo jos sveikata. Dabar ji 
nuo galvos iki kojų degė kaip ugnis ir tik todėl neapalpo. 

Dar niekad įgimtas vargšės mergaitės judrumas jai taip nepra- 
vertė kaip dabar. Kambario vidury stovėjo pailgas stalas. Ji lakstė 
aplink šį stalą, atsitvėrusi juo nuo Menstono, iš siaubo išplėtusi 
didžiules akis, kurių lėliukės buvo įbestos į jį ir iš jo veido išraiškos 
spėjo, ar jis ketina pulti į dešinę, ar į kairę. 

Netjis šią jaudinančią akimirką neatlaikė neapsakomos kančios, 
kuria degė jos nepaprastas žvilgsnis, aiškiai Dievo duotas jai apsi- 
ginti. Toliau Menstonas ją vaikėsi nuleidęs akis. 

Uždusęs ir įsiutęs pakvaišėlis, nebematantis nieko, tik žmoną, 
kurią turi sugauti, puolė po stalu - ji purptelėjo per jį kaip paukšte- 
lis. Jis sunkiai liuoktelėjo per stalą - jinai metėsi po stalu ir išlindo 
kitoje pusėje. 


Vieno kojos vikresnės ir viską sveria jaunystė, 
Kitas sudėtas stambiau, dramblotas, bet kreta ir linksta.“ 


Vis dėlto jis buvo stipresnis ir ilgainiui nukamavo ją. Ji pajuto, kaip 
didėja nuovargis ir tankėja kvėpavimas. Klaikiai suriko, ir atrodė, 
kad širdį draskantis šauksmas nuaidėjo mylių mylias. 
92 

Iš Vergilijaus „Eneidos“, V kn. 570-1 eil. 

Tą pačią akimirką jos plaukai pasileido ir išsklido ant pečių. 
Tokią akimirką net mažmožio pakanka, kad apkvaištų pervargusi 
galvelė. Akimirką ji nesusivokė, į kurią pusę jis puls, ir Menstonas 
tučtuojau pergudravo ją. 

— Pagaliau! Mano Kiterėja! - sušuko apversdamas stalą, peršoko 
ji, griebė ją už ilgos rudos garbanos, prisitraukė artyn ir suspaudė 
glėby. Ji išsinėrė iš jo rankų ir be sąmonės susmuko ant grindų. 
Dabar jis pasielgė ramiai - paguldė ją ant sofos ir ištarė: 

— Pailsėk truputį, mano išsigandęs paukščiuk! 

Ir čia jo triumfui atėjo galas. Pajuto, kaip jį kažkas stveria už 
apykaklės ir nelyginant taranas trenkia į židinį. Įsiutęs, išraudęs ir 
uždusęs Springrouvas įšoko pro atvirą langą ir vėl perskyrė vyrą ir 
žmoną. 

Menstonas akimirksniu atsistojo ant kojų. Vienas žvelgė aistrin- 
gai, kitas - negailestingai. Pasikartojo susitikimas izraeliečio Na- 
boto vynuogyne: „Argi radai, kad aš tavo neprietelis?“Jis atsakė: 
„Radau, nes tu parsidavei, kad darytumei pikta Viešpaties akivaiz- 
doje“." 

Prasidėjo žūtbūtinė kova. Menstonas buvo aukštesnis, bet Ed- 
vardas turėjo kietus diržingus raumenis, kokių stigo gležnam val- 
dytojo kūnui. Jie susikabino kaip vienų spąstų spaustuvai. Po 
akimirkos abudu jau raičiojosi ant grindų, gniauždami vienas kitą 
glėby taip stipriai, lyg būtų viena būtybė, kovojanti pati su savimi — 
Edvardas bandė surišti Menstono rankas trumpu odiniu diržu, kurį 
išsitraukė iš kišenės, o Menstonas stengėsi susirasti savo peilį. 

Šį trumpą laiką kambaryje garsiai sklido du būdingi garsai: 
vienas — dviejų mušeikų šnopštimas, abiejų toks panašus, kad 
negalima buvo atskirti; antras - jų kulnų ir kojų pirštų brūkšėjimas 
į grindis. 

Kiterėja buvo be sąmonės vos keliasdešimt sekundžių. Paskui 
pašoko ir neatpažinusi, kad jos išgelbčtojas —- Edvardas, atšovė 
duris ir išlėkė laukan, beprotiškai klykdama: 

- Čionai! Gelbėkit! Gelbėkit! 

Už kokių dvidešimties jardų stovėjo trejetas suglumusių vyrų. 
Išgirdę jos klyksmą, jie puolė artyn. 

03 
Žr. Karalių knygą, XXI 20. 

— Gal neseniai matėte apdriskusį žmogelį, vilkintį palaidine? — 
pakląusė jie. Ji parodė į duris ir nulėkė tolyn. 

Menstonas, ką tik ištrūkęs iš Edvardo gniaužtų, šią akimirką 
atrodė nebeketinąs žūtbūt tęsti kovą iki galo. 

— Atsisakau visko vardan gyvybės, savo brangios gyvybės! — 
šūktelėjo jis kimiai nusijuokdamas. - Narsuolis turi tuziną gyvy- 
bių - pamatysit, aš dar jus visus pergyvensiu! 

Jis ištrūko iš namų, bet netoli tenubėgo. Tai buvo paskutinės jo 
pagyros. Po pusės minutės jis bejėgis atsidūrė persekiotojų rankose. 

Edvardas svirduliuodamas atsistojo ir palūkėjo, kol atgaus kva- 
pą. Jis nė akimirkos neužmiršo Kiterėjos ir iškart nuskubėjo taku 
jai iš paskos. Ji netoli tebuvo nuėjusi. Rado ją susmukusią ant 
pakelės pylimo, - buvo visiškai išsekusi. Pribėgęs pakėlė ją, bet net 
j0 prilaikoma ji negalėjo pastovėti ir įsikibo į jį. Springrouvas būtų 
nieko nepagailėjęs už teisę ją pabučiuoti. 

Jie iš lėto pasuko namų link. Kankinamas suvokimas, kieno ji 
žmona, nevisiškai nuslopino malonumą, kurį jis pajuto, kai ji dė- 
kinga atpažino jį ir pasitikėdama įsikibo į parankę, kad jis prilai- 
kytų. Edvardas rūpestingai parvedė ją namo. 

Po ketvirčio valandos, kai ji pusiau atsigavusi snūduriavo krėsle, 
o Edvardas neramus laukė greta, kol grįš Grėjus, jie išvydo pro 
duris pravažiuojant vežimaitį. Jo ratai ir šonai buvo apdrabstyti 
purvu, dabar jau išdžiūvusiu po kadai užmirštų liūčių; lakas ir dažai 
buvo nusilaupę ir išblukę, papuošimai seniai apleisti, nes kokia gi 
nauda juos atnaujinti. Jame sėdėjo trys vyrai - vidurinysis buvo 
Menstonas. Jo rankos buvo surištos, akys įbestos į tolį, veidas 
išblyškęs, rūstus ir sustingęs. 

Springrouvas keliais žodžiais buvo papasakojęs Kiterėjai apie 
Menstono nusikaltimą. Dabar jis rimtai tarė: 

— Jis važiuoja mirti. 

— O man jo negaila, - sudrebėjo ji atsilošdama ir užsidengdama 
veidą rankomis. 

Po šių žodžių stojusioje tyloje Springrouvas stebėjo vežimaitį, 
kol šis pasuko už kampo ir ratų dardesys pamažu nuslopo, jam 
tolstant grafystės centro link. 

Dvidešimt pirmas skyrius 


AŠTUONIOLIKOS VALANDŲ ĮVYKIAI 


1. KOVO DVIDEŠIMT DEVINTOJI. VIDUDIENIS 


Praėjus lygiai septynioms dienoms po to, kai Edvardas Springrou- 
vas pamatė vyrą, su šiaudų ryšuliu Žžingsniuojantį Kesterbridžo 
gatvėmis, senasis fermeris Springrouvas stovėjo ant to paties šali- 
gatvio ir šnekėjosi su savo bičiuliu Beikeriu. 

Jų pokalbis nutrūko. Misteris Springrouvas įsižiūrėjo į kažkokį 
judėjimą gatvės gale, patraukusį jo dėmesį. 

— Aha, štai kuo visiems baigsis, - sumurmėjo jis. 

Jo bičiulis pažvelgė ton pačion pusėn. 

— Teisybė, kaimyne Springrouvai, teisybė. 

Kelio viduriu vienas paskui kitą žingsniavo du vyrai. Apie juos 
ir kalbėjosi fermeriai. Tai buvo dailidės, ant pečių nešantys tuščią 
karstą, uždengtą plonu juodu audeklu. 

- Visada jaučiu pasitenkinimą susidūręs su tokiu reginiu, — 
pareiškė Springrouvas, vis dar dėbčiodamas į liūdnąjį nešulį. — 
Vadinu tai savotiškais vaistais. 

— Tai ir yra vaistai... Bet negirdėjau, kad paskutiniu metu kas 
būtų sirgęs. Matyt, žmogelis bus miręs staiga. 

- Gali būti. Ak, Beikeri, nors sakom „mirė staiga“, iš esmės staigi 
ir nestaigi mirtis niekuo nesiskiria. Atsitiktinai nenutraukiama tai, 
kas turi tęstis ilgiau. Mes tiktai staiga išvystame, kad jau galas, o iš 
tiesų jis numatytas iš anksto, kaip ir bet kuri kita pabaiga, tiesiog 
mes nenujautėm, kad tai įvyks taip greit. 

— Tai tik mūsų protui atradimas, o Viešpaties planai nesikeičia. 

- Taip. Šis dalykas nėra netikėtas, nebent mūsų akims. 

— Gal ir nepatikėsi manim, kaimyne, bet išvydęs šį reginį nebe 
taip nerimauju dėl ateinančios savaitės kūlimo ir vėtymo, apie ką 
dabar štai kalbėjau. O kodėl nepagyvenus ramiai, sakau sau, nesu- 
kant galvos dėl kasdieninės duonos, kol viskas baigsis, mes supūsim 
ir būsim užmiršti? 

— Kartais užplūsta toks jausmas, bet neverta imti į širdį. Viskas 
pasaulyje kada nors baigiasi ir turime elgtis kaip pridera, artinda- 
miesi ten, kur visi atsidursim. Bet anie su karstu suka čion, žiūrėk. 

Dailidės su savo našta nužingsniavo siauru takeliu, vingiuojan- 
čiu visai greta. Abu fermeriai ir visi kiti atsisuko į nueinančiuosius. 

— Karstas vyrui, ir aukštam vyrui, — toliau kalbėjo fermeris 
Springrouvas. - Gražiai buvo nuaugęs, kad ir kas jis būtų. 

— Labai prastas vargšelio karstas, žiūrėk, neobliuota guoba, - 
tarė Beikeris, vėjui kilstelėjus uždangalo kraštą. 

— Taigi, labai neturtingam žmogui. Ką gi, mirtis jo labiau nepa- 
žemino. Dažnai pagalvoju, kad turtuoliai, išruošti į paskutinę ke- 
lionę, atrodo daug menkesni negu vargšai. Galbūt išmintingą žmo- 
gų su neturtu labiausiai ir sutaiko didinga ramybė, pripildanti sielą, 
kai gyvenimo laikinumas atsiskleidžia aiškiau negu paprastai, — 
kalbu tai iš patirties. 

Springrouvui baigiant kalbėti, karsto nešikai Žvyruota aikšte 
pražygiavo pro abudu fermerius ir prisiartino prie niūrios grioz- 
diškos arkos. Jie sustojo po ja, paskambino varpeliu ir ėmė laukti. 

Virš arkos didžiosiomis raidėmis buvo parašyta: GRAFYSTĖS 
KALĖJIMAS. 

Iš vidaus atsidarė mažos stačiakampės durelės, įmontuotos į 
vienas iš dvejų geležimi kaustytų durų. Vyrai pavieniui peržengė 
slenkstį, pro angą įtraukė liūdnąjį nešulį, suėjo į kiemą ir dingo iš 
akių. 

— Veikiausiai mirė koks nors kalinys? 

— Taip, kalinys, - tarstelėjo pro šalį dumdamas švilpaujantis 
vaikčzas. 

— Ar nežinot velionio pavardės? — paklausė Beikeris trečiojo 
žioplio. 

— Kadgi visas miestas Žino - ir jūs turbūt, misteri Springrouvai'? 
Taigi Menstonas, mis Eldklif dvaro valdytojas. Šįryt jį rado negyvą. 
Kažkaip sugebėjo pasikarti ant kameros durų nosine ir keliais 
beveik nepasikeitę, kai pamatęs aną rytmečio saulei šviečiant pro 
grotas. Paliko smulkų žmogžudystės aprašymą, paaiškinęs, kodėl 
taip padarė. Taigi jis jau anam pasauly. 

Tai buvo šventa teisybė: Menstonas atsisveikino su gyvenimu. 

Išvakarėse jam buvo duota kuo rašyti, ir jis kone septynetą 
valandų rašė štai šią išpažintį: 

PASKUTINIEJI ŽODŽIAI 


Paaiškėjus, kaip nevykusiai sutvarkytas žmogaus gyvenimas, atsižadu 
Jo ir, kad daugiau nebekelčiau rūpesčių, išdėstau, ką esu padaręs 
pastaruoju metu. 


Įžengęs į namus tą naktį, kai degė Kerifordas, pirmiausia padėkojau 
Dievui, išvadavusiam mane nuo moters, kurios neapkenčiau. Antrą 
kartą nuėjau į nelaimės vietą ir suvokęs, kad ten pasilikdamas nieko 
nepakeisiu, netrukus vėl grįžau namo, lydimas misterio Ronhemo. 


Jis paliko mane prie laiptų į priebutį ir nuėjo namo. Stovėdamas 
prie durų ir mąstydamas apie nepaprastą savo išsivadavimą, išvydau 
iš parko medžių šešėlio išnyrant siluetą - moters siluetą. 


Jai prisiartinus, nors buvo tamsu, įžiūrėjau, kaip apsitaisiusi: ilgu 
apsiaustu iki pat suknelės padurkų ir tankiu šydu, dengiančiu veidą. 
Apranga, ūgis ir eigastis, be to, truputis įžvalgumo, jei prisiminsime 
įvykius, iš kurių jai pasisekė išsikapstyti gyvai, rodė, kad tai mano 
žmona Junisė. 


Aš sugriežiau dantimis iš nevilties. Praradau Kiterėją ir vėl turiu 
moterį, kurios grožis nuvytęs, kurios šnekos skundai, kurios protas 
lėkštas ir kuri kasdien laka brendį. Jausmų permaina buvo siaubinga. 
Apvaizda, kuriai ką tik dėkojau, tyčiodamasi juokėsi iš manęs. Jau- 
čiausi kaip beprotis. 


Ji prisiartino - krūptelėjo pamačiusi, kad aš lauke, - ir prabilo. 
Pirmieji žodžiai buvo priekaištai dėl to, ką aš netyčia padariau, ir 
atrodė, jog šis prakeiksmas lydės mane, kol būsime gyvi. Aš piktai 
atkirtau, ir toks mano atsakymas ją galutinai suerzino. Jinai ėmė 
tyčiotis iš paslapties, kurią sužinojo, - tai buvo mis Eldklif ir mano 
paslaptis. Aš nustebau, kai jinai man ją atskleidė, dar labiau nuste- 
bau, kad jinai ją žino, bet nuslėpiau, ką jaučiu. 


— Kaip tu galėjai taip su manim elgtis? - klausė ji ir net tada nuo 
jos trenkė brendžiu. - Tu myli kitą moterį, taip, myli. Tik pažiūrėk, 
kaip tu mane stumdai! Buvau nuėjusi stotin, ketindama tave visiems 
laikams palikti, tačiau sugrįžau pabandyti dar kartą. 


Jai kalbant, aš ko nepasiutau - įniršis sumišo su apmaudu. Nebe- 
suvokdamas, ką darau, užsimojęs trenkiau jai iš visų Jėgų. Ji bandė 
išvengti smūgio - ir vargšei atėjo galas. Junisei sukrutėjus, mano ranka 
žiebė jai tiesiai į sprandą - ten šeriama norint užmušti kiškį. Poveikis 
buvo stulbinantis. Smūgis, matyt, pažeidė stuburą - ji susmuko man 
po kojų, kelis kartus krustelėjo ir tyliai sudejavo. 

Aš puoliau vidun vandens ir vyno, išlėkęs lauk kišeniniu peiliuku 
prapjoviau jos ranką kraujui nuleisti. Bet ji gulėjo nejudėdama, ir aš 
supratau, kad Junisė nebegyva. 

Ilgai negalėjau suvokti, kas įvyko. Keletą minučių man nė netop- 
telėjo mėginti išsisukti. Paskui atsitokėjau. Ar ją kas nors matė po to, 
kai išėjo iš „Trijų žygūnų“? Jei ne, parapijos gyventojai mano, kad ji 
seniai virtusi pelenais. Manęs niekad nejtars. 

Taigi ėmiausi darbo. 

Pirmiausia reikėjo paslėpti kūną. Iš pradžių ketinau užkasti ją 
duobėje tarp variklio pašiūrės ir krioklio, bet man toptelėjo, kad 
neturėsiu laiko. Buvo ketvirta valanda, ir netrukus aplink ims šmi- 
rinėti darbininkai. Iki kitos nakties jos neužkasiu. Įsitempiau lavoną 
vidun. 

Kiek anksčiau, pertvarkydamas šalinamį į dirbtuvę, kaliau vinį į 
sieną spintai pritvirtinti ir iš garso supratau, kad siena tuščiavidurė. 
Ištyrinėjęs aptikau už tinko seną krosnį, jau kadai nenaudojamą ir 
užmūrytą, kai namas buvo rengiamas man. 

Atkabinti spintą ir išimti plytas buvo kelių minučių darbas. Paskui, 
prisiminęs, kad kitą naktį kūną turėsiu išnešti, įkišau jį į maišą, 
įgrūdau krosnin, užkroviau plytomis ir vėl pastačiau spintą. 

Tada nuėjau miegoti. Lovoje pagalvojau, ar gali kam nors šauti į 
galvą, jog mano žmona nežuvo degančio namo liepsnose. Įtartiniau- 
sia bus, kad ieškotojai neras jokių palaikų, ir tai juos gali nustebinti. 

Geriausias sprendimas būtų nunešti lavoną ir palikti namo de- 
gėsiuose. Bet to aš negalėjau padaryti, nes buvo žmonių, stebinčių, 
ar gaisras neatsinaujins. Liko viena išeitis. 

Vėl atsikėliau, apsirengiau ir išėjau į šalinamį. Reikėjo atitraukti 
spintą. Aš ją atkabinau. Išėmiau plytas, ištraukiau maišą, iškračiau 
lavoną ir išėmiau raktus iš kišenės, nusegiau nuo riešo laikrodį. 

Paskui viską vėl sudėjau kaip buvo. 

Su šiais daiktais kišenėje iš kiemo pasukau per karklyną į šventorių. 
Patekau ten iš nuošalesnės pusės. Atsargiai prasibroviau iki užkampio 
už laurų krūmų, kur kartais sukraunamos kaulų liekanos, kasant 
duobes naujiems kapams. Nuoširdžiai vyliausi tarp šių senų kaulų 
rasiąs kaukolę, bet nors čia dažnai matydavau vieną ar dvi, dabar jų 
nebuvo. Tada apgraibom apieškojau kitą kampą. Viskas veltui - 
kaukolės niekur neradau. Aptikau tik tris ar keturias kojos ir stuburo 
kaulų nuolaužas ir turėjau tuo pasitenkinti. 

Nešinas tais kaulais, perėjau kelią ir užuolankom nusigavau už 
smuklės, kur vis dar ruseno varpučio krūva. Lindėdamas už gyvat- 
vorės, mačiau trijų ar keturių vyrų, saugančių tą vietą, galvas. 

Tebestovėdamas tenai, vieną po kito sumėčiau kaulus per gyvat- 
vorę į rūkstančias žarijas. Tada numečiau raktus, o paskiausiai — 
laikrodį. 

Grįžau namo tuo pačiu keliu, kuriuo atėjau, ir auštant vėl atsigu- 
liau. Džiūgavau: Kiterėja vėl mano! 

Pusryčiaudamas pamaniau: „O jeigu spintą kas nors šiandien 
pajudintų, nors tai ir neįtikima?“ 

Nuėjęs į statybas, kol darbininkai pusryčiavo, atsinešiau lopetą 
skiedinio. Vėl atitraukęs spintą, užmūrijau krosnies angą. Pastatęs 
spintą į vietą, laukiau kitos nakties, kad galėčiau užkasti lavoną, nors 
apskritai tai buvo gana saugi slėptuvė. 

Atėjus nakčiai, nervinausi labiau negu praėjusią. Nebesinorėjo 
liesti lavono. Nuėjau į šalinamį, bet užuot išardęs krosnį, tvirtai 
sukaliau vinis, pritvirtinančias spintą prie sienos. „Rytoj naktį ją tikrai 
užkasiu“, - tariau sau. 

Tačiau kitą naktį man dar mažiau norėjosi ją liesti. Nenoras vis 
didėjo, ir lavonas liko tenai. Pagaliau atrodė, kad krosnies, kol aš 
gyvas, daugiau niekas nebeardys. 

Aš vedžiau Kiterėją Grėj, ir nė vieno jaunikio širdis nebuvo tokia 
kupina meilės ir laimės, o galva - gerų norų kaip mano tą rytą. 

Kai Sauthemptono viešbutyje dėl to keisto nešiko liudijimo pasi- 
rodė Kiterėjos brolis, aš buvau neapsakomai sukrėstas. Pamaniau, 
kad rado kūną. „Negi mane sučiups ir prarasiu ją net dabar?“- 
nusiminiau. Supratęs, kad klydau, suvokiau turįs išoriškai elgtis kaip 
padorus žmogus. Taigi broliui paprašius išleidau ją ir apgalvojau 
keletą planų, kaip susigrąžinti Kiterėją, teisėtą savo žmoną, nesuke- 
liant įtarimų. 

Kitą dieną grįžau namo į Nepvoterį ir beveik savaitę blaškiausi. 
Nesugalvojau, kaip įrodyti, kad mano žmona mirusi, ir neišsiduoti. 

Misteris Ronhemas užsiminė, kad reikėtų pabandyti sužinoti, kur 
ji dabar yra, per skelbimus laikraščiuose. Neturėjau jėgų imtis šitos 
komedijos. Bet vieną vakarą netyčia užsukau į „Tekančios saulės“ 
smuklę. Ant suolo su atramomis, kurios užstojo mane, sėdėjo pora 
pagarsėjusių brakonierių. Jie buvo įkaušę ir perdėtai reikšmingu tonu, 
būdingu gerokai įgėrusiems, kalbėjo apie mane. 

Jų padrikų žodžių esmė buvo tokia: didžiojo Kerifordo gaisro naktį 
vienas iš jų buvo pasiųstas manęs pasitikti ir pranešti, kad mano 
žmona sudegė. Taip jis ir padarė, bet kadangi aš jam nieko nedaviau 
už naujieną, jis nutarė man atkeršyti. Gaisrui užgesus, jis prisijungė 
prie sėbro ir abiem kniostelėjo, kad metas kuo tinkamiausias griebtis 
kokio neteisėto darbelio prieš išauštant. Mano paukštidė stovėjo 

viliojančioje vietoje, ir vienas jų, vis dar įsižeidęs, kad jo prašymas tą 
vakarą liko nepatenkintas, pasiūlė nudžiauti vieną kitą mano vištą. 
Jie manė, kad aš su misteriu Ronhemu nuėjau į jo namus. Antrasis 
nepanoro eiti, todėl pirmasis išsiruošė vienas. 

Buvo apie trečia valanda ryto. Jis priėjo ligi krūmokšnių, augančių 
netoli šiaurinės namo sienos, ir pro krioklio šniokštesį kitoje pastato 
pusėje jam lyg ir pasigirdo balsai. Jis juos nusakė tokiais žodžiais: 
„Žmonos šmėkla ima į nagą Vyrą... paskui kažkas krinta... paskui 
sudejuoja... ir vėl šniokščia vanduo ir girgžda variklis“. Jam atėjo į 
galvą tik vienas paaiškinimas: name vaidenasi. Be to, žmogeliui, 
turinčiam negerų kėslų, baugulį kelia bet kokie balsai, tiek gyvųjų, tiek 
mirusiųjų. Jis slapta parslinko namo. 

Kadangi už namo tūnojo pasiruošęs vagystei, o už tokius dalykus 
teisiama, tai savo nuotykį nuslėpė. Jis nė neįtarė, kas įvyko, kol visų 
ant kojų nesukėlė keista geležinkelio stoties nešiko išpažintis. Tada 
jam dingtelėjo, kad gal siaubingi tos nakties garsai atspindėjo kūnišką 
vyro ir žmonos susidūrimą ? 

Antrojo žodžiai buvo tokie: 

— Kodėl jis nebando jos surasti, jeigu ji gyva? 

— Teisybė, - pritarė pirmasis. - Matai, aš neužmirštu, ką išgirdęs, ir 
jei ji nepasirodys, galėsiu ranką ant Biblijos uždėjęs prisiekti, kad ji 
buvo nužudyta, ir pastorius tai sužinos, nors šešetą mėnesių turėčiau 
tupėti cypėj dėl to, ko ten buvau. 

— Ojei ji pasirodys? 

— Tada žinosiu, kad klystu, ir manysiu esąs ne tik kvailys, bet ir 
niekšas, ir laikysiu liežuvį už dantų. 

Aš išslinkau iš smuklės išpiltas šalto prakaito. Atsižadėti Kiterėjos 
mane galėjo prispirti vienintelė priežastis - baimė mirti kartuvėse - ir 
dabar tokia grėsmė iškilo. 

Prasėdėjau kiaurą naktį kurdamas įvairiausius planus. Vienintelė 
veiksminga priemonė mano pavojingai padėčiai pataisyti buvo pa- 
prasta. Reikėjo vietoj žmonos atsivežti kokią nors moterį, kol to 
lengvai apgaunamo vyruko įtarimai dar nesustiprėjo. 

Vienintelė kliūtis buvo susirasti tinkamą pakaitalą. 

Tam tiko tik viena moteris, Anė Syvei - naivi, draugų neturinti 
būtybė, kurią pažinojau jaunystėje ir kuri tarnavo vienos Londono 
ponios ekonome. Staigiai mirus tai poniai, Anės padėtis buvo nepa- 
vydėtina, nes stigo lėšų. Ji nelabai man tiko, bet nebuvo iš ko rinktis. 
Turėjo vieną gerą savybę: buvo neplepi. Kitą dieną aš nuvažiavau į 
Londoną, užsukau į savo žmonos butą Hokstone (vienintelėje vietoje, 
kur jinai vadinosi misis Menston) ir išsiaiškinau, kad didelių sun- 

kumų dėl apgaulės nebus. Taigi palankiai susiklosčiusios aplinkybės 
padėjo man apsispręsti. Aš užsukau pas Anę Syvei, pasimeilinau jai 
ir pasiūliau savo planą. 

Mes gyvenome gana ramiai iki pat to sekmadienio, kai aš pajutau 
kažką negera. Tą rytą Anė grįžo iš bažnyčios ir papasakojo man, kaip 
įtartinai į ją pasižiūrėjęs kažkoks jaunuolis. Nieko negalėjau daryti - 
laukiau, kas bus toliau. Paskui atėjo laiškas iš misterio Ronhemo. 
Pirmą kartą gyvenime man pasidarė kone vis tiek, kas manęs laukia. 
Kitą dieną kartą ar du pagalvojau, jog reikėtų bėgti, bet negalėjau 
galutinai ryžtis. Vis dėlto geriau palaidoti žmonos kūną, pamaniau, 
nes krosnį gali bet kada išardyti. Nuvykau į Kesterbridžą ir kai ką 
padariau. Vakare pas mane atėjo mis Eldklif (kurią su manimi sieja 
bendra paslaptis, bet jos atskleisti neturiu nei teisės, nei noro) ir dar 
labiau mane išgąsdino. Ji pasakė, jog iš misterio Ronhemo elgsenos 
tą vakarą supratusi, kad jis nuslėpęs nuo jos dar svarbesnį įtarimą 
negu tas, kurį jai pasakęs, ir kad jo namuose esama svetimų žmonių. 

Aš įspėjau, koks tas svarbesnis įtarimas, ir nusprendžiau jai kai ką 
pranešti, tikėdamasis jos pagalbos. Pasakiau, kad netyčia gaisro naktį 
užmušiau žmoną, pabrėždamas, kad vienintelės moters, žinojusios 
jos paslaptį, mirtis jai tik į naudą. 

Iš siaubo ir baimindamasi dėl mano likimo tą vakarą ji stebėjo 
pastoriaus namus. Matė, kaip iš jų išėjo seklys, ir atsėlino paskui jį iki 
mano būsto. Apie jį mis Eldklif man skubiai papasakojo, kai paste- 
bėjau ją užkasęs žmonos kapą jaunuolyne. Ji nė neįtarė, kas maiše. 

Mano siela seniai nebegyva, ruošiuosi numarinti ir kūną. Nes 
beveik visi - gyvi numirėliai. Peržvelgiant ilgą žmonijos istoriją, matyti, 
kad dauguma yra mirę ir kad vargu ar kada jie buvo kitokie. 


Enėjas Menstonas 


Valdytojo išpažintis, paremta įvairiais netiesioginiais įkalčiais, įro- 
dė, kad tiek Anėč Syvei, tiek mis Eldklif buvo nepagrįstai įtartos 
slėpusios nusikaltimą. 


2. ŠEŠTA VALANDA POPIET 


Buvo vakaras tos dienos, kai nusižudė Menstonas. Leidosi saulė. 
Tolčerčo troboje buvo prisirinkę Žmonių - Kiterėja, jos brolis, 
Edvardas Springrouvas ir jo tėvas. Jie sėdėjo prie lango, kalbėda- 
miesi apie keistus ir dar tokius nesenus įvykius. Kiterėjos akyse 
švietė vilties spindulėlis, nors veidas buvo išbalęs kaip lelija. 

Kol jie kalbėjosi žiūrėdami į geltoną vakaro žarą, užliejusią 
gyvatvorę, medžius ir bažnyčios bokštą, iš už skersgatvio kampo 
pasirodė dvivietė karieta, kuri vis artėjo. Jos blizgantys šonai žyb- 
čiojo saulėje, kai ji išlindo iš už kampo, o ratų stipinai švytėjo kaip 
kardai. Vežimas privažiavo prie Oveno durų. Vežikas trūktelėjo 
vadžias ir riktelėjo - šnopščiantys putoti arkliai sustojo. 

— Mis Eldklif karieta! - pasakė visi vienu balsu. 

Ovenas išėjo į lauką. 

- Ar mis Grėj namie? - paklausė vežikas. - Štai raštelis jai, man 
liepta palaukti atsakymo. 

Kiterėja perskaitė Kerifordo pastoriaus ranka parašytus Žo- 
džius: „Mieloji mis Grėj, mis Eldklif serga, nors ir nesunkiai. Ji 
nuolat kartoja Jūsų vardą ir dabar labai nori Jus pamatyti. Jei 
galite, atvažiuokite šia karieta. Nuoširdžiai Jūsų Džonas Ronhe- 
mas“. 

— Kas jai yra? - paklausė vežėją Ovenas. 

- Labai sušalo stovėdama lauke tą darganotą naktį, kai valdyto- 
jas paspruko. Nuo tada iki šio ryto skundžiasi, kad jai užgulė 
krūtinę ir ten viskas degte dega. Šįryt įbėgusi kambarinė staiga 
pasakė jai, kad Menstonas kalėjime nusižudė. Ji suriko... trūko 
gyslutė... ir susmuko ant grindų. Kurį laiką trukęs vidinis kraujavi- 
mas liovėsi. Kalbama, kad ji tikrai išsikapstys, bet ji pati tvirtina, 
jog nebe. Mat ir anksčiau sirgo. 

Kiterėja susiruošė per kelias akimirkas ir sėdo į karietą. 


3.SEPTINTA VALANDA VAKARO 


Kad ir kaip tyliai Kiterėja ėjo Nepvoterio koridoriais, nežmoniškai 
jautri kankinė išgirdo pažįstamus mergaitės žingsnius. Si įėjo į 
ligonės kambarį sulaikiusi kvapą. 

Kambaryje buvo taip tylu, kad atrodė, jog vienatvė praretinusi 
net orą, mąstymas čia atrodė veiksmas, o menkutės ponios pastan- 
gos gyventi - kova su visomis visatos jėgomis. Čia nebuvo nieko, 
tik misteris Ronhemas. Slaugė pasišalino įėjus Kiterėjai, o gydyto- 
jas su chirurgu šnibždėjosi gretimam kambary. Buvo paskelbta, 
kad ligonei pavojus nebegresia. 

Kiterėja priėjo prie lovos, ir mis Eldklif ją iškart pažino. Kaip 
keista - ji prikaustyta prie lovos. Tačiau ši permaina nebuvo atstu- 
mianti. Silpnumas sušvelnino jos sulysusio veido bruožus: dingo 

pasipūtimas, o vietoj jo atsirado daug malonesnis švelnus romu- 
mas. 

Mis Eldklif parodė misteriui Ronhemui, kad norėtų likti su 
Kiterėja viena. 

— Kiterėja... - tyliai sukuždėjo ji, kai tik durys užsivėrė. 

Kiterėja spustelėjo suglebusią ponios ranką ir suklupo prie jos. 

Mis Eldklif vėl sukuždėjo: 

— Daktarai sako, kad tikrai gyvensiu, bet aš žinau, kad tikrai 
mirsiu. 

— Manau, kad jie žino, ką sako. 

— Aš geriau Žinau, bet neverta apie tai kalbėti. Kiterėja... o 
Kiterėja, ar gali man atleisti? 

Mergina suspaudė jos ranką. 

— Bet tu dar nežinai... tu nežinai, - šnibždėjo ligonė, - aš prašau 
atleisti už neteisingą įvykių nupasakojimą Edvardui Springrouvui 
ir už spaudimą jam, nes nuo to ir prasidėjo nesuskaičiuojamos tavo 
bėdos! 

— Aš žinau viską... viską. Ir jums atleidžiu. Ne paskubom ir 
impulsyviai, - toks atleidimas jausmams atvėsus atšaukiamas, - bet 
apgalvotai ir nuoširdžiai, kaip ir man, viliuosi, bus atleista. Aš 
dovanoju jums. 

Mis Eldklif iš akių pabiro ašaros ir sumišo su jaunosios mer- 
gaitės, kuri negalėjo nuslopinti gailesčio, ašaromis. Palaužta mo- 
teris iš jaudulio nebeslėpė savo didelės meilės. 

— Bet tu nežinai priežasties. O, jei žinotum, kaip manęs gailčtu- 
meis! 

Kiterėja nenutraukė stojusios tylos, ir vyresnioji moteris nežmo- 
niškomis pastangomis sukaupė jėgas. Ji prabilo silpnu kaip vasaros 
vėjelis balsu, kartkartėmis nutildama ir vis dėlto pasiryžusi įvykdyti 
savo ketinimą, o kad tatai deramai atliktų, stengėsi kalbėti tvirtai. 

— Kiterėja, - tarė ji, - išklausyk mane prieš mirtį. Seniai seniai, 
daugiau kaip prieš trisdešimt metų, jauną septyniolikos metų mer- 
gaitę žiauriai apgavo pusbrolis - pasileidęs dvidešimt šešerių metų 
karininkas... Jis išvyko į Indiją ir mirė. 

Vieną naktį ta nelaiminga mergaitė, grįžusi namo iš Vokietijos, 
kur gimė jos kūdikis, paėmė visus pinigus, kiek tik turėjo, prisegė 
mažiukui prie krūtinės kartu su laišku, kuriame, be kitų dalykų, 
buvo nurodyta, kokio vardo ji norėtų vaikiukui, suvystė jį ir išėjo 
juo nešina į Klephemą. Čia nuošalioje gatvelėje nusižiūrėjo namą. 

Padėjo vaiką ant slenksčio, pasibeldė į duris, tada nubėgo šalin ir 
ėmė stebėti iš tolo. Žmonės paėmė vaiką ir įsinešė vidun. 

Atsikračiusi vargšo kūdikėlio, mergaitė ėmė save kaltinti, kam 
taip Žiauriai su juo pasielgė, ir gailėjosi nesutikusi su tėvų patarimu 
slapta pasisamdyti auklę. Ji troško matyti vaiką. Nežinojo, ką 
daryti. Svetima pavarde rašinėjo moteriai, kuri jį pasiėmė, ir prašė 
susitikinėti nurodytose vietose ir atsinešti vaiką. Susitikdavo Čel- 
sio, Pimliko ar Hamersmito viešbučiuose bei smuklėse. Moteris, 
kuriai gerai mokėjo, visada ateidavo ir nieko neklausinėdavo. Į 
vieną susitikimą Hamersmito smuklėje ji atėjo be vaiko ir pasakė 
mergaitei, kad šis taip sunkiai serga, jog ligi ryto neišgyvens. Nuo 
šios Žinios ir iš nuovargio ji apalpo... 

Mis Eldklif pasakojimą nuslopino rauda, ji baisiai susijaudino. 
Kiterėja, išblyškusi ir apstulbinta to, ką išgirdo, apverkė ją ir 
pasilenkusi prie jos meldė liautis šnekėjus. 

— Ne, privalau, - sušuko ši pro ašaras. —- Tęsiu, privalau tęsti! 
Turiu pasakyti dar aiškiau!.. Turi išklausyti mane, kol nenumiriau, 
Kiterėja. - Nustebusi ir gailėdamasi mergaitė vėl atsisėdo. 

— Moters, priglaudusios vaiką, pavardė buvo Menston. Ji buvo 
mokytojo našlė ir visiems sakydavo, kad įsūnijusi giminaičių vaiką. 

Tik vienas Žmogus sužinojo, kas tikroji motina. Tai buvo smuk- 
lės, kurioje ji nualpo, savininkas, ir jo tylėjimą tai mergaitei pavyko 
nupirkti. 

Praėjo dvylika mėnesių... penkiolika... ir nuliūdusi mergaitė tėvo 
namuose sutiko vyrą, pavarde Grėjus, — tavo tėvą, Kiterėja, tada 
dar nevedusį. Ak, koks tai buvo vyras! Nepatyrusi mergaitė dabar 
suvokė, ką reiškia būti mylimai, dvasingai ir ištikimai! Bet buvo per 
vėlu. Sužinojęs jos paslaptį, jis būtų ją metęs. Labai skaudžiai jinai 
išsiskyrė su juo ir paskui kankinosi. 

Po daugelio metų, tėvui mirus tapusi turtinga dvarų savininke, 
ji sukūrė planą, kaip atsikviesti sūnų, kurį, tėvui gyvam esant, jai 
buvo uždrausta pažinti. Dabar tu žinai, Kiterėja, kas toji silpna 
moteris. 

Didžiausiomis pastangomis man pavyko jį čia įtaisyti valdytoju. 
Norėjau, kad jis būtų tavo vyras, Kiterėja, - mano tikrojo mylimojo 
dukters vyras. Tai buvo mano saldi svajonė... Pasigailėk manęs... 
pasigailėk! Aš negaliu mirti nemylima! Mylėjau tavo tėvą, myliu jį 
ir dabar. 

Tokia buvo Kiterėjos Eldklif paslaptis. 

— Tu veikiausiai nori mane palikti... tu visada mane palieki, — 
ištarė ji, ilgai laikiusi Kiterėją už rankos ir tylėjusi. 

— Ne, aš tikrai pasiliksiu visam laikui. Ar norite, kad likčiau? 

Mis Eldklif net mirties naguose vis dar buvo mis Eldklif, nors iš 
buvusios ugnies beliko menkas švytėjimas. 

— Bet tu tvarkai brolio namus? 

— Taip. 

— Tada, aišku, negali pasilikti su manim... Eik namo, nes jis 
nežinos net kur kas padėta. O rytoj iš ryto ateik vėl. Juk ateisi, 
mieloji? Ateik vėl - tave atveš. Bet dabar negali pasilikti ir apsun- 
kinti Oveno. O ne, tai būtų beprasmiška. - Taip pasireiškė labai 
ligotiems žmonėms dažnai būdingas nepaprastas rūpinimasis kas- 
dienėmis smulkmenomis. 

Kiterėja pažadėjo eiti namo, o kitą rytą grįžti ir pasilikti visam 
laikui. 

— Pabūk, kol aš mirsiu, gerai? Taip, kol mirsiu... aš nemirsiu iki 
rytojaus. 

— Mes tikimės, mes visi tikimės, kad jūs pasveiksite. 

— Aš geriau žinau. Ateik šeštą, mieloji. 

— Kai tik galėsiu, - švelniai atsakė Kiterėja. 

— Bet šeštą per anksti, reikia pagalvoti ir apie tavo brolio pusry- 
čius. Išvyk iš Tolčerčo aštuntą, gerai? 

Kiterėja sutiko. Mis Eldklif niekad nebūtų sužinojusi, jei kom- 
panionė būtų pasilikusi dvare nakčiai, tačiau įgimta Kiterėjos 
sąžinė neleido net šitokios draugiškos apgaulės. 

Buvo sutarta, kad namo ją parveš poniu kinkytas vežimaitis, o 
ne dvivietė ją atvežusi karieta. Vežimaitį nakčiai paliko Tolčerčo 
fermoje, kad kuo anksčiau ją atvežtų. 


4. KOVO TRISDEŠIMTOJI. AUŠTANT 


Trečias ir paskutinis naktinis siaubas, ženklinęs Kiterėjos ryšį su 
Eldklifų vardu bei krauju, ištiko ją šią dieną. 

Buvo apie ketvirta valanda ryto, kai Kiterėja, veikiausiai sap- 
nuodama, regis, pabudo ir ją sukaustė greičiau baiminga pagarba 
negu išgąstis. Jos kojūgalyje, žvelgdamas jai į veidą su karštu 
maldavimu, stovėjo mis Eldklif pavidalas - išsekęs ir aiškus. Ji 
nejudėjo, tačiau ilgesys, nuoširdus ilgesys, spinduliavo iš kiekvieno 
veido bruožo. 

Kiterėjai atrodė, lyg būtų pabudusi, ir neabejojo, jog jai prieš 
akis stovi gyva mis Eldklif. Protas buvo apsnūdęs ir ji nesusigaudė, 
kaip tai galėjo atsitikti. 

— Būčiau pasilikusi su jumis, kodėl neleidot man pasilikti! — 
sušuko Kiterėja. Apžavai išsisklaidė, ji staiga pabudo, ir pavidalas 
išnyko. 

Jau brėško. Ji sudrebėjo išpilta prakaito ir nuėjusi pasibeldė į 
brolio duris. 

— Ovenai! 

Jis niekad kietai nemiegodavo, be to, jam jau beveik buvo metas 
keltis. 

— Ko nori, Kiterėja? 

— Man nereikėjo vakar vakare išvažiuoti iš Nepvoterio. Geriau 
būčiau neišvažiavus. Tuoj pat vykstu. Jai reikia manęs, aš Žinau. 

— Kiek dabar laiko? 

— Kelios minutės po keturių. 

— Geriau nevažiuok. Laikykis sutarto laiko. Pagalvok, kiek rū- 
pesčių, kol prikelsi vežiką, o kur dar visa kita. 

Gerai pagalvojus atrodė išmintingiau atsisakyti šios užgaidos. Ji 
včl nuėjo gulti. 

Po valandos, kai Ovenas jau ketino keltis, į lauko duris pasi- 
beldė. Paskui kažkas atsitrenkė į Oveno lango stiklą. Jis laukė - 
garsas pasikartojo. Kažkas mėtė į langą žvyrą, norėdamas jį prikelti. 

Jis perėjo kambarį, atitraukė užuolaidą ir pažvelgė į lauką. 
Susirūpinęs ir išbalęs veidas žvelgė aukštyn nuo kelio, viltingai 
Įbedęs akis į langą, ko! kas pasirodys. Tai buvo raitas Nepvoterio 
šeimynykštis. : 

Ovenas suprato, ko jis atvyko. Zmonių, atnešančių Žinią apie 
mirtį, veido išraiška atspindi pačią mirtį. Grėjus atidarė duris. 

— Mis Eldklif... - tarė pasiuntinys ir nutilo. 

— Ak, mirė? 

— Taip, mirė. 

— Kada? 

— Dešimt minučių penktos, po pasikartojusio kraujoplūdžio. 
Matote, pone, ji geriau žinojo. Aš iškart išjojau, pastoriui paliepus. 

EPILOGAS 


Pračjo penkiolika mėnesių, ir mes sulaukėme 1867-ųjų Joninių 
nakties. 

Veiksmas vyksta senojoje Kerifordo bažnyčios varpinėje dešim- 
tą valandą vakaro. 

Čia susirinkusius šešis Kerifordo gyventojus ir vieną prašalaitį 
apšviečia deganti žvakė, pastatyta ant pliauskos prie sienos. Še- 
šetas Kerifordo vyrų - gerai žinomi skambintojai puikiai suderin- 
tais „fa“ tonu senaisiais varpais, kurie glosto Kerifordo parapijos 
ir gretimų apylinkių gyventojų ausį pastaruosius keturis šimtus 
metų. Prašalaitis - padėjėjas, atsiradęs nežinia iš kur. 

Šeši vietiniai, vienmarškiniai ir be skrybėlių, it paklaikę tampo 
siūbuojančias varpų virves, 0 jų plaukų kuokštai plevėsuoja vėjyje, 
sukeltame greitų judesių. Prašalaitis, kuriam patikėtas diskanto 
varpas, daro tą patį, bet santūriai ir nenusivilkęs apsiausto. Mirgu- 
liuojantys šešėliai ant sienos keičiasi kaip kaleidoskopo pavidalai, 
o visas septynetas vyrų pamaldžiai įsmeigę akis į kreida ant grindų 
nubraižytą brėžinį, panašų į ilgą sudėties stulpelį. 

Vaizdas, matomas pro pinučius po bokšto arka, ryškiai skiriasi 
nuo geltonos žvakės šviesos, krintančios ant keturių netinkuotų 
bokšto sienų bei vyrų veidų ir drabužių. Bažnyčios gilumoje prie 
altoriaus pro rytinį langą skverbiasi melsvi mėnesienos pluoštai — 
švytintys ir vaiduokliški. 

Laukiant svarbiojo įvykio, skambinimo varpais mechanizmas ir 
priedai buvo kruopščiai atnaujinti. Pririštos naujos virvės, kiekvie- 
nas varpas rūpestingai iškeltas, ašys suteptos. Skaisčiai raudoni 
vilnoniai laikikliai - minkšti ir lengvai sugriebiami - degte degė ant 
virvių vietoj senųjų šiurkščių mazgų. Šių smulkmenų naujumas tik 
dar ryškiau pabrėžė, kokie seni dauguma juos supančių daiktų. 

Baigę skambinti varpais, vyrai nusišluostė veidus, atsiraitč ran- 
koves prieš susukdami virves ir išsiskirstydami nakčiai. 

— Fu-u! Keturiasdešimt minučių! - šniokštuodamas tarč vyras 
žvilgančiu nuo prakaito veidu — vienas iš dviejų, skambinusių 
tenoru. 

— Bičiulis skambino kaip pridera, tikrai tikrai, nors tčra tik 
prašalaitis, - zakristijonas Kriketas, kuris ką tik paleido antrąją 
virvę, kreipėsi į vyrą juodu apsiaustu. 

— Tikrai, - pritarė kiti. 

— Man labai patiko, - kukliai atsakė šis. 

— Ką būtume darę be tavęs, galva neišneša. Žmogelis, kuriam 
priklausė skambinti šiuo varpu, išgėrė du galonus seno sidro ir 
apsirgo. 

— O dabar, - įsiterpė penktasis varpininkas, nusitverdamas užuo- 
minos, - mes užbaigsime savo sidrą bei midų ir kiekvienas nosies 
tiesumu namo. 

— Nuoširdžiai pritariu, - atsakė zakristijonas Kriketas. - Ir Vieš- 
patie apsaugok, jei neatlikau savo pareigos jaunajam Tedui Sprin- 
grouvui - šitaip pluščjau. 

— Mes irgi, - pritarė kiti, ir puodelis ėmė keliauti ratu. 

— Taip, taip, skambinote, o aš kalbėjau apie dvasinius šio ryto 
reikalus, kuriuos turėjau tvarkyti prie altoriaus tvorelės. Labai 
gražu, kad jis atsivežė ir vedė ją čia, 0 ne tam nusmurgusiam 
Badmoute. Labai gražu. 

— Labai. Ponui Kriketui irgi šis tas nubyrėjo. 

— Na, nubyrėjo. Pinigas yra pinigas, teisybė, tikrų tikriausia, 
visada taip sakiau. Bet žmoneliams buvo į ką pavėpsoti. Jis raudo- 
navo tarytum mergaitė, kaip kažin ką. 

— Mergaitei bepigu rausti. Tai vyrui vedybos yra žaidimas su 
ugnimi. 

— Kažin kas yra vedybos moteriai? - išsiblaškęs tarė zakristi- 
jonas. 

— Maąstai apie žmoną, zakristijone? - prikibo Gedas Vydis. - Ji 
vėl apsuks kam nors galvą, kai tu jau būsi sutrūnijęs. 

— Gerai gerai, palik ją ramybėje, telaimina ją Dievas, nes aš juk 
esu tik vargšas trečiasis. Pasigailėk, Viešpatie, ketvirtojo!.. Taigi 
Tedas galų gale gavo, ko norėjo. Kokios mažutės ir baltos tos 
mergaitės ausytės! „Rinkis žmoną kaip renkiesi paršą —- mažos 
ausys ir mažai Žviegimo“, - juokaudavau, kai buvau smagus vaikis, 
ak, kada tai buvo! Bet Tedas ją gavo. Vargšas berniokas, buvo 
sudžiūvęs kaip šakalys iš sielvarto, ji irgi. 

— Gal dabar papilnės. 

— Aišku, toks gamtos dėsnis, ir žmogus jo nenuneigs. Aha, gerai 
atsimenu, ką sakiau pastoriui Ronhemui apie septynetą tavo mo- 

tinos vaikučių pačią pirmąją savaitę, kai jis čia atvyko, tada buvau 
pačiam žydėjime. „O kiek dukterų tas vargšas Vydis turi, zakristi- 
jone?“- klausia jis. „Sešias, sere, — sakau aš, - ir kiekviena turi po 
brolį“. - „Vargšelė, - susirūpino jis, - tuzinas vaikučių - duok jai 
pusę sovereno nuo manęs, zakristijone“. Kvatojo geras penkias 
minutes, kai suprato, koks aš linksmų plaučių vaikis - tikrai tikrai. 
Bet dabar linksmybės baigtos. Pradėjęs tarnauti bažnyčiai, atsi- 
žadėk sąmojo, nes sąmojis nieko nevertas be nuodėmės šešėlio. 

— Jei Tedas ir ta panelė būtų išskirti visam gyvenimui, abudu 
būtų numirę, - karštai pareiškė Gedas. 

— Bet dabar vietoj mirusiųjų padaugės gyvųjų, - atsakė zakristi- 
jonas. 

— Viskas vyko kuo puikiausiai, - įsikišo penktasis varpininkas. — 
Jie neišlėkė tuoktis į pasaulio kraštą, ne. - Jis nutaisč pozą: - Stai 
taip stovi jaunasis Springrouvas. Stai taip ištekėjusi moteris. 
Stai taip jie eina į Nepvoterio dvarą ir ten susėda svetainėje 
prie židinio, per amžių amžius. 

— Gražios buvo vestuvės ir gražiai aptarnautos, - pridūrė zakris- 
tijonas. - Panelė raudonavo kaip aguona, o jaunasis Springrouvas, 
regis, dvejojo, ar vertėjo čia eiti — ak, vargšai vyrai, jie visuomet 
svyruoja! Moterys lengviau atlaiko šią ceremoniją —- mergaitė švy- 
tėte švytėjo. Ir nors ji baisiai drovėjosi, bet aiškiai buvo matyti, kad 
iš džiaugsmo netelpa savam kaily. 

— Taip, - tęsė Gedas, -- o pasistiepę ant pirštų galų pro altoriaus 
langus žvilgčiojo Timas Strudenas ir penketas jo draugų dailidžių. 
Išeinančių iš bažnyčios jaunųjų lūkuriavo pienininkas Dodmenas 
su nauju vežimaičiu. Atžygiavo du siuvėjai, prisistatė ir Kristoferis 
Rantas su kirtikliu bei lopeta. Aplink bažnyčią šmižinėjo būriai 
vyrų ir moterų, net takelį šventoriuje ištrypč. Spiegiantys vaikai iš 
visos sveikatos sprūdo tėvams iš rankų. O juk be šių Žiūrovų viduje 
dar buvo ponų ir šiaip pinigingų žmonių. Pagaliau išvydau ir misterį 
Oveną Grėjų, išsipusčiusį kaip lėlė. „Ei, misteri Grėjau, pašaukiau 
nuo šventoriaus tvoros, - kaip sekasi?“ Misteris Grėjus nieko 
neatsakė — pasididžiavo aušinti burną. Tegu jį velnias, aš nė ne- 
norėjau jo prakalbinti. Užtat Tedas išgirdo ir atsisuko. „Puikiai, 
Gedai!“- pasakė jis ir nusijuokė kaip berniūkštis. Tedas - tikras 
vyras. 

— Nagi, - tarė zakristijonas Kriketas, atsisukęs į juodai apsiren- 
gusį vyriškį, - buvai su mumis taip ilgai, puikiai mus pažinai, tai ar 
nepasakytum, ko tau čia reikia ir kuo vertiesi? 

— Niekuo nesiverčiu, — atsiliepė išdžiūvėlis šypsodamasis, - 0 
atėjau pažvelgti į šią nuodėmingą žemę. 

— Sakiau, kad tu su tais juodais drabužiais velnio padermės, — 
pasakė iki tol tylėjęs tvirtai sudėtas varpininkas. 

— Ne, tiesą sakant, — atsiliepė išdžiūvėlis, išsigindamas tokio 
siaubingo paaiškinimo, - išėjau pasivaikščioti, nes vakaras gražus. 
— Nagi drožiam namo, kaimynėliai, - pertraukė zakristijonas. 

Žvakę apvertę paliko įduboje ir visa kompanija išėjo į šventorių. 
Mėnulis po dienos ar dviejų turėjo tapti pilnatimi ir jo šviesa 
neprasiskverbė tik pro tris ar keturis didžiulius kukmedžius, au- 
gančius pietrytinėje bažnyčios pusėje, kurie stūksojo tamsūs. 

— Labanakt, - tarė zakristijonas draugams, kai durys buvo užra- 
kintos. - Man arčiausiai per parką. 

— Man turbūt irgi? - paklausė prašalaitis. - Aš einu į geležinkelio 
stotį. 

— Gerai, einam. 

Abu vyrai perlipo tvorą vakaruose, o kiti nudrožė keliu į priešin- 
£4 pusę. 

— Taigi meilės istorija baigėsi laimingai, - pasakė zakristijono 
bendrakeleivis, jiems traukiant per žolę. - Bet kaip ten išėjo su 
nuosavybe? 

— Klausyk, brolau, - tarė zakristijonas Kriketas, - jei pasakysi 
man, kuo vertiesi ir kurio galo šiandien čia atsibeldei, tai smulkiai 
papasakosiu tau teisybę apie vedybas. 

— Gerai, pasakysiu, kai papasakosi, - atsiliepė šis. 

— Tai sutarėm. O istorija šitokia. Kai buvo perskaitytas mis 
Eldklif testamentas, paaiškėjo, kad jis surašytas tą dieną, kai Men- 
stonas (jos mergautinis) vedė Kiterėją Grėj. Toji gudruolė sugal- 
vojo štai ką. Gudruolė? Jos gudrybė buvo neišmatuojama kaip 
dangus. Visą savo turtą, kilnojamąjį ir nekilnojamąjį, su viena 
išimtimi, ji paliko „Enėjo Menstono Žmonai“. Siai mirus - jos 
vyrui. Siam mirus — jo palikuonims. Siems mirus - jai ir jos 
palikuonims. Siems mirus - pastoriui Ronhemui ir taip toliau, kol 
išvardijo kone visą žmoniją. Supratai, koks gudrus buvo jos planas? 
Matai, nors iš pirmo žvilgsnio atrodė, kad visas jos turtas paliktas 
panelei Kiterėjai, panaudojus žodį „žmona“, o ne Kiterėjos pa- 
vardę, turtas turėjo atitekti Menstono žmonai, kad ir kas ji būtų. 
Ar ne velniškas gudrumas? Žinoma, taip buvo padaryta tam, kad 
jos sūnus Enėjas bet kuriuo atveju paveldėtų turtą, žmonėms 

nežinant, jog čia jos sūnus, ir nieko neįtariant - juk jei turtas būtų 
paliktas tiesiogiai jam, būtų kilę kalbų. 

— Protingai sugalvota! O kokia ta išimtis? 

— Išmokėti tam tikrą sumą giminaičiui, pastoriui Ronhemui. 

— Vadinasi, panelė Kiterėja, būdama Menstono našlė ir vienin- 
telė giminaitė, paveldėjo visą turtą. 

— Taigi kad paveldėjo. „Man jo nereikia“, - pareiškė ji (nieko 
nuostabaus, kad vargšei vien nuo minties, jog kažką gavo Mensto- 
no dėka, bloga darėsi). Ji atsisakė savo teisių misterio Ronhemo 
naudai. Bet jeigu yra pasaulyje Žmogus, kuriam nė kiek nerūpi 
žemiškieji dalykai, - nesakau, kad yra, bet jeigu - tai mūsų pasto- 
rius. Jis kaip sraigė: taip suaugęs su pastoriaus sodyba, kad nejįsi- 
vaizduoja, kaip reikėtų ją palikti netgi giminės vardan. „Turtas 
jūsų, mis Grėj“, - sako jis. „Ne, jūsų“, - spiriasi ši. „Ne mano“, - 
atkerta jis. Karalius peržiūrėjo bylą, pasvarstė, ar negalima būtų 
konfiskuoti dėl kriminalinio nusikaltimo, tačiau čia buvo kitoks 
atvejis ir karalius numojo ranka. Ar kada esi girdėjęs tokią istoriją: 
trys žmonės, vyras, moteris ir karalius, visi sveiko proto, mėto dvarą 
pirmyn atgal kaip kokį obuolį ar riešutą? O baigėsi viskas šitaip: 
turtą pasiėmė misteris Ronhemas. Jaunasis Springrouvas tapo 
įgaliotiniu bei valdytoju ir buvo įkurdintas Nepvoterio dvare, netoli 
nuo čia - lyg tai būtų jo paties turtas. Jis daro ką nori, misteris 
Ronhemas nesikiša, ir tenai jis šiandien parsivežė jaunąją žmoną, 
Kiterėją. Šiandien pat buvo pasirašyta sutartis, kad jų vaikai, pali- 
kuonys ir panašiai paveldės viską po misterio Ronhemo mirties. 
Pagaliau jie prasikūrė. Jos broliui irgi sekasi. Jis laimėjo kažkokį 
architektų konkursą ir ruošiasi persikelti į Londoną. Va antai ta 
sodyba, žiūrėk: išlįsk iš tų krūmų ir aiškiai pamatysi. 

Jie išniro iš krūmokšnių, pasuko ežero link ir nusileido pietiniu 
šlaitu. Sustojo tiesiai priešais dvaro centrą. 

Tai buvo puikus angliškas dvaras. Visas griežtai simetriškas 
fasadas su piliastrais ir karnizais buvo pastatytas iš balto lygaus 
smiltainio, mėnesienoje panašaus į Penteliko“ marmurą. Šiame 
piezaže grožiu varžytis su fasadu galėjo tik tuzinas ežere plaukio- 
jančių gulbių. 

94 
Pagarsėjęs baltas marmuras, randamas Penteliko kalne netoli Atėnų. 

Šią akimirką pagrindinės durys laiptų viršuje atsidarė, ir į šviesą 
išėjo dvi figūros. Dvi skirtingos figūros. Jauna grakšti moteris 
lengva suknele - Kiterėja Springrouv, jaunas vyras juodais klasiki- 
niais drabužiais - Edvardas, jos vyras. 

Jie drauge stovėjo laiptų viršuje, žvelgdami į mėnulį, ežero 
vandenį ir visą Žavų reginį. 

— Štai ir jaunasis su jaunąja. Taigi aš pateikiau savo istoriją su 
tikrais gyvais pavyzdžiais, - sukuždėjo zakristijonas. - Tik pažiūrėk, 
kaip susiglaudę jiedu stovi! Nė penso tarp jų neįspraustum, niekaip 
neįspraustum! Gražu pažiūrėti, ar ne? Gražu!.. Bet čia privatus 
takas ir geriau tegu jie mūsų nemato, nes visi varpininkai vakarie- 
niauti ir pasišokti rinksis rytoj vakare. 

Abu pašnekovai tyliai nuslinko tolyn ir pro vartelius išėjo į 
vieškelį. Pričję zakristijono trobą kitame parko gale, jiedu sustojo 
atsisveikinti. 

— Dabar tavo eilė kalbėti, - tarė zakristijonas Kriketas. - Kuo 
vertiesi ir ko čia atsibeldei? 

— Aš esu „Kesterbridžo kronikų“ reporteris ir atvykau rinkti 
naujienų. Labanakt. 

Tuo tarpu Edvardas ir Kiterėja, kelias minutes pastovėję ant 
laiptų, iš lėto nusileido šlaitu prie ežero. Ten buvo pririšta valtelė. 

— Ak, Edvardai, - tarė Kiterėja, - turi padaryti tai, kas man šovė 
į galvą! 

— Taip, brangioji, aš Žinau. 

— Tai pairstyk dabar mane truputį po ežerą, kaip irstei Badmou- 
to įlankoje prieš trejus metus. 

Jis padėjo jai įlipti į valtį ir beveik be garso atsistūmė nuo kranto. 
Ežero vidury stabtelėjo ir pažvelgė į ją. 

— Brangioji, prisimenu, kaip tave pirmą kartą pabučiavau, - tarč 
Springrouvas. — Sėdėjau taip kaip dabar. Sitaip padėjau irklus. 
Tada atsisėdau greta tavęs, va šitaip. Paskui uždėjau ranką ant tavo 
liauno kakliuko... 

— Man rodos, ant skruosto, štai šitaip. 

— Aha, tikrai. Tada tu atsukai man savo švelnias raudonas 
lūputes... 

— Mielasis, užmiršai — tai tu atsukai mano veidą, ir aš negalėjau 
nesusidurti su tavo lūpomis, nebent būčiau elgusis šiurkščiai, O 
šiurkšti tau būti negalėjau. 

— O tada aš priglaudžiau savo skruostą prie šito skruosto, pri- 
spaudžiau savo lūpas prie šitų lūpų ir pabučiavau jas - va šitaip. 

